
Marele Complot 


Deşi idolul lui Matei Vişniec este Samuel Beckett, căruia îi 
aduce un omagiu în sceneta Ultimul Godot (Samuel şi celebrul 
său personaj absent se întîlnesc pentru a deplînge moartea teatrului), 
este pasionant să descoperi în teatrul său un filon indigen, fie și 
numai pentru deliciile comparatiste, dacă nu pentru preciziunea 
filiaţiilor. Oricum, berăria şi pofta de trăncăneală din Sufleorul 
fricii te duce cu gîndul la Caragiale. Bruno al lui Vişniec este un 
nou Mitică euforic și locvace, creator de scenarii izvorite din 
perfidia universală. Strămoșul comun este Nae Gâscănescu din 
monologul Gură Cască, om politic de Vasile Alecsandri, personaj 
ce ar merita mai multă celebritate fiind primul „analist politic” 
român, care a rostit fraza de antologie „timpurile sînt grele, politica 
Europei, așa şi-așa”. Este mare amator de premoniţii şi face conexiuni 
colosale între „retragerea francezilor din Mexic” şi „concedierea 
lui nenea Scarlat” Bruno este și el un aprehensiv ce contestă 
vehement aparențele lumii reale, descoperind în cea mai inocentă 
împrejurare un nou motiv de panică: „Dar de chelner ce părere 
aveţi? Credeţi că pentru noi stă el acolo îmbrăcat la patru ace, 
gata să vină la orice semn? Eroare. Gravă eroare. Fatală eroare." 
Fatalitate! — vorba lui Caragiale. Doar că limbuţia lui Bruno 
descrie o psihoză cu deschideri filozofice. Nimic nu este ce pare a 
fi pentru că un complot universal, îndreptat împotriva cui, nu se 
ştie încă, îl obsedează pe Bruno. Traseul de la Nae Gâscănescu la 
Bruno trecînd prin clienții berăriilor lui Caragiale este unul 

nevrotic. Obsesia complotului din Jasii în carnaval de Alecsandri, 
sublimată de Caragiale în Conul Leonida fată cu reactiunea face şi 
la Vişniec ravagii psihice. „Fandacsia e gata și nimica mișcă”, cum 
ar spune Leonida. Sufleorul fricii este unul dintre cele mai explicite 
texte teoretice ale lui Matei Vişniec. „Marele complot” despre 
care halucinează Bruno este însuși teatrul lui Vişniec care „nu 
serveşte nimănui” pentru că „este artă pură”, „este artă pentru 
artă”, „este dragoste pentru hilar şi morbid”, „pentru că nu este 
decît emoția pură în fața macabrului, este aplecarea spiritului 
spre grotesc, este cultivarea plăcerii în faţa grotescului şi trăirea 
integrală a fricii”. Ca şi primele texte ale lui Ionesco, piesele lui 
Matei Vişniec au duplicitatea de a te prinde în capcana lipsei de 
sens, căutînd cu stîngăcie înţelesuri acolo unde nu e nimic de 
înteles, amuzîndu-se, poate, pe seama cititorului, cu atît mai 
copios cu cît lipsa de sens este regula jocului. Să luăm „trăirea 
integrală a fricii” în sens confesiv ar fi o eroare, dacă nu e vorba, 
cumva, de teroarea totalitarismului resimţită acut de autor la vremea 
respectivă. Oricum, textul rămîne o mărturisire de conștiință. În 
Marele Complot pe care l-a pus la cale cu opera sa dramatică, 
Matei Vişniec este deopotrivă sufleorul fricii şi înfricoșatul. Fiind 
nu atât piese de teatru, cât viziuni, textele sale pot fi construcţii ale 
fricii, dar este frica spiritului chinuit de secretele infinite ale unui 
scenariu ontologic indescifrabil pe care existenţialiştii francezi o 
numeau angoasă. Lipsit de protecţia divinității care să gireze o 
teorie despre începutul și sfîrşitul lumii, individul se zbate în 
angoasa propriei mărginiri. Puterea divină nu este doar placidă şi 
afazică ci, pur şi simplu, imaginară. Dacă Dumnezeu nu a murit 
el este cel mult o păpușă gonflabilă asemenea interlocutorului 
mut al lui Bruno. Shakespeariana lume ca teatru (theatrum mundi, 
nu?) , trecînd prin Beckett şi Fellini, devine la Vişniec /umea ca 
circ. Elistrionul din deviza de la Teatrul Globe devine clovn. 
Bărrînii clovni din Angajare de clovn, una dintre cele mai puternice 
tragedii ale comediei umane scrise de Vişniec, sînt reprezentări 
sordide ale umanului, epave (pitorești pînă la un punct), „oameni 

fără calităţi” surprinşi în ce are vîrsta mai respingător. Autorul nu 
face economie de mijloace : eșecul bătrînilor Niccolo, Filippo şi 
Peppino este marcat prin dejecţii glandulare (lacrimi, salivă, 
mucozități) cu efecte fiziologice groteşti, prin efuziuni de un 
sentimentalism dezgustător ce ascund o rivalitate atroce. Bucuria 
revederii explodează în exclamaţii neputincioase și complimentele 
trec uşor în insulte prin suprasolicitarea emoţiei : „Hai, vorbeşte 
nenorocitule, spune ce mai faci, chiar nu simţi că înnebunești? 
Eu simt că înnebunesc. Nici nu credeam că te mai văd vreodată!” 
Prezenţi la un concurs funest pentru un post de clovn bătrân, ei se 
consumă într-o competiţie ce capătă o amploare bufonă. Epui- 
zînd etalarea meritelor, clovnii își exhibă defectele, infirmităţile și 
bolile într-un dialog nu doar savuros dar şi tragic. Condamnat la 
eșec pe toate planurile (curios, lipseşte dimensiunea erotică), omul 
clovn maimuţărește o glorie de care nu a avut parte, rătăcind 
după un sens indescifrabil al vieţii. Concursul pentru un post de 
clovn nu este unul real, ci transcendental, pentru că învingătorul 
va fi cel ales de moarte. Demonstrînd celorlalți care este 
„adevărata artă”, Peppino face pe mortul cu atîta talent încît 
Nicollo şi Filippo îl cred mort de-a binelea. Realitatea ia locul 
iluziei, convenţia se rea/-izează. Dar înşelătoria, fie şi artistică, este 
insuportabilă; spectatorii nu se lasă păcăliți cu una cu două 
aidoma ca în Moartea înghititorului de săbii, uitata povestire a lui 
Alexandru Sahia. Unui artist atît de bun, care și-a înălţat profesia 
pe culmile perfecțiunii, încît atunci cînd face pe mortul pare 
mort cu adevărat, i se cuvine chiar moartea. O moarte bufonă pe 
care victima însăși o evocase cu puţin înainte într-o iresponsabilă 
parodie : „Eu sînt acela, loviți în mine, sfîrtecaţi-mă. Călcaţi-mă 
în picioare... Nu voi striga, nu voi horcăi, nu voi scoate un singur 
cuvînt!” Clovnii lui Vişniec se află pe malurile Styxului, iar cel ce 
va trece dincolo va fi cel ales. Dialogul lor din sala de asteptare 
dinaintea concursului este aşadar o veselă agonie, iar oamenii-clovni 
nu au altă semnificaţie decît ca versiuni ale morţii. Tot versiuni 
ale morţii sînt și cele trei tablouri din Ca: la fereastră, unde 

autorul se apropie de Brecht, fără a se îndepărta prea tare de 
Beckett. Piesa începe ca un Mutter Courage în miniatură şi rămîne 
pînă la capăt o viziune în triptic asupra stării de beligeranță şi a 
stupidității militariste. Fiul, Tatăl şi Soţul, chemați la arme de-a 
lungul timpului sub diferite pretexte, vor avea parte de o moarte 
lipsită de glorie. Aceeași moarte bufonă ce încheie destinul grotesc 
al omului-clovn. Fiul va fi lovit cu copita de un cal care îl 
obsedează încă de la recrutare (un frumos simbol al morţii ce va 
reveni în Omul cu calul din Teatru descompus), Tatăl care trăieşte 
din amintiri eroice sfirșeşte în scaunul său de infirm strivit de un 
buldozer, iar Soţul va încheia belicoasele sale campanii de cameră 
într-un război real, călcat în picioare de tovarășii de luptă. Simţind 
enorm și văzînd monstruos”, asemenea predecesorului său Caragiale, 
Vişniec comentează cu cinismul său vesel că tot ce a mai rămas 
din Soţul belicos se află pe tălpile bocancilor camarazilor săi, 
motiv pentru care văduva primeşte un vraf de încălțăminte în loc 
de cadavru. Moartea nu poate fi în niciun caz eroică, ci doar 
grotescă şi insultătoare. Viaţa, antecameră a morţii sau sală de 
așteptare, este acum tema preferată de meditaţie pentru Matei 
Vişniec. „Oriunde am pleca nu sînt decît săli de așteptare /.../ 
chiar și dincolo de ușă nu-i decît o sală de așteptare. Unde vrei să 
plecăm ?” — întreabă un personaj din Usa. „Piesă într-un act” 
compusă din trei tablouri foarte intense care îi dau o anume 
amplitudine interioară, Usa este expresia restrînsă a acestui motiv 
care apare și în Trei nopți cu Madox sau Cu violoncelul ce facem, 
fiind caracteristică pentru „etapa românească” a dramaturgiei lui 
Matei Vişniec. Diferenţa faţă de orice alte analogii posibile este că 
uşa lui Vişniec ne desparte de un dincolo metafizic cu posibilități 
mai mari decît moartea sau divinitatea sau cel puţin cu promisiunea 
că este vorba de moarte dar şi de ceva în plus. Fiecare aşteaptă la 
rînd să treacă dincolo de ușă pentru că acolo se află misterul. 
Sunete, cînd asurzitoare, cînd perverse, răzbat dindărătul ușii de 
fiecare dată cînd un alt pacient este înghiţit. Este ascunsă în cele 
douăzeci de pagini ale piesei o complicată partitură sonoră, pentru 

că sunetele ce răzbat de dincolo de ușă sînt, rînd pe rînd „pocnituri, 
scrîşnete, fisîituri, urlete și hohote” Alteori, „ușoare plesnituri și 
hohotele unui om căruia îi sînt gîdilate picioarele „. Probabil 
chiţăituri și sughițuri. Gama acustică pe care lucrează Vişniec este 
nu doar complexă, ci și ascendentă de la șoapte la ţipete. Spaţiul 
de dincolo de ușă, departe de a fi inactiv, este populat cu activităţi 
infernale a căror natură nu poate fi decît presupusă. Spectacolul 
sonor din dosul ușii este mult mai important şi mai semnificativ 
decît chiar textul rostit dincoace de ușă. Este, acolo, un spaţiu al 
teroarei pe care cei ce așteaptă la rînd sînt obligaţi să şi-l asume dar 
și un spaţiu acvatic asemănător cu cel din Scaunele lui Ionesco. Iar 
în final, o invazie acvatică încheiată cu un urlet ce se sublimează 
sub forma unui dop ce sare cu un pocnet. Apoi, lovitură de 
teatru : scena se rotește și dincolo devine dincoace. Uşa din fundal 
devine ușa de la rampă. Lumea de aici și lumea de dincolo — nici 
o enigmă nu le mai desparte. De adăugat că nu moartea umanului 
este cheia viziunii lui Matei Vişniec, ci integrarea acestuia într-un 
circuit al materiei, grotesc prin lăcomia absorbției, a înghiţirii, și 
divinitate. Nu avem decît de regretat universul sonor pe care se 
bazează acest text mai puţin frecventat de oamenii de teatru fiind 
mult mai dificil de transpus în imagini scenice. Matei Vişniec 
scrie scurt, nu totdeauna concis. Mai scurt chiar decît Teodor 
Mazilu, maestru al genului scurt. cu care se înrudeşte uneori, fie 
prin parodia „sublimului în caz de forță majoră” din Acesti nebuni 
făzarnici („Ce aer! Ce aer! Ah, aerul...”, exclamă un personaj din 
Usa), fie prin exaltarea bufonă a absolutului negativ: „Nu-mi 
luaţi ultima speranță. Eu sper, vreau, cred că pot să cobor cît mai 
repede posibil. Pentru că odată aflat la limita cea mai de jos a 
lașităţii şi rușinii, nu-mi mai rămîne decît să mă înalț” — spune 
Acuzatorul în Spectatorul condamnat la moarte. Faptul că scrie 
scurt, dar nu concis, nu înseamnă că preferă stilul aforistic. Îi 
displac formulările aforistice chiar sub forma acelor precipitate de 
înțelepciune pe care le numim aforisme, după cum detestă orice 
formă de patetism verbal. Cu toate acestea, situaţiile dramatice 

sînt, adesea, patetice, iar mesajele au totdeauna reverberaţii filozofice 
chiar dacă autorul refuză să filozofeze. Mai rar o scriere atît de 
patetică în fervoarea sa religioasă ca Păzanjenul în rană. 


Un alt lonesco 


Matei Vişniec este astăzi una dintre vocile literare cele mai 
subtile pe care le auzi în Europa. Poet important, chiar lider al 
generaţiei '80, Matei Vişniec a virat spre teatru, imediat ce a 
înțeles că poezia este o artă mult prea discretă și confidențială, 
fiind astăzi unul dintre cei mai importanţi autori dramatici contem- 
porani, scriind cu egală abilitate în franceză şi română. Noul 
nostru Eugène lonesco a schimbat genul literar dar nu a schimbat 
metoda: dacă poezia sa era foarte teatrală, teatrul va fi, prin 
consecinţă, plin de poezie. Nu este vorba de poezie în sensul 
calofil al termenului, ci de o metafizică a textului care îl face 
inimitabil. Din acest motiv, dramele lui Matei Vişniec sînt atît de 
enigmatice, încît te obligă să le explici. Criticul este în acest caz 
acel individ prezumţios care crede că totul poate fi explicat. 
„Uneori e preferabil să lași lucrurile neexplicate decît să le explici 
prost” ne avertizează Matei Vişniec în Negustorul de timp dar 
bucuria de a căuta adevărul ascuns în textele sale este imensă. 
Refuză să numească lucrurile pentru că îndată ce capătă un nume 
devin vizibile, previzibile, îşi pierd interesul şi, de altfel, nu crede 
că realitatea vizibilă oferă un material adecvat pentru literatură, 
nici chiar atunci cînd îşi propune să fie realistă. Cred că cele mai 
bune piese de teatru ale lui Caragiale sînt acele momente si schite 
în proză, viziuni abia supuse convențiilor realului. Momentele lui 
Vişniec sînt acele monologuri care alcătuiesc ciclul Teatru 
descompus, o suită de texte narative excepţionale, situate între 

proză şi poezie. Sînt parabole, se înțelege dar cu mesajul bine 
camuflat. Sînt ipoteze existențiale, fantaste, incredibile, hilare 
prin modul de a relata monstruozități cu cea mai mare seninătate. 
Matei Vişniec are două performanţe minimaliste: Păianjenul în 
rană şi Frumoasa călătorie a ursilor Panda povestită de un saxofonist 
care avea o iubită la Frankfurt. Primul este cel mai scurt și mai 
tulburător text despre fervoarea religioasă pe care l-am citit vreodată. 
Prelucrează aici mitul biblic al lui Isus crucificat între doi tîlhari. 
Pe lemnul crucii din mijloc urcă o insectă ce ameninţă să pătrundă 
în carnea Celui rănit sub coastă. Cei doi tîlhari se străduiesc să 
oprească insecta scuipînd din răsputeri asupra Mîntuitorului. 
Piesa este un veritabil psalm în care nevoia de credinţă naşte 
credinţa. Frumoasa călătorie a ursilor Panda este poate cea mai 
frumoasă piesă despre dragoste şi moarte care s-a scris vreodată, 
impresionantă tocmai prin economia de mijloace. El și Ea se 
trezesc într-o dimineaţă în același pat după o noapte în care el o 
vrăjise cu saxofonul şi cu versuri de Bacovia. Dorinţa lor de a se 
contopi și a dispărea în iubire ia proporţiile absolute ale dizolvării 
în neant. 

Mircea Ghitulescu 

PĂIANJENUL ÎN RANĂ 


Schiţă dramatică 


Personaje : 


BEGAR 
HUMIL 
CEL RĂNIT SUB COASTĂ 


Pe culmea unei coline — trei crucificați. Cu jumătate de 
oră înainte de apusul soarelui. Cele trei cruci sînt aşezate 
în formă de U, cu deschiderea spre public. În mijloc 
zace țintuit CEL RĂNIT SUB COASTĂ. În stînga — 
BEGAR. În dreapta — HUMIL. Crucificații nu mai 
au mult de trăit. CEL RANIT SUB COASTĂ pare a fi 
în starea cea mai jalnică. Cele trei trupuri aproape 


dezbrăcate sînt pline de sînge, de noroi, de sudoare. 


Personajele vor vorbi cu greutate, cu gurile mereu avide 


de aer, gîftind şi plătind cu sudoare şi sînge fiecare vorbă. 
Undeva, într-un sant aflat în primul plan, doi soldați 
(din care nu se văd decît coifurile) joacă zaruri. Două 


lănci cu însemnele romane, sprijinite de buza șanțului. 


HUMIL 
(Cu mari eforturi, aproape asfixiindu-se). Begar... 
(Mai mult un muget.) Begar... 
BEGAR 
(, Își ridică pleoapele cu mare greutate. Privirea rătăceşte 
mult pînă să-l descopere pe cel care a vorbit.) ei?... 
HUMIL 


'ăd eva... 


15 


Matei Vişniec 


BEGAR 
(Respiră sacadat, avid de aer) ha... 
HUMIL 
(Îndică printr-o aplecare a fruntii.) 'ăd o... ăd 
aolo... 
BEGAR 
(Fără a putea fixa punctul indicat.) Ude?... 
HUMIL 
Aolo... 
BEGAR 
e?... | 
HUMIL 
E... e... Ceva... Ceva neru... 
BEGAR 
(Neputincios şi plictisit.) Ei, draci! 
HUMIL 
Nu, nu... E... e o coro'işniţă! 
BEGAR 
(Încearcă să-şi concentreze toată puterea în priviri.) 
U'de? 
HUMIL 
Sau... u păiațjen... E... e u păiajen... auo 
coro IșNiţă... 
BEGAR 


(Pufnind dezamăgit.) E şi? 

HUMIL 


BEGAR 
HUMIL 
BEGAR 
HUMIL 
BEGAR 
HUMIL 


BEGAR 


HUMIL 
BEGAR 


HUMIL 


Păianjenul în rană 


(Își roteşte capul ca într-un cosmar.) Mi-e silă... 
Mi-e silă, m-auzi ?... Mi-e silă ! (Aproape plîngînd.) 


Scîrbele astea... 

Las... Nu 'ai e mult.... 

(Agirat.) 'a mai e... 

Nu 'ai e... 

(Pauză. Apoi, disperat.) Be'ar!... Bear! 
(Soptit.) Taci!... Laci.!... 

Cre... Cre are cruce e... e spate? 


(Încercînd să-l calmeze pe HUMIL.) Taci... Ne-aud 


ăștia... 

Păia jenu ? au coro 'işniţa ?... Cre are cruce e spate? 
metit de întrebare.) Cuum : 

Ametit de întrebare.) C 4 


(Către CEL RĂNIT SUB COASTĂ.) Azi... tu... 
tu, mortule... Tu 'are le ştii... Tu 'are le zici... 


Zi, mă, cine are cruce pe spate? 


Matei Vişniec 


BEGAR 
(ẹIcnind după fiecare cuvînt.) Lasă-l... Lasă-l... 
HUMIL 
De ce?... El... el 'are se dă-mpărat... 
BEGAR 
Lasă-l că-i mort. 
HUMIL 


(Către CEL RĂNIT SUB COASTĂ.) Mă... Tu 
'are eşti mort... Eşti mort?... Prefăctle... Tu... 
(Către BEGAR.) Ai văzt? (Pierdut, mai mult 


pentru sine.) A aut noroc... A mierlit-o primu... 
CEL RĂNIT SUB COASTĂ 


(Fără să deschidă ochii.) Nu-s mort. 


HUMIL 
'uum ?... Ai zis ceva? (Către BEGAR.) A zis ceva? 
Ce-a zis? 

BEGAR 
N-a zis nimic. 

HUMIL 


Asta-i nimic?... Asta nu-i... nimic... (Către CEL 
RĂNIT SUB COASTĂ.) Ce-ai zis? Zi ce-ai zis 
dac-ai zis... 


CEL RĂNIT SUB COASTĂ 


Nu sînt... (Se îneacă si pare că-și varsă sufletul.) 
Sînt viu... 


HUMIL 
(Răcnind.) Auzi, Bear? 

Păianjenul în rană 


BEGAR 
Indiferent.) Da. 
HUMIL 
E viu. 
BEGAR 
a.. 
HUMIL 


(Către CEL RĂNIT SUB COASTĂ.) De ce... 
de ce nu mori? Dac-ai har... Dac ești hristos... 
De ce nu mori odaă dac-ești hristos și-mpărat? 
De ce nu mori odaă... ca $ scapi? 


CEL RĂNIT SUB COASTĂ 


Nu pot să scap... 


BEGAR 
(Ride cu mare greutate. Fiecare hohot de ris îl 
resimte ca pe o durere în adîncul cărnii.) He... 
He-he... 

HUMIL 
(Ride şi el, crud.) He-he... Mincinosle... 
Panglicar'le... Cutră... 

BEGAR 


(Molfăindu-și saliva, cu dispret.) n flecar... Zictor 
de vorbe... 


CEL RĂNIT SUB COASTĂ 


(Își deschide ochii limpezi.) Nu... nu... nu sînt 
vorbe... 

BEGAR 


(Mai mult pentru sine.) Nu-s vorbe ?... Sperjurle... 
Sfirîivle... Făctor şi-ngînat cu noaptea c-ești... 
(Cu răutate crescîndă.) Puti, nenor'cit şi ticălos 
c-eşti... Îţi pute coasta... Ai ticăloşit aeru' şi 


d-aia... (Se îneacă şi tuseste sălbatic.) 


(Pauză. Unul din soldați scoate un strigăt de bucurie şi 


începe să rîdă cumplit.) 


HUMIL 


BEGAR 


HUMIL 


BEGAR 


HUMIL 


(Îşi înaltă gîtul cît poate.) 'uum ?... Cîr?... Cît a 
dat? Bear, uită-te... 


'u văd... 'u văd nimic... Cred că 'u mai văd... 


Uită-te cît a dat!... Ae şase? (Face eforturi să 


zărească ce se petrece în sant.) Cîţi de șase ? 


'u mai văd... (Icneste. Mugeşte mai mult, răpus de 
o durere sufletească.) 'uu mai văăd... 'umil!... Mi 


hiu'! 
s-a scurs ochiu ! 


(Înnebunit de curiozitate.) 'um ?... Cît?... A dat 
şase? A dat sau n-a dat? 


CEL RĂNIT SUB COASTĂ 

A dat. 


Păianjenul în rană 


HUMIL 
Cîţi? 

CEL RĂNIT SUB COASTĂ 
Cinci... 

HUMIL 
inci ?... 'amăăă!... inci de șase... seamnă c-o s-umfle 
grăsanu' toat lovel'le... Ştii... (Obosiz, epuizat.) 
Nu vreau să câştige grăsanu'... (Rămine un timp 
cu capul atîrnat peste piept. Apoi, ca dintr-un vis.) 
reau să cîştige slăbănogu'... (Pauză lungă. Cei 
trei par a fi amuţit definitiv. Apoi, foarte stins.) 
Slăb'nogu'... reau să... 

BEGAR 
(Brusc începe să geamă şi apoi să urle de durere.) 
Ah... Ah! 

HUMIL 


(Ca din vis.) e-i?... Ce vrei tu... ucigaș... ucigaș... 
de... de... tată... 


CEL RĂNIT SUB COASTĂ 
(La fel, în transă.) Ucigaş?... Ucigaş de tată? 
BEGAR 
'u mai simt... u mai simt picioru'... (Scînceste 
ca un copil.) 'u mai simt nimic... 
HUMIL 


(Către CEL RĂNIT SUB COASTĂ.) Ucigaș, 
'a... (Înviorat de un gînd.) Azi... E rău?... E rău, 
nu ?... E păct mare, nu? (Soptit.) Auzi, hristosle... 

Eu... Eu vreau să cred! 'țelegi? Vreau! Jur! Jur 
că vreau să cred... Hristos'le, m-auzi?... Din- 
totd'auna mi-am dorit să cred... Fă-mă să cred, 
Hristos'le... Fă-mă să cred, mă faci? Mă auzi? 
(Urlînd.) Mă auzi?... (Mai încet, conspirativ.) 


M-auzi? Om'le, m-auzi? 


CEL RĂNT SUB COASTĂ 


HUMIL 


Te aud. 


Fă-mă să cred ș-am să cred... Am să-ţi fiu slugă, 
am să-ți fiu d'apostol... Am să-ţi spăl picioarele, 
am să... Vreau să cred, vreau... Dă-mi un semn 
ş-am să cred, dă-mi... Scoat'-ne din cuie ş-am să 
cred! Dac-ai har şi dacă... Dac’ ești fiu de 
dumnezeu... precum ai zis... Scoat-ne ! Să plecăm 
odată... Dă-ne jos d-aici ş-o să-mpînzim pămâîntu 
cu credinţa pentru tine... 'ai să plecăm de-aici... 
Dă-ne semnu', poţi? Hristos'le, poţi? Să plecăm 


cu semnu', poţi? Poţi, om'le, poți? 


CEL RĂNIT SUB COASTĂ 


BEGAR 


HUMIL 


BEGAR 


Nu pot. 


(FHobotind, la început stăpînit, apoi cu răutate.) 
'umil, 'umil... Hoţle! 


(Scărpinîndu-se în piept cu bărbia.) Ce 'rei? Ce? 


'umil, "umil... Şarlatanle! 


Păianjenul în rană 


HUMIL 
(Către CEL RĂNIT SUB COASTĂ.) Nu poţi? 


D’ ce nu poţi? Dac-eşti-mpărat şi hristos, d' ce 
nu poţi? Cum se poate să nu poți? 


CEL RĂNIT SUB COASTĂ 


Nu pot. 

BEGAR 
'umil, 'umil... Pungaş'le... Nu te mai saturi, ai? 
Tot timpul vrei să duci de nas pe cineva... He-he... 

HUMIL 
(Scîrbit.) N-am 'is nimc rău... Am is că vreau 
să cred, ast-am "is... 

BEGAR 
'umil, "umil... Păcătos'le... Cum s-ajung-apos- 
tol... un păctos ca tine? 

HUMIL 
(Se pierde într-un cosmar.) N-am 'is nimc rău... 
Am 'is ce-am is... Şi ce? Am 'is... să ne dea 
semnu'... Dac semnu' e la el... Dac semne 
nostru-i la el... 

BEGAR 


(Către CEL RĂNIT SUB COASTĂ.) Nu t-uita 
la Humil... Pîn' și-n clipa morţii... tot ca un 
borfaş... tot ca un borfaş se poartă... Cu 
hristosu'... nu trebuie... nu trebuie să fii borfaș... 
( Își înghite mereu saliva ca să poară vorbi.) Omle... 
Dac-eşti hristos... Dacă... ştii... pleacă măcar 

tu... ș-o să credem în tine... O să murim cu 
semnu' ăsta... ca niște... ca niște credincioși... 
Azi, om'le... Împăravle! Pleacă tu... Smulge-te! 
Calcă peste grăsanu și peste slăbănogu' şi du-te... 
Ș-o să credem... O să credem... Şi nici n-o să mai 
fie moarte... Dacă tu... dacă tu faci asta pentru 
noi... moartea... nu mai €!... Poţi? Omile, poţi? 


CEL RĂNIT SUB COASTĂ 


BEGAR 


Nu pot. 


(Disperat.) Nu poţi? 


CEL RĂNIT SUB COASTĂ 


HUMIL 


BEGAR 


HUMIL 


BEGAR 


HUMIL 


BEGAR 

Nu pot. 
(Disperat la rîndul lui.) Bear!... Bear! 


(Către CEL RĂNIT SUB COASTĂ.) De ce nu 


poţi ?... De ce? 
(Jalnic.) Be'ar!... Păia jenu’... Co'opișniţa... 


(Printre dinti, către CEL RĂNIT SUB COASTĂ.) 


De ce nu poți, secătură, d' ce? 
(Se zbate disperat pe cruce.) 'u vreau! `u! 


'umil, pros'le, stai ca lumea... 


Păianjenul în rană 


HUMIL 
'u 'reau... O s-urce pe mine... O s-urce... 
BEGAR 
'ți cade carnea, 'umil... Nu t mai zbate... 
HUMIL 
E jos! 
BEGAR 
ine? 
HUMIL 
Co'opişniţa... 
BEGAR 
Une? 
HUMIL 
(Întinde gîtul, arătînd.) Aolo... Vine drept la 
mie... O să mi se urce pe gît... 
BEGAR 
Nu e... Nu e nimic, umil... [i se pare... 
HUMIL 
A-ncept s-urce pe lemn... Simt cum a-ncept să 
mi s-urce pe lemn... 
BEGAR 
Nu mai urcă... S-a oprit... 
HUMIL 


Nu cred că s-a oprit. Nu cred!... Nu cred că s-a 
oprit! (Înnebunit de gînd.) Nu cred niciodată... 


că s-a oprit... 

BEGAR 
S-a oprit. Jur că s-a oprit. 

HUMIL 
(Se zbate dureros.) Nu s-a oprit... Nu cred că s-a 
oprit... O să mi se urce pe burtă... şi pe gît... 
Nu cred... 

CEL RĂNIT SUB COASTĂ 
S-a oprit. 

HUMIL 


(Se linisteste dintr-odată.) S-a oprit? 
CEL RĂNIT SUB COASTĂ 
S-a oprit. 
HUMIL 
Mai... Mă... 'ţi mulțumesc, maă... (Gîfiie, 
sudoarea i se scurge pe gît. Scărpinîndu-se tot mai 


des cu bărbia.) Doa'ne, 'ţi mulţumesc, doane... 
Doa'ne, hristosle, ce bine-ar fi dac-ai fi... 


BEGAR 


Taci, 'umil... Odihnește-te mai bine... Odih- 


nește-te ca să mori odihnit... 
HUMIL 


N’ 'reau să mor odinit... (Către CEL RĂNIT 
SUB COASTĂ.) N’ 'eau să mor odi'nit... 
M-auzi ? Deschide ochii dac m-auzi... De ce 'u 


răspunzi? Omlle... 
BEGAR 


Lasă-l în pace... 'u vezi că 'u mai are sînge? 

HUMIL 


BEGAR 


HUMIL 


BEGAR 


HUMIL 


Mai are... i se scurge o sorbit'ră din coastă... Îi 
trem'ră pielea su’ coastă... Dac îi tremră pielea 
'nseamnă că-i viu... (Către CEL RĂNIT SUB 
COASTĂ.) Hristos'le... Fă ceva ca să știu... ca 
să știu că m-auzi... Deschide-ţi ochiu' măcar o 
dată... O dar și gata... M-auzi sau nu m-auzi? 


Zi-i să scuipe. Dacă-i viu să scuipe-afar'. 


(Oarecum persuasiv, linguşitor.) Hristos le... Ştii 
ce m-am gîndit?... Dac zici... dac’ vrei... Ce-ar 
fi să dai o ploaie?... Hm?... Fă să plouă, poti? 
Fă să plouă ş-atunci, atunci... am să cred... și... 
Atît, fă să plouă! O ploaie scurtă, pîn’ ce nu 
se-ntunecă... O să ne răcorim toți trei și... 

A 2 ) = e w’ de ? v 
gîndacu', da... co'opișniţa, da... păia'jenu' o să 
se-nece!... Fă să plouă ş-o să cred în tine, fă să 
plouă, poţi? O să credem amîndoi în tine... 
Be'ar, zi-i să facă... 


(Hipnorizat de gîndul ploii.) Hai, omle! Hai, 
hristos'le! O ploaie scurtă și... ai să ne umpli... 
o să fim cu sufletu' și... Hai... o ploaie pe faţă... 


Poti? Spune, poţi? 


CEL RÂNIT SUB COASTĂ 


(Își deschide pleoapele cu mare greutate, îi priveşte 
pe rînd cu o neputintă dureroasă şi apoi, cu geamătul 
2 2 

HUMIL 


BEGAR 


unui copil bătut, lăsîndu-si capul în piept.) Nu 
pot. 


Mă'ar... mă'ar fă să ias-un nour... Atît, un nour 
pe cer... 


Sau, poate... poate ţi-e mai ușor să faci... să faci 
s-adie puţin... s-adie-o pală de vînt... Dac’... 
dac’ cel puţin vîntu'... 


CEL RĂNIT SUB COASTĂ 


BEGAR 


HUMIL 


(Disperat.) Nu pot! Nu pot! Nu pot! 
Nici mă'ar o adiere? Da ce poti? 


Fă să piardă grăsanu' ! Să piardă grăsanu la zaruri... 
Dă-i slăbănog/lui cinci de şase! Îi dai?... Dă-i 
slăbănog lui cinci de şase ş-o să credem şș-o să 
murim mîntuiţi, ş-o să murim mâîntuiţi ș-o să fie 
așa cum al spus... 


CEL RĂNIT SUB COASTĂ 


HUMIL 


BEGAR 

(Înnebunit.) Nu pot! Nu pot! Nu pot! 


Nefericit'le... Ademinitor d-oameni... Mă'ar înde- 

w w w.’ de > > a . v v 
părtează păiajenu ... Co'opişniţa... Fă-o să 
plece... 


Chiar... așa... aşa... asta poat că poţi... poat 


că poţi s-o faci... N-o să-ţi fie greu... nu-i cine 


HUMIL 


BEGAR 


HUMIL 


BEGAR 


Păianjenul în rană 


știe ce... Să plece scîrba d-aici... să s ducă, să 


s-amestece cu ţărîna, poţi? 


(Disperat.) Nu poate! Nu poate! Nu poate să 
fac’ nimic... mnezeule, de ce nu eşti? (Se frământă 
şi începe din nou să se zbată pe cruce.) De ce nu 
eşti? Unde ești? De ce, de ce... (Către CEL 
RĂNIT SUB COASTĂ.) Spune, eşti sau nu eşti? 
Eşti fiu' lui sau nu ești fiu' lui?... Esti 'mpărat și 
'ristos sau nu eşti ? Spune-ne că ești ş-o să credem 
în tine... Auzi? Spune numa că ești ş-o să fim 
cu tine... o să credem în tine... o să fim ş-o să 


credem... Spune DA... 
(Ca din vis.) Spune DA... spune DA... 
Om/le, ești mort? 


Spune DA... ai, spune DA... 


CEL RĂNIT SUB COASTĂ 


HUMIL 


BEGAR 


HUMIL 


Nu sînt mort... 


Nu eşti mort?... Atunci spune DA... 


Spune de tine... Măar tu... crezi? 


Spune DA... Spune odar DA... 

CEL RĂNIT SUB COASTĂ 
Nu sînt mort... Nu sînt mort... 
BEGAR 


Cum poţi să crezi făr' semne? De ce crezi fär’ 


semne? 
CEL RĂNIT SUB COASTĂ 
Nu sînt mort... 
HUMIL 
Spune DA, auzi?... Spune DA... Chiar dac nu 
eşti din osu' lui... Spune-atît... DA... 
CEL RĂNIT SUB COASTĂ 
Nu sînt mort... Nu sînt... Nu sînt... 
HUMIL 
Spune DA... Spune DA chiar dacă-i minciună... 


Om'le, o s-apună soarle ș-o să rămînem așa... 


Spune DA! 


(Pauză. Soldatul cel gras izbucneste din nou în hohote 
cumplite de rîs. Soarele e pe punctul de a cobori dincolo 
de linia orizontului. Insecta urîtă si grasă si neagră 


începe să urce pe crucea CELUI RĂNIT SUB COASTĂ.) 


BEGAR 
(Limpede, slab, terminat.) lar a cîştigat grăsanu ... 
O, sîntem pierduţi... 'umil, sîntem pierduţi... 
A ARI a’ 
umil, niic nu e nicăieri, umil... Nric, umil, 


'umil, nic... nicăieri... Sîntem pierduti degeaba, 

umil... (Își clatină capul în dreapta şi în stînga, 
izbindu-l de umeri şi de lemnul crucii.) Nu e ni'ic 
nicăieri și grăsanu' o să cîştige mereu, o să cîştige 
ș-O să câștige ș-o să tot câștige... 

CEL RĂNIT SUB COASTĂ 
Nu... Nu... Nu, Doamne, nu sînt mort... 


HUMIL 


(Cu răutate disperată.) Eşti mort, nenorocit le... 


Ai crezut degeaba, nenorocire... 
BEGAR 
Și grăsanu' o să câştige mereu... Întotd'una o să 
cîştige, pîn’ la capăt o să câștige... 
CEL RĂNIT SUB COASTĂ 
(Soptit.) Doamne, de ce m-ai părăsit? 
BEGAR 
(Ride, înecîndu-se şi grohăind.) He-he... Se-ntu- 
necă... Nu-i aşa? Se-ntunecă... [i-e frică, 
hristosle, nu-i așa?... [i se răceşte carnea, este? 
CEL RĂNIT SUB COASTĂ 
(Zbătîndu-se uşor, dar rostind mai tare.) Doamne, 
de ce m-ai părăsit? 
HUMIL 
Măcar taci... Muşcă-ţi limba şi taci... Pedep- 
seşte-te pentru vorbăraia... (Dintr-odată furibund.) 


Nu mai vreau să te-aud!... Nu !... Nu mai vreau 


să te văd... 

CEL RĂNIT SUB COASTĂ 


BEGAR 


HUMIL 


BEGAR 


HUMIL 


BEGAR 


HUMIL 


BEGAR 


HUMIL 

(Urlînd, cu ultimele forte.) Doamne, smulge-l de 


pe mine, Doamne! 


(Uluit de acest strigăt, gîfiind, cu ultimele puteri, 
către HUMIL.) Ce zice? 


I s-a urcat păiajenu'... I s-a urcat pe coastă... 
Unde ?... Nu mai văd... Unde? 
Pe coastă... O să-i intre păiajenu -n rană... 


(Către CEL RĂNIT SUB COASTĂ.) Om'le, 


n-ai noroc... Om'le... N-ai nici un fel de noroc... 


(Către CEL RĂNIT SUB COASTĂ.) Fă-aşa... 
(Își scutură pîntecele.) Dă-l jos... O să-ţi intre-n 


rană... 


(Scuipă de silă.) Bestia de păia'jen... Scîrba... 
(Către CEL RĂNIT SUB COASTĂ.) Hristos'le... 
Nu te lăsa... Strînge-ţi burta și pocnește-l dină- 
untru... 


M ngrozit, privind spre insectă.) Ce dracu’ să-i facem ? 


Nu-l putem lăsa așa... 


Păianjenul în rană 


BEGAR 
(Se apleacă, aproape smulgindu-se de pe cruce, şi 
scuipă spre păianjen, încercînd să țintească insecta 
cu stropii de salivă roșiatică.) Gîngania.. . (Scuipă.) 
Jos! (Scuipă.) Afar ! (Scuipă.) 
HUMIL 
Ce faci? 
BEGAR 
(Scuipă.) Scuipă şi tu... (Scuipă.) Poate-o nime- 
rim... (Scuipă.) Poate-o oprim... (Scuipă.) Trebuie 
s-o nimerim... (Scuzpă.) 
HUMIL 
(Scuipă.) 
BEGAR 
(Scuipă.) S-a oprit? (Scuipă.) Parcă s-a oprit... 
HUMIL 
(Scuipă.) 
BEGAR 
(Scuipă.) 
HUMIL 
(Scuipă.) Bestia... Scîrba scîrbelor... 
BEGAR 
(Scuipă.) Hai, 'umil... Scuipă, 'umil... Nu-l 
putem lăsa așa... 
HUMIL scuzpă. 

BEGAR scuzpă. 
Soarele apune. 


(Întunericul se lasă pe efortul disperat al celor doi cruci- 
ficaţi de a alunga, așa cum se mai poate, păianjenul din 
rană.) 


OMUL CARE VORBESTE SINGUR 


Schiţă dramatică în două secvenţe 


Personaje: 


FEMEIA 1 
FEMEIA 2 

BĂRBATUL 1 
BĂRBATUL 2 


Secvența 1 


O încăpere. Fereastră acoperită de draperii. Un scaun 
în fata ferestrei. Alt scaun în stînga ferestrei. FEMEIA 
l, în picioare, în fata draperiilor, privindu-si ceasul. 
FEMEIA 2, pe scaunul din stînga ferestrei, pîndind 
afară printr-un ochi al draperiei. 


FEMEIA 1: Ce vezi? 
FEMEIA 2: Nimic. 


FEMEIA 1: Mai aşteaptă. (Își urmăreşte cu atenţie ceasul.) 


Acum! A venit? 
FEMEIA 2: Formidabil! A venit. 


FEMEIA |: [i-am spus? Exact șase fără un minut. De zece 


ani vine exact la şase fără un minut. 
FEMEIA 2: E nebun! 
FEMEIA 1: Stai să vezi! Ce face? 
FEMEIA 2: Stă... 
FEMEIA 1: A pus un picior pe bancă? 
FEMEIA 2: A pus. 


Matei: Vişniec 


FEMEIA | : Să vezi acum! La șase fix am să trag draperiile. 
El o să se prefacă dintr-odată că vede ceva pe cer 


și O să se aşeze pe bancă. (Pauză.) Acum! 


(FEMEIA 1 trage draperiile. Dincolo de fereastră se vede un 
arbore uriaş. Lîngă arbore este o bancă. Un bărbat 
stă cu un picior pe bancă.) 


FEMEIA 1: Ei? 
FEMEIA 2: Se uită în sus. 
FEMEIA 1: Ţi-am spus eu? De zece ani face același gest. 


S-a aşezat? 
FEMEIA 2: S-a aşezat. 
FEMEIA 1: Acum am să deschid larg fereastra. După ce 


deschid larg fereastra, el își scoate țigările. 


(FEMEIA 1 deschide fereastra. Bărbatul de pe bancă îşi scoate 
zigările.) 

FEMEIA 1: Ai văzut? 

FEMEIA 2 : Straniu. 


FEMEIA 1: Nu? N-ai impresia că face exact ceea ce vreau 
eu? Uite, eu am să mă plimb prin faţa ferestrei. 
Cît mă plimb eu prin faţa ferestrei, el stă cu 


țigările în mînă. 


(FEMEIA 1 se plimbă prin fata ferestrei. Bărbatul de 


pe bancă stă nemișcat, cu tigările în mînă.) 

Omul care vorbeşte singur 


FEMEIA 1: Pot să-l ţin așa cît vreau eu. Nu îndrăzneşte 
să-și aprindă ţigările pînă cînd nu mă opresc. 

FEMEIA 2: Opreşte-te, să vedem ! 

FEMEIA 1: Nu. Obișnuiesc să mă plimb exact jumătate de 


minut. De cinci ori încolo şi de cinci ori înapoi. 


Acum am să mă opresc. 


(FEMEIA 1 se opreste exact la mijlocul ferestrei. Bărbatul 
de pe bancă îsi aprinde tigara.) 
FEMEIA 1: Vezi? Cred că am ajuns să-l conduc ca pe o 
marionetă. Acum o să-și ţină chibritul ars între 


degete pînă cînd ridic eu braţul sus. 
FEMEIA 2: Oare de ce vine? 


FAMEIA 1 : Nu ştiu. De zece ani mă tot întreb ce se întîmplă 
de fapt. Cred că am o putere misterioasă asupra 
lui. 

FEMEIA 2 (Meditativ.): Ai putea să-l faci să stea în cap? 

FEMEIA 1 : Nu ştiu. Dar cred că încetul cu încetul aș reuși. 
Fii atentă! Acum am să-mi rotesc braţul din 


umăr. Şi-a aruncat chibritul? 
FEMEIA 2: Încă nu. 


FEMEIA 1: O să şi-l arunce. Probabil că nu mi-am rotit 
braţul destul. 


FEMEIA 2: E înrăit, nu vrea să şi-l arunce. 


FEMEIA 1: Da, aici îmi face cele mai mari necazuri... 


Partea asta va trebui s-o mai perfecționez. 


FEMEIA 2: Gata! Şi l-a aruncat. 

FEMEIA 1: Foarte bine. 


(FEMEIA 1 începe să-si maseze umărul.) 
FEMEIA 2: Te doare? 
FEMEIA 1: Putin. 
FEMEIA 2: Şi acum? 


FEMEIA 1: Acum e o figură interesantă. Eu duc mîna la 


ochelari şi stau nemișcată o secundă. 
FEMEIA 2: Şi el? 
FEMEIA 1: El o să se ridice de pe bancă. 
FEMEIA 2: Nu cred. 
FEMEIA 1 : Stai să vezi. 


(FEMEIA 1 își duce mîinile la ochelari. Bărbatul de pe 
bancă se ridică.) 
FEMEIA 2: S-a ridicat! S-a ridicat! 
FEMEIA 1: Eu încep să-mi şterg ochelarii și el se plimbă 
prin faţa băncii. 
FEMEIA 2: Nu se plimbă, trădătorul... 


FEMEIA 1: Stai că n-am început... Unde dracu’ oi fi pus 
batista? 


FEMEIA 2: Cum? N-ai batistă? Vrei să strici tot? 
FEMEIA 1: Întotdeauna îmi uit batista în baie... 
FEMEIA 2: Îl pierdem! O să se plimbe de capul lui... 
FEMEIA 1: Nu, nu se mișcă pînă nu-mi găsesc batista... 


FEMEIA 2 : Poftim, ia-o pe a mea. 

FEMEIA 1: Mersi. Oh, ce broderie! 


(FEMEIA 1 începe să-și șteargă ochelarii. Bărbatul din 
fata băncii începe să se plimbe prin fata băncii.) 

FEMEIA 1 (Privind pe furis.) : Merge? 

FEMEIA 2: Merge. 

FEMEIA 1 : Să vezi că îndată își scoate și el batista și începe 
să se şteargă de sudoare. 

FEMEIA 2: Şi-a scos-o. 

FEMEIA 1: Da? (Își pune ochelarii pe nas.) Acu eu am să 
trag aer în piept de cîteva ori şi el se va lipi de 
trunchi. 

FEMEIA 2: N-ai putea să-l mai ţii în plimbare? 

FEMEIA 1: Ba cred că da. Dar nu vreau să-l forţez. 

FEMEIA 2 : Ar fi interesant să vezi cît îl poţi ţine în plimbare... 

FEMEIA 1: Cred că-l mai pot ţine. Cred că pot face din el 
tot ce vreau. Numai că mi-e frică. 

FEMEIA 2 : Te temi să nu fugă? 

FEMEIA 1: Nu ştiu. N-aş vrea să-l fac să sufere. Totusi, 
m-am atașat de el. Înțelegi? De zece ani mă 
ascultă fără să crîcnească. N-a lipsit o singură 
dată. Simt că e de datoria mea să nu-l bruschez 
prea tare. 

FEMEIA 2: Ar fi grozav să-l faci să-şi scoată singur un ochi. 

FEMEIA 1 (Trage aer în piept.) : Nu, nu... Acu’ nu... Poate 
mai tîrziu, peste cîțiva ani... (Trage din nou aer 


în piept.) S-a lipit? 

FEMEIA 2: S-a lipit. 

FEMEIA 1: Cînd mă opresc eu din respirat, el își aruncă 
tigara. Dup-aia o stinge cu vîrful piciorului. 

FEMEIA 2: Cît ai de gînd să respiri? 

FEMEIA 1: Îl mai las să mai tragă câteva fumuri. 

FEMEIA 2: De ce? Fă-l s-o stingă acum. 

FEMEIA 1: E păcat de ţigară. Ştiu că-i place să fumeze și 


l-ar durea dacă l-aș sili să arunce ţigara prea 


repede. 
FEMEIA 2: Cred că a ajuns la filtru. 
FEMEIA 1 : Da? Atunci mă opresc. (Pauză. ) Şi-a aruncat-o? 
FEMEIA 2: Da. 
FEMEIA 1: En, asta e tot. 
FEMEIA 2: Cam puţin. 


FEMEIA 1: Mă gîndesc să mai inventez cîteva figuri. .. Cu 


timpul... 


FEMEIA 2: Ar fi păcat să-l pierzi acum, în faza asta... Eu 


aş scoate tot untul din el. 
FEMEIA 1: N-ai decît să-ţi găsești și tu pe cineva. 
FEMEIA 2: Şi-a pus mîinile în buzunar. 
FEMEIA 1: Da? E semn că trebuie să închid fereastra. 
FEMEIA 2: Şi el? 
FEMEIA 1: Pleacă după ce închid fereastra. 
FEMEIA 2: Auzi, am impresia că tipul spune ceva... 
FEMEIA 1: Da, şi eu am impresia asta. 
FEMEIA 2: Am impresia că vorbeşte singur... 

FEMEIA 1 : Da, de un timp s-a apucat să vorbească singur... 


FEMEIA 2: Poate că-ţi spune cuvinte de amor. Poate că 


ratezi o mare dragoste. 


FEMEIA 1: Cine ştie? 


(FEMEIA 1 închide fereastra.) 


FEMEIA 1: A plecat? 
FEMEIA 2: A plecat. 


Secvența 2 


Un arbore. O bancă. La oarecare distantă, un perete şi 
o fereastră. Fereastra este închisă şi are draperiile trase. 
În spatele arborelui stau doi bărbați. Unul din ei tine 
un ceas în mînă. 


BĂRBATUL 1: Cît e? 
BĂRBATUL 2: Şase fără două minute. 


BĂRBATUL 1: Fii atent! La șase fără un minut am să ies 
de după copac. Am să pun un picior pe bancă și 
ea o să tragă draperiile. 

BĂRBATUL 2: Nu cred. 

BĂRBATUL 1: Ai să vezi. De zece ani o fac să tragă draperiile 


exact la ora șase. 
BĂRBATUL 2: E nebună. 
BĂRBATUL 1: Nu ştiu. Dar cred că am o putere ciudată 


asupra el. 


BĂRBATUL 2: Acum! 


(BĂRBATUL 1 iese de după copac şi se apropie de 
bancă. Celălalt bărbat rămîne ascuns. BĂRBATUL 1 

pune un picior pe bancă. Cineva, din casă, trage dra- 


periile.) 


BĂRBATUL 1: Ai văzut? 
BĂRBATUL 2 : Poate că aşa le trage ea întotdeauna... 


BARBATUL 1: Nu, că asta nu e tot. Acum am să mă uit în 
sus. Ori de cîte ori eu mă uit în sus ea deschide 


fereastra. 

BĂRBATUL 2: Şi dacă nu te uiţi în sus? 

BĂRBATUL 1: Ce rost are să nu mă uit în sus? Important 
e că ea deschide fereastra după ce eu mă uit în 
sus și mă așez pe bancă. 

BĂRBATUL 2: E necesar să te așezi pe bancă? 

BĂRBATUL 1 : Nu ştiu. Dar nu pot să risc. Oricum, e mai 


convingător dacă mă așez pe bancă. 


(BARBATUL 1 se uită în sus şi se așază pe bancă. Fereastra 
este deschisă de o femeie.) 


BĂRBATUL 2: A deschis-o! 

BĂRBATUL 1: Ţi-am spus eu? 

BĂRBATUL 2 (Srupefiat.): De necrezut! 

BĂRBATUL 1: Nu? Partea tare vine de-abia acum. Eu îmi 


scot ţigările şi ea, ca la comandă, începe să se 
plimbe prin faţa ferestrei. 


BĂRBATUL 2: Să văd! 
BĂRBATUL 1: Ai să vezi. 

(BĂRBATUL 1 îsi scoate pachetul de țigări. Femeia 


din cameră începe să se plimbe prin fata ferestrei.) 


BĂRBATUL 1 : O las să se plimbe exact jumătate de minut. 
De cinci ori de la stînga la dreapta și de cinci ori 
de la dreapta la stînga. Dup-aia îmi aprind ţigara. 
Poţi să numeri. 

BĂRBATUL 2 : Număr. 

BĂRBATUL 1: Cît mai are? 

BĂRBATUL 2: Mai are puţin... 

BĂRBATUL 1: Cum îmi aprind tigara, se opreşte. 


(BĂRBATUL 1 își aprinde tigara. În acelaşi timp, 


femeia din fata ferestrei se opreşte.) 


BĂRBATUL 2: S-a oprit! S-a oprit! 

BĂRBATUL 1: i-am spus? O am la degetul mic. Acu’ să 
vezi una și mai bună. Eu ţin chibritul ars în 
mînă și ea ridică braţul în sus și începe să și-l 
rotească. 

BĂRBATUL 2: Cît o poţi ţine aşa? 

BĂRBATUL 1: Cred că o pot ţine mult și bine... Da nu 


vreau. 


(BARBATUL 1 âș: tine chibritul ars în mînă şi femeia 
din fata ferestrei îsi roteste bratul.) 

BĂRBATUL 1 : Cum arunc eu chibritul, cum își lasă braţul 
jos. Ori de cîte ori arunc eu chibritul, ea își lasă 
braţul în jos, îşi masează puțin umărul şi după 
aceea îşi duce mîna la ochelari. 


BĂRBATUL 2: Deocamdată își masează umărul. 
BĂRBATUL 1: Cred că am tinut-o cam mult cu braţul în 


sus. 
BĂRBATUL 2 :.Nu-i nimic. Las-o să sufere. 
BĂRBATUL 1: N-aş vrea s-o fac să sufere. M-am atașat de 


ea. E atît de ascultătoare şi maleabilă, încît mă 


înduioșează. 
BĂRBATUL 2: Eşti un sentimental, şi asta nu e bine. 
BĂRBATUL 1 : Şi-a dus mîna la ochelari? 
BĂRBATUL 2: Da. 
BĂRBATUL 1: Ei bine, acum ai să rămîi mască. Eu mă 


ridic în picioare și ea începe să-și şteargă ochelarii. 


(BARBATUL 1 se ridică în picioare. Femeia din fata 
ferestrei îsi scoate ochelarii şi începe să şi-i şteargă. Pînă 


să găsească batista însă, se uită de cîteva ori în jur.) 


BĂRBATUL 2: Vax. 

BĂRBATUL 1: Ce face? 

BĂRBATUL 2 : Se uită în jur. 

BĂRBATUL 1 : Faza asta o cam sperie întotdeauna. 
BĂRBATUL 2: A găsit-o. 

BĂRBATUL 1: Şterge? 
BĂRBATUL 2: Şterge. 


BARBATUL 1: Asta e. Uneori sînt tentat să stau așa să văd 
cît pot s-o ţin cu batista şi cu ochelarii în mînă. 


BARBATUL 2: Eu n-aş cruţa-o, să ştii. Aș scoate tot untul 
din ea. 


BARBATUL 1 : Nu de ea mi-e frică. Mi-e frică uneori numai 
de puterea pe care o am asupra ei. Mă înfricoșez 
pur şi simplu de ceea ce pot face, înţelegi? 


BĂRBATUL 2: Înţeleg. 

BĂRBATUL 1: Te-ai convins? 

BĂRBATUL 2: M-am convins. 

BĂRBATUL 1: Acum am să încep să mă plimb prin faţa 


băncii. Am să-mi scot şi eu batista și am să mă 
şterg, de sudoare. 

BĂRBATUL 2: Eşti asudat ? 

BĂRBATUL 1: Nu, eu nu asud niciodată. Dar atunci cînd 
îmi scot batista, ea își pune ochelarii pe nasul ei 
mic. E aşa, ca de la cauză la efect. 


(BĂRBATUL 1 îsi scoate batista şi femeia din fata 


ferestrei îsi pune ochelarii pe nas.) 


BARBATUL 1: Asta e. O vezi cum respiră? Ori de cîte ori 
îmi scot batista și mă şterg de sudoare, ea își 
pune ochelarii pe nas și începe să respire din 


toate puterile. 


BĂRBATUL 2: Şi cum o opreşti? 

BĂRBATUL 1: Cu fineţe. Dacă mă lipesc de copac şi-mi 


arunc ţigara, ea se opreşte. 
BĂRBATUL 2: Mai las-o să respire. 
BĂRBATUL 1: O mai las. Nu stric eu ţigara. Îmi place să 


fumez pînă la filtru. 


(BARBATUL 1 ĝi fumează tigara pînă la filtru şi 
aruncă tigara. Femeia din fata ferestrei se opreşte din 
respirat.) 


BĂRBATUL 1: Asa e tot. Acum putem pleca. 
BĂRBATUL 2 : Păcat. Ai fi putut să mai inventezi ceva. 
BĂRBATUL 1: Ce să mai inventez? Nu e destul? 
BĂRBATUL 2: A închis fereastra. 

BĂRBATUL 1: Şi nu te întrebi de ce? 

BĂRBATUL 2: De ce? 


BARBATUL 1: Pentru că mi-am pus mîinile în buzunare. 
De zece ani, ori de cîte ori îmi pun mîinile în 


buzunare, ea închide fereastra. Ei, ţi-a plăcut? 
BĂRBATUL 2: Da, numai că mi s-a părut că tot dădea din 
gură. 
BĂRBATUL 1: Da, şi eu am impresia că în ultimul timp a 


început să vorbească de una singură. 
BĂRBATUL 2 : Poate că ratezi o mare iubire. 
BĂRBATUL 1: Naiba ştie. 
BĂRBATUL 2: Plecăm? 
BĂRBATUL 1 : Plecăm. 

Personaje : 


PRIMUL 
AL DOILEA 
SOLDATUL 


(Întuneric. Se disting, treptat, cîteva îngrămădiri de 
obiecte si corpuri. Cîteva sunete se sting în depărtare. 
PRIMUL żntră din stînga si bîjbîie. AL DOILEA intră 
din dreapta şi bîjbiie. PRIMUL aprinde un băt de 
chibrit. AL DOILEA aprinde un băt de chibrit. Cei 
doi înaintează cu greu printre obiecte şi corpuri. Se 


întîlnesc la mijloc. Se aude un țipăt.) 


PRIMUL: Ai auzit? 

AL DOILEA: Latră cineva. 

PRIMUL: Nu ţipă? 

AL DOILEA: Nu ţipă. Latră. 

PRIMUL: Eu cred că e om. 

AL DOILEA: Nu poate să fie om. E cîine. 
PRIMUL: Să nu-nceapă iar... 

AL DOILEA: N-au cum. Sînt morţi. 
PRIMUL: Poate-au mai rămas... 

AL DOILEA: Cine? 


PRIMUL: Dezertorii... Poate se bat dezertorii între ei... 


AL DOILEA : Care dezertori? Ce fel de dezertori? 


PRIMUL: Dezertorii ălora cu dezertorii ăstora... 

AL DOILEA: Vax. Dezertorii nu se bat niciodată între ei. 
( Betele de chibrit au ars. Întuneric.) 


PRIMUL: Şi tu? 

AL DOILEA: Și eu. 

PRIMUL: Ai găsit? 

AL DOILEA: Nu prea. 

PRIMUL: Minti. 

AL DOILEA: Nu mint. 

PRIMUL: Să văd sacul. Ai sac? 

AL DOILEA: Am. Da-i aproape gol. Nu mai e ce-a fost. 
PRIMUL: Numără-i! Cîţi ai adunat? 

AL DOILEA: Puţini. E tot mai greu să le deschizi gura. 
PRIMUL: Erau degeraţi? 

AL DOILEA: Bocnă. 

PRIMUL: Şi-ai mei aveau gura-ncleștată. 


AL DOILEA: Eu m-am săturat. De o vreme, mă doare 
mereu sub coastă. Cînd mă aplec, mă doare îngro- 
zitor sub coastă. Te-a durut vreodată sub coastă? 


PRIMUL: E din cauza aerului. Aerul e tot mai rece. Cînd 
te apleci, aerul te retează în două. Și pe mine mă 


doare. Cînd mă gîndesc, mă doare sub pleoapă. 
AL DOILEA: Eu zic să ne cărăbănim. 
PRIMUL: Ştiu şi eu? Să mai dăm o raită. Să ne mai uităm. 


Ar fi păcat să nu mai dăm o raită. 

AL DOILEA: În jumătatea mea nu mai e nimic de făcut. 
PRIMUL: Ai curăţat tot? 
AL DOILEA : Absolut tot. Am lăsat curat ca-ntr-o farfurie. 
PRIMUL: Asta nu e viață. 
AL DOILEA : Adevărul e că sînt prea mulți. Altădată parcă 


nu erau așa de mulți. Uneori te rătăcești printre 


ei. Eu umblu de trei zile şi nu dau de capăt. 
PRIMUL: Şi eu umblu de trei zile. Dacă nu dăm repede de 
capăt, o să ne-mpuţim din cauza lor. 
AL DOILEA: Auzi? Mie mi se pare că te-am mai văzut. 
PRIMUL: Nu ştiu. Nu-mi amintesc. 
AL DOILEA : La Waterloo. Nu ne-am văzut noi la Waterloo ? 


PRIMUL: Nu știu. Nu-mi amintesc. Poate c-ar trebui să 


facem un foc. O să fie din ce în ce mai frig. 


AL DOILEA : Da, da, te-am văzut. ȘI la Sedan te-am văzut. 


Numai că pe vremea aia eram mai mulți. 
PRIMUL: Unii se mai lasă... 
AL DOILEA: Stii, şi eu m-am gîndit să mă las. Asta e 


ultima mea ieşire. 
PRIMUL: Zău? 
AL DOILEA: Nu mai rezist. E și prea multă umezeală... 


Uneori mi se face greață din cauza umezelii... 
Morţii de azi nu mai seamănă cu morţii de ieri... 
Îţi aminteşti cum arătau cadavrele la Sedan ? Tori 
erau unul și unul. Astăzi abia dacă mai găseşti 
cîte un exemplar mai arătos... Nu numai că mor 


flămînzi, dar și putrezesc mai repede... Putrezesc 

în doi timpi şi trei mișcări... Eu cred că e pur și 
simplu ruşinos... 

PRIMUL: Ce importanţă mai are? 

AL DOILEA: Are! De ce să nu aibă? Uită-te la ăştia ! N-au 
nici trei zile de cînd sînt morți și au și început să 
duhnească. Nici nu-ţi vine să crezi că au fost 
vreodată oameni. Îţi spun eu... Oamenii adevăraţi 


nu încep să duhnească așa de repede. 
PRIMUL: Vrei gumă? 
AL DOILEA: Ce? 


PRIMUL: Te-am întrebat dacă vrei gumă. Am găsit ieri un 


pachet mare cu gumă. 


AL DOILEA: Şi vrei să mănînci gumă ? Poţi să înnebunești 
de la gumă. Eu nu mănînc niciodată gumă. De 
la gumă mi se înfundă dinţii... Și, în general, 
cînd sînt pe cîmp, nu mănînc. Dacă am burta 


plină, ameţesc. 


PRIMUL (Se caută prin buzunare.): Uite un măr. Vrei măr? 
Suc de vinete... Seminte... Mentă... 


AL DOILEA (Bănuitor.) : De unde? 

PRIMUL (Jenat.) : Le-am şterpelit... 

AL DOILEA: Cum le-ai șterpelit? 

PRIMUL: Am întors pe dos câteva buzunare... 

AL DOILEA: Îi cauţi prin buzunare? Ai înnebunit? 
PRIMUL: Şi ce dacă-i caut prin buzunare? 

AL DOILEA: E scîrbos să-i cauţi prin buzunare... Cum 


să-i cauţi prin buzunare? Una e să-i cauţi în gură 

şi alta e să-i cauţi prin buzunare. Eu n-am umblat 
niciodată prin buzunarele nimănui. Nu înteleg 


cum pot unii să umble prin buzunare... 


Eu m-am cam săturat să-i tot caut în gură. M-am 
săturat de dinți, mă crezi ? Nu mai pot să mă uit 
la dinți. Nu mai pot. Mereu am impresia că-mi 
zornăie în creier. E mult mai uşor cu buzunarele. 
Și e mai plăcut... Dai peste tot felul de lucruri. 


AL DOILEA: Şi dacă dai peste fotografii ? E cumplit să dai 


PRIMUL: 


peste fotografii. N-aș suporta să pun degetele pe 


fotografiile alea unsuroase. 


De ce? Să știi că sînt haioase. Toate sînt la fel, 
mă crezi? Pare că toţi au o singură femeie şi o 
singură pereche de copii dolofani. Nu trebuie să 
te lași impresionat de fotografii. Eu am adunat 
sute de fotografii... Cînd sînt multe, te lasă rece. 


AL DOILEA: Oricum, e urît ce faci. Adevărata meserie s-a 


PRIMUL: 


dus dracului. 


Aprinde un băț. Vreau să-ţi arăt ceva. 


AL DOILEA: Nu vreau să văd nimic. Nu vreau să ştiu 


PRIMUL: 


nimic. 


Auzi? 


(AL DOILEA aprinde repede un băț de chibrit ca să 


vadă de unde vin sunetele unui trist balet mecanic.) 


PRIMUL (Arătîndu-i o balerină mecanică în miniatură.) : 


Nu-i așa că e frumoasă ? 

AL DOILEA (Privind fascinat.): Unde ai găsit-o? 

PRIMUL: Într-un buzunar... Mortul era strivit, dar jucăria 
era întreagă. 

AL DOILEA: Are cheie? 

PRIMUL: Are. 

AL DOILEA: Vreau să răsucesc și eu. 


PRIMUL: Răsuceşte! Eu o ascult de cîteva zile și nu mă 
mai satur. Nici nu se compară cu dinţii. Îţi spun 
eu, cu dinţii nu mai e mare lucru de făcut. S-au 
adunat prea mulți dinţi, nu-i mai cumpără nimeni. 
Sînt vreo doi ani de cînd nu mai umblu după 
dinţi. Ar trebui să te laşi şi tu de dinţi. Ar trebui 
să treci pe buzunare. 


AL DOILEA: Nu ştiu... E prea tîrziu pentru mine să mai 
schimb ceva... Şi nu vreau să o feştelesc tocmai 
acum, la sfîrşit... 


(Se aude un țipăt în depărtare. Se aude un geamăt în 
apropiere.) 

PRIMUL: Auzi? lar latră. 

AL DOILEA: Nu latră. Geme. 

PRIMUL: Cine? 

AL DOILEA: Nu știu. 

PRIMUL: O fi cîine. 

AL DOILEA: Nu e cîine, e om. 

PRIMUL: Om? După trei zile? 

AL DOILEA: Unii rezistă cu rănile deschise. Cu cît au mai 


multe răni deschise, cu atît rezistă mai bine. 

Altădată mureau dintr-o zgârietură. Astăzi le place 


să agonizeze. 

PRIMUL (Trage un brat din mormanul de corpuri.) : L-am 
găsit. 

AL DOILEA: E cald? 

PRIMUL: E rece. 

AL DOILEA: Atunci nu e el. 

PRIMUL: L-am prins clipind. 

AL DOILEA : Vrei să m-ajuţi puţin ? (Deschide gura celui rănit.) 

PRIMUL: Să-ţi aprind un chibrit? 

AL DOILEA: Nu. Ţine-l de ceafă... Dacă e să fie ceva... 
(Czută.) Simt şi pe-ntuneric. 

PRIMUL: Are? 

AL DOILEA (Pipăind mereu cu degetele după dinți.): Are. 


PRIMUL: Unul? (Extrage dintele cu o pensetă fină. Aprinde 
un băt de chibrit şi contemplă dintele deasupra 
flăcării.) E frumos. 


(Omul geme.) | 
PRIMUL (Perfid.) : Nu vrei să arunci o privire şi prin buzu- 
nare? 
AL DOILEA: Nu. Prin buzunare, nu. 
PRIMUL: De ce? Într-o bună zi tot trebuie să-ncepi. 
AL DOILEA : Nu, nu pot... Crede-mă... La buzunare nu 


mă bag... Buzunarele sînt ude, sînt murdare... 
Nu pot să mă uit, mă furnică sub pleoapă... Mi 


se înmoaie degetele... Caută-l tu... 

PRIMUL (Caută.): Pustiu. 


AL DOILEA: Nimic? Chiar nimic? Nu te grăbi. Caută 
bine. 


PRIMUL: Absolut nimic. 

AL DOILEA: Ciudat. Pentru ce-o fi murit ăsta? 

PRIMUL (7riumfător.) : Am găsit! (Scoate o cheie.) 

AL DOILEA: O fi cheia lui de la casă... (Omul geme.) Eu 
zic să i-o laşi... 

PRIMUL: Parcă vrea ceva... (Către om.) Ce e, mă ? Vrei cheia? 

AL DOILEA: Nu vrea nimic. A murit. 

PRIMUL: Parcă ne-a aşteptat pe noi. 

AL DOILEA (Ridică dintele în aer.): Dintele ăsta... Era tot 


ce-l mai lega de viaţă... 
PRIMUL: Eu zic să facem totuşi un foc. 
AL DOILEA : Din ce să faci foc? N-ai din ce să faci foc. 
PRIMUL: Adunăm cămăși. Cămășile ard cel mai bine. 


AL DOILEA: Nu mai e mult şi se face dimineaţă. Ce-ti 


trebuie foc dacă se face dimineaţă? 


(Se aude un alt geamăt. Gifiituri şi zăngănit de arme.) 
PRIMUL: Tu gîfii ? 
AL DOILEA: Eu nu gâfii. Mie mi se zbate pleoapa. Dacă mi 


se zbate pleoapa, e semn rău. E mai bine să fugim. 


PRIMUL: N-avem unde să fugim. N-avem de cine să fugim. 


De ce vrei să fugim ? 


(Printre mormanele de corpuri rătăceşte SOLDATUL.) 

AL DOILEA: [i-am spus să fugim? Ţi-am spus sau nu 


ti-am spus? Asta o să ne omoare degeaba. 


(SOLDATUL se prăbuseste epuizat.) 
PRIMUL (Se apropie de SOLDAT, fiuieră de cîteva ori.): E 
fleașcă. 
AL DOILEA: E viu? 
PRIMUL (Aprinde un băt de chibrit şi-l cercetează) : E asudat 


ca un cîine. 
AL DOILEA : N-o fi hoț? 
PRIMUL: Nu. E prea asudat ca să fie hoț. E soldat. 
SOLDATUL: Apă... 
PRIMUL: Cere apă... 
AL DOILEA: N-avem apă. Dă-i mărul. 
PRIMUL (Către SOLDAT.) : Apă n-avem. la mărul. 


(SOLDATUL însfacă mărul şi-l dă gata.) 
AL DOILEA: E hămesit. Dă-i și menta. 


PRIMUL (Către SOLDAI.): Vrei mentă? (Către AL 
DOILEA.) N-am mai văzut soldat viu. Crezi 


că-i într-adevăr viu ? 
(SOLDATUL zresare. Scoate arma. Mugeşte. Alunecă. ) 


PRIMUL (Ñ! silește pe SOLDAT să se reașeze.): Stai jos, 


nenorocitule. Ce strigi? 


SOLDATUL: Ur, doi! Un, doi! 

AL DOILEA: Nu te mai chinui. Lupta s-a sfârșit. 

SOLDATUL: Cînd s-a sfârșit? Ce s-a sfârşi? 

PRIMUL: S-a sfîrșit de trei zile. 

SOLDATUL: Nu știu nimic. Eu trebuie să mă bat. Trebuie 
să sap o groapă. 

AL DOILEA: Cu cine să te baţi? Nu mai ai cu cine să te 
bati. Toți sînt hăcuiţi. N-a mai rămas nimeni. 

SOLDATUL: Precis? Am ordin să omor pe toată lumea. 
Cine n-are groapă trebuie să moară. 

PRIMUL: Stai binişor. Treaba e ca și făcută. 

SOLDATUL: Şi voi? 

AL DOILEA: Noi sîntem cu dinţii. 

SOLDATUL: V-am prins pe cîmp. Cine e prins pe cîmp 
trebuie să moară. Fie de-o parte, fie de alta. 
Baionete aveţi? Ce naiba învirtiţi fără baionete? 


Nimeni n-are voie să stea neînarmat pe cîmpul 


de luptă. De ce n-aveţi baionete? Petliţe aveţi? 
PRIMUL: Las-o baltă. E tîrziu. 
AL DOILEA: Sîntem oameni pașnici, adunăm dinţi de 


aur. 
SOLDATUL: Aha, parcă v-am mai văzut undeva... 
PRIMUL (Enruziasmat.) : La Sedan! Ai fost la Sedan? 
SOLDATUL: Să văd sacii! O mulțime de tipi se dau hoți 


numai ca să scape de armată. 


PRIMUL: Eu am adunat mai ales de prin buzunare... Dar 
e] are sac... (Către AL DOILEA.) Arată-i sacul! 

AL DOILEA: Uite sacul. 32 de dinți. 
SOLDATUL: Putin. Destul de puţin. Aţi tras chiulul. 


PRIMUL: Nu mai e ce-a fost. Altădată nu era soldat să nu 
aibă un dinte de aur. Astăzi abia dacă găsești 


unul la o companie. Pun pariu că și tu ești lefter. 


AL- DOILEA : Buzunare ai? Mi se pare că uniformele astea 


noi sînt lipsite de buzunare. 


SOLDATUL: Mă duc. Am ordin să mă bat pînă la ultima 
picătură de sînge. 

AL DOILEA : Trebuia să fi venit acu' trei zile. Unde ai fost 
acu” trei zile ? S-a dat o luptă barosană. Păcat c-ai 
pierdut-o. 

SOLDATUL (Gemind,) : Întotdeauna mi se întîmplă așa... 
Întotdeauna ajung prea tîrziu... M-am săturat... 
Întotdeauna dau numai peste pămînt năclăit. Şi 


mă doare și-n adîncul genunchiului. 


PRIMUL: Trebuie să dormi. Nimic nu e mai bun pentru 


genunchi decît somnul. 


AL DOILEA : Te trezim noi, mîine dimineaţă... Poate ai 


noroc și-ncepe iar. 
PRIMUL: Sigur. Te trezim noi la ora cinci fix. 


SOLDATUL (În transă.) Întotdeauna mă trezesc prea tîrziu... 
Întotdeauna cineva îmi şterpeleşte cîte un 
bocanc... Asta nu e viață... Întotdeauna mi se 
dau numai gloante ude... În conserva mea de 
peşte nu se găseşte nici un singur peşte... Cît 
tine ziua, aştept să vină ora de culcare... Cum 


adorm, visez că trebuie să mă trezesc... 

PRIMUL: Hai, dă-i drumu! N-ai decît să tragi la aghioase 
cît vrel... 


SOLDATUL: Sigur că da. Am ordin să fiu odihnit... 


(Cei doi privesc cum doarme SOLDATUL). 


PRIMUL (Aprinde un chibrit.) : E bine făcut... 

AL DOILEA: E tînăr ca o vită. 

PRIMUL: Doarme ca un mort. Păcat că e viu. Dacă nu era 
viu, îl puteai căuta de dinți. 

AL DOILEA: Eu aş zice să arunc totuși o privire... Una 
singură... 

PRIMUL: Nu ştiu dacă se face. 

AL DOILEA: Zău... Sînt al naibii de curios... Simt că 


ascunde ceva... Cînd mi se-ncreţește pielea, e 
semn bun... Deşi nu prea cred că ascunde... 


Dar poate că totuși ascunde... 
PRIMUL: Cînd omul doarme, nu e bine să-l cauţi la dinți. 
AL DOILEA: Şi ce dacă doarme? Mă uit fără să-l trezesc. 


PRIMUL: Nu ştiu dacă e bine să te uiţi. Așteaptă întâi să 


moară... 
AL DOILEA (Înviorat.): Crezi c-o să moară? 
PRIMUL: E atît de obosit, încât s-ar putea să moară... 
AL DOILEA: O să dureze. Dacă moare abia mîine-dimi- 


neaţă ? O să-ngheţăm pînă mîine-dimineaţă. N-ai 


putea să-l omori tu? 


64 


Dinti 


PRIMUL: Nu cred c-aş putea să-l omor. Eu n-am omorît 


niciodată. Am degete prea moi. 


AL DOILEA: Eu zic că nici nu e nevoie să-l omorîm. li 


scot dintele în somn. 

PRIMUL: O să-l doară... O să se trezească. 

AL DOILEA : N-o să-l doară. I-l scot cît ai clipi... Va crede 
c-a visat un țipăt... 

PRIMUL: Atunci îl caut și eu prin buzunare... Hm... Nu 


ţi-am spus eu? Uniformele astea noi n-au nici 


măcar buzunare... 


AL DOILEA: Ajută-mă și pe mine... 


(Cei doi desfac maxilarele SOLDATULUI. Unul aprinde 
un băț de chibrit.) 


PRIMUL: Se vede? 

AL DOILEA: Parcă se vede... 
PRIMUL: Ce? 

AL DOILEA: Nu se poate! 
PRIMUL: Nu se poate? 

AL DOILEA: Omul ăsta... e nebun! 
PRIMUL: Cum?! 

AL DOILEA: Are toţi dinţii de aur! 
PRIMUL: Toţi? 

AL DOILEA: Toti. 

PRIMUL: Poate n-ai văzut bine... 

AL DOILEA (Mai aprinde un băt de chibrit.): Am văzut 


perfect. Are toţi dinţii de aur. 


PRIMUL: Ţi-am spus de la-nceput că treaba asta e-ncurcată. 


Eu zic s-o luăm din loc. 
AL DOILEA: Cum s-o luăm din loc? Tocmai acum? 


PRIMUL: Mie omul ăsta nu mi-a plăcut de la bun început. 
Uită-te la el... Adoarme prea repede, vorbeşte 


prea puţin... Mă tem c-aduce ghinion... 


AL DOILEA: Eu zic c-aduce noroc. Nu vezi cît aur are în 
gură ? Nu pot să-l las să plece așa... Nu pot să las 
să-mi scape un om cu toţi dinţii de aur... Omul 


ăsta mă umilește... 

PRIMUL: N-ai ce să-i faci. 

AL DOILEA: Cum n-am ce să-i fac? Am ce să-i fac... De 
mine nu rîde nimeni... 


PRIMUL: Uite că ăsta rîde. Rîde de noi cu gura lui aurită... 


Înţelegi? Rîde de noi cu dinții lui de aur... 


AL DOILEA: Ce oameni! Ce lume! Sîntem prea buni 


pentru vremurile astea. 
PRIMUL: Scoate-i dinţii, ce stai? 
AL DOILEA: Nu pot... Mi se pune un nod... Nu pot să 


jefuiesc un om care doarme. 
PRIMUL: Irezeşte-l! 


AL DOILEA (Zgi/râindu-l pe SOLDAT.): Irezeşte-te! 
A-nceput lupta... Trebuie să te baţi... 


PRIMUL (Dîndu-i ghionturi SOLDATULUI.) : Sus! Patria 


e zdrobită. 

AL DOILEA: Trag tevile, m-auzi ? Trebuie să stai în picioare. 
PRIMUL: Nu cred c-o să se mai trezească vreodată. 


AL DOILEA: De ce să nu se mai trezească? Trebuie să se 


trezească! Nu e drept să doarmă așa. 
PRIMUL: Presimt c-o să doarmă la nesfârșit. 
AL DOILEA: Adică nici mort, nici viu? 
PRIMUL: E un bleg. Nu merită jefuit. 


AL DOILEA: N-o să mai găsesc niciodată o gură cu toţi 
dinţii de aur... Asta e lovitura vieţii mele, întelegi ? 


PRIMUL: Tare mult aș vrea să ştiu de unde îi are... 

AL DOILEA: Poate că s-a născut cu el. 

PRIMUL: O mai fi avînd fraţi? 

AL DOILEA (Către SOLDAT, zgîltîindu-l.) : Mai ai fraţi? 

PRIMUL: Cine ştie ce visează... Poate rîde de noi în somn. 
Eu zic s-o ştergem. 

AL DOILEA: O să ne pară rău. Or să vină alţii ş-or să 
scoată tot. 

PRIMUL: Şi ce să facem? Aşteptăm să moară? E cumplit 
de plictisitor s-aștepţi pe cineva să moară. 

AL DOILEA: Ăsta moare repede. Se vede pe faţa lui... 


Pînă ce moare, tragem şi noi un pui de somn. 


(Pauză. Liniste.) 
PRIMUL: Auzi? Mă doare creierul. 
AL DOILEA : E din cauza picăturii de apă. Există o picătură 


de apă care se tot scurge pe cer ȘI nu vrea să 


cadă... 

PRIMUL: Poate că omul ăsta nici nu există. Aşteptăm 


degeaba. 
AL DOILEA: Nu huli. Vrei să murim săraci? Astea nu-s 


timpuri să mai facem fasoane... 


PRIMUL: Ce somn uşor are... Parcă plutește... Cine are 
pielea subţire, doarme ușor. 


AL DOILEA: Ia vezi, mai e cald? 

PRIMUL: E. Şi nu te mai zvîrcoli atîta, că-ţi zornăie dinții. 
AL DOILEA: Mi-e foarte greu să adorm cînd e întuneric. 
PRIMUL: Eu adorm greu din cauza oaselor. Cînd mi se 


răcesc oasele, aud tot felul de pocnituri. 


(Pauză. Liniste. Respiratiile relaxate ale bărbatilor.) 
AL DOILEA: Poate că era mai bine dacă-l omoram... 


PRIMUL: Cred ȘI eu. Aștia care vin din urmă nu s-ar mai 
fi mocosşit atîta. 


(Pauză. Liniste. Respiratiile relaxate ale bărbatilor.) 
AL DOILEA: Sîntem mult prea buni, asta e... Gîndim cu 


mănuși... Ne zbatem pentru iluzii fumate... 


PRIMUL (Aproape adormit.) : E din cauza nopţilor. Nopțile 
sînt prea lungi, zilele sînt prea întunecoase... 


Pământul e prea moale, apa e fierbinte... 


AL DOILEA (Scuipă o scamă.): Aşa e... N-ai loc nici cît să 


pui un punct... 


(Pauză. Liniste. Respiraţiile relaxate ale bărbatilor.) 

AL DOILEA (Mormăitor.) : Întotdeauna cînd dorm îmi 
vine să scuip. Cum să mai adormi cînd trebuie 


să scuipi întruna? 


(Pauză lungă. Lumină. A doua zi, SOLDATUL a 
plecat, se pare. PRIMUL se trezește, se uită în jur şi-l 
trezeşte pe AL DOILEA.) 


PRIMUL: Pst! 

AL DOILEA: Ce? 

PRIMUL: Soldatul... A fugit... 

AL DOILEA: Cum? A fugit? Cînd a fugit? 

PRIMUL: S-a dus. Ne-a tras în piept. 

AL DOILEA: Trebuia să-l omorîm. Ne-am făcut de rîs. 
PRIMUL: Gata, s-a terminat. A şters-o. 

AL DOILEA: N-a furat nimic? Unde-i guma? 
PRIMUL: E la mine. 

AL DOILEA: Trebuie să fi furat ceva... Nu se poate să nu 


fi furat ceva... Vezi prin buzunare... Menta 


este? 
PRIMUL: Este... Dinţii sînt toţi? 
AL DOILEA: Toti. (Czuză.) Jucăria este? 
PRIMUL: Este. 
AL DOILEA: la ridică braţul. Simţi ceva? 
PRIMUL: Sînt uşor ca un fulg. Parcă nici nu mai am brațe. 


AL DOILEA: Nu se poate să nu ne fi șterpelit ceva... 


Priveşte-mă în ochi. Vezi ceva nelalocul lui? 

PRIMUL: Mă uit, dar nu văd mare lucru. Numai că atunci 
cînd închid pleoapele te văd mai departe, ca şi 
cum n-aş mai avea pleoape. 

AL DOILEA: Ciudat, foarte ciudat... Sînt cîteva minute 
de cînd n-am mai tras aer în piept și mă simt 
totuși foarte bine. 


PRIMUL: Ia încearcă să tușeşti ! Te doare cînd tușeşti ? 


AL DOILEA : Nu mă doare nimic... Uite, îmi mușc buza 
şi nu curge nici o picătură de sînge... 
pi 


PRIMUL: Al dracului! Oare ce ne-o fi furat ăsta? 


APA DE HAVEL 


Personaje: 


SINUCIGAŞUL 
VÎNZĂTORUL DE ARME 


(SINUCIGAȘUL intră în magazinul cu arme. VÎNZĂ- 
TORUL DE ARME tocmai mănîncă în spatele tejghelei. 
SINUCIGAȘUL are o figură speriată. Stă lipit cu 
spatele de ușă. Priveşte fix spre VINZĂTORUL DE 
ARME. VÎNZĂTORUL DE ARME întelege în ce 
situație se află SINUCIGAȘUL. Îi umple un pahar cu 
alcool si i-l întinde pe tejghea. SINUCIGAŞUL se 
repede la pahar şi-l dă pe gît dintr-o suflare.) 


VÎNZĂTORUL DE ARME: Sînteţi hotărît? 

SINUCIGAȘUL: Sînt hotărît! 

VÎNZĂTORUL DE ARME: Mai gîndiţi-vă. Mai e timp să 
daţi înapoi. 

SINUCIGAȘUL: Nu dau înapoi. 

VÎNZĂTORUL DE ARME: Cum doriţi. 


(Pauză. SINUCIGAŞUL îşi plimbă privirile peste rafturi.) 
VÎNZĂTORUL DE ARME: Doriţi ceva special? 
SINUCIGAȘUL: Ceva scurt şi fără dureri. 
VÎNZĂTORUL DE ARME: Păcat. Toată lumea dorește 


ceva scurt și fără dureri. Dar să ştiţi că şi metodele 
lungi și chinuitoare au farmecul lor. lar uneori 


sînt chiar mai eficiente. 

SINUCIGAȘUL: Nu. Eu vreau ceva scurt și fără dureri. 

VÎNZĂTORUL DE ARME (Plictisit.): În sfârşit. Sînteţi 
trăgător? 

SINUCIGAȘUL: Oarecum. 


VÎNZĂTORUL DE ARME (Îi aruncă pe tejghea un revolver.) : 
Poftim. 


SINUCIGAȘUL (Î/ privește fascinat; vrea să-l atingă, dar se 
răzgîndeşte.): Nu... Ştiţi... n-aş vrea chiar un 
revolver de duzină... 

VÎNZĂTORUL DE ARME: Am unul aurit la gură... 

SINUCIGAȘUL (Cu o sclipire în ochi.): Să văd! 

VÎNZĂTORUL DE ARME: Dar e unul mai scump. 

SINUCIGAȘUL: Nu contează banii. 

VÎNZĂTORUL DE ARME : Sînteţi dispus să plătiţi oricît ? 

SINUCIGAȘUL: Oricât. 


VÎNZĂTORUL DE ARME: Atunci am să vă vînd un 
pont... (Îi face semn să se apropie. Discret.) ÎL ştiţi 
pe ERNEST? 

SINUCIGAȘUL (Ne/ămurit.): Pe ERNEST? 


VÎNZĂTORUL DE ARME (Nemulzumnit.): ERNEST 
MILLER HEMINGWAY! 


SINUCIGAȘUL: ERNEST MILLER HEMINGWAY? 
VÎNZĂTORUL DE ARME: ...MILLER HEMINGWAY. 
SINUCIGAȘUL: Adio, arme? 

VÎNZĂTORUL DE ARME: Pentru cine bat clopotele! 
SINUCIGAȘUL: Băzrinul şi marea ? 


74 


VÎNZĂTORUL DE ARME: Ele! 
SINUCIGAŞUL : ÎL ştiu. 
VÎNZĂTORUL DE ARME (Discret.): Ei bine... posed 


usca de vînătoare cu care s-a împuscat ERNEST 
> 3 


MILLER HEMINGWAY. 
SINUCIGAȘUL (Culoare în obraji.) : Posedaţi această armă? 
VÎNZĂTORUL DE ARME: O posed! 
SINUCIGAȘUL : Și funcţionează ? Sînteţi sigur că functio- 
nează ? Să nu ne facă vreo figură. 


VÎNZĂTORUL DE ARME: Funcţionează. Eu, personal, 


o ung în fiecare zi. 
SINUCIGAȘUL : Precis? 
VÎNZĂTORUL DE ARME : Cum vă văd şi cum mă vedeţi. 
SINUCIGAȘUL (Înfierbîntat. ): S-o văd. 
VÎNZĂTORUL DE ARME: Iat-o! (SINUCIGAŞUL se 


repede la ea.) Încet! Costă o avere. 
SINUCIGAȘUL: Hm. Pare solidă. 
VÎNZĂTORUL DE ARME: Este excelentă. Face o gaură 


cît o farfurie. 


SINUCIGAȘUL (A/armat.): Dar eu nu vreau o gaură cît o 


farfurie ! 


VÎNZĂTORUL DE ARME (fi ia arma, îmbufnat.): Păcat. 


E o armă sigură. 
SINUCIGAȘUL: Fără gaură nu se poate? 
VÎNZĂTORUL DE ARME: Fără gaură? Nu. 
SINUCIGAȘUL: Atunci cred că aș vrea o gaură mai mică. 

VÎNZĂTORUL DE ARME: Cît de mică? 
SINUCIGAȘUL (Arată cu degetele.): Aşa... (Micsorează 


mereu gaura.) 


VÎNZĂTORUL DE ARME: O gaură cît un gălbenuş de 


ou, e bine? 
SINUCIGAȘUL: Cît un gălbenuş de ou de rață? 
VÎNZĂTORUL DE ARME: De găină. 
SINUCIGAȘUL: Să văd. 


VÎNZĂTORUL DE ARME: Poftim ! Cu acest revolver s-a 
sinucis VLADIMIR! 


SINUCIGAȘUL: Care VLADIMIR? 


VÎNZĂTORUL DE ARME : VLADIMIR VLADIMIROVICI 
MAIAKOVSKI. 


SINUCIGAȘUL: Norul în pantaloni ? 

VÎNZĂTORUL DE ARME : Ploșniza. 

SINUCIGAȘUL: Mă fascinează MAIAKOVSKI. 
VÎNZĂTORUL DE ARME: Păi? 

SINUCIGAȘUL : Aș putea să vă recit poemul Vladimir Ilici 


Lenin în întregime... 
VÎNZĂTORUL DE ARME: Păi... 
SINUCIGAȘUL: Nu, MAIAKOVSKI nu. Altceva. 
VÎNZĂTORUL DE ARME (Semn discret; la ureche): Îl 
ştiţi pe CESARE? 
SINUCIGAȘUL: Pe CESARE? 
VÎNZĂTORUL DE ARME: CESARE! CESARE! 
SINUCIGAȘUL: Care CESARE? 

VÎNZĂTORUL DE ARME: Pe PAVESE! 
SINUCIGAȘUL: CESARE PAVESE?! 

VÎNZĂTORUL DE ARME: Meseria de a trăi! 
SINUCIGAȘUL: Sînt nebun după PAVESE! 
VÎNZĂTORUL DE ARME: Bănuiam eu. 
SINUCIGAȘUL: Pot să vă recit ceva din PAVESE ? 
VÎNZĂTORUL DE ARME: N-are nici un rost. Și eu îl 


ştiu pe de rost. 
SINUCIGAȘUL : “Totuşi, măcar un fragment... 
VÎNZĂTORUL DE ARME: Să lăsăm poezia. Mai bine 


uitaţi-vă la revolver. 
SINUCIGAȘUL (Îl ia sfios.): Cu ăsta... 
VÎNZĂTORUL DE ARME: Cu ăsta. 
SINUCIGAȘUL: În tîmplă sau în inimă? 
VÎNZĂTORUL DE ARME: În gură. CESARE şi-a tras în 
gură. Dar asta nu înseamnă nimic. Puteţi impro- 
viza. Marii poeţi nu trebuie imitați. 
SINUCIGAȘUL (Dinrr-odată obosit.): Aş putea să stau 
puţin jos? 
VÎNZĂTORUL DE ARME: Vă rog. 
SINUCIGAȘUL : Sînt pur şi simplu emoționat. 
VÎNZĂTORUL DE ARME: Mai vreţi un strop? 
SINUCIGAȘUL: Mai vreau. 


VÎNZĂTORUL DE ARME (Toarnă în două pahare.) : Pentru 
PAVESE! 


SINUCIGAȘUL: Pentru PAVESE! 


Matei Vişniec 


(Pauză. Cei doi beau.) 


VÎNZĂTORUL DE ARME (Meditativ, arătînd către revolverul 
pe care SINUCIGASUL î/ tot răsuceste.): E un 


exemplar frumos... 


SINUCIGAŞUL (Meditativ şi el.): Şi totuşi... Credeţi că 


este decent să te împușşti în gură? 


VÎNZĂTORUL DE ARME: Nu trebuie să vă luati după 
gura lumii. Lumea vorbește multe. În viață e 


bine să faci după cum te taie capul. 


SINUCIGAȘUL: Nu... nu cred că mi se potriveşte... Ştiţi, 


eu salivez groaznic... 
VÎNZĂTORUL DE ARME: Aveţi gastrită? 
SINUCIGAȘUL: Am. Și dumneavoastră? 
VÎNZĂTORUL DE ARME: Şi eu. 
SINUCIGAȘUL : Toată lumea are gastrită în zilele noastre. 
VÎNZĂTORUL DE ARME : Vă pot da o rețetă formidabilă 


de ceai pentru gastrită. 


SINUCIGAȘUL: Nu prea cred în ceaiuri. Am băut tot 


felul de ceaiuri. 
VÎNZĂTORUL DE ARME: Ce vă costă să încercați... 
SINUCIGAȘUL: Să încerc... 
VÎNZĂTORUL DE ARME: ... o armă albă! 
SINUCIGAȘUL: Poftim? 
VÎNZĂTORUL DE ARME: Sînteţi un fin, un rafinat. Vă 


place să meditaţi, să vă gîndiţi la obiecte chiar în 


timp ce ele vă provoacă. 

SINUCIGAȘUL: Credeţi? 
VÎNZĂTORUL DE ARME: V-am descifrat din prima 


clipă. Aveţi o tentaţie către efectele bine calculate. 


Cred că ar trebui să vă faceţi harachiri. 
SINUCIGAȘUL: O, nu! 
VÎNZĂTORUL DE ARME: Nu vă pripiţi. Am tot ce vă 


trebuie. 
SINUCIGAȘUL : Atunci sînteţi o mină de aur. 
VÎNZĂTORUL DE ARME: Vă rog să contemplaţi un 


timp acest pumnal. 
SINUCIGAȘUL : Aș putea să-l încerc cu buricul degetelor? 
VÎNZĂTORUL DE ARME: Fiţi prudent. E încă foarte 


ascuţit. N-a fost folosit decît o dată. 
SINUCIGAȘUL: Să nu-mi spuneţi că... 
VÎNZĂTORUL DE ARME: Exact! 
SINUCIGAȘUL: Nemaipomenit! 
VÎNZĂTORUL DE ARME: Aţi ghicit. 
SINUCIGAȘUL: Bietul SUNY... 
VÎNZĂTORUL DE ARME: YASUNARI KAWABATA! 
SINUCIGAȘUL : Sînteţi sigur că e al lui KAWABATA:? 


VÎNZĂTORUL DE ARME: Sută la sută. Cu el şi-a făcut 
harachiri KAWABATA. 


SINUCIGAȘUL: Domnule, dar sînteţi extraordinar ! 
VÎNZĂTORUL DE ARME : Facem şi noi ce putem. 
SINUCIGAȘUL: Nici nu mai știu ce să vă spun... 
VÎNZĂTORUL DE ARME: Fapte, nu vorbe. 

SINUCIGAȘUL: Nu aveti un foc? 


VÎNZĂTORUL DE ARME (Ne/ămurit.): Ba da. Ne-a mai 
rămas ceva de la GIORDANO. Nici nu vă spun 


cît de greu ne-a fost să-l întreținem pînă azi. 
SINUCIGAȘUL: Care GIORDANO? 
VÎNZĂTORUL DE ARME : GIORDANO BRUNO. Vreti 


să treceţi pe foc? 
SINUCIGAȘUL: Nu, voiam să-mi aprind ţigara. 
VÎNZĂTORUL DE ARME: Nu vă sfătuiesc să fumaţi. 


Fumatul e deosebit de nociv. 
SINUCIGAȘUL: Oare? 
VÎNZĂTORUL DE ARME: Absolut sigur. Multe locuinţe 
s-au aprins de la ţigară. (Îi aprinde tigara.) 
SINUCIGAȘUL: Mulţumesc. 
VÎNZĂTORUL DE ARME : N-aveţi pentru ce. Sînteţi un 


om norocos. 
SINUCIGAȘUL: Da, în general sînt un om norocos. 
VÎNZĂTORUL DE ARME: Nu? Dacă veneați puţin mai 
tîrziu, nu mai găseaţi nimic. 
SINUCIGAŞUL : Se vînd așa repede? 
VÎNZĂTORUL DE ARME : Se vînd ca pîinea caldă. Obiec- 


tele rare se vînd cel mai bine. 
SINUCIGAȘUL: Mi-aș dori un obiect atît de rar, încît să 
nu se găsească nicăieri. 
VÎNZĂTORUL DE ARME : E păcat să renuntati la pumnal. 
Ar fi putut să rămînă în familie. Aveţi familie? 


SINUCIGAȘUL: Așa și așa. 

VÎNZĂTORUL DE ARME: Vă invidiez. Şi eu sînt în 
aceeaşi situaţie. 

SINUCIGAȘUL: Ciudat. 

VÎNZĂTORUL DE ARME: Într-adevăr. Lumea este atît 


de mare... 


SINUCIGAȘUL: Ştiţi, eu picotesc ori de cîte ori începe să 


plouă. 


VÎNZĂTORUL DE ARME: Îmi place că aveţi această 
predilecție. Nici eu n-am putut să sufăr niciodată 
ghetele ude. Şi totuşi, uitaţi-vă la ele. 


SINUCIGAȘUL: Sînt leoarcă! 
VÎNZĂTORUL DE ARME: Acum aţi înţeles? 
SINUCIGAȘUL: Mai bine să ne grăbuim. Aş vrea să se 


termine totul pînă la ora 11. 


VÎNZĂTORUL DE ARME: S-a făcut. Vă rog, să priviţi 


acest automobil. 

SINUCIGAȘUL: E cam rablagit. 

VÎNZĂTORUL DE ARME: Se poate. Dar ştiţi cine s-a 
curăţat în el? 

SINUCIGAȘUL: Srră:nul ? 

VÎNZĂTORUL DE ARME: Caligula ! 

SINUCIGAȘUL: Ciuma? 

VÎNZĂTORUL DE ARME: Mitul lui Sisif! 

SINUCIGAȘUL: CAMUS? 

VÎNZĂTORUL DE ARME : ALBERT CAMUS ! Ne-a costat 


o avere pînă cînd am readus automobilul în stare 


de funcţionare. 

SINUCIGAȘUL (Retractil.): Şi credeți că acum... 
VÎNZĂTORUL DE ARME: E gata să pornească din nou. 
SINUCIGASUL-: Bine, dar eu... nu știu să conduc! 
VÎNZĂTORUL DE ARME: Păi, aici e clenciul. Exact asta 


vă trebuie. 


SINUCIGAȘUL: Dar nici nu-mi place să mă răstorn! De 
mic copil, ori de câte ori mă punea mama să stau 


în cap, aveam greţuri... 
VÎNZĂTORUL DE ARME : Am un ceai împotriva greţurilor. 
SINUCIGAȘUL: Domnule, nu mai pomeniţi de ceaiuri, 


că fac moarte de om. 


VÎNZĂTORUL DE ARME: Vă rog să mă scuzaţi. Vă rog, 


se asemenea, să pipăiţi aceste funii. 
SINUCIGAȘUL: Sînt cam unsuroase... 
VÎNZĂTORUL DE ARME :: Trageți tare! 
SINUCIGAȘUL: Par rezistente. 
VÎNZĂTORUL DE ARME: Le-am întreţinut bine. 
SINUCIGAȘUL: Ce vreţi să spuneţi? 


VÎNZĂTORUL DE ARME : Cu aceste funii s-a spînzurat 
SERGHEI ESENIN. 


SINUCIGAȘUL: Nu sforăi, întârziată troică, 
Viaţa noastră se duce, dispare. 
Poate ca mîine spitalul şi targa 


Îmi vor aduce eterna-mpăcare. 


(Meditativ.) Traducere de A.E. Baconsky. Oare ce-o fi fost 
în capul acestui ESENIN? 

VÎNZĂTORUL DE ARME (Pe gînduri dus.): Ce frumos 


ati recitat... 


SINUCIGAȘUL (Î scutură pe VÎNZĂTORUL DE ARME.) : 


Nu vă lăsaţi dus de reverii! La treabă! La treabă! 


VÎNZĂTORUL DE ARME: Avem și funiile cu care s-a 
spînzurat GERARD DE NERVAL... 


SINUCIGAȘUL: Nu. Altceva, altceva! 
VÎNZĂTORUL DE ARME: Da, sigur... (Umple o ceaşcă 


de metal cu apă dintr-un acvariu.) Uitaţi-vă la 


această ceaşcă... 
SINUCIGAȘUL: A cui a fost? Haideţi, că se face 11. 
VÎNZĂTORUL DE ARME: O clipă. Nu atît despre ceașcă 


e vorba, cît despre apă. Observaţi ceva deosebit 


la această apă? 
SINUCIGAȘUL: E otrăvită? 
VÎNZĂTORUL DE ARME: A, nu. E apă de rîu. Puteţi să 
beti din ea. 
SINUCIGAȘUL (Bez.): E rece. 
VÎNZĂTORUL DE ARME (Visăzor.): E apă din rîul Havel. 
SINUCIGAȘUL: E bună. Aș mai lua un rînd. 
VÎNZĂTORUL DE ARME : Tocmai voiam să vă propun: 


să vă înecați în ea. 
SINUCIGAȘUL : În apă? În apa asta ordinară? 
VÎNZĂTORUL DE ARME : Ordinară ? Îmi pare rău. N-aţi 


auzit de rîul Havel? 


SINUCIGAȘUL: Ce-are-a face rîul Havel? 

VÎNZĂTORUL DE ARME: Rîul Havel? Nu ştiţi nimic 
despre rîul Havel ? În rîul Havel s-a înecat GEORG 
HEYM. Asta e ultima mostră din chiar apa în care 
s-a înecat GEORG HEYM. A fost luată chiar 
atunci, de acolo. O păstrăm în condiţii ireproşabile. 
N-a mai rămas multă. Ar trebui să profitaţi. 


SINUCIGAȘUL: Nu pot să mă înec într-un acvariu. 
VÎNZĂTORUL DE ARME: Sau poate doriţi apă de Sena... 


Avem şi apă de Sena, da, de la Paris, luară de sub 
podul Mirabeau, exact din locul unde s-a aruncat 


în Sena PAUL CELAN. 
SINUCIGAȘUL: Săracu' PAUL CELAN. (Recită.) 
Noaptea, cînd pendula oscilează 
Între nicicînd şi eternitate 
Cuvintele tale pătrund pînă-n sinele meu lunar... 
VÎNZĂTORUL DE ARME: O, ce frumos! 
SINUCIGAȘUL: Și incrustati în timpul profund, ne pră- 


busim... 
VÎNZĂTORUL DE ARME ȘI SINUCIGAȘUL (Într-un 
glas.): 


Ne prăbuşim zăcînd, ne prăbuşim, 
Obh, ne prăbuşim 

Noi ce-am fost, noi ce sîntem 

Noi ce sîntem însăși carnea noptii... 


VÎNZĂTORUL DE ARME : Frumos mai scrie şi blestematul 
ăsta de CELAN... Ei, ce fac, aduc acvariul? 
Mergem pe CELAN? 

SINUCIGAȘUL: Nu pot, domnule, să mă-nec într-un 


acvariu, deși îl iubesc enorm pe CELAN... 


VÎNZĂTORUL DE ARME : Simbolul contează. V-o diluăm. 


O turnăm într-un bazin. 


SINUCIGAȘUL: Nu-mi plac simbolurile. Nu suport apa, 
nu suport picăturile. Vreau ceva rapid, fără dureri 
și uscat. V-am spus de la început. 


VÎNZĂTORUL DE ARME: Mă exasperațţi. 


SINUCIGAȘUL : Dumneavoastră mă exasperaţi cu ceaiurile 
și cu indulgenţa asta! 


VÎNZĂTORUL DE ARME: M-ati înnebunit! V-am oferit 
tot ce se putea oferi. Alegeţi, domnule! Hotă- 
rîți-vă ! Noi nu ţinem nimic sub tejghea. Aveţi 
totul la vedere. Sînt și eu om. Ar trebui să mă 
înţelegeți. Ieri am avut o zi grea. Alaltăieri am 
pierdut autobuzul. Asta nu se poate numi viaţă. 
Am cumpărat o mănușă care era descusută. Pur și 


simplu, îmi zvîcneşte capul. Trebuie să vă hotărîți. 
SINUCIGAȘUL : Îmi pare rău. Puneţi-vă în situaţia mea... 
VÎNZĂTORUL DE ARME: Sînteţi prea exigent, prea cîr- 


Cotaș... 

SINUCIGAȘUL : Poate că da... Ştiţi, aş fi dorit ceva deosebit, 
ceva cu adevărat unic și simplu... ca un atom... 
Ceva ca o roată, dacă acest cuvînt vă sugerează o 
imagine... (Se apropie de o instalație.) De pildă, 
această roată... 

VÎNZĂTORUL DE ARME: Nu! Acolo nu! (Se repede la 
SINUCIGAȘ.) Nu e bine să vă băgaţi nasul în 


roată, domnule... 

SINUCIGAȘUL: Așadar îmi ascundeți ceva. 
VÎNZĂTORUL DE ARME: Nu e ceea ce vă trebuie, vă 


asigur... 

SINUCIGAȘUL : E clar că-mi ascundeţi ceva. Îmi ascundeţi 
totul. De la bun început mi-aţi ascuns. Vederi 
bine în ce stare mă aflu şi-mi ascundeţi ultimele 
bucurii! 

VÎNZĂTORUL DE ARME : Nu e ceea ce credeţi. E numai 
un proiect, o invenţie de-a mea. 

SINUCIGAȘUL: Interesant... 

VÎNZĂTORUL DE ARME: De treizeci de ani lucrez la 


ea... În curînd, va fi gata. 

SINUCIGAȘUL: E o armă? 

VÎNZĂTORUL DE ARME : Nicidecum. E un aparat care-i 
pedepseşte pe criminali. 

SINUCIGAȘUL: Imposibil! 

VÎNZĂTORUL DE ARME: Numai la prima vedere, 


domnule. Acest aparat îi pedepsește pe criminali 
pe o rază de un kilometru. Acum încerc să măresc 
această rază de acţiune. 

SINUCIGAȘUL : Dar care este principiul, cum funcţionează 2 

VÎNZĂTORUL DE ARME (Pune maşina în funcțiune.) : 
Aşa... Cam după principiul radarului... Dacă 
pe o rază de un kilometru se produce o crimă... 
ei bine... 


SINUCIGAŞUL: Ei? 
VÎNZĂTORUL DE ARME: Criminalul moare și el în 


clipa următoare! 


86 


Apa de Havel 


SINUCIGAȘUL: Fantastic! 

VÎNZĂTORUL DE ARME : Asta-i ! Va fi invenţia secolului. 

SINUCIGAȘUL: Nu glumiţi? 

VÎNZĂTORUL DE ARME: Nu glumesc. Lumea va fi 
mîntuită. Toti ucigașii vor fi pedepsiţi. 

SINUCIGAȘUL: Domnule, daţi-mi repede un pistol! 

VÎNZĂTORUL DE ARME: V-aţi hotărît? 

SINUCIGAȘUL: Repede... Repede... (Îi îndeasă celuilalt 
cîteva bancnote în buzunar şi ia pistolul.) 

VÎNZĂTORUL DE ARME: Stati puţin, să vă dau restul... 

SINUCIGAȘUL: Nu-i nevoie... 


(SINUCIGAȘUL trage două focuri în VINZĂTORUL 
DE ARME ; acesta priveste cîteva clipe încremenit și se 
prăbuseste ; SINUCIGAȘUL așteaptă cu privirile îndrep- 
tate spre maşină ; mai trage un glonte în VÎNZĂTORUL 
DE ARME ; din nou priveste spre maşină ; descarcă tot 
pistolul în trupul căzut; din nou priveşte spre maşină.) 


SINUCIGAȘUL (Lovind cu piciorul în maşinărie.) : Ce por- 


cărie ! N-a funcţionat. 


(SINUCIGAȘUL aruncă pistolul pe tejghea şi iese trîn- 
tind ușa.) 

Piesă într-un act 


Personaje : 


PERSONAJUL 1 
PERSONAJUL 2 
PERSONAJUL 3 
PERSONAJUL 4 


Decorul : 


O sală de aşteptare. Pălăriile, umbrelele şi pelerinele celor care 


au intrat pe ușă. Scaune. Bineînţeles, usa. 


P2: 


Scena 1 


P1 si P2 sînt în sala de asteptare. Pl fumează sau face 
orice altceva. P2 răsfoieste un ziar sau face orice altceva. 
După cîteva zeci de secunde, P2 explodează violent, îsi 


mototoleste ziarul sau face orice altceva. 


Durează prea mult! Prea mult ! 


P1 (Aparent linistit.): Trebuie să fiţi calm. În asemenea 


P2: 


P1: 


P2: 


P1: 


împrejurări, e nevoie de calm și de răbdare. 


Domnule, răbdarea mă scoate din sărite! De ce 
să am răbdare ? Dumneavoastră nu vedeţi că sîntem 


trataţi ca niște animale ? 


Nu ştiu. Nu vă pot preciza cum anume sîntem 


trataţi. Nimeni nu știe cum anume sîntem tratați. 


Vă spun eu! Sîntem trataţi în modul cel mai 
umilitor. Simt că toată atmosfera de aici este 


umilitoare. 


In asemenea împrejurări... nu e bine să fiţi prea 
exigent. Împrejurarea... e şi aşa foarte delicată. 
Nu trebuie să vă gîndiţi prea mult la ce se întîmplă, 


la ce urmează... 

P2: 


P1: 


Dar eu nu pot! Nu pot să nu mă gîndesc. Nu mă 
pot stăpîni. 

Atunci, poate că nu trebuia să veniţi azi. Da, cu 
siguranţă. Fructul nu e copt. Aţi venit prea 


devreme. 


P2 (Meditativ.): Credeţi, într-adevăr, că am venit prea 


P1: 


P2: 


P1: 


P2: 


P1: 


P2: 


P1: 


P2: 


P1: 


P2: 


P1: 

devreme? 
Nu ştiu precis. Dar se poate cerceta. Se poate afla. 
Se poate afla? 


Absolut. Încercaţi să vă concentrați un moment. 
Simţiţi un fel de greață în stomac? Un fel de 
neliniște? 

N-aş putea să-i zic neliniște. E un fel de căldură 
care mă ustură. 

Pare că stomacul dumneavoastră emană căldură ? 
Exact. 

Care vă cuprinde pieptul și gîtul? Vă înăbușă 
oarecum vocea și vă dă o senzaţie de instabilitate, 
de ameninţare din nimic? 

Exact. Simt că în jurul meu ceva nu-i în regulă. 
Mi-e frică, de pildă, să nu mă rostogolesc. 

Aţi încercat să închideți ochii și să ațipiți puţin? 
Nu pot. Am inima agitată. Sîngele îmi năvăleşte 
sub frunte și mă ustură. Mi se jupoaie pielea în 
timpul somnului. 

Domnule, daţi-mi voie să vă spun că aţi venit cu 


cel puţin patru zile mai devreme. 


P2: 
P1: 


P2: 
P1: 


Usa 


2 


Patru zile? Credeţi? 


Cu siguranţă. Acestea sînt simptome clare de 


nematurizare. 
Nu se poate! 


Simptome ultra şi arhicunoscute. Eu, personal, 
nu le-am trăit niciodată, dar i-am auzit pe prede- 
cesorii mei vorbind despre ele. Iar de experienţa 
lor... (îşi scoate pălăria şi priveşte scurt, dar pios, 


spre cer.) nu se cade să ne îndoim. 


P2 (Trist.): Poate că aveţi dreptate. 


P1: 


P2: 


P1: 


P2: 


P1: 


Cu sigurantă că am dreptate. Aceste pripeli, aceste 
fenomene de grabă sînt profund caracteristice 
vieții noastre. Ele au fost analizate pe larg, dar, 
în ciuda teoriilor subtile care s-au emis, nu s-a 


găsit nici un remediu împotriva lor. 


Numai că, nu știu dacă mă credeţi, nu mă mai 
simțeam în stare să mai aştept patru zile. Cel 


puţin de acest lucru sînt sigur. 


Vă cred. Faceţi parte dintr-o categorie de persoane 
mai sensibile, dispuse să problematizeze orice 
fleac și să interiorizeze fără scrupule. Am auzit 
vorbindu-se despre această categorie de indivizi 
care aduc mari prejudicii orașului, în general, şi 


lor, în particular. 

Eu vă asigur că n-am avut intenţia... niciodată... 
să creez greutăţi nimănui... 

Desigur, desigur. Toate aceste contradicții sînt 


deja tipice. Nu mai oferiţi nimic nou. Toate 

P2: 
P1: 


P2: 


P1: 


aceste frămîntări au deja o denumire ştiinţifică 
şi sînt precis catalogate. Tot chinul dumneavoastră 
de iepuroi, sentimentul ăsta cras de culpabilitate, 
frica de a veni aici, pe de o parte, graba de a veni, 
pe de altă parte, ieșirea din neputinţa de a nu 
veni, dacă îmi daţi voie să mă exprim așa, sînt 
absolut tipice. Tot mai mulţi suferă azi de aceste 
simptome tipice. 

Îmi pare rău. 


Alrădată, aceste fandoseli, iertaţi-mi expresia prea 
dură, nu se întîlneau decît, hai să fim indulgenti, 
una la o sută de mii. Dar... ce să facem? Vre- 
murile s-au schimbat. Omul a devenit mai labil, 
mai expus. 

Mă faceţi să mă simt jenat... Mă faceţi să regret 
că am deschis această discuţie. 

Nu aveți ce regreta. Eu am deschis această discuţie. 
Ca unul mai bine antrenat ce sînt, mai aproape 
de adevăr. Așa scrie și în cărţile sfinte, cel mai 
puternic să-l încurajeze pe cel slab, să-i împăr- 
tăşească adevărul celui ignorant. Nu? E normal. 
Toate astea ţin de o morală anume, aș putea 


spune de o etică a sălilor de aşteptare. 


P2 (Entuziasmat.) : Ciudat. Pot spune deja că mă simt mai 


P1: 

bine. 


Mä bucur. Întotdeauna am fost convins de utili- 
tatea discutiilor în momentele delicate. In curînd, 


veti fi perfect stăpîn pe gîndurile și pe gesturile 


Usa 


dumneavoastră. Veti fi perfect liniștit și veţi trece 


pragul acestei uși absolut calm și lucid. 


Pauză. P2 pare calmat. Peste cîteva zeci de secunde, 
semnele nelinistii apar însă din nou pe fata sa. 


P2 (Timid.) : Şi totuşi, ceva nu este în regulă. 


Pl: Ín ce privinţă? 
P2: Așa, în general. Parcă am o îndoială. 
P1: În general, e bine să nu vă îndoiţi. Eu mi-am 


interzis dintotdeauna îndoiala, și acest lucru mi-a 
disciplinat spiritul. Pot spune că siguranţa de 


sine a fost principala mea realizare în viaţă. 


P2: Eu mă gîndeam de fapt... 

P1: Da nu vă mai gînditi, domnule ! De ce vă gînditi ? 
P2: Păi, mă gîndeam la dumneavoastră, la ceilalti... 
P1: Nu-nteleg. 

P2: Eu, dumneavoastră, ceilalti pe care nu-i cunoaș- 


tem... Poate că nu facem ceea ce ar trebui să 
facem. Poate că acest departament, mă-nţelegeți, 


nu-i chiar ce ar trebui să fie. 

P1: Nu înţeleg. Dumneavoastră aţi venit aici din 
convingere, nu? 

P2: O, da... Desigur... 

P1: Ati simțit că nu mai puteti rezista, că existența 
dumneavoastră nu mai are sens. În sfîrşit, ați 


ales această soluţie... 


95 


Matei Vişniec 


P2: 
P1: 


P2: 
P1: 


P2: 


P1: 


P2: 
P1: 


P2: 
P1: 


96 


Da, e adevărat... 


„deliberat şi în deplinătatea facultăţilor dumnea- 


voastră mintale... 
Sigur... N-as putea să spun nu... 


Ciudat. Simt un viciu de raţionament sau de 
comportament la dumneavoastră, încă nu-mi 
dau seama bine... Din moment ce aţi ales această 
soluţie, de ce ţineţi să vă răzvrătiți împotriva ei? 
Nuuu... Eu nu mă răzvră... Nu tocmai... De 
fapt, vreau să spun, eu am urmat exemplul celorlalți 
care, înaintea mea... Fără să știu însă... dacă 
ei... făcînd ceea ce au făcut... Mă-nţelegeţi? 


Domnule, dumneavoastră v-aţi gîndit vreodată 
la recunoștință ? 


Recunoştinţă ? Pentru cine? De ce? 

Probabil că ştiţi, nu-i aşa, că acest departament 
își oferă serviciile gratuit. 

O, da... Ştiu. Apreciez... 


Oare nu se cuvine să fim cît de cît recunoscători 
că, în momentele noastre limită, avem la cine 
apela? Oare nu credeţi că viaţa noastră ar fi 
perturbată în chip grav şi incalculabil dacă într-o 
bună zi acest departament şi-ar înceta activitatea ? 
Oare nu credeţi că ceea ce-i datorăm lui, departa- 
mentului, așa cum este el, se numește, totuși, 
recunoștință ? Oare se cuvine să fim atît de neîncre- 
zători, atît de labili, atît de suspicioși chiar cu 
cei care ne sar în ajutor în momentele cele mai 


delicate ale existenţei noastre? 


P2: 


P1: 
P2: 
P1: 
P2: 
P1: 


P2: 


Pi: 


P2: 


Usa 


O, ce frumos vorbiti ! Pot spune că ați vorbit 
dumnezeieşte. Dar să nu uităm totuși. „„ Ce știm 


noi, de fapt, despre acest departament? 

Credeţi că trebuie să știm ceva precis despre el? 
Nu știu. Dar faptul că nu ştim nimic mă sîcîie. 
Sînteți sîcîit ? 

Da, domnule, sînt sîcîit! 

Nu uitaţi că, deşi nu știți nimic despre el, îi 
cereți totuși serviciile. 

Da, e adevărat... Dar, știți... lucrurile s-ar putea 


îmbunătăţi, asta e! Peste tot există un loc special 


pentru mai bine. 


Domnule, mă exasperaţi ! Ce credeţi că s-ar mai 
putea îmbunătăţi aici ? Vreo sală de aşteptare mai 
mare, mai elegantă? Vreţi să vi se pună oglinzi în 
sala de așteptare, eventual un automat pentru 
țigări și cafea ? Vreţi fotolii în loc de taburete și 
tapet pe zid? 

Nu. Nu... Nu chiar... Mă gândeam la partea 
cealaltă, la... As fi vrut ca totul să fie mai uman... 


O atmosferă mai umană, vreau să zic. 


P1 (Total indignat.): Eu nu mai discut, văd că-mi pierd 


timpul cu dumneavoastră ! 


P2 (Tocmai s-a aprins.) : Înţelegeţi ? Acest fior uman ar putea 


să compenseze multe din cusururile administrative, 
ca să zic așa. Un zîmbet, o faţă plină de căldură, 
o mînă care să ţi se întindă la intrare... Ştiţi, sînt 


atîtea elemente, aparent insignifiante... Toate 

laolaltă dau însă un efect extraordinar. Alungă 
frica, suspiciunea... În ultimă instanță, creează 
ideea de colaborare... Nu? Cred că nimic nu e 
mai frumos decît o colaborare, în aceste condiţii... 
Nu? (Se plimbă de colo colo, exaltat.) Vedeți? 
Sînt elemente imprevizibile, gesturi imprevizi- 
bile... care pot compensa multe... De pildă, 
aşteptarea... Ce rost are această așteptare ? Vedeţi? 
Această aşteptare este un element gratuit, un 
element inuman, aş putea spune... Ea ar putea 
să lipsească, ar putea, în fine, dacă nu se poate 
altfel, ar putea fi suplinită... Nu? Gîndiţi-vă, 
dumneavoastră așteptați de două ore, eu va trebui 
să mai aştept o oră după ce veţi intra dumnea- 
voastră, iar cel care e acum înăuntru a așteptat și 
el, sînt sigur, nu se ştie cît... Nu? Toate aceste 
elemente, dacă le pot numi așa, mi se par gratuite. 


Ele pot fi compensate, pentru că nu sînt necesare... 


În acest moment, din încăperea aflată dincolo de ușă se 


aude un hohot uman destul de incert, între plins si râs. 


P2 (Usor intrat în panică.): Şi mai sînt atîtea lucruri care 

s-ar putea face... Sînt atîtea mici detalii, nuante... 
(Creste nervozitatea lui P2.) Vă spuneam că peste 
tot există un loc rezervat pentru mai bine... De 
ce să nu găsim acest loc și gicz, de ce să nu ne 
folosim de el şi zici? (Din camera de dincolo se 


aude un urlet uman înfricoșător.) Nu ? Aceste locuri 


Usa 


minuscule pentru mai bine sînt toate ale noastre... 
le merităm... le putem găsi... Ele pot deveni 
imense depozite de mai bine... adevărate cîmpii... 
(Presiune nervoasă crescîndă la ambele personaje. 
Din camera de alături răzbat hohote de plins.) 
Înelegeţi... există, aşadar, pretutindeni acel pansa- 
ment universal... care stă în fiorul uman... care 
este zîmbetul, gestul, persoana ca atare... Nu? 
Nu? (Alte urlete, bufnituri, scrâsnet insuportabil 
de instrumente metalice.) Şi neajunsurile, şi defectele 
noastre... şi frica, nu, în ultimă instanţă și frica, 
pot beneficia... nu-i aşa... de acest pansament 
uman, afectiv... atît de rar... care dau laolaltă 
un efect total, extraordinar... (Tipete, vacarmul 
unei mașinării diabolice pusă în functiune, o masi- 
nărie care scrâsneşte, macină. Gîftit uman, icnete. 
Personajele sînt inundate de sudoare.) Domnule, 
eu nu vreau altceva decît să fac un semn, să se 
ştie că, iată, cineva gîndeşte... cugetă... Oh, 
domnule, simt că mă ustură sîngele sub frunte... 
Nu vreți să puneţi un moment mîna pe fruntea 
mea ?... O! Mai bine nu... Ştiţi... gîndurile... 
care sînt... așa cum ziceaţi, inutile... (Alte urlete. 
În spatele usii e un adevărat infern, lătrături, zbu- 
ciumul maşinii, trepidaţii.)... Inutile... inutile... 
Mi-e ruşine de ele, credeţi-mă, sînt atît de lipsit 
de apărare... şi mi-e atît de greu... să mă opresc... 
uneori... (Aproape plingînd.) Dar nu trebuie să 
mi-o luaţi în nume de rău... Ştiţi, sînt și eu un 
simplu om care așteaptă... fără panică... nu-i 


așa 2 

De dincolo de ușă se aude urletul final. Ambele personaje 


în picioare, topite, lipite de perete. Lungi secunde de 


tăcere. Apoi, sunetele unor perii şi jeturi de apă curățind 
2 2 


o masă metalică. Apa evacuîndu-se printr-un sistem de 


tevi, de canale. Sunetul jetului de apă se îndepărtează. 


Din nou tăcere. 


P1 (Profund tulburat, se așază după secunde lungi de imo- 


P2: 
P1: 


P2 


P1: 
P2: 
P1: 


P2: 


P1: 
P2: 


P1 


P2: 
P1: 
P2: 
P1: 

bilitate.) : S-a sfirsit... 
Ce s-a sfîrşit? Ce? 


Nu-mi dau seama... Dar cred că s-a sfîrşit. , 


(Pierdut.): Oare e posibil? 


Nu știu. În definitiv, pentru ce venim noi aici? 
Într-adevăr, pentru ce venim noi aici? 


Îndată vor deschide ușa... Cred c-ar trebui să-mi 


iau rămas-bun... 

Cum? Vreţi totuși să intraţi? După cele întîm- 
plate? 

Ce ştim noi ce s-a întîmplat cu adevărat înăuntru ? 


Într-adevăr... Noi nu știm nimic... 


(Aranjîndu-şi tinuta.): Vreau să vă spun că mă bucur că 


v-am cunoscut... 

Da, da... Şi pentru mine a fost o reală plăcere... 
Poate, dacă am fi avut o ocazie mai bună... 
Poate că am fi reușit să discutăm... 


Poate... 


Usa 


Punct culminant: ușa se deschide. Efecte de lumini, 
sunete de inspiraţie cosmică, muzică spațială, suspans. 
P1 şi P2 îşi string mâinile, se privesc efuziv, P1 dispare 
captat de fasciculele de lumină, privindu-l continuu, 
implorator, pe P2. Sau: uşa se deschide şi un pat lung, 
interminabil, glisează în sala de așteptare ; P2 se dezbracă, 
îsi împătureşte disciplinat hainele şi le aşază pe scaunul 
pe care l-a ocupat, după care se lungeşte pe pat ; dispozi- 
tivul se retrage lent şi ușa se închide fără zgomot. Sau: 
o femeie frumoasă iese şi spune „Următorul“. Sau: cum 


crede regizorul că e mai bine. 


Scena 2 


P2 se ridică, se așază epuizat, se ridică din nou şi se 
aşază din nou, epuizat. Culege pachetul de țigări aban- 
donat de P1 si-si aprinde o țigară. P3 intră furtunos. 


P3: Porci! Porci ! Porci ! (Întinde mîna lui P1.) Bruno. 
(Discret.) Puteti să-mi spuneți pe numele cel mic, 
he-he... Aici e cu listă sau fără listă? 

p2: Fără. 

P3: Aha! În sfirsit! (Protocolar.) Ce bine că nu sînt 
singur... (Corectîndu-se.) Că nu sînt singurul, 
ha-ha... (Entuziasmat de precizare.) Nu? (Din 


nou, discret.) E cineva înăuntru ? 
P2 (Timid): Da. 
P3 (Sever.): A intrat de mult? 


P2: O, nu. 
P3: Mă tem că va trebui să aşteptăm. 
P2: O, da. Cred că da. 


P3 (Tăios.): Asta nu-mi prea place. (Privindu-l amuzat pe 


P2.) Iar acum urmati... dumneavoastră ? 

P2: Da, oarecum... 
P3 (Înveselit la culme.): Chiar dumneavoastră ? 


P2 (Pierdut.): Da, dar... 


P3 nu asteaptă răspunsul si începe să inspecteze încăperea. 
Răscoleşte printre hainele lăsate pe diferitele scaune. 


P3 (Revoltar. ) : Ia te uită, domnule! Aici e vestiar sau e sală 


de aşteptare? 

P2 (Timid.): Aşa s-ar părea. 

P3 (Duios.): Oare trebuie numaideciît să ne lăsăm hainele 
aici ? 

P2 (Prinzînd curaj.) : Se pare că-i absolut necesar. 

P3 (Extatic, din vîrful buzelor): De ce? 

P2: Nu știu. Așa se obișnuiește. 


P3: A! Preabine! Mă voi supune. (Decis, se dezbracă 
de pardesiu si de pălărie.) Mă voi su-pu-ne! 
He-he-he... (Brusc, se aruncă în genunchi în fata 
lui P2. Disperat.) Domnule, ce părere aveți 
dumneavoastră despre mine ? 

P2 (Stupeftat.): Cum? Ce părere? Care părere? 

P3 (Îmbrătisîndu-i genunchii.) : Vă implor, nu vă ascundeţi! 
Ce rost are să vă ascundeţi? Fiecare om are o 
părere despre fiecare om. Vreau părerea dumnea- 
voastră despre mine! Vă jur că mă interesează 


părerea dumneavoastră despre mine. Vreti să vă 
convingeți? Vreţi să mă dezbrac aici, în fata 

dumneavoastră ? Vreţi să mă vedeţi gol? Spuneți, 
spuneţi! (Pentru sine.) Ah, ce bestie, ce bestie! 


P2 (Înecîndu-se.): Cum? Ce? Eu? Ce bestie? 

P3 (Ridicîndu-se rizînd, bătîndu-l patern pe umăr pe P2.): 
Este că sînt imprevizibil? Am glumit. Așa sînt 
eu. Am întotdeauna această tendinţă de a crea o 
atmosferă degajată între mine şi ceilalți. Este că 
a fost imprevizibil? 

P2: Desigur, a fost... aşa... cam pe nepregătite... 


P3 (Concluziv.): A fost o glumă bună ! (Se așază pe un scaun, 
respiră puternic.) Ce aer! Ce aer! (Meditativ.) 
Ah, aerul... 


P2: Nu vi se pare că miroase puţin a formol ? 

P3 (Violent.): A formol? Nici să nu vă gînditi! Nici să nu 
vă treacă prin cap ! Ce e formolul ? Nu, domnule, 
eu refuz formolul ! Eu accept zmeura. Miroase a 
zmeură. Totul e să tragi aer în piept şi să spui 
„zmeură. Încercaţi ! Vă rog să încercaţi! Să res- 
pirăm în același timp... Zmeură... Zmeură... 
(Respiră extaziat. P2 se lasă antrenat cîteva secunde.) 


Ati văzut? Nu-i așa că este extraordinar? 

P2: Nu. Miroase a formol. 

P3 (Se ridică energic.) : Eu, domnule, am întîrziat trei zile. 
Mă întelegeti? Am în-tîr-zi-at! Sînt aici și, în 
acelaşi timp, nu sînt aici. Eu trebuia să fiu de 


mult înăuntru. Inţelegeți ? Trei zile întîrziere ! 


P2 (Înveselit.): Ce coincidenţă! Eu am venit cu patru zile 


mai devreme! 

P3 (Dezamăgit.): Cum e cu putinţă? 


P2: 


P3: 


P2: 
P3: 
P2: 


Este. Ştiţi, mie, de pildă, nu mi-a trecut încă 


frica. 

Frică ? Frică ? ? Azi? Cu tehnica de azi? În condiţiile 
noastre de azi? Domnule, dar e groaznic! 
Nicidecum. Am greţuri. 

ȘI eu am. 


Mi se zbate inima. Mă ustură sîngele. 


P3 (Încîntat.): Și mie mi se zbate inima. Puneţi mîna aici! 


P2: 
P3: 


Am o senzaţie de nesiguranță, de nădușeală... 

Și eu! Şi eu! Am toate senzațiile posibile. Îmi 
vâjîie capul. Dumneavoastră vă vîjîie capul? Pe 
mine mă dor oasele. Îmi pocnesc oasele. În fiecare 
secundă îmi pocnește cîte un os. Dumneavoastră 
vă pocneşte cîte un os? Mie mi se ridică braţul, 
în anumite momente de neatenţie. lată ! Dumnea- 
voastră vi se ridică braţul? (Brusc, implorator, 
lingușitor.) Dumneavoastră vreţi să intrați chiar 


acum ? 


P2 (Speriat.): Da, domnule. Am stat la rînd. 


P3: 
P2: 
P3: 
P2: 


ȘI vreți să intrați chiar acum, chiar acum? 
Sigur că da. Sînt pregătit să intru. 
Chiar acum, chiar acum, chiar acum? 


Da! Da! Da! Trebuie să fiu chemat dintr-o clipă 


într-alta. 


P3 (Linguşitor, libidinos.): Domnule, s-ar putea să mă aveţi 


pe conștiință... Credeţi-mă... Nu sînt ceea ce 

par. Toate aceste cuvinte, tot acest comporta- 
ment... De fapt, sînt încordat ca un arc. Trebuie, 
trebuie să intru cît mai repede. Trebuie să mă 
lăsaţi înaintea dumneavoastră... trebuie să mă 
înţelegeți. Puneti mîna pe fruntea mea. Asta nu 
e piele, nu-i așa? Îmi ard pînă şi oasele. Simt 
că-mi iau foc oasele. Dacă mai aştept zece minute 
aici, voi arde de viu. Trebuie să mă înţelegeţi. 


P2 (Isteric.): Nu vreau! Nu vreau! Am stat la rînd! 


P3 (Suferintă enormă.) : Şi eu am stat la rînd. Toată viaţa 
mea am stat la rînd. Am stat la rînd clipă de 
clipă, secundă de secundă. Am stat la rînd pentru 
fiecare zi, pentru fiecare cuvînt, pentru fiecare 
gînd... Am stat la rînd ca să învăţ să merg în 
picioare, ca să învăţ să duc lingura la gură... Am 
stat la rînd ca să învăţ să silabisesc, să mint, să 
urlu... Am stat la rînd cu răbdare şi cu pasiune, 
vă jur... l-am lăsat în faţa mea pe toţi neno- 
rociţii, pe toţi profitorii... Sînt sfârşit ! Am rămas 
ultimul, ultimul din rînd, ultimul supravieţuitor 
din rînd! Sînt rîndul cu un singur om! Zău, 
trebuie să mă lăsaţi înainte, trebuie... 


P2 (Iluminat.) : Domnule, dumneavoastră suferiţi de simptome 
tipice. 

P3 (Totală schimbare de ton.): Am glumit. E un vechi obicei 
de-al meu de a testa oamenii prin glume. 


Ha-ha-ha... V-a plăcut? 
P2 (Încurcat.): Eu, unul, nu glumesc cu orice. 


P3 (Vioi.): E o mare greşeală. Regretabilă greșeală. Glumele, 


jocurile, farsele... nu numai că relaxează spiritul, 

P2: 


P3: 

dar îl și fortifică. Eu, de pildă, sînt pregătit împo- 
triva tuturor evenimentelor posibile. Şi ştiţi cum 
am reusit ? Prin practicarea sistematică a jocurilor. 
Un joc înseamnă un rol. O regulă și un rol. 
Trebuie să treci prin toate rolurile posibile ca să 
devii tu. De aceea am venit aici. 

Vreți să spuneţi că... adică... vreţi să intrați 
înăuntru pentru că vă lipseşte acest... rol? 


Exact! De o mie de ori exact! 


Bine, dar... acest rol... atît de decisiv... el poate 
fi compensat... Imaginaţia, nu... Domnule, nu 
vă pripiţi! 

Adevărul este că sînt şi profund scîrbit. Toate 
rolurile jucate pînă acum au sfîrșit prin a mă 
scîrbi definitiv. Ideea însăşi de a juca un rol mă 
scîrbeşte. Am venit aici tocmai ca să devin, în 
sfîrşit, eu! Pentru că trebuie să devin eu! Am 
dreptul să devin eu! E suprema datorie a unui 
om, aceea de a deveni el! lar eu, aici și acum, voi 
deveni eu! (Schimbare de ton, ieşire din rol.) Ei, 


ce ziceți, v-a plăcut? 


P2 (Aiurit.): Ce? 


P3: 


P2: 
P3: 


Ascultă, prietene, ești un prost. Mi-e silă că trebuie 
să aşteptăm Împreună. 

Domnule, eu refuz să fiu tratat... 

Nu întelegi nimic, stai jos. Nu întelegi absolut 
nimic din ce de întîmplă în jurul tău. Ai venit 
aici fără să înţelegi de ce ai venit aici. Departamen- 


tul ar trebui să refuze să lucreze cu astfel de oameni. 

P2: 
P3: 


Domnule, dumneavoastră sînteti total... 

Taci, ciupercă otrăvită! Văd că ai nişte ochi mari 
de parazit și mă tem că voi simţi nevoia să te 
lovesc. Să nu te superi dacă voi simti nevoia să te 
lovesc și va trebui să te lovesc. Pentru că nu mai 
e mult și va trebui să te lovesc. Creste în mine 
dorinţa asta, înţelegi? E o dorinţă enormă, ca un 
ideal, înţelegi? Simt că mor dacă nu te lovesc, 
înţelegi ? Trebuie să-ţi dau una peste fălcile tale 
curățele, măcar una, înţelegi? Trebuie să te fac să 
înţelegi ce e durerea, plesnetul fizic peste pielea 
ta delicioasă, deliciul pielii încrețite într-un rictus. 
Am nevoie de rictusul tău... Nu mă lăsa fără 
rictus, te rog... Vreau rictusul tău... Ha! (Lovitura 
rămîne încremenită în aer. Schimbare de ton, iesire 


din rol.) Ei? Ce părere aveţi? 


P2 (FHipnotizat.): Ha? 


P3: 


P2: 
P3: 


Ce părere aveți despre rolurile mele? Cum vi se 
par? Nu-i așa că sînt impecabile ? (În acest moment, 
cineva din camera de alături trage înnebunit de 
ușă ca pentru a se salva, dar este prins şi tîrît 
înapoi. Usa se închide. P2 şi P3 nu dau semne că 
ar fi văzut ceva.) Nu-i aşa că nu le bănuiaţi? 
Nu-i așa că trecerea de la unul la altul este inobser- 
vabilă ? 

Vreti să spuneți că... 


Da, da! Exact! În sfârşit, aţi înțeles. 


P2 (Continuînd ideea.) : ...Că toate astea n-au fost decît... 

niște roluri ? 


Usa 


P3: Exact! (Extaziat.) Doamne! A înteles! 

P2: Adică n-au fost toate decît nişte... minciuni? 

P3 (Indispus.): Minciuni? (Pentru sine.) N-a înţeles nimic. 

P2 (Furios.): Ba am înţeles. V-am înteles foarte bine. Vreti 
să intraţi înaintea mea şi uzaţi de toate stratagemele 
posibile. Ruşine! 

P3 (Pentru sine.): Adevărul este că sînt un om foarte trist. 
Dar să nu exagerăm. (Ridică de jos un ziar făcut 


ferfenită şi îl netezeşte.) Exact aşa arată şi fețele 


noastre... Faţete... Faţete... Faţete... 


P2 (Se întinde, relaxat şi decis, pe scaun.): M-ati obosit, 
domnule. M-aţi obosit și de-acuma nu cred că 


mă mai puteţi surprinde cu ceva. 


În acest moment, din camera nevăzută, cineva glisează 
pe sub uşă un biletel. P3 se apropie inocent de uşă si 


returnează discret biletelul cu vîrful piciorului. 


P3: Stiu, domnule, ştiu. Regret mult acest lucru. 


P2: Toate rolurile dumneavoastră sînt, în esentă, previ- 
zibile. Toate reactiile dumneavoastră au deja un 


nume, sînt bine cunoscute. Nu mai puteți minţi 


pe nimeni. 
P3: Da, ştiu. Nu e cazul să mi-o repetati cu răutate. 
P2: Mai mult decît atît. Oameni ca dumneavoastră, 


dispuși să treacă oricînd de la un registru la altul, 


de la un rol la altul, pot aduce mari prejudicii 

P3: 


P2: 

acestui departament. Practic, faceți parte din cate- 
goria clienților dificili, şi eu, personal, mă mir că 
departamentul își cheltuieşte energia şi fondurile 
cu oameni ca dumneavoastră. Aceste servicii n-ar 
trebui să fie gratuite. (Biletelul este împins cu şi 
mai multă forță pe sub ușă.) Sau, cel puţin, el ar 
trebui să fie plătit prin calitatea intrinsecă a clien- 
tului, care să fie obligat să posede, măcar în 
ceasul al doisprezecelea, suficientă sobrietate şi 
maturitate. (P3 retrimite biletul de partea cealaltă.) 
Nu, hotărît lucru ! Departamentul n-ar trebui să 
accepte pe oricine, oricînd și oricum. Este o mare 


greșeală, ale cărei efecte se vor resimti în timp. 


Nu trebuie să mă condamnaţi prea rău... (Biletul 
este ejectat pe sub uşă pînă în mijlocul sălii de 
așteptare. P2 îi atrage atenția din ochi lui P3 
asupra biletului.) Oricum, mi-e ruşine că am 
întîrziat toate aceste zile... Trebuie să recunosc 
deschis că mi-a fost frică și că am făcut tot posibilul 
ca să amîn... totul... (Se apropie si ridică biletul.) 


Cu cîteva zile... 


E foarte rău. Foarte grav și foarte rău. (Celălalt 
despătureşte biletul.) Această amînare e lipsită de 
sens. E o crimă! Aţi distrus valoarea lucrului, ați 
distrus fructul, momentul cel mai bun al creşterii 
sale. (Celălalt citeşte biletul, clătinînd plictisit 
din cap.) Aţi acţionat împotriva firii, împotriva 
naturii umane. Si aţi pierdut. Toată această bufo- 


nerie pe care o practicaţi, pentru a vă masca frica 


Usa 


și pentru a vă recăpăta curajul, nu face altceva 


decît să vă înjosească ȘI mai mult. 


P2 face semn că vrea să citească şi el biletul. P3 îi dă 
biletul. Totul se petrece într-o notă de complicitate 


macabră. 


Şi ce ar trebui să fac? (Celălalt citeste biletul.) 
Ştie cineva ce ar trebui să fac? (Celălalt cere 
printr-un gest ceva de scris. P3 îi dă ceva de scris.) 


Știţi cumva ce e bine de făcut în aceste momente? 


P2 scrie un cuvînt pe bilet şi îi întinde apoi lui P3 


biletul şi pixul. 


Concentrare și stăpînire de sine. (P3 scrie şi el un 
cuvînt.) Încercaţi ca măcar acum, în această sală 
de așteptare, să fiţi sobru şi lucid. (Celălalt împă- 
tureşte biletul şi-l glisează înapoi pe sub uşă.) Toate 
încercările noastre de a ne linge rănile nu duc la 
nici un rezultat. (Din spatele uşii se aude un hohot 
isteric de rîs, acompaniat de cîteva preparative 
mecanice.) Trebuie să fim stăpîni pe noi... şi pe 
rănile noastre... Mintea noastră trebuie să poată 
privi clar... spre faptele noastre... care trebuie să 
fie clare... (Pe sub ușă este împinsă o mănușă 
dintr-un material antifonic.) Să fie ca un cristal şi 


totul, totul să se vadă prin ele. (P3 culege mănusa 

si i-o întinde lui P2.) Nu avem nimic mai bun, aș 
putea spune, în aceste momente, decît luciditatea. 
(Încă o mănuşă este strecurată pe sub ușă. P3 o 
ridică şi i-o dă lui P2.) Care este o armă teribilă... 
(P2 îşi pune prima mănuşă.) Şi frumoasă... Trebuie 
să fim lucizi pînă în ultima clipă... (P2 &i pune 
a doua mănuşă, în timp ce pe sub uşă este strecurată 
o a treia mănuşă.) Pînă cînd harponul se înfige 
în carne... Şi carnea... carnea, mai ales, trebuie 
stăpînită... (P2 îşi acoperă urechile cu mâinile 
înmănuşate, în timp ce P3 ridică mănuşa sa şi o 
așteaptă pe a patra. De dincolo se aud alte hohote 
isterice de rîs, izbituri, scrâsnituri metalice.) Nimeni 
nu poate să cedeze acestor prime impulsuri ruși- 
noase ale fricii... Frica e o rușine! Da! (P2 are o 
fată fericită pentru că nu mai aude nimic. P3 își 
pune mănuşa pe care a cules-o, aşteptînd-o tot mai 
nerăbdător pe a doua, în ordinea lui.) Ruşinea 
umană se numește frică... Nu trebuie să uităm 
că avem forţa de a alege... de a ne oferi forței 
brute... pentru a fi aleși... de a veni singuri... 


aici... liberi şi lucizi... 


P3 este, evident, pe jumătate panicat. Se aşază în genunchi 
si încearcă să privească pe sub linia usii, în asteptarea 


celei de-a doua mănuși. 


P2 (Tinîndu-si mereu mîinile înmănusate peste urechi.) : Pentru 


că sîntem liberi să rămînem oricît... aici... în 


Usa 


sala de așteptare... sîntem liberi să pătrundem 
pe ușa aceea și să fim noi înşine... cei reali... 
fără nici un rol... (P3 czocăneste cu degetul în 
podea, ascultă cu urechea lipită de ușă, apoi ciocăneşte 
discret în ușă. Îsi acoperă una din urechi cu mîna 
înmănușată, ascultă, încearcă din nou, nerăbdător 
si îngrozit, să privească pe sub ușă.) Înţelegeţi, aici 
e tot secretul. (Primul urlet de dincolo, urlet care-l 
trîntește pe P3 la pămînt, cu spatele lipit de uşă.) 
Adevărata foame umană, risipa de foame... 
Dorinţa, ca o izbăvire... Dorinţa de a-l imita pe 
cel sacrificat, pe bastard, pe cel din urmă înfo- 
metat... (Alt urlet. P3, îngrozit, bate cu palma în 
ușă, îsi cere mănuşa. Pe măsură ce maşinăria se va 
pune în miscare şi urletele vor creşte în intensitate, 
P3 se va zvîrcoli înnebunit, ca un crucificat, pe 
ușă, ca şi cum el însusi ar fi fost victima maşinăriei 
infernale.) Sîntem autorii foamei... Noi putem 
crea artificial foamea, şi asta e foarte mult. Noi 
putem gîndi asupra foamei, cu luciditate, și putem 
sta în picioare în faţa rănilor noastre... Pentru 
că aici zace tot adevărul... frica... foametea... 
singurătatea... Sîntem cei mai puri fii ai foamei. 
Ne putem mîndri cu această calitate... unică... 
dacă pot să mă exprim așa... lată încă un motiv 
pentru care mintea noastră trebuie să rămînă 
întreagă, trează... plină de claritate și tăcere... 
lar tăcerea... să fie un cristal... un cristal ade- 
vărat... care să urle de singurătate... (Urletul 


final se apropie, lucrurile vibrează din cauza 

functionării exaltate a maşinii. P3 încearcă să-și 
acopere cînd o ureche, cînd alta, se izbeste de uşă, 
se prăbuseste, se ridică si se prăbuseste din nou, 
mut, dar cu fata congestionată de un răcnet mut. 
Discursul lui P2 creşte și el în intensitate.) Şi atunci, 
nimeni n-o să mai lovească în rănile noastre 
unice... și invizibile... Pentru că ele ascund totul, 
codifică totul, mint continuu ! Da! Rănile mint! 


Mint! 


Urletul final. Pauză. Tăcere. Lumina scade. P3 rămîne 
inert. P2 îsi scoate mănusile tacticos. P3 se tîrăste pînă 


la P2. 


P3: Domnule... eu nu ştiu... dumneavoastră știți... 


ce se petrece de fapt... 
P2: Nu știu nimic. Nu pot să vă răspund nimic. 
P3: Dar... în definitiv... am avea dreptul... am putea 
cere o explicaţie prealabilă... nu-i aşa? 
P2: La ce bun? 
P3 (Meditativ.): Într-adevăr... la ce bun... 


P2 înapoiază mănușile pe sub ușă şi-i face semn lui P3 


să procedeze la fel. 


P3 (Încercînd să-şi scoată mănușa.) Şi totuşi... Trebuie să 
mărturisesc... Sînt oarecum surprins... Fiecare 


dintre noi se așteaptă, nu-i așa, într-un fel... 

P2: Nu înţeleg, ce vreţi să spuneti. 

P3 (Chinuindu-se să-şi scoată mănusa.): Nu vreau să spun 
mare lucru... Vă rog însă să mă credeţi că... 

P2: Departamentul face tot ce-i stă în putinţă. 


P3: O, desigur. Desigur. Viata este tot mai alertă, 


sînt atîtea situatii neprevăzute... Cererile cresc... 
P2: E normal. 


P3 (Într-o explozie de protest.) : Vi se pare normal? O, vi se 
pare normal? 

P2 (Exasperat): Da! Da! Da! 

P3 (Înnebunit de mănusă, sufocat de neputintă, urlînd.) : 
Liniştiti-vă! Trebuie să vă liniștiți! Dumnea- 
voastră sînteți atît de lucid... atît de sigur... 
tocmai acum... 

P2 (Își revine.): Mulţumesc, domnule. Mi-a trecut. 

P3: Vreți un pahar cu apă? Sînt momente cînd un 
pahar cu apă rezolvă totul. 

P2: Mulţumesc. 

p3: Și poate că n-ar trebui să ne gîndim atît... Nu? 
De ce să ne gîndim? (Reuseste, în sfirsit, să-si 
scoată mănusşa.) Numai noi şi numai noi... 
Întruna... 


P2: Aşa este. Nu trebuie să ne gîndim. 


P3 (Inspectindu-şi mîna.) : Mă întreb însă cum am fi priviţi 


dacă ne-am răzgîndi. Dacă ne-am căra. 


P2: Nu stiu. Nu e bine să pleci din sala de aşteptare. 


Nimeni nu suportă să plece. E prea chinuitor... 

P3: 


P2: 


P3: 


P2: 


P3: 


Nu cred că ipoteza asta... Dacă e ipoteză... Sau 
e întrebare ? 

Ce-ar fi să jucăm cu cărțile pe fată ? Credeţi că se 
poate? Vreti să jucăm, măcar o dată, cu cărţile 
pe faţă? 

Nu ştiu. În sfîrșit... Dacă e o provocare... 


Dumneavoastră nu vi se pare inadmisibil ceea ce 
se întîmplă aici? 

Nu ştiu... Ba da... În sfîrșit... Inadmisibil, aţi 
ZIS ? 

Inadmisibil ! Hotărît lucru. Inadmisibil. A fost o 
eroare că am venit aici și nu știu dacă eu, personal, 
am să mai rămîn. (Se străduieşte să strecoare şi el 
mănușa pe sub uşă. Lucru ciudat, pare că mănușa 
nu mai intră pe sub linia uşii.) Nu ? Doar sîntem 
oameni liberi. Putem pleca oricînd. (Reușește să 


strecoare mănușa.) Nu? 


În acest moment, de dincolo începe operațiunea de curățare 


cu apă. Un jet puternic de apă răzbate pe sub ușă, şi 


mănuşa lui P2 este ejectată înapoi. Cei doi se retrag din 


fata apei, care continuă însă să înainteze. 


P2: 


P3: 

Evident. Orice sală de aşteptare e o sală... pentru 


oameni liberi... care... 


De ce nu încercaţi să plecați? De ce? Sînteţi la 


fel de îngrozit ca mine. De ce nu plecăm ? 


Usa 
Încă un jet de apă murdară. Cei doi se retrag mereu din 


fața apei care va acoperi treptat, cu o peliculă subtire, 
întreaga pardoseală a sălii de asteptare. 


P2 (Îngrozit de apa murdară care-i amenință picioarele.): 


Unde? 

P3: Unde? 

P2 (Urcâîndu-se pe un taburet.): Da. Unde? Unde vreţi să 
plecăm? 


P3 (Urcîndu-se şi el pe un taburet.) : Într-adevăr... Sînteţi 


atît de clar... atît de precis... în răspunsuri... 


P2: Nu avem unde pleca, domnule. N-are nici un 
rost să plecăm. Vreau să spun, nu are nici un 
haz. Mult mai interesant e să rămînem. (Priveste 
cu lăcomie la micile obiecte plate aduse de apă.) 
Înţelegeți 2 Desigur, am putea pleca... (Se apleacă 
să pescuiască un plic.) Dar cel mai interesant e să 


rămînem. 


P3 (Curios să vadă ce găseşte P2 în interiorul plicului ud.) : 
Mda... poate... ce ştiu eu? 
P2 (În plic nu e nimic şi P2 îl aruncă în apă.) : Să ne luăm 


rămas-bun, domnule. Presimt că e rîndul meu. 


Scena 3 


În timp ce P2 şi P3 se întind, urcati pe taburete cum 
sînt, să-și strîngă mâinile, intră P4 — o femeie ca un 


mecanism naiv si nevinovat. 


P4 (Fără să observe aproape că păseste prin apă.) : Bună ziua. 
P3 (Sărind de pe scaun, cu sperantă.): Domnişoară! Sînt 


aici! Aici! Mă recunoașteți ? 
(Usa se deschide încet.) 


Pá: Nu... 


P3 (Expansiv, poate într-un nou rol.): Ce rău îmi pare! Eu 
v-am recunoscut imediat! V-am văzut acum trei 
zile. Eraţi singură, pe faleză, și mi-aţi rămas în 
minte. 

P4: Să nu fie o greşeală, domnule. Eu nu mă plimb 


niciodată pe faleză. 


P3: Cum să fie o greşeală? Eu sînt Bruno. Puteti 


să-mi spuneţi pe numele cel mic. Domnul de 

acolo tocmai trebuie să intre. Nu-l luaţi în seamă. 
După aceea urmez eu, iar după aceea dumnea- 
voastră. Sau poate vreţi să facem schimb ? 


P4: O, nu... sînt atît de obosită... Vreau să mă odih- 
nesc puțin înainte de a intra. 


Usa se deschide larg. Nu se aude nici un glas, nimeni nu 

face nici un semn. Dincolo de uşă se vede apa, marea, 
pînă la infinit. Atmosferă de pace. P2 intră aproape 
neobservat de celelalte personaje, coborînd linistit în 
mare. 


P3 (Mai mult pentru sine.): A intrat! Totusi, a intrat... O, 
Doamne! 


Usa se închide. 


P4: Aţi spus ceva, domnule? 


P3: O, nu. Aş fi vrut să-l conving să nu intre... Aș fi 
vrut să-l conving să plece de aici, să plecăm... 
eventual... împreună... 


P4: Cum, să părăsiți sala de așteptare? 


P3: Domnişoară, dumneavoastră nici nu vă închipuiri 


ce lucruri înfiorătoare se petrec aici. 


P4: Aici, în sala de aşteptare ? (Usor nelinistită.) Mă 
faceți să rîd... Ha... ha... 


P3: Aici! Aici ! Nu vă lăsați dusă în eroare! Se petrec 


adevärate drame. Aţi auzit mașina? 

P4: Care maşină? 
p3: N-aţi auzit trepidaţiile maşinii ? Urletele, nu le-aţi 
auzit? În timp ce vă apropiaţi de sala de așteptare, 


n-aţi auzit nimic? 


P4: Eu... nu. Mă tem că nu. 

P3: Dar apa o vedeți, poftim! 

P4: ŞI ce-i cu asta? Pentru mine, apa nu spune nimic. 
P3: Poate că e mai bine așa... Poate că e mai bine. 


Altfel, cine ştie, poate că v-aţi fi pierdut curajul. 
P4: Curajul? Ha... ha... Mă faceti să rîd. 


P3: Da, curajul. Dacă ați fi auzit ceea ce am auzit eu. 
Nu stiu cum aţi fi reactionat dacă ați fi auzit 
ceea ce am auzit eu. 

P4 (Plîngăret.) : Nu vreau să vă mai ascult. Mă faceți să rîd. 
Şi apoi v-am spus că eu nu mă plimb niciodată 
pe faleză... 

P3 (Îngenunchează în apă, disperat, cuprinzîndu-i genunchii 
lui P4.) : O, salvaţi-mă ! Salvaţi-mă ! Spuneti-mi, 
de ce aţi venit? 


P4 (Acoperindu-și fata.): Lăsaţi-mă... 


P3; O, ce cruzime, ce cruzime! N-aţi fost fericită în 
dragoste? 

P4: Ba am fost, am fost perfect fericită. 

P3: Sau poate că v-aţi simțit foarte singură. Poate că 


v-a fost frică să vă plimbaţi seara pe faleză? 
P4: Nu. Nu. Nu. 


P3: Atunci, de ce ați venit? 

P3: 


p4: 


P3: 


p4: 
P3: 


pá: 


Usa 


Am venit! Am venit! Am venit! 


Ce dramă... Poate că ați avut motive mai pro- 
funde, motive abisale, nu ? Motive subtile, ratiuni 
care vă domină şi în faţa cărora nu puteti face 
nimic. 

Nu. Nu. Nu. (Pentru sine, speriată.) Ah, de ce 
am venit? 

Aţi venit pentru că așa vi s-a părut onorabil şi 
normal? Da ? Sau poate că vi s-a părut că adevărul 
este prea ascuns, prea perfid și că merită să fie 
disprețuit ? 

Nu vreau să ştiu. Mă faceți să rîd. Ha-ha. 


A fost doar o simplă pasiune morbidă pentru 
propria dumneavoastră persoană? A, da. Iată 


rezultatul acestei iluzii. Iată! Sala de aşteptare. 


Da! Da! 


P3 (Se urcă din nou pe scaunul său, în timp ce P4 rămîne 


p4: 


P3: 


așezată pe taburet, cumintică, fragilă, cu picioarele 
în apă): Aţi venit fără să vă îndoiți o singură 
clipă, fără să încercaţi vreo altă soluţie și fără să 
vă întrebaţi măcar o singură dată ce poate fi 


dincolo? 


Exact! Exact! Ce frumos vorbiţi. Mă faceţi să 
râd. 

Și nici măcar acum, în ceasul al doisprezecelea, 
nu vă interesează ce se întîmplă, ce se găsește 
dincolo de ușă și dacă nu cumva totul este o 


eroare? 

p4: 
P3: 


P4: 
P3: 


P4: 


P3: 
P4: 


P3: 
P4: 


Nu! Nu! (Extaziată.): Ce frumos! 
Și nici măcar nu sînteţi tulburată, nici nu simţiti 
o cît de măruntă greață în stomac? 
Nuu. Ha-ha. Sînteţi de la muzeu? 


Ce crimă! Ce stare oribilă! Domnișoară, chiar 


nu vă daţi seama în ce hal ati ajuns? 


Ce tare îmi bate inima. Vreti să vedeţi cum îmi 


bate inima? 
Nu vreau să văd nimic. 


Parcă ar fi un fluture care se așază pe o floare 
rece. Ştiţi, eu am văzut odată un fluture care s-a 
aşezat pe o floare rece şi a îngheţat pe loc. Ah, ce 


tare mi-a bătut inima atunci. 
Vax. 


Da... O, da! Eu nici nu pot să-i sufăr, ştiţi... 
Odată, era într-o sîmbătă, un fluture mic, urât, 
urît, s-a așezat pe degetul meu arătător... pe 


acesta... şi ştiţi ce s-a întîmplat? 


Pauză lungă. 


P4: 
P3: 
P4: 

A îngheţat imediat. 

Foarte interesant. 

Chiar vă place ? Da? Mă faceţi să rîd. Eu nu pot 
suferi poezia, dulcegăriile, siropul de vişine, merele 
fierte. Sînt împotriva anotimpurilor, împotriva 
apel. 


Usa 


P3 (Amuzat.): Da? Şi împotriva apei? 

P4: Stiti, cele mai multe rele ne vin de la apă. Din 
cauza apei se moleșesc şi pestii, li se subtiază 
membrănuțele și devin atît de visători şi atît de 
singuri... Așa ajungem, de altfel, cu toţii... la 
nimicnicie... la suficientă. Da. Uneori mi se face 
frică. 

P3: Ce prostie! Domnişoară, trezeste-te! Mai bine 
vorbeşte cu mine! De ce nu vrei să vorbeşti cu 
mine ? Ceilalți au vorbit cu mine. Nu întelegi că 
trebuie să vorbesc, acum, cu cineva? (Privind 


aiurea.) Ce stupid... 


P4 (Scoate două pahare de plastic din geantă şi-i întinde unul 
lui P3.): Să zicem că vine o zi în care frigul se 
lasă, se lasă și atinge membranele acelea fine, pe 
care le găsim în farfurii cînd despicăm peștii... 
(Umple un pahar cu apă de jos şi-l ridică în aer.) 
Ah, ce frumoasă e. Ce frumoase sînt, de fapt, 


toate. Cum e posibil să fim atît de orbi? 


P4 se îndreaptă aerian spre fereastră, o deschide şi aruncă 
apa din pahar. Va continua operatiunea, din ce în ce 


mai sîrguincioasă, pe fondul replicilor următoare. 


P3: Poftim idee! Domnișoară, nu sîntem într-o barcă. 


P4: Nu vreau! Nu vreau să știu unde sîntem. Într-o 
seară, cînd mă simţeam nespus de bine, aveam 


cu mine un pahar înalt, din sticlă verde, şi aşteptam 


123 


Matei Vişniec 


să se nască în el un peşte frumos. (Autoritar.) Mă 
asculti ? (Diafan, melodic.) Se făcea că eram singură 
acolo, că numai eu aveam să văd misterul, ştiţi, 
momentul acela unic și atît de frumos cînd din 
apa curată și verde se nasc peștii. Ceea ce vă 
povestesc nu este o întrebare, dar dacă aţi ști 
să-mi răspundeţi la ea, ah, dacă aţi ști... 

P3 (Începe şi el, din ce în ce mai sîrguincios, să arunce apa pe 
fereastră.): Ce monstruoși sîntem, domnişoară ! 
Chiar nu vreţi să ne trezim din acest coşmar și să 
fugim amîndoi de aici? Nu vedeţi că ne hrănim 
cu spumă de mare, nu vedeţi că mai avem încă 
puţin şi balonul cu spumă se va sparge? Ştiu 
bine că sînteţi la fel de îngrozită ca mine. De ce 
nu vreţi să terminăm odată, să ter-mi-năm... 
Pentru că altfel ne vom lăsa tîrîti tot mai în 
adînc, pentru că planul este diabolic, monstruos 
şi se potriveşte cu instinctul nostru și cu sîmburele 
apos unde se află goliciunea și nimicnicia. 

p4: Mă faceti să rîd. Ah, cum m-aţi obosit! Cum 
m-aţi obosit... 

P3 (Muncind din greu ca să evacueze apa.) : Şi nici nu pot 
pleca singur, aici e toată monstruozitatea, pentru 
că dacă aş simţi că pot pleca singur... M-ați 
înnebunit, gata, îmi staţi în față, de ce-mi staţi 
în fară? De ce? Ah, nu trebuia să vin atît de 
tîrziu, nu trebuia... 

P4 (Retrăgîndu-se spre ușă şi încercînd, speriată, să se refugieze 
dincolo.) : Vreau să intru ! De ce nu se deschide? 


Vreau să intru şi să mă lăsaţi în pace! 

P4: 


Usa 


Ha! Întâi trebuie să înceapă mașina... urletele.. . 
Ha! Credeti că-l așa de simplu? Stati să auziţi 
urletele... 


Vreau să intru, vreau... 


P3 (Trăgînd-o din dreptul uşii.): Chiar aţi înnebunit? Vreti 


P4: 


P3: 
P4: 


P3: 


P4: 


P3: 
P4: 
P3: 


P4: 


P3 


P4: 


să se întîmple o nenorocire? 


M-am săturat. Mă faceți să rîd. Vreau să mă 
plimb pe faleză. Vreti să mergem pe faleză ? Era 


atît de frumos pe faleză... 

Minciuni! Minciuni! Vreti să mă amăgiţi... 

Să mergem chiar acum! Poate că mîine-dimi- 
neaţă n-o să mai fie atîta apă... Să mergem ŞI să 
ne întoarcem mîine-dimineață. 
Mîline-dimineaţă? Să ne întoarcem? 

Da, da... Ne întoarcem mîine, ne întoarcem și 
totul o să fie bine... normal... 

Să mai aştept pînă mîine? Să mai aştept o zi? 
O singură zi! Nu vreţi? 

Nu. Nu-i adevărat! Mi-e groază... Încă o zi... 


Să ne întoarcem după încă o zi... Să plecăm şi să 


ne întoarcem... 


O să fie aşa de frumos... Ne vom plimba pe 
faleză, va fi frig şi eu am să vă arăt... am să vă 


arăt peştele zburdînd viu în paharul cu apă. 


Nu m-ati înţeles. Eu vreau pentru totdeauna! 


Vreau să plecăm şi să nu ne mai întoarcem. 


Să nu ne mai întoarcem niciodată? 

P3: 


Nu. Da. Să nu ne mai întoarcem niciodată. 


Pe sub ușă, apa începe să se coloreze încet, în valuri 


succesive ȘI din ce în ce mai accentuate. Regizorul este 


liber să aleagă culoarea. 


p4: 
p3: 
P4: 
p3: 


Să nu ne mai întoarcem mîine? 
Nici mîine şi nici niciodată. 
Niciodată-niciodată ? 


Nu. 


P4 (După secunde de gîndire.) : Nu se poate. 


P3: 


P4: 
P3: 
P4: 
p3: 

De ce ? Doar sîntem liberi, sîntem singuri, sîntem 
aici... Putem pleca oricînd, acum, puteam fi deja 
plecaţi. Nu? Putem pleca, ne putem răzgîndi, 
putem pleca. Ne putem duce pe faleză, oriunde, 
pe faleză, la marginea orașului, pe faleză, oriunde... 
Ne vom gîndi la fluturi, chiar la fluturi, nu? 
Nu. 

De ce nu? 

Nu se poate. Ne putem gîndi și aici. 

Nu! E o eroare! Nimeni nu poate trăi aici mai 
mult de o secundă. De trei zile trebuia să fiu 
înăuntru, înţelegeți ? Cînd mă gîndesc că acum 
trei zile nu ştiam încă nimic, eram gol pe dinăuntru 
ca un pai... A trebuit să mi se întîmple acest 
lucru, să întîrzii, ca să vină și îndoiala... (Cei doi 


cad unul în bratele celuilalt.) Ştii tu ce înseamnă 


P4: 


p3: 


p4: 
p3: 
p4: 
p3: 
p4: 


P3: 


P4: 
P3: 


P4: 
P3: 


Usa 


îndoiala ? Am fost orb, orb, așa cum esti tu acum... 
Trebuie să mă asculti. Trebuie să plecăm, să le 
arătăm că sîntem liberi. Înţelegi? 

Nu vreau ! Nu vreau ! Nu vreau! Mă simt atît de 


bine cu tine... 


Acum! Acum! Să plecăm! Totul se va schimba, 
totul va fi altfel. Toate lucrurile vor prinde sens... 
Apoi să vezi, totul va deveni real... 

ȘI ei? Ce-or să zică ei? 

Ei? Care ei? 

Fi. 

Nu ştiu. Ei nici nu există. 

Există, există. Mă faci să rîd. Tu nu vezi că există 
ușa? 

Şi ce dacă există ? În spatele uşii nu se află nimeni. 
Îţi jur! 

Nu se poate. 

Ba da. E sigur! Am descoperit acest lucru astăzi, 
dar îl simţeam de multă vreme. Uşa este o iluzie, 
un vis stupid, nu e nimeni în spatele ei, totul e 
gol, totul e un joc, o invenţie. Da. Crede-mă, și 
mie mi s-a părut la început uluitor, dar trebuie, 


trebuie să ne obișnuim cu gîndul că în spatele 


UȘII nu e nimeni. Uşa nu duce nicăieri. 
Nicăieri ? Se poate așa ceva? Se poate? 


Nicăieri. Da. Sau, şi mai bine, duce undeva, 


oriunde, într-un loc lipsit de importanţă. 

P4: 
P3: 


Pá: 
P3: 
Pá: 


P3: 
P4: 


P3: 


P4: 
P3: 


Adică unde? 


Unde vrei. Vrei să ajungi într-o cîmpie, deschizi 
ușa și al pășit într-o cîmpie. Vrei să ajungi pe 
faleză, deschizi ușa şi gata, ești pe faleză. Întelegi ? 
Uşa duce unde vrem noi. Asta e. Abia azi am 
descoperit acest lucru şi m-am îngrozit cît e de 


simplu și de elementar. Nu? 

Atunci, hai să fugim pe ușă. 

Cum ? 

S-o deschidem și să fugim pe uşă. Nu vrei? Hai 
s-o deschidem şi să fugim pe ea. 

Nu. Nu cred că se poate. Nu ştiu... 


De ce te temi? Hai să fugim pe ea. O să ne ducă 


acolo unde spui tu. 


Nu... Nu. Încă nu... La asta nu m-am gîndit. 
(Încep să se audă preparativele maşinii. Usoare 
scrâsnete, izbituri, jetul unei instalații care aruncă 
aburi pe sub uşă.) Deşi ar fi trebuit să mă gîndesc, 


totuşi... 
Ce-i asta? 
Nimic, nimic... Mă tulbură gîndul că totul este 


atît de simplu... Ar fi trebuit să-mi dau seama... 


Usoare plesnituri, hohotele unui om căruia îi sînt gîdilate 


parcă tălpile picioarelor. 


P4 (Dezgustată.): Ce urît! Ce sînt astea? 

P3: 
P4: 


P3: 


P4: 


P3: 


P4: 
P3. 


P4: 


P3: 


p4: 


Usa 


2 


Ce să fie? De fiecare dată începe altfel. 

Nu mai vreau să stau aici. E urît aici, hai să 
fugim pe ușă. 

Nu. Nu acum. Trebuie să mai așteptăm puţin. 
(Excitat.) Ah, de ce nu începe? 


Ce trebuie să înceapă? De ce să mai stăm puţin? 
De ce nu fugim pe ușă? 

? 
Acum, nu. Auzi? Încep scriîşniturile... Vreau să 


le mai aud o dată. O singură dată... 
Ce vrei să auzi ? Ce se întîmplă? De ce nu plecăm? 


Plecăm imediat... Plecăm repede... Numai că... 
Trebuie să mai stăm puţin... Trebuie să ne obiș- 
nuim întîi unul cu altul. Trebuie să mai rămînem 
puţin... aici... (Mecanismul începe să se producă 
tot mai febril.) Doar puţin... Pînă la urmă, ştii, 
sentimentele sînt atît de confuze... simţi că te 
ataşezi de unele locuri... Chiar și de locul acesta... 


de scaune... Ha, ha, ha... Începe! Începe! 


Ritmul maşinăriei devine tot mai alert. Primele urlete. 


Nu mai vreau. Mi-e frică. De ce te gîndeşti atît? 


La ce te gîndeşti? De ce nu fugim? 


Să fugim ? Doar sîntem liberi. Vom pleca, pur și 


simplu. Numai să se termine... 


Unde? Unde? Ce trebuie să se termine? Ce se 


întîmplă aici? De ce face aşa? 

P3: Linişteşte-te... Aşa fac ele... uşile... E o simplă 
iluzie. Întelegi ? Un vis stupid, o vedenie... Ha, 
ha, ha... Nu-ti place? Fii atentă! Nu-ţi place? 
Auzi? Auzi cum strigă? 


P4: Nu-mi place. Nu mai vreau să aud... Hai să 
plecăm... Te rog, hai să plecăm... 


P3: Să plecăm, noi? O, Doamne, se scufundă totul, 
se duce totul dracului... (Pocnituri, scrîsnete, fisi- 
ituri, urlete si hohote.) Auzi ? Auzi ? Acum înţelegi? 


P4: Ce vrei să înțeleg? O minciună? 


P3: O minciună ? Nu-i chiar o minciună... Ha! Auzi? 
Îndată vor începe din nou... Funcţionează bestia, 
funcţionează... Stai! Stai! Vreau s-o mai aud o 
dată... Stai şi ascultă! Trebuie să ştii şi tu... 


P4: Nu vreau să ştiu nimic. Vreau să plecăm. Dacă 
nu plecăm acum, n-o să mai putem pleca niciodată. 


P3 (Mereu fascinat de mersul mecanismului.) : De ce să nu 
putem pleca? De ce? (Pauză scurtă.) Ce naiba 
are ? De ce tace? Mai stai un minut. 


P4 (Tulburată, aproape urlînd.) : Nu. Nu. N-o să mai înceapă 
niciodată... Hai! Repede... 


P3: Trebuie să înceapă. Cum să nu-nceapă ? (Se reiau 
urletele, infernul revine.) Auzi? Auzi? Ti-am spus 
eu? Unde vrei să fugim ? Nu ti-am spus că sîntem 
liberi? Unde vrei să ajungi? Ha! (Trepidatii vio- 
lente, apropierea momentului culminant.) Uite! 
Uite! Aşa! E bine, e bine! Ha! Încă! Încă! 

P4 (Tot mai stins, aproape resemnată.): Să plecăm... Să 


plecăm de aici... 

Usa 


Gata, gata... (Lipit de ușă, către mecanism.) Acum! 
Hai! Acum! (Momentul culminant al strigătului 
final pare că se apropie. Dintr-odată însă, ritmul 
scade, masina pare că dă înapoi, întîrziind în mod 
cinic urletul final.) Ce-i asta? Ce-i cu ei? Ce-s 


măgăriile astea? 


P4 (Un moment de iluminare.): Vezi? Vezi? Nu e nimeni 


P3: 
P4: 


înăuntru. S-a terminat. Hai să plecăm. 
Nu s-a terminat! Scîrboseniile ! 


Nu se mai aude nimic. Gata. 


P3 (Excitat la culme.) : Trebuie să se audă. Ştiu eu ce trebuie 


P4: 


P3: 


pa: 


P3: 


să se audă. 


Eu nu aud nimic, nimic. Nu mai e nimic de 


auzit. 


Cum nu auzi? De ce nu auzi? (Bruscînd-o.) Toată 
lumea aude. Se aude de departe... Ştii bine că se 


aude în tot orașul. De ce minţi? 


Nu mint. Eu n-am auzit-o niciodată. Acum o 
aud pentru prima oară. 

Minti! Minti! De ce minți? Ce interes ai? Eşti 
perfidă și nerecunoscătoare. Chiar crezi că am să 
fug cu tine? Spune! Ai auzit sau nu? Ai auzit-o, 


nu? Jură c-ai auzit-o! 


P4 (Înspăimîntată, plîngînd.): Hai să plecăm... Nu vreau 


P3: 


s-o aud... Mi-e frică... 


Nu plecăm nicăieri. Trebuie s-o asculti bine, 
bine... Să-u rămînă în creier. Dacă nu-ți rămîne 


în creier pentru totdeauna, n-am făcut nimic. 

P4 (Agărîndu-se de P3.) : E destul... Am ascultat destul... 


P3: Mai ascultă! O recunoști? De cît timp o auzi? 
Recunoşti că-ţi bate în creier încă din copilărie? 
De ce-ai venit aici dacă-ţi bate-n creier încă din 
copilărie? Dacă te-a-ngrozit. dintotdeauna, de 
ce-ai venit? O urăști? Spune! O urăști, nu? 
Sigur că o urăşti... 

P4: O urăsc! O urăsc groaznic! Te urăsc și pe tine, și 
pe toţi... Hai să plecăm... 


Efluvii de culoare continuă să pătrundă, în tăcere, pe 


sub uşă. 


P3: Oriunde am pleca, nu-s decît săli de aşteptare... 
Numai şi numai săli de așteptare... Mii şi mii de 
săli de așteptare... Milioane de săli de aștep- 
tare... Chiar și dincolo de ușă, nu-i decît o sală 


de aşteptare. Unde vrei să plecăm? 


Maşina, care a functionat în surdină, îsi reia ritmul, 


avansînd din ce în ce mai violent. 


P4: Să venim peste alte trei zile... 

P3: E și mai rău! E mult mai rău! Atît timp cît pînă 
la urmă tot vii, e din ce în ce mai rău! Eu am 
întîrziat trei zile și am înnebunit în trei zile! 
Uiră-te la mine cum sînt, aproape nebun... Trei 


zile, zici? Ha! Ce ştii tu cum devii în trei zile! 

P4 (Acoperindu-și urechile, ca să nu mai audă urletele în 


P3: 


crestere.): Nu mai vreau să aud... Vreau să fiu 


singură. .. Vreau să nu mai merg nicăieri... 


Ha! Eşti înfricoşată ? Ti-e groază? Foarte bine! 
Foarte bine! Stiai că o să fie așa! De ce-ai venit 
dacă ştiai c-o să fie aşa? De ce? Poti să spui că 
nu ştiai ? Ai curajul să minti ? Unde-ti sînt mănu- 
sile ? De ce nu-ti pui mănusile ? (Å smulge geanta. 
P4 nu știe ce să mai facă pe moment cu mîinile, 
să-şi astupe urechile ori să-și apere geanta ? Scurtă 
luptă. Geanta cade în apă. Urletele cresc.) Mai 
vrei să minţi ? De ce-ai venit dacă ştiai ce se-ntîmplă 
înăuntru? Doar ai venit să asculti, de ce nu 
asculti? Așa-ţi trebuie! N-are decît să-ţi roadă 
creierii... Doar de asta ai venit... Acum! Acum! 
(Vrea s-o forțeze să audă urletul.) Voiai să auzi 
urletul de aproape... Trebuie să-l auzi... În toată 


splendoarea lui... Ha! Ha!! 


În timp ce personajele duc o luptă surdă, urletul final se 
apropie şi, brusc, se sublimează sub forma unui dop care 
sare cu un pocnet din mijlocul încăperii. Toată apa 
adunată se scurge cu zgomot şi în viteză, tot spatiul de 
joc devine o uriaşă gură care se îneacă bolborosind, 
aspirînd într-un hohot final apa efluviată de culori şi 
înghițind bulpav micile obiecte care plutesc pe apă. 
Personajele rămîn o secundă paralizate şi imediat se 
agită, făcînd eforturi de a nu fi ele însele aspirate în 


gîtlejul care înghite totul. Se mai aud cîteva secunde 

sunetele apei şi ale obiectelor care se scurg undeva în 
măruntaiele pămîntului, după care urmează lungi secunde 


de linişte. Î ncăperea sclipește de curățenie. 


P4 (Face cîțiva pasi în căutarea unui nou echilibru.): S-a 
sfârşit... 


P3 (Hipnotizat, plutind.) : Asta-i tot... 


P4: Ați spus ceva, domnule? 

p3: Da, am spus că asta-i tot. V-a plăcut? 
P4: Mă faceti să rîd. 

P3: Hm! 


P4 (Cinică.): Mi se pare că acum urmati dumneavoastră. 


P3: Eu... 


P4: Poate că ar trebui să ne luăm rămas-bun. 
P3 (Indiferent.): Poate că da. 

p4: Atunci, să ne luăm rămas-bun... 

P3: Şi totuşi... Poate că mai putem face ceva... 
P4: Nu mai putem face nimic. 


P3 (Contemplînd, îngenuncheat, gaura prin care s-a scurs 
totul): Ba da, s-ar mai putea face ceva... Am 
putea arunca un os de peşte în gura monstrului... 
Întelegeti ? S-ar putea în felul ăsta ca monstrul să 


se sufoce, să explodeze... 


P4: Care os? Ce os? 


Într-o linişte desăvîrşită, într-o lumină caldă, uşa se 


deschide. 

P3 (A/lunecînd fascinat spre uşă, întinzînd apoi o mînă spre 
P4.) : Poate că dac-am intra împreună... 


În timp ce P3 si P4 merg încet spre uşă, spatiul scenic se 
2 > 2 

roteste încet, pe fondul sonor si luminos al unei ambiante 

cosmice. În momentul în care personajele au ajuns în 

dreptul usii deschise, usa deschisă însăși a ajuns în dreptul 

rampei, astfel încît personajele, tinîndu-se de mînă, 

pătrund în sala unde se află spectatorii, ca şi cum ar 


pătrunde în purgatoriu. 


TREI NOPȚI CU MADOX 


Piesă într-un act 


Personaje: 


BRUNO 
GRUBI 
SEZAR 
CLARA 
MĂTURĂTORUL 


(Un fel de pensiune, undeva la marginea mării. Un 
bar. O masă de biliard. Mese, scaune. Trepte care duc 
spre camera de la etaj. Un cuier. Pe tejgheaua barului — 
un aparat de radio care mîrîie o melodie. Afară plouă. 
Se aude vuietul mării, valurile care se sparg de țărm, 
tipetele pescăruşilor, sirena unui vapor... BRUNO, 
aplecat deasupra mesei de biliard, tocmai se pregăteşte 
să lovească o bilă. El loveşte cu tacul în momentul în 


care uşa se deschide.) 
BRUNO (Furios.): Fir-ar... 
(Bila se rostogoleste si loveşte alte bile. Intră GRUBI.) 


GRUBI: Fir-ar... Sînt mort... (Se prăbuseste, ud şi obosit 


mort, pe un scaun.) Salut. 


BRUNO: Salut. 


(GRUBI oftează, se ridică de pe scaun şi îsi scoate 


pelerina.) 


GRUBI: Ce vreme de rahat. 

BRUNO (Care studiază pozitia bilelor pe masa de biliard.): 
Hm? (O nouă lovitură. Rostogolirea bilelor.) Cum 
merge ? 

GRUBI: Prost. (Își suflă nasul.) Şi tu? (Își freacă mîinile, 
îşi usucă fata cu un prosop.) Te-ai apucat să joci 
de unu' singur? 


BRUNO: Tritt. Studiez o lovitură... (Tăcere. Apoi, o nouă 


lovitură.) Tot aşa plouă? 

GRUBI: M-a udat pînă la piele. (Își scutură pelerina.) Nu 
mai sînt pelerine ca altădată... (Si-o inspectează. ) 
Nenorociţii ăştia au început să vîndă pelerine cu 
găuri... 

BRUNO: Ce bei? 

GRUBI: Pfff... Ce beau... 

BRUNO (Umple două pahare.) : Hai că te invit. 

GRUBI: Cuuum? 

BRUNO : Azi plăteşte casa. 

GRUBI: Mă, tu ai câştigat la Loto. 

BRUNO : Hai, slăbește-mă! 


(Pauză. Cei doi bărbaţi beau în tăcere. BRUNO priveşte 
absent pe fereastră.) 


GRUBI: Ceai? 
BRUNO: Nimic. 

GRUBI: Te doare hernia? 
BRUNO: Nu. 

GRUBI: 
BRUNO: 
GRUBI: 

Atunci, la ce te uiţi? 

La ploaie. 

La ploaie? 

Tu nu vezi cum plouă? 
Și ce dacă plouă? 

Tu n-ai observat nimic? 


Nu. 


(GRUBI sozrbe din nou din paharul cu alcool. Tac 


amîndoi. ) 


GRUBI: 


BRUNO: 


GRUBI: 
BRUNO: 
GRUBI: 
BRUNO: 


Stai jos. (BRUNO se asază ca un om în transă.) 
Ce să observ? 


Tu n-ai observat că de cîţiva ani buni plouă 


numai duminica? 

Zău?! 

Pe bune. 

De unde-ai mai scos-o și pe asta? 


Aşa e... Gîndeşte-te puţin... 


(BRUNO se ridică, aduce sticla, umple din nou paharele.) 


GRUBI (Se gîndeste.): Da, aşa e... 
BRUNO (Bea scurt, plescăie.): Nu-mi place ploaia... La 


ploaie... (Bea.) Mă doare ceafa... Şi mă ia şi o 


greață. 

GRUBI (Privind şi el pe fereastră, de parcă tocmai ar fi 


BRUNO: 


GRUBI : 


BRUNO: 


GRUBI: 


BRUNO: 


GRUBI : 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI : 


BRUNO: 


GRUBI : 

descoperit ploaia.): Asta pentru că eşti meteo- 


dependent. 

Sînt meteo... cum ? 

Asa se spune. Meteodependent. Ar trebui să-nchizi 
puţin la prînz şi să tragi un pui de somn. 

Cum să-nchid la prînz? Pierd clienţii. 

Ei, aş! 

Şi, oricum, nu pot să dorm cînd plouă. 

Nu? 

Nu. 


Asta așa e. Și eu stau toată noaptea-n far şi mă 


uit... afară... pînă unde bate farul... 

Tu stai în far şi te uiţi pînă unde bate farul? 
Da... Ce?! 

Minti. 

Eu mint? 

Toată lumea ştie că dormi în timpul nopții. 
Eu dorm în timpul nopţii? 

Dormi! 

Cine-a zis asta? 

Lumea. 

Vaxuri. N-are lumea de unde să ştie. 

Te-a văzut odată un betiv... cum dormeai în far. 


Nu. Nu-i adevărat. Era o vreme cînd adormeam 


chiar cum mă puneam să dorm. Da acu nu mai 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 

pot s-adorm. Şi nu mai dorm. Pentru că nu mai 


pot s-adorm... 

Da' recunoşti că dormeai totuși? 
Ce-ai zis? 

N-am zis nimic. 

Eşti sictirit? 

Nu sînt sictirit. 

Ba ești sictirit. 

Așa e, sînt sictirit. 

Cu cine-ai jucat? 

Am un client... 

Un tip, așa... cu faţa subțire? 
Da. 

Cu o cămașă fără guler? 

Da. 

Şi zici că ăsta stă la tine? 

Da. 

De cîte zile? 

De trei zile. 


Am mirosit eu... Am știut eu că ăsta iese de la 
tine. Nu ştiu de ce, da' cum l-am văzut, mi-am 
spus „ia te uită, Bruno are un client nou“. Da e 
un tip de treabă. 


E. 
Mi-a ţinut de urît toată noaptea. 


Și mie. Am jucat cu el biliard toată noaptea. 

(CLARA intră ca o furtună. Este îmbrăcată ca pentru 
o serată. Într-o mînă tine o uriașă umbrelă, iar în 
cealaltă, un fel de cușcă ciudată, care seamănă şi cu o 
casă de păpuşi. În interior se află un fel de papagal, dar 
care seamănă şi cu o păpuşă. CLARA pare foarte grăbită. 
Cei doi bărbaţi o privesc uluiti.) 


GRUBI: Clara?! 
CLARA (Furioasă.): Oh, fir-ar să fie! Nu se mai opreşte 


niciodată! Niciodată ! (Își scutură umbrela.) 


BRUNO: Ce te-a apucat, măi, fetito ? 


(CLARA caută loc pentru „cusca“ sa. Pînă la urmă, o 


așază pe un scaun într-un colt al încăperii.) 


CLARA (Excitată, grăbită, furioasă.) : Nu se-opreşte, nu... 
BRUNO : Dumnezeule, nu-i adevărat... 

CLARA: Îl las un pic aici, da? Uf!... S-a trezit? 
BRUNO : Cine? 

CLARA: Dacă coboară, spune-i că sînt aici. Da? 
BRUNO : Aici unde? 

CLARA (leșind.) : Şi că revin imediat... Da?... (Le trimite 


amîndurora cîte o bezea.) Şi voi? Cum merge? 
Aveţi niște mutre... Două bombonele. A trecut 


ceva timp de cînd nu ne-am mai văzut. Hm... 


(Redeschide umbrela si dispare.) 

BRUNO: A-nnebunit! 


GRUBI (/ncercînd să vadă ce se ascunde în interiorul „cuştii 


BRUNO: 


GRUBI: 


Ce-o fi şi asta? 


Habar n-am... E papagal? 


Habar n-am. 


(BRUNO acoperă „cusca“, punînd deasupra ei prosopul 


CU Care a şters, poate, ceva mai devreme, pahare. Apoi, 


deschide uşa si încearcă să vadă în ce direcție a plecat 
CLARA. Ploaia și vîntul pătrund în încăpere. BRUNO 


ridică din umeri şi închide usa. Se duce în spatele tejghelei 


si umple două pahare.) 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


Ce-ai zis adineauri ? 
Cînd? 
Adineauri... cu biliardul... 

Nimic. 

Ai zis c-ai jucat toată noaptea... 

A! Da... 

C-ai jucat cu... (Face un semn către camera de la 
etaj.) Ai jucat sau n-ai jucat? 

Am jucat. 

Noaptea asta? 

Da. 

Toată? 


Da. Pînă pe la patru dimineaţa... 

GRUBI: Pînă pe la patru dimineaţa... Cu tipu ăsta... 


Cum dracu: a zis că-l cheamă? 
BRUNO: Ceva cu... C... 
GRUBI: Sau ceva cu M?... Martin ? Ma... Cu X... Max? 
BRUNO: Ei, Max! Ceva cu K... Mak... Ma... 
GRUBI: Are o tăietură în dreptul ochiului. 
BRUNO: Da. 
GRUBI: Şi zici c-ai jucat cu el pînă la patru dimineaţa? 
BRUNO: Da. 
GRUBI (Rîs nervos.): Eşti sigur? 
BRUNO : Sigur că sînt sigur. 
GRUBI: Și cine-a cîştigat? 
BRUNO: El... Da' nu contează... A fost frumos... 
GRUBI (Rîde cumplit, bea.) : Mare mincinos mai eşti, Bruno ! 
BRUNO: Eu sînt mincinos? 
GRUBI: Eşti. (Ride sec.) Da. 
BRUNO: Eu? 
GRUBI: lu! (Ride mîrîind. BRUNO îl privește contrariat.) 


Chestia asta cu biliardul... Nu ţine. 
BRUNO : Cum adică? 
GRUBI: Pentru că tipul... Max, Mark, Ma... ăsta... cu 


faţa... a stat toată noaptea cu mine... 


BRUNO : Asta? 


GRUBI: Da. 
BRUNO : Max... Ma... Martin ăsta? Kam... Ka... Sam 
Max ăsta? 

Da. 

Ăsta zici c-a stat cu tine? 

Da, a stat cu mine în far. Am jucat zaruri. 
Ati jucat zaruri?! 

Am jucat zaruri şi am fumat. 

În noaptea asta-asta? 


Asta-asta. Pînă la patru dimineața. 


BRUNO (Tace o clipă, apoi începe să rîdă sec.) Şi cine-a 


GRUBI: 


Cîștigat ? 


El... Da nu contează... A fost frumos. 


BRUNO (Rîde mîrîind): Ha! Vezi că te-am prins? 


GRUBI: Tu pe mine? 

BRUNO: Eu pe tine! 

GRUBI: Eşti prost, Bruno. Vii cu niște chestii... 

BRUNO: Eu, prost? Mă faci tu pe mine prost? Prost eşti 
tu. Cum îţi închipui c-ai să mă faci să cred c-ai 
stat cu ăsta-n far, cu Xam... cu Maxam ăsta... 
cu Mișmaș ăsta... 

GRUBI: Pentru c-am stat! 

BRUNO: Şi-ai jucat zaruri cu el, în timp ce eu jucam 
biliard... 

GRUBI: Da! 

BRUNO (Pufhind.) : Nu-ti dai seama ce spui. 

GRUBI: Pariu? 

BRUNO: Pariu! 

GRUBI: Unde-i tipu'? 

BRUNO: E sus, doarme. Da trebuie să coboare. 
GRUBI: Foarte bine. Pariu pe ce? 

BUNO: Pece vrei. 

GRUBI: Pe... Spune tu. Pe orice. 

BRUNO : Pe tot ce am. 

GRUBI: Pe tot ce ai... ce? 

BRUNO: Tot! Tot! 

GRUBI: Foarte bine. Ai să pierzi tot. 

BRUNO : Foarte bine. Şi tu? 

GRUBI: Păi... şi eu tot... tot. (Dintr-odată, obosit.) Oh, 


Dumnezeule, poate c-ar fi mai bine să mă car... 
(Pauză. Personajele se privesc în ochi.) 


BRUNO: Auzi, Grubi... Tu îți baţi joc de mine? 
GRUBI: Nu. Da tu mă cam duci cu preșu.... 
BRUNO (Lovind cu palma în masă.) : N-aş prea crede! 
GRUBI: Mă cam iei de fraier. 

BRUNO: Lasă... Stăm pînă se scoală. 

GRUBI:  Stăm. (Pzuză.) La câte se scoală? 

BRUNO : Îndată se scoală. Vine la cafea. 

GRUBI: Păi, fă cafea! 


(BRUNO dă drumul la robinet, spală cîteva cesti si 
lingurite, pune în functiune cafetiera, deschide frigiderul, 

scoate ceva şi închide frigiderul. Vechea cafetieră gîlgîie ca 


o locomotivă cu aburi.) 


GRUBI (După un timp.): Auzi, Bruno... 


BRUNO: 
GRUBI: 
BRUNO: 
GRUBI: 
BRUNO: 
GRUBI: 
BRUNO: 
GRUBI: 
BRUNO: 
GRUBI: 


Zi! 

Stii la ce mă gîndesc? 
Da. 

Poate n-o fi același tip. 
Se poate. 

De cîti ani ne ştim noi? 
Păi... Au trecut ceva... 
Vezi ? 

Ce să văd? 


Că nu mint... 


BRUNO (Urmărind cum gîlgiie cafetiera.) : Nu văd. 


GRUBI: 
BRUNO: 
GRUBI: 
BRUNO: 
GRUBI : 


BRUNO: 
GRUBI: 


Îţi jur c-am jucat toată noaptea zaruri... 

Poate c-ai visat. 

Nu. Am jucat cu un tip. 

Şi ţi-a plăcut cum joacă... 

Da. Mi-a plăcut cum joacă... De fapt, el nu 
joacă pentru cîştig. 

Așa ţi-a zis? 


Da. 


(Cafetiera pufăie. Apoi, o secundă de intensă tăcere.) 

BRUNO: Și mie tot aşa mi-a zis. 

GRUBI: Ce? 

BRUNO: Că nu joacă pentru câştig şi că lui îi place jocul 
de dragul jocului. 

GRUBI: Da, cam așa mi-a zis şi mie. Şi că el cîștigă 
întotdeauna la toate jocurile... (Pufăitul final al 
cafetierei.) Tot aşa te-a trombonit şi pe tine? 


BRUNO : Da, cam asa... 
GRUBI: Urîtă treabă. 


(BRUNO pune cafea în două cesti.) 


BRUNO: Ţine. 

GRUBI: Hm... Miroase bine. 

BRUNO : Poate că-s gemeni. 

GRUBI (Sorbind zgomotos din cafea.) : i-am zis povestea 


cu podul? 

BRUNO (Sorbind cu zgomot din cafea.): Da. Mi-a povestit 
toată viaţa lui. 

GRUBI (Sorbind cu zgomot din cafea.) : Şi mie mi-a povestit... 


BRUNO (Acelasi joc.): Cînd era mic, se temea să treacă 
peste pod... 


GRUBI: Da, n-avea curaj să se apropie de apă... 
BRUNO : Ţi-a arătat fotografii? 
GRUBI: Elcu... 


BRUNO: Cu borcanul. de muște în mînă... 

GRUBI: Da... Cred că-i același tip... 
(Pauză. Cei doi beau cafeaua si privesc în gol pe fereastră.) 


BRUNO: Auzi, Grubi... Cred că te-am minţit totuși puţin... 
GRUBI: Da? 
BRUNO: De fapt, asta e a treia noapte de cînd joc biliard 


cu el. 


(CLARA intră ca o furtună cu uriaşa sa umbrelă şi cu 
două cutii mari, rotunde, din acelea în care se tin 
pălăriile. CLARA aşază cutiile pe un scaun şi-şi scutură 


umbrela.) 


CLARA: Oh! Ce potop! Ce nebunie! (Observă că peste 
„cusca“ sa a fost pusă cîrpa de şters vase.) Ha! 


Cine-a făcut asta? 

BRUNO (Arătînd spre GRUBI.) : El. 

GRUBI (Arătînd spre BRUNO.) : El. 

CLARA (Vorbind cu „animalul-păpusă“ pe care-l scarpină pe 
gusă.): Gîli-gîli-gîli... Vreți să-l înăbușiţi? 
(Excitată, radioasă.) A coborit? 

BRUNO: Cine? 

GRUBI: Cine? 

CLARA: Dacă coboară... 

BRUNO: Ie-ntorci imediat, ştiu. 

CLARA: 
BRUNO: 
CLARA: 


Da. (Jeșind.) Îi spui că-s aici. 

Nu vrei să bei ceva? 

Hm? Nu, trebuie să lichidez întîi cu... Să-i ia 
dracu’ pe toți, niciodată nu găsești un taxi... 
Mă-ntorc într-un minut, da? 


(CLARA zese. Furtuna de afară invadează încăperea 
pentru cîteva secunde. Cei doi bărbati se privesc îndelung.) 


GRUBI: 
BRUNO: 
GRUBI: 
BRUNO: 
GRUBI : 
BRUNO: 
GRUBI : 


BRUNO: 
GRUBI : 
BRUNO: 
GRUBI: 


(Pauză. 


Stii, Bruno... De fapt, nu m-ai mintit... 
Nu? 

Nu. Şi la mine tot... 

Tot a treia noapte? 

Da. 

De-aia ai început să-mi ceri țigări... 

Da. Tipul fumează mult. N-aş fi vrut să-l las fără 
țigări. 

Da, fumează cam mult. 

Fumează cam tot timpul. 

Tot pe nas dădea fumul şi la tine? 


Tot pe nas. 


Vuietul furtunii, un țipăt de pescăruş, o secundă 


de tăcere intensă.) 


BRUNO: Auzi... Nu ti se pare c-am cam luat-o razna? 


GRUBI: 

GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 

Poate c-ar trebui s-o lăsăm baltă. 

Nu ştiu. 

Îţi spun eu. N-o să ajungem nicăieri. 
Cred c-am să mă duc să mă culc. 
Du-te. 

Ştii, sînt cam obosit. 

Ştiu, e nasoală munca de noapte. 


Și ploaia asta... Mi se varsă în creier... (Se pocneste 
cu palma peste creştet.) Aici... 


Da, ştiu. 

Mă omoară... 
Da... 

ȘI ție ţi se rupe... 


Ba nu... 


GRUBI (Își lasă capul pe masă; plîns grotesc; lovindu-se cu 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


BRUNO: 


GRUBI: 


capul de masă.): Ba da, ba da... 
Plîngi? 

Da. 

De ce? 

Pentru că îţi baţi joc de mine. 
Eu?! 

Da... Și nici nu mă crezi... 

Ba da, te cred. 


Nu, nu mă crezi... Te porţi cu mine de parc-aș fi 
un imbecil. Cînd plouă, ai întotdeauna ceva cu 


mine... 

BRUNO: N-am nimic cu tine. Eu am minţit. 
GRUBI: Ai minţit? 

BRUNO: Da. 

GRUBI (Stergîndu-si nasul.): Să nu mai minți! 
BRUNO: N-o să mai mint. 


(Pauză. Afară se aude o maşină frînînd. Intră SEZAR.) 


SEZAR: Bună! 

BRUNO: Bună! 

GRUBI: Bună... 

SEZAR: Ce vreme de rahat! Cum merge? 

BRUNO : Merge... Te-a găsit? 

SEZAR: Cine? 

BRUNO: Clara. Căuta un taxi. 

SEZAR: la te uită! Da ce-a apucat-o? 

GRUBI:  A-nnebunit de tot. Poftim... (Deschide una din 
cutiile rotunde ale CLAREI, scoate o pălărie de 
damă şi şi-o pune pe cap.) Numai că, la drept 
vorbind, cred că şi noi ne-am cam dilit. 

SEZAR: Ce ai, Grubi? (Către BRUNO.) Ce are? 

BRUNO: E obosit. 


SEZAR (Se așază la bar.) : Şi eu sînt terminat. Slujbele astea 
de noapte sînt nasoale. (Își freacă mîinile.) Dă-mi 
o tărie. (BRUNO ĉi umple un pahar, SEZAR 
bea.) Sînt stors. (Bea din nou, clefăie.) Sînt amortit 


de tot. Toată noaptea am condus. 

BRUNO : Pe ploaia asta? 


SEZAR: Da. 
BRUNO: Cum te mai ţine rabla aia? 
SEZAR: Ține. 


(GRUBI pune pălăria la loc, apoi se apleacă asupra 


. . cc 
„CUștii 


GRUBI: Gili-gâli-gili... 

SEZAR: Ce ai, mă? 

GRUBI: Nimic...  (/ucîndu-se cu  păpușa-pasăre). 
Gîli-gîli-gîli... 

SEZAR: Hai că fac cinste. 

BRUNO: Mă, tu ai câştigat la Loto! 

GRUBI: Ai dat lovitura? 

SEZAR: Am un client. 

BRUNO: Nu e rău. 


(BRUNO toarnă alcool în trei pahare. Cei trei se așază 
la o masă.) 


SEZAR: Da, cade bine... (Cască.) Da sînt frînt. (Întinde 
pabarul.) Mai pune-un deget. 


BRUNO: Vezi că te matoleşti. 
SEZAR: Şi? 
BRUNO : Ai să ciobești rabla. 

SEZAR: 


Nu, că ziua nu conduc. 


GRUBI (Cu o sclipire de interes.): Cum aşa? 


SEZAR: 


GRUBI: 


SEZAR: 


GRUBI : 


SEZAR: 


GRUBI: 
SEZAR: 
GRUBI: 
SEZAR: 


GRUBI: 


SEZAR: 


Nu conduc decît noaptea. 

Noaptea ? Şi cine te plăteşte pe tine noaptea? 
Nu ţi-am zis ? Am un client. M-a angajat cineva. 
Pentru noapte? 


Da. Și eu m-am mirat la-nceput. Da tipu e de 


treabă. Plătește. 

Plăteşte pentru ce? 

Are un fix. Îi place să se plimbe noaptea. 
Cum arată tipu? 

E un tip... așa... Are o față subțire... 


Are un semn sub ochi? 


Da. 


GRUBI (Începe să rîdă fad.): Ce părere ai, Bruno? 
BRUNO (Către SEZAR.) : Şi de cîte nopţi îl plimbi? 


SEZAR: 


BRUNO: 


SEZAR: 


GRUBI: 
SEZAR: 
GRUBI: 


BRUNO: 

De trei nopti. 
ȘI noaptea asta? 
Şi. L-am învârtit pe toate străzile. li place să se 


plimbe noaptea. Din cînd în cînd, mai culegem 


cîte un betiv și-l ducem acasă. 
Nu se poate! 

Ce nu se poate? 

Nimic, ziceam şi eu. 


Cum îl cheamă? Ţi-a spus cum îl cheamă? 


SEZAR: 


BRUNO: 
SEZAR: 
GRUBI: 
SEZAR: 
BRUNO: 
SEZAR: 
GRUBI: 
SEZAR: 
BRUNO: 


SEZAR: 


BRUNO: 


SEZAR: 

Mi-a zis... (Se gîndeşte putin.) Da am uitat... 
Ceva cu M... Cu X... Maxi... Xami... Da e un 


tip de treabă... Îmi tine de urit. 

Ştim. 

Îl ştiţi? 

E aici, sus. 

Unde? 

Doarme sus. E chiriaşul meu de trei zile. 
Ţine-l bine. E plin de bani. 

Ţi-a arătat o fotografie? 

O fotografie? 

El cu fratele său... Cu un borcan de mușşte-n 
mînă. 

Da, o poartă la el. Ţine mult la borcanu' ăla cu 
muște... 


Auzi, Sezar... Şi tu zici că-n noaptea asta ai 


umblat pe străzi cu tipu’ ăsta? 


Da. 


(BRUNO și GRUBI încep să rîdă.) 


SEZAR: 


BRUNO: 


Nu mă credeţi ? Sînteți capsomani. N-aveti decît 
să-l întrebati. 


Ce să-l mai întreb... 


SEZAR (fi priveste uimit.) : Aţi luat-o devreme... (Scoate o 


bancnotă.) Sînteţi deja cuc... Mă duc să mă culc. 

BRUNO (Jronic.): Somn uşor, Sezar... (Gîdilă păpuşa-pa- 
săre.): Gîli-gâli-gâli... 
SEZAR:  Ţine-aici... (Pune bancnota pe tejghea.) 


BRUNO : Lasă, ești invitatul meu... Hai, du-te și culcă-te. 


Munca de noapte e nasoală. 

SEZAR: Pe mîine, atunci. 

BRUNO: Da ţigări nu iei? 

SEZAR: A, da! Uitam! 

BRUNO (Rizînd sec, îi dă tigările.) : Da tu nu fumai, Sezar. 
Ce dracu’ faci cu ţigările? 

SEZAR: Ce te bagi? (Încurcat.) Le tin... 

GRUBI: Te-a dus și pe tine, gata... 

SEZAR (Tot mai furios.): Cine m-a dus? 

GRUBI: Te-a fraierit, Sezar... Clientul tău. Madox ăla... 

BRUNO : Madox! Asta e! 

SEZAR: Ce vrei să spui? 

BRUNO : Vrea să zică pur şi simplu că tipu' ăsta apare în 
trei Jocuri deodată... şi în același timp. (Râs sar- 
donic.) Ştiai? 


(BRUNO şi cu GRUBI încep să ridă în hohote, dar 


rîsul lor este schimonosit. ) 


SEZAR (Către GRUBI, grăzînd spre BRUNO.): Ce are? 
S-a pilit? 
GRUBI (Alt hohot de rîs.): Da, s-a făcut praf... 

BRUNO: Stai jos, Sezar... Stai jos... Omu ăsta al tău... 


Comax ăsta... ne-a făcut o figură grozavă... 
SEZAR: A jmanglit ceva? 
BRUNO: Nu, nu... mai rău... 
SEZAR:  Sforăie? 
GRUBI: Îşi bagă nasu” peste tot. 


BRUNO: Tipu ăsta... de care zici tu... a stat toată noaptea 


aici și a jucat biliard cu mine... 

SEZAR: Ei, şi?! 

BRUNO: Da, da nu s-a mulțumit numa cu asta... A jucat 
şi zaruri cu Grubi... 

SEZAR: Tot în noaptea asta? 

GRUBI (Rîizînd.): Da... 


SEZAR: Păi, nu se poate... Unu' din voi minte. 
(BRUNO si GRUBI într-un rîs scrâsnit.) 


BRUNO: Păi, aia e, că nu minte... 
SEZAR: Cum?! 


BRUNO: D-aia, pentru că gorobetele ăsta, ăsta cu... Mix... 


şi cu Kix... a umblat toată noaptea și prin oraș... 
GRUBI: Şi-a găsit un prostănac ca să-l plimbe cu mașina... 
Gâli-gâli-gâli... 
SEZAR: Cu care maşină? 
GRUBI: Cuata! 
SEZAR (Începe să rîdă uşor.): V-aţi dilit. 

BRUNO: 


Păi, nu? 


GRUBI (Către SEZAR.) : Ţi-a povestit chestia cu apa? 


BRUNO: 
SEZAR: 
GRUBI: 
SEZAR: 
BRUNO: 


SEZAR: 


GRUBI: 
SEZAR: 
BRUNO: 
SEZAR: 
GRUBI: 
SEZAR: 
GRUBI: 
SEZAR: 
BRUNO: 
SEZAR: 
GRUBI: 


SEZAR: 
GRUBI: 
SEZAR: 

Că n-avea niciodată curaj să intre în mare? 

Da. 

Chestia cu podu' ţi-a zis-o? 

Cu podu'? 

Podu'... podeţu' de lîngă casa cu părinţii... cînd 
era mic și n-avea curaju' să-l treacă... 

A, da! Şi se privea tot timpu' în pirîiaș și se 
arunca în propria sa imagine din pîrîiaș... şi 
frate-său îl trăgea d-acolo... şi... 

De jucat, n-aţi jucat nimic!... 

De unde știi? 

Spune ce-aţi jucat! 

Am jucat şeptic american. 

Și? 

Ce? 

Ai cam pierdut, nu? 

Să zicem mai bine că n-am cîștigat. 

Dg el s-a scuzat, nu? 

Da, a zis că el nu poate să piardă... 

Știm figura cu jocu’... Şi se simțea și nefericit, 
nu? 

Oarecum. 

Asta e. Acum te-ai prins. 


Nu. 


BRUNO: 


SEZAR: 


BRUNO: 


SEZAR: 
GRUBI: 
SEZAR: 


BRUNO: 


GRUBI: 


BRUNO: 


GRUBI: 


BRUNO: 


SEZAR: 


BRUNO: 


GRUBI: 


SEZAR: 
GRUBI: 
SEZAR: 


BRUNO: 


GRUBI: 
SEZAR: 


BRUNO: 


GRUBI: 
SEZAR: 

Nu pricepi? Te-a avut! Şi-a bătut joc 
Nu... Nu cred... 

Şi ţi-a mai fumat şi ţigările... 

E drept că fuma tot timpu... 

Şi ţi-a fost milă să-l lași fără ţigări... 
Zău, parcă sînteţi... Ce-aveţi cu el? 
Noi? Nimic. 

Absolut nimic... 

E un tip de treabă... 

Ţi-a povestit toată viaţa lui, nu? 
Nu-i aşa că povesteşte frumos? 

E drept că povesteşte frumos... 
Ceasul de argint ţi l-a arătat? 

Ți l-a pus să cînte? Kling-kling-klang 
-kling-klang... 

Mi l-a pus. 

Bancu' cu broscoiu' ţi l-a spus? 
He-he... Da. 


He-he... şi nouă. 


de tine. 


„+ Kling- 


De trei nopţi ne zice aceeaşi poveste la toți trei. 


Nu cred. 
Nu-i nimic. Îl întrebi. 


Tipu coboară-ndată la cafea. 


Cum să-l întreb? Eu nu-l întreb nimic. Mie 


nu-mi place să întreb. 

GRUBI: 
SEZAR: 
GRUBI: 
BRUNO: 


SEZAR: 


(Pauză. 


BRUNO: 


Rău faci. Gorobetele e periculos. 

Mie nu mi-a făcut nimic. 

Nu poţi să ştii. 

Tu nu pricepi că tipu’ ăsta apare-n trei locuri 
deodată? He-he... Ți se pare de rîs? 


Da ce, e interzis s-apari în trei locuri deodată ? E 


vreo lege să n-apari în trei locuri deodată? 


BRUNO reflectează.) 


Păi, cum?! 


GRUBI (Către BRUNO): Asta cam așa e... 


BRUNO: 
GRUBI: 
SEZAR: 
BRUNO: 


SEZAR: 


BRUNO : 

Cum așa ? 
Legea nu zice nimic. 
Vezi? Tipu' n-a făcut nici un rău. 


Eu nu cred că n-a făcut nici un rău. Eu, unu, 
cred că un om care apare așa, peste tot, e capabil 
de orice, de absolut orice. Eu, unu', cred că un 
astfel de individ este periculos... absolut periculos, 
pentru populaţie și pentru Stat... şi pentru absolut 


toată lumea! 


Ţi-a făcut vreun rău? Ţi-a şterpelit ceva? A trișat 


la biliard? 


Nu... Ei, şi? Nu e cinstit să apari în trei locuri 
deodată. Și în același timp! Nu e frumos și nu e 
cinstit să fumezi în acelaşi timp în trei locuri 


deodată și să le zici la toţi aceeaşi poveste şi în 


SEZAR: 


BRUNO: 
SEZAR: 
BRUNO: 
SEZAR: 
GRUBI: 
BRUNO: 

același timp. Eu, unv’, nu cred că e normal și... 


(Acces de tuse nervoasă.) 

Ce te-amesteci tu? Ţi-a plătit chiria? Ţi-a plătit. 
Îți ţine de urât? Îţi ţine. Cine dracu’ a mai jucat 
cu tine biliard cînd toată lumea știe că joci ca o 
cizmă? 

Eu joc ca o cizmă? 

Vrei să facem o partidă? 

Era să-l bar... Poate că noaptea asta-l bat... 
Nu cred. A zis că noaptea asta pleacă... 

Aşa e! A zis că pleacă. Am uitat... 


Ce?! Vrea să plece? 


SEZAR (Privind în gol.): Da... 
GRUBI (Privind în gol.): Da... 


BRUNO: 


GRUBI: 
SEZAR: 
GRUBI: 
SEZAR: 


GRUBI: 
SEZAR: 


Să plece ? Vrea să plece în noaptea asta ?... A, nu! 
Nu-l las eu să plece! Asta n-o să rămînă așa! 
N-are cum să plece ! Unde să plece ? Asta seamănă 
a fugă... 

Da. 

Da. 

Simt că-mi crapă capu. 

Ca să fiu sincer, mie-mi pare rău că pleacă... 
Începusem să mă obişnuiesc cu el... 

ȘI eu. 

E un tip de treabă. Ne-am distrat bine noptile 
astea... Ştie să stea de vorbă cu bețivii... A fost 


haios... Poanta cu jocu' v-a spus-o? 


163 


Matei Vişniec 


GRUBI: Cu jocu cel nou? 

SEZAR: Ti-a spus-o, Bruno? 

BRUNO (Morocâănos.): Nu ştiu. 

SEZAR:  Are-n cap un joc nou. Un joc la care nimeni nu 
pierde şi nimeni nu câștigă. 


BRUNO: Ştiu. Da ăsta nu e joc. E rahat. 


(CLARA deschide usa si împinge în încăpere o valiză. 
Tăcere uluită. CLARA împinge o a doua valiză în 
interior. În sfirsit, CLARA îşi face aparitia şi se prăbuseste, 
epuizată, pe una din valize. Își închide umbrela uriasă. 
Îi priveşte lung pe cei trei bărbați. BRUNO, GRUBI și 
SEZAR o privesc siderati.) 


CLARA (Voce cavernoasă.): Bună! 
BRUNO (Excedat.) : PEFFE... 


(CLARA ĉi priveste pe toti trei prin lentilele ude.) 


CLARA: a te uită! Toată banda e-aici! Dg’ ce plăcere să 
vă revăd! Toti trei, adunaţi... Bună, Sezar! la te 
uită, deci aici erai... Maşina din faţă e a ta? 


SEZAR: Da. 


CLARA: Ce rablă! Niciodată nu te găseşte omv’ cînd te 
caută... Sînt ani de zile de cînd n-am mai ieşit. 


Și azi, cînd să chem și eu un taxi... pustiu... 


SEZAR: Azi? La ce oră? 

CLARA: Azi. 

SEZAR: Îmi pare rău... 

CLARA: Îţi pare rău pe dracu’. Da' ai putea ṣi tu să mă 
pupi de bucurie că mă vezi, nu? 

SEZAR (Dă din colt în colt.): Da, păi... eu... 

CLARA: Că d-acu' s-a terminat... S-a terminat, bandă de 
neputincioşi ! 

SEZAR: Da? Ce? 

CLARA (Către BRUNO): A coborit? 

BRUNO: Bei ceva, Clara? 

CLARA: N-aş zice nu... Brrr... M-a cam pătruns... (Bea 


şi tuşeşte cavernos.) Da acu' s-a terminat. (Observă 
că una din cutiile sale rotunde pentru pălării a fost 
deschisă.) Cine a făcut asta? (Ameninrătoare.) 
Cine a făcut asta? Cine? 

BRUNO (Arăzînd către SEZAR.) : El. 

GRUBI (Arăzînd către BRUNO.) : EI. 

SEZAR (Arătînd către GRUBI.) : El. 

CLARA: Ati înăbuşit pălăria! (BRUNO ŝi întinde un pahar 
plin.) Multumesc, iepurașule, mulțumesc... Vino 
să-ți dau un pup... Gîli-gâli-gâli... (Foarte emotio- 
nată.) Stii, Bruno, că ani de zile am așteptat să 
mai treci pe la mine?... (Își şterge o lacrimă.) De 
ce n-ai mal venit? 

BRUNO (Face fete-fete): Cine?... Eu? 

CLARA (Dă din mînă): Vai de capu tău... Da acu’ s-a 


terminat ! S-a terminat! Plec! 

BRUNO (Semn către ceilalți că femeia e nebună.): Pleacă... 


CLARA: Da, plec. (Către GRUBI.) Ce mai faci, Grubi? 


Vino să-ţi dau un pup de bucurie că mă vezi... 
GRUBI (Fără să se mişte.): Vin... 
CLARA: Ai auzit că plec? Plec. 
GRUBI: Da. 
CLARA: Și tu? De ce n-ai mai trecut pe la mine? 
GRUBI: Păi... am... 
CLARA (Scoate un pachetel şi i-l întinde lui BRUNO.) : 


Ţine... Pentru micul dejun... 
BRUNO: Pentru noi? 


CLARA: Ei, na! (Tuseste. Ecoul plămînilor cavernosi. Î] 
fixează pe SEZAR.) Şi tu, iepurașule ? De ce n-ai 
mai trecut pe la mine? 

SEZAR (Înghite în sec.): Umblu tot timpu”, înţelegi? 

CLARA (Care a uitat că l-a mai întrebat o dată de maşină.) : 
Maşina din faţă e a ta? 

SEZAR: Da. 

CLARA: Niciodată nu te găseşte omu’ cînd te caută... 
Niciodată... Cînd cauţi, nu găseşti niciodată pe 
nimeni... 

SEZAR: Pentru că... 

CLARA: Da acu s-a terminat! 

SEZAR: Da. 

CLARA: Da, plec. (Către BRUNO.) S-a trezit? 

BRUNO : Cine? 

CLARA (Arătînd spre pachetel.) : Asta-i pentru micul dejun. 
Halva... 


BRUNO: Halva? 

GRUBI: Halva?? 

SEZAR: Halva??? 

CLARA (Mîndră, superioară.) : Pentru el. 
BRUNO: Pentru cine? 

CLARA: Stii tu foarte bine. 

SEZAR (Către BRUNO.) : Ştii? 
BRUNO (Furios.): Nu. Nu ştiu nimic. 
CLARA: Ai pe cineva sus, nu? 
BRUNO: Da. 

CLARA: S-a sculat? 

BRUNO: Nu. 

CLARA: Atunci, aştept. 


(Tăcere. Cei trei bărbati rămîn perplecşi. BRUNO îi 
umple paharul CLAREI.) 


BRUNO: Mai iei un strop? Hai că fac cinste. 

CLARA: Da ce generos ești astăzi... Măi, măi... Ai cîștigat 
la Loto? Nu mai pune că m-abțiguiesc. 

BRUNO: Un strop mic... 

SEZAR: Un strop, hai, ca să te-ncălzești. 

CLARA: Un strop mic, mic. 

GRUBI (Către CLARA.) : Îl cunoşti pe tipu' de sus? De cînd? 

CLARA: De trei zile. 

GRUBI: Am auzit că pleacă și el azi, așa-i? 

CLARA: Da... D-aia-am venit. (Bea. ÎI priveşte aerian pe 
BRUNO, cz și cum l-ar vedea pentru prima dată.) 
Şi tu? Mai trăieşti? Ce mai faci? De ce n-ai mai 
trecut pe la mine? 

BRUNO (Cîteva clipe rămîne interzis; apoi, invocînd argu- 
mentul suprem.) : Tu nu vezi cum plouă? 

CLARA: Şi ce dacă plouă? 

GRUBI: Auzi, ce mai fac fetele? 


CLARA: Bine. 

SEZAR: Brunhilda ce mai face? 
CLARA: Bine. 

GRUBI: Da Luluș? 

CLARA: Bine. 

SEZAR: Da Mimi? 

CLARA: Bine. 


BRUNO: Da Suzy? 

CLARA: Bine. A murit. 
GRUBI: Dz Iola? 

BRUNO : Cum? Suzy a murit? 
CLARA: A murit de apendicită. 


(Pauză. CLARA bea din nou.) 


SEZAR (Tuseste putin ; către CLARA.) : Te duc eu înapoi... 


Dacă vrei. 

SEZAR: 


CLARA: 


BRUNO: 
CLARA: 


GRUBI: 


CLARA: 


GRUBI: 


CLARA: 


GRUBI: 
SEZAR: 


BRUNO: 
CLARA: 


GRUBI: 

Mă duci înapoi? 
Te duc cu taxiul. 


Bine. (Îl sărută zgomotos pe un obraz.) Tu eşti! Tu 
eşti singurul pe care l-am iubit cu adevărat. Da 


înapoi eu nu mai plec. Pentru că astăzi plec! 
Unde pleci? 

Plec... pur şi simplu. 

Unde? 

Nu ştiu. El ştie. (Privire spre camera de sus.) 
Auzi, cum îl cheamă pe tipu' ăsta... pe care-l 
aştepţi? 

Pe Madox? 

Da. 

Exact. 

Îl cunoşti? 


Da, îl cheamă... ceva cu Max... cu Ax... cu... 


În orice caz, are o cămașă fără guler. 


Fără guler, da. 


BRUNO (Către CLARA.): Încă un strop mic-mic? 


SEZAR: 


CLARA: 


GRUBI: 


CLARA: 


Hai că te pune-n mişcare. 
Atîtica. Uh, ce m-a-ncălzit ! 
Și zici că a fost pe la voi? 


A fost. 


BRUNO şi GRUBI: Cînd? 


CLARA: 


Aseară. Si alaltăseară. 


GRUBI: Şi răsalaltăseară? 

CLARA: 


GRUBI: 


CLARA: 


Ce porc eşti, Grubi! (Visătoare.) Ne-a învățat un 


JOC. 


BRUNO (Jronic.): Şi zi aşa... V-a învăţat un joc... 


CLARA: 


SEZAR: 


CLARA: 
BRUNO: 


SEZAR: 


CLARA: 


GRUBI: 
SEZAR: 


CLARA: 
BRUNO: 


GRUBI: 


A stat cu noi şi ne-a învățat un joc nou. 

Un joc nou? 

Un joc nou. 

Un joc nou... 

Și cum e? 

E simplu. Nimeni nu pierde și nimeni nu câștigă. 
Adînc... 

Și-l mai știi? 

Sigur că-l ştiu. L-am jucat şi cu fetele. 

L-ai jucat şi cu fetele... 


Și astă-noapte a stat la voi? 


CLARA (Cu o anumită voluptate.) : Daaa... 


BRUNO: 
CLARA: 


GRUBI: 


CLARA: 


SEZAR: 


CLARA: 


GRUBI: 


CLARA: 

Toată noaptea? 

Daaa... 

V-a arătat borcanu' cu muşte? 
Daaa... 

A fumat întruna? 

Daaa... 

A dat fumu' pe nas? 


Daaa... 

SEZAR: V-a arătat un ceas? 

CLARA: Un ceas care cîntă? 

SEZAR: Daaa... 

CLARA: Un ceas de argint? 

BRUNO, GRUBI si SEZAR: Daaa... 

CLARA: Mare, așa, ca o solnită? 

BRUNO, GRUBI şi SEZAR: Daaa... 

CLARA: Nu, n-a vrut să ni-l arate... Kling-kling-klang... 
Kling-kling-klang... 

GRUBI: Îşi bate joc de noi, am impresia... 

BRUNO: V-am spus că tipu e periculos. 

SEZAR: Ascultă, Clara... Tipu v-a povestit ceva? 

CLARA: Da. 

SEZAR şi BRUNO: Ce? 

CLARA: Nu e treaba voastră. 

SEZAR: Te rog, Clara, spune ce ţi-a spus. 

CLARA: A spus că-i e frică de apă. 

BRUNO: Şi mai ce? 

CLARA: Şi că-i era frică să treacă peste nu ştiu care pod... 

SEZAR: Şi mai ce? 

CLARA: Şi că frate-său s-a înecat într-un butoi cu apă de 
ploaie. 

BRUNO: Așa... 

CLARA: Asta e tot. 


SEZAR: Hai, mai încearcă să-ți amintești. 

CLARA: Şi ne-a povestit viaţa lui, care e foarte frumoasă... 

SEZAR: V-a spus ceva de halva? 

CLARA (Arărînd spre pachetel.) : Îi plăcea să mănînce la 
nefîrșit cînd era mic. Fetele i-au făcut rost de 
nişte halva... Dacă tot pleacă, măcar să-i dăm 


nişte halva... 
(Tăcere lungă, incomodă.) 


BRUNO: E bun de gură omu nostru. 

GRUBI (Către CLARA.) : Şi v-a spus și unde vrea să plece? 
CLARA: Da. 

BRUNO: Unde? 

SEZAR: Unde? 

CLARA: Cu mine! 

GRUBI: Ce?! 

SEZAR: Cum?! 

CLARA: Gîli-gîli-gîli... Plecăm împreună. Da. 
BRUNO: Da, da unde? 

CLARA: Păi... luăm trenu’ de noapte și plecăm. 


BRUNO : Care tren de noapte? Pe aici nu trece nici un 
tren de noapte. 

CLARA: Bada!A zis că este un tren de noapte care ajunge 
aici la miezul nopţii... şi se opreşte un minut... 
şi apoi pleacă mai departe... 

SEZAR: Clara, trezește-te! Cască ochii! Oraşu' ăsta... e 


capăt de linie! Staţia terminus! 

Mai departe... e marea. Pricepi? Nu se poate 
merge mai departe decît marea... 


Tocmai! Toată lumea zice așa, da el a zis că nu-i 
adevărat. Trenul de noapte există și trece pe la 
noi și se opreşte... Bineînţeles, nu se oprește în 
fiecare zi, asta-i adevărat... Nu se opreşte decît 
din cînd în cînd... Cîteodată trece şi nici nu se 
opreşte. Ce să faci? Așa-i... Cîteodată se opreşte 
o dată la zece zile. Cîreodată se opreşte o dată la 
trei luni... Sau o dată pe an. Da, ce să faci, așa e 
cu trenu' ăsta. El a zis... Trenul ăsta, înţelegeti, 
are un orar special... Da' noi avem baftă, pentru 
că el știe... ştie cînd se opreşte trenu’ și cînd nu 
se opreşte trenu’... lar azi se opreşte... Și d-aia a 
zis că astăzi putem pleca... Da... Ăsta e trenu’ 
care ajunge cu puţin înainte de miezul noptii, se 
opreşte un minut și apoi continuă uite-așa, drept 
spre mare... Da, spre mare... Că pentru trenul 
ăsta nu există staţie terminus... Trenu’ ăsta are 
linia lui, care o ia drept spre dunele de nisip și 
spre mare... și coboară uşor în mare... și continuă 
tot așa... pînă cînd traversează marea... Da, așa 
e cu trenu’ ăsta. Traversează marea prin mare, 
traversează munții prin munți și cîmpia prin 
cîmpie... Ela zis... şi tot ce-a zis e adevărat... Şi 
mi-a dat și locurile... Rezervările... biletele... 
Că a rezervat, înțelegeţi, a rezervat două locuri, 
pentru mine și pentru el... Şi-s la mine... Eu le 
tin... (Scoate biletele de tren.) Eu le ţin... Poftim, 
sînt la mine... Locurile 36 și 38, că sînt faţă-n 
faţă... Poftim... Faţă-n fată, la nefumători... 

GRUBI (Pentru sine): Ăsta la nefumători... 


CLARA: Două cușete... că sînt cușete... pentru că nici el 


nu stă aşa bine cu banii... 
SEZAR:  Mira-m-aş... 


CLARA (În zransă.): Şi, în orice caz, e bine și la cușete... E 
bine, e confortabil... Da... Şi o să așteptăm 
trenu’, da, înainte de miezul nopţii, da... amîndoi, 
da... şi o să urcăm şi o să plecăm spre sud... 
Spre Marele Sud! Spre Soarele Sudului... spre 
Sudul Erern... Daaa... Că avem vagonul 27... 
pentru că trenu' e destul de lung... Odată el a și 
numărat vagoanele, da, şi a zis că uneori trenu’ 
are pînă la o sută de vagoane... E trenu’ de 
noapte cel mai lung... De-aia are o sută de 
vagoane... Așa-s trenurile de noapte, lungi... 
Da ăsta al nostru e chiar mai lung decît celelalte 
trenuri de noapte... Cît e ceasul ? Ar trebui poate 
să-l trezim ca să se pregătească și el. Că ne-aşteaptă 
o călătorie lungă și... are şi el nevoie, nu ?, să-și 


cumpere cîteva nimicuri... 
(Tăcere apăsătoare.) 


SEZAR: (Arătînd spre cusca cu „păpuşa-pasăre .): Şi... 


paţachina... o luaţi cu voi? 


c 


CLARA: Da. Că eu voiam de mult și el a zis „da, o luăm“. 


(BRUNO umple paharele. Toti beau în tăcere.) 

BRUNO (Către GRUBI și SEZAR.) : Ce v-am spus? Asta-i 


GRUBI: 
SEZAR: 
GRUBI: 


BRUNO: 


GRUBI: 


BRUNO: 


SEZAR: 


BRUNO: 


SEZAR: 


GRUBI: 


BRUNO: 


GRUBI: 


BRUNO: 


GRUBI: 
SEZAR: 


omu”! Nu trebuie să-l lăsăm să ne scape! Trebuie 


să punem laba pe el. 
Numa' gura de el... 
E dat în paşte amatorul ăsta de halva. 


Ce-mi pare mai rău... e că m-am lăsat prostit și 


că i-am povestit şi eu o groază de lucruri... 
Te-a tras de limbă, nu? 

Si pe tine te-a tras? 

Eu mai mult am ascultat. 

Nu te cred. 

Nu mă crezi? 


Tipu' nu e chiar atît de vorbăreț. Dacă stau să 
mă gîndesc bine... nu ştiu dacă a scos mai mult 
de zece vorbe pe noapte. 


Da... Cred că mai mult am vorbit eu decît el... 
Ce bestie! 

Ce prost am fost! 

Parcă ce puteai tu să-l spui? 

Puteam, nu puteam... Treaba e că i-am spus... 


Asta are o şmecherie a lui... Se preface că vor- 
beşte... da' de fapt ascultă. 


CLARA (Czre-și revine pentru o secundă din transă.): E un 


tip de treabă. Numai că apare-n mai multe locuri 


deodată. 


(Pauză. Stupoare.) 

BRUNO: 
CLARA: 
BRUNO : 


CLARA: 


GRUBI: 


SEZAR: 
BRUNO: 
GRUBI : 
SEZAR: 


BRUNO: 


V-a spus el asta? 

Da. S-a scuzat. 

V-a spus că apare-n mai multe locuri deodată? 
V-a spus el? A recunoscut? 

Da. Ne-a spus. Ne-a spus să nu-i purtăm pică pe 
chestia asta. 

E nebun. E total nebun. Trebuie legat. Trebuie 
prins. 

Dă-mi să beau, Bruno. 

Eu îl împuşc! 

Mai bine o lăsam baltă de la-nceput. 

Îl împuşti tu, da'... nu cred că-i chiar aşa uşor 
să-mpuşti pe cineva care apare în mai multe 
locuri deodată. 

Las’ că-l aranjez eu! Eu nu mă las păcălit! Am 
mai întîlnit eu tipi din ăștia... Ştiu eu ce-i în 
capu' lor... Cu tipi din ăștia, ştiu eu ce trebuie 
făcut... 


(În fata cafenelei se opreşte un camion. Zgomot de tom- 


beroane tîrîte pe trotuar, descărcate, răsturnate... Vocea 
MAĂTURATORULUI care strigă de cîteva ori „Ab, 
fir-ar să fie!“. BRUNO ese în fata pensiunii sale.) 


BRUNO: 


Miciurin |! 


MĂTURĂTORUL: Trăiţi, dom’ Bruno! 


BRUNO: 

MĂTURĂTORUL : Vin, dom’ Bruno. (Intrând. ) Ah, fir-ar 
să fie! Cu vîntu' ăsta al lor... Mi-au răsturnat 


toate tomberoanele... Bună ziua. 
CLARA: Bună, Miciurin. 
MĂTURĂTORUL: Aaaa... Sărut-mîna... 
CLARA: Plec. 
MĂTURĂTORUL : Poftim? 
BRUNO (Înrinzîndu-i un pahar plin MĂTURĂTORU- 
LUI.) : Ia-l. 
MĂTURĂTORUL: Oooo... păi... 
BRUNO: Hai că fac cinste... Stai jos. 
MĂTURĂTORUL: Ha! Ati cîştigat la... 
BRUNO: Stai jos am spus. 
MĂTURĂTORUL: Da, dom Bruno. 
GRUBI: Bea! 
MĂÄTURĂTORUL-: Tot ăsta? 
BRUNO: Da. 


(MĂTURĂTORUL bea. SEZAR îi întinde o tigară.) 
SEZAR: laaia! 
(MĂTURĂTORUL za o tigară. SEZAR i-o aprinde.) 


BRUNO : Unde-ai fost astă-noapte? 
MĂTURĂTORUL: Jos, în port... 

BRUNO : Şi ieri-noapte unde-ai fost? 

MĂTURĂTORUL : Tot acolo. 

SEZAR: Sigur? 

MĂTURĂTORUL: Eu... 

GRUBI (Îi umple din nou paharul.) : Bea. 

CLARA (Care pare atipită, dar din cînd în cînd tresare pentru 
a rosti o replică): Gîli-gâli-gâli... Spune tot. Dacă 
nu, îţi mutăm fălcile. Gîli-gâli-gâli... 

MĂTURĂTORUL (Interzis.): Cum? 

SEZAR: Şi cu cine-ai stat? 

MĂTURĂTORUL: Cu Madox. 

GRUBI: Cu cine? 

MĂTURĂTORUL: Un tip... 

BRUNO : Cum arăta? 

MĂTURĂTORUL: Aşa ş-aşa. 

SEZAR: Avea ţigări? 

MĂTURĂTORUL: Nu. Da aveam eu. 

GRUBI: Ce-ati jucat? 

MĂTURĂTORUL : Poker. 

BRUNO : În doi? 

MĂTURĂTORUL: Da. 

BRUNO: Pe ce? 

MĂTURĂTORUL: Pe nimic. 

GRUBI: $i cine-a cîștigat? 

MĂTURĂTORUL: El. 

SEZAR: Avea ceas? 

MĂTURĂTORUL : Avea. 

BRUNO: Şi cînta? 

MĂTURĂTORUL : Cînta foarte frumos... Cam așa... Kling- 
-kling-klang... Kling-kling-klang... 

CLARA (În acelaşi timp.): Kling-kling-klang... Kling-kling- 
-klang... Cunoaştem... 

MĂTURĂTORUL : Poftim? 

BRUNO (Către CLARA.): Gura! 

SEZAR: Psst! 

CLARA: O, Miciurin, ce bine cînți... (În soaptă.) Plec... 
Ai auzit? (ÎI gîdilă sub bărbie.) Gili-gtli-gâli... 

GRUBI (Către MĂTURĂTOR.) : Ţi-a spus de apă? 

MĂTURĂTORUL: Mi-a spus. 

BRUNO : Pe la ce oră a plecat? 

MĂTURĂTORUL : Pe la patru dimineața. 

BRUNO: Aha! 

SEZAR: Tu ştii că omu ăsta apare peste tot? 

MĂTURĂTORUL: Ştiu. 

GRUBI: De unde știi? 

MĂTURĂTORUL: Păi... în timp ce jucam poker cu el... 
(Rînjeste.) 

BRUNO: Zi! 

MĂTURĂTORUL : A trecut el pe acolo... şi l-am văzut. 

SEZAR (Jzbucneşte în hohote.): E bună! 

CLARA (Care se amuză şi ea, tresărind din toropeală.) : Normal. 


GRUBI: Hai, varsă tot. Adică cum a trecut pe acolo? 

MĂATURĂTORUL: Păi... am jucat noi ce-am jucat... şi 


ne-am matolit... 

BRUNO: Aţi avut pileală? 

MĂTURĂTORUL: A avut el. 

GRUBI: Și? 

MĂTURĂTORUL : Şi eram atît de matoli, că nu ne puteam 
ridica de jos. 

GRUBI: Şi? 

MĂTURĂTORUL: Şi atunci a venit o rablă.... ce s-a 
oprit... şi el și cu domn Sezar erau în ea... 

SEZAR: Ai văzut şi tu asta? Esti sigur? Nu era de la pileală? 

BRUNO (Către SEZAR.) : Auzi, Sezar? Auzi, porcule? 

CLARA (7resărind.): Ha! E bună! E bună!! 

GRUBI: Şi? Şi? 

MĂTURĂTORUL : Şi el, tipu”, a coborit din rabla lui dom 
Sezar şi ne-a luat în spate pe rînd şi ne-a urcat în 


rabla lu” dom’ Sezar şi ne-a pus pe bancheta din 


spate... p-amîndoi... 
BRUNO : P-amîndoi... adică pe care? 


MĂTURĂTORUL: Păi... adică întîi pe mine... adică... 
da, pe mine... Şi dup-aia... pe el, pe tip... 

BRUNO : Adică el cu el în spate, hîț, în mașină? 

MĂTURĂTORUL : Păi, da. 

GRUBI: Şi unde v-a dus? 

MĂTURĂTORUL : Păi... întîi s-a adus pe el, adică el pe 
el, s-a lăsat, adică l-a dat el pe el jos aici, la dom’ 


Bruno... Şi dup-aia m-a dus pe mine acasă. 

BRUNO: $i tu n-ai zis nimic? 

MĂTURĂTORUL : Ce era să zic? 

BRUNO : Auzi, Sezar? Ai de zis ceva? 

SEZAR: Ce să zic? Ce era să zic? 

CLARA: Ce putea sa zică? Era normal... Hi, hi, e bună! 
BRUNO (Către SEZAR.) : Tu n-ai văzut că erau doi? 
SEZAR:  B-am văzut. 

BRUNO: Ş-ai tăcut. 

SEZAR: Păi... Ce treabă-aveam eu? 
MĂTURĂTORUL : Pe mine m-a ajutat şi la tomberoane... 
BRUNO (Către SEZAR.) : Carevasăzică, ştial. 

SEZAR: Ştiam. 

CLARA: Tot orașul ştie. 

MĂTURĂTORUL: Da, tot orașul ştie. 

GRUBI: Ce ştie? 

MĂTURĂTORUL : Că vine des în mai multe locuri deodată. 
BRUNO : Care oraş? De unde ştie tot orașul? 

CLARA: Eşti un prost, Bruno. 

MĂTURĂTORUL: Aşa e. Toată lumea știe... Chiar și 


fufele... Pfff, mă iertati, dom șoară Clara... 
SEZAR: Chiar și tu, Bruno. Și tu ştii. 
BRUNO: Eu știu? Eu? Ce știu eu? 
CLARA (Aeriană.): Da, da, da... Ştii. 
SEZAR: Bat pariu unu la o mie că nu-ţi plătește nici o 
chirie. 


BRUNO : Mie să nu-mi plătească? Cît pui la bătaie? 

SEZAR: 
BRUNO: 
SEZAR: 


Tot. Nu-ti plăteşte nici o chirie. 
De unde-ai scos-o şi pe asta? 


Il ţii că ţi-e urit. D-aia-l ţii. 


BRUNO (Rosu de furie.): Nu-i adevărat. 
GRUBI (Amuzat.): Zău ? Aşa e, Bruno? 


BRUNO: 
CLARA: 
BRUNO: 


SEZAR: 
BRUNO: 


SEZAR: 


BRUNO: 


SEZAR: 
BRUNO: 


Nu-i adevărat! 
Nu striga, că-l trezesti. 


Sînteți nişte ordinari, toți! Din cauza voastră 
umblă ăsta prin mai multe locuri deodată... (Către 
SEZAR.) Parcă tu îi ceri ceva pentru maşină!? 
Cum ? 

Minţi ca un porc, Sezar. N-ai nici un client. 
Tipul nu-ţi dă nici un sfant. Îl plimbi pentru că 
n-ai ce face. De zece ani, n-ai mai avut nici un 


client. 


Parcă-n şandramaua ta a mai venit cineva de 


zece ani... 


A venit! A venit! În fiecare săptămînă am avut 


pe cineva. 
Canci! 


Poate-ţi cîrpesc una! 


CLARA (7resare excitată. ): Dă-i! Dă-i! Dă-i! Ha! E bună! 


GRUBI: 


E bună! 


Psst! 


(Toată lumea ascultă. Sus, se aud paşi.) 

S-a trezit! 


CLARA (Fascinată.): El e! Ele! Ele! 
GRUBI (Cuprins de un frison.) : El e? 


CLARA: 
BRUNO: 
SEZAR: 
CLARA: 


El e! (Către BRUNO.) Nu-i aşa că-i el? 
Da. El e. Îşi face bagajele. 
Să-l rugăm să mai stea o zi... 


A, nu! Avem locuri rezervate. Ne ducem. Nu, 


serios, imposibil. 


MĂTURĂTORUL: Da, e drept. A zis el că pleacă spre 


nord... 


CLARA (Extrem de nelinistită.): Cum așa, spre nord? 
MĂTURĂTORUL: Da, a zis că va călători spre nord, cu 


BRUNO: 
GRUBI: 
BRUNO: 
CLARA: 


BRUNO: 


CLARA: 


SEZAR: 
BRUNO: 


trenul de nord... care merge spre nord... care 
trece prin nord... ca să găsească butoiu'-n care 


s-a-necat frate-său. 

Un scamator ordinar. Trebuie pus la punct. 
Chiar crezi că e scamator? 

Ne-a păcălit pe toţi. Ne-a dus de nas. 

Și locurile? Doar sînt locuri rezervate... E clar 
că sînt rezervate... 

Nu-ţi dai seama, Clara? Tipu' ăsta şi-a bătut joc 
de noi, s-a vîrît în viața noastră. 


Care viaţă? De mult nu m-am mai simțit aşa 


bine... 
Nici eu... 


A, nu! Nu. Chestia asta nu rămîne așa ! 

SEZAR: 
GRUBI: 


Să-l tinem în pivniță. 


La ce bun? Să-i facem vînt pe fereastră. 


BRUNO : Trebuie să-l strîngem de gît! 
MĂTURĂTORUL (Oarecum în transă.) : Zicea că va călători 


SEZAR: 


spre nord, cu trenul de nord, care trece prin 
nord... că mi se pare că vrea cu tot dinadinsul să 
vadă nordul... că m-a întrebat „pe unde e nordul“ 
şi i-am zis că-i pe acolo... E pe acolo, nu? 


Nu, e pe acolo. 


MĂTURĂTORUL : Zicea că vrea cu tot dinadinsul să găsească 


nenorocitu! ăla de butoi, să vadă ce se mai poate 


face... 


CLARA (Smiorcăindu-se.): Cum așa, spre nord? Mie nu 


mi-a zis de nord. Mie mi-a zis de cu totul altceva... 


MĂTURĂTORUL : Şi mai zicea că ştie un joc nou, da! că 


CLARA: 


BRUNO: 
GRUBI: 
BRUNO: 
CLARA: 
SEZAR: 
BRUNO: 

pe moment nu e bine ca să se ştie nimic de jocu’ 
ăsta... da’ că el va reveni sigur peste cîţiva ani, că 
sînt oameni care ar vrea să joace jocu’, da' că pe 
moment nu-s încă descleștaţi la minte... 


Da' nordul nu era prevăzut... nordul... deloc. 
Cum adică spre nord? Cu cine? Cînd adică?... 
Păi, nu e drept... 


Nu cred eu că se mai întoarce... 

O s-o şteargă ca din pușcă din gaura asta... 
Ce dracu' facem? 

Să nu scape! Bruno, fă ceva! 

Așa e, nu trebuie lăsat să plece. 


Păi ? Mai bine-l omorîm decît să-l lăsăm să plece. 


CLARA: 
BRUNO: 


GRUBI: 

În orice caz, nu spre nord! Spre nord, nu! 


Hm ! (Rânjeste.) I le plătesc eu pe toate. Să ne-arun- 
căm toţi pe el... 


Să-l prindem ca-ntr-un cleşte! 


MĂTURĂTORUL: Eu nu ştiu... zău... dacă... 


BRUNO: 


GRUBI: 


Psst! Încet... Uşor... Acum sau niciodată... Tre- 
buie să lucrăm repede... 


Repede, că nu se ştie cu el... 


(Fiecare pune mîna pe ceva. BRUNO scoate o pușcă de 
vînătoare cu două tevi. GRUBI își scoate briceagul. 
CLARA za un zac. SEZAR ia o sticlă goală pe care o 
tine de gît. MĂTURĂTORUL apucă un taburet.) 


BRUNO: 
GRUBI: 
SEZAR: 
CLARA: 


Sînteți gata? 
> 


MĂTURĂTORUL: Da. 


BRUNO: 
GRUBI: 
BRUNO: 
CLARA: 
TOŢI: 


Uşor, după mine... 

Fără zgomot... 

Acum ori niciodată. Dacă-l ratăm, sîntem pierduţi ! 
Și cu... 


Psssst!! 


(CLARA zace. Toti urcă în şir indian, BRUNO — 


primul. 


Scara scîrtîie îngrozitor.) 

BRUNO : Trebuie să lucrăm repede... Sînteţi gata? 
GRUBI: Da. 


SEZAR: Da. 

CLARA: Da. 
MĂTURĂTORUL: Da. 
CLARA: Şi cu... 


TOŢI: O Psssst!! 
(CLARA zace. Toti continuă să urce.) 


CLARA: Lucrăm repede... Da nu-l omorîm... 

BRUNO: 'Iacă-ţi fleanca. Trebuie să-l prindem ca-ntr-un 
cleşte! Împingem ușa și ne repezim toți deodată 
Și). 

TOȚI, fără CLARA: Îl prindem ca-ntr-un cleşte ! 

GRUBI: Ciudat... Pare că nu-i singur... 

BRUNO: Acu e momentul! Dacă-l pierdem, sîntem pierduţi ! 

GRUBI: Pst! Ce dracu, ăsta-i cu cineva... 

SEZAR: Cum? 


GRUBI: Ascultă... E cu cineva și povesteşte ceva... 


(Dinspre ușa încăperii de sus răzbat sunete surde, cuvinte 


confuze, rîsete, exclamatii.) 


BRUNO: Nu se poate! Ăștia-s mai mulți. 
MĂTURĂTORUL: Da nu e vocea lui... 

CLARA: Ce facem? Eu mă tem. 
MĂTURĂTORUL : Vocea asta... eu ştiu vocea asta... 
GRUBI: Care? 

BRUNO: Psst! Staţi că vedem noi. 


(Priveste prin gaura cheii.) 


CLARA: Ce urât! Prin gaura cheii... 
MĂTURĂTORUL: Păi, asta-i vocea lui dom Sezar... E 


dom’ Sezar ăsta! 


SEZAR: Ce? 
BRUNO: Are dreptate. Te văd, Sezar. Eşti dincolo... ești 
dincolo cu... 


SEZAR: Cuum? 


BRUNO : Eşti dincolo, da, ești cu... Dumnezeule, ești cu 
mine! 

SEZAR: Ai înnebunit? Eu cu tine... Da el? E și el cu 
noi? 

BRUNO: Nu, el nu. D? noi, noi sîntem toți dincolo... 

CLARA: Și eu? Eu? Sînt și eu? 

BRUNO: Da. 

MĂTURĂTORUL: Ia te uită! Da' asta-i vocea mea! 

GRUBI: Nu se poate! Nu se poate, măi, gînditi-vă puţin... 
Lasă-mă să mă uit și eu... 

BRUNO: N-ai decît. Sîntem toți dincolo şi jucăm iams. 

CLARA: Iams? Și cine cîștigă? 

(Din încăperea alăturată se aud din ce în ce mai puternic 
vocile personajelor care joacă iams. Ele sînt vesele şi 


gălăgioase.) 


Trei nopți cu Madox 


NOTĂ. Autorul propune un al doilea final pentru regizorii 
în căutare de efecte speciale. După replica lui BRUNO, 
„Acu e momentul! Dacă-l pierdem, sîntem pierduti !, 
nu se va mai rosti nici un cuvînt. Personajele continuă 
să urce pe scară, care scîrtîie înfiorător. Din cînd în 
cînd, cei cinci se opresc şi ascultă prelung. Fiecare este 


putin aplecat înainte, încrîncenat şi tensionat. 


Usa se deschide şi de dincolo ies, ca dintr-o oglindă, un 
alt BRUNO, un alt GRUBI, un alt SEZAR, un alt 
MĂTURĂTOR şi o altă CLARA. Acesti „alter ego“ 
sînt şi ei înarmati, usor aplecaţi înainte, încrîncenati şi 
tensionați. Primul şir de personaje urcă, al doilea coboară. 
Cele două șiruri de personaje trec unul pe lîngă altul 
fără să se vadă, fără să se atingă, ca şi cum s-ar deplasa 
în două lumi paralele. 

SPECTATORUL CONDAMNAT 
LA MOARTE 


Piesă în două acte 


Personaje: 


JUDECĂTORUL 

AVOCATUL ACUZĂRII 

AVOCATUL APĂRĂRII 

GREFIERUL 

MARTORUL 1 (omul care rupe bilete) 

MARTORUL 2 (fetişcana de la garderobă) 

MARTORUL 3 (femeia grasă de la bufet) 

MARTORUL 4 (fotograful teatrului) 

MARTORUL 5 (un spectator din sală) 

MARTORUL 6 (regizorul) 

MARTORUL 7 (autorul) 

MARTORUL 8 (omul care așteaptă în faţa teatrului) 

MARTORUL 9 (orbul care cîntă din muzicuţă la colțul 
străzii) 


SERGENTIUL 


soldaţi, cetăţeni, capete 


Actul I 


Sala de spectacol este organizată după modelul unei săli 
de tribunal. În fază, pe un podium, masa JUDECĂ- 
TORULUI. Ceva mai jos, mesele celor doi avocați: 
APĂRĂTORUL și ACUZATORUL. Prin forza întîm- 
plării, o parte dintre spectatori va intra în boxa juratilor. 
Unul dintre spectatori va ocupa scaunul aflat în fata 
estradei şi care este rezervat ACUZATULUI. 


Completul de judecată, cu excepția APĂRĂTORULUI, 
aşteaptă, nemiscat, sobru şi cadaveric, pînă cînd sala se 
calmează. ACUZATORUL, grav, face cîtiva paşi, îl 
priveşte lung pe SPECTATORUL ACUZAT, apoi se 


adresează sălii. 


ACUZATORUL : Domnilor... printre noi se află un criminal. 
JUDECĂTORUL (Ca/m.): Domnule avocat al acuzării! 


Vă atrag atenția asupra procedurii. Nimeni nu 
poate fi numit criminal pînă cînd crima nu este 
dovedită. 

ACUZATORUL (7enace, către public.): Domnilor... Nu 
trebuie dovedit nimic... Crima i se citeşte pe 
fată... 

JUDECĂTORUL (Loveste cu ciocănasul.): Vă atrag încă o 


dată atenţia că procedura este obligatorie... 


ACUZATORUL (Fără să-i dea atentie JUDECĂTORULUI, 
către public.) : El este criminalul ! (Arată spre SPEC- 
TATORUL ACUZAT.) 


JUDECĂTORUL (Furios.): Aşa nu merge! 

ACUZATORUL (Furios.): Nimeni și nimic n-o să ne împie- 
dice să facem dreptate ! Omul acesta trebuie omorît 
acum, pe loc! 


JUDECĂTORUL (Loveşte tot mai puternic.) : Domnule avo- 
cat! Vă interzic să vă mai adresaţi sălii cu 
asemenea... 

ACUZATORUL (Dement.): Puneti mîna pe el! Sfişiaţi-l! 
Omul acesta trebuie să moară, uitaţi-vă la faţa 
lui, uitaţi-vă la el... Omul acesta trebuie să moară 
aici, în seara asta, strivit de tălpile noastre... 
Domnilor, nu vă lăsaţi înşelați! 

JUDECĂTORUL (Furios la culme.) : Liniște ! 

ACUZATORUL (Pzroxism.): N-are nici un rost să mai 


pierdem timpul! Să-l omorîm și să ne ducem 
acasă! 


JUDECĂTORUL (Urlînd.): Omul trebuie judecat! 
ACUZATORUL (La fel, către sală.): Vă implor, omorîti-l ! 


N-are nici un rost s-o mai lungim. Cîştigăm 
timp, timp, timp ! (Către SPECTATOR.) Scoală-te 


în picioare, bestie! 

JUDECĂTORUL (Către GREFIER.) : Ce-i debandada asta? 
GREFIERUL (Speriar.): Nu ştiu. E nebun. 
ACUZATORUL (Spasm.): Acum, aici! Îl omor cu mîinile 


mele. Cine este pentru? Cine este pentru? (Aleargă 
prin sală.) Cine este pentru? 


JUDECĂTORUL (Către GREFIER.) : Fă-l să tacă! 
ACUZATORUL (Printre spectatori.): Cine este pentru? 


Mî:inile sus! Ridicaţi odată mîinile! Dumneata 

de ce nu ridici mîna? Laşilor! Ridicaţi odată! 
GREFIERUL (Ñ prinde brutal pe ACUZATOR și-l trage 

spre estradă.) : Tacă-ţi fleanca! 
ACUZATORUL : la laba de pe mine! 


GREFIERUL (Furios, către JUDECĂTOR.) : Domnule, eu 
îl bar! 


ACUZATORUL (Către public.) : Laşilor! Mişcaţi-vă, faceţi 
ceva ! (Către GREFIER, smulgîndu-se.) Lasă-mă ! 

JUDECĂTORUL: Linişte, că evacuez sala ! 

GREFIERUL (Către JUDECĂTOR.) : Nu se poate, oamenii 
au plătit... 

ACUZATORUL: Nu avem nevoie de banii lor! (Scoate 
bancnote şi monede şi le aruncă în sală.) Luaţi-vă 
banii înapoi! Luaţi-i și cărăbăniţi-vă!! 

GREFIERUL (L-a tîrît pe ACUZATOR pînă în fata JUDE- 
CĂTORULUI.): Ce să fac cu el? 

JUDECĂTORUL: Dă-i nişte apă. 

GREFIERUL (fi aruncă ACUZATORULUI un pahar cu 
apă în fată.) : Să-i mai dau? 

JUDECĂTORUL: Întreabă-l. 

GREFIERUL : Mai vreţi apă, domnule? 

ACUZATORUL (Își revine încet, gîfiie.): Eu... (Clatină 
din cap.) Îmi pare rău dacă... (Își suflă nasul.) Eu 
am vrut doar... 

GREFIERUL : Să vă aprind o ţigară? 

ACUZATORUL: Am vrut doar... (Se şterge pe frunte şi pe 
fată cu batista.) Ar fi fost mai bine pentru toată 
lumea... 


JUDECĂTORUL (// trage de guler pe ACUZATOR.): Mă 
vezi ? 

ACUZATORUL (Tot mai întreg.): Da. 

JUDECĂTORUL: Mă auzi? 

ACUZATORUL: Aud tot. 


JUDECĂTORUL : Dacă nu respectăm legea, n-are nici un 
haz. 


ACUZATORUL: Am martori, domnule judecător! E un 
criminal odios, un împuţit. Pot să aduc martori... 

JUDECĂTORUL: Adu-i. (Bea apă, îsi clăteşte gura, înghite.) 
Repede. 

ACUZATORUL ( Își redresează tinuta ; se aşază la masa care 


îi este rezervată.): Să intre primul martor! 


MARTORUL 1 (Intră destul de sigur de sine; se înclină în 
fata curţii ; apoi, ca o maşină.): Domnilor, doam- 
nelor, omul ăsta pe care îl vedeţi aici... 


ACUZATORUL: Numele, prenumele, profesia ! 


MARTORUL 1: Mă numesc Bruno. Eu sînt cel care rupe 
biletele. 

JUDECĂTORUL: Phua! (Către ACUZATOR.) Continuă! 


ACUZATORUL : Spune-mi, Bruno, de câți ani rupi dumneata 
bilete? 


MARTORUL 1: De zece ani. 

ACUZATORUL: În fiecare seară? 

MARTORUL 1: În fiecare seară. 

ACUZATORUL: Si în seara asta ai rupt? 

MARTORUL 1: Și. 

ACUZATORUL: Te rog să te uiţi puţin prin sală. Vezi 


cumva vreo figură mai cunoscută? 
MARTORUL 1 (Se uită.): Da, văd. 
ACUZATORUL: Pe cine? 
MARTORUL 1 : Pe toți. Îi cunosc pe toţi. Numai pe dumnea- 


lui nu-l cunosc. (Arată spre unul dintre spectatorii 
din primele rînduri.) Poate c-a intrat prin culise... 


ACUZATORUL: Uită-te la omul din faţa ta. 

MARTORUL 1 (Se uită.): M-am uitat. 

ACUZATORUL: Ce poţi spune despre el? 

MARTORUL 1: Vreţi să spun ce gîndesc despre el? 

ACUZATORUL : Spune-ne tot ce s-a întîmplat. 

MARTORUL 1: Nu îndrăznesc, domnule. 

ACUZATORUL: E în interesul legii, Bruno. 

MARTORUL 1: Nu pot să spun, nu cred c-aş putea să 
spun... (Agitar.) 

JUDECĂTORUL (Loveşte în masă.): Gura! Ai să spui tot! 
Ridică mîna! Jură c-ai să spui adevărul și numai 


adevărul ! 

ACUZATORUL (Ñ îndeamnă pe MARTORUL intimidat.) : 
Ridică ! 

GREFIERUL (Soptit.): Ridic-o! 

JUDECĂTORUL: Mai sus! 

ACUZATORUL: Așa... Repetă după mine... Jur c-am să 


spun adevărul și numai adevărul! 
GREFIERUL: (Soptit.) Spune! 
MARTORUL 1 (Cu lacrimi în ochi.): Mă nenorociti, 
domnule... 
JUDECĂTORUL: Spune! 
MARTORUL 1 (Înghitind în sec.) : Jur să spun adevărul și 


numai adevărul... 
JUDECĂTORUL: Dă-i drumul! 
MARTORUL 1 (Face doi paşi către SPECTATORUL ACU- 


ZAT.) : Domnule... Să ştiţi că eu nu vreau să vă 
fac nici un rău... 


ACUZATORUL: Bruno! (MARTORUL 1 revine.) Stai jos, 
Bruno... (Se ridică, face câtiva pasi în jurul celuilalt.) 
Aminteşte-ţi bine... Cînd l-ai văzut pentru prima 
dată pe acest om? 

MARTORUL 1: Acum un sfert de ceas. 

ACUZATORUL : În ce împrejurări? 

MARTORUL 1: A fost o situaţie fără ieșire... 

ACUZATORUL: Adică? 

MARTORUL 1: Eu mă aflam la locul meu... 

ACUZATORUL : Precizează acest loc. 

MARTORUL 1: La uşă. Aşteptam să bată de jumătate. 

ACUZATORUL : Perfect. 

MARTORUL 1 : La şi jumătate fix, am deschis ușa teatrului. 
ACUZATORUL: Ai văzut pe cineva în hol? 
MARTORUL 1: Holul era aproape plin. 
ACUZATORUL: Poţi să-mi indici cîteva persoane care se 


aflau în hol? 
MARTORUL 1 (Se uită prin sală.): Cred că da. 
ACUZATORUL: Atunci, indică-mi. 
MARTORUL 1: Uite, cred că dumnealui era în hol... 


(Arată spre un spectator.) Şi dumnealor erau în 


hol... Şi domnul acela cu bărbie dublă... 
ACUZATORUL: Acuzatul... era și el în hol? 
MARTORUL 1: Nu, cred că nu. 
ACUZATORUL: Gîndeşte-te foarte bine. 
MARTORUL 1: Nu, cu siguranţă nu. 
ACUZATORUL: Poate că era în faţa casei de bilete. Din 


punctul în care rupi biletele se vede casa de bilete? 
MARTORUL 1 : Se vede foarte bine. 
ACUZATORUL: Era lume în faţa casei de bilete? 
MARTORUL 1: Da, era lume care aştepta. 
ACUZATORUL : Poţi să juri că acuzatul nu aştepta și el în 


faţa casei de bilete? 
MARTORUL 1: Mai mult ca sigur că nu se afla acolo. 
ACUZATORUL : Bine, continuă. Ce s-a întîmplat după ce 


ai deschis ușa? 


MARTORUL 1: Au început să vină spectatorii. 

ACUZATORUL: Ai putea să mi-l indici pe cel care a venit 
primul? 

MARTORUL 1 (Se uită prin sală.): Da, cred că da... 

ACUZATORUL: Dar pe cel care a venit al doilea, ai putea 
să mi-l indici? 

MARTORUL 1 (Se uită din nou prin sală.): Da, cred că 
da... 

ACUZATORUL : Dar pe cel care a venit al treilea, ai putea 
să mi-l indici? 

MARTORUL 1 (Se uită mult.): Poate că da... Nu știu... 
Dar îl ştiu precis pe cel care a venit al patrulea... 


ACUZATORUL: Priveşte-l bine pe acuzat. Ai putea să-mi 


spui cam al cîtelea a intrat acuzatul? 
MARTORUL 1: Nu, nu cred că aș putea să spun. 
ACUZATORUL : Totuși, încearcă să-ți amintești. Crezi că 


acuzatul a intrat cu prima jumătate a spectatorilor 


sau cu a doua? 


MARTORUL 1: Cred mai degrabă că a intrat cu a doua 


jumătate. 
ACUZATORUL: Cum îţi dai seama? 
MARTORUL 1: Simt. 
ACUZATORUL: Cum poţi să simti așa ceva? 
MARTORUL 1: După figură. 
JUDECĂTORUL (Loveşte cu palma în masă.): Minti! 
MARTORUL 1: Nu mint, domnule judecător. După zece 
ani, am reușit să disting figurile. 


JUDECĂTORUL : Care figuri? 

MARTORUL 1: Sînt figuri şi figuri. Unii sînt făcuți să 
intre în prima jumătate, altii sînt făcuţi să intre 
în a doua jumătate. Pot să aproximez cu eroare 
de unu la sută care e făcut să intre în prima 


jumătate și care într-a doua. 


JUDECĂTORUL : Şi ti se pare că dumnealui e făcut pentru 


a doua jumătate? 


MARTORUL 1: Absolut. Sînt convins că a intrat printre 
ultimii, dar nu chiar atît de tîrziu, încît să bată la 


ochi. 


ACUZATORUL : Să revenim. Zici că toată lumea din sală 


a trecut pe lîngă tine. 


MARTORUL 1: Da, cu cîteva excepţii... (Face tentativa de 


a se repezi spre spectatorul care a intrat prin culise.) 
ACUZATORUL: Obişnuieşti să te uiţi în ochii celor care 
trec pe lîngă tine? 
MARTORUL 1: Nu, nu am timp să-i privesc în ochi. Eu le 
privesc numai mîinile. 
ACUZATORUL: De ce mîinile ? De ce mîinile și nu ochii? 
MARTORUL 1: Pentru că trebuie să fiu atent la bilete. E 


firesc să le privesc mîinile. 

ACUZATORUL : Te rog să te apropii și să priveşti la mîinile 
acuzatului. Recunoşti aceste mîini ? 
MARTORUL 1 (/enar.): Domnule, acuzatul își ascunde 

mîinile... 
ACUZATORUL: Cum?! 
MARTORUL 1: Vreau să spun... Își ţine mîinile prea 


aproape de corp. Nu pot să i le văd. 

ACUZATORUL (Furios.): Domnule judecător, acuzatul nu 


vrea să-și arate mîinile. 


JUDECĂTORUL: Ruşine, domnule! Ruşine! Să nu cumva 
să-ţi închipui că în felul ăsta ai să reușești să 
împiedici mersul anchetei. Noi cunoaştem totul 
despre dumneata, totul! Miinile dumitale sînt 
aici, multiplicate în mii de exemplare! (Scoate 
dintr-un sertar un teanc de fotografii reprezentînd 
mîini surprinse din toate unghiurile; aruncă foile 
în sală.) lată mîinile dumitale! Știm tot, îţi ştim 
fiecare crestătură, fiecare neg! Nu-ţi poţi ascunde 
mîinile, nu fi naiv! (Trage de o manetă; lumina 
se stinge şi pe uriasul ecran sînt proiectate două 
mîini lipite una de alta.) Poftim! (Către MAR- 
TORUL 1.) Recunoști? 


MARTORUL 1: Da! Sînt mîinile lui! 
ACUZATORUL: Precis? 
MARTORUL 1: Sînt ale lui! Cu aceste mîini mi-a întins 


biletul, cu ele și-a luat înapoi jumătatea ruptă! 
JUDECĂTORUL: Ce?! 
GREFIERUL: Eşti sigur, Bruno? 


ACUZATORUL (7riumfător, calmează spiritele.) : O clipă! 
(Către MARTOR.) Repetă cuvînt cu cuvînt. 


JUDECĂTORUL (Tulburat.): Vrei să spui că omul ăsta a 
trecut pe lîngă tine şi ţi-a întins biletul ca să i-l 
rupi? 

MARTORUL 1 (Frămîntîndu-se.): Da... 

JUDECĂTORUL: Îl omor! 

ACUZATORUL: V-am spus eu? Trebuia ucis din primul 


foc... 
JUDECĂTORUL: Nu mai pot! Nu mai pot! Mi-e silă! 
Mi-e silă! 
ACUZATORUL (Către MARTORUL 1.) : Spune tot! Tot! 
MARTORUL 1: Şi după ce i-am rupt biletul a intrat în 


sală... 
GREFIERUL : Cu mîinile astea? 


JUDECĂTORUL: Sergent! (Se zbate, zgîltîie usile.) Sergent ! 
la-l! Ia-l! (Apare SERGENTUL.) Afară! Toată 
lumea afară! Gardă! Evacuati sala ! Afară cu cri- 
minalul... (Î/ ia la pumni pe MARTORUL 1.) 


De ce l-ai lăsat să intre? De ce? De ce l-ai lăsat? 


ACUZATORUL: Domnule judecător... Vă rog... N-are 


nici un rost... 


JUDECĂTORUL: Gura, mucosule! Gura! (Către soldații 
care se apropie tropăind infernal.) Gardă! Gardă ! 
Toată lumea în stradă ! (Soldatii pătrund din două 
părti şi înconjoară cu bastoane de cauciuc masa 
spectatorilor ; bastoanele se ridică, amenintătoare, 
în der.) 


JUDECĂTORUL : Acasă, acasă ! Toată lumea acasă! (Scoate 
un revolver.) Unde-i? Unde-i? (Umblă turbat 
după SPECTATORUL ACUZAT, în timp ce 
GREFIERUL și ACUZATORUL încearcă să-l 
tempereze.) Îl împuşc! Îl împuşc cu mîna mea! 

APĂRĂTORUL (Pătrunde în fugă pe uşa pe care au intrat şi 
spectatorii.) Tîmpiţilor ! (Îl saltă pe JUDECĂTOR.) 


De ce i-aţi dat să bea? 

JUDECĂTORUL : ÎI fac ţăndări! 
APĂRĂTORUL (Dur.): Taci, babalîcule ! (Către SERGENT.) 


Sergent! Marş afară! 
SERGENTUL: Domnule avocat... Eu... 
APĂRĂTORUL: Mucles! Ia-ti patachinele și cară-te! 


(SERGENTUL fluieră si soldatii se retrag.) 


APĂRĂTORUL (// scutură pe JUDECĂTOR.) : Ati început 
fără mine? V-aţi dilit? (Către ACUZATOR.) 
Cum vă permiteti să începeţi fără avocatul apărării, 
domnule ? 

ACUZATORUL : Ştiţi, socrul dumneavoastră a crezut de 
cuviință... 

APĂRĂTORUL (Cît pe ce să-l dărîme; scrîșnind.): Care 
socru ? (Tîrîndu-l pe JUDECĂTOR la locul lui.) 
Gata, gata cu tîmpeniile! Nu mai scoate nimeni 
nici un cuvînt! (Către MARTORUL 1.) Dum- 


neata cine eşti? 
MARIORUL 1: Eu sînt martorul... (Se ridică.) 
APĂRĂTORUL : Stai acolo! Jos! (Către JUDECĂTOR.) 


Te doare? 
JUDECĂTORUL (Giftind.): Sînt mort... 
APĂRĂTORUL : Te-ai enervat? 
JUDECĂTORUL (Icnind): M-am enervat cumplit... Mă 


doare în gît... 


APĂRĂTORUL: Apă... Aduceţi apă... 

(GREFIERUL trage de o manetă si pe ecran apar două 


palme care se spală.) 


APĂRĂTORUL: Apă am spus! 

GREFIERUL : Imediat! (Mai încearcă de cîteva ori cu maneta ; 
în sfirsit, se aprind luminile.) E pe masă. 

APĂRĂTORUL (fi dă judecătorului să bea.) Să nu mai urli, 
auzi? 

JUDECĂTORUL: Nu mai urlu. 

APĂRĂTORUL: Să nu mai începeţi fără mine. 

JUDECĂTORUL: Nu mai încep. 

APĂRĂTORUL: Să nu te mai mişti de aici. 

JUDECĂTORUL: Ce face Grete? 

APĂRĂTORUL: Să taci şi să stai aici! Ai auzit? (Către 
ACUZATOR.) Despre ce e voba? 

ACUZATORUL: Crimă. 

APĂRĂTORUL (Arată spre MARTORUL 1.): Şi el? 

ACUZATORUL: El îl cunoaște pe criminal. 

APĂRĂTORUL : Şi cine e criminalul? 

MARTORUL 1 (Arată spre SPECTATORUL ACUZAT.) : 
Dumnealui. 

APĂRĂTORUL: ȘI ce vă cîcîiți atîta aici? 

ACUZATORUL: Nu vrea să mărturisească. 

APĂRĂTORUL : N-avem nevoie de mărturisirile unui cri- 


minal ! 


ACUZATORUL: Asta e şi părerea mea... 

APĂRĂTORUL (Către MARTORUL 1.): Îl cunoşti bine 


pe acest om! 

MARTORUL 1: Da. l-am rupt biletul la intrare. 

APĂRĂTORUL : Eşti sigur că a avut bilet? 

MARTORUL 1: A avut. 

APĂRĂTORUL : Uită-te la figura lui. Nu ţi se pare că are o 
figură dubioasă? 

MARIORUL 1: Are. 

ACUZATORUL: La fix. 

APĂRĂTORUL (Către MARTORUL 1.): Și totuși, în pofida 


figurii lui dubioase, nu crezi că în ochii lui stră- 
luceşte o lumină senină şi cinstită? Uită-te bine 
la ochii lui. 


MARTORUL 1: Aşa e, ochii sînt strălucitori. 
APĂRĂTORUL : Totuşi, în adîncul lor există un punct în 


care s-a concentrat multă răutate. 
MARTORUL 1 : Sigur, se vede cu ochiul liber. 
APĂRĂTORUL: E clar că are o figură de criminal. 
MARTORUL 1 : Jur că are o figură de criminal! 
APĂRĂTORUL: Dar ochii, ochii nu pot fi de criminal. 


Uită-te și dumneata. Ochii lui sînt mai degrabă 


ochi de victimă decît de criminal. 
MARTORUL 1 (Încurcat.): Desigur. 
APĂRĂTORUL: Mîna care a ucis nu s-a putut orienta 


după asemenea ochi. 
MARTORUL 1 (Fäcut praf.): Da. 
APĂRĂTORUL : Deci recunoşti adevărul celor spuse de mine? 

MARTORUL 1: Aşa e. Aţi spus numai adevărul. 

APĂRĂTORUL: Repetă ce am spus. 

MARTORUL 1 (Aproape plingind.) : Lot ce aţi spus aţi spus 
bine. 

APĂRĂTORUL: Reperă ! 

MARTORUL 1 : Omul are lumină, nu poate fi criminal... 

APĂRĂTORUL: Minti, n-am spus asta... 

MARTORUL 1: Aşa e, mint tot timpul... 

APĂRĂTORUL: Ai jurat să spui adevărul. Spune-l! 

MARTORUL 1: Eu sînt criminal, domnule... 

APĂRĂTORUL : Pe cine ai ucis, bestie? 

MARTORUL 1: Am ucis-o pe mama. 

APĂRĂTORUL: Cum ai putut să faci aşa ceva? Un om cu o 


faţă atît de caldă ca a ta cum a putut face așa ceva? 

MARTORUL 1 (Ne/ămnurit.): Cum? 

APĂRĂTORUL (Către ACUZATOR.) : Ce fel de martor e 
ăsta? Dumneata vrei să compromiți justiţia? 

ACUZATORUL: Am alții. 

APĂRĂTORUL (Către MARTORUL 1.) : Pleacă! Pleacă! 

JUDECĂTORUL (Trezit.): Huo! 

GREFIERUL: Valea! 

APĂRĂTORUL (Se trînteste pe scaunul său şi-şi aprinde o 
țigară.) : Aştept. 

ACUZATORUL: Atît am vrut să ştiu. (Către GREFIER.) 
Să intre garderobiera. 


MARTORUL 2 (Sfioasă, drăgutică.): Da. 

ACUZATORUL: Numele, prenumele, profesia. 
MARTORUL 2: Mă numesc Hilda. Lucrez în teatru. 
ACUZATORUL: Adică? 

MARTORUL 2 : Sînt la garderobă. 

ACUZATORUL: Vă rog să vă uitaţi puţin în sală. Recu- 


noaşteţi pe cineva? 
MARTORUL 2: Recunosc. 
ACUZATORUL: Pe cine? 
MARTORUL 2 : Pe toată lumea. 
ACUZATORUL: Vreti să ne spuneţi mai pe larg în ce 


constă serviciul dumneavoastră? 

MARTORUL 2: Da. 

ACUZATORUL: Vă rog. 

MARTORUL 2: Eu primesc paltoanele și pălăriile. 

AUZATORUL: Și mai ce? 

MARTORUL 2: Uneori și fularele, şi mănuşile. 

ACUZATORUL: Şi? Şi? Spuneți tot, domnişoară. Ori 
vreţi să vă punem să jurați? 

MARTORUL 2 : Cred că ar fi mai bine. Pentru că altfel s-ar 
putea să uit ceva... 

ACUZATORUL: Ridicaţi mîna şi repetati după mine: jur 
să spun adevărul şi numai adevărul. 


MARTORUL 2: Jur să spun adevărul și numai adevărul. 
A! Uneori îmi sînt lăsate în păstrare și diferite 


bastoane. 


ACUZATORUL: Altceva? Genti, poşete ? 

MARTORUL 2: Mai rar. 
ACUZATORUL: Domnişoară Hilda, vă rugăm să vă con- 


centrati. Priviţi-l pe dumnealui. Îl recunoasteti ? 
MARTORUL 2: Îl recunosc perfect. 
ACUZATORUL: După ce? 
MARTORUL 2: După umbrelă şi pardesiu. 
ACUZATORUL: A avut umbrelă şi pardesiu? 
MARTORUL 2: A avut. 
ACUZATORUL : Vreţi să spuneţi exact cum s-a întîmplat? 
MARTORUL 2: Mi-e ruşine, domnule. 
ACUZATORUL : Trebuie să aflăm totul, domnişoară. Poves- 


titi-ne totul. 


MARTORUL 2: Omul acesta... (Se poticneşte.) El... (Izbuc- 
neste în plâns.) Nu pot, nu pot... 


ACUZATORUL (O așază înapoi pe scaun.): Calmaţi-vă, 
domnişoară, vă rugăm... Uitaţi-vă în ochii lui... 
Sînteți sigură că e el? 

MARTORUL 2: Nu mă pot uita în ochii lui! Nu-mi cereți 


asta ! 
ACUZATORUL : De unde ştiţi că e el? De unde? 
MARTORUL 2 : Simt. Ştiu dintr-o privire cam ce pardesiu 


i se potriveşte și cam ce umbrelă poate să poarte. 
ACUZATORUL: Amintiţi-vă totul, secundă cu secundă... 
MARTORUL 2 (Srergîndu-și ochii.): Nu vreau, nu pot! 
ACUZATORUL: A fost chiar atît de neplăcut? 
MARTORUL 2: A fost groaznic! 

ACUZATORUL: [mi pare rău că vă răscolesc asemenea 
amintiri... sincer... îmi pare rău... (Agitat.) Nu 


știu cum aş putea... 
MARTORUL 2: Nu, nu... faceţi-vă datoria... 
ACUZATORUL (Către JUDECĂTOR.): Domnule jude- 


cător... Sînt lucruri care, răscolite fără delicateţe, 


pun în pericol sănătatea martorilor... 
JUDECĂTORUL: Să bea puţină apă. 
ACUZATORUL : Credeţi că puţină apă... 
GREFIERUL (Către fară.): Fiţi tare! 
MARTORUL 2 (Își şterge lacrimile.) : Gata. A trecut. Sînt 
pregătită pentru orice. 
ACUZATORUL: Deci. Bărbatul acesta vă este cunoscut. 
MARTORUL 2: Da. 
ACUZATORUL: L-aţi cunoscut chiar în seara asta. 
MARTORUL 2: Da. 
ACUZATORUL : În ce moment anume? 
MARTORUL 2: Cu puţin înainte de începerea spectacolului. 
ACUZATORUL: Cu cît de puţin? 
MARTORUL 2: Cu circa șapte, opt minute. 
ACUZATORUL: Amintiţi-vă exact momentul. 


MARTORUL 2: Eu mă aflam în spatele mesei de primire. 
El s-a apropiat... 


JUDECĂTORUL (Intră în trepidatie.): Mai încet! Mai 


încet! 


ACUZATORUL: Poftim? 

JUDECĂTORUL: Să vorbească mai încet! 

ACUZATORUL (Către fată.): Şi? 

MARTORUL 2 (Îngrozită.) : S-a apropiat... s-a apropiat... 
tot mai mult, tot mai mult... 

APĂRĂTORUL: Pînă unde? 

MARTORUL 2: S-a apropiat atît de mult, atît de mult... 

APĂRĂTORUL: Se mai aflau spectatori în jur? 

MARTORUL 2: Câţiva... cinci, şase... 

APĂRĂTORUL : Şi el? S-a apropiat fără jenă? 

MARTORUL 2: S-a apropiat netulburat. 

APĂRĂTORUL: A rostit vreun cuvânt? 

MARTORUL 2: Nimic. 

JUDECĂTORUL: Nimic? Absolut nimic? N-a scos nici 


măcar un sunet? 


MARTORUL 2: Nimic. Pur şi simplu, mi-a întins pardesiul 


şi umbrela. 
JUDECĂTORUL (Sare de la locul său.): A îndrăznit? 
APĂRĂTORUL (Către JUDECĂTOR.) : Psst! 
JUDECĂTORUL (Dur.) : Lasă-mă ! (Coboară de pe estradă; 
vine lîngă fată.) Cum era pardesiul ? 
MARTORUL 2: Bleumarin. 
JUDECĂTORUL (Către GREFIER.) : Scrie acolo! 
GREFIERUL : Scriu. 
JUDECĂTORUL: Cum era umbrela? 
MATORUL 2: Neagră. 

JUDECĂTORUL (Către GREFIER.) : Auzi ? Neagră! Scrie ! 
GREFIERUL: Neagră... 

JUDECĂTORUL: Aşadar, un pardesiu şi o umbrelă! 
MARTORUL 2: Da, de o mie de ori, da! 


JUDECĂTORUL (Foc pe nări.): E pierdut! (Cărre SPEC- 
TATORUL ACUZAT.) Domnule, eşti pierdut. 


APĂRĂTORUL (Către JUDECĂTOR.): Nu te răsti. Ştii 
că îţi face rău. 

JUDECĂTORUL (Încrîncenat.) : Şi? (Către fată.) Şi? 

MARTORUL 2: Mi le-a pus pe masă. 

JUDECĂTORUL: Nu se poate! 

MARTORUL 2 (Se ridică în picioare, isterică.): Da, da! Mi 
le-a pus în faţă, pe masă. Aş putea spune că mi 
le-a întins, mi le-a întins pur şi simplu. 

JUDECĂTORUL: Canalia ! 

MARTORUL 2: Domnule judecător, vă rog să ţineţi cont 


de mine... Eu sînt o ființă simplă, fără apărare... 
JUDECĂTORUL: Eşti sigură că ţi le-a dat ţie? 
MARTORUL 2: Mie mi le-a dat, mie. Eram chiar în faţa 
lui şi el mi le-a pus pe masă... 
JUDECĂTORUL: Și tu? 
MARTORUL 2: Eu... 
JUDECĂTORUL (O ia de guler.) : Tu ce-ai făcut? 
MARTORUL 2: Eu i-am dat un număr... 
JUDECĂTORUL: I-ai dat un număr! 
MARTORUL 2: Da... 

JUDECĂTORUL: Ce număr? 

MARTORUL 2: Ce număr? 

JUDECĂTORUL (Urlînd.): Ce număr? Ce număr? 

ACUZATORUL (Soptit.): Un număr cu soț? 

MARTORUL 2: Nu-mi mai amintesc... 

JUDECĂTORUL: Rău, foarte rău! Ce fel de martori sînt 
ăştia ? 

MARTORUL 2 (Pierdură.): Nu pot să-mi amintesc... nu 


pot să ştiu pe de rost toate numerele... Nu-mi 


plac numerele... Eu am vrut să mă fac actriţă... 
JUDECĂTORUL: Grefier! 
GREFIERUL: Da? 
JUDECĂTORUL : Să fie aduse aici corpurile delicte! 
GREFIERUL: Au fost deja aduse, domnule judecător. 
JUDECĂTORUL: Unde? Cînd? 
GREFIERUL: Eu, personal, le-am adus, domnule judecător. 


Sînt în sertarul din stînga. 


JUDECĂTORUL (Aleargă furios ; trage sertarul.) : Aha! (Vic- 
torios; scoate umbrela.) Asta e? 

MARTORUL 2 (Clatină aprobativ din cap.) 

JUDECĂTORUL: Ce urîtă e! 

ACUZATORUL: Buah! 

JUDECĂTORUL (Scoate pardesiul.): ÎL recunosti ? 

MARTORUL 2: Ele. 

GREFIERUL : Pot să trag o concluzie, domnule judecător? 

JUDECĂTORUL: Trage. 

GREFIERUL: E cam soios. 
APĂRĂTORUL (Cercerînd sertarul.) : E de la sertar... 
JUDECĂTORUL : Şi asta? (Ridică un număr.) Ăsta e numă- 


rul? 
GREFIERUL: E numărul de control. 
JUDECĂTORUL: Citeşte-l! 
GREFIERUL: 98! 
JUDECĂTORUL : Eram sigur! Număr cu soț. 
ACUZATORUL: Şi asta nu e totul, domnule judecător! 
JUDECĂTORUL : Sigur că nu e totul... (Începe să caute 


prin buzunarele pardesiului.) 


ACUZATORUL: Îmi permiteti să fac o mică demonstraţie? 
(Către GREFIER.) Domnule grefier, eşti bun să 


te uiţi pe ce scaun stă acuzatul? 
GREFIERUL (Se duce în spatele SPECTATORULUI ACU- 
ZAT, se uită la număr şi strigă.) : 102. 
ACUZATORUL: Uită-te bine! 
GREFIERUL: 102. Pun capul. 
ACUZATORUL: Mulţumesc. Fiţi atent, domnule judecător. 


Să adunăm numărul de la garderobă cu numărul 


de la scaun... 
JUDECĂTORUL: De ce? 
ACUZATORUL: De ce nu? E imposibil ca această sumă 


să nu aibă vreo semnificaţie. 
JUDECĂTORUL: Grefier! Adună! 
ACUZATORUL: 98 cu 102! 

JUDECĂTORUL (Nervos.): Adună, grefier, adună! 
GREFIERUL : Adun, domnule, adun! 
JUDECĂTORUL: Adună odată! Gata? 
APĂRĂTORUL: 200! 

GREFIERUL : Extraordinar! 

ACUZATORUL: Vedeţi ? V-am spus eu? 
JUDECĂTORUL: Imposibil! Mai adună o dată! 
GREFIERUL : 200. E clar. 


JUDECĂTORUL: Ce vrea să însemne asta? (Către ACU- 
ZATOR.) Spune repede! 


ACUZATORUL: Păi, nu se vede? 

JUDECĂTORUL: Aşa e, se vede. 

ACUZATORUL: E una dintre cifrele cele mai cu sot. 
JUDECĂTORUL: Domnişoară Hilda, cum ai putut să-i 


dai acestui om o asemenea cifră? 
MARTORUL 2: M-am pripit. 
ACUZATORUL: Omul ăsta e de-a dreptul infernal! 
JUDECĂTORUL (Îi întinde pardesiul.): Poftim, caută şi 


dumneata. 

ACUZATORUL: N-are nimic... 

GREFIERUL : Vreau şi eu ! Vreau și eu ! (Caută prin buzunare.) 
Nimic. Doriţi să căutaţi şi dumneavoastră, domni- 
șoară! 

MARTORUL 2 (Se fandoseste.): Nu ştiu dacă e cazul... 

GREFIERUL (Către JUDECĂTOR.) : Poate să caute şi ea? 

JUDECĂTORUL: Să caute. 

GREFIERUL: Căutati-l și dumneavoastră. Completul vă 
dă voie. 

MARTORUL 2 (Cu sfială, dar excitată.): Numai putin... 
Un singur buzunar... Ştiţi, eu, datorită profesiei, 
nu-mi permit niciodată să umblu prin buzunare... 
Nici măcar în glumă... 

GREFIERUL : Doriţi să căutaţi și dumneavoastră, domnule 
avocat al apărării? 

APĂRĂTORUL: Nu, nu... Eu nu... Dar, dacă sînteți bun, 
aş deşuruba puţin umbrela... 

GREFIERUL: Cu plăcere... 

MARTORUL 2 (7zpăt.) 

JUDECĂTORUL: Aţi găsit? 

MARTORUL 2 (7ransfigurată, gîfiind.): Cred că da. 

ACUZATORUL (Pierzîndu-și calmul, către fată.): Încet, 


încet, vă rog, nu vă pierdeţi calmul... 
GREEFIERUL : Unde, în ce zonă? 
MARTORUL 2 (Iesind încet din încremenire.): Aici... 


(Toti aplecati asupra pardesiului.) 


ACUZATORUL: Cu grijă, vă rog, pentru numele lui 


Dumnezeu... 
JUDECĂTORUL: E ceva solid? 
MARTORUL 2: Nu-mi dau seama. Cred că am degetele 


asudate. 
APARATORUL: E ceva rece? Dacă e ceva rece, atunci pot 
să scot eu. 

MARTORUL 2: E ceva subțire. 

ACUZATORUL : Poate că e mai bine să-l chemăm pe coman- 
dantul gărzii. 

MARTORUL 2 : Nu, nu... Obiectul e între degetele mele... 

JUDECĂTORUL: Acum ! Acum ! Trageti, domnişoară, pînă 
nu e prea tîrziu! 


MARTORUL 2 (Scoate o scobitoare. ) 
(Pauză ; toată lumea, fascinată ; fata tine ochii închişi.) 


MARTORUL 2: Pot să deschid ochii? Nu e ceva obscen? 
JUDECĂTORUL (Uluit; aerian.) : O scobitoare! 
MARTORUL 2: O scobitoare? 

APĂRĂTORUL : Ce neagră e ! 

GREFIERUL : Nu e neagră, e murdară... 
ACUZATORUL : Vedeti, domnişoară, ce-ați primit dumnea- 


voastră la garderobă ? 


JUDECĂTORUL (Intră în vibratie.): Bestia ordinară... 
Gorila dracului... (Scuipă.) 


ACUZATORUL : Infernal! Absolut infernal! 
JUDECĂTORUL (Sfisie pardesiul.): Poftim! Iată ce fac eu 


cu pardesiul dumitale ! lată ! f! pune jos şi începe 
să tragă de el, ținînd unul din capete sub picior.) 
Uite ce fac eu cu pardesiul dumitale! 


ACUZATORUL: Şi eu! (Trage o bucată si rupe.) 
APĂRĂTORUL ( Trînteşte cu umbrela în podea.) : Criminal 


țicnit ! 

GREFIERUL : Foarte bine. 
JUDECĂTORUL: Lasă-mi și mie o bucată din umbrelă! 


(Încep toți să demoleze cele două obiecte; icnesc, se 
ciocnesc unii de alții, îsi iau din mâini bucătile mai 


bune ; fişiile încep să fie aruncate prin sală.) 


JUDECĂTORUL: Asasin ! Ăsta e cuvîntul ! Asasin ! Trebuie 
făcut curat! Trebuie rupt totul, pînă la ultima 
fişie! 

GREFIERUL : Înapoi, la antici! 

APĂRĂTORUL: Tot, tot, tot! (Rupe cu dinții.) Rupeţi, 
domnilor, rupeţi! (Îl roagă pe unul dintre spectatori.) 
Tineti, domnule, ţineţi de-aici! 

ACUZATORUL : (Către JUDECĂTOR, care se căznește să 
distrugă umbrela.) Aţi reuşit? 

JUDECĂTORUL: Merge greu. E elveţiană. 

MARTORUL 2: Daţi-i-o lui, să şi-o rupă singur! 

JUDECĂTORUL (Urlă sălbatic.) : Mai vreau ! (Se repede la 
o bucată mai mare de stofă; învălmăşeală pe ea; 
în plină luptă pentru bucata rămasă, cineva rupe o 
mânecă din haina JUDECĂTORULUI ; nimeni 
nu pare să observe proveniența diferită a prăzii si 
toți se îngrămădesc pe ea.) Destul, destul... 

ACUZATORUL : Nu! Nu! Trebuie dus totul pînă la ultima 


suflare ! 


JUDECĂTORUL: Nu! Gata... Celu, zi-le să tacă! 

APĂRĂTORUL (Excitat de distrugere: ridică sertarul şi-l 


trînteste de pămînt.) : Nevermore! 
JUDECĂTORUL: Gata, băieţi, gata! 
MARTORUL 2 (Tipăt isteric.) : Să pună mîna si el! El de ce 
nu pune mîna? 
JUDECĂTORUL: Gata, băieţi, ne facem de ris... 


GREFIERUL (Sare să-și apere hîrtiile din mîna APĂRĂ- 
TORULUI.): Nu! Hîrtiile nu! 


MARTORUL 2 : Ba da, ba da! Domnule judecător! Trebuie 
să distrugem orice amintire a acestui om... Orice 
urmă a prezenţei lui... aici... în univers... Să nu 
se mai știe nimic. Să bată numai vântul... (Începe 
să sufle peste bucătile de hîrtie.) 


JUDECĂTORUL (Scoate o sticluță „la purtător“ şi bea vîrtos; 
o întinde APĂRĂTORULUI.) : Bea ! Și las-o baltă! 


APĂRĂTORUL (Bea.): Fata are dreptate. Dacă nu-l radem 
din rădăcină, n-am făcut nimic. 
GREFIERUL : Trebuie să uităm că l-am văzut. Pur și simplu, 


trebuie să ne pierdem memoria. 


APĂRĂTORUL (Bea din nou si transmite sticla ACUZA- 
TORULUI.): E bine să ne pierdem memoria 
toți, în același timp... În public, dacă se poate... 
E foarte important să ne pierdem memoria în 
mod organizat şi fără speranţă... Toți, privin- 
du-ne în ochi... Ar fi cumplit și nedrept ca vreunul 


să se sustragă, să scape... 


GREFIERUL (Preia sticla.): Jur! Jur să nu am linişte pînă 


cînd nu voi ucide fir cu fir creierul acestui om... 

Creierul acestui om care tace... Creierul omului 
care tace... 


ACUZATORUL: Acum, vă rog, s-o facem acum... Mai 


avem timp să plecăm acasă... 
JUDECĂTORUL: Care casă? Eu n-am casă! Casa mea e 
legea! Justiţia ! 
ACUZATORUL : Dar e limpede că omul acesta e un criminal! 
V-am dovedit că e un criminal! 


JUDECĂTORUL: Știu, da, ştiu... Dar priveşte-l, te rog, 
priveşte-l bine... (ACUZATORUL se apleacă 
asupra SPECTATORULUI ACUZAT și-l priveste.) 


Îl vezi? 
ACUZATORUL : ÎI văd tot. 
JUDECĂTORUL: El nu crede! 
ACUZATORUL: Nu crede? 
MARTORUL 2: De ce nu crede? Ce nu crede? Să creadă! 


JUDECĂTORUL: Psst! (Către GREFIER.) Scoate-o afară 
(Către ACUZATOR.) El nu crede că e un criminal. 


ACUZATORUL: Nnnnu se poate! 
JUDECĂTORUL: Priveşte-l bine. Asta nu e faţă de criminal 


convins că e criminal. 


GREFIERUL: Şi totuşi, după cutele din jurul buzelor... 
(ÎI cercetează atent pe spectator.) 


APĂRĂTORUL: Categoric, nu. Nu crede. 
JUDECĂTORUL: Ţi-am spus? Nu crede. Trebuie făcut să 


creadă. 


ACUZATORUL : Dar e evident, e limpede ca pîinea caldă. 


Toată lumea crede. El de ce nu crede? (Către 

public.) Domnilor, spuneti ceva ! Faceţi-l să creadă ! 
(Către SPECTATORUL ACUZAT.) Domnule, 
spune ceva, ridică-te, fă ceva. Stii bine cine ești, 
ce gîndeşti, ştii bine că noi ştim totul... 
GREFIERUL: Recunoaste! 
JUDECĂTORUL: ÎI știu eu... N-o să deschidă gura nici- 


odată. 


APĂRĂTORUL: Domnule, n-are nici un rost s-o mai lun- 
gim... Spuneţi tot. Eu sînt apărătorul dumnea- 
voastră. N-are nici un rost să-mi ascundeţi ceva. 
Știu că sînteţi un criminal și vreau totuşi să vă 
apăr. Da, vreau să vă apăr. Nu de vinovăţie, 
pentru că vinovăția o purtaţi pe faţă. Vreau să vă 


apăr de propria voastră persoană! 
GREFIERUL (Fascinat de cuvintele celuilalt.) Bravo! 
MARTORUL 2: Ce bărbat! 
JUDECĂTORUL (Către GREFIER, soptit.) : Dă-o afară! 
APĂRĂTORUL: Domnule spectator! Vă rog încă o dată. 


E atît de important ca măcar o dată în viaţă să 
spunem lucrurilor pe nume. Aveţi acum o şansă 
unică. O șansă cum foarte mulți ar vrea să aibă. 
Aveţi şansa de a mărturisi totul, în public, în 
faţa lumii, în faţa civilizaţiei. Asta echivalează cu 
o mare uşurare sufletească. Nu pierdeţi această 
ocazie ! Mărturisiţi că sînteţi un criminal. Mărtu- 
risiţi că sînteți vinovat. Toată lumea stă cu ochii 
pe dumneavoastră. Toată lumea e dispusă să vă 


asculte și să vă creadă... Ridicaţi-vă! Spuneţi tot 

ce aveţi pe suflet. Ari avut șansa de a ocupa acest 
loc. Unul din o sută, din o mie, din zece mii! 
Gîndiţi-vă! Cît timp trebuie să mai treacă pînă 
cînd hazardul vă va arunca din nou pe locul 
102! Spuneţi odată! 

ACUZATORUL: Spuneti, domnule! 

JUDECĂTORUL: Vax! 

GREFIERUL: Curaj! 


APĂRĂTORUL : Domnule, dacă staţi așa, tăcut și zimbitor, 
n-am cum să vă apăr. Voiam să vă apăr de min- 
ciună, de minciuna care se lăfăie în dumnea- 
voastră, în creierul dumneavoastră. Voiam să vă 
apăr de această minciună, făcîndu-vă să recu- 
noașteţi totul. Voiam să vă apăr de această 
minciună, pentru că minciuna din sufletul și 
din mintea dumneavoastră ne ucide pe toţi, ne 
sfişie pe toţi, ne face ferfeniţă, ne împroașcă pe 
toţi cu noroiul cel mai negru şi mai soios. Şi 
tăcerea dumneavoastră e o minciună, pentru că 
de fapt aveţi ce spune... Domnule ! Descărcaţi-vă 
sufletul, ușuraţi-vă, vă jur că vă veţi simţi ușor ca 
un fulg. 

JUDECĂTORUL : Gata, domnule avocat, gata. Nu vrea, e 


clar. Să continuăm audierea martorilor. 


APARATORUL (Către spectator.) : De ce vreţi să chem aici 
toţi îngălaţii, toţi marţafoii ăștia de martori? Fiţi 
bărbat! 


MARTORUL 2: Fiţi ca el! (Arată spre APĂRĂTOR..) 

JUDECĂTORUL (Către GREFIER.) : Scoate-o odată afară ! 
GREFIERUL (Către fată.) : Hai, gata, la treabă, unii spectatori 


vor să plece la pauză. 

MARTORUL 2: Nu, mai rămîn. Domnule judecător, vreau 
să mai rămîn. 

GREFIERUL: Du-te, domnişoară, la paltoane! N-auzi că 


foarte mulți vor să plece la pauză? 


MARTORUL 2: Cine vrea să plece la pauză? Nimeni nu 


vrea să plece la pauză. Nu mă duc. 


GREFIERUL : Întotdeauna se găseşte cîte unul care vrea să 
plece la pauză. Uite, pun pariu că şi dumnealui o 
să plece la pauză... (Arată spre SPECTATORUL 
ACUZAT.) 


MARTORUL 2: Vreti să plecaţi la pauză? (Se strecoară în 
sufletul spectatorului.) Un bărbat ca dumnea- 


voastră? 


GREFIERUL: Gata, la paltoane! (Către public.) Pauză, 
domnilor! Pauză ! Aveti grijă ce faceți în pauză! 
Aveţi aici hîrtie. Şi pixuri, domnilor, multe pixuri. 
Toţi cei care vor să dea declaraţii pot s-o facă. 
Avem aici documente, domnilor, documente, 
multe documente pe care le punem la dispoziţia 
dumneavoastră. Avem fotografiile acuzatului, toate 
fotografiile lui. Avem mii de fotografii de cînd 
acuzatul era copil, mii de fotografii. Vă rugăm 
să le cercetaţi. (Desface pliantele din jurul estradei 
si apar ilustrațiile de informare; zeci de fisiere, 
rafturi cu fel de fel de casete etc.) Avem aici toate 

hainele acuzatului, dulapuri uriașe cu haine, vă 
rugăm să-i cercetaţi hainele. Avem cărţile lui, 
servietele lui, farfuriile în care a mîncat, furculițele 
şi cuţitele pe care le-a folosit, ochelarii pe care 
i-a purtat, toate biletele lui de tren și de tramvai 
folosite, toate ziarele pe care le-a citit şi le-a 
mototolit, toate ghivecele cu flori pe care le-a 
spart, totul, totul... Vă rugăm să priviţi, să le 
analizati, adevărul plutește peste toate aceste lucruri 
ca o picătură de grăsime într-un cazan cu apă. 
Apropiaţi-vă, domnilor, apropiaţi-vă... Puteţi lec- 
tura la aceste mese, puteţi servi cafea, puteți să-l 
priviţi din faţă pe acuzat. Vă rugăm, domnilor, 


ieşiţi din anonimat! 


(Pauză; completul de judecată se retrage ; apar bujfetierele 
cu tăvile de cafea pe care le aşază pe mesele completului 
de judecată ; pe durata pauzei, spatiul de joc se transformă 
într-un foaier, în care spectatorii pot să bea cafea şi pot 


fuma.) 


Actul II 


Actul al doilea se joacă printre ceştile de cafea murdare 
si printre obiectele răvăsite de trecerea publicului prin 
spatiul de joc. Toate mesele sînt pline cu maldăre de 
farfurioare şi cești. Completul de judecată îsi ocupă 
locurile netulburat de prezența obiectelor respective. 


ACUZATORUL (Se ridică în picioare, ridică o ceaşcă în care 
se mai află puțină cafea, bea, face o grimasă, o 
pune la loc.) Să intre al treilea martor! 


GREFIERUL (Strigă spre culise.) : Să intre al treilea martor! 
MARTORUL 3 (Apare, timidă, una din femeile grase care au 


adus ceştile de cafea şi au servit în pauză.): Sînt 
aici, domnule. 


ACUZATORUL: Numele, prenumele, profesia. 
MARTORUL 3 : Numele meu este Gudrun. Lucrez la buferul 


teatrului. 
ACUZATORUL: Adică? Ce faceţi de obicei? 
MARTORUL 3: Cafea, pricomigdale... 
JUDECĂTORUL (Furios.): Dar astăzi n-aţi avut prico- 
migdale ! 

MARTORUL 3: N-am avut nuci, domnule judecător... 
ACUZATORUL: În sfârșit... Şi cînd faci dumneata toate 


aceste lucruri? 
MARTORUL 3: Le fac în timpul actelor... 
ACUZATORUL: Și în pauze? 
MARTORUL 3: În pauze obişnuiesc să servesc... 
ACUZATORUL: Ai servit şi în pauza de astăzi? 
MARTORUL 3: Bineînţeles. 
ACUZATORUL : Concret, cît mai concret! 
MARTORUL 3: Am adus tăvile cu cafea şi limonadă. 
ACUZATORUL: Cîte tăvi? 
MARTORUL 3: Am adus cinci tăvi cu cafea și trei tăvi cu 


pahare cu limonadă. 


ACUZATORUL : Cam în cît timp ai adus dumneata toate 


aceste tăvi? 
MARTORUL 3: Destul de repede, cred... Le aveam pre- 
gătite... 
ACUZATORUL: Ţi-a luat mai mult de trei minute? 
MARTORUL 3: Nu, în nici un caz, nu... 
ACUZATORUL: Cam cîte cești de cafea se aflau pe o 


tavă ? 
MARTORUL 3: Cam 50 de cești. 
ACUZATORUL : Deci dumneata ai adus cam 250 de cești 


cu cafea. 
MARTORUL 3: Da, cam aşa... 
ACUZATORUL:: Şi cîte pahare de limonadă? 

MARTORUL 3: Cam 25 de pahare de limonadă pe fiecare 
tavă... Deci, în total, cam 75 de pahare de limo- 


nadă. 
ACUZATORUL: De ce aşa puţine? 
MARTORUL 3: Asta e proporţia, domnule. 
ACUZATORUL: Explică-ne foarte clar ce înţelegi prin 


această proporţie. 


MARTORUL 3: Nu toţi cei care beau cafea servesc mai 
apoi şi limonadă. Deci, e normal ca limonada să 
fie mai puţină decît cafeaua. Pe de altă parte, 
unii nu beau deloc cafea, dar aceștia sînt foarte 
puţini. Unii nu beau nici cafea şi nici limonadă, 
dar aceştia sînt atît de puţini, încît nici nu merită 
pomeniţi. 

ACUZATORUL: la-o de la început. Deci, cei mai mulți 
beau și cafea, și limonadă. 

MARTORUL 3: E un fel de a spune, domnule. De fapt, ei 
beau cafeaua în întregime sau aproape în întregime, 
și apoi doar își udă puţin gîtlejul cu limonadă. 
Suficient însă ca să ocupe paharul. 

ACUZATORUL: Bun. O a doua categorie, mai mică, bea 


numai limonadă. 


MARTORUL 3: Exact. Ei beau cam jumătate de pahar de 
limonadă sau chiar tot paharul. Unii îl beau 
dintr-o înghițitură, alții obişnuiesc să se tot joace 
cu paharul, gâlgîind cîte puţin... 

ACUZATORUL: În sfirsit... Unii beau numai cafea... 

MARTORUL 3: Da... 

ACUZATORUL: Alţii nu beau nimic. 

MARTORUL 3: Da. 

ACUZATORUL: Deci avem patru categorii de oameni. 
MARTORUL 3: Patru, da. 

ACUZATORUL : Spune-mi, dumneata obișnuieşti să rămîi 


cu spectatorii pe toată durata pauzei? 
MARTORUL 3: Pe toată durata, da. 
ACUZATORUL: Şi astăzi ai făcut la fel? 
MARTORUL 3: La fel ca întotdeauna, da. 
ACUZATORUL:: Te rog să te uiţi foarte bine în jur... Ai 


putea să-mi spui cine a băut cafea și cine a băut 
limonadă? 


MARTORUL 3: Desigur. (Se apropie de un spectator.) 


Dumnealui a băut cafea. 


ACUZATORUL (Către JUDECĂTOR.): Domnule jude- 
cător, doresc să aduc argumente indubitabile 
precum că martorul are o memorie perfectă și 
un spirit de observaţie ieșit din comun. Priviţi, 
domnule judecător! (Lumina stinsă; se proiectează 
pe ecran fotografia spectatorului indicat de bufetieră ; 
fotografia este un instantaneu luat în pauza dintre 
acte, şi spectatorul bea într-adevăr cafea.) Martorul 
nu s-a înșelat! Dumnealui a băut într-adevăr 


cafea! (Către bufetieră.) Mai departe! 
MARTORUL 3: Dumnealui a băut și cafea, și limonadă. 
ACUZATORUL: În ce ordine? 
MARTORUL 3: În ordinea pe care am indicat-o. Întti 


cafea şi apoi limonadă. 

ACUZATORUL: Atenţie, domnilor! lată-l pe distinsul 
spectator sorbind cafea într-un grup de cunoscuţi ! 
(Proiectie. ) lar aici... (Se derulează cîteva proiecții 
cu alți spectatori.) Aici este surprins momentul 
în care dumneaei întinde mîna după paharul cu 
limonadă! Voz/ă! 

GREFIERUL (Agmirativ.) : Sînteţi grozav, domnule! 

ACUZATORUL : Mai departe, stimată doamnă, mai departe. 


Vrem ca publicul să aibă încredere desăvîrsită în 
dumneata. Vrem ca publicul să nu se mai îndoiască 
niciodată de martorii noştri și mărturiile lor să 


fie ca un cap de lege. Mai departe! 
MARTORUL 3 (Din sală, unde priveşte spre chipurile spec- 


tatorilor.): V-aş putea indica un domn care a 


fumat tot timpul și n-a băut nimic. 
ACUZATORUL: Nici cafea, nici limonadă! 
MARTORUL 3: Nici cafea, nici limonadă! 
ACUZATORUL: Să-l vedem! 
MARTORUL 3: Dumnealui! 


(Pe ecran apare chipul spectatorului.) 


ACUZATORUL : Domnilor, avem aici o suită impresionantă 
de diapozitive prin care putem demonstra că, 
într-adevăr, dumnealui n-a consumat nimic. Pri- 
viţi-l bine, acesta este diapozitivul numărul 1. 


(Schimbă imaginea.) Aici îl aveţi pe de-a-ntregul, 

în momentul în care se ridică de pe scaun pentru 
a se bucura de pauză. (Schimbă. ) Aceeaşi imagine, 
văzută din spate. Spectatorul este chiar în picioare. 
Puteţi observa cum își duce mîna la buzunar, 
pentru a-și căuta ţigările, probabil. În planul al 
doilea o puteţi zări chiar pe doamna Gudrun 
aducînd prima tavă cu cafea. Dacă vreti să certi- 
ficaţi afirmaţia noastră, observați că scaunul de 
pe care s-a ridicat poartă numărul 46. (Schimbă.) 
Observaţi momentul în care spectatorul cu numă- 
rul 46 îşi aprinde prima țigară. În fundal, lumea 
înghesuită în jurul meselor pline cu cești de cafea. 
(Schimbă. ) lată ţigara ajunsă la jumătate. Observati 
că spectatorul cu numărul 46 a venit singur la 
teatru. (Schimbă.) lată momentul în care își stri- 
veşte mucul țigării în scrumieră. Observati în 
planul al doilea cum s-au format deja grupuri de 
spectatori care beau cafea și discută. (Schimbă.) 
Spectatorul cu numărul 46 continuă să fie singur. 
Totuşi, am făcut cîțiva paşi spre una dintre mesele 
cu cești de cafea. (Schimbă. ) Această imagine este 
destul de incertă. Spectatorul cu numărul 46 
priveşte fix spre una dintre ceștile pline. Desigur 
că în el se dă o luptă acerbă. Să ia sau să nu ia 
ceasca de cafea ? (Schimbă.) Victorie ! Spectatorul 
cu numărul 46 n-a ridicat ceașca. Şi-a aprins o 
nouă ţigară și s-a și îndepărtat cu cîţiva paşi de 
mesele respective. (Schimbă.) Iată cea de-a doua 
țigară ajunsă la jumătate. (Schimbă. ) lată ultima 


treime a celei de-a doua ţigări... (Sch:mbă.) lată 

şi mucul celei de-a doua ţigări, strivit lîngă primul, 
foarte atent şi foarte ordonat acest spectator... 
Aplauze pentru spectatorul cu numărul 46! 
(Lumină pe spectator; difuzoarele aruncă în sală 
ropote de aplauze.) Domnule judecător, mai e 
nevoie să demonstrez că martorul are un spirit 
de observaţie excepţional și că reprezintă credi- 
bilitatea însăşi ? 

JUDECĂTORUL: Nu, bătrîne, a fost foarte elocvent! 

ACUZATORUL: Aplauze pentru judecătorul nostru! 
(Lumină pe JUDECĂTOR, care se înclină; difu- 
zoarele aruncă aplauze.) Doamnă Gudrun, vă 
rugăm să reveniti la bară! 

MARTORUL 3: l-am descoperit pe toţi, domnule, pe toţi. 
S-au cam amestecat între ei, dar îi pot separa 
imediat pe categorii... 

ACUZATORUL: Nu mai e necesar. Sîntem convinşi cu 


toţii că adevărul e de partea dumneavoastră. 
MARTORUL 3 (Revenind.): Cum credeţi... 
ACUZATORUL: Acum vă rugăm să vă uitaţi puţin la 


această persoană, care stă chiar în fata noastră... 
MARTORUL 3: Care? 


ACUZATORUL: Asta! (Arată spre SPECTATORUL ACU- 
ZAT.) 


MARTORUL 3: Nu văd nimic... 


ACUZATORUL (Se apropie de SPECTATORUL ACUZAT.) : 
El e. 

MARTORUL 3: Îmi pare rău... Îmi scapă... 

ACUZATORUL (E chiar lîngă SPECTATORUL ACUZAT ; 
îi pune mîna deasupra capului.) : Priviţi în direcţia 
mâinii mele. 

MARIORUL 3: Privesc. 

ACUZATORUL : Vedeţi mîna mea? 

MARTORUL 3: O văd. 

ACUZATORUL : Îmi vedeţi degetele ? 

MARTORUL 3: Le văd. 

ACUZATORUL: Ce fac eu acum? 

MARTORUL 3: Vă agitati degetele. 

ACUZATORUL : Foarte bine. Aveţi o vedere bună. 

MARTORUL 3: Am o vedere excelentă. 

ACUZATORUL: Fixaţi-vă privirea la palma mea. Acum, 
coborîţi-vă uşor privirile. Ce vedeți sub palma 
mea? 

MARTORUL 3: Nimic! 

ACUZATORUL : Nu se poate. 

MARTORUL 3: Vă jur! Nu văd nimic. 

JUDECĂTORUL (Sare de la locul lui.) : Concentraţi-vă, vă 


implor, nu se poate să nu vedeți nimic. 


MARTORUL 3: Domnule judecător, mă uit din toate 


puterile, nu văd nimic. 
GREFIERUL : Să mai aprind o lumină? 
JUDECĂTORUL: Mai aprinde! 
ACUZATORUL : Acum? Se vede ceva? 

MARTORUL 3: Domnule, mă doare capul... 
ACUZATORUL : Grefier, aprinde toate luminile posibile! 
JUDECĂTORUL: Mai înaintați cu un pas. 
MARTORUL 3 (Înaintează.): Tot nimic. 
JUDECĂTORUL: Mai faceţi un pas, încă unul... 
GREFIERUL : Poate e prea puţină lumină... 
ACUZATORUL (Către inginerul de lumină.): Aprinde, 


dom'le, toate luminile... 
GREFIERUL : Asta e tot ce avem... 
APĂRĂTORUL: Mai aprinde şi dumneata un chibrit... 


ACUZATORUL (4prinde un chibrit deasupra capului SPEC- 
TATORULUI ACUZAT.): Acum vedeţi? 


MARTORUL 3: Acum... Parcă se vede ceva... 
ACUZATORUL (Fascinat.): Ce? 

MARTORUL 3: Se vede un ochi. 

JUDECĂTORUL (Se uită si el.) : Nu se poate, nu se poate... 
GREFIERUL (Ne/ămurit, către JUDECĂTOR.) : Poate că 


ne înșelăm noi... 
JUDECĂTORUL (Către martor.) : Nu se vede un om întreg? 
MARTORUL 3: Cred că e prea multă lumină. E atîta 


lumină, că nu văd decît lumină. 


ACUZATORUL: Mai stingeţi din lumini, ca să poată vedea 


martorul. 


(Rămîne un reflector proiectat pe SPECTATORUL 
ACUZAT.) 

JUDECĂTORUL: Ei? 

GREFIERUL: Ei? 

ACUZATORUL : Spune ceva ! Imposibil să nu vezi ceva... 

MARTORUL 3: Ba, acu' cred că se vede ceva... 

JUDECĂTORUL (Respiră ușurat; către GREFIER.) : Deci 
există! 

ACUZATORUL: Ce se vede? 

MARTORUL 3: Se vede... 

GREFIERUL: Ce? Ce? 

MARTORUL 3: Se vede... un scaun! 

ACUZATORUL: Un scaun? Doar atît? 

MARTORUL 3 (Convins.): Atît. 

ACUZATORUL (Înnebunit.): Doamnă, vă rog... Noi ne 


bizuim aici pe simţul dumneavoastră de observaţie 
ieşit din comun... Vrem să știm tot, vrem ca 


dumneavoastră să vedeţi tot, în locul nostru... 
JUDECĂTORUL: Căscaţi ochii, doamnă! 
ACUZATORUL: Pe scaun, pe scaun deci nu vedeţi nimic? 
MARTORUL 3: Nimic. Văd însă ceva... sub scaun. 
JUDECĂTORUL : Ce? 
MARTORUL 3: O monedă mică. 
JUDECĂTORUL : Luaţi moneda aia ordinară! Grefier ! De 


ce n-ai adunat toate monedele de sub scaune ? Nu 


vezi că martorul nu vede din cauza lor? 


GREFIERUL: S-a rătăcit, domnule judecător... Cum era 


să mă bag sub scaunul acuzatului... (Se apleacă, 

se târăşte, trece pe sub scaunul acuzatului si iese 


victorios cu moneda.) Iat-o! 


ACUZATORUL : Acum, doamnă, acum ! Nimic nu vă mai 
stă în faţă! 

MARTORUL 3; Da, cred că se vede ceva... Se vede ceva 
negru... 

JUDECĂTORUL: Şi! Şi! Spuneţi lucrurilor pe nume! 

MARTORUL 3: Se văd două picioare negre! 

ACUZATORUL (7riumfător,) : Asta e! Două picioare negre! 


Domnilor, putem certifica imediat că martorul 
a văzut corect. (Proiecție.) lată aici picioarele 
acuzatului... Din fată... (Schimbă.) Şi din spate... 


Mai departe, doamnă Gudrun, ce mai vedeți? 
MARTORUL 3: Văd doi pantofi. 
ACUZATORUL : Iară-i ! (Proiectie.) Pantoful stîng şi pantoful 
drept! 
MARTORUL 3: Cred că văd foarte clar şi un gît. Din faţă 
și din spate! 
ACUZATORUL (Proiecție.) : lată şi gîtul acuzatului ! 
MARTORUL 3: Văd un nas, domnule avocat! 
ACUZATORUL : Nasul acuzatului! (Proiectie monstruoasă.) 
MARTORUL 3: O gură! 
ACUZATORUL: O gură, o gură! Sigur că da! (Protectie.) 
MARTORUL 3: Un ochi! 
ACUZATORUL : lară-l! Ochiul stîng... (Proiectie.) 
MARTORUL 3: Încă un ochi! 

ACUZATORUL: Foarte bine, ochiul drept... (Proiectie.) 


Merge foarte bine, înaintăm destul de repede... 

MARTORUL 3: Şi mai văd o pată minusculă pe manșeta 
pantalonului... 

ACUZATORUL: O pată? (E nelămurit.) 

MARTORUL 3: Da, o pată minusculă de grăsime... 

ACUZATORUL: O clipă, o clipă... (Caută diapozitivul, 
proiectîndu-le rapid pe celelalte; fiecare parte a 
corpului acuzatului este înregistrată pe diapozitive ; 
detalii din degete, din unghii, cute, fire de păr etc.) 
Nu găsesc pata. 

MARTORUL 3: Este o pată, nu mă pot înșela... 

ACUZATORUL: Cam în ce punct? 

MARTORUL 3: Pe manșeta cracului drept. 

ACUZATORUL (Proiectează partea stîngă.): Aici? Nu... 
(Partea dreaptă.) Aici? 

MARTORUL 3: Da. 

ACUZATORUL; Şi totuşi nu se vede nimic... (Măreşte 
considerabil imaginea.) Grefier ! De ce nu se vede 
pata? 

APĂRĂTORUL: l-o fi căzut în pauză, din cafea... 

ACUZATORUL (Proiectează pantalonii acuzatului.) : Vreți 
să mergeţi dumneavoastră la ecran și să punctaţi 


pata? 

MARTORUL 3 : Cu plăcere. (Se duce şi punctează pata cu o 
cretă.) Aici. 

ACUZATORUL: Perfect. Mai puteţi adăuga ceva la cele 


văzute ? 

MARTORUL 3: Nu, asta e tot. 
ACUZATORUL: Vreau să spun, puteţi aduna toate aceste 


elemente, le puteţi asimila într-un întreg? 
MARTORUL 3: Care elemente? 
ACUZATORUL : Elementele disparate... Gura, nasul, gâtul, 


ochiul, pata. Toate acestea aparţin unui întreg. 
Nu sesizati întregul? 


MARTORUL 3: Nu sesizez nimic. 
ACUZATORUL: Nu se poate să ne lăsaţi tocmai acum. 


Ceea ce aţi văzut este just, dar trebuie inter- 
pretat... Toate se leagă între ele. Nu vedeţi legă- 
turile ? 


MARTORUL 3: Mi-e silă de legături... 
JUDECĂTORUL: Doamnă Gudrun, încercaţi, totuși, un 


efort de gîndire... Elementele n-au cum să plu- 
tească în încăpere... Ele fac un corp comun... 
Nu vedeţi corpul, persoana? 


MARTORUL 3: Nu. 

GREFIERUL: Să aprind lumina? 

JUDECĂTORUL: Doamnă, în faţa dumneavoastră se află 
o fiinţă umană! 

MARTORUL 3 (Fascinată.): O fiinţă! (Priveşte intens.) 
Formidabil! Mi-a scăpat. 

ACUZATORUL: Acum îl vedeţi? 

MARTORUL 3: Da! Pe toţi dracii! 

GREFIERUL: V-a căzut fisa? 

MARTORUL 3: Da, de o mie de ori, da! E din ăia care au 


băut numai cafea. 

ACUZATORUL: Uitaţi-vă la fara lui. O recunoașteţi? 
MARTORUL 3: Da, este o faţă tipică de criminal. (Toată 


lumea — uşurată.) 

ACUZATORUL (Respirînd şi el ușurat.) În sfîrşit. 

JUDECĂTORUL: Bravo! 

GREFIERUL: Ati pus degetul pe rană. 

ACUZATORUL: Cum v-aţi dat seama că e o față de criminal? 

MARTORUL 3: Se vede cu ochiul liber. E o chestiune de 
bun-simţ. 

ACUZATORUL : Ce părere aveţi despre gura lui? Nu-i așa 
că e o gură rea, strînsă ca o pungă? 
MARTORUL 3: E o gură neagră şi subțire, i-am observat-o 
pe cînd sorbea din cafea. O gură ca un coşmar, 
brrr! Nu mi-aş dori să aud vreun cuvînt spus de 

această gură. 

ACUZATORUL : Ochii, priviţi-i ochii, ce părere aveti despre 
ochi? 

MARTORUL 3 : Aş putea spune că ochii î trădează definitiv. 

GREFIERUL: Sînt mult prea adînciţi în fundul capului, 
nu? 

MARTORUL 3: Nu e vorba de asta. Sînt imobili, sînt reci 
și sticloși, au în ei acea stare de așteptare, de 
parcă dintr-o clipă în alta ar ţișni din ei un fir de 
sînge... 

GREFIERUL: Ce mai, o brută! 

MARTORUL 3 : L-am observat chiar din felul în care își sorbea 


cafeaua. Îşi înghiţea încet şi tenace sorbiturile, 

ca un animal care devorează victima și-i bea 
sîngele în extaz. L-am observat cu atenţie, ţin 
minte cît m-a îngrozit privirea lui cînd a dat 


peste paharele cu limonadă... 
JUDECĂTORUL : S-a atins și de limonadă?! 
MARTORUL 3: Tocmai asta e, nu s-a atins de limonadă... 


Dar a privit-o cu un dispreţ din care se putea 
deduce cu ușurință ce mecanism infernal zace în 


creierul acestui om. 
GREFIERUL : Îngrozitor, pur şi simplu, îngrozitor. 
MARTORUL 3: E o brută, o brută şi un broscoi rîios, 


trebuie aruncat în stradă cît mai repede... 


ACUZATORUL: Domnule judecător, cred că dovezile au 
fost cît se poate de concludente... Putem trece 


la verdict. 


JUDECĂTORUL: Poate că avocatul apărării mai vrea să 


spună ceva. 


APĂRĂTORUL: Domnilor, cuvîntul meu este unul singur! 
La moarte ! Nu pot să-mi mâînjesc mîinile apărînd 
un om pe faţa căruia crima stă întinsă ca o plagă. 
Pentru că, domnilor (proiectia fetei), această fată 
este transparentă ca o vitrină... Prin ea se vede 
pînă departe, pînă aici... (Punctează cu creta.) 
Pînă în creier... Acest creier este putred şi colcăie 
de îndoială, de frică şi de laşitate... Acest creier 
este un depozit al tuturor viciilor și defectelor 
umane... Gîndiţi-vă bine... Amintiţi-vă cum au 


decurs audierile... Acest om a fost declarat criminal 

şi el n-a reacţionat. Acest om a fost jignit şi el 
n-a reacţionat. Acestui om i s-au rupt hainele și 
i-a fost demolată umbrela şi el n-a reacţionat. 
Acestui om i s-au împrăștiat fotografiile în sală 
și el n-a zis nimic. I s-a spus în faţă că este un 
libidinos și o lichea, un laş şi un sperjur, şi el a 
surîs... Fiecare fibră din fiinţa lui a fost disecată, 
fotografiată, analizată, expusă public pe toţi pereţii 
acestui tribunal și el a tăcut, a privit totul cu 
ochi blajini și n-a ridicat nici un deget în semn 
de protest. Acest om n-a avut niciodată nici o 
opinie, i s-au aruncat bancnotele în faţă și el n-a 
sărit de pe scaun, a fost scos din rîndurile speciei 
umane și lui nu i s-a mişcat nici un mușchi pe 
față... N-am cum să apăr un asemenea infractor, 
n-am cum să apăr un om care ucide în el însuși, 
în detrimentul speciei umane, toate calitățile 
speciei. Nu pot să-l apăr, domnilor, nu pot să 
apăr pe cel care îşi perverteşte creierul pînă la 
autoanulare. N-am cum să-l apăr, sînt pur și 
simplu dezarmat în faţa acestui caz... Domnilor, 
acest om nici măcar nu trebuia judecat. E o 
ruşine că acest proces a avut loc, că a început 
măcar... Omul acesta trebuia ucis la intrare, 
strivit de ușă, strivit în scaunul său... Domnilor, 
să nu aşteptăm ca legea să dea un verdict în cazul 
acestei cumplite crime... Crima față de omul 
din noi înşine... pentru că nu există legi care să 
poată sancţiona această crimă... Să nu aşteptăm 
o lege care nu vine, care nu are de unde să vină... 


Să-l ucidem aici și să ne ducem acasă! 

ACUZATORUL: Eu! Eu îl omor! De o sută de ori v-am 
spus să-l omorîm și să ne ducem acasă ! (Îl sărută 
pe APĂRĂTOR.) Eşti mare! 

JUDECĂTORUL (ÎI sărută si el pe APĂRĂTOR.) : Bravo, 
Celule ! 


GREFIERUL (Ži strînge mîinile APĂRĂTORULUI.) : A fost 


extraordinar ! A fost pur şi simplu extraordinar! 


MARTORUL 3 (Aproape plîngînd.): Mă bucur, domnule, 
mă bucur... Dacă vreodată mai aveţi nevoie de 


mine... 

JUDECĂTORUL: Domnilor, aplaudaţi, aplaudaţi ! (Către 
public.) E o zi mare! (ACUZATORUL dă drumul 
difuzoarelor cu aplauze.) Criminalul a fost demas- 
cat! 

GREFIERUL: Să aduc pusca ? 

JUDECĂTORUL: Adu-o! Repede! 

ACUZATORUL (Se uită la ceas.) : Mai prindem apă caldă... 

GREFIERUL (Aduce pusca demontată.): Am adus-o... 

JUDECĂTORUL : Foarte bine! Dă-i drumu”! 

APĂRĂTORUL : Poftim. Dumneata ai spus că vrei să tragi... 

JUDECĂTORUL: Nu, nu... eu n-am mai tras de mult... 


N-are nici un rost să ratăm... 


ACUZATORUL: Nici eu, pe mine mă doare puţin sto- 


macul... 
APĂRĂTORUL: Domnule grefier, vrei dumneata să... 
GREFIERUL: Nu, domnule avocat, nu, eu sufăr de hernie... 


eu nu suport nici sîngele... 

APĂRĂTORUL: Dăm chix tocmai acum? 
JUDECĂTORUL : Trage tu, Celule, închide ochii şi trage! 
APĂRĂTORUL: Eu sînt avocatul apărării, n-are sens să 


trag, nu se cuvine să trag. as 


JUDECĂTORUL: Doamnă Gudrun, nu vrei dumneata să 


ne faci un serviciu mic? 


MARTORUL 3: Nu, domnule, eu trebuie să număr ceștile, 


trebuie să pregătesc cafeaua pentru pauză... 
JUDECĂTORUL: Domnilor, doreşte cineva să tragă? 
APĂRĂTORUL (Se adresează şi el publicului.) : Ştie cineva 


să mînuiască o pușcă? Vă rugăm, arma e încăr- 
Cată... 


ACUZATORUL : Plecăm acasă, domnilor, plecăm cu o oră 


mai devreme... 

JUDECĂTORUL: Un bărbat, se găseşte pe aici un bărbat? 

APĂRĂTORUL : Vrei dumneata, domnule, vrei dumneata? 

JUDECĂTORUL : Nu e cine ştie ce, o să vedeţi... Urmează 
o nouă pauză, n-are nici un rost, criminalul o să 
fugă la pauză... 

GREFIERUL : Omorîti-l, oameni buni, nu-l lăsaţi să fugă... 

ACUZATORUL: Domnilor, criminalul îşi rîde de noi! 
Trageţi, domnilor! 

MARTORUL 3 (Cu ceștile.): Foc! 

JUDECĂTORUL: Vă rugăm, cineva, un voluntar... Nu 


putem face noi totul, trebuie să ne credeți și pe 


noi, trebuie să ne daţi măcar un minim sprijin... 


APĂRĂTORUL (În faza SPECTATORULUI ACUZAT.) : 


Domnule, fii dumneata bărbat, măcar o singură 

dată... la arma, du-te în foaier ȘI trage-ţi un 


glonte în cap. 


JUDECĂTORUL: Vă rugăm, domnule, aveţi o ultimă 
șansă, trageți-vă un glonte în gură... 
ACUZATORUL: Un singur glonte... N-o să doară, n-o să 
aveţi timp să simţiţi nimic... Lumea o să aplaude, 
e un final atît de frumos, ne ducem acasă... Dacă 
faceți dumneavoastră acest gest, înseamnă că nu e 
încă totul pierdut, înseamnă că în creierul dumnea- 
voastră a mai zvicnit ceva, că a mai fost o ilu- 
minare... că în ultima clipă aţi realizat proporțiile 


crimei... 
GREFIERUL: Hai, luaţi-vă inima în dinţi! 
JUDECĂTORUL: Nu vrea... 


GREFIERUL: O să trăiască, presimt c-o să trăiască încă 
mult şi bine... 


JUDECATORUL: Nu e bine să trăiască, nu e bine... 
APARATORUL: O să trăiască, ai să vezi c-o să trăiască, o 


să trăiască pînă la moarte... 
GREFIERUL: Ne-am bătut capul de pomană. 
APĂRĂTORUL: Ce facem, domnule judecător? Presimt 


că n-o să-l putem omori. 


JUDECĂTORUL: Dacă nu-l putem omori, măcar să-l 


judecăm mai departe... 
GREFIERUL : Sigur, să-l judecăm pînă la moarte... 
ACUZATORUL (Către public.): Domnilor, va trebui să ne 


închidem aici toată noaptea... ca într-un templu... 


și, pînă dimineaţă, fiecare să spună tot... să 

vorbească fiecare dintre noi și să-şi arate partea 


de vină... 


JUDECĂTORUL: Va trebui să recunoaștem vinovăția 


colectivă! 


ACUZATORUL : Eu vreau să-mi recunosc vinovăția... (Către 


SPECTATORUL ACUZAT.) : Domnule, iartă-mă 
că te-am înjurat... și că te-am bruftuluit... Te-am 
făcut criminal, dar îţi jur că eu chiar asta cred că 
eşti... (Se așază în genunchi în fata lui.) Le-am 
făcut cumva patachină ? Da sau nu ? Oricum, eu 
chiar cred că ești o paţachină... După cum și eu 
sînt o paţachină... Pentru că și eu aș putea să 
stau foarte bine în locul dumitale... Şi fiecare 
om din sala asta ar putea să stea în locul dumitale... 
Pentru că toţi sîntem amestecați pînă peste cap 
în fandoseala asta greţoasă şi pentru că toţi ştim 
ce ne doare și de unde vine durerea și de ce vine 
și de ce stă și de ce roade, roade, roade... Înţelegi 
dumneata cît de cumplit e momentul ăsta ? Pentru 
că eu te fac bestie ordinară și dumneata surtzi, 
crezînd că așa e rolul meu... Dar de unde ştii 
dumneata că eu nu gîndesc exact aşa cum spune 
rolul meu, de unde ştii că eu nu improvizez, de 
unde știi că rolul însuşi nu e o improvizație care 
spune adevărul, păcălindu-i pe toţi cei care-l 


ascultă ? 


JUDECĂTORUL: Ai terminat? 
ACUZATORUL (J/uminare.): Domnule judecător, luaţi-mi 

JUDECATORUL: Nu pot, domnule, să-ţi iau interogatoriu. 
Dumneata ești avocatul acuzării, cum să-ți lau 


interogatoriu 2 


ACUZATORUL: Domnule, dacă-mi luaţi un interogatoriu, 


îl înfundăm şi mai tare pe inculpat... 
JUDECĂTORUL: Numele, prenumele, profesia. 
ACUZATORUL: Sînt un porc şi un ucigaș, un împuţit și 
o ploșniţă! 
JUDECĂTORUL: Klaus, nu-i frumos... 
ACUZATORUL: Continuati! Vă rog, continuaţi. Dacă 


nu răspund la întrebări, simt că mă înăbuș. Am 
neapărată nevoie să răspund... Vreau să mărturisesc 
tot ce știu, tot ce am adunat în creierul meu... 
aici... am un creier moale, un creier moale și 
fleșcăit... uitaţi-vă puţin la capul meu... Sînt 
ros pe dinăuntru, dintr-o clipă în alta mă pot 


prăbuşi... Întrebaţi-mă, domnule judecător... 
JUDECĂTORUL: Cu ce te ocupi dumneata? 
ACUZATORUL : Fac fel de fel de măgării, domnule. 
JUDECĂTORUL: Precizează ! 
ACUZATORUL: Am mîinile murdare. Nu pot preciza. 
JUDECĂTORUL: Grefier! 
GREFIERUL: Da, domnule judecător! 
JUDECĂTORUL: Adu-mi dosarul anchetatului ! 
GREFIERUL: E deja pe masa dumneavoastră. 
JUDECĂTORUL (Răsfoiește,): Dumneata eşti, se pare, actor. 

ACUZATORUL : Așa e. Am cea mai murdară meserie. Cea 
mai murdară şi mai ingrată. Mint tot timpul. 


Mă prefac tot timpul. 
JUDECĂTORUL: Unde eşti dumneata actor? 
ACUZATORUL: Peste tot. Si în viaţă sînt actor. 
JUDECĂTORUL : Ce înţelegi prin viaţă? 
ACUZATORUL: În viaţa mea intimă, sînt tot actor. Nu 
pot să scap de boala asta. Chiar și stunci cînd 
dorm. Dorm în așa fel încît, dacă cineva m-ar 


Zări, să poată spune: ce frumos doarme bărbatul 


ăsta ! 
JUDECĂTORUL: Trebuie să fie foarte incomod. 
ACUZATORUL : E cumplit. Întotdeauna sînt tentat să mă 


aşez la restaurant în așa fel încît să fiu văzut de 
cît mai multă lume. Cînd îi vorbesc chelnerului, 
îl privesc drept în ochi și pronunț cuvintele rar, 
aproape cîntat... Trag de timp în speranţa că își 
va aminti de mine, de la televizor ori din altă 


parte... 
JUDECĂTORUL: Urît, foarte urit. 
ACUZATORUL : Fac lucruri incredibile, absolut incredibile. 


Sufăr de prostată, domnule, libidoul meu este 
foarte scăzut. Iotuși, am foarte multe femei cărora 


le întreţin sentimentele... 
JUDECĂTORUL: Cum? 
ACUZATORUL : Simulez oboseala vieţii, simulez stări medi- 


tative, anxietate... Le vorbesc despre cosmos, 


despre metafizică... Ele mă ascultă fascinate, 

încep să lăcrimeze. Atunci le explic că rostul meu 
în această lume este mult mai înalt decît acela de 


a face dragoste cu ele. 


JUDECĂTORUL: Grefier ! Notează adresele tuturor acestor 


femei! 


ACUZATORUL : Ne îndepărtăm de la subiect, ne îndepărtăm 
îngrozitor de la subiect... Nu suport distanţele, 


domnule judecător, sînt un om comod. 
JUDECĂTORUL: Unde vrei să bati dumneata? 
ACUZATORUL: Vreau întrebări simple şi clare, întrebări 


subtile şi acuzatoare... 

JUDECĂTORUL: Cîţi ani ai? 

ACUZATORUL: Am 33 de ani. Vîrsta lui lisus. Am vîrsta 
de la care vreau să încep o viaţă nouă. 


JUDECATORUL: De ce vrei să începi o viaţă nouă? La 
ce-ţi trebuie o viaţă nouă ? Ce nu-ţi place dumitale ? 
Cum vrei dumneata să începi o viaţă nouă? 


ACUZATORUL : lată cum vreau eu să încep o viaţă nouă. 


Întti şi întâi, vreau să mă scufund de tot. 
JUDECĂTORUL: Unde? 
ACUZATORUL: În mocirlă. 
JUDECĂTORUL: În ce scop? 
ACUZATORUL : Vreau să mă scufund atât de tare în mocirlă, 


încât să ajung pînă la capătul ei, pînă în adîncul 
ei, pînă în miezul ei... Vreau să mă înec de tot, 
să mă scufund atît de cumplit, încât să simt că 


mai jos de atît nu se poate. 

JUDECĂTORUL : Întotdeauna se poate și mai jos decît ne 


închipuim că sîntem. 


ACUZATORUL : Nuuu! Nu-mi luaţi ultima speranță! Eu 
sper, vreau, cred că pot să cobor cît mai jos 
posibil. Pentru că, odată aflat la limita de jos a 
laşităţii și a ruşinii, nu-mi mai rămîne altă cale 
decît să mă înalt... 


JUDECĂTORUL: Așa vrei să te înalți dumneata? 
ACUZATORUL: E o soluţie, nu? Trebuie să recunoașteţi 


că e o soluţie. Bună sau rea, asta e soluţia mea. 
Odată ajuns acolo, la limita de jos, pe fundul 
mlaștinii, n-o să am altceva de făcut decît să-mi 
încep zborul în sens invers, spre lumină, spre 


umanitate... 


JUDECĂTORUL : În sfârșit, nu ne interesează zborul dumi- 
tale. Dumneata ești actor, şi zborul dumitale mi 
se pare confuz și incert. Unde ești dumneata 


actor, pentru că veni vorba? 
ACUZATORUL: Nu v-am spus? În viață. 
JUDECĂTORUL: La ce teatru, am vrut să spun. 
ACUZATORUL: Chiar la acest teatru. 
JUDECĂTORUL: Hm. Şi joci des? 
ACUZATORUL: Aproape în fiecare seară. 
JUDECĂTORUL: În ce piese joci dumneata? 
ACUZATORUL : Joc chiar în această piesă. 
JUDECĂTORUL: Care este titlul piesei? 
ACUZATORUL : Se cheamă Spectatorul condamnat la moarte. 

JUDECĂTORUL : Grefier! Notează titlul piesei. 
GREFIERUL: Dacă se poate, să-l mai repete o dată. 
JUDECĂTORUL: Repetati titlul piesei, vă rog. 
ACUZATORUL: Spectatorul condamnat la moarte. 
JUDECĂTORUL : Şi ce rol aveţi dumneavoastră în această 
piesă? 
ACUZATORUL: Eu joc rolul avocatului acuzării. 
JUDECĂTORUL : Aha. Şi ce faceţi, concret? 
ACUZATORUL: Eu îl înfund pe spectator. 
JUDECĂTORUL : Asta nu e rău. Și cine joacă rolul spec- 


tatorului ? 
ACUZATORUL: Spectatorul este real. 
JUDECĂTORUL: Pe bune? 
ACUZATORUL : Sută la sută. Spectatorul este în carne şi 


oase spectator. 
JUDECĂTORUL: Nu e jucat de un cascador? 
ACUZATORUL: Nu. De alfel, puteţi să vă convingeti. 
JUDECĂTORUL: Nu. Dacă e real, nu mă interesează. Şi 


piesa de cine a fost scrisă? 


ACUZATORUL: Piesa a fost găsită într-o ladă de gunoi, 


domnule judecător. 


JUDECĂTORUL : Bine, dar e jenant... Jucăm toate tîm- 


peniile, tot ce se aruncă de prin bucătării? 


ACUZATORUL: Piesa a fost găsită în lada de gunoi a 


teatrului, dacă mă pot exprima aşa. 


JUDECĂTORUL: Bine, domnule, înţeleg că s-a găsit în 


lada de gunoi. Dar cine a scos-o de acolo? Cine 

umblă și răscolește prin gunoaie? Cine îşi mur- 
dărește mîna umblînd prin gunoaie? 
ACUZATORUL: N-a fost cazul. Lada era ticsită. Gunoaiele 


s-au revărsat. Foile au tîşnit singure. 


GREFIERUL: Ce frumos... Domnule judecător, vreau și 


eu să fiu interogat. 


JUDECĂTORUL : Ce-s prostiile astea? Domnilor, veniţi-vă 
în fire! Noi nu trebuie să uităm care este scopul 
acestui proces. Noi trebuie să aducem dovezi. 
Cît mai multe dovezi! Noi trebuie să pronunțăm 
condamnarea la moarte a spectatorului aici de 
fată. Eu nu mai continui interogatoriul dacă asta 


nu servește cauzei. 
ACUZATORUL : Într-acolo mergem, vă asigur. 
JUDECĂTORUL: Păi, cît mai mergem ? Cît o mai ţinem 
așa ? 
ACUZATORUL: Nu mai e mult. În curînd, se termină de 


la sine. 
JUDECĂTORUL: În seara asta ai jucat? 
ACUZATORUL : Evident. 
JUDECĂTORUL : Nu te-am prea văzut. În actul întîi unde 


al fost? 
ACUZATORUL: Am fost pe scenă, lîngă dumneavoastră... 
JUDECĂTORUL: (Către GREFIER.):: A fost? 
GREFIERUL: Nu-mi amintesc, domnule judecător. 
JUDECĂTORUL: Cum poţi dovedi dumneata că ai fost 


pe scenă? 

ACUZATORUL: Cum să dovedesc? M-a văzut toată lumea. 
JUDECĂTORUL: Cine te-a văzut? Indică-mi un om, un 


nume de persoană care te-a văzut. 
ACUZATORUL : Domnule judecător, întrebarea este absurdă. 
JUDECĂTORUL: Întrebările nu sînt niciodată absurde. 


Ele au rostul lor. Dumneata trebuie să aduci 


dovezi că ai fost în actul întîi pe scenă. 
ACUZATORUL : Îmi tocaţi nervii, domnule judecător... 
JUDECĂTORUL: Dumneata mi se pare că obisnuiesti să 


tragi chiulul. În actul doi ai fost pe scenă? 
ACUZATORUL: Păi, acum se joacă actul doi. 
JUDECĂTORUL: Aşadar, dumneata aşa crezi, că acum se 


joacă actul doi? 
ACUZATORUL : Păi, e limpede ca lumina zilei. 
JUDECĂTORUL: Nimic nu e limpede pînă cînd nu e 


dovedit. Ce dovezi ai că acum se joacă actul doi? 
ACUZATORUL: Sînteţi total stupid, pe cuvînt... 
JUDECĂTORUL: Dumneata nu insulta justiţia, pentru 


că justiţia îţi poate arde un perdaf. Dumneata 
trebuie să fii preocupat exclusiv de procurarea 
dovezilor. Repet, ce dovezi ai că acum sîntem în 
plin act doi? 

ACUZATORUL: Eu, dumneata, noi toţi... Sîntem aici. 
Ăsta e actul doi. 

JUDECĂTORUL: Cum demonstrezi dumneata că eşti aici ? 

ACUZATORUL : Sînt, exist, pot fi văzut! Puneti mîna pe 


mine. 

JUDECĂTORUL: Domnule, eu nu pun mîna pe dumneata. 
Eu nu mă mînjesc cu nimic. Mie îmi aduci dovezi, 
întelegi ? 

ACUZATORUL: Eu exist și atîta tot. Nu mai am cum să 


dovedesc. Existenţa mea este o certitudine. 


JUDECĂTORUL: Observ că eşti cît se poate de obraznic 


și încrezut. 


ACUZATORUL: Din moment ce mă insultaţi, e mai mult 


ca sigur că exist. 

JUDECĂTORUL: Să presupunem că exiști. Să presupunem 
că te afli chiar în această încăpere... Să presupunem 
chiar că îmi răspunzi la întrebări... Ei, şi ce-i cu 
asta ? 

ACUZATORUL: E! 

JUDECĂTORUL: Dumneata crezi că noi jucăm teatru... 

ACUZATORUL : Poate că jucăm, poate că nu jucăm... 

JUDECĂTORUL: Cum? 

ACUZATORUL: În actul întîi, în timp ce-l acuzam pe 


inculpat, am avut o revelaţie. 
JUDECĂTORUL: De ce n-ai spus în actul întîi? 
ACUZATORUL : Mi-am dat seama că noi simulăm nebunia 


pentru a putea supravieţui. 


JUDECĂTORUL: E bine spus. Domnule, pot să te rog 


să-mi faci un serviciu ? 
ACUZATORUL: Da. 
JUDECĂTORUL: la-mi și mie un interogatoriu. 
GREFIERUL: Întîi mie! Eu am fost primul... 


252 


Spectatorul condamnat la moarte 


ACUZATORUL: Aşa e, el a fost primul. 
APĂRĂTORUL : Cred că şi eu aş avea ceva... de comunicat... 


dacă... 
ACUZATORUL : Pe rînd, domnilor, pe rînd... 
JUDECĂTORUL: În ce consta revelația ? 
ACUZATORUL: Am văzut o imagine. Creierul meu a 


violat viitorul. 
JUDECĂTORUL: $i? 
ACUZATORUL: Am văzut cine e victima. 
JUDECĂTORUL: Care victimă? 
ACUZATORUL: Mortul. 
JUDECĂTORUL: Care mort? 
ACUZATORUL: Mortul pe care inculpatul l-a omorît cu 


sînge rece şi cu un rînjet infernal pe buze. 
JUDECĂTORUL (Cutremurat.): A omorît deja? 
ACUZATORUL: E alunecos ca o insectă. 
JUDECĂTORUL: Cadavrul a fost identificat? 
ACUZATORUL: Da. 
JUDECĂTORUL: Unde e cadavrul? Să fie adus aici. 
ACUZATORUL : Eu sînt cadavrul. 
JUDECĂTORUL: Pe dumneata te-a omorît? 
ACUZATORUL: Da! (FErozc.) Eu sînt victima. M-a hăcuit 


cumplit. 
JUDECĂTORUL: Absolut dezgustător. 
ACUZATORUL: M-a hăcuit și m-a aruncat în apă. 
JUDECĂTORUL: Ai probe? 

ACUZATORUL: Da, domnule. Cîteva picături de apă se 


mai găsesc în pahar. 


JUDECĂTORUL: Crezi că se mai poate face ceva pentru 


dumneata? 


ACUZATORUL: Pentru mine, nu. Dar ţin să vă avertizez 


că asasinul nu se va opri aici. 
JUDECĂTORUL: Dar unde? 
ACUZATORUL: Dintr-o clipă în alta, asasinul îsi poate 


alege o nouă victimă. 

GREFIERUL (Timid.) : Poate c-ar fi mai bine să chemăm... 

JUDECĂTORUL: Oare ce crezi că-l împinge la crimă? 

GREFIERUL: ...un taxi... 

ACUZATORUL: Tăcerea, domnule. 

JUDECĂTORUL : Precis? 

ACUZATORUL : Figura lui de om calm, de om așezat... 
Tăcerea din fiinţa lui, fruntea lui blîndă şi ochii 
lui somnoroși... Aparenţa asta de tată de familie, 
izul ăsta de cetăţean respectabil... Toate astea 
împing, la crimă. 

JUDECĂTORUL (Se sterge de sudoare.) : Mărturisesc că mă 
strînge ceva în spate. 

ACUZATORUL : De ce? 

JUDECĂTORUL: Păi, uită-te și dumneata în sală. 

ACUZATORUL: Mă uit. 

JUDECĂTORUL: Nu vezi nimic? Toţi sînt respectabili. 

ACUZATORUL: Cum așa?! 

JUDECĂTORUL: Toţi au mutre de oameni cinstiţi, așezați. 

ACUZATORUL: Asa e. 
GREFIERUL (Crispat.): Să nu-i înfuriem, domnule jude- 


cător... 


JUDECATORUL: Toți sînt calmi, toți au cîte un aer de 
tată de familie... Fii atent... Unde te uiţi... 
numai ochi blînzi şi somnoroși... Numai tăcere, 


numai calm şi tăcere... 
ACUZATORUL: Nu înţeleg ce vreți să spuneţi... 
APĂRĂTORUL: O bandă de criminali... 
GREFIERUL: S-o ștergem. 
JUDECĂTORUL: Nu, să-i judecăm. 
APĂRĂTORUL: N-avem cum să-i judecăm pe toţi. Mai 


bine ne vedem de treabă. 
JUDECĂTORUL : Asta e treaba noastră. Îi judecăm. 
GREFIERUL : Pot să sară pe noi dintr-o clipă în alta. 
ACUZATORUL: Asta așa e. Sînt însetaţi de sînge. Pot 
năvăli aici şi ne pot strivi sub picioare. 
APĂRĂTORUL: E mult mai bine să plecăm. Orice om 


care tace în felul în care o fac ei ascunde un 


criminal. 

JUDECĂTORUL: Auzi, Celu... la fă tu un pas mai în 
spate... 

APĂRĂTORUL: Nu, nu... N-am curaj să mă întorc cu 
spatele... 


JUDECĂTORUL : Stai aşa! Așa! (// potriveşte în lumină.) 
Klaus, vino puţin. Nu ti se pare că și el are o 


figură calmă, aproape jovială? 

ACUZATORUL: Da, are nişte ochi foarte blînzi... 
APĂRĂTORUL: Eu, ochi blînzi? 

GREFIERUL : Sigur! Are un aer calm, degajat... 
JUDECĂTORUL : Pare un tată de familie. 
APĂRĂTORUL: Eu nu am nici un aer. Nu sînt tată, nu am 


familie. Stau toată ziua singur, nu sînt invitat 
nicăieri... 
GREFIERUL:: Şi are şi o frunte blîndă... 


ACUZATORUL : Seamănă foarte mult cu el... (Arată spre 
SPECTATORUL INCULPAT.) 


GREFIERUL : Seamănă perfect. 

APĂRĂTORUL : Eu nu semăn cu nimeni. Eu n-am cum să 
semăn. Eu sînt unic şi indivizibil. 

JUDECĂTORUL: Semeni cu toţi cei din sală, asta e. Nu 
trebuia să ne ascunzi acest lucru. 

ACUZATORUL: Ai fost un porc. Un porc şi un mîrșav. 

APĂRĂTORUL: Domnule judecător... Şi dumneavoastră 
aveţi un aer foarte degajat. Și dumneavoastră 
aveţi o figură calmă, aproape jovială. 

GREFIERUL: Asta cam așa e. 

JUDECĂTORUL : Ce vrei să insinuezi? 

APĂRĂTORUL: Sînteţi întotdeauna proaspăt şi radios... 


Aveţi o ţinută demnă, un aer teribil de respec- 
tabilitate... Semănaţi perfect cu mine... 


JUDECĂTORUL: Îţi interzic să mă compari cu dumneata! 
APĂRĂTORUL (Se așază lîngă JUDECĂTOR.) : Domnule 


Klaus, poti să zici dumneata că noi nu semănăm 


foarte bine? 

ACUZATORUL : Adevărul e că există o oarecare asemănare... 

GREFIERUL (S-a asezat lîngă ACUZATOR.): Ca două 
picături... 

APĂRĂTORUL (Arată spre ACUZATOR și GREFIER.): 
De fapt, şi ei seamănă foarte bine... 

JUDECĂTORUL: Așa e, cum de nu ne-am dat seama? 

GREFIERUL (Indignat.): Noi? 

APĂRĂTORUL: Voi. Parcă aveţi acelaşi cap. 

GREFIERUL (Către ACUZATOR.): Cum îşi permite 


dumnealui... 
JUDECĂTORUL: Asta e. Sîntem toți o apă şi-un pămînt. 
ACUZATORUL: Refuz să fiu amestecat cu mulțimea... 
APĂRĂTORUL (Jovial.): Eşti de-al nostru... (Mâna pe 


umăr.) 


GREFIERUL (Uluit, către ACUZATOR.) : Cum, domnule 


Klaus, sîntem cu toţii niște criminali? 
ACUZATORUL: Se pare că da. 
GREFIERUL : Atunci, m-am liniștit. 
APĂRĂTORUL : Ţi-a fost frică? 
GREFIERUL : Mi-a fost o frică grozavă. Dar acum e bine, 


e limpede... Dacă toţi sîntem criminali, înseamnă 
că sîntem în familie. 


ACUZATORUL: Chiar credeţi că sîntem ca ei? 
JUDECĂTORUL: Sută la sută. Sîntem chiar ei. 
APĂRĂTORUL : Laşi, perfizi, fricoşi. Nu ne pasă de nimic. 
GREFIERUL: Domnule judecător, pot să proiectez o ima- 

JUDECĂTORUL: La ce bun? 

GREFIERUL : Ca să întăresc cele spuse de domnul Celu. 

JUDECĂTORUL: Ce-i asta? (Priveste stupefiat proiectia.) 

GREFIERUL (Amuzar; proiectia îl reprezintă pe JUDE- 
CATOR, cu o mină plictisită, scobindu-se cu vîrful 
unghiei între dinți.): Dumneavoastră. 

JUDECĂTORUL: Eu? Cum pot să fiu eu? 

GREFIERUL: Dumneavoastră, în actul întîi. În timp ce 
domnul Klaus își ţinea pledoaria, dumneavoastră 
vă scobeaţi printre dinţi. 

JUDECĂTORUL (Furios, schimbă imaginea.) : Poftim! Şi 
dumneata! Mîncai caramele! 

GREFIERUL: Eu, caramele? 

JUDECĂTORUL (Schimbă imaginea.): Şi el! (Arată spre 
APĂRĂTOR.) A zăcut minute în șir, ca o cloșcă, 
fără să scoată un singur cuvînt. (Imaginea îl sur- 
prinde pe APĂRĂTOR într-un căscat usor, discret.) 

APĂRĂTORUL: Recunosc că m-am plictisit. Şi ce dacă 
m-am plictisit? 

ACUZATORUL: Şi eu m-am plictisit în timp ce vorbeai 
dumneata. Uite ce făceam eu în timp ce dumneata 
îti scuipai plămînii. (Proiectie nouă; ACUZA- 
TORUL îi curăță discret unghiile cu scobitoarea 
găsită în haina acuzatului.) 

JUDECĂTORUL: E cumplit. Oare ne plictisim de două 
ore fără să ne dăm seama? 

GREFIERUL: Și inculpatul s-a plictisit. Mai ales în actul 


doi, s-a plictisit îngrozitor... (Proiectie.) 

JUDECĂTORUL: Buah! 
GREFIERUL (Arată spre primele rînduri.) : Şi dumnealui... 


lată-l! (O nouă imagine a unui spectator surprins 
într-o stare de absență.) Şi tot aşa... Pot să vă arăt 
o mie de imagini... (Schimbă mereu imaginile ; 
apar alti spectatori din sală, surprinşi în momentele 
de slăbire a atenției.) Toată lumea e plictisită de 
moarte. 
JUDECĂTORUL : E normal. Plictiseala împinge la crimă. 
GREFIERUL (Abărur.) : Nu ştiam că sîntem atît de răi. 
APĂRĂTORUL : Sîntem chiar mai răi decît ei. 
JUDECĂTORUL: Ar trebui să fim judecaţi. 
APĂRĂTORUL: De cine? 


JUDECĂTORUL: De ei. (Arată spre sală.) 


Se apropie cu totii, pas cu pas, de public, înaintînd cu 
fetele crispate şi triste, ca şi cum ar aştepta să fie judecati. 
După cîteva lungi secunde de asteptare, izbucneste sunetul 
sinistru al unei sonerii de alarmă, ca şi cum ar fi izbucit 


un incendiu. 


JUDECĂTORUL: Ce-i asta, ce se-ntîmplă? Draci, ce 
se-ntîmplă? 
GREFIERUL (Oprind sirena care se află, de fapt, sub masa 


sa.): Asta e lovitura noastră de timpan. 


JUDECĂTORUL: Eşti nebun? Ce lovitură de timpan? 


Vrei să dărimi coşmelia? 

GREFIERUL : Păi, mai sînt cinșpe minute. De-acu' e finalul, 


domnule judecător. Ce, n-aţi ascultat niciodată 


Verdi? 


JUDECĂTORUL: Domnilor şi doamnelor, istoria merge 


înainte. Judecata continuă. Ne pare rău pentru 
momentele penibile care s-au produs în ultimul 
timp. Să uităm trecutul. A fost o regretabilă con- 
fuzie, o stare ciudată de iritare şi de incerti- 
tudine, de îndoială stupidă. Ordinea a fost însă 
restabilită. Acum totul e bine. Completul de 
judecată vă promite un final prompt şi categoric, 
un final simplu și liniștitor pentru noi toți. 
Domnilor, nici o întrebare în plus, nici un răspuns 
în minus! Mai avem exact 15 minute. Trebuie să 
ne încadrăm în timp, istoria nu poate fi asaltată 
decît dinăuntru, prin încadrarea în timp. Vrem 
un final optimist şi fortifiant. Avem nevoie de 
acest final. Vă multumim, domnilor! (Perfid, se 
înclină în fata completului şi se retrage uşor lateral, 
rămînînd însă o figură centrală a acestui act şi 
supraveghind totul cu abilitate.) 


GREFIERUL (Alt om; sigur de sine, usor rusinat pentru 


scăderile sale din trecut.): Următorul martor. 


(Martorul pătrunde în sală.) 


ACUZATORUL: Numele, prenumele, profesia. 
MARTORUL 4: Rudolf. Fotograf. 

ACUZATORUL : Ce fotografiezi dumneata? 

MARTORUL 4: Oameni, păsări... 

ACUZATORUL : Păsări ? De ce fotografiezi dumneata păsări ? 

MARTORUL 4: Îmi plac... Ştiţi, eu, încă din copilărie... 

ACUZATORUL: Unde ai copilărit? 

MARTORUL 4: În lagună. Ştiţi cum e în lagună. Tot 
timpul vin păsări, bate vîntul, e foarte frumos în 
lagună. Aţi fost în lagună? 

ACUZATORUL: Dumneata să răspunzi numai la întrebări. 
Auzi ? Și să nu mai fotografiezi păsări. Ai înţeles? 

MARTORUL 4: Da. 

ACUZATORUL: Să te rezumi la oameni. 

MARTORUL 4: Aşa am să fac. 

ACUZATORUL: Unde ai fost în seara asta? 

MARTORUL 4: Pe aici, m-am vînzolit tot timpul. 

ACUZATORUL : În ce scop? 

MARTORUL 4: Sînt fotograful teatrului... 

ACUZATORUL: De cînd? 

MARTORUL 4: De zece ani. 

ACUZATORUL: Ai stat ascuns? 

MARTORUL 4: Nu se putea altfel. 

ACUZATORUL: Pe cine ai fotografiat ? 

MARTORUL 4: Pe toată lumea. 

ACUZATORUL: Ai avut greutăţi cu vreunul dintre spec- 


tatori? 

MARTORUL 4: Nu. 

ACUZATORUL: Ce părere ai despre inculpat? 
MARTORUL 4: Clipeşte cam des. 

ACUZATORUL: Repetă! 

MARTORUL 4: Clipeşte cam des. 

ACUZATORUL: Cînd ţi-ai dat seama? 

MARTORUL 4: În timp ce-l fotografiam. De cîteva ori a 


trebuit să aştept să-i treacă accesele de clipit. 
ACUZATORUL: Cu care ochi clipește? 
MARTORUL 4: Cu amîndoi. 
GREFIERUL: Ce ordinar! 
JUDECĂTORUL: Psst! 
ACUZATORUL: Dumitale ţi se pare normal ca un om să 


clipească atunci cînd e fotografiat? 
MARTORUL 4: Nu. E un chin pentru un fotograf. 
ACUZATORUL: Şi nu ţi se pare că un om care clipeşte 


chiar atunci cînd urmează să fie fotografiat dă 


dovadă de rea-voinţă? 
MARTORUL 4: Ba da. 
ACUZATORUL : Şi nu ţi se pare că un om care clipește e, 


de fapt, în stare de orice? 
MARTORUL 4: Se poate. 
ACUZATORUL: Ce simţi cînd clipeşte un om? 
MARTORUL 4: Mă enervez. 
ACUZATORUL: le-ai enervat și în seara asta? 
MARTORUL 4: Da. Mi-a venit să urlu. 

ACUZATORUL: Cam în ce ritm clipea? 
MARTORUL 4: Clipea repede-repede cîteva secunde în 


sir. Apoi, se oprea alte cîteva secunde. Apoi, o 


lua de la început. 
ACUZATORUL: Înnebunitor, absolut înnebunitor. 
MARTORUL 4: Am stricat cîteva poziţii din această cauză. 


ACUZATORUL: i se pare că şi alte persoane din sală 
clipesc atît de des? 


MARTORUL 4: Nu. Ceilalți clipesc normal. 
ACUZATORUL : Crezi că inculpatul a avut motive deosebite 


ca să clipească? 


MARTORUL 4: În general, lumina a bătut destul de tare 


asupra lui... 


ACUZATORUL: În sfârşit... Ai putea să ne reproduci, 


scurt și sugestiv, modul în care clipea? 
MARTORUL 4: Făcea cam așa... (Clipeşte către public.) 


ACUZATORUL: Priviţi, domnilor, priviţi... (Către JUDE- 
CĂTOR.) Mie mi se pare totul foarte clar. Nu 


mai am întrebări. 


JUDECĂTORUL: Domnule avocat al apărării! Doriţi să 


întrebat ceva ? 


APĂRĂTORUL: Nu cred că mai are rost, domnule jude- 


cător. Totuşi, aş vrea să lămuresc o chestiune. 
JUDECĂTORUL: Vă rog! Martorul vă stă la dispoziţie. 
APĂRĂTORUL (Către MARTOR.): Nu crezi că această 


tendinţă a inculpatului are un substrat mai adînc? 


MARTORUL 4: Are. 

APĂRĂTORUL: Nu crezi că, de fapt, această clipire a 
ochilor este doar un semn pentru o dorinţă mai 
adîncă şi mai perfidă, aceea de a ţine ochii pur și 
simplu închiși ? Nu crezi că adevărata intenţie a 
fost aceea de a închide ochii și că acest clipit era 


de fapt un ritual făcut ca să ne amăgească? 
MARTORUL 4: Foarte corect. 
APĂRĂTORUL: L-ai surprins vreodată pe acuzat cu ochii 
închişi? 
MARTORUL 4: Nu. 
APĂRĂTORUL: Dar recunoşti că l-ai fi putut surprinde. 
MARTORUL 4: Da. 
APĂRĂTORUL : Acuzatul și-a şters ochii cu batista vreodată ? 
MARTORUL 4: Nu. 
APĂRĂTORUL: Dar recunoști că ar fi putut s-o facă. 
MARTORUL 4: Da. 
APĂRĂTORUL : Asta am vrut să știu. Şi acum, spune-ne 


de cîte ori a clipit acuzatul în această seară. 
MARTORUL 4: De 15.437 de ori. 
ACUZATORUL: Ai numărat bine? Precis? 
JUDECĂTORUL: Incredibil, incredibil! 
MARTORUL 4 (Mustrător.): Domnilor! Se poate? 
APĂRĂTORUL : Te rog să repeti cifra. 
MARTORUL 4 : De 15.437 de ori. De la prima enunţare a 


cifrei a mai clipit de două ori. Deci, în total, 
avem 15.439 de clipituri. 


APĂRĂTORUL: Declari asta pe propria răspundere? 

MARTORUL 4: Desigur. Am cîte un diapozitiv pentru 


fiecare clipitură. 


APĂRĂTORUL : Foarte bine. Domnule judecător, sînteți 


de acord să vizionăm aceste diapozitive? 


JUDECĂTORUL: Următorul! (Arată spre ceas.) 
(Martorul iese; nu intră nimeni în loc.) 


ACUZATORUL : Grefier! Cine e următorul martor? 
GREFIERUL (Se uită în bîrtii.): E un spectator. 
ACUZATORUL: Care? 

GREFIERUL : Care o fit 

ACUZATORUL: Grefier ! Te rog să-ţi faci datoria. 
GREFIERUL (Se ridică şi pune în mişcare o maşină cu bile 


pentru tragerea la sorti.): Următorul martor este 
spectatorul cu numărul 147. (Speczatorul este înbhă- 
tat de soldati şi adus la bară.) 


ACUZATORUL: Cum vă numiţi dumneavoastră? 

MARTORUL 5: Mă numesc Manase. 

ACUZATORUL : Domnule Manase, ce v-a determinat să 
veniţi la această piesă? 

MARTORUL 5: Nimic. Am venit cu soția. 

ACUZATORUL : V-a fost greu să obţineţi biletele? 

MARTORUL 5: Nu, le-a luat soţia prin întreprindere. 

ACUZATORUL : Se vede bine de la locul 147? 

MARTORUL 5; Nu, e cam în spate. 

ACUZATORUL : Pe criminal aţi avut posibilitatea să-l zăriți? 
MARTORUL 5: Da. L-am zărit în pauză, la cafea. 
ACUZATORUL: Ce impresie v-a făcut? 

MARTORUL 5: Nu ştiu nici eu ce să zic. Soţia mea a rîs. 
ACUZATORUL: Aşa rîde ea tot timpul? 

MARTORUL 5: Rîde, ce să facă... 

ACUZATORUL: Dumneavoastră credeți că noi glumim? 
MARTORUL 5 (Încurcat, intimidat, ride tîmp.): Păi... 
ACUZATORUL : Aţi fost anchetat vreodată pentru ceva? 
MARTORUL 5: Da, am avut un accident de mașină. 
JUDECĂTORUL: Sînteţi cu maşina? 

APĂRĂTORUL: Ssst! f 


ACUZATORUL: Ce credeti, el (arată spre SPECTATORUL 
INCULPAT) este actor sau este în mod real 
spectator ? 


MARTORUL 5: Soţia zice că este actor... 

ACUZATORUL : Dacă ati fi fost în locul lui, v-aţi fi ridicat 
și aţi fi plecat? 

MARTORUL 5: Nu știu. 

ACUZATORUL: N-ari fi înghiţit bruftuluiala, nu? 

MARTORUL 5: Nu e prea plăcut, ştiţi... 

ACUZATORUL: Deci, aţi fi plecat. 

MARTORUL 5: Stiu eu... 


ACUZATORUL : Cine pleacă înseamnă că se simte vinovat. 
Am sau nu dreptate? 


MARTORUL 5 (Pufăie, nu-și găseşte locul.) 

ACUZATORUL : Dar şi cine rămîne e vinovat. Îl chinuie 
conștiința, de-aia rămîne. 

MARTORUL 5: Domnule, nu mă interesează... 

ACUZATORUL : Într-un fel, sînteţi complice cu criminalul. 


Nici nu-l apăraţi, nici nu vreţi să fiţi în locul lui. 
Mai rău nu se poate. 


MARTORUL 5: Eu am venit să mă distrez, eu... 
ACUZATORUL: Vi se pare că seara n-a fost destul de 


distractivă? 
MARTORUL 5: Ba da... 
ACUZATORUL: Deci, v-aţi distrat, totuși. 
MARTORUL 5: Da. 
ACUZATORUL: Ce dracu' aţi găsit distractiv aici? 
MARTORUL 5: Soţia mea... 
ACUZATORUL : V-aţi înșelat, n-a fost o seară distractivă... 
Vă pare rău că aţi venit? 
MARTORUL 5: Ei, nu e cazul... 
ACUZATORUL: Aţi fi în stare să mai veniţi o dată la 


aceeaşi piesă? Ca să verificaţi dacă acuzatul e 


actor sau spectator? 
MARTORUL 5: Nu știu, nu știu... (Început de panică.) 
ACUZATORUL: Doreşte cineva să mai pună întrebări 


martorului? 


(Spectatorul fuge la locul lui.) 


GREFIERUL: Următorul! 

JUDECĂTORUL : Cît mai repede posibil ! Numai întrebările 


strict necesare ! 
(Intră alt martor.) 


ACUZATORUL: Numele, prenumele, profesia. Repede! 
MARTORUL 6: Eu... eu am montat această piesă. 
ACUZATORUL: Care? 

MARTORUL 6: Asta. 

ACUZATORUL: Asta în care joc eu acum? 
MARTORUL 6: Da. Eu sînt regizorul. 
ACUZATORUL:: Aţi mai pus și alte piese? 
MARTORUL 6: Da, am pus... fel de fel de piese... 
ACUZATORUL : Ce v-a determinat să alegeţi această piesă? 
MARTORUL 6: Mi s-a părut că e... vioaie... aşa, actuală... 
ACUZATORUL: Sînteți multumit de cum a ieșit? 
MARTORUL 6: Da, în general... da... 
ACUZATORUL: Credeţi că aţi adus ceva nou cu ea? 
MARTORUL 6: Ceva nou... E greu de adus ceva nou... 


Nu pot vorbi de ceva nou... Oricum, am adus. 
ACUZATORUL: Ati înţeles mesajul piesei? 
MARTORUL 6: Desigur. Deşi... Vedeți, aici... sînt mai 


multe etaje... ale înţelegerii... fiecare etaj are alt 


ritm, altă culoare... Încetul cu încetul... 


ACUZATORUL: Credeţi că spectatorii au fost cît de cît 


marcați la nivelul conștiinței? 

MARTORUL 6: Nu ştiu. Eu sper că da... Cred că sînt 
destule elemente care dau de gîndit... Lumea 
iese în stradă... acolo continuă, de fapt, piesa... 
în mintea fiecăruia... Nu? Adevărata rezolvare 


vine mai tîrziu... acasă, a doua zi... 
ACUZATORUL: Sînteţi mulțumit de jocul actorilor? 
MARTORUL 6: Da, actorii au fost cît se poate de drăguți 
și de receptivi... 
ACUZATORUL : Puteţi să-mi spuneţi ce v-a determinat să 
mă alegeți pe mine în acest rol? 
MARTORUL 6: Pe dumneavoastră?! 
ACUZATORUL: Pe mine. 
MARTORUL 6: Păi... vă cunoșteam de mult... 
ACUZATORUL: Vi se pare că mi se potriveşte rolul? 
MARTORUL 6: Şi asta... 
ACUZATORUL : Ce soluţie aţi ales pentru acuzat? E actor 


sau e spectator? 
MARTORUL 6: Nu pot să dezvălui această... această... 
ACUZATORUL : Nu v-aţi temut că, punînd acolo un spec- 


tator, ar fi putut la un moment dat să se ridice şi 


să plece? Ori să vă arunce cu ceva în cap? 
MARTORUL 6: Desigur, există un risc... 
ACUZATORUL: Dar, punînd acolo un actor... nu vă 


temeti că totul iese lipsit de haz? 


MARTORUL 6: Actor sau spectator, ideea rămîne în 


picioare... 


JUDECĂTORUL: Repede, repede! 

MARTORUL 6: Vreau să spun că există o tensiune care se 


creează și care duce la o relație esenţială între... 
ACUZATORUL: Mulţumesc. Puteţi pleca... 
MARTORUL 6: Nu, totuși, din moment ce am început să 


vorbim despre aceste lucruri... eu cred că ar fi 


bine să... 
TOŢI (Urlînd.) : leşi afară, domnule! 
MARTORUL 6 (Încurcat, rosu la fată.): Eu... cred... Acu? 


n-are nici un rost să săriţi peste cal... 


JUDECĂTORUL: Afară! Afară ! (Furios.) Următorul ! 


Soldatii aduc un om legat fedeles, cu o glugă de pînză de 
sac peste cap. Personajul este depus, ca un simplu colet, 
la picioarele ACUZATORULUI. Omul nu încetează 
să se zbată, si după sunetele pe care le scoate întelegem 


că are un călus în gură. 


ACUZATORUL: Ce-i asta? 

GREFIERUI (Timid.): Autorul, domnule. 
JUDECĂTORUL: Autorul? Ăsta? 

APĂRĂTORUL: Autorul cui? 

GREFIERUL: Autorul piesei în curs. 
JUDECĂTORUL: Cum ? Porcăria asta are un autor? 
GREFIERUL: După toate aparențele, da. 


MARTORUL 7 face mari eforturi pentru a se ridica. 


EI reuşeşte să se aşeze în genunchi. 

ACUZATORUL : Ciudat. Dumneata pretinzi că ăsta a scris 


dinainte tot ce spunem noi acum? 
GREFIERUL: S-ar părea că da. 
APĂRĂTORUL: Cuvint cu cuvînt? 
GREFIERUL (Care se apropie discret de MARTORUL 7 și-l 
împinge din nou la pămînt.) : Da. 
JUDECĂTORUL: Şi adică tot, tot ce-am spus noi pînă 
acum a fost exact ca în text? 
GREFIERUL (Aruncînd o privire pe text.) : În principiu, da. 
ACUZATORUL: ŞI nu s-a sărit nimic? 
APĂRĂTORUL: Şi nu s-a adăugat nimic? 
JUDECĂTORUL : Și dacă ne vine să zicem ceva ce nu e în 


text? 
GREFIERUL: Păi... s-ar putea să se supere. 
ACUZATORUL: Da el de ce nu vorbește? 
GREFIERUL : Habar n-am. Așa sînt autorii, mai tăcuţi, 
mai ciudați. 
ACUZATORUL (Către MARTORUL 7.) : Nu vă supăraţi, 


domnule, aţi fi de acord poate să ne răspundeți 
la cîteva întrebări? 

APĂRĂTORUL (Către MARTORUL 7.): Sau poate vreți 
să vă spun eu vreo două-trei vorbe pe care nu 
le-aţi scris niciodată... şi pe care nici măcar nu 
le-aţi fi putut gîndi... 

ACUZATORUL: E clar, ăsta nu vrea să ne răspundă. 

GREFIERUL (Împingîndu-l pe MARTORUL 7 încă o dată 
la pămînt.) : Vorbiti, domnule, de ce nu vorbiti? 


Vorbiti, ca să ajutaţi justiţia, zău... 

JUDECĂTORUL : Ce zice? 

GREFIERUL: Nu zice nimic. 

JUDECĂTORUL: Dumnezeule, da' ce dracu: are? 
GREFIERUL: Cred că ne cam ignoră, domnule judecător. 
ACUZATORUL (Către MARTORUL 7, care se zbate în 


sac.) : Răspundeţi, domnule. Vă vorbește un pro- 
curor. Avem nevoie de mărturia dumneavoastră 


pentru a pune în lumină adevărul. 
APĂRĂTORUL : Clar ca lumina zilei. 1 se rupe de adevăr. 
ACUZATORUL (ritat.): Olala ! Olala ! Incredibil, să vezi 


și să nu crezi! 

APĂRĂTORUL (Către MARTORUL 7, care nu încetează 
să mugească şi să se agite.) : De ce această tăcere, 
domnule? Dumneavoastră chiar credeţi că noi 
sîntem lipsiţi de cunoștințe, că nu ne pricepem 
deloc la literatură? 

GREFIERUL (Mereu atent să-l trîntească pe autor la pămînt, 
de fiecare dată cînd acesta ajunge să se ridice în 
genunchi.): Este evident că martorul sfidează 
tribunalul, domnule judecător. Ar trebui să schim- 


băm puţin metoda. 


ACUZATORUL : De necrezut, absolut de necrezut! Acest 
om este singurul în poziţia cea mai bună ca să ne 


spună adevărul şi, poftim, refuză să vorbească! 


APĂRĂTORUL (Către MARTORUL 7, cu blindere părin- 


tească.) : Haideţi, spuneţi ceva... 


ACUZATORUL: Măcar două-trei cuvinte. 

GREFIERUL (Către MARTORUL 7.) : Haideţi, domnule, 
spuneţi de trei ori DA. 


JUDECĂTORUL : Să-şi ridice măcar puţin mîna... palma 
dreaptă cît mai sus... 

GREFIERUL (Către MARTORUL 7.): Auziţi, domnule, 
dacă vă ridicaţi puţin palma dreaptă, noi ne decla- 
răm mulţumiţi. 

JUDECĂTORUL: Nu vrea? 

APĂRĂTORUL: Nu vrea. 

ACUZATORUL: Nu vrea... 

JUDECĂTORUL: Ce brută! Poftim unde ne aduce cultura... 

APĂRĂTORUL: Dg dacă i-am face o gaură în jurul gurii? 

JUDECĂTORUL (Scoate o pereche de foarfece.) : Poftim. 


Dar cu delicateţe vă rog. Nimic nu e mai sensibil 


la un scriitor decît gura... 


APĂRĂTORUL, asistat de ceilalti, decupează o gaură 
mică în pînza de sac care acoperă capul MARTORULUI 


7. Acesta se zbate continuu si scoate strigăte înfundate. 


APĂRĂTORUL (Către MARTORUL 7.): Poftim. Acu vă 


ascultăm, domnule. 


ACUZATORUL : Piesa dumneavoastră nu-i decît o zeamă 
lungă, așa să știți. Apropo, replica asta cu zeama 


este scrisă sau nu? 


APĂRĂTORUL : Chiar credeţi că noi sîntem la mîna dum nea- 


voastră? Că puteţi adică, dacă vreti, să suciţi 

cînd vreţi gîtul personajelor dumneavoastră ? Cînd 
vreţi dumneavoastră și cum vreţi dumneavoastră? 


ACUZATORUL: Chiar credeţi că tot ceea ce sîntem noi 
capabili să spunem este deja scris? Că tot ceea ce 
sîntem noi capabili să gîndim este deja scris? Că 
puteți să ne obligaţi să spunem tot ceea ce doriţi, 
să facem tot ceea ce doriţi? Că tot ceea ce putem 
noi face şi gîndi pînă la capătul zilelor noastre 
este deja scris? 


APĂRĂTORUL : Și dacă mă hotărăsc să tac? 
ACUZATORUL: Şi dacă nu mai spun nimic? 
APĂRĂTORUL: E prevăzută şi chestia asta în text? 
ACUZATORUL: Aţi prevăzut poate şi că s-ar putea ca eu, 


personajul dumneavoastră, să nu mai vreau să 
spun textul? 


APĂRĂTORUL: Megalomanule! 

GREFIERUL : Inutil, domnilor. Martorul refuză să deschidă 
gura. 

JUDECĂTORUL: Fir-ar a dracului, da măriţi-i un pic 
gaura ala! 

GREFIERUL (Care decupează o nouă gaură.) : Aceeaşi poveste. 


Martorul are mereu o pînză de sac sub fiecare 
gaură decupată în pînza de sac. 


ACUZATORUL (Care decupează, şi el, o gaură în sacul care 
ascunde capul MARTORULUI 7.): Haideţi, spu- 
neţi-ne adevărul. 

APĂRĂTORUL ( Decupînd şi el o gaură.) : Poftim, vă ascultăm. 
Ce-aţi vrut să spuneţi, de fapt, cu piesele astea 
de rahat? 

GREFIERUL (Ur/înd isteric.): Mesajul, domnule! Care e 
mesajul? 

ACUZATORUL: Ce facem, domnule judecător? Autorul 
văd că n-are nimic de spus. 

JUDECĂTORUL (Trist): Ce păcat! Chiar păcat. 

ACUZATORUL : Autorii... Aşa e cu autorii ăştia... Se cred 
buricul pămîntului, şi cînd vine momentul ade- 
vărului, poftim, se chircesc în ei înşiși și nu scot 


un sunet. 


APĂRĂTORUL: Vă rugăm, domnule, vorbiţi! Dumnea- 
voastră sînteți ultima noastră șansă ! Chiar ultima, 
ultima noastră șansă. Ultima șansă a umanităţii, 
zău! Ultima şansă a adevărului! Poftim, mii de 
oameni, milioane de oameni așteaptă să vă asculte 
vocea. Să vă asculte vorbele! Toată lumea v-a 
aşteptat ca pe Mesia. Vorbiti! Arătaţi-ne unde-i 
putreziciunea ! Răul ! Arătaţi-ne unde se ascunde 
răul din fiecare, din fiecare dintre noi, puneţi 
degetul pe putreziciune ! Salvaţi-ne ! Vă implorăm, 
domnule, salvaţi-ne ! 

ACUZATORUL: Pe dracu'! E încăpăţinat ca un cap de 
măgar. 

GREFIERUL (Către MARTORUL 7, emotionat de discursul 
APĂRĂTORULUI.): Nu ne abandonaţi... 


JUDECĂTORUL ( Stergîndu-și o lacrimă din coltul ochiului.) : 
Aşa o să rămînem noi pe veci, singuri... singuri 
pe pămînt... 

ACUZATORUL (Rosu de furie.): Poftim, luați-vă textul 


înapoi! Luaţi-l! (Smulge o pagină din text, o rulează 

şi o înfige într-una dintre găurile decupate în sac.) 
Noi, domnule, refuzăm mascarada dumnea- 


voastră | 


GREFIERUL (Acelasi joc, altă pagină smulsă, rulată si înfiptă 


în „capul“ autorului.) : S-a terminat ! 


APĂRĂTORUL (Același joc.) : Ne ajunge! Gata ! Ne ajunge! 


MARTORUL 7 seamănă acum cu o ființă extraterestră. 
El este în punctul cel mai disperat al zbaterii sale şi s-ar 
părea că strigă „Apă! Apă !! Apă!!!“ 


JUDECĂTORUL: Să intre următorul martor! 


MARTORUL 7 (Urlînd din ce în ce mai distinct, în timp ce 
soldatii îl tîrăsc afară.): Apă! Apă!! Apă!!! 


Soldatii apar cu martorul următor, un bărbat înfricosat, 


dar numai zîmbet. 


ACUZATORUL: Cine ești dumneata? 

MARTORUL 8: Eu... Eu eram în faţa teatrului... 
ACUZATORUL: Ce făceai dumneata în faţa teatrului? 
MARTORUL 8: Eu... aşteptam pe cineva... 
ACUZATORUL: Pe cine? 

MARTORUL 8 : Aşteptam să se termine piesa. 
ACUZATORUL: A, dumneata ţi-ai pierdut răbdarea... Nu 


mai Vrei să vezi nimic, nu mai vrei să auzi nimic, 


vrei să-ţi bagi capul la cutie... 

MARTORUL 8: Nu, nu... Am pe cineva în sală... Așteptam, 
pur şi simplu. 

ACUZATORUL : Pe cine ai dumneata în sală? 

MARTORUL 8: Pe soţia și fiica... E târziu, știți... se termină 


destul de tîrziu... 
JUDECĂTORUL: Aţi venit cu maşina? 
MARTORUL 8 (Zerzezz.) : Da! Da! 
JUDECĂTORUL: În ce direcție mergeti ? 
MARTORUL 8: Oriunde... 
ACUZATORUL: Următorul! Gura! Următorul! Mai sînt 


trei minute! 
MARTORUL 8 ese în fugă, ușurat. 


GREFIERUL (/ntorcîndu-se speriat, după ce l-a condus în 
fugă pe MARTORUL 8.): Domnilor, strada e 
plină de lume... Sînt sute de oameni care au 


venit... 


Se aude vuietul multimii pe stradă şi din ce în ce mai 


aproape, în culise. 


JUDECĂTORUL: Care au venit de ce? 
GREFIERUL: Să depună mărturie... Sînt sute şi sute de 


martori. 


JUDECĂTORUL: Da' cine le-a spus să vină? N-avem 


nevoie de atîţia martori. 

GREFIERUL:: Au venit din proprie iniţiativă. Au început 
să vină singuri... 
APARATORUL: S-ar părea că oamenii vor să ne ajute, 


domnule judecător. 


ACUZATORUL: Da cine i-a rugat să ne ajute? Pentru ce 


vor să ne ajute ? 


GREFIERUL: Oamenii vor să respecte legea, domnule 
avocat al acuzării. Oamenii vor să fie toți de 


partea legii. 


Un cap penetrează prin ecranul pe care s-au proiectat 
diapozitivele. 


CAP 1: Şieu!Şieu! 
JUDECĂTORUL: Ce-i debandada asta, grefier? ! 
GREFIERUL: De unde să știu eu? Habar n-am... 


Alte cîteva CAPETE penetrează prin ecran. 


CAP 2: $i noi! Și noi! 
CAP 3: Ştim totul! Totul! 


CAP 4:  Îlcunosc personal pe acuzat! Da! Am făcut armata 


cu el! 
CAP 5: Să se facă dreaptate! Dreptate! 
CAP 1, CAP 2, CAP 3, CAP 4, CAP 5: Dreptate! Dreptate! 


Vînzoleala, strigătele, agitația cresc în culise. 

JUDECĂTORUL : Ce se-ntîmplă acolo ? Ce-i cu ăia acolo? 
GREFIERUL (A/ergînd mereu între culise si scenă.) : Au început 


audierile şi în culise! 
ACUZATORUL: Ce spui?! 
JUDECĂTORUL: Ce audieri ? Care audieri? 
GREFIERUL (Continuând să alerge de colo colo.): Intero- 


gatoriile... Au început... În stradă și în foaier... 


ACUZATORUL: Ce vorbeşti dumneata ? Cine interoghează 


în locul meu? 


GREFIERUL (Înnebunit de alergătură.) : Sînt mulți, dom- 


nule... Se interoghează între ei... 
(Se aude murmurul tentacular al miilor de voci.) 


Legea triumfă! 
APĂRĂTORUL: Cum adică triumfă? Cine îndrăzneşte să 


ia interogatorii în stradă? 


GREFIERUL (Epuizat, dar continuînd un du-te-vino febril.) : 
Martorii, domnule avocat al apărării! Vor să vă 


ajute... Mii de martori... Milioane de martori... 


Alte capete străpung aerul, vociferînd si interogîndu-se 


reciproc într-o stupefiantă voioşie cacofonică. 


APĂRĂTORUL : Sînt nebuni! Trebuie împrăștiați... 
GREFIERUL: Sînt oamenii noştri, au venit din proprie 


inițiativă... N-are nici un rost să-i împrăștiați. 

APĂRĂTORUL-: Ăştia încalcă legea... 
GREFIERUL: Nu încalcă nimic, o apără... 
APĂRĂTORUL: Domnule judecător, pronunțaţi odată sen- 


tinta! Astia ne fură inculpatul! 


ACUZATORUL: Sentinta! Da! 


Bătăi de tambur la intrarea în sala de spectacol. Tobele 
bat din ce în ce mai aproape şi mai solemn. AUTORUL 
intră în sală în fruntea unui cortegiu care are ceva 
imperial şi bizar, ca şi cum spectre dintr-o altă lume ar 
fi invadat sala. 


AUTORUL are în continuare sacul legat în jurul capului 
si sulurile de hîrtie înfipte în găuri. Dar, de data aceasta, 
el se comportă ca un veritabil maestru de ceremonii şi 
va conduce întreaga secvență de final. În mîna dreaptă 
are un baston de ceremonii cu care loveşte în pămînt, 


punctând ritmul apropierii cortegiului de scenă. 


În spatele AUTORULUI — cei sapte MARTORI : OMUL 
CARE RUPE BILETE, FETIŞCANA DE LA GARDE- 
ROBĂ, FEMEIA GRASĂ DE LA BUFET, FOTO- 
GRAFULTEATRULUI, SPECTATORUL DIN SALĂ, 
REGIZORUL, OMUL CARE AȘTEAPTĂ ÎN FAŢA 
TEATRULUI. 


Trei dintre ei poartă cîte un tambur agătat de gît, în 
timp ce ceilalți patru cară o litieră. MARTORII sînt 

ușor de recunoscut, desi gesturile lor sînt cumva de mario- 
nete, iar fata lor este atinsă de un fel de paloare. Un 
machiaj discret ar putea sugera noua lor personalitate si 


starea de semihipnoză în care se află. 


Ei avansează într-un fel maiestuos si implacabil, ca 
pentru Judecata de Apoi. Din cînd în cînd, personajul 
care se află în litieră, mascat de perdele, cîntă prosteste 
dintr-o muzicută. Bătăile de tambur alternează cu sunetele 


muzicuţei. 


JUDECĂTORUL (Întrigat.): Ce-i asta? 
AUTORUL (Voce calmă, dar puternică.): Ultimul martor, 


domnule judecător. 
JUDECĂTORUL: Cum ? Care martor? 
AUTORUL: Ultimul, domnule judecător. 
JUDECĂTORUL: Exclus! 
ACUZATORUL: Destul! Ajunge! Vă rugăm să părăsiți 
sala, se aude? 


AUTORUL (Imperturbabil.) : Ultimul martor, domnule jude- 


cător! 

APĂRĂTORUL (Către JUDECĂTOR.) : Sentința ! Pronun- 
ţaţi sentinţa, repede! 

AUTORUL (Mereu în fruntea cortegiului, urcînd pe scenă.) : 


Domnilor, iată ultimul martor! Ultimul martor! 


Cortegiul se opreşte, litiera este depusă în mijlocul scenei. 

ORBUL CARE CÎNTĂ DIN MUZICUŢĂ LA COLTUL 
STRĂZII trage perdelele litierei şi scoate capul 
afară. De fiecare dată cînd vorbeste, îsi acompaniază 


cuvintele cu un refren interpretat la muzicută. 


JUDECĂTORUL ( Speriat.) : Da ce amestec are omul ăsta ?... 


AUTORUL: Omul ăsta cînta la muzicuţă în colțul străzii, 


domnule judecător. 


ORBUL CARE CÎNTĂ DIN MUZICUȚŢĂ LA COLŢUL 
STRĂZII (Iese din litieră, tatonînd cu mîinile 
jur-împrejurul său; se împiedică, se ridică, pipăie 
aerul, oamenii şi obiectele; un grotesc si tragic joc 
de-a baba-oarba.) : Domnilor, domnilor, eu am 
fost pe front, eu am făcut războiul... (Cînză din 
muzicută.) Am fost decorat, am cruci, am medalii, 
trăiască Regele! Trăiască Republica! (Cîntă din 
muzicută.) Da, domnilor, am fost printre eroi! 

GREFIERUL (Către JUDECĂTOR.) : Țicniţi, absolut țicniţi ! 
Trebuie chemată garda! 

ACUZATORUL : Sentinta, în numele lui Dumnezeu, repede, 


sentinţa ! 


JUDECĂTORUL (Urlând, încercînd să acopere vocea ORBU- 
LUI si refrenul muzicutei.) : Doamnelor şi domni- 
lor! În urma audierii martorilor şi a luării în 
considerație a gravelor declarații pe care le-au 


făcut... 


ORBUL CARE CÎNTĂ DIN MUZICUŢĂ LA COLŢUL 
STRĂZII (Pipăind capul JUDECĂTORULUI.) : 

Domnilor, eu nu cunosc pe nimeni, eu sînt orb, 
absolut orb... (Cântă din muzicuță.) Pentru că 


eu am luptat, mi-am lăsat sîngele pe front... 


Din momentul în care este atins de ORB, JUDECA- 
TORUL rămîne paralizat, cu gura deschisă, cu un brat 
în aer. Paloarea fetei îl face să semene perfect cu celelalte 


personaje din cortegiu. 


ACUZATORUL (Încearcă să reia discursul JUDECĂTO- 
RULUI pentru a pronunta sentinţa.) : În urma 
tuturor interogatoriilor şi a gravelor declaraţii pe 
care martorii le-au făcut, precum şi a gravelor 


declaraţii pe care martorii nu le-au făcut... 


ORBUL CARE CÎNTĂ DIN MUZICUŢĂ LA COLŢUL 
STRĂZII (A/unecă, înaintează spre ACUZATOR, 
cade, începe să-i pipăie corpul de la picioare în sus, 
pînă cînd ajunge în fata acestuia.) : Domnilor, 
aveţi milă de un fost combatant... (Cînză la 
muzicuţă.) N-am fost laş, eu am luptat, vă jur, 
am cruci, am decoraţii... Trăiască Regele! Trăiască 


Republica ! 


ACUZATORUL rămîne încremenit, cu discursul între- 
rupt. Cei patru MARTORI care au purtat litiera continuă 
să formeze un fel de careu magic în jurul ORBULUI, 
pe care-l însotesc păstrînd o distanță respectuoasă, ca şi 


cum ar fi vorba de un rege. 

ORBUL CARE CÎNTĂ DIN MUZICUŢĂ LA COLŢUL 
STRĂZII: Credeţi-mă, oameni buni! Nu sînt 
poveşti, nu sînt basme, tot ce vă spun e adevărat... 
(Cântă din muzicuță.) E adevărul adevărat... 


APĂRĂTORUL (Izrorizat de apropierea ORBULUI, dar 
incapabil să fugă.) : Eu... Eu declar aici că... Eu 
declar aici că... Declar că... 


ORBUL CARE CÎNTĂ DIN MUZICUŢĂ LA COLŢUL 
STRĂZII (Î! paralizează pe APĂRĂTOR printr-o 
simplă atingere.) : Credeţi-mă, domnilor, e adevărat, 
domnilor! (Cântă din muzicută.) Am fost rănit 
pentru țară, trăiască Regele, trăiască Republica ! 

GREFIERUL (Rămas singur, deja paralizat de frică, strigînd 
parcă după ajutor.) : Domnule judecător! (ORBUL 
se apropie, pipăind aerul cu mîinile.) Domnule 
avocat al acuzării, vă rog! (Mîinile ORBULUI 
trasează un ciudat ritual aerian.) Domnule avocat 
al apărării! 

ORBUL CARE CÎNTĂ DIN MUZICUȚŢĂ LA COLŢUL 
STRĂZII: Domnilor, eu nu cunosc pe nimeni, 
vă jur... (Cântă din muzicută.) Pe nimeni, pe 
nimeni... (Î/ atinge pe GREFIER.) Chiar pe 
nimeni. Nimeni şi nimic, vă rog să mă credeți... 
Sînt absolut singur pe lume... (Atinge CAPETELE 


care rămîn mute.) 


Cortegiul a făcut, în tot acest timp, turul scenei. Cu 
AUTORUL plasat mereu în frunte, cortegiul se îndreaptă 


acum spre iesire, traversînd încă o dată sala printre 

spectatori. ORBUL CARE CÎNTĂ DIN MUZICUŢĂ 
LA COLŢUL STRĂZII continuă să pipăie aerul cu 
mîinile şi să cînte din muzicută. Din cînd în cînd el 


poate atinge umerii spectatorilor. 


În spatele AUTORULUI se află cei trei MARTORI cu 
tobele, apoi cei patru MARTORI care formează careul 
magic în jurul ORBULUI. JUDECĂTORUL, GRE- 
FIERUL, ACUZATORUL și APĂRĂTORUL, ca și 
cum ar fi în transă, se aliniază şi ei în spatele acestora, 


urmîndu-i spre ieşire. 


Cortegiul iese, se îndepărtează. Bătăile de tobă mai 
răsună din cînd în cînd, ORBUL mai cîntă citeva 
refrene la muzicuţă. Vocea sa cavernoasă mai strigă de 
cîteva ori „Trăiască Regele! Trăiască Republica !“ 


Litiera rămîne în mijlocul scenei pustii, ca un obicet 
magic, misterios, un fel de „cal troian“ abandonat publi- 


cului. 


Lumina scade în sală pînă la obscuritate. În interiorul 
litierei, în spatele perdelelor semitransparente, un corp 


sferic începe să iradieze lumină. 


285 


ȚARA LUI GUFI 


Piesă în 3 acte 


Personaje: 


IOLA 
ROBDEROUĂ 
GUFI 

ZENO 

BUBI 
MARŢAFIŢA 
ŢONŢONEL 
GÎRNEAȚŢĂ 
FIRFIRICĂ 
LULU 
MACABRIL 


străjeri, curteni, muzicanți 


Orchestra este compusă din: cinci corzi bine întinse 
între tavan şi podea; pianina specială pentru două 
picioare ; bastonul cu măciulie atârnat de tavan în care 


se izbeste cu tobele; orga cu clopotei. 


Actul I 


Sala tronului în împărăția orbilor. Oamenii, lucrurile, 
pereții sînt lipsiti de culoare. Nu există ferestre. Curtea 
imperială este adunată. Bastoane albe între genunchii 
demnitarilor. Priviri lipsite de mobilitate. În fata tronului, 
îmbujfnată, stă LOLA. 


IOLA: loc! 
TOATE PERSONAJELE : Aaaa... (Agitatie ; redevin imobile.) 
IOLA: Mai bine moartă! 


TOATE PERSONAJELE: Oooo... (Agitarie; redevin 
imobile.) 


IOLA: Niciodată! 


(Agitatie mare; unii se scarpină, altii îsi suflă nasul ; 
unul bate cu bastonul în pămînt, altul pocneste din 


degete ; redevin imobili.) 


GUFI: Iola! Trebuie să-ți alegi un soț... 

IOLA (Isterică.): Nu mă măriiit! 


(IOLA scînceste de cîteva ori ; GUFI face o mică figură 
plouată ; lacrimile sale fac plici-plici pe podea.) 


IOLA: Ce-i cu damblaua asta pe voi? Nu mă mărit și 


gata! 


(Urechile personajelor au zvîcnit în directia din care se 
aud picăturile căzînd; lacrimile lui GUFI provoacă 
lovituri tot mai puternice ; se zguduie palatul.) 


GUFI (Își sterge nasul; zguduiturile încetează; toti își sterg 
nasul.): ÎL urăşti pe tăticul tău? 

IOLA (Furtunos.): Da! 

GUFI: Vrei să mă-mpingi în groapă? 

TOATE PERSONAJELE: Ei? 

GUFI: Să mă faci de rușine? (Repede.) Să-mi îngheţe 
picioarele ? Să-mi curgă nasul? Să mi se-nmoaie 
unghiile? Să-mi crească bubiţe? Să nu mai am, 
să nu mai fac, să nu mai cred? Să mă doară, să 
mă taie, să mă roadă, să mă zboare, să mă-noate? 
Da? Asta vrei? 

TOATE PERSONAJELE: Hei! 

MARTAFITȚA (Comp/etîndu-l pe GUFI.) : Să-l doară cram- 
pele? 

GUFI (Scârbiz, către doică.): Lasă gura, Martafito ! 

TOATE PERSONAJELE : Huo! 


GUFI (Către IOLA.) : Ţi-a venit sorocul. Peţitorii sînt la 
uşi. (Se aud bătăi nerăbdătoare la uşi.) 


GUFI: Vrei să se lase cu bubuială? 
ZENO:  Orsă ne rupă draperiile... 

BUBI: Or să ne scoată păr alb... 
ZENO: Or să vină cîtă frunză... 

BUBI: O să trebuiască să ne încăierăm... 


ZENO:  Unde-s doi, puterea creşte... 


(De la GUFI, poc o palmă peste cap lui ZENO ; ZENO 


tace morcovit. ) 


BUBI: O să curgă sînge! O să picure puroi! (Pentru 
sine.) Buah! 

ZENO: Or să ne lingă cîinii... 

BUBI (Argument suprem.) : Cîinele, cel mai bun prieten al 


omului! 


(De la GUFI, poc o palmă peste cap lui BUBI.) 
MARTȚAFIȚA (Antrenată.): Or să ne cadă pîinile în cap! 
GUFI, ZENO, BUBI : Tacă-ti fleanca, Marţafiţo! 


TOATE PERSONAJELE: Huo! (Huiduieli, fluierături, 
bombăneli, clefăieli.) 


GUFI (Cu bastonul, făcînd linişte.) : Sotul e ceva sfint! 
IOLA: Nu vreau soţ! 

GUFI: Iola, nu fi proastă. Ti-l aleg eu. 
ZENO:  Ţi-lalegem noi. 

GUFI: Iola, gușuliţa mea, ai să te joci cu el... 
BUBI: O să te dea în scrînciob... 

GUFI: O să-ți cumpere halvită... 

ZENO: O să miroasă a gogoşși... 

GUFI şi BUBI (Către ZENO.) : Ssst! 

BUBI: O să te spele în urechi... 

GUFI: O să te pieptene... 


ZENO: Cine n-are soț e un prost... 
(Toată lumea duce mîna la gură; tăcere scurtă.) 


BUBI: O să-ți spună la minciuni... 
GUFI: Îlalegi cu mîna ta... 

IOLA: Da? 

GUFI, BUBI, ZENO: Da! 

IOLA: O aleg pe Marţafiţa! 

TOATE PERSONAJELE (Dezolate.): Na! 


GUFI: Iola, soţul tău trebuie să fie bărbat! 
(Pauză scurtă: toate personajele meditează.) 
IOLA: Ce-i aia bărbat? 


(Dezolare cruntă pe chipuri.) 

GUFI (Dintre veninos pentru doică.) : Marțafiţo, ce-ai făcut? 
MARȚAFIŢA (Prostită.): Ce-am făcut? 

GUFI: De ce nu i-ai spus? 

MARȚAFIŢA: Ce nu i-am spus? 

BUBI: De ce nu i-ai arătat? 

MARTȚAFITA: Ce nu i-am arătat? 

GUFI: Ce-i aia bărbat. 

MARTȚAFITȚA (Sfielnic.): Nu s-a putut... 


GUFI: Proastă mai eşti, Martafițo ! 
ZENO: Ai distrus-o! 

BUBI: Ai tinut-o în întuneric. 
GUFI: Ai învătat-o să cînte? 
BUBI: Ai învăţat-o să numere? 


ZENO: Ai învăţat-o să rîdă? 

MARTȚAFIȚA : Nu. (Plînge; smiorcăială cruntă.) 

GUFI: Dg ce-ai învătat-o, neîncăltato ? 
MARȚAFIŢA: Nimica... 

GUFI: Mor! (Se zbate, zvicneşte.) Mor! Au! Unde-s 


parfumurile ? 


(ZENO si BUBI puf-puf cu parfum pe la nas.) 


GUFI: Mi-ai prostit fata, Marţafiţo! 
MARTAFITA: Da... 

GUFI: Ai făcut din ea o vacă... 
BUBI: E proastă ca un dinte... 

ZENO: Pipi ştie să facă? 

BUBI (Ghiontind-o pe IOLA.) : Ia râzi! Ştii să rîzi? 

ZENO: la fă pipi! Ştii să faci pipi? 

GUFI (Zerminar.): M-aţi omorît! (Umblă năuc.) Dati-mi 
ştreangurile ! 

BUBI (GPzont.): la cîntă! 

ZENO (Către IOLA.): Fă aşa... Aaa... 

IOLA: Aaaa... 

ZENO (Scîrbit.): E căznită rău. 

BUBI: E capră ca o vacă. 

ZENO: E-ncîlcită. 

GUFI: Ai omorît prințesa, Martafito! O să-ți opărim 
matele ! 

ZENO: . Asta-i prinţesă? Pîrţ! 

GUFI (Se trage de cap.) : Ce-am făcut și ce-a ieşit! Marţafiţo, 
m-ai pus în cofă! 

ZENO (ři dă o palmă MARŢAFIŢEI.): Na, ca să ai ce-ţi 
trebuie ! 

IOLA (Îi dă una în burtă lui ZENO.) : Gujulie! 

ZENO (P/ngînd, căzînd în bratele lui GUFI.) : M-a făcut 
gujulie! 

BUBI (Aruncîndu-se şi el în bratele lui GUFI.) : Ne-a făcut 
pe amîndoi gujulii! 

ZENO: Ba numai pe mine! 

TOATE PERSONAJELE : Şi pe noi! Şi pe noi! 

GUFI: Gata! (Tăcere.) Marţafiţo! Învaţ-o repede ce are 


de-nvăţat şi s-o mărităm. 

IOLA: Cotu'! 

BUBI:  S-o-nvăţăm să fluiere. (Îi fluieră în fază LOLEI.) 
Fă așa! ( fi potriveste obrajii cu palmele.) Taie aerul 
cu limba! 

ZENO: Mai bine o-nvăţăm să spună brașoave. (În sufletul 
IOLEI.) Zi așa... Patru capre pasc un plop pe 
sub pleoapele plăpînde... 


GUFI:  Staţi, mocofeilor! S-o-nvăţăm ceva mai ușor... 
TOATE PERSONAJELE: Eeee? 
GUFI:  S-o-nvăţăm să se hlizească! 


BUBI (Topit, către GUFI.): Eşti mare! 
ZENO (ÎI bate pe umăr pe GUFI.) : Eşti ăl mai bun! 


GUFI (f; temperează cu un semn pe obraz.) : Mai bine arătati-i 
cum să facă... 


ZENO: Iola... lolico... Cască gura... (IOLA cască gura.) 
Şi fă aşa... ha-ha-ha ! 


IOLA: Ha! 

ZENO: Nu ha! Ha-ha-ha! 

IOLA: Nu ha! Ha-ha-ha! 

MARȚAFIȚA: Fă printre dinți... Hi-hi-hi. 

GUFI, ZENO si BUBI : Pssst! 

GUFI: Iola, ascultă aici... (Antrenîndu-i pe ceilalti doi.) 
Unu... doi... trei... și... (Toti trei încep să rîdă în 
hohote.) Întelegi ? 

IOLA: Da! 

GUFI: Atunci, rîzi! 


IOLA: Nu pot! Îmi stă în gît. 

GUFI: Fii atentă! (Bate cu bastonul în podea; linişte; 
ride uşor; bobotele se întetesc; toată curtea ride 
infernal.) Ei? 

IOLA: N-am suflu. 

GUFI: Iola, concentrează-te... Trebuie să te hlizeşti din 


suflet... Încă o dată! (Toată lumea rîde în lacrimi; 
unii se tăvălesc pe jos; altii se izbesc cu palmele de 
burtă ; celor mai multi li se bîtîie fundul.) Ei? 

GUFI: Ai prins? 

IOLA: Aşa și-așa. 

GUFI: Atunci, fă! 

IOLA (Se izbeste cu palmele de burtă si se bîtîie.) 

GUFI (Învins.): Iola... vino să te pup... Eu mor... Tăticul 


tău se curăţă. .. 


(ZENO, înduiosat, se aruncă să-l pupe pe GUFI ; BUBI, 
înduiosat şi el, se pupă cu ZENO ; BUBI o pupă pe 
IOLA ; ZENO sare şi el la IOLA ; MARȚAFITȚA, cu 
inima ruptă, îi ia la rînd; toată lumea se îmbrătisează 
cu toată lumea ; muzicantii coboară de pe estradă şi se 
aruncă si ei în învălmäseală; uşa se întredeschide ; trei 
capete ciulite îsi fac aparitia ; pretendentii ascultă sfiosi, 
se apropie cu pasi speriati ; se pupă si ei cu muzicantii, 
apoi cu restul lumii; unul dintre petitori ajunge în 
bratele lui GUFI ; GUFI îi dă seama că ceva nu e în 


ordine; explorare tactilă.) 


GUFI: Afară! Afară! Marţafoilor! Mînca-v-ar gîrlicii ! 

(Pezitorii au şters-o în spatele usii.) 
GUFI (Prăbuşit de oboseală.): Marţafiro ! la-mi gîfiitul ! 


(Toată lumea s-a prăbuşit, MARŢAFIŢA îi ia pulsul. 
Îl sterge de sudoare. ÎI giugiuleste. Nuante ascunse în 
îngrijiri; GUFI îşi revine sub masajul multilateral al 


doicii.) 


MARȚAFIŢA: Aşa? 

GUFI: Mai sus. 

MARŢAFIŢA: Aici? 

GUFI: Mai tare! (Cenzurîndu-si brusc slăbiciunile intime.) 
Caramba! (Doica pleacă.) Aşa nu merge! 

TOATE PERSONAJELE: Aaaa... 

GUFI (Î împunge cu bastonul pe ZENO.) : Zi ceva de rîs! 

TOATE PERSONAJELE: Oooo... 

ZENO (Pierdut.): Eu? 

GUFI: Tu! 

ZENO: Păi... 

GUFI: Gura! Zi ceva de rîs! 

BUBI (Către ZENO, cu zgîltîituri.): Mă! Tu n-auzi? Zi 
ceva de rîs! 

ZENO: Eu... (Își drege vocea.) Patru capre pasc un plop... 

TOATE PERSONAJELE (Cu dispret.) : Pftt! 


GUFI: Prost mai ești, mă, Zeno, mă! 

BUBI: 


Prost ca leațul. 


GUFI (Către BUBI.) : Zi, Bubi, ceva de rîs! 


BUBI: 
GUFI: 
ZENO: 
BUBI: 


Aăăă... Păi... iii... 1! 
Cum ? 
Zi tare! Ce-o scalzi? 


Patru capre nasc un cal, două babe fac o iapă, 
zece bube trag o luntre nou ieșită de la bal, 
moare-o gură într-o guşă, care dinte n-are gură, 
orice parte are carte, nu-i căpuşă fără moarte, 
orice casă are uşă, nu e moarte fără coasă, orice 
luntre are plasă, nu e apă fără punte, orice coadă 
are sapă, unde-i capra să o roadă, orice coadă se 


înnoadă şi din orice cărăbuș iese zborul ca un 


duș... 


(Pauză; stupoare generală.) 


GUFI (ÎI testează pe BUBI.) : Mă, Bubi, mă! Ce-i cu tine? 
BUBI (Mic.): Nimic... 


GUEFI: 
BUBI: 
GUFI: 
BUBI: 
GUFI: 


Te doare ceva? 

Un pic... 

Ai înghiţit strîmb ? 
Oarecum... 


Cască gura! (Îi cercetează gura cu un deget; şi-l 


retrage cu repulsie.) Buah! 


TOATE PERSONAJELE: Buah! 

GUFI: Îţi iese măseaua de minte. Mai dă-te cu parfum! 
(Îl stropeşte cu flaconul personal ; se reped şi ceilalti 
să-l parfumeze pe BUBI ; mare înghesuială la gura 
personajului : BUBI rîgîie, tușeşte, se îneacă, tremură, 
dar rezistă; GUFI restabilește ordinea cu bastonul.) 
Marţafiţo ! Zi ceva de rîs! 


MARȚAFIŢA : Zic o ghicitoare. 

GUFI: Hai, cobeşte! 

MARȚAFIȚA : Cine are două gușe, zărzărele în căpuse, trei 
duhori la subsuori, cinci buboaie pe ţurloaie 
crăcănate ca un plug și un dinte clăpăug? 

GUFI (Srupefiat.): Cum?! 

TOATE PERSONAJELE (Fluierat lung.) 

MARŢAFIȚŢA: Cine vine prin grădină culcuşit într-o măslină, 
cu cipicii trași pe faţă, dezlegat precum o aţă, 
îndoit, brutal şi mic, fără gît, fără buric, fără 
tălpi, fără cârlige şi gîndind din catalige? Ghici, 
ciupercă din urzici! 

GUBI (7ă/îmb.): Ce să fie? 

ZENO (Timid.): O fi scaraboanţa. 

MARȚAFIȚA : Nu. Nici în clin. Mai cască urechea: e înalt 


ca o dugheană, n-are ochi, da' are geană, n-are 
fum, da' are foc, zboară doar cînd stă pe loc, e 
adînc ca o lopată, moare numai cînd s-arată, 
n-are haine, d'-are groapă, nu mănîncă, doar 
se-ndoapă, scoate vorbele pe nas, n-are gât da 
are glas, e rotit de buburuze, bea licori, da' n-are 
buze, e sfiit și însutit, are printre mate vînt și se 


ține de cuvînt... 

BUBI: O fi bumburoiul... 

IOLA: O fisăbăuţa... 

GUFI: Nu e zgăbăgiul ? 

ZENO: E ţucălitoarea! 

CURTEANUL 1: Măsfălugul! 

CURTEANUL 2: Balţachinul! 

CURTEANUL 3: Ţepăluşul! 

CURTEANUL 4: Mucăloaia ! 

CURTEANUL 5: Ruțimigul sau zbătoaca ! 
CURTEANUL 6: Calfagiul! 

CURIEANUL 7: Vărsătoarea ! 

CURTEANUL 8 : Micapiţa, fustangiul, vîrcoleţul și chipiul! 
CURTEANUL 9: N-are vîrstă, n-are nume, se ghiceste 


cînd se spune, e îngust, rotund și lat, locuiește în 
palat! 

CURTEANUL 10: Două tălpi şi două palme își trăgeau 
mereu sudalme ! 

CURIEANUL 11: Ca o gușă-i de rotund, două guri pe 
după ușă își trăgeau picioare-n fund! 

CURTEANUL 12: Dracu' duce drugi în dric... 

MARȚAFIȚA : Nu vă taie capu'. Ardeţi gazu’ de pomană. 

GUFI:  Mucles! 

TOATE PERSONAJELE : Afară, în stradă, ţaţă ordinară! 
Asta-i ghicitoare, lungă și murdară? 

GUFI: Gura, buliboșilor! Numai eu am voie să vorbesc 


în versuri! 

ZENO (Către curte.) : Numai regele are voie să vorbească în 


versuri ! 


TOATE PERSONAJELE (Unele altora.) : Gura! Numai el 


are voie să vorbească în versuri ! Cine-a-ndrăznit 
să vorbească în versuri? Care eşti de vorbeşti în 
versuri? Gura ! Să nu se mai deschidă gura! Gura ! 


Gura! 


GUFI (Cu bastonul, liniste; suspans.): Ziceţi, mă, ceva de 


rîs ! 


(Personajele se chircesc sub apăsarea celor spuse de GUFI.) 


GUFI: 


De ce nu ziceţi, mă, ceva de rîs? Ziceți, mă, ceva 
de rîs! (Tăcere de moarte; GUFI începe să-i tre- 
zească, împungîndu-i cu bastonul.) Zi, mă, ceva 
de rîs! Zi tu!... Zi, mă!... Cască, mă, gura! (Toate 
personajele cască repede gura.) Ziceţi, mă, ceva de 
rîs! (Lovituri tot mai dure.) Ziceţi, mă, ce staţi? 
Ziceţi ceva !... Rîgfiți ! Rîgîfiti, mă, rigâiţi !... Sughi- 
taţi, mă ! Crăcănaţi-vă, ghiorăiţi-vă burtile ! Faceţi 
mă, ghidușii ! Daţi-vă peste cap ! (Lovituri cumplite; 
personajele se rostogolesc pe jos, tipă, se apără cu 
palmele pe fată.) Vreau să rîd, mă, tălîimbilor! 
Vrea prinţesa să rîdă. .. Mă, ciungupungilor ! Ziceţi 
ceva... (GUFI începe să plângă.) Nu mă lăsaţi 
aşa, mă! Nu mă lăsaţi baltă, mă, ciufuceilor!... 
Zăbăucilor... Ziceţi ceva de rîs... (Plêîns jalnic.) 
Hai, mă... (Îi ridică pe cei căzuți-bătuți.) Nu mă 

IOLA: 
GUFI: 
IOLA: 


lăsaţi ca pe o bolfoșină... (Îi așază ca pe marionete 
la locurile lor.) Moare prinţesa... Nu mă lăsaţi cu 
buzele dezumflate... (O îmbrăzișează pe LOLA.) 
Fata mea! Ce-am făcut! Am uitat de tine... Ai 


ieşit o boamfă... Ce mă fac? Ce mă fac? 
Lasă, tată, altă dată. 
Cînd altă dată, cînd? 


Lasă... Eu mă duc să mă dau în scrînciob. Și ce 


dacă sînt tare de cap? Lumea e mare. Incap. 


GUFI (Pumni în cap.) : M-am lăsat dus de treburile statului... 


IOLA: 


Am fost puturos şi bețiv... Am fost uituc... Nici 


nu mai știu unde te-am pus... 


Nu-i nimic. Lumea e mare. Încapi și tu. 


GUFI (Remușcările continuă.): Te-am lăsat pe mîna ei... 


IOLA: 
GUFI: 


IOLA: 
GUFI: 

care fură mîncare... Toată ziua molfăie... 
Incape, încape... 


Cum o dregem, lola-mamă? Nu ştii de nici unele, 
pe unde scoatem cămașa? 

Stii ce? Mai dă-i în mă-sa! 

N-ai cultură... Nu cunoşti muzica, nu cunoști 
poezia, nu cunosti cibernetica, nu cunoști antro- 
pologia, geologia, epistemologia, geografia, paleon- 
tologia, fiziopatologia, farmacologia, psihologia, 
sociologia, radiologia, radiolocaţia, arheologia, 
plastografia, anatomia, fiziologia, igiena, geo- 
metria, algebra, speologia, istoriologia și nici 
desenul tehnic. Ce ne facem? Cum să te fac să 


râzi ? (Dezolare printre personaje.) Am rupt cuiul... 


Tara lui Gufi 


Am dat cu bîta-n baltă... (Se scarpină încet, toată 
lumea se molipseşte.) Dacă nu te mărit azi... cine 
ştie cînd mai am timp... 

ZENO: Ce poţi face azi, nu lăsa pe miine... 


BUBI: Lasă pe poimiine, că poate nu mai e nevoie... 


(ZENO, ghiont lui BUBI.) 


GUFI: Ia vedeţi ce treabă avem mîine. 

ZENO (Răsfoieste un carnet cu noduri.) Mîine... mîine... 
Miine mergem la vînătoare de caproraţecurcostruţi. 

ORCHESTRA (Semnal ca la radio, înainte de program.) 

GUFI: Dar poimiine, ce fac? 

ZENO (Caută printre noduri; le mai rupe în dinti.): Poi- 
mîine... poimîine... E ziua lui Bubi! 

ORCHESTRA (Multi ani trăiască.) 

GUFI (Se apropie de sfetnici ; șuşoteală ; îsi freacă palmele; 
toată lumea e în picioare ; se sfătuiesc ; BUBI zîmbeste 
tîmp i GUFI îşi revine din reveria programată, 
rusinat.) : Dar răspoimîine? 

ZENO:  Răspoimîine... răspoimîine... Răspoimîine se 
împart gogoşile şi langoșii... 

GUFI: Uuuu! Dar pespoirăspoimîine? 

ZENO:  Pespoirăspoimiîine... pespoirăspoimîine... Pes- 
poirăspoimiîine avem tăierea porcului și crăpelniță 
cu bal de şorici cu zeamă de varză acră... (Atent 
la noduri.) Fără zeamă de varză acră... 

GUFI (Îndignat.): Fără zeamă de varză acră? 
ZENO: Fără. Așa zice doctorul. 

GUFI (Verde.): Aşa zice? 

ZENO: Aşa. 

GUFI (O clipă de meditație.) : Îi tai capul. 
ZENO: Cum vrei. 

GUFI: Să i-l tai... să nu i-l tai? 

ZENO: Hai odată, nu ne tine! 

GUFI: I-l tai! 

ZENO: E ultimul tău cuvînt? 

GUFI: Am zis! (Către străjeri.) Tăiati-i capul! 
BUBI (Languros.) : L-am şi tăiat, împintenatule... 
GUFI: ’ai nu mai spune! 

BUBI: Am capul aici. 

GUFI:  Pune-mi-l în palme. 


BUBI (Îl scoate dintr-o valiză supraetajată, în care are o 
colectie de capete.) : Poftim. 


GUFI (Cu sfială.) : Uuuu... (Meditativ.) Ce e şi viața asta... 
(Capul este aruncat din mînă în mînă.) A fost 
totuşi un medic bun. 


BUBI: Asta zic şi eu. Trebuia tăiat mai demult. 


GUFI: Şi tu eşti un sfetnic bun, Bubi... Vino să te 
pup... (BUBI îşz frămîntă coltul cămesutei.) Vrei 
să te scarpin puţin? 

BUBI: Chiar vreți să faceți asta pentru mine? 


GUFI: Aici e bine? 

BUBI: Mai sus... Mai la stînga... (Sar și altii să-l ajute 
pe GUFI.) 


GUFI (Scărpinînd.) : Dar pesdupoirăspoimiine, ce fac? 
ZENO:  Pesdupoirăspoimiîine... Pesdupoirăspoimiine... 


A! Se întoarce corabia cu pufuleți. 


(Jubilatie în sală. BUBI este abandonat ca o păpușă 
gonflabilă.) 


GUFI: Dar pesdupoimiinerăsdupos? 

ZENO (S-a-ncurcat în noduri; e ca şi legat.): Pesdupoi- 
mîinerăsdupos? Avem bilet la matineu. 

GUFI: Dar răspesdupoimiîinerăsdupoimăi? 

ZENO (Înăbuşit. ): Vin gealaţii cu chiria. 

GUFI: Cum? N-am plătit? Parc-am plătit... 

MARȚAFIŢA (Apare demonică.) : N-ai plătit chiria ? ! Paţachină ! 
Ce-ai făcut cu banii? Unde-s banii de chirie? 


GUFI (Se retrage în patru labe, urmărit de MARȚAFIŢA.): 
Nu da! Nu da! 


MARȚAFIŢA : Te furișezi, ai ? Las că mai vii tu sub baldachin ! 

GUFI: Psst! Aude fata! 

MARȚAFIȚA : Ce? E fata mea? E fata ta! 

GUFI (Către sfetnici.): Tăiaţi-i capul... (Rugător.) Bubi... 
Tu-mi ești ca uns pe inimă... Fă ceva cu ea... 


MARȚAFIŢA : Cu mine? Beţivanilor! Pantalonarilor! Peti- 


carilor! Mai veniţi voi la mine după miere! 

GUFI: 


IOLA: 


Pssst! (Dă din mâini, îsi drege vocea, îsi recaută 
demnitatea.) Iola, fetito... Vezi în ce rahat mă 
aflu... Leagă-te la cap şi du-te învîrtindu-te... 
Vezi bine că-i stai în gît... Ia-ti bărbat și șterge-o'! 


As! 


MARŢAFIȚA: Hai, că văd negru din cauza ta. Valea ! 


ZENO: 
BUBI: 
GUFI: 
ZENO: 


Zău... Ne stai ca un cui în talpă. 
Parc-ai fi o muscă-n lapte. 
Hai, nu te ține scai... 


Crede-ne și pe noi... Trebuie să-ţi dăm papucii... 


IOLA (P/ânge.): Nu vreau papucii... 


GUFI: 


BUBI: 
ZENO: 
IOLA: 
GUFI: 
IOLA: 


Îti dăm ce vrei, numai zbughește-o! Cizmulite 
vreli ? 

Îi dăm o tavă cu gogoși. 

Îi dau tîrlicii mei. 

Nu vreau nimic... Vreau să rîd! 

Vezi că nu te ţine capul... 


Eu n-am rîs niciodată. Vreau să rîd. Dacă nu mă 


faceți să rîd, îmi iau catrafusele și m-am topit. 


TOATE PERSONAJELE (Încîntare generală.) : Uaaa! 


GUFI: 
ZENO: 
BUBI: 
GUFI: 


Să-i spunem o cimilitură... 
O serenadă! 
Un bal mascat! 


Fără măşti! 


MARȚAFIŢA: Să vină Lulu... 


BUBI: 

MAI MULȚI CURTENI : Să vină Lulu! Lulu! 

GUFI: Nu se poate... N-o să priceapă... 

ZENO: Trebuie să riscăm. 

BUBI (Fericit.): O să rîdem! O să ne tăvălim ! 

GUFI (Îngrijorat.): N-o să se prindă... O s-o ametească de 


cap... E prea lovită cu leuca... 
CURTENII (În delir.): Lu-lu! Lu-lu! Lu-lu ! 
BUBI (Discret.): Vocea maselor... 


GUFI: O nenorociți... Cine ştie ce-o să iasă? O să-i 


intre pe-o ureche ȘI-O să-i rămînă acolo... 


ZENO:  N-are-a face. O să fie tut. 


BUBI: Hai, c-acu'-i totuna. S-o facem de pomină! 
GUFI: Dacă ziceţi vol... 
BUBI: Tu hotărăşti ce zicem noi... 


ZENO: Vax! Noi hotărîm ce zici tu... 
MARȚAFIŢA: Ce zici tu zicem și noi... 
BUBI: Ce ştii tu ce zicem noi? 
ZENO: Ce ştim noi ce zice el? 


MARTAFITA : Ce știm noi nu zice el, ce vrea el nu zicem 
noi, ce vrea el nu știm nici noi, ce vrem noi nu 
ştie el, ce vrea el, ce vrem și noi, ce ştim noi, ce 
vrea şi el... ce e vremea fără el? Ce e el fără de 
noi? Ce, sîntem cu toţii boi? 

GUFI (Tace lung.): Să vină! (Jubilatie în sală.) 

ORCHESTRA (Semnal. ) 

ZENO (Ghionr către IOLA.) : O să te facă paf! 

GUFI (Părinteste.) : Bucură-te, fata mea... C-ai s-auzi min- 
ciuni cum numai pe vremuri se mai spuneau. Că 
adevărata minciună nu mai are nevoie de gură și 
numai așa se vede minciuna, cînd se dă de trei 
ori peste cap şi iese tot minciună... Că o min- 
ciună așa de gogonată doar la o mie de ani se 
naște si-ti umflă capul şi-ţi bagă tremur în ficăţei 
şi nici pielea n-o să-ţi rămînă întinsă ca o tobă și 
nici genunchii necutremuraţi, căci marea minciună 
uriașă e aici şi e timpul să te înfrupţi din ea... 

UN STRĂJER (Scoate capul de după uşă): Nu-i. 

GUFI: Cum nu-i? Cotrobăiţi bine! 


(Aşteptare încordată; tremur de bastoane.) 


GUFI (Către BUBI.) : Nu l-ai căsăpit cumva? 

BUBI: Se poate? (Totusi, cercetează în valiză.) 

ALT STRĂJER (Trecând în fugă.) S-a roit. 

GUFI: Cum? Cine? 

UN STRĂJER : Aşa se pare... S-a cărăbănit. Să n-am parte. 

GUFI: Da nu se poate! După el! Găjbiţi-l! Puneţi laba 
pe el! 

UN STRĂJER (Apare.): S-a dosit bine. 

ALT STRĂJER (Vine la raport.): Tace chitic. 


GUFI: Puneti şoricarii după el! Îl vreau! Îl omor! Să 
mi-l aduceți legat sub băr! (Zarvă mare în palat; 
trepidatii nervoase.) Hm! 

(Usile se deschid ; străjerii pătrund cu LULU legat sub 
băt.) 


UN STRĂJER : Ne-a mușcat! (LULU e plin de sânge.) 
ALT STRĂJER : Ne-a zbătut! (LULU e cu hainele ferfenită.) 
UN STRĂJER: Ne-a pocnit! (LULU e plin de vănătăi.) 
ALT STRĂJER: Ne-a împuns! 

UN STRĂJER : Ne-a pus piedici! 

ALT STRĂJER: Ne-a făcut cu oţet și cu ou. 

UN STRĂJER : Să-l bubuim? 

ALT STRĂJER.: Să-l facem ghem? 

GUFI (Îl ia în primire pe LULU ; îl mîngîie pînă la urecheală 
si la bobîrnace.) Bună treabă... Lăsaţi-l jos... Şi 
veniți mai tîrziu, că poate vă fac rost de niște 
pupături... (Către LULU.) Ce-i cu tine, mă, 


Lulu, mă? 
LULU (Geme.) 
GUFI: Dece, Lulu, de ce? 
LULU (Geme.) 
GUFI: Te trage aţa? Spune! 
LULU (Mugeste.) 
GUFI:  Ce-ţi lipseşte ție aici? 
LULU (U7/ă.) 


GUFI: Haleală ai... stropeală ai... zaharicale ai... Dul- 
cețuri, siropuri, cofeturi, halva, pufuleți, bacla- 


vale... Ce nu ţi-am dat eu ţie, stropșitule? 

LULU (Jcnete.) 


GUFI: 


LULU: 


Rogojină ai... Pernuţă este... Oliță, jucărioare 
ti-am dat... Peticuţe pe coate ţi-am cusut... La 
tuns te-am ținut... De puricat, te-am puricat... 
În urechi te-am spălat cu mîinile mele... De 
fandosit, te-am lăsat să te fandosești... Unghiile 
ti le-am tăiat cu toporişca... Picioare în fund, 
nu... Palme peste dinti, nu... De uzzicat, nu 
te-am urzicat... Bobîrnace... așa și așa... Ce mai 


vrei tu de la sufletul meu? 


Nu mai vreau să fiu bufon! 


GUFI (Înlăcrimat; stupoare generală.) : Tocmai acum, la 


LULU: 
GUFI: 


nunta fetei? 
Sînt bolnav! Nu mai vreau! 


Să-mi faci tu mie una ca asta? 


LULU (Muget.): Nuuu mai pot! 


GUFI: 
LULU: 
GUFI: 
LULU: 


ZENO: 


LULU: 
BUBI: 
GUFI: 
BUBI: 


LULU: 

Ți s-au sleit puterile? 

Nu. 

Ai făcut varice ? 

Nu. 

Gîlmite pe limbură? 

Nu. 

Oreion în pantalon? 

Măzăriche în ureche? 

Gîtul ? Ochiul ? Nasul? Pleoapa? Ce să-ţi scurtăm 
ca să te-ndrepţi? 


Mă supără timpanul... (Mirare generală.) 

GUFI: De ce n-ai zis aşa ? Să ti-l scoatem. 

LULU: Mă doare la rîs... 

BUBI: Boală grea. 

ZENO: Seia? 

LULU (Plîngăcios.): Cum aud că se rîde... odată simt că 


ceva moale mi se coace în urechi... 
ZENO: Nasol... 
LULU: Jur pe limba mea... Am dureri îngrozitoare... 


Basca zvicnet în fundu' capului... 

ZENO: Boală de lux! 

MARTȚAFIȚA:: E bine să bei ceai de măselariţă. 

GUFI: Aș! Trebuie umblat la scăftrlie. 

BUBI: ÎI dregem noi. 

ZENO: Îl facem ca nou. Îi retezăm din mofturi. 

LULU:  Zău,credeţi-mă... Am îmbătrânit și eu... Măcar 
zece zile să stau liniștit... Să nu mai aud, să nu 
mai văd... 

GUFI (Ca ars.): Să nu mai vezi, ai? 

LULU: N-am să fug. [ineți-mă şi legat... Măcar o săptă- 


mînă să n-aud zvon de rîs... 


GUFI: Lulu, îndată e nunta. Trebuie să răspunzi la între- 
bări. 

LULU: Nu răspund. 

GUFI: Nu?! 

LULU: Nu! 


GUFI:  Aduceţitiripompa! 


Matei Vişniec 


LULU (Urlînd.): Nu vreau tiripompă! 

MARTAFIȚA: Ha! Să vină tiripompa! 

LULU: Mi-e greață! Nu pot în tiripompă! 

GUFI: O să-ți treacă... și de mamă, şi de tată... O să te 


facem moale ca o perniţă... Ai să fii dulce ca un 


colțunaș și blînd ca un miel... 


(LULU se smuceşte si fuge prin sala tronului; toată 
lumea, după el; LULU se strecoară cu abilitate printre 
orbi; orbii se ciocnesc între ei, debandadă mare.) 


— Dă-i! 

— Trage! 

— Muscă! 

— Pocneşte-l! 
— Dupăceşte-l! 
— Arde-i! 


(Răvăseală de lucruri şi draperii; LULU e dibuit de 
zeci de mîini ; tiripompa e coborită din tavan ; LULU 
e pus să măture palatul cu tiripompa; începe rotirea; 
LULU se rostogolește prin toate ungherele.) 


GUFI: Îţi bagi minţile în cap? 
LULU: Figa! 


GUFI: Gaz! Gaz! Gaz! (Viteza tiripompei creste ; încep 
să urce fulgi, si firicele de aburi ies din pereti.) 

LULU: 
GUFI: 
LULU: 
GUFI: 


ZENO: 


BUBI: 
GUFI: 


ZENO: 


BUBI: 
GUFI: 
ZENO: 
BUBI: 


Mai fugi? 

Nuuu... 

Mai ieşi din banca ta? 

Dati-mi întrebări... Vreau întrebări... 

Te iert. 

ȘI eu. 

Eşti băiat bun. 

Fă-te-ncoace! (/zrpompa este oprită; LULU se 
prăbuseste ; are hainele ceva mai noi, dar fata ceva 
mai bătrînă.) Hai, copăcel! 

Trage aer în piept! ( Î] ridică ; îl aşază în picioare.) 
Limba-napoi! (Îi îndeasă limba în gură.) 

Capul sus! Pieptul 'nainte! (f potriveşte.) 
Parcă-i mai neted... (Î/ pipăie.) O fi tot? 


Şi duhneşte mai bine... 


GUFI (Clie, clic.): Oricum, sună mai cristalin... 


MARȚAFIŢA: Ce mai! E a-ntâia! 


GUFI: 


LULU: 


GUFI: 


Să facem o probă! (Către IOLA.) Ciuleşte-te 
bine, fata mea ! S-ar putea s-auzi ce nu s-a auzit, 
să afli ce nu se poate și să te miri de ce nu este. 
(Către LULU.) la spune, Lulu, ce-ai tu în frunte? 
Un ochi. (Agitatie în sală; GUFI face liniste cu 
bastonul.) 


Buuun. Da ia spune, ce fel de ochi e ăla? 


LULU (Plictisit.): Care vede. 
IOLA (Către GUFI.): Cum adică, vede? 

GUEFI (Către IOLA.) : Răbdare! (Către LULU.) Cum adică, 


vede? 
LULU: Vede lucruri. 
GUFI: Care lucruri? 
LULU: Masa, scaunul, draperia, linguritele, farfurioarele... 
GUFI: Şi mai ce? 
LULU: Toate lucrurile care sînt. 
GUFI: Vede şi-n burtă? 
LULU (Învins.): Nu, în burtă nu... (Rîs grotesc la personaje.) 
IOLA (Nu rîde.): Ce zice ăsta, tată? 
GUFI (Către IOLA.) : Mai aşteaptă! (Către LULU.) Da 


cum e posibil, Lulu ? Dacă zici că se vede, de ce 


nu vede şi-n burtă? 


LULU: Nu vede decît pe-afară... 
(Orbii se tăvălesc de rîs; LOLA, tot mai uluită.) 


GUFI:  Rizi, Iola, rîzi! Iu n-auzi prăpăstiile? 

IOLA: Ce prăpăstui, tată? 

GUEI (Uscîndu-și lacrimile.) : Şi cum sînt lucrurile, Lulu? 
LULU: Sînt colorate... 

GUFI (Potolind vacarmul.): Cum adică, colorate? 
LULU: Au ceva pe deasupra... O culoare... 

GUFI (Prefăcut.): Aha! Un fel de piele... 

LULU: Nu e piele, e altceva... 

GUFI: Moale sau tare? 

După cum se nimereste. 


GUFI (Înnebunit de rîs; la fel si curtea.): Râzi, Iola, rîzi! 


LULU: 
GUFI: 
LULU: 


N-auzi cum le scoate și le-ncîlcește ? (Către LULU.) 


Arată-ne şi nouă o culoare, Lulu! 
Iarba... 
Iarba? larba e culoare? 


Nu, iarba e verde... 


GUFI (Potolind rîsul monstruos din sală.) : Lulu, zăpăcitule ! 


LULU: 
GUFI: 
IOLA: 
GUFI: 


Iarba nu e verde, e tăioasă. 

E şi verde, şi tăioasă. 

Auzi, ce gugumănie ! Rizi, Iola, rîzi ! 
Rîd, tată, da nu mă prind... 


Stai s-auzi una mai gogonată... (Către LULU.) 


Dz cerul cum e? 


LULU (Aproape plîngînd.) : Cerul e albastru... 


(Haz general, pufnituri copioase.) 


GUFI: 


LULU: 
GUFI: 
LULU: 


Eşti prost ca oaia, Lulu! Cerul nu e albastru, 
cerul e uşor. Tu nu vezi că stă pe capul nostru și 
nici nu-l simţim? 

Nu stă pe capul nostru. 


Da unde? 


E departe, sus... 


GUFI (Ridicînd mîna.) : Aici? 


LULU: 


Mai sus. 

GUFI (Se întinde cît poate.): Aici? 


LULU: 
GUFI: 
LULU: 


GUFI: 


LULU: 
GUFI: 
LULU: 


GUFI: 
LULU: 
GUFI: 


LULU: 


Nuuu... E sus de tot. Nu-l poti atinge cu mîna. 
O fi mai sus de acoperiş? 

Mai sus. E atît de sus, că nici o pasăre nu-l poate 
atinge. 

Te-am prins! Dacă-i asa de sus, cum poţi să zici 
că-i albastru ? L-ai atins cu mîna ? 

Nu! L-am văzut cu ochiul. 

Da' ce, ochiul e pentru atins? 


Păi, nu l-am atins cu ochiul... L-am văzut cu 
ochiul. 


Dz de ce n-ai văzut cu urechea sau cu nasul? 
Mor! Nu mai pot! Mă arunc! 


Stai, nu te ambala... Trage-ti aer în suflet... Îşi pun 
o întrebare mai ușoară... Zăpada, zăpada cum e? 


E albă... 


GUEFI (Haz.): Bravo, Lulu! Şi eu, care credeam că e rece! 


ZENO: 


LULU: 


ZENO: 


LULU: 


Da mărul ăsta cum e? (Îi întinde un măr.) 

E roşu. 

Muscă din el! (LULU muscă flămînd.) E? Cum 
ţi se pare? Nu e dulce? 


În gură e dulce. Da în afară e roşu. 


(Sala se zguduie de ris.) 


GUFI (Face liniste cu bastonul.): Lulu, recunoști că gura 

face scuipat? 


LULU: 
GUEFI: 


LULU: 


GUFI: 


LULU: 


GUFIL: 


LULU: 


GUFI: 


LULU: 


GUFI: 

Da. 

Recunoști că nasul face muci? 

Da. 

E drept că urechea face ceară? 

Da! Da! 

Şi pielea, nu-i așa că face sudoare? 

Aşa-l. 

lar ochii fac lacrimi! (Triumf) Poţi să zici că 
nu-l așa? 

Ba da. 


Deci ochii sînt pentru lacrimi, nu pentru văzut! 


(Aplauze ; GUFI se înclină ; îsi dă brusc seama că degeaba 
se înclină şi începe să-i pupe pe cei care-l aplaudă ; un 


fel de triumf în Parlament.) 


LULU (Furios.): Ba nu, ba nu! Sînteți orbi, sînteți niște 


ZENO: 
LULU: 


GUFI: 


LULU: 


GUFI: 


LULU: 


GUFI: 


trăncălăi, sînteți orbi blestemaţi ! 

Iar îi sare țandăra... 

Nu pricepetți nici cît negru sub unghie... Treceți 
prin lumină ca gâsca prin apă... Orbi! Orbi! 
Toată lumea e oarbă, Lulu... 

Ba nu, ba nu! 

Ia te uită! Altă trăsnaie! 

Unii oameni văd! Văd! 


Care-s ăia? 

LULU: Îi ştiu eu... Sînt... 


ZENO: Arată-mi-i și mie... Să pun mîna măcar pe unu... 


Să-l aduc aici, să mai avem un bufon... 


LULU (Înghitit de rîsetele sălii.) : Sînt multi, mulți! Eu vin 


de acolo! 
IOLA (Profztînd de haos, către LULU.) : Eu te cred! 
GUEFI: Bine-ai făcut c-ai venit, Lulu... Altfel, muream 


de plictiseală. 

LULU (Către IOLA, acoperit de zarvă.) : Cum ? (Către GUFI.) 
Am să fug înapoi! 

ZENO:  Baftă! 

IOLA (Către LULU.) : Vin şi eu cu tine... 

BUBI: Cale bătută! 

MARŢAFIȚŢA : Vezi să nu te mănînce cîinii... 

LULU: Nu mă credeţi... Niciodată nu m-aţi crezut... 
(Către IOLA, în șoapră.) Iola, măcar tu să mă 
crezi... Sînt orașe în care oamenii văd... Sînt 
mii de orașe cu acoperișurile strălucitoare. .. Acope- 
rişurile sînt roşii... Copacii sînt verzi... Toamna, 
frunzele se fac galbene ca aurul... Marea e albastră 
şi ea și se înnoadă cu cerul... Caii sînt albi, 
păsările sînt violete... Murele sînt negre, castanele 


sînt cafenii... 

GUFI (Prinde tot.): Daţi-l afară! O strică de cap! 

LULU (Alergînd prin palat și strigînd.) : Fetele poartă mărgele 
strălucitoare ca soarele... La degete au inele care-ţi 
iau ochii, în urechi poartă cercei... şi perle albe 


ca laptele... Iola, ascultă-mă, nu fi oarbă! După 

ce plouă, se întinde curcubeul de-a curmezișul 
cerului... cu o mie de culori pe el... Noaptea ies 
pe cer luna şi stelele... care sînt nenumărate și 
strălucesc precum diamantele... grăunţe de foc, 


înţelegi ? 


GUFI (Vînîndu-l pe LULU.) : Afară! Afară! Aruncaţi-l la 


sobolani! 


LULU (Cătărat pe candelabru.) : Iola, eu pot să te învăţ să 


vezi... Oricine poate să înveţe să vadă... Limba 
ta e roşie, ochii tăi sînt albaştri! Pielea ta e albă, 


da... Încearcă să vezi, Iola, ține minte culorile... 


(LULU e însfăcat de multime şi scos.) 


GUFI (Așezîndu-se obosit.): Nebun mai e! 


IOLA: 
GUFI: 


ZENO: 
BUBI: 
GUFI: 
BUBI: 
ZENO: 


Poate că nu era nebun... 


Vino la pieptul meu, fata mea... Era să te 
omoare... Rău am făcut că l-am adus... 


Toţi bufonii sînt nebuni. 

lar ăsta e mai rătăcit decît toţi... 

Pe mine, să vă spun drept, m-a cam plictisit... 
Și pe mine... 


Pe mine chiar m-a luat căscatul... 


MARȚAFIȚA: Eu chiar am aţipit... 
ALTE PERSONAJE (Relaxîndu-se după lupta cu LULU.) : 


GUFI: 
BUBI: 
ZENO: 


ȘI noi, şi nol... 
Ín ultimul timp, se cam repetă... 
O ţine una și bună... 


Altădată, mai scornea cîte ceva... 

GUFI: Eu m-am cam săturat de el. 
ALTE PERSONAJE: Şi noi, şi noi... 
BUBI: Ar cam fi timpul să-i tăiem capul... 


MARȚAFIȚŢA : Chiar! Nu mai face nici cît o ceapă degerată. 
ZENO:  Sperie copiii... 

MARȚAFIŢA: Auzi! larbă verde! 

ZENO: M-am scîrbit de el ca de mere acre... 

GUFI: Așa, aşa... 


BUBI: Peste trei zile e tăierea porcului... Eu zic să-l 


tăiem odată cu porcul... 

IOLA: Ba eu aș vrea să-l mai aud. 

MARȚAFIȚA (Speriază.): A sucit capul fetei. 

GUFI: A cam sărit peste cal, e drept. Trebuie băgat la 
zdup, cu căluş și cu ţepușă. 

IOLA (Persuasivă, ciudat de vicleană.) : Tăticuţule... Lasă-mi-l 


mie... Eu tot nu pricep nimic... Am să mă joc 


cu el... 
GUFI: Ti-l dau de zestre, dacă te măriţi! 
IOLA: Mă mărit! 
GUFI: Primeşti pețitorii ? 
IOLA: Primesc! 


(Aplauze; GUFI încîntat; dintr-odată, ceva îi atrage 
atentia.) 


GUFI: Ce-i asta? (Adulmecă prin aer.) 

(Toată lumea cu nasul prin aer; în sală pătrunde miros 


de gogosi.) 


UN STRĂJER (Pătrunde în sală rupt, însîngerat, cu ultima 
suflare.) Măritule! (Dă chix în fata tronului.) 


GUFI: Ce-i? Spune! Nu muri! 
UN STRĂJER (Prăbuşit.): S-au adus gogosi la chioșc! 
(Moare. 


(Toată lumea se repede spre uşi; îmbulzeală ; se calcă 
unii pe altii în picioare.) 


GUFI (Se înghesuie si el; văzînd că nu poate ieşi, se întoarce 
pe tron.): Stati! (Încremenire.) Ruşine! (Tăcere 
lungă.) Cînd patria pierde un soldat, se cade să 
fim de faţă... Măcar un minut... Cum vreţi să 
supraviețuim? Irecînd peste cadavre? Ruşine! 
Mortul nici nu s-a răcit şi voi vă repeziţi la gogosi... 


Mai staţi o clipă... Gîndiţi-vă la el... 


(Toată lumea rămîne în reculegere; GUFI îşi dă jos 
obiectele regale şi o şterge pe uşă în vîrful picioarelor; i 
se aud mai apoi paşii repezi şi nerăbdători pe scările 
palatului ; brusc, toată multimea se repede strivind uşile ; 
IOLA rămîne singură; sunetele paşilor se sting.) 

Actul II 


Sala tronului. Personajele, în fata tăvilor uriaşe. Se aud 
ultimele clefăieli. Unii mai ling zahărul rămas de la 


gogosi. 


UN STRĂJER (Intră tiptil, alunecă spre GUFI şi-i rade un 
deget de zahăr de pe tavă; GUFI îi arde una din 
zbor.): Au! 


GUFI: Pune-l la loc. 
UN STRĂJER (Întinde dîra de zahăr la loc.): Preaînfu- 


lecatule... Pețitorii nu mai au răbdare... 

GUFI (Lingîndu-se pe buze.) : S-aştepte. 

UN STRĂJER: Au tocit preşul de la uși... (Pleacă.) 

ALT STRĂJER (Soseste în fugă.): Peţitorii se perpelesc... 
(Pleacă. ) 


UN STRĂJER (Se întoarce.) : l-a apucat damblaua... Unu' 
s-a... (Restul, la urechea lui GUFI; GUFI îşi 
strînge genunchii.) 


GUEFI: Cum? 

UN STRĂJER : Cum am zis. S-a pierdut cu firea. (P/eacă.) 


GUFI: Hai, roiv ! Îi chem îndată. (Către IOLA, a cărei 
tavă e plină.) De ce nu halesti ? Haleste, ca să fii 
grasă... ( fi sterpeleste gogosile.) Să nu creadă că te 
tin nehrănită... la mine în casă... (Mo/făze.) Noi 
se cade să fim cu toţii graşi... și rotofei... ca să 
se vadă... c-avem crăpelniță... să nu se șușotească 
degeaba... că nu sînt un pîrlit... întâi și-ntil... 
să știi şi tu... trebuie băgat la ghiozdan... trebuie 
pusă burta la cale... 


UN STRĂJER (nrră.): Prealogopedule ! Nu mai e de glumă! 
Au prins a sparge și-a dărîma prin casă... (P/eacă.) 
ALT STRĂJER (Jarră.): S-au dat la cârnaţi... (Pleacă.) 


UN STRĂJER (Intră): Au şterpelit măsline și ardei iute. 
(Pleacă. ) 


ALT STRĂJER (Acelaşi joc.): Acum ronţăie nucile... 
UN STRĂJER (Disperat.): Se apropie de pivniţă... 
GUFI: Nu! La pivnită, nu! 
ALT STRĂJER: Nu-i putem opri. Sînt multi... 
GUFI: Cîţi? 

GUFI ĉn ochi.) : Trei! 


GUFI: Să intre! (STRĂJERII ses; către IOLA.) : Eşti 
gata, fata mea ? (Către MARTȚAFITA.) Martafito, 
mai dă-o cu parfum ! (Doica dă drumul la robinetul 
regal si se execută.) Aşa... (Către curte.) Mai dați-vă 
şi voi cu parfum... Să nu creadă că sîntem 


nespălati. 

(Toată lumea, înghesuită la robinetul regal ; mare bălă- 
ceală ; se ung sîrguincios pe la încheieturi, pe gingii și 
printre degetele de la picioare ; în cadrul ușii apar şi cei 
trei petitori sub formă de scara mîtei; înaintează, ciu- 
faliti si speriati, cu mîinile prin aer; pare că un animal 
cu multe brate si picioare se rostogoleste prin încăpere ; 
se tot împiedică de propriile lui picioare şi bastoane 


albe.) 


TOȚI (Ajunşi cu greu în fata lui GUFI.) : Unde-i fata? 

GUFI:  Răbdare, ciumetilor, răbdare! (fi cercetează pe 
rînd.) Mă! Tu nu eşti Firfirică? Firfirică a lu’ 
Cotofigă? Regele gîrlicilor? Nu ești tu ăla cu 
blatfusul ? 

FIRFIRICĂ (Mîndru.): Eu îs. 


GUFI (Î] încearcă pe al doilea; îl caută pe sub bărbie ; îi trece 
un deget prin ureche, după care şi-l şterge de gulerul 
dantelat al petitorului.) : Tu trebuie să fii Gîrneaţă ! 
Gîrneaţă a lu’ Pişcolaust. N-ai făcut tu în pat 
pînă la cinşpe ani? 

GÎRNEAȚŢĂ (Triumfător.): Da, dz dup-aia m-am potolit. 

GUFI: Nu mai faci? 

GÎRNEAŢĂ: Mai deloc. 

GUFI (Cercerîndu-l pe al treilea.): Auuu! Ţonţonel a' lu’ 
Logopungă. Ce mai face tac-tu, i-au crescut dinţii ? 

ŢONTONEL: I-au crescut trei... Da şi mie unu... (Cască 
gura, îl ia de mînă pe GUFI şi-l dirijează spre 
dinte.) 

GUFI: Frumos dinte! 

ŢONŢONEL : Tata o zîs c-o să mai iasă... 

GUFI: O să iasă, o să iasă... Cînd o face plopu pere... 

ŢONTONEL: Mă iei la vale? 

GUFI: Tritt! Sînteţi băieţi buni. Păcat de voi. Mai bine 
rămîneati pe-acasă... Mă, voi știți să pașteţi vaca ? 


TOŢI: Ştim. 


? 


GUFI: Da să vă-nsuratți știți? 

TOŢI: Stim. (Speriazi ei înşişi de răspuns, duc mâinile la 
gură.) 

GUFI: Bine, mă! Ia spuneți, ce daţi voi pe fată? 


FIRFIRICĂ : Întti s-o dibuim... 
GÎRNEAŢĂ : Poa-poate n-are ce-i tre-trebuie... 
ŢONŢONEL: Că tata o zis... că dacă-i zăludă... s-o lăsăm 


baltă... Şi s-o luăm la palme... 

FIRFIRICĂ (Ghiont lui ŢONŢONEL.) : La picior... 

ŢONȚONEL: Așa, la picior... 

FIRFIRICĂ: Că pe noi nu ne duci cu preşu.... 

ŢONŢONEL: Că tata o zîs că mata ești cam parșiv și-nșeli 
lumea la cîntar... 

GÎRNEAŢĂ.: Că nici noi nu sîn-sîntem de... de... de... 
azi de ie-ieri. 

TONTȚONEL: Vrem să cîntărim marfa. 

FIRFIRICĂ : Ce-i în mînă nu-i minciună. 

GÎRNEAŢĂ.: Că ma-ma-matale ne cam sco-scoţi o-ochii... 


GUFI:  Luaţi-o, fârtaţilor! V-o dau pe cercetate, Marţafiţo, 
adă fata! 

MARŢAFIŢA (Împingînd-o pe IOLA.): Mergi drept! 
Gura-nchisă! 

ŢONŢONEL (Ezită s-o atingă.) : Are cap? 

GUFI: O grămadă. 

FIRFIRICĂ: Are gît? 

GUFI: Iola, ia tușește tu puţin... (IOLA tuseste; către 
petitori.) Ei? 

GÎRNEAŢĂ.: A-are u-u-umeri? 

GUFI:  A-are. 

ŢONȚŢONEL (Înghite în sec.): Are ȘI... sau... 

GUFI (Către MARŢAFIŢA.): Are şi sau? 

MARȚAFIŢA: Are, are... 

GÎRNEAȚŢĂ.: Dg ci-ci-cizme are? 

ŢONȚONEL (Către GÎRNEAŢĂ.) : Ce-ţi trebuie cizme? 

GÎRNEAȚŢĂ.: Cu-cum ce-mi trebuie? Cu-cu-cu ce-o să 
u-u-umblu la iarnă? 

ŢONTONEL: Aşa e! Jupoane, blănuri, curele... are? 

GUFI:  Marţafiţo, are? 

MARTȚAFITA: Are o husă. 

FIRFIRICĂ: Da gogosi ştie să facă? 

GUFI: Nu. (Indignare pe cei trei petitori.) Da nici să le 
mănînce nu știe. 

GÎRNEAŢĂ : Tot e bi-bi-bine. 

FIRFIRICĂ : Gură, nas? 

GUFI: La egalitate. 

ŢONŢONEL: Deşte? Tot cinci? 

GUFI: Cîte deste ai, lola-tată? 

IOLA: Zece. 

TONTȚTONEL (Cu gîndul dus.): Zece negri mititei... 

FIRFIRICĂ : Nu e cheală? 

GUFI: Nici măcar în glumă. 

TONŢONEL: De vorbit, vorbeşte? 

GUFI: Cum să nu! Iola, spune a! 

IOLA: A! 

GUFI: Ei? 

GÎRNEATȚĂ:: La cîte s-s-se s-s-coală ? 

GUFI (Se scarpină-n cap.): Cam la cîte, Martafițo ? 

MARTȚAFITȚA (Rusinată.): Cam la unşpe. 

GÎRNEAȚĂ: Au! 

TONTȚONEL (Discret, către ceilalți doi.): Psst! Îi tragem 
ceasul 'napoi. 

FIRFIRICĂ : Da' zestre? 

ŢONTONEL: N-o luăm fără zestre. 

GÎRNEAŢĂ : Mai bi-bi-bine lip-lip-lipsă... 

GUFI (Acru.): Care zestre? Ce zestre? 

FIRFIRICĂ: Zestre! Să ne dai zestre! 

ŢONȚŢONEL: Mai bine o omor decît s-o iau fără zestre. 


GUEFI: Cine-a mai auzit de zestre? Pe la noi nu e cu 


zestre. 
GÎRNEAȚĂ : Sîn-sîn-sînteţi înapoiaţi, d-aia ! 
GUFI: Îi dau o slugă. 
FIRFIRICĂ : Slugă avem. Tu să ne dai gogoși. 

GUEI (Ars.): Nu dau gogoşi! 

ŢONŢONEL: Fără o mie de gogoși, nu iau fata! 
GÎRNEAȚĂ.: Şi eu! O la-la-las în zeama ei... 

GUFI: O mie de gogoși? Sînteţi ticăiti ? 

FIRFIRICĂ : O mie una! 

GUFI: O sută! 

FIRFIRICĂ: O mie! 

GUEFI: În vremurile astea? O sută! 

FIRFIRICĂ : Taci, c-ai dospit la ciorap. 

GUFI: Eu, laciorap!? 

FIRFIRICĂ : Ai! Eşti mîncău! 

GUFI: Eu sînt mîncău? Tu ești mîncău! Să ieși afară! 
FIRFIRICĂ : Eu ies, da ea rămîne fară bătrînă... 

GUFI: Două sute... 

FIRFIRICĂ : Nouă sute... 

GUFI: Mor! Mor! Nouă sute de gogoşi! Mai bine o 


omor cu mîna mea decît să-i dau nouă sute de 
gogosi. 

FIRFIRICĂ : Treacă... Opt! 

GUFI: Trei! 

FIRIFIRICĂ : Sub opt sute nu scad nici mort. 

GUFI: Nu dau peste trei sute nici să mă ungi cu miere. 

FIRFIRICĂ : Nu fi hapsîn! 

GUFI: Hotule! 

FIRFIRICĂ : Şapte sute și cu asta basta! 


GUFI: Patru sute! Batem palma! 

FIRFIRICA : Nooo! Nu mă amețești tu pe mine. Tu să iei 
în tărbacă pe cine-ai mai luat. 


GUFI (Plîngăret.): Firfirică, dragă... Eu să te ameţesc pe 
tine? Tu nu vezi în ce hal ne zbatem? Jur pe 
ochii mei! Dacă n-am, n-am! 

FIRFIRICĂ : Minti ! Eşti huligan şi zulitor. Ai stat la pîrnaie 
înainte de-a lua tronu. 

GUFI: Ce te bagi? 

FIRFIRICĂ : Istoria va vorbi! 

GUFI:  Vax! Nu va vorbi! 

ŢONTONEL: Va vorbi, va vorbi! Pereţii au urechi... 

GUFI: Cinci sute! Ultimul cuvînt. 

FIRFIRICĂ: Ca să nu zici că sînt ţoapă... şase sute! 

GUFI: Niciodată! 

FIRFIRICĂ : Atunci, adio! Ai să-ți muşti unghiile ! 


GUFI: Cale bătută! Aşa fată nu mai găsiţi voi. 
FIREIRICA: O să-ţi facă ceai la bătrînețe... O să-ți pună 
ventuze... 


GUFI: O să fluierați a pagubă... Nici dracu n-o să vă ia... 
FIRFIRICĂ : Fete? Cîtă frunză... (Arată spre public.) 
GUFI:  Astea-s fete? Habar n-au să dea cu telu.... 
FIRFIRICĂ (Sfat tainic cu ceilalți.) : Cinci sute cincizeci ! 
GUFI (Sfat tainic cu sfetnicii.) : Sec! 

FIRFIRICĂ (Discrer.): L-am păcălit! 

GUFI (Sclipizor.): l-am dus. 


FIRFIRICĂ: Îmi place să lucrez cu dumneata. Eşti om 


de-nţeles. 

GUFI: Vino să te pup. Eşti firfiroi de treabă. 

FIRFIRICĂ (Printre efuziuni.): Mai ai şi alte fete? (Toc, 
toc.) Adă gogoșile. 

GUFI: Care gogoşi? 

FIRFIRICĂ : Cum care? 

GÎRNEAȚĂ.: Te fa-fa-faci într-o u-u-ureche? 

ŢONTONEL: Cinci sute cincizeci în cap. 

GUFI: Păi... nu-s gata... 

GÎRNEAŢĂ: Ne-a fen-fen-fentat... Mă scoa-scoate din 
pa-pa-papuci... 

GUFI:  Nu-s gata, fraţilor! Eu am casă grea. Aluatul 


dospeşte încet. Gogoşile, peste nouă luni. 
FIRFIRICA : Și ce-mbucăm la nuntă? 
ZENO: La nuntă dansăm menuet... 


GUEFI: Păi, nu? De-mbucat, îmbucăm altă dată, cînd o 


s-avem. 

FIRFIRICĂ : No, atunci ai stricat tocmeala. Sal'tare! 

ŢONŢONEL (Oprindu-l pe FIRFIRICĂ.) : Sta... stai... că 
tata o zîs să nu vin acasă fără mireasă că-mi dă cu 
şutu... 

GÎRNEAŢĂ: Da-da-dacă nu ne-nsurăm a-a-azi... cînd 
ma-ma-mai avem timp? 

ŢONŢONEL: Miine avem meci... 

GÎRNEAȚŢĂ : Poi-poi-poimîine popice... 

ŢONȚŢONEL: Răspoimfine se-mpart corcodușele... 

GÎRNEAȚĂ : Du-du-dup-aia îndopăm gîș-gîș-gâștele... 

TONTȚONEL: Sîmbătă furăm lemne... Vin sărbătorile... 


Prindem muște pentru undită... 

GÎRNEAȚŢĂ.: Da-da-dacă n-o facem a-a-azi... ră-rămînem 
de căru-ru-ruță. 

ŢONŢONEL: Ne jupoaie tata... 

FIRFIRICĂ : Fie. (Către GUFI.) O luăm și-aşa. (Toti trei o 
însfacă pe LOLA şi dau să plece.) 

GUFI: Stati! Stau! Huo ! 

FIRFIRICĂ: Ce mai e? 

GUFI: Păi, cum? Toți trei? 

TONTȚONEL: Păi, ce-are? 

GÎRNEAȚŢĂ.: Ce mai vrea? 


GUFI:  Băăă, ciufuceilor! Păi, nu toți. Unu'! 
TONTONEL: Cum unu'? 
GUFI: Numa unu poa s-o ia de nevastă. Nu toti. 


FIRFIRICĂ (Se scarpină.): Zău? 
ŢONTONEL: Eşti sigur? 
GÎRNEAŢĂ: Fără şa-șa-șagă ? 
ŢONTONEL: Auuu! Așa o zis și tata... 


GUFI: Păi?! Cum o-ncepuserăţi, era ușor... 
FIRFIRICA : Da de ce numa unu? Că noi ne-am avut ca 
fraţii. a 


ŢONȚONEL: Cum o dregem? 
GÎRNEAŢĂ : S-o facem juma-juma... 
FIRFIRICĂ : Ba pe de trei! 

(Fiecare se repede la fată pentru împărteală.) 


GUFI: Fata trebuie pețită! 
ȚONŢONEL (Către IOLA.) : la-mă pe mine, că mă bate 


tata... 
FIRFIRICĂ : Te ţin în puf! Îţi fac şerbet. Te gâdil la călcîie... 
GÎRNEAȚĂ: Eu ştiu să cî-cînt din flu-flu-fluier... 
ŢONŢONEL: Eu pot face ca mînzu.... 
FIRFIRICĂ: Cu-cu-ri-guuu ! 
GÎRNEAŢĂ: H-h-ham! H-h-ham! 
ŢONȚŢONEL : Te pup pe ceafă. Îţi număr de o mie de ori 
degetele de la mîini şi de la picioare... Te ridic în 


braţe şi te-aburc în prun... Îţi dau mere pădurețe... 
Te iau la cules ciuperci... 


FIRFIRICĂ : Îţi dau botoşeii mei... Vrei să-ţi dau botoșeii ? 

GÎRNEAȚĂ : Îi fa-fa-fac clă-clă-clătite. Îţi dau și şo-șo-șorici. 

ŢONTONEL: Să fugim în lume! 

FIRFIRICĂ : Îți dau gulerașul meu. Vrei gulerașul meu? 

GUFI: Aşa se pețeşte? (Către BUBI și ZENO.) Cum 
dracu’ se peţeşte? 

BUBI: Să-i zică vorbe dulci... 

ZENO: S-o giugulească... 

BUBI: Să-i înmîneze plecăciuni... 

GUFI: Giugiuliți-o cu plecăciuni. 

ZENO:  Burdușiţi-o cu daruri... 


BUBI: Fandositi-vă! Spuneți vorbe goale... 

Mormăiți poezioare, dați din aripi, ridicați-vă 


coada, smotociți-vă motul... 


GUFI: S-a-nteles ? 


(Cei trei încep toti odată; bîlbiială mare.) 


J 


FIRFIRICA : Prinţesă cu laură sînt orb ca o gaură mai rău 


ca o stîncă mă ia de bărbat am cap nemăsurat de 
groapă adîncă de negură grea trei zile să tot cazi 
în ea iar pleoapele mele sînt cercevele negreală 
sub ele ca frigul sub stele ca răul sub bine că pînă 


şi eu mă sperii de mine... 


ŢONŢONEL : Prinţesă de lut am capul umplut c-o noapte 


urîtă și fără-nceput cu iz cătrănit și fără sfârşit şi 
inima, ah, ce aprinsă e gaură pură nestinsă fără 
pereţi şi mii de planeţi în ea s-ar putea prăbusși 
aşa e, fecioară, și-n sîngele meu e frig ca în moară 
au ca-ntr-un cuvînt iar dinspre creierul meu bate 


un vînt ascuțit ca un cuţit. e 


GIRNEAŢA: E-eu nu vreau să te mi-mint da-n mintea 


mea e-ntuneric ca-n ia-iad de nu mai e-e ră-răsad 
de drac pe co-colac,şi pe la-lac c-a fu-fugit ca un 


smin-smintit... 


(Toate personajele aplaudă.) 


GUFI: 
IOLA: 


Bravo ! Bravo! Aşa! Ei? Iola! Pe care îl alegi? 


Știu ȘI eu, tată? 

GUFI: Gîndeste-te, fata mea, gîndește-te... 

IOLA: Nu mă pot hotărî, tată... Toti îmi par frumoși... 

PEŢITORII: Oooo! 

IOLA: Toti îmi sînt dragi... 

PEŢITORII: Aaaa! 

IOLA: Sînt sclipitori şi hrăniţi toți trei... (Încet.) Mai 
bine să se ia-ntre ei... 

PEŢITORII: Eeee! 

GUFI: Cum aşa, fata mea? 

IOLA: Ce să-ţi spun? Inima mea e a lor... 

GUFI: Te-ai dilit, fata mea? 

IOLA: Îmi place mai ales Firfirică... 

GUFI:  Lănţoiul ăsta? 

IOLA: Da şi Jonţonel mi s-a lipit de suflet... 

GUFI:  Vlăguitul ăsta? 

IOLA: De Girneaţă, nici să nu mai vorbim... Îmi vine 
să mi-l ung pe pîine... 

GUEFI (Îngrozit.): Fonfăitul de Gîrneaţă ? Îți place? 

IOLA: L-aş asculta zi și noapte... 

GUFI (Către ZENO și BUBI.) : Ce-o fi cu ea? 

BUBI:  Vîrsta... 

ZENO:  Vine-o vreme cînd... mă-nţelegi... 

GUFI: Na! Ce facem? 

ZENO: Să tragem pălăriile la sorți... 

BUBI: Să sară fiecare-ntr-un picior. Și cine sare mai 


Sus... 

GUFI: Ce faci, Martafiţo? Alege-i bărbat stăpînei tale! 

MARTŢAFIŢA: Nu mă-ncumet, prealăfăitule... 

GUFI:  Alege-l, Marţafiţo! Caută-i bine şi alege-i după 
dinţi! 

MARȚAFIȚA (// apucă pe FIRFIRICĂ.) : Ia cască gura! (|; 
cercetează dinții.) Te gîdili ? 

FIRFIRICĂ : Nu, d? mă furnic... 


MARȚAFIȚA : Nu eşti bun... (Către TONTONEL.) Cască 
gura, Ţonţonel! (Îi scoate dintele.) Ce-i cu dintele 
ăsta ? 

ŢONTONEL: Mi-ai scos clonţul! Te omor! 

MARTAFITȚA : Avea dinte falş! 

ŢONTONEL: Dă dintele-napoi! Secătură! 

MARȚAFIȚA: Cască gura să ti-l pun... (T-L pune.) Hai, 
Gîrneaţă ! 

GÎRNEAȚŢĂ : Nuuu ! Nu su-su-suport mînă de fe-fe-femeie... 


Îmi vine să mă legăn... 
(Usile se deschid şi doi străjeri intră furtunos.) 


UN STRĂJER : Măritule! Nenorocire ! 
(Stupoare în sală; cum ? ce?) 

ALT STRĂJER: A dat laptele-n foc! 
(Panică ; unde ? care? cînd ?) 


UN STRĂJER : Blestem ! Vine blestemul peste noi! Ne-am 
ars! (Pleacă. ) 

([ipete afară; aerul vibrează; au! nu! cum? de ce?) 


ALT STRĂJER : Beleaua e cît casa. S-au prăbușit paharele 
de pe dulap. 


UN STRĂJER (Vine.) : S-a înăcrit aerul în adîncul merelor... 


(Își varsă merele dosite în buzunare.) 


ALT STRĂJER : S-au afumat clătitele... S-au dat de-a rosto- 
golul borcanele cu dulceţuri... (P/eacă.) 


ZENO: Parcă s-aude-un vînt... 


BUBI: Fluieră careva pe casă... 
GUFI: O fivinerea neagră... (Pentru sine.) Ori o fi venit 
ceasul ? 


UN STRĂJER: S-au pleoștit ciupercile! S-au rostogolit 
drumurile la vale... S-a înmuiat coaja pomilor... 
E viermuială mare și-n heleşteu... (P/eacă.) 


ALT STRĂJER (Vine.): Parcă mîrîie ceva sub talpa casei... 
(Toti cu urechea la podea.) 


ZENO: Parcă se plimbă cineva pe acoperiș... (Tozi se 
plimbă pe sub paşii prezumtivi.) 

GUEFI (Înficoșat. ): Zeno, fă-mi o frecţie! 

FIRFIRICĂ : Să ne cărăbănim! Să fugim! 

BUBI: Parcă s-a lipit pardoseala sub tălpi... 


ZENO: Ne-au ajuns din urmă gafele şi matrapazlicurile... 
(Panică ; fiecare fuge orbeste.) 


TONTONEL: S-o fi deschis gura pămîntului... 

GÎRNEAȚĂ: O să ne-nghi-ghi-ghită... 

ZENO:  S-or fi rupt temeliile... 

BUBI: A plesnit miezul lumii... 

MARȚAFIŢA: Să n-o ia cu potop... 

IOLA:  De-ar porni... Să ne dăm şi noi cu barca... 


GUFI: Help! Help! 


(Semne violente; se zguduie tavanul, cad fire de praf; 
fiecare al patrulea picior de la scaune se prăbuseste etc.) 


ALTE PERSONAJE : Să batem ușile în cuie! Să închidem 


porţile! Să ne punem vată în urechi! 


GUFI: Asta-i! Astupaţi-vă urechile! 
(Toată lumea îsi astupă urechile ; se face linişte totală.) 


GUFI: Ei? Parcă-i mai bine... 
ZENO: E mult mai bine... 
BUBI: E chiar mai bine ca-nainte... 


TONTȚONEL-: Parcă nici n-ar fi fost... Dacă ar fi fost, s-ar 
fi povestit. 

GÎRNEAȚÃ: Ne-ne-ne-ai sla-sla... sal-sal-salvat... Esti 
că-căpos! 

GUFI (7riumfător.): Ne-am ambalat degeaba. O fi căzut 
vreo prună. 


BUBI: O fi sughiţat vreun cîine... 

GUFI: Se mai întîmplă... Stati blînzi, să facem o probă... 


(Toată lumea îsi desprinde încet mîinile de pe urechi ; 
liniste totală; personajele îsi îndepărtează si mai mult 
palmele ; brusc, cataclismul începe ; personajele sînt arun- 
cate în toate părțile.) 


GUFI:  Mamăăăă! (Își acoperă din nou urechile ; personajele 
îl imită.) 

TONTONEL (În liniștea grea.): Am sfeclit-o ! 

FIRFIRICĂ : Ce ne facem? 

GUFI: Nu facem nimic. Stăm așa. 

GÎRNEAȚĂ : Cît? 

GUFI: Cît o fi nevoie. 

ZENO:  Să-l chemăm pe Macabril. 

GUFI: Nu vine. 

ZENO: Îi dai poruncă. 

GUFI:  Canci! Eu mă tem de Macabril. E sfirîit rău... 


Taie coada la pisici... Bolboroseşte în somn... 


Adună zeamă neagră în borcane... 
IOLA: Ce facem, tată, c-am amortit ? 


GUFI: Poate c-a trecut... 


(Acelaşi joc; urechile eliberate; cataclismul reîncepe; 


palmele la loc.) 


ZENO: Am făcut-o de oaie... 

ŢONTONEL: Eu vreau la tata... 

GÎRNEAŢĂ (Plêîns.): Eu tot... Că nu-s de p-aici... 
FIRFIRICĂ (Lui GUFI.): Ai o fată proastă ca o cizmă... 
ŢONŢONEL: Ne lipsim de ea... 

GÎRNEAŢĂ: H-h-huo! 

FIRFIRICĂ : Ne-ai păcălit la gogosi... 

ŢONTONEL: Acv ne ţii cu palmele pe cap... 

GUFI (Furios.): Gura, plăpîndiilor! Afară! Afară! 


(Vrea să-i lovească şi-şi ia mîinile de pe urechi; reîncep 


tunetele. ) 


GUFI (Asrupîndu-şi repede urechile.): Las că v-arăt eu... 


numai să treacă valul... 

ZENO:  Zău, măritule, ce facem? Asta nu e viaţă... 

GUFI: Ce, ai obosit? 

MARȚAFIȚA: Mă dor coatele... 

GUFI:  Mîrtiţilor! Nimic nu vă place! Las că vă obișnuiți 
voi şi cu asta. Ce-i mare lucru să-ţi ţii palmele pe 
urechi ? E chiar sănătos. Nu vă mai intră praful. 
Mie îmi şi place... 

BUBI: Mai bine să vină Macabril... 

ZENO:  Zău, poate ne scapă... 

ALTE PERSONAJE : Macabril! Macabril! 

MACABRIL (Apare, după mai multe apeluri ; personaj demo- 


nic; subtire la fată ca o stafie, cinic şi rău după 
2 2 32 

îmbrăcăminte, ironic după baston, neiertător după 
tichie, lugubru după vocale.) : Aha! M-ati chemat! 
Vi s-a făcut de joacă şi n-aveţi lăutar... 

GUFI (Implorator.): Macabril, 'nțeleptule... E nenorocire... 

MACABRIL: Ei, aş! 

ZENO: A dat blestemul peste scăfirlia noastră... 

BUBI: Ni s-au scufundat corăbiile... 

MARȚAFIŢA: Ne-a pierit piuitul... 

MACABRIL (Se roteste stăpânitor prin încăpere; hohoteste ; 


ecou prelung.) : Aşa vă trebuie... Aţi semănat vînt 


ff No 


și aţi cules furtunăăă... 
GUEFI: Noi n-am mişcat nici un deget... 
BUBI: Spune-ne, înţeleptule, cine ne poate ajuta? 


MACABRIL: Ceee? Spune-mi cu cine te-aduni, ca să-ţi 


spun cine eeești... 


BUBI: Macabril, scoate-ne basma curată... 
MACABRIL: A vorbit şi Ion, că e și el ooom... (Rezonanză 
lugubră.) 


MARŢAFIȚA: Nu ne lăsa... De dragul fetei... 

MACABRIL : Bateti şaua ca să priceapă caluuu... 

GUFI: Au năvălit ceasurile rele... Ni s-au oprit dumicaţii 
în gâtlej. | 

MACABRIL: Orice pasăre pe limba ei piereee... 

ŢONŢONEL: L-aţi chemat degeaba. N-are ce ne face. 

MACABRIL : Prostu' nu e prost destul dacă nu e și fuduuul... 

GUFI:  Macabril, îmi crapă capu... 

MACABRIL: Ce ti-e scris în frunte ţi-e puuus... 
ZENO: $i mie... Îmi ies gogosile pe gît... 
MACABRIL : Păi? Cum e turcu și pistoluuv’... 


BUBI: S-au topit cercevelele, Macabril, a plesnit aco- 
perișul... 

MACABRIL : Ce-are-a face ? C-o floare nu se face primăvară... 

IOLA:  Macabril, îţi stă în putere să ne-ajuţi? 


MACABRIL : Mie? Pară mălăiaţă în gura lui nătăfleațăăă... 

GUFI: Oare s-o fi rupt aţa? Ne prăbușim în groapă? 

MACABRIL : Cine sapă groapa altuia cade singur în eaaa... 

ZENO: Spune, Macabril, ce să fie? 

BUBI: Spune, Macabril, ce-s astea? 

GUFI:  Ajută-ne, înteleptule ! 

BUBI: Am pierdut zece mii de borcane de dulceaţă... 
S-au rostogolit toate pe dușumea... 

ZENO: Ni s-au înmuiat cizmele și ni s-au pleoştit... (Îi 
arată cizmele căzute pe picior.) 

GUFI (Discret.): Crezi că e cazul să abdic? 

MACABRIL: Decît codas la oraș, mai bine-n satul tău 
fruntașșş ! 

GUFI: Nu ne chinui, Macabril... 

ZENO: Spune, cum o dregem? 

BUBI: Unde să ne ducem? 

MACABRIL: Geaba vii, geaba te duci, geaba rupi niște 


papuuuci... 


MARȚAFIȚA: Să ne rugăm? Să batem mătănii? 

MACABRIL: Capul plecat, sabia nu-l taiece. 

UN STRĂJER: Au cîntat cocoşii de treisprezece ori! 
ALT SRĂJER : Găinile au lătrar! 

UN CURTEAN: Cîinii au cotcodăcit... 

ALT CURTEAN: Pisicile au urlat ca lupiii... 
FIRFIRICĂ : Un curcan a behăit ca o oaie... 
GÎRNEAȚĂ : Po-po-porcul s-a su-su-suit pe ca-ca-casă... 
MACABRIL : Vorba lungă, sărăcia omului... 


GUFI: 


Ce se-ntîmplă, Macabril ? Scoate-ne din rahat! 


MACABRIL : Povestea s-a spus pînă cînd s-a sfîrşit, ce a 


GUFI: 


fost de văzut s-a auzit şi ce a fost de auzit s-a 
văzut, omul negru a venit şi stă sub pat la măritul 
împărat. 


Cum? Ce? 


MACABRIL : Ce s-a spus n-a fost minciună, numai ce s-a 


ZENO: 
BUBI: 


auzit a fost neadevăr, că văzătorul e aici şi stă 
ascuns într-un buric, că decît un rege mic, mai 
bine zeamă de cucută unsă pe nimic. 


Nu pricep. Să mă tai dacă pricep! 


Macabril, fii mai dibaci! Luminează-ne! 


MACABRIL : Nu v-aţi temut de întuneric, da de lumină o 


GUFI: 
ZENO: 
BUBI: 

să vă temeti și mare biîţiială o să fie, că văzătorul 
stă cu lumina ochilor la pîndă și din ochiul lui se 


va scurge pieirea voastră... 
Care văzător? Ce văzător? 
A intrat vreun văzător pe-aici? 


Văzător? În palat la noi? 

MACABRIL : Văzător, văzător, toate sînt semne de văzător 


GUFI: 
IOLA: 
ZENO: 
BUBI: 
IOLA (Se 


venit în petit, că nuntă mare s-arată pe lumină și 
pe soare şi fugă din furnicare și tăvăleală mare și 
spaimă şi mahmureală, că pe văzător nu-l poţi 
ține mult la ușă, că la voi ce-i în gură-i şi-n 
căpuşă, da' la el lumina bate şi dinăuntru în 


afară, şi de-afară înăuntru... 

Nu se poate! Văzător, aici? 

Cum, Macabril, există văzători? 

Capu' la cutie! 

Tacă-ţi fleanca! 

agată de MACABRIL.): Macabril! Macabril! 
Ajură-mă ! Există văzători ? Există lumină? Există 


culori? 


MACABRIL: Łas că te-ajută el, alesul, că numai ce nu se 


GUFI: 
BUBI: 
ZENO: 


poate nu există, ba încă și acela există, că lumina 
i . . o c- . 

le naşte pe toate şi nu e rușine să fii orb, numai 

să nu-ntuneci şi p-altii... 

Macabril! Ajută-ne să-l găsim ! 

Să-i scoatem lumina din cap! 


Să-i radem una cu leuca! 


MACABRIL: Mai din cot, că sacu a ajuns la fund și s-a 


GUFI: 
ZENO: 


făcut anv’ o mie și se vor auzi trîmbiţele ca să se 
mai schimbe perdelele pe la ferestre și să se mai 
spele rufele în împărăție... (Se îndreaptă spre 
ieşire.) 


Macabril! Nu pleca! 


Pune umăru cu noi! 

BUBI: Fiicapu nostru! 

MARTAFIȚA:: Lecuiește-ne de văzător, Macabril! 
MACABRIL : Ha-ha... (Rîs demonic.) 

GUFI: Îţi poruncesc să stai! 


MACABRIL: Tu să poruncești cui ai mai poruncit şi să te 
tragi de nasturi cu panglicarii şi cu bășicarii și în 
drumu' meu să nu te proțăpești, că hrană pentru 
şobolani te fac şi din coada lor îţi pun şi cercei la 


urechi, și lacăt la gură... 

GUFI (Plîngăret, în genunchi.) : Stai! Macabril ! Fără puterea 
ta sîntem pierduţi ! 

MACABRIL: Nu s-a făcut încă obroc pentru ochiul care 
luminează, şi dacă mai ai un strop de minte, fă 
un pas înapoi şi mergi de te culcă! (Dispare.) 

GUFI: Ce ne facem? Ce ne facem? 

BUBI (7rîntindu-se la pămînt.) : Văzător în palat! 

ZENO: Peste putinţă! 

IOLA (Aeriană.): Unde ești, văzătorule ? Unde eşti ? (Umblă 
nălucită cu mîinile prin aer.) 

MARTAFITA : Să-l înghesuim ! 

FIRFIRICĂ : Să punem laba pe el! 

ŢONTONEL: Să-i dăm la ţurloaie! 

ZENO: La atac! 

BUBI:  Înainteee! 

GUFI: Toată lumea la scotoceală! La pîndă și la răzuire! 
La şmotru! Să răzbiţi și să-l găsiți! 


GÎRNEAŢĂ.: S-s-să-l căutăm a-a-acolo u-u-unde e! 

IOLA (Rătăcind.): Unde eşti ? Văzătorule! Unde eşti ? Spune 


ceva! Cum te cheamă? 
GUFI: Căutați prin colturi, prin unghere și prin firide ! 
BUBI: Pe sub paturi, pe sub scaune şi pe sub dulapuri! 
ZENO: Prin sertare și pe sub saltele. 
GUFI: Cine nu-l găseşte va fi aspru pedepsit! 
MARTȚAFIȚA : Trebuie să fie prin bucătărie. Ăștia nu-şi văd 
decît de mîncare. Ori prin pivniţă, pe după oale; 
pe după tigăi, pe după cotloane ori pe după buti... 
ZENO: Prin pod şi pe sub duşumele! 
BUBI: Să răscolim cîrnaţii din pod! 
FIRFIRICĂ : Să nu fie în borcanele cu dulceaţă! 
ŢONŢONEL: Sub rogojină, să nu fie sub rogojină! Sub 
fata de masă! 
GÎRNEAȚĂ.: Şi pri-pri-prin bu-bu-buzunare... 
GUFI: Trebuie dibuit. Trebuie ras de pe fața pămîntului. 
BUBI: La luptă, fraților! Acum sau niciodată! 
ZENO: Nici un pas înapoi! 
CURTENII: După noi! 


(Toată lumea caută febril ; încăperea este demolată treptat; 
orbii se ciocnesc unii de alții, se caută unii pe altii în 
buzunare şi pe sub veșminte; obiectele sînt făcute praf 


în cursul căutării.) 


UN CURTEAN (Prinzîndu-l pe altul, pe sub scaun.) : L-am 


găsit ! 

ALȚI CURTENI: Unde? Unde? 

GUFI:  Faceţi-l ghem! Pasaţi-l încoace! 

UN CURTEAN : Îl am! Îl am în palmă! 

ZENO: Să n-o tulească! (Îmmbulzeală mare.) 
CURITEANUL DE SUB SCAUN: Eu sînt eu. Nu sînt el. 
BUBI: Minte! 

ZENO: Săi se taie limba! 

CÎȚIVA CURTENI: Nu e el... 

GUFI: Nu-i nimic! Să i se taie capul! Să se înveţe minte! 
ZENO: Sigur, săi se taie capul, ca să nu i se mai întîmple... 
BUBI (Răscolind o draperie.): E aici! E aici! Ajutor! 
GUFI: Ele!Îl simt! (Toată lumea însfacă draperia.) 
CÎŢIVA CURTENI : Moarte văzătorului ! Jos cu văzătorul ! 
BUBI:  Aduceţi cîrligul! (Se înfășoară toți în draperie.) 
ŢONTONEL: Daţi-i la cercevele! 


(GUFI a fost prins la mijloc în învălmăseală şi acum 
primeşte dupaci.) 


UN CURTEAN: El e! El e! Are gâtul gros! 

GUFI: Nu daţi, mă! 

ZENO:  Ridicaţi-l în furci! 

GUEI (Se zbate, muşcă; totuşi, încasează bătaie de la toți.): 
În furci... pe dracu’... Sînt eu, Gufi! 

ŢONŢONEL (Lovind cu sete.): Ce tupeu! 

ZENO:  Daţi-i la moacă! Nu-l lăsaţi să deschidă gura! 

GUFI: Hopa! Că vă trimit pe toți la ocnă! 

UN CURTEAN: ’r-ai al dracului! 

BUBI: Să fie dat la cîini! Să-i luăm catarama! Tăiati-i 
buzunarele! 


GUFI (Mocniz.) : Taci, Bubi, că te fac arșice! 

BUBI: Tac, măritule! 

GUFI: Proştilor! Daţi în mai-marele vostru! 

BUBI: Le-a scăpat... lartă-i! 

GUFI: Ce să-i iert? S-au luat după tine. 

BUBI: După mine? 

TOŢI: Da, da... După Bubi ne-am luat... 

GUFI: Gura! Luaţi palatul palmă cu palmă... Urcaţi pe 


acoperișuri, stropșiţilor! Zgîiti-vă bine urechile! 


(les cu toții din încăpere; se aude tot mai slab larma 
căutării ; se ridică LOLA de sub unul dintre mormanele 
de obiecte demolate. ) 


IOLA (Fzntomatic, prin sală.) : Unde eşti, văzătorule ? la-mă 


cu tine... 
(Intră LULU pe două catalige.) 


LULU: Pst! Iola! 
IOLA: Cine eşti? 


LULU: Nu-mi recunoști vocea ? 

IOLA: 
LULU: 
IOLA: 


LULU: 


IOLA: 
LULU: 
IOLA: 
LULU: 
IOLA: 
LULU: 
IOLA: 
LULU: 
IOLA: 
LULU: 
IOLA: 
LULU: 
IOLA: 


Ba da... Dar parcă nu aveai o voce așa de înaltă... 
Păi... acu' vorbesc de pe catalige... 


Eşti mincinosul, știu... (Atinge cataligele.) Ce 


cauţi acolo ? 


Așa mă strecor printre ei. Cînd se izbesc de bere, 
își închipuie că sînt propriile lor bastoane. 


M-am săturat de minciunile tale... 
Eu nu mint. 

Toată lumea de-aici minte. 
Eu nu. 

Există văzători? 

Există. 

Există lumină? 

Există. 

Tu vezi? 

Eu sînt chior. 

Ce-nseamnă asta? 

Văd, da numa cu-n ochi. 


Arată-mi-l! 


LULU ( Coboară de pe catalige.) : Uite... Pune degetele aici... 
IOLA (Ñi cercetează ochiul): De ce-l ţii deschis? 


LULU: 
IOLA: 
LULU: 
IOLA: 
LULU: 

Toti văzătorii îşi tin ochii deschişi... 
Şi pe ăsta de ce nu-l ţii deschis? 
Ăsta e bolnav. 

Ce-ai păţit? 


M-a pocnit unu c-o piatră... 


IOLA: 
LULU: 


IOLA: 
LULU: 
IOLA: 
LULU: 
IOLA: 


LULU: 

Aha! Iar minți! 

Nu mint. Piatra a fost tare. Ochiul meu s-a spart 
şi a curs. N-am mai rămas decît cu unul. (fi 
conduce degetele.) Cu ăsta văd... cu ăsta nu văd... 


Deci sînt jumătate de văzător... 

ȘI văzătorii întregi cum arată? 

Văzătorii întregi văd cu toţi ochii. 

Cu câți? 

Cu amîndoi. 

Minti! Minţi! Minti! (A/eargă într-un colt al 
camerei şi ridică de jos un măr.) Ce-am în mînă? 


Un măr. 


IOLA (Srrigăr de spaimă.) : Nu se poate! (Strînge mărul la 


LULU: 
IOLA: 
LULU: 


IOLA: 
LULU: 
IOLA: 


LULU: 


piept.) 
Acum l-ai strîns la piept. 
De unde ştii? 


Pentru că văd, Iola, văd! Întelegi ? Ochiul meu 
ajunge pînă la tine. Te vede. 


Minti! M-ai atins fără să ştiu. 
Nu te-am atins. Uite, leagă-mă de ușă. 


Nu, stai acolo! Cîte degete am aici? (Ridică 
mîna.) 


Trei! 


IOLA (Exclamatie speriată): Dar acum? 


LULU: 
IOLA: 


Cinci. 
Iar m-ai atins! (Fuge şi se catără pe tron ; de acolo, 


de sus, ridică o mînă.) Cîte mîini am ridicat? 

LULU: 
IOLA: 
LULU: 


IOLA: 
LULU: 


IOLA: 


LULU: 
IOLA: 
LULU: 


IOLA: 
LULU: 


Una. 
Dar acum? 


Tot una... Acum ai ridicat-o ȘI pe a doua... 
Acum îţi dai părul pe spate... Acum ai dus mîna 


dreaptă la ceafă... Ai un păr frumos, Iola... 

Ce culoare are? 

N-are nici o culoare. 

Te-am prins ! Ai spus că toate lucrurile sînt colorate. 
Piaptănă-ţi părul... poate se va colora... 
Cum?! 

Uite cum... (Îi întinde un schelet de peste.) Dă-ţi 
cu asta prin păr... 

De ce? 

Pentru că eşti zborşită. Şi o să-ţi şi placă... Femeile 


care vor să fie văzute, se piaptănă toată ziua. 


IOLA (Se piaprănă.): Nu simt nimic. 


LULU: 


IOLA: 
LULU: 
IOLA: 
LULU: 
IOLA: 
LULU: 
IOLA: 

E prea devreme... Așa... O, ce galben frumos! 
(Părul se colorează pe măsură ce e pieptănat.) E 


un păr strălucitor şi mătăsos... 

Ce bine! Am să păstrez osul. 

Lasă, am să-ţi fac un pieptene adevărat. 
Ce-i aia? 

E ca o furculiță cu mulți dinti... 

Lulu, vreau să văd și eu! 

Ai să vezi... 


Am să văd?! Cînd? Cum? 


Tara lui Gufi 


LULU: A venit aici un vînzător, ca să te pețească... 
IOLA: Unde e? Ştii ceva de el? 

LULU: Ştiu. Eu l-am ascuns. 

IOLA (Spaimă.): Să nu-l găsească tata, că-l omoară! 
LULU: N-are tac-tu norocu' ăsta. Prea e nătăfleț. 
IOLA: Unde l-ai ascuns? Spune! 

LULU: Dece? 

IOLA: Vreau să-i dau dulceaţă. 

LULU: Nu spun. 

IOLA: Spune. Am să-i fac clătite... Am să adun apa de 


pe frunze şi am să i-o dau cînd i-o fi sete... 


LULU: Găseşte-l singură. Eu am să stau la pîndă. (Pleacă 
pe catalige.) 

IOLA (Caută prin încăpere.) : Văzătorule ? ! Unde te-ai pitit? 
(Se cuibăreste pe tronul lui GUFI.) Unde poate să 
fie ? 


(De sub tron, începe să se strecoare un personaj ; LOLA 
îl simte; văzătorul, pe măsură ce iese, o zăreste pe 


IOLA.) 


ROBDEROUĂ: Ia te uită! 

IOLA (Icnet de spaimă.) 

ROBDEROUĂ: Tu cine ești? 

IOLA: Eu sînt Iola. Dar tu? 

ROBDEROUĀ: Eu sînt Robderouă. Dar Lulu unde e? 

IOLA: E la pîndă. 

ROBDEROUĂ : Dar regele unde e? 

IOLA: Prin palat. Te caută. 

ROBDEROUĂ: Dar tu ce faci aici? 

IOLA: Eu sînt fata regelui. Vor să mă mărite. 
ROBDEROUĂ: Să nu te lași! 

IOLA: Nu mă las. Nu mă las pînă ce nu fugi de aici. 
ROBDEROUĂ: De ce? 


IOLA: Te caută cu betele. Au desertat sacii de varză... 
Te caută prin borcanele cu murături... Vor să te 


miruiască... 
ROBDEROUĂ: Ştiu. Am să fug. 
IOLA:  Ia-mă cu tine. Şi eu vreau să fug. 
ROBDEROUĂ : Tu eşti prinţesă. De ce să fugi? 


IOLA: Vor să mă mărite cu Firfirică, Tontonel şi Gîrneată. 
Mai bine mor. 


ROBDEROUĂ : S-a făcut. La noapte o ştergem. 

IOLA: Ce-i aia noapte? 

ROBDEROUĂ : Cînd se face întuneric. 

IOLA: Aha... Nu pricep. 

ROBDEROUĂ : Cînd apune soarele, se face întuneric, pricepi ? 
IOLA: Cee soarele? 

ROBDEROUĂ : Nu ştii ce e soarele? 


IOLA: Nu ştiu, eu sînt oarbă... 
ROBDEROUĂ : Îmi pare rău... 
IOLA: De ce? Pe aici toți sînt orbi... 

ROBDEROUĂ : Şi soldaţii? 

IOLA: Și soldaţii, și Gufi, care e rege... Şi doica mea, și 
Zeno... 

ROBDEROUAĂ : Ei, asta nu e chiar aşa rău... 

IOLA: Şi bucătarii... 

ROBDEROUĂ : Asta e rău. 

IOLA: ȘI croitorii, și cizmarii, și grădinarii, şi spițerii, 
şi muzicanţii, și negustorii. Pînă și înțeleptul 
nostru, Macabril. 

ROBDEROUĂ : Dar hoţii? 

IOLA: Hotii? Care hoți? 

ROBDEROUĂ: Julitorii. Cei cu mîna lungă. 

IOLA: Nu ştiu. N-avem hoți. N-am auzit. 

ROBDEROUĂ.: Atunci, se mai poate trăi... 


IOLA: Nu? Lulu spunea că e rău să fii orb. Da eu nu 
cred. De ce e rău să fii orb? 


ROBDEROUĂ : Nu ştiu. Poate că e rău. Dar poate că nu e rău. 
IOLA: Toți sîntem orbi aici și ne simţim foarte bine... 
ROBDEROUĂ : Sînteţi orbi dintotdeauna? 

IOLA: Dg ce-ţi închipui? Dintotdeauna! 
ROBDEROUAĂ : Şi caii sînt orbi? 


IOLA: Și caii. Şi se simt foarte bine... și ei... 
ROBDEROUĂ: Şi găinile? 
IOLA: Și. 


ROBDEROUĂ : Şi peştii? 


IOLA: Şi peștii. Şi musculițele. Și puricii. 

ROBDEROUĂ (Fluieră lung.) 


IOLA: Toti. Toate animalele. Şi florile sînt oarbe. Și 
copacii, iarba la fel... Asta e tara orbilor! 


ROBDEROUĂ : Frumoasă țară... 

IOLA (Face o reverență.) : Fii bine venit în ţara orbilor! Vrei 
să-ţi cînt ceva? 

ROBDEROUĂ: Vreau. 


IOLA (Se apropie de instrumentele muzicale.): Vrei ceva 
despre crîngotei? Sau să-ţi cînt ceva despre 
fulguşori ? Sau despre rînzișoarele parfumate? 


ROBDEROUĂ : Ceva despre cer, despre lună și despre stele 
nu ştii? 

IOLA: Nu știu. 

ROBDEROUĂ : Despre marea cea albastră, despre cîmpia 


cea verde... 
IOLA: Nu ştiu... Eu... sînt... ştii... cam proastă... 
ROBDEROUAĂ : Bine, Iola, cîntă-mi ce știi. 
IOLA (Cîntă folosind strunele harpei.) : 


Eu sînt cais 
el este un nuc 
eu sînt un vis 
uituc, uituc, 
eu trec încet 
în pas de fum 
el este casă 


eu sînt drum 

un înger alb 
si nezvit 

în ochiul meu 
4 adormit 

la gîtul lui 

se vede clar 
un şort curat 


de bucătar 


REFREN: 

îi dau un brînci 
îl trag de colt 

el este înger 


eu sînt sort. 
Îţi place, Robderouă? 


ROBDEROUĂ : Îmi place. Mai cîntă. 
IOLA: Nuuu... Să nu ne-audă tata... 


ROBDEROUĂ: Hm! De ce m-or fi căutînd? 


Tara lui Gufi 


IOLA: Vor să te facă arşice. Nu le plac văzătorii ! Se tem de 


văzători. Se tem tare. Ei zic că văzătorii nu există. 


ROBDEROUAĂ.: Și tu? Tu ce zici? 


IOLA: Eu zic că există. 


ROBDEROUĂ.: Sigur că există. Sînt mii de văzători. Sînt 


orașe întregi cu văzători. 

IOLA: Pot să mă apropii puțin de tine? 
ROBDEROUĂ. : Poți. 

IOLA: Pot să-ți ating puţin ochiul? 
ROBDEROUĂ : Poți. 

IOLA: Şi pe celălalt? 

ROBDEROUĂ.: Şi. 

IOLA (Îi mîngiie ochii.): Ce ochi mari ai! 
ROBDEROUĂ : Eşti frumoasă, Iola! 
IOLA: E adevărat că am păr auriu? 
ROBDEROUĂ: E adevărat. 

IOLA: Şi părul tău e auriu? 
ROBDEROUĀ: Nu, părul meu e negru. 
IOLA: Cum adică? 

ROBDEROUĂ: Nu ştiu cum să-ţi spun... Cam așa cum e 


sub pleoape... cînd le strîngi tare... 
IOLA: Sub pleoapele mele totul e negru? 
ROBDEROUĂ: Cred că da... 
IOLA: Dar culoarea roşie cum e? 


ROBDEROUĂ: Aşa... e... Deschide gura! Uite! Scoate 


limba! Limba e roșie! 
IOLA (Uluită.): Limba e roşie?! 
ROBDEROUĂ: Da! 


IOLA: Ce fericită sînt! N-am ştiut niciodată că am ceva 
roșu la mine... Și limba ta e roşie? 


ROBDEROUĂ: Da. 
IOLA: la să văd! 


356 


Tara lui Gufi 


ROBDEROUĂ (Scoate limba; IOLA î-o atinge usor cu un 
deget si-l retrage, speriată.) : Ce-i ? 

IOLA: Limba ta nu e roșie! 

ROBDEROUÄ: Cum aşa? 

IOLA: Limba ta e udă. 

ROBDEROUĂ (Rîzînd.): E şi udă, și roșie. 

IOLA: Tot ce e ud e roşu? 

ROBDEROUĂ: Nu chiar. (Ridică un măr.) Uite, mărul 


ăsta... Desi e roşu, nu e ud... 
IOLA: Şi dacă îl mănînc? Rămîne roșu? 
ROBDEROUĂ: Proastă mai ești, Iola! 
IOLA: Păi, nu ţi-am spus? 
ROBDEROUĂ : N-am crezut. 
IOLA: Eu nu mint. 
ROBDEROUĂ: Iartă-mă, Iola! 
IOLA: Mai spune, mai spune despre culori! 
ROBDEROUĂ : Vrei să-ţi mai arăt culori? 
IOLA: Da. 
ROBDEROUĂ (Scoate dintr-un borcan cu murături.) : Uite 


castravetele... E verde. 
IOLA (/ atinge.) : E tare! 
ROBDEROUĂ : Gogoşarul e roşu... 
IOLA (Fascinată.): E moale... 
ROBDEROUĂ : Morcovul e portocaliu... Lămiia e galbenă... 
IOLA: E aspră... 

ROBDEROUĂ: Prunele sînt albastre... Din albastru şi 


galben iese verde... 
IOLA: Cum așa? Din prune și lämîi ies castraveți ? 
ROBDEROUĂ: Nu, Iola, nu! Din culori. Dacă iei un 


borcan de vopsea galbenă si un borcan de vopsea 
albastră şi torni una peste alta, obţii vopsea verde. 


IOLA (Ginditoare.) : Aha... N-am înţeles ! Auzi, Robderouă, 


pot să te întreb ceva? 
ROBDEROUĂ: Da. 
IOLA: Da nute superi? 
ROBDEROUĂ: Nu. 
IOLA: Vopseaua e culoare? 
ROBDEROUĂ: Aoleuuu! 
IOLA: Te-am necăjit? N-am vrut să te necăjesc. Nu 
mai fac... (Î/ mângiie.) Mai îmi spui? 
ROBDEROUĂ: Îţi spun. 
IOLA:  N-aş putea să învăţ și eu să văd? 
ROBDEROUĂ: Cu ce? 
IOLA: Cu mîinile. 
ROBDEROUĂ : Cu mîinile? Nu ştiu... Poate că se poate. 
IOLA: Se poate, se poate... Cu degetele... Uite, cu 


degetul ăsta am atins culoarea roşie... Simt deja 


că s-a învăţat cu culoarea roșie... 
ROBDEROUĂ:: Iola, nu te amăgi... 
IOLA: Base poate. Spune-mi, hainele tale sînt colorate? 
ROBDEROUĂ: Da. 
IOLA:  Şiîn roșu? 

ROBDEROUĂ : În toate culorile. 

IOLA: Îmi dai voie să caut culoarea roșie? 
ROBDEROUĂ : Îţi dau. 

IOLA (Cu degetele începe să caute culorile ; apoi, cu inelarul de la 


mâna stingă ; această căutare este mai multo mângitere 
de la frunte la obraz şi mai apoi pe gît, pe gulerul 
dantelat şi pe umeri.) : Aici! (Degetul pe umăr.) 


ROBDEROUĂ : Cum ai ghicit? 


IOLA: N-am ghicit, am văzut... Şi aici! (A/unecă mai 
departe cu degetul.) Ai o dantelă roșie la guler, nu? 


ROBDEROUĂ : Adevărat... 

IOLA: Şi buzunarul ăsta... are o dunguliță roșie... pe 
aici... de aici pînă aici... Şi pieptul... Ai una, 
două... trei... Ai un triunghi roşu! Nu? 

ROBDEROUĂ.: Aşa e! Ce minune! 


IOLA: Mai arată-mi o dată culoarea albastră... 


ROBDEROUĂ (Își scoate mantia policromă, o așază pe jos şi 
îi conduce mîna LOLEI.): Uite, aici e culoarea 


albastră. Simti? 
IOLA: Da, simt. 
ROBDEROUĂ : Asta e violet, asta e maro... Asta e roz... 


Roz înseamnă roșu cu puţin alb în el. 
IOLA: Dar albul? 
ROBDEROUĂ : Mînecile mele sînt albe... Cămașa mea e 


albă... Batista mea e albă... 
IOLA: Şi aici? Aici e o culoare pe care nu o cunosc. 


ROBDEROUĂ : Asta e mov. 

IOLA: Mov... Si ăsta? 
ROBDEROUĂ: Asta e negru. 
IOLA: Aha, negru... Așa e negru... (IOLA se ridică şi 


începe să-şi numere degetele.) Acum știu! Ăsta e 
negru, ăsta e alb, ăsta e albastru, ăsta e roșu, ăsta 
e verde, ăsta e galben... ăsta, violet... ăsta e 
portocaliu, ăsta e maro... ăsta e roz! Zece! Le 
ştiu! Vrei să le vezi? 


ROBDEROUĂ : Vreau. 
IOLA: Staiun pic... (Alunecă prin încăpere.) Aici nu... 


Aici nu... Robderouă, încăperea asta e colorată? 
ROBDEROUĂ: Nu prea. 
IOLA: Da cum e? 
ROBDEROUĂ: E spălăcită... E cenușie. Ceva între alb şi 
negru. 


IOLA: Și totuşi, eu cred că e colorată... Simt că e colo- 


rată... 
ROBDEROUĂ. : Te înşeli, Iola, n-are pic de culoare... 
IOLA: Uite... Îmi tremură degetele... Cînd mă apropii 


de peretele ăsta, îmi tremură degetul roșu... și 
degetul verde... Cînd mă apropii de colțul ăsta, 
îmi tremură degetele galben și portocaliu... Cînd 
mă apropii de podea, îmi tremură degetul violet. 
ROBDEROUA : Te dor degetele. Eşti obosită. Ai ascultat 


prea multe povești şi ai obosit. 


IOLA: Nuse poate, Robderouă! Încăperea asta e colorată! 
Uite, aici... (Î] trage și-l sileşte să pună palmele pe 


o porțiune a peretelui.) Aici nu e un cerc roşu? 

ROBDEROUĂ: Nu e. 

IOLA: Precis? 

ROBDEROUĂ : Precis. 

IOLA: Tu nu vezi bine, Robderouă! 

ROBDEROUĂ: Ba văd, Iola... Dar nu e nici un cerc 


roșu... E numai o pată murdară... 
IOLA: E un cerc roșu! 
ROBDEROUĂ: Nu e! 
IOLA: E! (Începe să scrijelească peretele cu unghiile ; pe 


urmele lăsate, răzbate o culoare roşie puternică.) 
ROBDEROUĂ : Nu se poate! 
IOLA: Ce-i? 
ROBDEROUĂ : Dedesubt e roşu! 
IOLA: Unde? 
ROBDEROUĂ.: Aici... (Începe să dea praful jos de pe perete; 


pulberea superficială cade şi apare un cerc de toată 


frumusetea.) E un cerc roşu... Dar a fost acoperit... 
IOLA: Acoperitcu ce? 
ROBDEROUĂ : Acoperit cu vopseaua asta murdară... (Începe 
să răzuiască peretii.) Iola, pereţii sînt colorați! 
IOLA: Nu ţi-am spus eu? Aici e o linie galbenă... 
ROBDEROUĂ (Scrijeleste ; apare linia galbenă.) : Aşa e... 


IOLA:  Şiaici, în colt... E ceva lung... şi verde... IOLA 
îsi scoate esarfa şi începe să dea praful jos.) Nu? E 
ceva verde? 


ROBDEROUĂ :: Aşa e... E zugrăvit un copac... 


361 


Matei Vişniec 


IOLA: Și aici... Pe duşumea... E ceva albastru... şi 
alb... și roşu! 


ROBDEROUĂ: Şi mov... şi violet... 


(De sub stratul superficial, apare un frumos păun desenat 
în toate culorile.) 


IOLA: Ce-i asta ? Sînt atîtea culori, că mă dor degetele... 
Simt că nu am destule degete pentru toate culo- 
rile... 

ROBDEROUĂ: E un păun... E un păun cu penele vopsite 
în mii de culori... 

IOLA: A! Ce mă fac? Eu n-am o mie de degete... 

ROBDEROUĂ : Nu-i nimic. Ai să înveţi ȘI așa... Ai să vezi 
numai prin vîrful degetelor... Şi apoi ai să înde- 
părtezi ușor degetele și ai să vezi de departe, prin 
aer... 

IOLA: Crezi că am să pot? 

ROBDEROUĂ: Ai să poți! 


IOLA: E haios să trăieşti printre culori! Îmi vine să fac 
tumbe! 

ROBDEROUĂ: De ce? 

IOLA: Sînt fericită. Niciodată n-am ştiut că palatul e 
colorat... 


ROBDEROUĂ : Ciudat... Cum poate să fie colorat palatul 


orbilor? Oare nu visăm? 


IOLA: Nu, nu... Simt cum toate culorile se rotesc în 


jurul meu... Simt cum trăiesc... parcă tremură, 

parcă se mișcă încet... Rosul respiră mai tare, 
albastrul e mai leneș... Violetul e mai zglobiu, 
maroul e morocănos... Rozul e glumet, albul e 
sincer și tăcut... Parcă sînt vii cu toatele, parcă 


trăiesc în aer... 
ROBDEROUĂ : Cine le-o fi pus aici? Şi cînd? 
IOLA: Nu ştiu. 
ROBDEROUĂ : Poate că voi n-ati fost orbi dintotdeauna, 


Iola! Poate că s-a întîmplat mai tîrziu... poate 
că cineva... Poate că cineva a acoperit culorile ca 


să vă orbească mai uşor... 
IOLA: Nu ştiu. Nu cred. Ce-ti pasă? 
ROBDEROUA.: E o taină aici, Iola... Şi n-o să am liniște 


pînă cînd n-am să-i dau de cap... 


(De afară se aud voci; cineva plînge, icnete, zarvă în 


crestere.) 
pă 


IOLA: Hiii! Vine tata! 
ROBDEROUĂ : Ce ne facem? 
IOLA: Repede! Vino să te ascund! 
ROBDEROUĂ : Unde? 


IOLA: La mine în iatac. Te ascund în lada mea de zestre... 


(Cei doi fug; lumina scade ; pauză.) 

Aceeaşi încăpere. Culorile strălucesc intens. Dezordinea 
neschimbată. GUFI intră singur. E rupt şi sfisiat. Cînd 
ajunge în mijlocul încăperii, deasupra păunului colorat, 
tresare. Pare că îl arde ceva sub tălpi și sare în sus. Se 
linişteşte dincolo de zona colorată. Ascultă cu atenţie. 
Întinde un picior şi atinge din nou păunul. Își retrage 
violent piciorul. Mormăie ceva. Se duce indecis spre 
tron şi se prăbuseste în el. Își face vînt cu pălăria pe care 


si-a uitat-o ROBDEROUĂ. 


UN STRĂJER (Intră epuizat de căutare ; deasupra păunului 
are aceleaşi reactii ca şi GUFL; pipăie, ascultă, 
mormăie ; către GUF], oarecum liniştit.) : Am dat 
chix! 


GUFI: Mai caută-l! 

UN STRĂJER:: E pitit bine! Tace chitic. 
GUFI: Gura! După el! 

UN STRĂJER: Zău. Frecăm manganu’ degeaba. 


GUFI (Își sterge nasul, sudoarea si lacrimile cu mantia stră- 


jerului.): Ţine-o tot așa. 


364 


Tara lui Gufi 


UN STRĂJER: Nu e bine. Ne trebuie un vicleșug. 

GUFI:  N-avem vicleșug. 

UN STRĂJER: O să ne dăm duhul căutîndu-l. 

GUFI: Duh avem. 

UN STRĂJER : Ne tocim sandalele... 

GUFI: Hai, fă paşi! Bagă tare! Și mai scutură-te, că ești 
îmbiîcsit. 


(Străjerul se retrage cu aceleaşi ezitări în dreptul păunului ; 
este ametit si greseste drumul ; se izbeste de zidul colorat 


şi scoate un răcnet de durere ; dispare.) 


UN CURTEAN (Vine, reacții de spaimă în dreptul păunului ; 
se prăbuseste la picioarele tronului.) : Ne-am găsit 
nașul. (Își şterge nasul, sudoarea şi lacrimile cu 


mantia lui GUFL.) 
GUFI: Să nu fie în cutiile cu sardele. 


UN CURTEAN: Da de unde! Am halit toate sardelele. 
Nici urmă. Am desfăcut clătită cu clătită... Am 
spart toate nucile... Nimic. Am dezlipit etichetele 
de pe sticle... Nimic. Am umplut sticlele cu apă. 
Nu s-a ridicat. Am spart ouăle sub cloşcă. Mamă, 
ce de ciupituri am luat! Am încolăcit furtunul și 
l-am înghesuit în butoiul cu apă. Nu era nici 
acolo. 


GUEFI (Plici, plici pe obraz.): Eşti băiat bun... Mai caută... 


UN CURTEAN : Da nu mai ţine. Zău. Ne trebuie un plan 
de bătaie... 

GUFI:  N-avem plan. Ne batem fără plan. Valea! 
(Curteanul se retrage ; rictus deasupra păunului.) 


ALT STRĂJER (Surmenat de tot.): N-am baftă... (Hop! 
Păunul.) Am făcut bătături la tălpi... (Se pră- 
buseste.) Mi s-au înnodat varicele... 

GUFI:  Unge-te cu apă rece. Îţi trece cît ai zice peşte. 

ALT STRĂJER : Mai bine mi-ai da pilă pentru o permisie. 
Nu mai am suflu. Mă topesc de-a-n picioarelea... 
Mi s-au subţiat genunchii... Îmi vijiie prin adînc... 
Mi-au răgușit toate căile. Mă tem de-o dambla. 

GUFI: Vrei să-ţi fac o frecţie? fi face o frectie.) Nu te 


lăsa tocma' acu’, în ceasu-al doişpelea... E ca 


prins. 
ALT STRĂJER: Ciuciu! 
GUFI: Tocmai mă gîndeam că fără un plan şi fără un 


vicleșug nu mai merge... 
> 


ALT STRĂJER : N-a rămas loc nebătut... Am răscolit palmă 
cu palmă, am mototolit toate draperiile, am lăcătuit 
ușile, am furișat beţigaşe în gaura cheii... L-am 
scotocit şi-n minele de pix. 

GUFI: Tine-o tot aşa. L-om prinde cînd l-o păli foamea 
şi oboseala. Hai, zbugheşte-o! 


(Străjerul se retrage; GUFI gîndeşte intens ; face citiva 
pasi tremurători ; explorează păunul cu talpa ; se apleacă 


şi dă cu palma; aude paşi şi fuge la loc; ZENO şi 

BUBI apar tinîndu-se unul de altul; se prăbușesc de 


oboseală drept pe coada păunului; ce de zvícnete şi 


zvîrcoliri !) 


ZENO: 
BUBI: 
GUFI: 
BUBI: 
GUFI: 
ZENO: 


GUFI: 
ZENO: 


Au! Ajutor! 
Arde! 

Ce arde ? 
Au! Foc! 
Care foc? 


Arde podeaua... (Se tîrăste dincolo de zona peri- 
culoasă.) 


Hm! Cum să ardă podeaua, Zeno? 


Arde, arde... Mi-a luat un rînd de piele. 


BUBI (S-a tîrît si el mai încolo.): E iute... Mi-am julit 


GUFI: 


fundv’. 


Ia să te ogoiesc... 


BUBI (Îi dirijează mîna.) : Aici... e cald încă... 
GUFI (Pa/pîndu-i fundul.) : Mda... 


ZENO: 
GUFI: 
ZENO: 


GUFI: 
ZENO: 


Și la mine, luminatule... Mi s-a prăjit dosu.... 
O fi dat Marţafiţa cu ardei iute pe dușumea... 


De unde ardei iute? De doi ani nu s-a mai făcut 
ardei iute. 


Atunci o fi vreo surpătură. 


Surpături s-au făcut. 


BUBI (Mirosind în jurul păunului.): Locul ăsta e spurcat. 


Nu-mi miroase a bine... 

ZENO: 


BUBI: 
GUFI: 
BUBI: 


GUFI: 


ZENO: 


BUBI: 


GUFI: 


ZENO: 


BUBI: 


GUFI: 


ZENO: 

Nu e bine cînd începe să duhnească sala tronului... 
Pe aici a trecut ceva necurat... 
Hm... Şi mie mi s-a năzărit... 
E-ncurcată rău. Aşa cacealma de mult n-am mai 


înghiţit. S-a frînt oiștea-n drum. N-avem alta. 


Trebuie prins, măritule. 

Cum ? 

Văzătorul, măritule. I-a căzut cu tronc de noi şi 
nu se dă dezlipit. N-are-nfăţişare, n-are glas, nu 
bea, nu mănîncă, nu pășeşte, nu lasă urme, nu 
face pipi, nu tușește. Parcă-i o arătare. 

S-a lipit ca o boală. Nu se-nfurie, nu se grăbeşte, 
nu se lasă. E ca moartea. S-a întins şi roade din 
ce-a apucat. Dacă nu-l scoatem din gaură și nu-i 
punem căluş în gură, ne mănîncă de vii. 

Ne trebuie un clenci. 


Trebuie bibilit cu grijă. După metode aerisite. 
Trebuie procedat cu coţcărie. Trebuie luat de la 
un capăt și dus pînă unde s-o nimeri. 

Trebuie umflată soba cu cărbune. Să iasă untu 
din oameni. Trebuie făcut și trebuie dres. Numai 


aşa batem palma. 
Puneti, mă, degetu' pe rană! 


lată care-i buba! Trebuie să fim mai deştepţi 
decît ne-a făcut mama şi mai iuți decît cel cu 
două picioare. Fără să zdrăngănim arme, trebuie 


să ieşim la trîntă și din tăcere să ne facem lat. 


BUBI: 


GUEFI: 

Ca-ntr-un cleşte trebuie strîns, și din adînc numai 
cu momeală- vom scoate. 

O singură secundă să nu mai prăpădim şi s-o 
luăm la trei-păzește. Cu o mie de urechi și cu o 
mie de nasuri îl vom încolți. Că numai o singură 
unealtă îi poate da de hac și-l poate hăcui pe 
dumnealui. 


Care? 


BUBI şi ZENO: Pînda. 


ZENO: 


BUBI: 


ZENO: 


BUBI: 


ZENO: 


BUBI: 


ZENO: 


Sîntem boccii de cap că alergăm cu clopotei la 
picioare și chițcăind ca șobolanii... 

Lîngă uşi şi pe după colțuri trebuie să stăm, cu 
urechile ciulite și cu nările făcute pîlnie, și îndelung 
de vom avea răbdare, bine vom fi răsplătiți... 


Să fim una cu peretele. Să ne tinem gura încleș- 
tată, şi prin firide, cotloane și zăvorniţe să col- 
căim încet, pe după lacăte şi prin dosul uşiţelor, 
muteşte şi în ciulire de urechi, și singură va veni 
prada de vom avea răbdare... 

Că numai dacă nu vom mai face vînzoleală și 
babilonie va ieşi de la locul ei... 

Și noi, haţ!, de după ușă, că doar n-o să se poată 
ține nemîncat și nebăut atîtea zile... 

Dă poruncă, aşadar, să nu mai mișune ăștia ca 
furnicile și să nu se mai ciondănească între dînșii 
ca nucile în sac... 

Fiecare să stea la locul lui cu un băț cu măciulie 
de piatră ca să-l poată mirui pe nămiloi cînd s-o 


arăta... 

GUFI: Brava! Aţi gîndit bine! Haideţi să vă pup! (Toc. 
Toc.) 

BUBI: De gîndit a fost ușor, de făcut e mai greu. Că 
ce-am spus din gură nu se leagă lesne și multe 
zile vom sta nemișcaţi și vom pîndi pînă cînd 
s-o lămuri beleaua. 

ZENO: Ba şi noi între noi trebuie să ne pîndim, că 
numai așa se ţin verigile împreună şi rămîne 
lanţul întreg. 

BUBI:  Pîndă, pîndă şi iar pîndă! Şi cine nu va pîndi, 
arde-i-se-vor bice peste buci! 

ZENO: Numai pînda ne mai scoate de unde ne-am băgat, 
măritule! Să pîndim cu toţii, cu silință și cu 
răbdare, și vom fi mîntuiţi ! 

GUFI: Brava, bre! Să se sune de-adunare! 


UN STRĂJER (Dă buzna.): Măritule! (Sare în sus şi iese 
din zona de culoare.) Ni s-a dus vlaga tot orbe- 
căind. Dg’ știi la ce ne-am gîndit? 

ALT STRĂJER (Intră furtunos.) : Ne-am gândit că așa nu 
mai merge... (Iese din zona colorată.) Că nici 
ortu' popii n-am vrea să ni-l dăm, da nici să 
lăsăm pe altu’ să bea caimacu.... 

UN STRĂJER: ...d-aia zic că, decât să zburătăcim ca un 
stol turbat, nu-i mai bine să stăm drepți ca pereţii? 

ALT STRĂJER: ...că din pereţi mai multe se aud și din 


spatele faldurilor multe se miros... 


UN STRĂJER: ...că dacă vom sta şi vom pîndi mai multe 


vom dobîndi! 

ALT STRAJER: ...că duşmanv trece el pe lîngă tine dacă 
nu treci tu pe lîngă el, şi atunci num labă mare 
s-avem şi l-am luat şi făct hat! Că la haț!, ne 


vom descurca... 

UN STRĂJER. ...ei? 

GUFI: Brava, mă! Haideţi să vă pup! (Toc, toc.) 

UN CURTEAN (Dă buzna, sare peste păun.): Mărituleee ! 
(Se prăbuseste la picioarele tronului.) Mi-a sclipit 


mintea un chichirez! 


ALT CURTEAN (Intră, sare peste păun.) : Că de cînd ne tot 
sucim în jurul cozii, ne-a ajuns mintea la cap, 
başca amețeala că ghidușul de văzător îşi rîde de 


nol... 


UN CURTEAN : Ni s-a tocit un rînd de piele, ş-așa alergare 


nu mai ţine fără de cai... 


AL TREILEA CURTEAN (Intră, sare peste păun.): Asta 
nu-i haleală s-o tot iei și dimineața, și la prînz, și 
seara în sufertaș... 

UN CURTEAN: Ne-a ajuns pînă-n gît și nu mai încape 
nici o-mbucătură... 

ALT CURTEAN: Mai bine să facem oarece post şi mai cu 
izbîndă vom ieși... 

AL TREILEA CURTEAN : Decît să ne ciobim de colţurile 
pereților tot alergînd, mai bine în banca noastră 
să stăm și o plasă să croim pentru peștele cel 
gras... 

UN CURTEAN: Că iată ce ne-am gîndit şi pe spezele 


noastre am venit să-ți spunem... 

ALT CURTEAN: ...la pîndă să şedem, în loc să ne tot 


împiedicăm printre smîrcurile ȘI grădinile altora... 


AL TREILEA CURTIEAN: ...că mai de ispravă vom fi 
stînd smirnă și ascultînd pașii lui decît boncă- 
luind și lăsîndu-l pe el să asculte pașii noștri... 

UN CURTEAN: ...că pînda e de aur, și în adîncul ei, 
cheia multor adevăruri se lăfăie... 

AL DOILEA CURTEAN : ...că pînda e mama înţelepciunii 
și o pîndă bine făcută e mai ieftină decît un 
galop nădușit, başca dacă mai punem la socoteală 
şi pingelele rămase-ntregi... 

GUFI: Brava, brava, brava! Treceţi la rînd să vă pup! 
(Toc, toc, toc.) 

MARȚAFIȚA (Vine în fugă.) : Mărituleee ! (Sare peste păun.) 
Mărituleee ! (Către păun.) Care pişcă? 

GUFI: Ce ai, Marţafiţo? 


MARȚAFIȚA : Nenorocire, măritule, nenorocire ! S-au cui- 
bărit otrăvurile în inima mea... (Se smiorcăie.) 

GUFI: Nu boci, că nu pricep. Zi cu silabe. 

MARȚAFIȚA : Nu-ndrăznesc, că e prea groasă şi mă tem să 
nu-mi pierd un cap... 

GUFI: Zi! Nu te mai biții! 

MARȚAFIȚA : Mai bine ia-mi capul, că după ce mi-a fost dat 
să aud cu el, mi s-a făcut silă să-l mai ţin pe umeri. 

GUFI: Ei, aș! Te-ai speriat d-un pitigoi ! 

MARȚAFIȚA : Piţigoiul a ştiut el ce face, că floarea noastră 
s-a scuturat în vînt... l-a otrăvit mintea ș-a apu- 
cat-o trăncăneala necugetată... 

GUFI: Cine? Cum? 

MARȚAFIȚA (În hohote.) : iola, fata noastră... 

GUFI (Tuseste nevinovat.) : Care Iola? 

MARŢAFITA: Printesa, floarea-florilor cea neculeasă, la 


care tineam mai mult decît la urechile din cap... 
GUFI: Ce-i cu ea? Ciripeşte! 
MARTȚAFIȚA (Plînge.): Nu pot... 
GUFI: S-o fi sclintit vro gleznă? 
MARȚAFIŢA : Ar fi fost mai bine de ş-o sclintea... Da și 


mai bine-ar fi fost de n-ar fi avut urechi... 
GUEI (O scutură.): Hai, varsă tot! 
MARȚAFIŢA (Ca o tată.) : Aoleuuu ! Aoleuuu ! Pe cine-am 


alăptat eu la inima mea ş-am tinut-o ca pe un ou 


în palmă... 
GUFI: Pe cine? 
MARŢAFITA : Iola, Iola, i s-a-nnegrit inima... A mușcat-o 


viespea cea rea... 


GUEFI: Şi-a mușcat limba? Și-a pus prea mult piper în 
supă? 

MARȚAFIŢA: Mai rău! 

GUFI:  S-a-necat c-un os? 

MARȚAFIȚŢA: Și mai rău! 

GUFI: A vărsat supa pe jos? A alunecat p-un săpun? 


Spune, blestemato! 


MARTAFIȚŢA: Rău, mult mai rău, de o mie de ori mai 


rău... A-nceput să vadă... 


373 


Matei Vişniec 


(Încremenire totală.) 


GUFI (7remurind.) : Ce vorbe-s astea, Marţafiţo? 

ZENO: Te-ai zdruncinat de tot? 

BUBI:  Ţi s-a făcut de furnicătură? 

MARŢAFIȚA : Să-mi spuneți cuțu' dacă vă mint. 

GUFI: Cum așa? 

ZENO: N-o asculta, măritule! Are sare pe limbă... 

BUBI: E matoală rău... 

GUFI:  Repetă, Marţafiţo, că te bușesc! Fata mea a-nceput 
să vadă? 

MARȚAFIŢA (Prăbuşită.): Da, da, da... 

GUFI:  la-o pe-ndelete! 

MARȚAFIŢA: Iaca, o iau. Tot umblînd eu de nebună, 
împunsă și împiedicată, ce m-am gîndit? Nu-i 
mai bine să umble iepurele după vînător decît 
vînătorul după iepure? 

GUFI: Păi? 

TOŢI: Păi! 

MARȚŢAFITȚA: Așa că m-am pus la pîndă! 

TOŢI: Brava! Vino să te pup! 

MARTȚAFIȚA: Ş-am pîndit aici... ș-am pîndit acolo... 
ş-am mai pîndit o dată aici... ş-am mai pîndit o 
dată acolo... Şi de la o vreme, ce aud? Un glăs- 
cior... Şi de unde răzbătea? 


ZENO: De sub uşă... 
MARȚAFIŢA: $-a cui era ușa? 

BUBI: A cui? 

MARȚŢAFIȚA: A printesei... Și ce-am făcut acușilea? 

ZENO: Ai lipit timpanu ş-ai ascultat... 

MARȚAFIȚA (7riumfătoare.) : Asta-i! 

GUFI: Cum, clonţoaso, ai pîndit-o pe fata mea? 

TOŢI: Pe prinţesă? Pe Iola? Pe stăpîna noastră? 

MARŢAFITȚA: Mucles! Nimeni nu-i curat ca lacrima și 
nici lola nu-i ușă de biserică. 

GUFI: Cum ai zis, stricato?! 

MARȚŢAFIȚA (Se dă la GUFI.): Dacă nu te potoleşti, îți 
torn cîteva verzi și cîteva uscate d-o să stai să 
te-ntrebi cu ce-ai păcătuit. 

GUFI (Înghite în sec.): Şi? 

MARŢAFIȚA: Şi ce credeţi că zicea încălțata? 

BUBI: Ce? 

MARTȚAFITȚA: Înnumăra. 

ZENO: Și ce-i rău în asta? 

MARTŢAFIȚA:: Păi nu-nnumăra numere... Aici e buba... 


Înnumăra... 
TOŢI: Ce? 
MARȚAFIŢA: Ni că vă trece pîn cap... 
ZENO (Arn.): Ce? 
MARȚAFIȚŢA: Culori... 
BUBI: Culori?! (Spaimă generală.) 
GUFI: Nu se poate. Ai făcut-o de oaie. Am mai auzit eu 


bîrfe, dz ca asta, nu... 

MARTAFITȚA : Gura, fisîitule, că nu mint! 

ZENO: $i ce dacă-nnumăra? 

MARTȚAFIȚA : Cum? 

BUBI: Le zicea și ea, ca tolomaca... 

MARȚAFIŢA : Păi, asta-i, că nu le zicea d-una singură... 
ZENO: Au! 

MARȚAFIŢA: Păi, nu? Le zicea cuiva... 

BUBI: Avea pe cineva-n iatac ? 

MARTAFIȚA: Da! 

ZENO: Ea le spunea şi ăla o asculta? 

MARȚAFIŢA: Da! 

BUBI: Văzătorul! 

ZENO:  Văzătorul! 

GUFI:  Văzătorul în iatac la fată... (Dînd apă la pisici.) 


Uuuu! 
MARTAFITA : Asta-i! 
ZENO: Păi... e pierdut... 


BUBI: S-a curățat... Parc-aud deja cum îi plouă pe 


lespedea neagră. 


GUFI (Plânge amar.): Ce mă fac? Fata mea cu văzătorul ! 
Cum mai scot capu'n lume? 

TOŢI: Hai, măritule, nu mai da apă la pisici! E pierdut... 
E topit... S-a zis... S-a dat de gol! Acu e ter- 


minat... 
MARȚAFIŢA: El, da. Da ce facem cu fata? 
ZENO: E terminată și ea. 

MARȚAFIȚA : Asta-nseamnă c-avem doi... 
BUBI: Doi de ce? 
MARŢAFIȚA : Nu pricepi? Dacă fata s-a apucat să vadă... 


înseamnă că nu mai avem un văzător în palat... 

ZENO: Dacii? 

MARTAFITA : Avem doi. 

BUBI: Care doi? 

MARȚAFIŢA: Fata și văzătorul, nu pricepi? Acu -s doi. 
A-mbolnăvit-o şi pe ea. 

ZENO (Srupefia.): Săraca! Cum o scoatem din ghearele 
morții? 

MARȚAFIȚA : Baiul e altu’. Pe el îl scoatem ușor de acolo, 
da' cum îi scoatem ei boala din cap? 

BUBI: Urîtă treabă! 

ZENO (Către GUFI.): Cum o descîlcim ? 

BUBI: E-ncurcată ca un nod. 

MARȚAFIȚA : Asta a fost, asta v-am lămurit. 


(Personajele gîndesc; se aude cum gîndesc.) 


ZENO: Poate că încă nu vede de tot. Poate că încă poate 
fi salvată... 


MARŢAFITŢA: Vede, vede... Se plimba prin odaie și tot 
spunea... aici e galben... aici e roșu... aici e 
portocaliu... 


BUBI: Poate vede numai c-un ochi... 


ZENO:  Înc-ar fi bine... 

MARTȚAFITȚA : Vede de tot. A-nceput să vadă cerul. Zicea 


că la noapte vrea să vadă luna și stelele... 
BUBI: Şiel? El ce zicea? 
MARŢAFIȚA : El zicea „sus pleoapele!“ şi rîdea de ea... 
GUFI (P/ngăcios.) : Ridea de ea? 
MARȚAFIŢA : Râdea. 
GUFI: Ce ruşine! Ridea de o fată oarbă, fără apărare. 
MARŢAFIŢA: Și răzuiau pereţii... 
TOŢI:  Răzuiau pereţii? 
MARȚAFIŢA : Răzuiau al dracului pereţii. Și se minunau. 
ZENO: Or fi nebuni amîndoi. 
MARȚAFIŢA : Mai încolo au răzuit și dușumeaua și s-au 


înminunat în faţa ei... 
GUFI: Au răzuit duşumeaua!?! 


TOŢI: Au răzuit duşumeaua!?! Au răzuit pereţii?! 


(Încep să se răspîndească prin încăpere şi să atingă cu 
palmele porțiunile colorate scoase la iveală.) 


UN CURTEAN : Parcă se simte ceva... 

ALT CURTEAN: Parcă e mai moale... 

AL TREILEA CURTEAN : Și mai cald... 

UN STRĂJER: E, așa, ca o adiere... 

ALT STRĂJER: Ca o dulceaţă... 

AL PATRULEA CURTEAN : O fi adevărat... 

AL CINCILEA CURTEAN: N-o fi totul minciună... 

AL PATRULEA CURTEAN:: Poate că totuși există... 

AL CINCILEA CURTEAN : Or fi fiind văzători... 

AL ŞASELEA CURTEAN : Poate că ne arată și nouă... 

GUFI (Dur, inchizitorial.): Gura! 

UN CURIEAN: Cum? Ce? 

GUFI: Nu puneţi mîna pe nimic! Nu atingeti nimic! 
Văzătorul a fost pe aici... S-a răscolit totul... 


S-a dat cu piatra în noi... Să nu luăm vreo boală... 
(Schimbînd placa.) Miine tăiem porcul! 

ZENO (FPascinat.): Mîine? Facem serbarea porcului? 

BUBI (Repezzz.) : Împărţim şoricii ? 

ZENO: ŞI-I pîrlim şi pe văzător... 

UN CURTEAN (Miraz.): Chiar tăiem porcul? Aşa repede? 

GUFI: Gata! Răspîndiţi-vă! Lipiţi-vă de ziduri! Intraţi 
tiptil! Vîrîti-vă cu şirerlic! Legaţi-l fedeleş! Adu- 
ceţi-l încoa’ ! Și pe ea, şi pe el! Le arăt eu! Le bag 
eu minţile în cap! Le fac eu bucata! Am să le fiu 
naş! 

UN STRĀJER: $i prinţesa? 

GUFI: Ambii! Că m-au scos din balamale! (Se îneacă 
de furie.) Le fac eu de petrecanie... Fuga-mars ! 


(Personajele ies; GUFI îi retine pe ZENO şi BUBI.) 


GUFI: Repede, bidinelele... Să acoperim totul la loc! 
ZENO: Ce? 
BUBI: Dece? 

GUFI: 


Repede, repede... au ieşit culorile la lumină... 
Ne strică faţada... Ne paşte vileagul... S-a-ndesit 
gluma... 


ZENO (Se apropie si atinge peretele pe culoare.) : Or fi culori? 


BUBI: 


GUFI: 


Să nu fie păreri... 


Poate că-s adieri... Poate că se rotește aerul pe 
deasupra... 


Sînt culori, culori învălmășite... Iute, că îmi stau 
în gît. Au dat buzna culorile, colcăie de culori... 
Dacă nu le făţuim, s-a zis cu șandramaua... Cade 
acoperișul pe noi... S-au burzuluit vremurile... 
Trebuie să băgăm de seamă. Cine iartă e luat de 
prost. Nu-l retezăm noi, ne retează el. Capul 
băgăreţ trebuie să cadă... 


(Lucrează cu totii din greu ; acoperă, orbeste şi pe apucate, 
petele de culoare; bidinelele sînt destul de tocite; de 
altfel, GUFI le-a scos de sub tron.) 


GUEFI: 


ZENO: 


GUFI: 

Iute, iute, că se-ntorc cu băgăreţul... O să facem 
nuntă neagră. O să-l însurăm pe masa porcului. 
O să-i mai retezăm din lungul nasului... 


Mărirule, da' de ce ne temem noi de o pustie de 
culoare? 


Taci, dospitule, nu huli! Ce ştii tu? Culoarea 
otrăvește simţurile. Se strecoară în adîncul tău și 
te roade. Te sapă pînă dă de apă. Te îneacă în 
minciuna miresmei. Şi pe lîngă tine se mai îmbol- 


năvesc şi alții. 

(Se aud paşii celor care se întorc; mai multi curteni 
aduc cu ei lada de zestre a LOLEI; IOLA plînge pe 
lada de zestre ; zarvă.) 


UN STRĂJER : L-am înşfăcat! 
ALT STRĂJER: l-am pus sare pe coadă... 
UN CURIEAN: A căzut în cursă ca un guzgan... 


(Lada e lăsată jos cu o trîntitură; toti se urcă pe ea.) 


GUEFI (Se alintă cu lada.) : A şi răposat? L-aţi adus cu tot cu 
raclă? De ce plîngi, fata mea? Nu ţi-a ajuns 
zestrea pe care ţi-am dat-o ş-ai început s-aduni ȘI 
singură? 

MARȚAFIŢA: Borţoasa de fiică-ta l-a pitit în lada cu 


zestre... 

GUFI: Aşa, Iola? Ai spurcat lada de zestre? (IOLA 
plînge mai dihai.) L-ai băgat pe guşteru' ăsta în 
sfînta ladă pe care o ai de la mă-ta? 

MARTȚAFIȚA : Plodu-a dat în noi... 

UN STRĂJER: Ne-a zgîriat ca o leoaică... 

ALT STRĂJER: A stropit ca o pisică... 

MARȚAFIȚA : Ne-a făcut albie de porci, a tocat din gură 


la blesteme că mi s-au zdrelit timpanele... 
GUFI: Auuu! Urît... N-o fi cumva învăţătura lui? 


UN STRĂJER : Cînd l-am dibuit că-i în ladă, s-a dat la noi 


cu făcălețul... 

GUFI: Ha-ha! (Dă tîrcoale lăzii.) Aici eşti, nenicule! 
(Mingiie lada.) Ai venit la miere şi te-a împuns 
albina... (Loveşte cu pumnii în ladă.) Las că 
te-mblînzim noi... Te punem la sforăit cu ardei 
iute... (Loveşte cu picioarele în ladă.) Mă! Ce-ai 
căutat în casa mea? Ce-ai căutat la fată? De ce 
intri unde nu-ți fierbe oala? Hă? 


(Toti încep să lovească în ladă; MARŢAFIŢA pare că 
dansează pe ea.) 


ZENO: De ce n-ai stat tu p-acasă, bre? 

BUBI: Ai venit la ionatane ș-ai dat de pădureţe... 

UN STRĂJER: Rău te-ai împotmolit, velicule'! 

ALT STRĂJER : Mai bine umblai brambura prin lume decît 


să te opreşti în lada prinţesei... 

ALT CURIEAN : Vierme să te fi născut, să rozi oase... 

UN CURIEAN: Ai vrut nuntă ş-ai să ai priveghi! 

GUFI (Printr-o crăpătură a lăzii.) : Mi-ai spurcat lada ! Mi-ai 
spurcat casa! Mi-ai ameţit fata! Mi-ai 
minciunit-o și mi-ai aiurit-o! Te voi judeca după 
măsură! Ca p-un cîine te voi pune să dai socoteală ! 

TOŢI: Aşa, aşa, ne-am rupt papucii din pricina lui. 
Basca mâncarea vărsată și borcanele sparte. 

GUFI: Să cînte muzica! Să s-aducă porcul! 

ZENO: Chiar? Tăiem porcu'? Devansăm? 

BUBI (Usor.): Nu-i bine să sărim peste calendar... Abia 


poimiîine e serbarea porcului, măritule! 

Nu-i bai! O facem azi. Ce-i în mînă nu-i min- 
ciună. Să fie bucuria orbilor mai lungă. Să umflăm 
băsica și să jucăm tontoroiul. Să halim cîrnati și 
chişcă. S-aducem vin c-am scăpat de pacoste! 
O să jucăm tontoroiul? Ne lași să jucăm ton- 
toroiul? 


Chiar, 'năcritule, introducem din nou tontoroiul? 


Toată lumea să joace din nou tontoroiul! Ton- 
toroiul nou! 


UNII CĂTRE ALȚII (Pe soptite.) : Se-ntorc vremurile bune... 


O să jucăm tontoroiul... Ce baftă! S-a dat drumu” 
la tontoroi... 


GUEI (În transă.) : Hoţul a fost prins! Casa a scăpat cu faţa 


TOŢI: 
GUFI: 


TOŢI: 


GUFI: 


curată. Sînt fericit! 

Ura! Ura! Zgârcitul şi harababura! 

lar pe făzănei îi vom judeca bucată cu bucată... 
cu răbdare și grijă... ca să le meargă fulgii... 
Ura! Nasul, mîinile și gura ! Unde sînt peţitele? 
S-ascuţim cuţitele! 


Muzica! Să vină furculițele d-argint! 


MARȚAFIȚŢA: Rapita și nucu', gata cu buclucu'! Unu și 


cu doi, hai la tontoroi! 


(Muzică, tontoroi, nebunie mare.) 


UN STRĂJER.: Și ce noapte și ce zi şi ce bine vom hali! 
ALT STRĂJER (În dezlăntuire.): Trăiască porcu ! Nu e 


pară, nu e măr, e doar purul adevăr! 

GUFI: 


IOLA: 
GUFI: 


TOŢI: 


GUFI: 


Aşa, aşa... Veste să se-mplinească și spusa să se 
rostogolească... Să gustăm din bucuria tăierii, 
că-n mare cumpănă ne-am aflat... 


Rău faci, tată, că tai porcu’ înaintea sorocului... 
Taci, împieliţato, că fală mare ai avut și cu nimica 
nu te-ai ales! Văzător ţi-a trebuit, de văzător te 
lecuiesc! 

Să dăm cep la vin! Să curgă licoarea pe gît! 
Beti, fîrtaţilor, beţi! Că zilele cu soț s-au întors! 
Mare cinste și mare scofală vom avea. 


(Delir bahic; din tavan coboară cîteva zeci de funii, la 
capătul fiecăreia fiind legată cîte o cană; fiecare orb 


însfacă o cană şi încep cu toții să şi le umple din marele 


butoi; vai, ce încîlcitură de funii, ce ciondăneală ! Uneori, 


cîte o funie se ridică înapoi în tavan cu tot cu personaj.) 


UN STRĂJER:: Să gâlgîim tot vinul! Să ne facem turtă! 
ZENO (Lîngă BUBI ; cioc, cioc.) : Să trăieşti ! (Încet.) Da de 


ce-or fi bidinelele tocite? 


BUBI (Sperzaz.): Noroc! (Încet. ) Pst! Bea şi uită! Nu te mai 


ZENO: 


BUBI: 


ZENO: 


BUBI: 


ZENO: 


BUBI: 


384 


gîndi la cai verzi pe pereţi... 

Cai verzi ai spus? (BUBI e speriat rău.) 
Nu mă pîrî! 

Dg de unde știi că sînt caii verzi? 

Am tras cu urechea... 

L-ai ascultat pe văzător? 


Pssst! 


ZENO:  Sssst! 


(Petrecerea degenerează într-o conspiratie ; grupuri-grupuri 
susotesc, încurajate de băutură.) 


UN CURIEAN: Hm... parcă nu mai arde așa... 
ALT CURTEAN : S-a potolit flama. .. Oare cine-o fi potolit-o? 
UN CURIEZAN : Simţeam că mă arde la tălpi, ş-acu... 


nimic... 


ALT CURIEZAN (Dă cu palma, miroase.): Acu aduce a 
spoială proaspătă. 

UN CURTEAN: Să fi acoperit cineva cu spoială? 

ALI CURTEAN: Sssst! 

GUFI: Așa, așa! Veseliţi-vă! Să s-audă pîn’ departe! Că 
nu-i palat mai falnic decît palatul orbilor şi nici 
țară mai creponată decît a noastră! Că sîntem 
vestiți în toate colțurile și zaharisită cinste ni se 
dă peste tot, mai ales pe la vaduri, pe la vămi și 
pe la coclauri, pe la poduri și pe la strîmtori, 
prin iarmaroace, biîlciuri și trecători... Mare și 
garnisită e puterea noastră și încă o mie de ani 
vom trîndăvi pe divanul cu turtă dulce dacă vom 
tine sacul bine legat şi nu vom risipi... 


(Vin furculitele şi cuitele ; topăială ; ascuțirea uneltelor.) 


GUFI:  Ş-acum opriţi! C-a venit ora ş-a bătut ceasu. 
Trecem la osîndirea șarpelui făptuitor... 

ZENO:  'ăritule, pîn’ ce nu judeci, n-ai cum osîndi... 

GUFI: Taci, rîiosule, că ştiu eu ce fac... Scoateţi-l din 
ladă ! (Cutitele şi furculitele, înfipte în ladă ; capacul 
este astfel ridicat.) Cu grijă... Să nu v-alunece 


printre degete... 


(Zeci de mâini, strecurate înăuntru ; ROBDEROUA 
este tras afară.) 


UN STRĂJER: E cald, încă, iepuroiul... 


GUFI: Să mi-l aduceți în podu’ palmei, să văd cum e 
plămădit... (ÎI cercetează cu atenţie pe văzător; 
agresiv în cercetare.) Te temi de moarte, pehli- 
vanule? (Aproape că-i înteapă ochii cu degetele.) 

ROBDEROUĂ : Nu mă tem de nimic, orbule ! 


GUFI (ÎI explorează mai departe ; cîte o ciupitură, cîte un 
bobîrnac.): De moarte ori de orbire te temi mai 
mult, împieliţatule ? 

ROBDEROUĂ: De un singur lucru mă tem, jupîne... Să 


nu plouă mîine şi să-mi ud cizmele pe drum. 


(Rîsete înfundate, chicoteli; unii sîsîie dezaprobator; 
toți îl cercetează pe văzător; îl apasă, îl împăturesc, îl 


zgîltiie.) 


GUFI: Aaa, să nu-ţi faci teamă d-asta... Miine fi-vei în 
pod atârnat, la uscat, cu şuncile și cu bucăţile de 


slănină... Nu vei avea necazul de care te temi... 

UN STRĂJER (Admirativ, după ce l-a atins pe văzător.) : Nu 


e rău făcut! 
ALT STRĂJER: Are nasul drept... 
UN CURIEAN: Şi bărbia despicată... 
ALT CURTEAN : Semn că e ales... 


GUFI: Ales să crape ! Iacă-vă fleanca! Mergeti mai bine 


să gătiţi porcu’ pentru tăiere. 


(Cei doi străjeri dispar traşi în sus de funiile lor.) 


GUEI: Cum te cheamă, văzătorule? 
ROBDEROUAĂ : Robderouă mă cheamă, rege al orbilor! 
GUEI: Frumos nume, n-am ce zice. Stai colea, Robderouă, 


şezi pe lada care te-a dus la pieire... Te vom 
judeca repede, Robderouă, ca să nu mai ai timp 
să ne spui şi alte minciuni și să ne împuiezi capul 
aşa cum ai făcut cu domniţa noastră, care nu 
mai e vrednică de nimica... Și numai din cauza 
ta s-a stricat această domniţă, de va trebui s-o 
pedepsim să culeagă un milion de păpădii, că nu 
mai e bună pentru ţara orbilor... Şi numai cînd 
i se vor vindeca fumurile o vom ierta... 

IOLA (P/ânge încet.) : Şi ce ? Am să culeg păpădii și am să le 
spulber în vînt... 

ROBDEROUĂ : Nu plînge, Iola, ochii sînt pentru văzut, 


nu pentru plîns. Doar te-am învăţat atîta lucru... 


GUFI: Gura! Să n-aud nici pîs. Eu vorbesc aici. Robderouă, 


recunoști că ești vinovat ? 

TOȚI : Recunosti? Recunoşti? 


ROBDEROUĂ: Eu, de recunoscut, aş recunoaşte. Numai 


un gînd şi o nelămurire nu-mi dau pace... 


GUFI: Ce nelămurire? Íri dregem noi nelămuririle, cît 
ai bate din palme. 


ROBDEROUA: Nu pricep un lucru, măritule. De ce te-ai 
apucat mata ş-ai dat cu spoială peste frumoasele 
culori cu care era împodobit palatul? E chiar 
aici, sub tălpile noastre, un frumos păun zugrăvit 
în mii de culori. Şi văd că repede te-ai aplecat și 
l-ai mînjit cu alb-cenuşiu. De ce? 

GUEFI (Mirîind.): Cum îndrăzneşti?... 

ROBDEROUA : $i, pe la colțuri, pereţii sînt plini de culori. 
Ba un galben ca aurul, ba un verde ca iarba, ba 
un roşu ca focu' şi un albastru ca cerul... La ce 
ţi-a trebuit să acoperi totul aşa cum numai mîțul 
îşi acoperă spurcăciunea ? 

UN CURTEAN: Culori zici, pe la colțuri? (Trezit.) E pe 


bune? 

ALT CURTEAN: Un păun? Sub picioare? 

GUFI: E nebun! E turbat! Luaţi-l de pe mine! Aruncaţi-l 
în puț! Să terminăm odată! 

IOLA:  Nu'Sănuv-atingeţi de el, că vă spun lui Macabril! 
O să v-alegeţi cu cîte-o cocoașă ori o să vă pună 
pielea la fiert în cazanul lui cu licori. 

ROBDEROUĂ: De ce te temi de culori, rege al orbilor? 
De ce nu lași palatul în toată frumuseţea lui? Ce 
te sperie așa? Uite, chiar lîngă mine se răsuceşte 


o spirală de frunze, numai verde și galben, numai 

roşu şi mov... Dincolo e o ciupercă maronie, 
dincolo e un cîmp de maci... 

TOȚI: Un cîmp de maci? O ciupercă maronie? 

GUFI: Nu-l credeti, fraților! E un șarpe veninos. L-am 
încălzit la sîn, şi acu’, uite cu ce ne-alegem... 
Puneti-l la zdup cu căluş în gură! Aruncaţi-l de 
pe turn! Zeno! Bubi! Am dat o poruncă! lar pe 
fata asta, pe spurcata asta... 


IOLA: Taci, tată, că-ţi dau cu polonicul în cap! 
(Personajele s-au răspîndit, fascinate, si palpează peretii.) 


UN CURTEAN: Albastru zici... 

ALT CURTEAN: Verde ca iarba... 

AL TREILEA CURTEAN : Roșu ca focu.... 

AL PATRULEA CURTEAN : Galben ca aurul... 

GUFI: Înapoi! Nu vă atingeti de nimic! Nu puneţi 
mîna pe nimic! 

ROBDEROUĂ : De ce ţi-e frică, rege al orbilor? Ori te 
temi că acela care va ghici culorile va începe mai 
apoi să vadă? 

UN CURIEAN: Cum?! Se poate? 

ALT CURIEAN: Să vedem? Cu ochii noştri? 

GUFI: Minciuni! Ocări şi minciuni! Are gură mare! 
Minte de stinge. Nu există culori. Ochii nu-s 


pentru văzut. Văzutul nu e pentru-nvăţat... 


ROBDEROUAĂ: Ba şi văzutul se-nvaţă, jupîne! Mai întîi 


vezi cu degetele, apoi cu ochii. 

TOŢI: Oare? Nu e șagă? Se poate? 
ROBDEROUĂ: Se poate, se poate... Mergem pe-ncer- 


cate... Uite, Iola vede deja zece culori... 


GUFI: Zece culori? ! Auuu! Zece ani or să treacă pînă i 
le-oi scoate din cap. 


MARȚAFIȚA: Rămâne fară bătrînă. 

UN CURTEAN : Zece culori? Iola, e adevărat? 

IOLA: E. M-a-nvăţar să văd. 

UN CURTEAN: Așa-i, viteazule? 

ALT CURTEAN : Ne poţi învăţa văzutul? 

AL TREILEA CURTEAN : Ne poţi dărui culorile? 
GUFI: Minte ca un cal breaz. Nu v-aplecaţi urechea! 


ROBDEROUĂ : Nu e mare lucru. Mergeţi singuri de-a lungul 
pereţilor. Unde veţi simţi că arde, acolo e roșu. 
Unde veţi simţi o mîngiiere, acolo e verde. Unde 
veţi simţi că vi-s grele degetele, acolo e maroniul. 
Singuri veţi învăţa văzutul, de veţi avea curajul de 
a vă apuca. Şi cînd veţi voi să vedeţi de-a binelea... 


TOŢI : Ei? 
ROBDEROUĂ : Nimica toată... 


TOŢI: Zi! 

ROBDEROUĂ.: N-aveţi decît să vă ridicaţi pleoapele și 
veţi vedea. 

GUFI: Minciună! Unde-s ăia cu porcu ? Să-nceapă ser- 


barea ! Să se-mpartă rărunchii și ficaţii! Muzica! 
Și cine va mai apleca urechea la minciuni va 
rămîne fără ureche. Gata cu flecăreala! Zeno! 


Taie-i capul! 

UN CURTEAN: Nu e drept, măritule... 
ALT CURTEAN : Asta nu e judecată... 


ZENO: 


Chiar, să mai cugetăm oleacă... 


IOLA (Sughizînd.): Eu vă spun lui Macabril... 


BUBI: 


Sigur, să nu facem vreo trăsnaie. Mai bine să-l 


judece Macabril. 

Macabril ? Sclifositul ăla ? Ce ştie ăla ce-i dreptatea? 
Macabril! Macabril! 

Numai Macabril poate să judece un văzător ş-o 
văzătoare. 

Zău, fraților, pierdem vremea... Eu zic să-i tăiem 
capul şi să trecem la şorici. 

Ce te bagi? Să-l judece Macabril. Să ne spună 


Macabril dacă văzătorul a minţit sau nu. 


UN CURTEAN: Tu să-i judeci pe orbi... 


GUFI: 


TOŢI: 


Aha! Las' că vă potolesc eu... vă potcovesc eu 
tălpile... Numai să treacă ziua asta neagră... 
Unde-s ăia cu porcu ? Tocmai acu și-au găsit... 
Lasă porcu'! Nu schimba vorba ! Să vină Macabril! 


Macabril ! 


(Se rotesc prin încăpere, invocîndu-l.) 


MACABRIL (Apare furtunos, spumos, rău şi ironic.) : lată-mă-s ! 


GUFI: 


Cine se scoală devreme departe ajungeee... 


Macabril, înţeleptrule, l-am prins pe văzător... 


pe trădător, pe ucigaș, pe sperjur și pe laş... Fă-l 

cu ou și cu oţet şi să dispară dintre noi! Dacă nu 
el, măcar capul său... 


MACABRIL: Măsoară de zece ori şi taie o datăăă! Asta-i 


văzătorul ? După chipul lui o să se schimbe lumea. 


GUFI: Mi-a omorît fata. I-a-ntunecat mintea s-a făcut-o 
să vadă. Multă rușine mi-a adus în casă. Mi-a 
dat îndemnuri necuviincioase la supuși. A răzuit 
pereţii după culori. A stricat dușumeaua. Din 
cauza lui s-au spart borcanele cu dulceaţă... 


MACABRIL : Vorba multă, sărăcia omuluiii... Treaba-i ca 
şi făcută. El a-nvăţat-o să vadă? Ea să-l înveţe să 
orbească ! 

TOŢI: Ce? Cum? 

GUFI: Care? Cît? 

TOŢI: Nu-l doborîm? 

MACABRIL: Da per ce? Ochi pentru ochi şi dinte pentru 


dinte. A omorît el pe careva? 
GUFI:  Să-l lăsăm slobod? Să rămînem fără apărare? 


MACABRIL: Apără-mă de găini, că de cîini nu mă teeem... 


GUFI: Păi s-a dat la noi... Ne-a răstălmăcit şi ne-a 
stropșit... 

MACABRIL: Cîinele care latră nu mușcăăă... 

GUFI: Cum, înțeleptule, după ce mi-a tocat toată bucă- 


tăria, după ce mi-a dărîmat rafturile și ne-a scos 
şapte rînduri de sudoare prin piele, să-l mai las cu 
fata mea? 


MACABRIL : Gînd la gînd cu bucurie... Am zis. Ce-o mai 


fi se va alege... Ce s-o-ntîmpla, om auzi de la 

altii... Cum s-o termina, s-o povesti mai încolo... 
Voi rămîneţi cu porcu’. Bateţi fierul cît e cald... 
Decît mîncare sleiră, mai bine îmburtiluită... Şi 
cînd o ști şi el ce ştie ea, mai chemați-mă... dacă 
veţi mai avea glas... (Se retrage în vîjtială.) 

GUFI: M-a nenorocit... M-a răpus... V-am spus să 
nu-l chemăm... 


ZENO:  Aşa-i drept, îngălatule... Să-nveţe și el a umbla 
pe-ntuneric, după cum a-nvăţat ea să umble pe 
lumină. 

GUFI (Zerminat.): Mare rău ne pîndeşte... Roade dracu’ 
sub talpă... 


BUBI (Către IOLA şi văzător.): Hai, valea! Leagă-l la ochi 


c-o basma, du-l în iatac şi-nvaţă-l nevăzutul. 

IOLA (Ñ! sărută pe BUBI.) : Ne-am topit! 

ZENO:  Şinu-lscăpa din palmă, că-i subțire ca o păpădie... 
(GOLA îl sărută si pe ZENO ; simpatie generală 
pentru cei doi, cu exceptia lui GUFI.) 

UN CURIEAN: Vezi, nu-l trînti prea rău de colturile 
odăii, c-o să-ţi mai trebuiască... 

ALT CURTEAN:: la-o încet... mai cu milă întîi... Fă-l să 


bată aerul cu degetele... 


AL TREILEA CURTEAN : Dac-o să fie sîrguincios, cu atît 
mai mult va preţui vederea... de va ști cum e 
orbitul... 


(Cei doi pleacă ; destindere generală.) 


BUBI: Aşa judecată, zic şi eu ! 

GUFI: M-a făcut harcea-parcea... l-aţi cîntat în strună... 
ZENO: Cal breaz, Macabril ăsta. 
MARȚAFIŢA: l-ar sta mai bine-ntr-o sticlă cu dop de 


plută deasupra capului. 


UN CURTEAN: Să ne veselim, amărttule, acu, de s-a 


terminat cu bine... 
GUFI: Asta-i bine? Mi-a trecut cheful... 
ALT CURTEAN: Unde-i ăla cu porcu'? 
ALT CURIEAN: N-or fi fost în stare să-l prindă... 


UN CURIEAN: Să mergem şi noi să punem umăru.... 
(Dispar trasi de cănile lor.) 


MARȚAFIŢA : S-a năruit încropeala, Gufişor. Ce ne facem ? 
GUFI:  Lasă-mă, Marțafiţo, că mi se zbate fierea... 


AL PATRULEA CURTEAN: Ce-i, încoronatule, ţi s-au 


pus pietre la ficat? 
GUFI: Mă ia cu ameţeală. Îmi vijiie sub frunte... 
AL CINCILEA CURTEAN : Poate n-ai dormit la prînz... 
AL ȘASELEA: A dormit, nu e de la asta. Se schimbă vremea. .. 
MARŢAFIȚA: Nu e totul pierdut, Gufiţă... 


GUFI: Taci, boarfă! Că dacă nu te lăfăiai cu soldăţoii 
ș-aveai grijă de fată, nu se-ncurca pînă-ntr-atit şi 
mai găseam o basma curată pentru faţa noastră. 

AL ȘASELEA CURTEAN :: Să nu ne stricăm cheful, merituo- 
sule! Să ne desfătăm cu lăutele! 

GUFI (Trist.): S-a dus ce-a fost să fie. S-a găurit punga ș-a 
curs bănetul. D-acu, numai cîte un lînceag pe 


spinare ne mai trebuie. 

MARŢAFIȚA: Nu te mai tîngui! Rege ești ori păzitor de 
capre? 
GUFI: Nici tu rege, nici tu păzitor de capre. Numai 


păzitor... 
AL ŞAPTELEA CURTEAN : Ce-or fi făcînd ăia cu porcu'? 
AL OPTULEA CURIEAN : Să nu fie vreun furtișag... 
AL PATRULEA CURTEAN: Mă duc să văd ce s-a ales. 


(Dispare în tavan; disparițiile sînt rapide, ca la 
jocul cu marionete.) 

GUEFI (Lacrimi, plici, plici.) : Unde-am greşit eu, Marţafiţo ? 
S-ajung la bătrîneţe călcat pe bătături d-un 
Văzător... 


AL CINCILEA CURIEAN: Hm! le pomeneşti că s-a 


mutat serbarea... 
AL ŞASELEA CURTEAN: Or fi tăiat ș-or fi şi-mpărțit... 
AL ŞAPTELEA CURTEAN : Haideţi, că nu mai prindem 
nimic! (Dspar.) 
MARȚAFIȚA : Gufulică... Hai în poala mea să te ogoiesc... 


GUFI: Nu m-atinge... Mi s-a urzicat pielea... Mi s-au 


înfierbîntat încheieturile... 

CEILALȚI CURTENI : Asta e serbare? Eu nu văd nimic... 
Să ne dai şoricii... Ne-ai promis şoric! 
S-a golit și vinul, cana e uşoară... 
Unde sînt cîrnaţii? Ori ne tragi pe sfoară? 
Te-a lovit damblaua ori îti rîzi de noi? 


Pui de găgăuţă, dă-ne tontoroi! 

(Curtenii dispar, unul cîte unul, în tavan.) 


GUFI (Agonizînd încet.): Ce vor ăştia de la mine? De ce 


ZENO: 
GUFI: 
BUBI: 
GUFI: 
BUBI: 
ZENO: 
GUFI: 


urlă aşa? 

S-au îmbătat. Vinul le-a-nmuiat mintea... 
S-a făcut cam frig... 

Au plecat cu toţii... 

Unde-au plecat? 

Unde-a-nţărcat mutu' iapa... 

S-au dus unde s-au oprit ploile... 


Curtenii mei? S-au dus? 


MARȚAFIŢA : N-ai teamă, Gufică. Veghem noi lîngă tine. 


BUBI: 


Îţi suflăm noi în lumînare. 


GUFI (P/îngărer.): Da petrecerea de ce n-a-nceput? 


BUBI: 
ZENO: 


GUFI: 


BUBI: 
ZENO: 
GUFI: 
ZENO: 
GUFI: 


De serbare ne arde? 
N-ai vrea să pui un pic tîmpla pe pernă, să te-ntre- 
mezi ? 


Nu, nu... trebuie să tai şoricul în părți egale. Pe 
Unde sînt muzicanţii? Trebuie să dau tonul la 


tontorol... 

Îl dau eu... Soool... (Se ridică de pe sol şi dispare.) 
A plecat... 

Se-ntoarce? 

Mă duc să-l întreb... (Dzspare.) 


Ce s-aude? 


MARȚAFIŢA : Au şters-o amîndoi... 

Zeno şi Bubi? Sfetnicii mei? 


MARŢAFIȚA:: Toţi te lasă la greu. Nu trebuia să te-ncrezi 


GUEFI: 


în el. 


Numai tu ai rămas? 


MARTȚAFIŢA: Numai eu, da... 


GUFI: 


Vino să te pup. 


MARTȚAFITȚTA: Vin... (Cum se ridică, o şi trage tavanul.) 


GUFI: 


Am să te fac regină... Am să pun să ti se 
cioplească un tron... Am să-ți dau trăsură și 
acareturi... La noapte îl umflăm pe văzător şi-l 
aruncăm în iaz... Rămînem stăpîni, Martafito ! 


Le facem figura! Unde ești, Marţafiţo? 


(GUFI, cu desăvîrsire singur; caută de nebun prin 


odaie ; se loveste de lucruri şi se împleticeşte între funiile 


care mai atîrnă din tavan ; scoate de sub tron găleata cu 


bidinelele.) 


GUFI: 


Ai plecat, Marţafiţo? Şi tu? Ho-ho-ho! Unde-i 
aţa mai subţire, acolo se rupe... (ẹIcneste, mormăze.) 
Unde ai pierit, Marţafiţo? Zeno! Bubi! Să dăm 
drumu' la serbări! Cu mîna mea am să-mpart 
șoricii... Am să dau cîte două porţii pe cap... 
Jur! Unde-aţi întins-o, codoșilor? (P/înge cu 
fruntea lipită de zid ; începe să palpeze zidul.) Stiu 
de unde vi se trage... V-au înnebunit culorile... 
V-au înșelat, proştilor, betegiților... Nu există 


culori... Cine v-a spus că există? Minciună! 

Lumina e minciună! V-aţi îmbolnăvit de stele şi 
de soare... Mucoşilor... Sînteți slabi... A dat 
boala văzduhului în voi... Orbi... (Vopseste peretii 

2 2 
cu încrîncenare.) O să vă întoarceti la mine în 
genunchi... O să vă tîrîți ca viermii... să vă 
primesc înapoi... 


LULU (Coboară pe candelabru.) : Braşoave... 


GUEI: 


LULU: 


GUEFI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 

Cum?! 

S-au risipit ca iepurii. Nu-i mai vezi tu p-aici. 
Cine eşti? Ce vrei? 

Cine să fiu ? Sînt bufonul tău. Cel mai bun din 
Cîţi s-au văzut. 

Eu n-am văzut nimic. Eu nu ştiu nimic. Nu 
cunosc. 


Dg uituc mai ești... Eu sînt Lulu, bufonul tău 
chior şi preferat. Nu vrei să te fac să rîzi ? Văd că 
eşti cam trist... 


Eu n-am rîs niciodată. Mie nu-mi place să râd. 
Du-te! 


Cum aşa? Rîsul îngrașă. 
Mie îmi cade greu la stomac... 


Păcat. Te-aș fi distrat de milioane. Ţi-aș fi spus 
ce-am văzut prin curte... 


Nu vreau să știu. Vreau să dorm. Vreau să mă 
lași în pace. 

Să dormi cînd alţii petrec? 

Cine petrece? Petrecere fără mine? 


E sărbătoarea porcului, ai uitat? S-a tăiat grăsunul. 


GUEI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 
GUFI : 
LULU: 


GUFI: 


LULU: 


GUFI: 
LULU: 


GUFI: 


LULU: 

S-a tăiat? Fără mine? 

S-a tăiat, c-aveau nevoie de hrană pe drum... 
Le-arăt eu tăiat! 

Numa dacă ai un măgar năzdrăvan... Că cei 
mai mulți s-au și risipit în lume, cu hălcile de 
carne subsuoară... 

Minti, hlizitule ! 

Cine zice ăla e! Că şi eu tot pentru rămas-bun 
am venit. 


Stai, n-o lua de bună! Stai să mai trăncănim. 


Ce să mai trăncănim!? Nu vezi că s-au terminat 


brașoavele ? 

Unde-s străjerii? Am să pun să-ţi scurteze limba. 
S-au dus şi străjerii tăi... Hălăduiesc prin codri. 
Prin codri? Ca orbeţii? 

Ba bine că nu. Au prins a vedea cu ochii. S-au 
apucat de vînat bibilici și crîngotei. 

Minti, măscăriciule ! Spui măscări ! N-aveau cum ! 
N-a fost cine ştie ce greu... Au făcut și ei ce le-a 


spus văzătorul... Şi-au ridicat pleoapele cu degetul 


arătător. 

ȘI curtenii? 

ŞI. 

Toti, toți? 

Toţi. Care mai de care se întrec acu' la ochit 


stelele și planeții de pe cer. Or fi deja departe, iar 


unii poate au şi ajuns la marea cea albastră. 


399 


Matei Vişniec 


GUFI: 
LULU: 


GUFI: 


LULU: 


GUEFI: 
LULU: 


GUFI: 
LULU: 


GUFI: 
LULU: 
GUFI: 


Și muzicanţii? Voiesc să-mi cînte muzicanții. 
Ehe! O să mai cînte și vîntul la harpă. Muzicanţii 
au făcut ochii cît cepele ş-acu' mișună prin lume, 
povestindu-ţi din lăute păţania... 

Nu se poate. E un vis urît. Pesemne c-am băut 
pelin aseară. Orbii n-au cum să vadă, surzii să 
audă şi muțţii să vorbească. 

Te amăgești cu zeamă lungă. Eu atîta îti spun... 
vezi că-ţi vine rîndul și ție. 

Care rînd? 


Ai să-ncepi să vezi. Vrei-nu vrei, or să ți se deschidă 
ochii într-o zi. Boala asta nu iartă pe nimeni. 
Ochii mei? Niciodată! 

Ochii tăi, da. D-aia am venit, ca să te sfătuiesc. 
Să nu te sperii prea tare cînd brusc te va păli 
lumina... Ş-ai să vezi ce ţi s-o arăta... Ş-acu' 
rămîi cu bine! 

Mai zăbovește puţin. Mai fă-mă să rîd... 

Mai rîzi şi de tine, că de mine ai tot rs... Ha! (lese.) 


Nu pleca! Te umplu de bani... Te fac străjerul 
meu... Te fac sfetnicul meu... Împărţim pe din 
două tronul, împărățim o mie de ani... A plecat... 
Ce prost! (Se zîrăste şi se ascunde în coltul cel mai 
întunecat.) Îl făceam om... Ah, ce usturime am 


pe ochi... 


(Se aud pasi; intră LOLA şi ROBDEROUĂ, acesta din 
urmă, legat la ochi.) 

IOLA: Acum ai înțeles? 
ROBDEROUĂ : Am înţeles. 


IOLA: Trebuie să simţi pămîntul sub tine. Cînd faci un 
pas, trebuie să simţi că ai două picioare. Din 
zbor trebuie să simţi ce-ţi calcă piciorul. 


ROBDEROUĂ : Aşa fac şi eu. Da mă tot împleticesc... 


IOLA: Nu-ţi fie teamă de picioarele tale. Talpa ştie ce face 
dac-o lași în legea ei... Vede și ea, în felul ei... Cînd 
calci pe ceva moale, ea se-nfioară... Cînd calci pe 


ceva tare, dintr-odată simţi cum se struneşte... 

ROBDEROUĂ : Unde sîntem acum ? 

IOLA:  Irageaerînpieptş-aisă simți... Fiecare încăpere 
are alt aer ș-alte mirosuri. 

ROBDEROUĂ : Parc-am fi în cămara cu murături... Duh- 
nește a castraveți... N-o fi cumva chiar sala tro- 
nului? 

IOLA: Chiar aşa! Cum te-ai prins? 

ROBDEROUĂ: Păi, nu ţi-am spus? Duhnea a ladă de 
gunoi. E careva p-aci? 

IOLA: E pustiu. Fluieră vântul. 

ROBDEROUĂ : De unde ştii că e pustiu? 


IOLA: Păi, nu ţi-am spus? Aud cum fluieră vîntul de 
goliciune. Aerul e altfel într-o sală plină. ÎI simti 
cînd îl tragi în piept. Ştii că nu e numai al tău. 
Altfel arată aerul neatins de nimeni. 

ROBDEROUĂ : Mie mi se pare totuși că aerul ăsta a mai 
fost tras o dată în piept de cineva... (Zgomote; 


ceva se prăbuseste.) 


VeRy. 

IOLA: 


Ce-ai făcut? 


ROBDEROUĂ: M-am împiedicat de ceva... 


IOLA: 


Ridică-te-ncet şi fără să te foloseşti de mîini. 
Mîinile se folosesc cu zgîrcenie. Un orb adevărat 
nu-şi spurcă mîinile cu orice. Dacă ai un scaun 
în faţa ta, trebuie să-l simţi în stomac... Dacă ai 


un zid în faţa ta, trebuie să-l simti în frunte... 


ROBDEROUĂ (Jzbindu-se cu fruntea de zid.): Chiar în 


IOLA: 


frunte l-am simtit. 


Intinde şi tu o mînă... pentru-nceput... Ia du-te 
ş-aşază-te pe tron, să văd cum faci. 


ROBDEROUĂ : Păi... întâi mă-ntorc după bătaia inimii... 


IOLA: 


Apoi mă duc încet... ca pe gheată... pînă cînd 
pă 

în pieptul meu s-aude o zvicnitură... Asta-nseamnă 
w A bi _ | 
că sînt la un pas de loc. Şi m-aşez! (Buf; pe 
dușumea !) Au! 

Doar cu un pas ai greşit. Da, oricum, prinzi 

? 

repede. Nu mai ai mult ş-ai să ştii tot. Ai să 
mănînci cu ochii închiși, ai s-alergi ş-ai să te 
plimbi... Ai să mergi chiar la vînătoare de cerbi 


orbi ş-ai să călăreşti pe cai orbi... 


ROBDEROUĂ: Pînă cînd? 


IOLA: 


Nu știu. Cît o vrea Macabril. 


ROBDEROUĂ: Pst! 


IOLA: 


Ce? 


ROBDEROUĂ : Parcă mîrfie cineva... 


IOLA: 


Parcă suspină... 


ROBDEROUĂ : Cine-o fi? Unde-o fi? 

IOLA: E pe-aici, pe-aproape... 

ROBDEROUĂ : Cred că-i după ușă... 

IOLA: Bravo! Ai să fii un orb istet. 

ROBDEROUĂ : Numai de dragul tău, Iola... 

IOLA (Ascultînd.): Ce trist se tînguie ! 

ROBDEROUĂ : Ce s-o fi-ntîmplat? ÎI scoate pe GUFI de 
guler.) Cine eşti? De ce stai pitit? 

GUFI: N-am noroc... 

IOLA: E tata! 

GUFI: M-am dus pe apa Sîmbetei... Sînt beteag... 

IOLA (Î! atinge.) : Ce e, tată? De ce tii pumnii la ochi? 


GUEI: M-a lovit şi pe mine, fata mea... 
ROBDEROUĂ : Spune, poate ştim vreun leac... 

GUFI: Da, da... Urcaţi-mă pe casă şi dati-mi un brînci. 
IOLA: Ce vorbe-s astea, tată? 

GUFI: M-au părăsit cu toţii... M-au lăsat aici... 
IOLA: $ice? 

GUFI: Cum şi ce? Martafița, Zeno... Toți... Le-a venit 


vederea și au fugit în lume... 
IOLA: Au prins și ei a vedea? 
GUFI: Nişte trădători și linguşitori... (Urlă de durere.) 


Mă seacă durerea de văz, fata mea... 
IOLA: Cum? Te doare capul? 
ROBDEROUĂ : Te gîdilă-n gît? 
IOLA: În pîntec? Te-nnăduși? 


GUFI: Mă doare ochiul care-a-nceput să vadă... 

ROBDEROUĂ (Își scoate legătura.) : [i s-a deschis ochiul? 


IOLA: 


GUFI: 


Vezi? 


Da, da... Numai că eu n-am de gînd să mă las... 


ROBDEROUĂ: Cum? Nu vrei să te bucuri de lumina 


GUFI: 


zilei ? 

Care lumină? Ce lumină? Numai arșită si durere! 
Numai acreală şi vitriol ! Ce ştiţi voi? Ce ştiu ei? 
Că numai pentru ei am făcut-o ! Numai și numai 
pentru ei. Am vrut să-i feresc de durere și silă, 
am vrut să-i învăţ să trăiască în tihnă şi în 


dulceaţă veşnică. Da' ei nu m-au înţeles. „. Nu... 


IOLA (Către ROBDEROUĂ.): Tu pricepi ceva? (Către 


GUFI: 


GUFI.) Lasă, tată... Bucură-te de soare şi de 


stele și de albastrul cerului... 


Nu m-ademeniţi voi pe mine. Am vrut să fac un 
palat ca un fund de mare... Cald și blînd, fără 
pofte şi fără dureri... Da ei n-au priceput nimic, 


nu... 


ROBDEROUA: Hai, încearcă măcar o dată să priveşti în 


GUEFI: 


IOLA: 
GUFI: 

jur. 
Nu ! Cîrmaciul pe corabia lui piere. Rămîneţi cu 
bine! 

Unde pleci, tată? 


Mă duc să mă-nchid în ladă... Să nu mă bată 
soarele... Să nu-l văd cît oi trăi... Un lucru vă 
rog... Bateti cîteva cuie peste capac, să nu pătrundă 
nici un fir de lumină... Am să trăiesc înăuntru, 


la întuneric, singur şi fericit, ușor ca o pană... Ei 


Tara lui Gufi 


au fugit... Eu am să duc totul pînă la capăt! 
Adio, copiii mei! (Intră în ladă.) 
IOLA: Ce ne facem? 
ROBDEROUĂ : Lasă-l acolo... 
IOLA: Hm! O să-l strivească pustietatea... 
ROBDEROUĂ (Cutremurat.) : Ce lume! O fi noapte, o fi zi? 
IOLA: Auzi? (Un vâzâit putrenic.) Au! (Lucrurile răscolite 


de vînt, două ferestre mari se deschid brusc din 


perete; afară e noapte, se văd stelele şi luna.) 
ROBDEROUĂ.:: Ia te uită! 
IOLA: Ce sînt astea, Robderouă? 
ROBDEROUĂ: Sînt ferestre, Iola... 
IOLA: Ferestre, în palatul orbilor? 
ROBDEROUĂ : Da, Iola... Uite stelele, luna... Planeţii se 


rotesc pe cer... 


IOLA: Aici e mîna lui Macabril! Să știi că el ne-a deschis 


ferestrele... 

ROBDEROUĂ (Strigă în afară.): Ce faci, Macabril? Pleci 
șI tu? 

VOCEA LUI MACABRIL: Călătorului îi şade bine cu 
drumuuu.... 


ROBDEROUĂ : Îţi multumim pentru ferestre... Ne-ai făcut 
un dar minunat. 

VOCEA LUI MACABRIL: E dar de nuntă... Să ne vedem 
cu bine și pe tărîmul suzzilor, că pe tărîmul orbilor 
ne-am auzit destul... Nu trîntiţi prea tare feres- 


trele... Calul de dar nu se caută-n gurăăă... 

IOLA: Ce de păsări peste tot... Or fi prins să vadă? 
ROBDEROUĂ: Noaptea e plină de ochi... Plutesc ochii 


prin aer... 
IOLA: Frumoasă e noaptea... Cite sînt de toate? 
ROBDEROUĂ : Sînt nesfârșite... 
IOLA: $i dimineţile? Tot aşa? Cum e dimineaţa, 


Robderouă? 
ROBDEROUĂ : Mai stai puţin ş-ai s-o vezi... 
IOLA: Şi pîn-atunci? Ce facem? 
ROBDEROUĂ : Ne jucăm... Ne jucăm de-a baba-oarba... 
IOLA: Cum e jocul? 
ROBDEROUĂ: Întîi ne legăm la ochi... (Icnete din ladă.) 


Plînge tac-tu. 
IOLA:  Săracu.... 
ROBDEROUĂ : Dă-l încolo, n-a fost niciodată orb... 
IOLA: Cum?! 
ROBDEROUĂ: Lasă-l! Fii atentă la joc... 

Text de rezervă (eventual prolog) 


GUFI e singur între peretii colorați. Se duce la un 
perete. Își mişcă degetele pe un contur, extrem de precis, 
urmăreşte desenul cu degetul, trădîndu-şi aptitudinile 
vizuale. GUFI aleargă înnebunit de la un perete la 
altul şi descoperă desenele. Face gesturi de spaimă. Se 
uită în jur. Respiră ușurat cînd vede că e singur. la un 
cutit uriaş de bucătărie şi încearcă să răzuiască pereții 


de culori. 


LULU:  Cu-cu! 


GUFI (Scapă cutitul, se retrage câtiva paşi, panică evidentă ; 
priveşte pe furis în jur, n-ar vrea să se demaşte, dar 
nu poate rezista ispitei de a-l găsi pe intrus.): 
Cine? 


LULU:  Cu-cu! 

GUFI: Care eşti? Cine ești? 
LULU:  Cu-cu-ri-guuu! 
GUFI: Unde ești? Ce vrei? 

LULU (E cocotat pe candelabru.): Ce să vreau? Nu vreau 


GUFI: 
LULU: 
GUFI: 
LULU: 
GUFI: 
LULU: 


nimic. 

Dă-te jos! 

Dg de unde ştii că sînt sus? 
Te aud. 

Ei, lasă-mă! 

Eşti de mult aici? 


De cînd lumea. 


GUEFI (Furios.): Spurcăciune! Dă-te jos! 


LULU: 
GUEFI: 
LULU: 


GUFI: 


LULU: 
GUEI: 
LULU: 
GUEFI: 
LULU: 
GUFI: 
LULU: 
GUFI: 
LULU: 
GUFI: 

Hi-hi! N-ai vrea să vii mai bine să mă iei? 

Am să pun străjile să te biciuiască... 

Aha, ai văzut că te-am văzut și acu te-au luat 
năbădăile ? 

N-am văzut nimic! Nu ştiu nimic! Eşti un pun- 
gas! Trebuia să te scurtez de cap. Am fost un 
prost. 


ȘI cum Ziceaiil... nu există văzători? 

Nu! 

Carevasăzică, toţi sîntem orbi. 

Da! 

lar de văzut, văd numai nebunii. 

Da! 

Măi, să fie! Oare n-oi fi și mătăluţă oleacă nebun? 
Eu? Nebun? Ce-ti veni? 

Că prea te-ai repezit dintr-odată la culori... 


Culori ? Care culori? Ce-s alea culori? 


LULU: 


GUEFI: 


Tara lui Gufi 


Ei, na-ţi-o bună, că ti-am dres-o! Oi fi eu slab, 


da' prost nu-s. 


Ba ești! Că te bagi unde nu-ți fierbe oala. 


LULU (Rîde.): Așa. 


GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUEFI: 


LULU: 


GUFI: 


LULU: 
GUFI: 
LULU: 


GUFI: 


LULU: 


GUFI: 


Am să-ţi scot fumurile. Din pielea ta o să fac o 


tobă și din scăfîrlie am să fac două scrumiere... 
Supărat tare văz că eşti, măritule... 

Vezi bine. 

Aha, aşadar recunosti că sînt văzători? 

Nu ştiu. Poate că da, poate că nu. 

Măritule ! Eu știu că tu ştii că eu văd. 

Poate că știu, poate că nu știu. 

Da şi tu ştii că eu ştiu că tu vezi. 

Eu nu văd! Eu sînt orb! Uite! Mi s-au tocit 


degetele de atîta pipăit. Uite... Sînt orb. Na... 
M-am împiedicat... 

Ai vrut să te împiedici, măritule... 

Ba nu, m-am împiedicat şi am căzut... 

Ai vrut să cazi, măritule... 

Am căzut pentru că sînt orb. Orb ca toţi orbii... 
Măritule, tu vrei să fii orb. Tu nu eşti orb. 

Ba sînt! Ai văzut tu că nu sînt? Sînt. 


Cînd vrei eşti orb. Da cînd nu vrei, vezi mai 


bine decît vede vulturul din înaltul cerului. 


Lulu, nu mă nenoroci! 

LULU: 
GUFI: 


LULU: 
GUFI: 
LULU: 
GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUFI: 


LULU: 


GUEFI: 
LULU: 
GUEFI: 

Te-am nenorocit eu, stăpîne? 


Nu mai trăncăni, Lulu. Palatul are urechi. Să nu 


te audă cineva... 

De ce te temi, măritule? 

Oamenii sînt răi, sînt atît de răi... 

Te temi de oameni? 

Oamenii sînt schimbători, nu poti ști niciodată... 
Un lucru nu-nţeleg eu, stăpîne... 


Taci, taci. Dacă nu-nţelegi, nu-ţi bate gura de 


pomană. 

Cum așa? Vreau și eu să mă luminez. Vreau 
să-mi spui și mie cum ai făcut de i-ai prostit 
așa !!? 

Unde vezi că i-am prostit? Cine ţi-a zis că i-am 
prostit? Nu i-am prostit! 

De ce i-ai orbit, măritule? De ce le ţii ascunsă 
taina luminii? Ce câştig ai de aici, măritule? 
Eu? Eu? Eu nu am nici un cîştig. Mă vezi pe 
mine cu vreun câștig? 

Atunci? Dacă nu ai nici un câștig, de ce-i ţii în 
orbire? 

De ce-i ţin? Păi... e câștigul lor... 

Cum așa? 

Așa. E spre binele lor. 

Auuu! Era să cad de pe cârlig! 


Ah, de ce n-ai căzut!? 


LULU: 


GUFI: 
LULU: 


Tara lui Gufi 


Cum, adică, spre binele lor? Se bucură ei că sînt 


orbi? 
Se bucură, se bucură. 


li vezi tu că se bucură? 


GUEFI (Ca ars.): Nu mai vorbi așa! (Se uită în jur.) Să ştii că 


LULU: 
GUEFI: 


se bucură. N-ai să mă crezi, dar ei sînt fericiţi. 
Sînt fericiţi?! 

Da, da... Orbii sînt cei mai fericiţi dintre oameni. 
Nu-şi bat capul cu nimica, nu au de umblat, nu 
au de alergat, nu au de întrebat... Fiecare își 
vede de somn, de sculat, de mîncat... Tu nu vezi 
că la mine, aici, au de toate? Spune şi tu... Le 
lipseşte ceva? Îi doare ceva? Îi arde ceva pe 
dinăuntru? La ce bun să vadă? Văzul aduce 
numai necazuri. Azi vezi una, mîine alta... După 
ce vezi, începi să fugi după ceea ce vezi... Şi 
fugi, şi fugi... Nu te mai saturi alergînd... Toată 
viaţa fugi după lucrurile văzute şi niciodată nu 
le atingi cu adevărat... Numai suferinţă se alege 
după alergarea ta și numai praful de pe tobă își 
mai rămîne după o viaţă de alergare... Zău... 
Gîndeşte-te şi tu. Nu e mai bine așa? Te scoli, 
haleşti, asculti clopoţeii, te culci de prînz, te scoli 
la cafea, mai asculti o dată clopoţeii, te culci de 
seară. Nu tu fugă, nu tu caznă, nu tu dorință 
deşartă... Spune și tu dacă nu e mai bine așa!!... 
Eu am inventat ţara asta. Crede-mă. Nu e om 


mai fericit decît cel care n-are nimic de dorit. 

LULU: 


GUEFI: 


LULU: 
GUFI: 
LULU: 


Și atunci, ce te-ai gîndit? la să-i orbesc eu pe 
toți, că numai așa nimeni n-o să-şi dorească 
NIMIC... 

Vezi? Vezi? Ai priceput. Eşti istet. Vino să te 
pup. 

Lasă, mai încolo... 


Nu, nu... Vino acu'! Să mor dacă-i fac ceva! 


Lasă, pupă-te singur. 


GUFI (Scrîsnind din dinți.) : Spurcăciune'! 


LULU: 
GUFI: 
LULU: 
GUFI: 


LULU: 
GUFI: 
LULU: 


GUFI: 


LULU: 


GUFI: 


LULU: 
GUFI: 

Cum ai zis? 

Nu vrei să cobori? Să vorbim omeneşte? 

Dg’ pînă acum am vorbit păsăreşte? 

Hai lîngă mine... Am alune. Am migdale... Hai 
să ronțăim migdale. 

Tare ţi-e frică de adevăr, măritule. 

Care adevăr? Ce adevăr? 


Te roade ceva pe dedesubt... Nu vrei să se ştie, 


că dacă s-ar ști, multe s-ar dărîma... 


Lulu, nu vrei tu să pleci frumușel prin poarta 
din dos şi să mă laşi pe mine singur în palatul 
meu ? 

Nu. Vreau să văd ce-ţi mai coace mintea. 


Îţi dau şi ceva de cheltuială... Îţi dau şi zece 


linguri de argint... 
N-am trebuinţă. Măniîncă tu cu ele. 


Zău, Lulu... Te căpătuiesc... 


LULU: 


GUEI: 
LULU: 


GUFI: 
LULU: 


Tara lui Gufi 


Aş! Am să stau aici să văd cum te joci de-a v-aţi 
ascunselea. 


Rău faci că te pui în gură cu mine... 


Auzi, măritule, de unde ştii că lor le place să fie 
orbi? 


Le place! Le place! 
i-au spus ei că le place? Sau îi vezi tu că le 


place? 


GUFI (Tipă.): Taci! Le place. Îţi jur că le place. Ştiu eu că 


LULU: 
GUFI: 
LULU: 


GUFI: 


LULU: 


GUFI: 


LULU: 


GUFI: 
LULU: 
GUFI: 
LULU: 


le place. 


Ştii tu? 


Da, ştiu eu. 


Ştii tu mai bine decît ei ce le trebuie și ce nu le 


trebuie? 


Da, ştiu... Dacă-i las de capul lor, se dărîmă 


şandramaua. E mult mai bine așa. Crede-mă. 

Ce faci, măritule, dacă se află că tu ești văzător ? 
Nu sînt! Ti-am spus eu că sînt? M-am jucat cu 
tine. Te-am păcălit. Te-am tras de limbă. Nu 


sînt. 

Ce te faci, măritule, dacă lumea se dezmeticeşte 
şi-ţi află taina? 

Taci, mă, taci! 

Tare o să-ţi mai dai în petic, măritule... 

Ai de gînd să mă pîrăști? Pîrîtorule! 

Eu nu pîrăsc, stăpîne. Eu numai stau să văd cum 


se coace fructul. 

GUFI: 
LULU: 


GUFI: 


N-o să se coacă prea repede... 

Nici nu știi cînd se coace. Ș-odată vezi că s-a dus 
puful de pe păpădie și nu mai ai ce ascunde... 
Taci, fugi! (Ca scos din minti.) Fugi! Taci! Să nu 
te mai văd! (Se aruncă în genunchi.) Să nu te mai 


aud... 


ANGAJARE DE CLOVN 


Piesă în două părți 


Personaje : 


FILIPPO 
NICOLLO 
PEPPINO 


Întîmplarea are loc într-o sală de aşteptare, o anticameră, 
o încăpere fără ferestre, aflată undeva la etajul trei, 
patru sau cinci, cu două iesiri şi cu două rînduri de 
trepte care duc undeva în jos, nevăzute. În scenă se va 
afla, chiar de la început, NICOLLO, morăind pe un 
scaun, în apropierea uşii impozante din centrul încă- 
perii — usa care este axa de simetrie a piesei. NICOLLO 
poate fi îmbrăcat într-un costum care să pară oarecum 
de închiriat, iar o valiză de modă veche, burduşită cu 


nu ştim ce, va sta abandonată în mijlocul încăperii. 


Eventual, lipit pe ușă, un anunt detaliat despre probele 
care vor fi cerute pentru angajarea unui „clovn bătrîn 

Partea întîi 


Se aud pasi urcînd, întîi dinspre stînga, apoi dinspre 
dreapta, din nou dinspre stînga. NICOLLO ciuleşte 


urechile, se ridică în picioare, îşi aranjează tinuta. 


Intră FILIPPO. Costum închis, cam de închiriat. Trage 
după el un geamantan de modă veche, burduşit, pe 
care-l abandonează în pragul usii. Alunecă epuizat spre 
primul scaun şi se trînteste în el. Îsi face vînt cu pălăria, 


gîfiie. 
NICOLLO se așază la loc, dezamăgit. 


După cîteva secunde lungi, FILIPPO se ridică, se apropie 
de ușă, ascultă. Se uită lung la NICOLLO. 


FILIPPO: E careva-năuntru? 
NICOLLO (Cu ochii închişi.): Nu. 


NICOLLO își suflă nasul extrem de zgomotos. FILIPPO 
îl fixează mai departe pe NICOLLO. După un timp, se 

hotărăște să bată usor în uşă. Nici un răspuns. ll fixează 


din nou pe NICOLLÓ. Acesta deschide ochii enervat. 


FILIPPO (Repede.): Înseamnă că dumneata eşti primu. 
NICOLLÓ: Da. 


FILIPPO : Atunci, înseamnă că eu sînt al doilea. 


NICOLLO se chirceşte iritat pe scaun. FILIPPO începe 


să exploreze încăperea. 


FILIPPO (Adulmecînd.): Dumneata ai fumat aici? 
NICOLLO: Nu. 

FILLIPO: E mult fum aici. (Pauză.) Simti că e fum? 
NICOLLO (Cu întârziere.) : Nu. 

FILIPPO: E fum. (Pauză ) Ar trebui deschisă o fereastră. 


Pauză. FILIPPO se așază şi el pe un scaun, iritat. 


FILIPPO: Şi n-au transmis nici o vorbă? 
NICOLLO : Nu. 

FILIPPO: Asta-nseamnă că încă nu-i șase. 
NICOLLO: Nu-i. 

FILIPPO : Să sperăm c-or să vină, totuşi, la șase. 


NICOLLO : Da. 


Se privesc pe rînd, pe furis. 

FILIPPO : Înţeleg că şi dumneata ești pentru aceeași treabă. 
NICOLLO : Adică pentru anunț? 

FILIPPO : Da. 

NICOLLO: Da. 


Pauză. Pînda reciprocă devine tot mai evidentă. 


NICOLLO își sterge din nou nasul cu zgomot infernal. 


FILIPPO : Eu cred c-ar trebui scos fumu'. (Pauză. Cercetînd 
pereții.) E. ciudat că ăştia n-au ferestre. Dac-ar fi 
ferestre, fumu-ar ieși numaidecît. 


Pauză, nici un răspuns. FILIPPO oftează si se duce 
să-şi recupereze geamantanul. Întorcîndu-se, privirile 
celor doi se-ncrucişează. FILIPPO rămîne nemiscat. 
Tremură. NICOLLO se ridică în picioare. Iremură și el. 


FILIPPO (Sugrumat de emotie.) : Nicolló ! 

NICOLLO (Sugrumat de emotie.) : Filippo! 
FILIPPO : Nicoll6, tu eşti? 

NICOLLO (Pierduz.) : Filippo! Filippo! 

FILIPPO (Deschizîndu-şi larg bratele.): Nu se poate! 
NICOLLO (Deschizîndu-şi larg bratele.): Eu sînt! Eu! 
FILIPPO : Doamne! Nu-i adevărat! Nicoll6! 
NICOLLO (Cu lacrimi în ochi.): Eu! Eu! 


Cei doi se îmbrățișează violent. 


421 


Matei Vişniec 


FILIPPO (Revenindu-și uşor din şoc.): Tu eşti? Chiar tu? 

NICOLLO : Eu! Jur! Eu! 

FILIPPO: Da cum? Da de ce? 

NICOLLO: Aşa! 

FILIPPO: Mamă, era să nu te mai recunosc. Dacă nu-ţi 
suflai nasu’, nu te mai recunoşteam în veci. 

NICOLLO : O, lasă-mă! Mă faci să pling. 

FILIPPO: Da cum ţi-ai suflat nasu’, m-a trecut un fior. 
Te-am simţit drept în suflet. Te-am mirosit. Mi-am 
zis: el e, mitocanu'! Numa el pufneşte-așa... (Ñ 
strînge din nou şi-l sărută.) Craiule, toată viaţa-ai 
pufnit ca un mitocan! 

NICOLLO (Smulgîndu-se din îmbrătişările libidinoase.) : 
Gata, gata, că-mi strici faţa. 

FILIPPO (Stergîndu-se pe buze): Ce-i asta? Cu ce dracu’ te 
dai? 

NICOLLO : Nu mă dau cu nimic. 

FILIPPO: De-aia te-ai zbîrcit aşa, că te dai cu prostii. 

NICOLLO : Unde m-am zbîrcit? Unde vezi tu că m-am 
zbîrcit? 

FILIPPO: Las-o baltă-acu'. Mai bine bucură-te că ne-am 
întâlnit! 

NICOLLO : Da' ce, nu mă bucur? Mă bucur. 

FILIPPO : Hai, vorbeşte, nenorocitule, spune ce mai faci. 
Chiar nu simţi că-nnebunești? Eu simt că-nne- 
bunesc. Nici nu mai credeam să te văd vreodată. 


NICOLLO : Cum să nu mă vezi? De ce să nu mă vezi? 

FILIPPO: S-a auzit într-o vreme c-ai murit. Cum naiba ai 
făcut? 

NICOLLO: Cine ţi-a spus că am murit? Am lucrat la 
Fantazio. Cum să mor? 

FILIPPO: Parcă stăteai la Perugia, la azil. Aia-s nebuni? 
Ti-au dat drumu'? 

NICOLLO: Asta-i culmea! N-am fost în viața mea la 
Perugia. Am lucrat la Fantazio. Ai auzit de 
Fantazio? 

FILIPPO: Dumnezeule, ce-ai slăbit! Cîte kilograme ai? 
Aia fură din porţii, să ştii. Hai, stai jos... 

NICOLLO (Agitat.): Nu stau! 

FILIPPO : Chiar nu mă aşteptam să te găsesc în halu’ ăsta. 
Vrei nişte biscuiţi? 

NICOLLO : Nu vreau biscuiţi ! Ai auzit sau nu de Fantazio? 

FILIPPO (Se caută prin buzunare.) : Îţi dau alune, vrei? Îţi 
dau tot ce am. Se vede că n-ai avut grijă de tine. 
Uite ce bășici ai pe limbă! 

NICOLLO : Tu... văd că ţi-a ieșit un neg pe gușa aia grasă. 

FILIPPO : Am auzit că ţi-ai scos şi un testicul. E-adevărat? 

NICOLLO : Neruşinatule ! Nu te-ai schimbat deloc. 

FILIPPO: Te jenezi că ţi-au scos un testicul? Să nu te 
jenezi. În fața mea să nu te jenezi de nimic, 
niciodată. 

NICOLLO : Șarpe! 

FILIPPO: Cînd m-am întîlnit cu Peppino? Săptămîna 


trecută m-am întâlnit cu Peppino și mi-a spus de 

tine... Chiar aşa mi-a spus, că eşti o ruină. Şi eu 
n-am crezut, şi uite că ești o ruină. 

NICOLLO : Iuda! 

FILIPPO : Mi-a spus: are o piele neagră, neagră... Şi uite, 
uite ce piele neagră ai... Și nişte solzi scîrboși 
sub ochi... și uite ce solzi scîrboşi ai sub ochi. 

NICOLLO : Tu vorbeşti, şuncă afumată. Cu gingiile astea... 
la încearcă să le miroși. Tu știi cum miroşi? 

FILIPPO: Nicoll6, băiatule, tu ai nevoie de o mîncare 
caldă. Înţelegi ? Tu ai nevoie de ceva cald în burtă 


și de un pahar de vin roşu. Uite bani, Nicoll6. 


Eu plătesc... 
NICOLLO : Ia-ţi banii de pe mine, ofticosule! Am bani. 


Nu stau în banii tăi. (Agită victorios o bancnotă.) 
Poftim ! 


FILIPPO : De unde? 

NICOLLO: Muncesc la Fantazio! 

FILIPPO (Mereu insensibil la numele de Fantazio.) : Tu te-ai 
pus pe jmangleală! 

NICOLLO : Muncesc, sînt în formă. Nu-mi lipseşte nimic... 
În fiecare zi mă scol la ora cinci. 

FILIPPO: Vezi c-or să te prindă-ntr-o zi. 

NICOLLO: Sînt suplu, mă mişc. Uite-aici! (Face două 


genujflexiuni.) Mă întreţin, ştiu să stau în cap... 
(Se așază în cap.) Ei? 
FILIPPO : Opreste-te, dracului, odată! Vrei să mori în fata 
pic$ 


mea? 

NICOLLO (fntinzindu-i bratul.) : Pune mîna... Vezi ? Totu-i 


muşchi, n-am grăsime deloc. 

FILIPPO : Astea-s oase, nu e mușchi. 

NICOLLO : E muşchi curat. 

FILIPPO : Uite ce unghii ai! Or să-ţi cadă unghiile. Asta 
pentru că nu mai ai carne pe tine. 

NICOLLO : Ţi-e ciudă, împiedicatule! 

FILIPPO : Ţîrule! Mă mir c-ai putut să urci treptele. 

NICOLLO : Cocoloşule! Fă ca mine dacă eşti bărbat. 

FILIPPO : Vezi că-ţi strici costumu'. Şi altă dată nu ţi-l mai 
închiriază. 

NICOLLO (Revenind cu picioarele pe pămînt, epuizat.) : 
Costumu-i al meu. 

FILIPPO (Scuzurindu-i umerii de praf.) : Vrei să-l plăteşti de 
nou? 

NICOLLO (Apărîndu-se orbeste cu miinile.): Jos labele! 
Costumu-i al meu. 

FILIPPO: Taci, mincinos mic. Pe cine crezi tu că duci de 
nas? 

NICOLLO : Cîrpaciule! Ştiu de ce-ai venit aici, te-au dat 
afară de la circu’ Humberto ! 

FILIPPO (Rosu de furie.): Circu Humberto s-a desființat 
acu' zece ani! 

NICOLLO : De betiv ce erai te-au dat afară. În şuturi te-au 
dat. Unde-i sticla? Precis ai o sticlă la tine. 


FILIPPO (Înecîndu-se de furie.) : Circu’ Humberto s-a desființat 


pe întîi ianuarie. Exact pe întîi ianuarie... 


425 


Matei Vişniec 


NICOLLO (Încercînd să-l perchezitioneze pe FILIPPO.) : 
Por să jur pe Sfînta Madonă că ai o sticlă... 
Unde-i sticla? 


Luptă înverșunată între cei doi, pe jumătate în glumă, 
pe jumătate în serios. De la buzunarul de la spate al lui 
FILIPPO apare într-adevăr o sticlă metalică, extraplată. 


NICOLLO : S-o văd! S-o văd! 
FILIPPO: A, îti arde gîtu'... Te-ai apucat și de băut... 
NICOLLO: N-am eu treabă cu poşirca ta. Eu beau și 


mănînc la ore fixe. 

FILIPPO (Arătîndu-i sticla.) : O vezi ? (Trage un gît.) Asta-i! 
(O ascunde-n buzunar şi-i arată semnul nimicului.) 
Figa. 

NICOLLO: Fleşcăitule, unsurosule. Şterge-te măcar pe 
gură. (Îi întinde batista sa uriaşă.) Poftim. 

FILIPPO: Ţine-ţi mucoșenia acasă. 

NICOLLO : Hai, nu te supăra. 

FILIPPO: Eu mă supăr? Tu te superi. 

NICOLLO : Eu nu mă supăr. 

FILIPPO : Atunci, de ce nu te bucuri? 

NICOLLO : Cum nu mă bucur? Mă bucur. 

FILIPPO: Atunci, de ce mă faci cocoloș? 

NICOLLO : Şi tu de ce mă faci ţir? 

FILIPPO: Eu glumesc. 

NICOLLO : Şi eu glumesc. 

FILIPPO: Hai, vino-aici. 
Cei doi se îmbrătisează din nou, emotionati. 


FILIPPO (Stergîndu-si ochii cu batista lui NICOLLO.) : 
Doamne, cum a mai trecut vremea... (Își sterge 
nasul pe îndelete.) Spune, Nicoll6, mă mai iubeşti ? 


NICOLLO (Plingînd.) : Te iubesc. 

FILIPPO: Jun? 

NICOLLO : Jur. 

FILIPPO: Și eu jur. (Se șterge pe ceafă, din nou îşi suflă 
nasul, apoi inspectează batista.) Mai spal-o şi tu. 

NICOLLO (Însfacă batista.) : lar începi? 

FILIPPO : Hai să vorbim serios, vrei? 

NICOLLO : N-avem ce vorbi serios. 


FILIPPO : Ascultă, Nicoll6, eu îti vorbesc ca un frate... Eu 
îti vorbesc pentru că te simt aici... Intelegi ? Şi 
tu trebuie să ştii... cineva trebuie să-ţi spună 


adevăru'... 
NICOLLO : Ce-adevăr? 
FILIPPO : Astora le trebuie cu totul altceva. 
NICOLLO : Cum altceva? 


FILIPPO: Circu’ nu mai e ce-a fost, pricepi? Tu nu știi 
cum se lucrează azi. Azi se lucrează din greu. 


NICOLLO : Şi ce dacă se lucrează din greu? 
FILIPPO: Nicoll6, băiatule, nu te amăgi. [i-o spun pe 


fată, dar ţi-o spun ca un frate. Aştia n-or să te ia. 

NICOLLO (Enervîndu-se): De unde ştii żu că n-or să mă 
la ? 

FILIPPO : Omule, ăstora le trebuie ceva viu, ceva cu prestantă. 
Să fim serioşi, uită-te la tine. Tu eşti o umbră 
de-acuma, tu nici nu te mai vezi în arenă... 

NICOLLO: Poate-ţi dau una! 

FILIPPO: Tu crezi că ăștia n-au ochi? Că ăștia nu știu 
meserie? Tu crezi că mai poţi prosti pe cineva cu 
baliverne ? Cu trucuri răsuflate ? Cu tumbe? Tu 
crezi c-aici eşti la Fantazio ? Lumea s-a schimbat, 


nu mai rîde nimeni la tumbe. 


NICOLLO (Se retrage într-un colt al sălii.): Nu mai vorbesc 
cu tine. Gata. 

FILIPPO: Ce rost are să-ţi faci sînge rău? Să te tîrăști în 
halu’ ăsta? Parcă aveai o nepoată în Sicilia. De 


ce dracu” nu te duci în Sicilia ? E soare, e uscat... 
NICOLLO : Gata! Nu mai avem ce discuta. 


FILIPPO (Urmărindu-l îndîrjit cu tirada sa.): Asta e viaţa, 
ce vrei? Cînd ajungi bun de aruncat la gunoi, 
cel mai cinstit e să te retragi singur... De ce să te 


arunce alții? 
NICOLLO : Ba eu mai am ceva de spus. 


FILIPPO: Dumnezeule, ai o idee fixă! Tu chiar nu vezi că 
eşti în ultimul hal? Eu, în locul tău, aş alege 


moartea. 
NICOLLO: Ba or să mă ia, tocmai pentru că sînt mal 
bătrîn. 


FILIPPO: Şi ce mare fis că eşti mai bătrîn? 

NICOLLO : Păi, nu vezi ce scrie ? (Scoate un ziar dinăuntrul 
hainei.) Ce scrie? Scrie bătrîn ? Căutăm clovn 
bătrîn. Este? Este că scrie bătrîn? Şi cine-i mai 
bătrîn? 

FILIPPO: Cum adică? 

NICOLLO : Dintre noi doi, cine-i mai bătrîn? 

FILIPPO : Cine? 

NICOLLO ( Triumfător.): Eu! Cu cinci ani sînt mai bătrîn 


decît tine! 
FILIPPO: Ba nu eşti deloc! 
NICOLLO : Ba sînt, sîc! Cu cinci ani! 
FILIPPO: Taci, hoţule! Dg’ cîti ani crezi tu că ai? 
NICOLLO : Ştiu eu câţi. Am cinci ani mai mult. 
FILIPPO: Jură dacă ai curaj! Jură pe inima Madonei. 
NICOLLO : Nu mă bag eu la Madonă. Știu eu ce ştiu și 


asta-i treaba mea. 


FILIPPO: Îşi spun eu cum e. Falsificator ordinar ce ești. 
Numai cu unșpe luni ești mai mare ca mine. 
Atât. Știu precis cînd te-ai născut. Te-ai născut 
cînd a intrat Mussolini-n Roma. D-aia ai oasele 
Mol. 

NICOLLO : Tot e mult. Unşpe luni contează. Dacă sînt 


corecţi, contează. 


FILIPPO: Aici nu e pe corectitudine, prostule. Aici e pe 


talent. Pe geniu! 


NICOLLO: Am! Am de toate! Întotdeauna i-am făcut să 


rîdă. De cincizeci de ani îi fac să rîdă. N-a fost 

unv să nu rîdă /2 mine. Unu’. Şi mai vorbeşti de 
talent! Ce știi tu?! Ştii tu ce făceam eu la Fantozzi? 
Ai fost tu vreodată să vezi ce-mi żesea mie la 
Fantozzi? Toată lumea se tăvălea. Eu, eu îi tăvă- 
leam, şi de mine, da, de mine rîdeau! 


FILIPPO: Adineauri ziceai de Fantazio... 

NICOLLO : De Fantozzi ziceam... 

FILIPPO: Eşti total senil. 

NICOLLO: Senil eşti tu. Uite ce scrie despre mine în 


Corrierre. (Scoate o umilă şi gălbejită tăietură de 
ziar.) Poftim! 


FILIPPO : Aici scrie Fernando. 

NICOLLO : Fernando, Fantozzi, ce contează. Scrie sau nu 
scrie? 

FILIPPO: Şi e dinainte de război! 

NICOLLO : Minti, e de cîţiva ani. 

FILIPPO (Blînd.) : Ia-ti, dracului, fițuica asta. Mi-ai arătat-o 


de o mie de ori. 
NICOLLO: Ţi-e necaz, știu. 
FILIPPO : Mai bine rupe-o, zău, Te agăţi de ea ca de un cal 


mort. 


NICOLLO : Ai vrea tu s-o rup. Da' n-o rup ! Asta e dovada! 
Dovada ! 


FILIPPO : Ce dovadă? 
NICOLLO : Dovada că rîdeau ! 
FILIPPO: Parcă cine rîdea? Rîdeau poponarii, fandosiţii, 


gorobeţii de mahala și fufele isterice. Intelectualii 
nu rîdeau ! Pentru că erai fumat încă de p-atunci. 

NICOLLO : Eram întotdeauna primu' p-afiş! 
FILIPPO : N-ai avut niciodată nici un afiş! 


NICOLLO : Ba am avut! Am avut sute de afişe! Mii de 


afişe. 
FILIPPO: Canci! 
NICOLLO (Aproape plîngînd.) : Mii! Mii de afişe ! 
FILIPPO (Controlînd jocul.): Milioane de afișe ! 
NICOLLO (Iesind din realitatea imediată): Milioane de 


afişe, da! 
FILIPPO : Aşa e, Nicoll6, așa e. 
NICOLLO : Pentru că am fost cel mai bun. Cel mai bun! 
FILIPPO (Patern.): Cel mai bun, într-adevăr. Hai, vino-aici. 
NICOLLO (Plîngînd, în bratele lui FILIPPO.): Şi tu ştii 
asta, ştii... 
FILIPPO (Liniştindu-l.) : Toată lumea ştie... 
NICOLLO: Și tu... şi tu... 
FILIPPO: Hai, gata... Hai, strînge asta... (Îi împătureste 


tăietura din ziar şi i-o pune la loc în haină.) Acu 


îti dai seama că n-am să te las singur... 
NICOLLÓ (Obosit, aiurit.): Nu? 


FILIPPO : Am să te iau cu mine, asta am să fac. O să ne 
tinem amîndoi din slujba asta... Am să-ți fac 
supe, tu ai nevoie de supe calde, de mii de supe 
calde. (Scoate sticla şi trage un gît.) Hai, ia şi tu. 
(NICOLLÓ bea.) Te pun pe picioare. Ai să vezi... 
(FILIPPO bea şi-i întinde din nou sticla lui 

NICOLLO. Visător.) Am să-ți iau ş-un scaun 
d-alea care se leagănă... Știu că-ţi plac. 

NICOLLO (Usor amerit.): Nu-mi plac. 

FILIPPO (Patern, darnic.) : O să fie bine... Eu am să muncesc, 
tu ai să-mi calci pantalonii. N-o să ai cine ştie ce 
de făcut... Mai umpli o pipă... Ciurucuri d-astea. 

NICOLLO (ncercînd să se opună, dar bipnotizat încă.) : Nu 
vin! 

FILIPPO: La anv’ te duc la Nisa... Mai joci un pocheras... 
Mai câştigi un ban. Mai vezi şi tu lumea. 

NICOLLÓ: Am fost! Am fost! 

FILIPPO: Taci, că la Nisa n-ai fost. 

NICOLLÓ: Am fost! Da! Am fost și în Germania. Şi-n 
Elveţia ! 

FILIPPO: Cînd ai fost tu-n Elveția ? 

NICOLLÓ (Visător.): În turneu ! Ehe ! Ce lume ! Ce pendule! 
Și muntii... Şi lumini... 

FILIPP : Vax. Nu mai există de mult... 

NICOLLO: Elveţia există! 

FILIPPO: Nu mai există. Pentru noi, nu mai există. S-au 
închis, gata. Pentru noi, s-a-nchis tot. Germania? 
S-a-nchis. Ce să-i faci ? Elveţia? Ce-i asta Elvetia? 
S-a-nchis și Elveţia. S-a-nchis și Europa... Ce să 
mai vorbim? Pentru noi, n-au mai rămas decît 
cartierele astea de la margine... Sicilia... Poate 
ceva-n Calabria... Hai să fim cinstiți, de ce crezi 


c-au ei nevoie de un clovn bătrîn ? 

NICOLLO (Însufletit.) : Pentru că s-a uitat meseria, d-aia! 
S-au pierdut trucurile, o mulţime... S-a uitat 
arta ! S-a dus pe apa Sîmbetei și vor s-o scoată-napoi 


de la noi. 
FILIPPO: Canci. 
NICOLLO : Îţi spun eu. Asta trebuie să fie. Pentru că circu 


de azi e un rahat, o buluceală, o-ncropeală, te-apucă 
răul... Zău, ăștia noi nu-s buni de nimic, nişte 
zăltaţi, i-am văzut pe toţi... Amatori... [i se 
face şi silă cînd îi vezi, să vomiti, nu alta. Scîrboși, 
grosolani... N-au fantezie, n-au forţă, n-au nimic 
din chestiile astea... Clovni de paie, umplutură 
rîncedă, buah! Scobitori umplute, ha! Ascultă, 
Filippo, ascultă ce-ţi spun... Dacă ne curăţăm și 
noi, apoi s-a dus și arta. Gata, se stinge totu. 
D-aia zic să ne vindem scump, în aur. (Se îneacă, 
sughită.) În aur! Aur! 

FILIPPO (Dîndu-i dupaci după ceață.): Mai încet! Mai 
încet! 

NICOLLO (Pornit rău.) : Marţafoi, escroci, hoţi! Fură 
banii oamenilor cinstiţi. Ăsta e circ? Cînd am 
fost la Humberto? Luna trecută am fost. O rușine! 
Nici nu mai rîde nimeni, numa stau și mestecă 


gumă... D-aia zic... Aur! 
FILIPPO : Şi dacă au nevoie d-un grăjdar? 
NICOLLO : Cum? 


FILIPPO : Tare mă tem c-au nevoie d-un grăjdar. Unu mai 


ramolit, ca să nu-i plătească cine ştie ce. 

NICOLLÓ (Furios.): Cum adică grăjdar? Da ce cred ei? 


Dz ce sîntem noi? Cum vine asta? 
FILIPPO: Stai, băiatule! Nu-i încă sigur. 
NICOLLO (Derutat rău de tot.): Da trebuiau să spună! 


Măcar să spună! $i tu nu zici nimic? Și cine 
plăteşte drumu”? Cine? (Baze cu pumnii în uşă.) 
Cine plăteşte drumu ? 

FILIPPO (Încercînd să-l oprească.) : Eşti ţicnit ? Vrei să ajungi 
la balamuc? 

NICOLLO (Jzbind în continuare, isteric, cu pumnii în usă.) : 
Să plătească drumu”! Să plătească drumu’! 

FILIPPO (ÎI trage cu greu şi-l așază pe scaun.): Aşteaptă, 


nenorocitule. 


NICOLLO (Tisnind brusc, surprinzător de agil, pentru a 
izbi din nou cu pumnii în ușă.): Cît s-aştept? 
Păi, nu e șase? Dac-au zis şase, de ce nu e șase? 

FILIPPO (Trăgîndu-l din nou pe scaun.) : Aşteaptă, că nu-ți 
crapă oasele. D-aia-i venit, s-aştepţi. 

NICOLLO (Luprîndu-se să ajungă la ușă.): Da cînd o să fie 
şase? Cît mai e pînă la șase? 

FILIPPO (Luprindu-se să-l țină pe scaun.): Cît mai e, e! 
N-ai decît să te cari dacă ai draci. Or să vină şi ei 
cînd or să poată... 


Se aud vagi urme de pasi care urcă. 


NICOLLO (Si mai furios.) : Am spus eu că vreau să mă car? 


Ai vrea tu să mă car. Ei bine, nu mă car. 

FILIPPO (Sesizînd paşii.) : Tacă-ti fleanca! 
NICOLLO : Nu tac! 

FILIPPO (Scos din sărite.): Gura, am zis! 
NICOLLO (Înmuiat.): Ce strigi, ce? 
FILIPPO : Auzi? 

NICOLLO : Tac, nu vezi că tac? 
FILIPPO : Auzi sau n-auzi? 

NICOLLO (Ascultă încordat.): N-aud. 
FILIPPO : N-auzi pentru că ești surd. Dg s-aude. 
NICOLLO : S-aude ce? 

FILIPPO. Urcă. 


NICOLLO (Se mută repede pe primul scaun de lingă uşă.) : 
Eu am fost primul. (Agitat, îsi aranjează tinuta.) 
Să nu te bagi. (Își face cruce.) Doamne-ajută! 


FILIPPO : S-a oprit. 
Tăcere apăsătoare. Cei doi ascultă nemişcati. 


NICOLLO: S-a oprit? De ce s-a oprit? Auzi tu că s-a 
oprit? 

FILIPPO : Tocmai că n-aud. Dacă n-aud, înseamnă că s-a 
oprit. 

NICOLLO (Cu ochii în tavan.): Doamne, fă-i să vină! 


FILIPPO : A pornit-o iar! (Se așază pe scaunul numărul doi, 
îsi aranjează ținuta, scoate sticla si trage un gît.) E 
pornit bine. 


NICOLLO : Filippo, mi-e rău. Filippo, dă-mi un gît. 

FILIPPO (Rău, ascunzînd sticla.) : Gata, s-a terminat. 

NICOLLO : Un gît... Un singur gât... Nu fi bestie... 

FILIPPO (Urlînd.): N-auzi că s-a terminat? Şi vezi c-ai 
scuipaţi în barbă. 

NICOLLO (Panicat.): Unde? Unde? (Se şterge cu batista.) 
Mai am? 

FILIPPO (Mefistofelic.) : Ai, ai... Peste tot... (Îi ia batista 
si-l şterge pe fată.) Dă la mine... (Gingas.) Nicoll6, 
ce-ar fi să mă lași pe mine la-nceput? Lasă-mă și, 
dacă mă laşi, ai să vezi c-o să fie-n regulă... O să 
facem fifty-fifty... Îşi jur... 

NICOLLO (Smulgîndu-i batista.) : Strijitule ! 

FILIPPO: Buflă! 

NICOLLO : Grăjdarule! 


Pasii se apropie din ce în ce mai mult. Cei doi aşteaptă 
cu privirile țintă spre uşă. Uşa se deschide şi intră 
PEPPINO. Poartă si el un costum închis, cam de închiriat. 
Acelaşi geamantan de modă veche, burduşit. PEPPINO 
pare a fi mai bătrîn decît ceilalti doi, dar ştie mai bine 
să-şi țină prestanța. Secunde lungi cu PEPPINO gifiind 
în pragul uşii. Treptat, PEPPINO îşi revine şi înaintează 
cu greu spre centrul încăperii. FILIPPO şi NICOLLO 
se ridică uşor în picioare. Cei trei se privesc multă vreme 
în tăcere. NICOLLO începe să tremure. PEPPINO își 
face vînt cu pălăria, dar gestul îi rămîne încremenit în 
aer. FILIPPO face un gest nervos cu bratul, ca şi cum ar 


alunga o vedenie. 

FILIPPO : Peppino... 

PEPPINO: Filippo... 

NICOLLO : Peppino, tu eşti? 

PEPPINO: Nicoll6! 

FILIPPO : Peppino! Peppino! 

NICOLLO : Tu, pe bune? Peppino, trăieşti? 

PEPPINO: Filippo! Nicoll6! Doamne! 

FILIPPO : Înnebunesc, Peppino, înnebunesc! (Se reped unul 


la altul şi se îmbrătisează.) 

NICOLLO : Şi eu! Şi eu ! O, nu-i adevărat... Nu-i adevărat! 
(PEPPINO se desprinde de FILIPPO și-l îmbră- 
țisează pe NICOLLO.) Peppino, mor... Peppo, 
tu, aici? 

PEPPINO: Da, da... Scumpilor, dragilor... (Se desprinde 
de NICOLLO şi-l îmbrățișează pe FILIPPO.) E 
o minune, e minune adevărată. Dumnezeu ne-a 
adunat, jur... (Rămân o vreme îmbrătișaţi toți 
trei. NICOLLO se smiorcăie, FILIPPO se șterge 
de sudoare, PEPPINO îi pipăie fata lui NICOLLO, 
îsi umezeşte degetele cu lacrimile acestuia si-si miroase 
degetele.) Plîngi, Nicoll6, plîngi? 

NICOLLO : Plîng, Peppino, pling. 

PEPPINO: Şi eu pling, Nicoll6. Şi eu plîng. 

NICOLLO : Nu mai plînge, Peppino. 

FILIPPO: Și eu plîng, băieri, şi eu plîng. 

PEPPINO: Toţi trei, din nou... Fir-ar să fie de viață! 

NICOLLO : Poftim, Peppino, ia şi șterge-te. (Îi întinde 
batista lui, pe care PEPPINO o ia și-și sterge lacri- 


mile.) 
FILIPPO: Vrei o duşcă? Poftim, trage-o dușcă. 
NICOLLO (Acru, către FILIPPO.) : Ai zis că nu mai ai. 
FILIPPO (Către PEPPINO, care a tras o duşcă.) : Mai trage, 


mai trage. Azi e o zi mare. 
NICOLLO: Și eu! Și eu! 
FILIPPO (Către PEPPINO.): E bună, este? 
PEPPINO (Mai trage o duscă și-i întinde sticla lui NICOLLO.) 


E tare. E din sfeclă fermentată, nu? 


FILIPPO : Stai jos, Peppino, stai jos să te vedem. (Î! împinge 


pe un scaun.) Tremuri ca un armăsar. 

PEPPINO: Huh! Era să mor pe scările astea. Parcă fierbe 
de zăpuşeală. 

NICOLLO (Care trage înghitituri scurte.) : De ce ieşi dacă fierbe ? 

PEPPINO (Smulgîndu-i sticla lui NICOLLO, către FILIPPO.) : 
Mamă, ce-ati mai îmbătrînit ! 

FILIPPO (Smulgîndu-i sticla lui PEPPINO.) : Hai, c-ai băut 
destul! 

NICOLLÓ : Unde vezi tu c-am îmbătrînit? 

PEPPINO: Ati îmbătrînit urît de tot. 

FILIPPO. Bine că tu ai rămas la fel. 

PEPPINO: Păi, să ştii c-am rămas la fel. 


FILIPPO: Ştii ce-a rămas la fel din tine? Vrei să-ți spun ce-a 


rămas la fel din tine? Geamantanul. 

NICOLLO : He-he! 
FILIPPO : E-acelaşi d-acu' treizeci de ani, este? 


NICOLLOG : Şi lavaliera. Cînd l-am cunoscut, avea aceeași 
lavalieră. La Benevento, ştii... O avea ş-acolo. Sa. 


De treizeci de ani o ţine la git. 
PEPPINO : Asta chiar nu-i adevărat. Lavaliera-i nouă. 
NICOLLO : Ei, na! Ne prosteşti de la obraz. 
PEPPINO: leri am cumpărat-o! Jur! Leri-dimineaţă. 
NICOLLO : Taci, Peppo, zău... 
PEPPINO (O desface şi le-o arată.): Uite-aici. Asta nu-i 


firmă de treizeci de ani, asta-i firmă nouă. 


NICOLLO (Inspectând-o și trecîndu-i-o lui FILIPPO.) : Crezi 


că e nouă? 
FILIPPO : Chiar dacă e nouă, de ce și-a pus-o? 
NICOLLO : Auzi, Peppino, de ce ţi-ai pus-o? 
PEPPINO: Păi, ce are? 
FILIPPO : Păi, nu vezi cum îți stă? 
PEPPINO: Ştiu eu cum îmi stă. 
FILIPPO : Parcă-i gușa de la curcan! 


NICOLLO si FILIPPO izbucnesc într-un ris conspirativ. 


PEPPINO (Rîzînd nesigur.): Golanilor! Tot cum vă ştiu... 
Proşti și înfumuraţi aţi fost, proşti și înfumuraţi 
ați rămas. 


FILIPPO : Ah, Peppo, cum îmi vine să-ţi trag un bobirnac! 

NICOLLO: La Fernando! Ce bobîrnace-i mai trăgeam 
atunci! 

FILIPPO : Ce scatoalce! Mamă, ce scatoalce vă mai lipeam 
la amîndoi! 

PEPPINO: Da dupacii pe care vi-i ardeam eu? Vă mai 
amintiţi cum vă pisam cu dupaci? 

NICOLLO : Şi picioare-n fund! Ce formidabile picioare-n 
fund vă mai trăgeam. 

FILIPPO: A, nu! Picioare-n fund, dacă-ţi mai amintești 
bine, eu vă rădeam la amîndoi. Şi azi mă ustură 
picioru' de la câte lovituri v-am tras peste fese. 

PEPPINO: Să fim serioși. Eu zic că tu şi cu Nicoll6 aţi încasat 
cele mai multe picioare-n fund. Eu aşa zic. Mii 
de picioare-aţi încasat, asta o știe toată lumea. 

NICOLLO: Eu nu. Eu ştiu că-l rădeam pe Filippo mai 
încet, că suferea cu prostata. 

FILIPPO (Ars.): Eu, cu prostata?! Peppino, ia spune tu, 
cine suferea cu prostata? Spune, dacă ești bărbat! 

PEPPINO: Eu, nu ştiu nimic. Eu ştiu că Nicoll6 răcea ori 
de cîte ori îl băgam în butoiu' ăla şi dup-aia îi 
curgea vezica. 


NICOLLO : Eu, în butoi? Vrei să spui Filippo, care a făcut 


icter şi dup-aia l-am dus la Spitalul Adormirea. 
FILIPPO: Eu n-am avut niciodată nimic! Niciodată ! 


NICOLLO: Cum? Da cînd ai căzut de pe trambulină și 
ti-ai sclintit toate alea ?... O, ce brînci ti-am mai 


băgat atunci de la trambulină... 

FILIPPO (Ars): Mie? Lu Peppino. Peppi-a căzut de la 
trambulină! Peppino, poţi să zici că n-ai căzut 
de pe trambulină? Cîn' te-am împroșcat cu fur- 


tunu’... 
PEPPINO: Pe mine? Cu furtunu'? Niciodată! 
FILIPPO: Cum să nu! Hai să fim cinstiti. Zău! Nicolló 
te-nghiontea și eu te-mproşcam. 
PEPPINO: Brașoave. V-aţi ramolit amîndoi. 


NICOLLO : Tu te-ai ramolit dacă nu-ţi mai aduci aminte. 
Ştii cîn' te-agăţam de cîrlig? (Către FILIPPO.) 
Poftim, nu ştie. 

PEPPINO: Unde? Cîn'? Care cîrlig? 

NICOLLO (Către FILIPPO.) : A uitat tot. (Către PEPPINO.) 


Ai uitat absolut tot. Cum se poate să uiţi aşa 


ceva? 
FILIPPO : Ce-i în căpăţina aia a ta? 
NICOLLO : Parc-ai fi un broscoi. 
FILIPPO : Peppino dragă, ai o căpăţină de broscoi. 
NICOLLO : Buah, mie chiar mi-e silă. 
PEPPINO: Cutre ordinare... Voi vorbiti? După ce v-am 


învăţat meserie... 
NICOLLO : Tu ne-ai învățat meserie ? Mă faci să rîd. Ha! 


PEPPINO: Eu, da. Eraţi nişte mucoși cînd v-am luat de la 
Don Passante. lot ce știți, de la mine știți... 


Toate trucurile, toate... 


FILIPPO: Care Don Passante? Nu cunosc nici un Don 


Passante. 

PEPPINO: Ar trebui să-mi pupaţi mîinile... V-am cules de 


pe drumuri... 

NICOLLO : Care drumuri? Eu făceam liceul la Benevento... 

FILIPPO : Tacă-ţi pliscu'! Care liceu? 

PEPPINO: Ce s-o mai lungim. V-aţi tîmpit, gata. S-a 
terminat. Mai bine uitaţi-vă cît e ceasu.'. 

NICOLLO : Da' ce treabă ai cu ceasu' ? Te grăbeşti? 

FILIPPO: Dac-ai treabă, poţi să te cari. Acu, că ne-am 
văzut, poţi s-o ştergi. 

PEPPINO: Nesuferit eşti, Filippo. Toată viaţa mi-ai fost 
nesuferit. D-aia nici nu ţi-am arătat toate trucurile. 
Am ştiut eu că nu trebuie să vă spun totu, am 
ştiut. Adevărata meserie a rămas aici, la mine... 
(Se loveşte cu degetul în frunte.) Secretu-l aici. 
Încă-i aici. 

FILIPPO: Ce secret? Tu nu vezi că sun-a gol? 

PEPPINO: Ehe! Nici nu știi tu ce trucuri zac aici. 

FILIPPO: Sun-a gol. (Îl loveşte şi el cu degetul.) Peste tot 
sun-a gol. Este, Nicoll6, că sun-a gol? 


NICOLLO: Lasă-l în pace. Te iei d-o fantomă? (Către 
PEPPINO.) Ascultă, Peppo, doar n-ai să zici c-ai 


venit pentru anunţ!? 


PEPPINO: Da per ce mama dracului am venit? Pentru 


mutrele voastre-am venit? 
NICOLLO : Păi, înseamnă că te-ai păcălit. N-ai căscat bine 
ochii. 


PEPPINO: N-am căscat bine ochii... 

NICOLLÓ: Aştia caută clovn bătrîn, înţelegi? 
PEPPINO: Şi eu ce-s ? După mintea aia a ta mică și șifonată, 
eu ce-s? Sînt cel mai bun clovn bătrîn. Sînt 


singurul clovn bătrîn bun. Sînt sau nu sînt? 


NICOLLO : Uite, am să-ţi spun eu cine ești. Da numa 
dacă-mi dai voie. Numa dacă vrei adevăru.... 


(Către FILIPPO.) Să i-l spun sau să nu i-l spun? 

FILIPPO : Spune-i-l! Naiba să-l ia, spune-i! 

NICOLLO : Păi, deja i-am spus, da n-a prins nimic. 

FILIPPO : Normal. 

PEPPINO : Ce n-am prins? Ce? 

NICOLLO : Păi, ţi-am zis adineauri ce şi cine ești. 

PEPPINO : Ce? 

NICOLLO: O fantomă. O fantomă în piele de om, asta 
eşti (Către FILIPPO.) Este sau nu este? 

FILIPPO (Rând): Este. (Către PEPPINO.) Te superi, 
Peppino, te superi? Asta e. Tu nu simţi cum 
atîrnă hainele pe tine? 

PEPPINO: Cîrcotași. Asta sînteţi. Doi cîrcotași mărunți. 
(Scîrbit.) Ce s-o mai lungim. (Se ridică și se apropie 
de uşă. Loveşte uşor.) 

FILIPPO : Poţi s-o ţii tot așa pînă mîine... 

NICOLLO : Îţi toceşti degetul de pomană. 

FILIPPO : Hai, las-o baltă. Nu te mai izbi așa de ușa aia, 
c-or să ţi se năruiască oasele. Ai să rămiîi buluc pe 
jos, un ghemotoc, o mînă de oase-nfăşurate-ntr-un 


costum de-nchiriat... 

PEPPINO (Violent, disperat.): Costumu-i al meu! E al 
meu! 

FILIPPO (Rizînd diabolic.): Da, da... (Către NICOLLÓ.) 
Vezi ? Auzi? 

NICOLLO: E-o dulceaţă, nu alta... (Către PEPPINO.) 
Stai jos, iepurașule, stai jos, c-oboseşti. 


PEPPINO: Nu stau! Nu stau! 


Explozie de rîs la NICOLLO şi FILIPPO. Cei doi par 
a fi teribil de amuzati de tot ce spune şi face PEPPINO. 
Acesta din urmă se retrage, simulind detașarea şi plictisul, 
preocupat de explorarea încăperii. 


PEPPINO (Iritat, după un timp.) : Vă hliziţi... Asta-i tot ce 
vă ţine capu'... Un clovn adevărat nu rîde nici- 
odată... Clovnul nu rîde, lumea rîde, el nu rîde... 


Ce habar aveţi voi d-asta? Ehe, arta... 
NICOLLO : Mai zi. E haios cum le zici. 
FILIPPO: Zi-ne şi nouă ce-ai mai învârtit după ce te-ai 
bulit cînd cu toboganu... 


NICOLLO : A fost grăjdar, nu ştii? Don Passante l-a-ntilnit 
la Torino şi el era cu animalele... (Ride pînă cînd 


se îneacă.) La catiri şi la ponei... 


PEPPINO: Vezi să nu mori de rîs! Să te port pe conștiință 


c-ai murit rîzînd de mine. 


FILIPPO: Zi, maestre, ce-ai învârtit la Torino ? E drept c-ai 


fost la ponei? 

PEPPINO: Am fost în trupă! Actor! 
FILIPPO : Tu, actor? 

PEPPINO (Miândru.): Eu, actor! 
NICOLLO : Din părți. 

PEPPINO: Nu mă crezi, treaba ta. Mi se rupe. 
FILIPPO : Zău, Peppo, de ce te porţi cu noi în halu’ ăsta? 
Cum poţi spune gogomănii d-astea? 

PEPPINO : Pentru c-am fost! Dac-am fost, am fost! 


FILIPPO: Pe bune, doar sîntem prieteni d-o viaţă. Am 
halit o pîine-mpreună, cum poţi să ne prosteşti 
aşa, de la obraz? 

NICOLLO : Se poate? Puţină ruşine! Chiar şi la bătrîneţe, 
puţină rușine nu strică. 

PEPPINO (Amărit.): Nu mă credeți, știu... (Se duce şi-şi 
deschide geamantanul.) Nu mă credeţi, este? 


FILIPPO : Este. 


PEPPINO (Scoate din geamantan un afis ponosit şi-l întinde, 
fixîndu-l la cele patru colturi cu diferite obiecte 
scoase din geamantan.) : Poftim! 


Cei doi se apleacă asupra afisului. 


PEPPINO: Ei? Aveţi ceva de zis? N-aveţi. Ce s-aveţi? 
FILIPPO : Ce s-avem, ce? 

PEPPINO: Te-ai lămurit, nu? Da sau nu? 

FILIPPO: Nu. 

PEPPINO: Atunci, citeşte! De ce nu citeşti? Citește! 
FILIPPO (Către NICOLLO.) : Citeşte tu! 


NICOLLO (Își scoate ochelarii şi începe să şi-i şteargă fără 
grabă; PEPPINO asteaptă siderat; într-un târziu, 
silabisind cu ochelarii pe nas.): Gol-do-niii... 
(Victorios, către FILIPPO.) Goldoni! (Victorios, 
către PEPPINO.) Goldoni ! 


FILIPPO (Către PEPPINO.) : Goldoni. Şi ce-i cu Goldoni? 

PEPPINO: Citeşte mai jos. Citeşte, dracului, mai jos. 

FILIPPO (Către NICOLLÓ, concesiv.): Mai jos, Nicolló, 
mai jos. 

NICOLLO: Bă-dă-ra-niii... (Wictorios, către FILIPPO.) 
Bădăranii ! (Victorios, către PEPPINO.) Bădăranii ! 

FILIPPO (Către PEPPINO.) : Bădăranii. Şi ce-i cu bădămnii ? 

PEPPINO : Mai jos, afuristule, mult mai jos. Cel mai jos! 

NICOLLO: Mario Quadri... 

PEPPINO (Urlînd.): Nu! Ultimu rînd! 

NICOLLO: Caccini Ricci! 

PEPPINO (Exploziv.): Aici! Uite-aici! Ce scrie-aici ? 

NICOLLO : Nu văd. 

PEPPINO : Scrie Peppino sau nu scrie Peppino? 

NICOLLO : E prea jos. Nu bat pîn-acolo. 

PEPPINO : Pentru că ţi-a luat piuitu', d-aia. (Către FILIPPO.) 


Poftim, scrie Peppino sau nu scrie Peppino? 


FILIPPO : Şi ce dacă scrie Peppino ? Ce ştim noi cine e Peppino? 
(Către NICOLLO.) Ştim noi cine e Peppino? 

NICOLLO (Horărtt.): Nu! 
PEPPINO: Eu! Pe toti dracii! Eu şi numai eu! 


FILIPPO : Oricine poate să fie Peppino. Sînt mii de Peppino. 


Toată lumea poate să fie Peppino. (Către 
NICOLLO.) Nu? 


NICOLLO: Da! 
PEPPINO : Cum toată lumea ? Scrie Peppino? Eu sînt Peppino. 


FILIPPO : Şi Nicoll6 poate să fie Peppino. Şi eu pot să fiu 
Peppino. Şi Garibaldi poate să fie Peppino. Ce 
ştim noi care e adevărul? Putea să scrie orice. 
Putea să scrie Garibaldi şi să fie Peppino. Aici 
toată lumea e la fel. Poţi să furi cîte afişe vrei. 
Asta nu-nseamnă nimic. 

NICOLLO: Şi ăsta nici nu-i nume de actor. 

FILIPPO : Sigur că nu-i. Nu-i nimic. 

PEPPINO: Ba e! Eu sînt! Am jucat pe scenă de lemn! Da! 
Am fost Regele Lear la Frosinone! Am avut 
lemnul sub picioare! Ce ştiţi voi ce-nseamn-o 
scenă de lemn? Ş-acu'-l simt! Sclifosiţilor! Toată 
Italia mă cunoaște! Toţi mă știu! Toți au bătut 
din palme... O, pentru voi mă rog, neputin- 
cioşilor, pentru voi îmi tocesc oasele, și ultima 
picătură de sînge pentru voi mi se scurge din 
carnea mea cea abătută... pentru că eu văd! 
(Eroic, străbătut de un aer dement.) Văd cum 
viermele pierzaniei vi se răsuceşte sub piele şi 
ziua voastră încă nu vine, încă nu... O, lume 


deşartă, pustiu adormit, cer încremenit, pentru 

ce toate acestea ? (NICOLLO și FILIPPO se dau 
pas cu pas înapoi şi se lipesc cu spatele de perete.) 
Unde s-a tulburat, Doamne, cugetarea ta ? Unde 
s-a rupt nodul, ochiul, zborul virtuţii? Şi cum 
de s-a ales din mine vinovatul, lașul, mișelul? 
Îngropaţi-mă ! Da' îngropaţi-mă odată, în mijlocul 
turmei de capre, îngropaţi-mă-n aruncarea pietre- 
lor... Căci numai eu, cu limba mea otrăvită, 
v-am ademenit aici, departe de casele voastre și 
de inima voastră... (Începe să bată ușor din palme.) 
Eu sînt acela, loviti în mine, sfîrtecaţi-mă... Căl- 
caţi-mă-n picioare... (Bate tot mai tare din palme.) 
Nu voi striga, nu voi horcăi, nu voi scoate un 
singur cuvînt... Haosul a răbufnit peste noi, 
semnele negre s-au arătat în minţile noastre și 
copiii nevinovaţi plîng în somn! (Se aplaudă tot 
mai furtunos.) Şi bufonul degeaba se mai dă peste 
cap, inutile sînt tumbele lui, căci nu mai alină 
rănile nimănui... El, bufonul somnoros, nici nu 
mai e bufon... A fi sau a nu fi bufon, aceasta-i 


întrebarea. 


Se aplaudă îndelung, pînă ce se prăbuseste epuizat pe 
un scaun. NICOLLO şi FILIPPO 4] privesc îndelung 


A id 
în tacere. 


NICOLLO (Timid-compătimitor.): Peppo, ţi-e rău? 
FILIPPO: Peppo, ce-a fost asta? 

PEPPINO : A fost o piesă, ce să fie altceva? 
FILIPPO : Ce fel de piesă? 


PEPPINO: O piesă nouă. Nu mai știu cum se cheamă. 


(Pentru sine, cu ochii în eter.) Asta e arta. 
NICOLLO: Peppo, nu poate să fie asta... 
PEPPINO: Ba asta e. Arta declamaţiei. Regina artelor. 


Culmea actoriei. Vîrful. Piscul! 


NICOLLO: Dumnezeule, să ştii că iar te-ai păcălit. Care 
te-a-nvăţat pe tine-așa ? Mamă, te-au dus de nas! 
(Către FILIPPO.) Groaznic! lar l-au învăţat 


altceva! 
FILIPPO : Porci. L-au stors de bani și l-au învăţat o prostie. 
PEPPINO: Încearcă şi tu. De ce nu-ncerci ? Crezi că-i așa 
de simplu? 
NICOLLO : Mersi. Eu am meseria mea. 
FILIPPO (Perfi4.): De ce nu-ncerci tu, Peppo, la un teatru 
serios ? 
NICOLLO : Chiar, tu eşti prea bun pentru ăștia. 
PEPPINO (Încurcat.): Nu, nu... 
FILIPPO : Zău, doar n-ai de gînd să te irosești aici. 
NICOLLO : Ţie-ţi trebuie ceva barosan. 


FILIPPO: Pe bune, e păcat să te pierzi tocmai acu’, la 
sfîrşit... 

NICOLLO : E o chestie de ştachetă... (Îi ridică valiza şi i-o 
pune în brate.) Îti strici mîna dacă lucrezi cu 


ăştia. 

FILIPPO (/ îmbrățisează pe PEPPINO ca şi cum s-ar despărți 
de el.) : Curaj, Peppino! Tu trebuie să rămii ce-ai 
fost. (ÎI împinge spre ușă.) Drumul tău e drumul 


gloriei. Vîrful... Piscul... 
NICOLLO (Îmbrățisîndu-l, la rîndul lui.) : Du-te, Peppino... 


Tu ești făcut pentru marile scene de lemn... 
PEPPINO (Smulgîndu-se şi așezându-se pe scaun.) : Lasă-mă ! 
Lăsaţi-mă, dracului, în pace! 
NICOLLO (Pazezic.): Peppino, nu trăda arta! Fugi! 
FILIPPO: Tu vrei să te scufunzi în gaura asta? 
NICOLLO : În cloaca asta? 
FILIPPO: Tu nu vezi cum miroase aici? 


NICOLLO : Trebuie să pleci, trebuie... Peppino, arta are 
nevoie de tine... Declamaţia, da, declamaţia are 


nevoie de tine... Peppino, nu fi las! 
PEPPINO: Ba sînt laş, sînt! 
NICOLLÓ (Către FILIPPO, dezolat.) : Parc-avea o nepoată-n 


Sicilia. De ce nu se duce ăsta-n Sicilia ? 


FILIPPO (Se lasă pe un scaun şi-şi întinde mădularele obosit.) : 


Un avorton. 


NICOLLO (Se lasă si el pe un scaun, obosit.): O zdreanţă, 


asta eşti Peppino, o zdreanţă. 


PEPPINO (Obosit, cu ceafa lipită de perete.) : Bine că sînt. 
Pauză. 


NICOLLO : Şi fac ceva pe afișul tău. 

Pauză. 


PEPPINO (Obosit, cu ochii închişi.) : Şi eu fac ceva pe ziarul 
tău. 

FILIPPO (Cu ochii închişi, cu ceafa lipită de perete.) : Hi-hi! 

NICOLLO (Ca prin vis, către FILIPPO.): De unde ştie 


ăsta de ziarul meu? 
PEPPINO (După secunde lungi.) : Toată lumea stie de ziarul 
tău. 


Pauză. 


NICOLLO : Mai tacă-ţi pliscul ! 

PEPPINO (Cu întârziere.) : Tacă-ţi pliscu' ţie! 

NICOLLO (Cu ochii închiși, cu ceafa lipită de perete, către 
FILIPPO.) : Ce să-i fac să tacă? 


Pauză. 
FILIPPO: Nimic. 
Pauză. 


NICOLLO: Hm! 


Pauză lungă. Toti trei stau cu ochii închişi și cu cefele 


lipite de perete. 

FILIPPO (Cu expresia schimbată): Simti? 
NICOLLÓ: Ce? 

PEPPINO: Eu simt. 

NICOLLÓ (Agitat.): Ce? Ce? 
FILIPPO: Ticăitul. 

NICOLLO: Unde? 

FILIPPO: Înăuntru. 

NICOLLO : Cum? 


Pauză. NICOLLO îşi lipeste ceafa de mai multe locuri 


pe perete, încercînd să „simtă 


PEPPINO: E chiar deasupra mea. 
FILIPPO: Pe naiba! E mult mai încoace. 
NICOLLO: Unde? Unde? (Se așază lingă FILIPPO și-și 


lipeste ceafa de perete, apoi, acelaşi joc, lîngă 
PEPPINO.): N-aud nimic. 

PEPPINO: Eu cred c-a trecut deja de şase. 

NICOLLO : Nu s-aude. Absolut nimic. 

PEPPINO : Eu cred că e deja şapte. Nu? Oare e posibil să 
fie deja sapte ? 

NICOLLO : (Furios, reluîndu-și locul): Poate că e șapte. 
Ce-ti pasă dacă e şapte? 

PEPPINO (B/n4, calm.) : Sau poate că e opt, oare e posibil 
să fie deja opt? 

FILIPPO (Dintr-o monotonie a gîndirii.) : Opt? Ei, draci! 


Cum o să fie opt? 

PEPPINO : Atunci, e bine. Dacă nu e opt, e bine. 

NICOLLO (Foindu-se pe scaun.) : N-are cum să fie opt. E 
şapte. 

PEPPINO: E bine. Dacă e șapte, e bine. 

FILIPPO (Moale. ): Nici şapte nu cred că e. Adineauri era 


șase. 
PEPPINO: Zău? Era șase? Ştii tu că era şase? 
FILIPPO: Era șase, era... Era chiar înainte de şase... 


NICOLLÓ (În transă.) : Era cinci şi ceva... 


PEPPINO (Conducînd cu viclenie monotonia conversatiei.) : 


Crezi ? Crezi într-adevăr? 

NICOLLO : Sigur... Era ceva peste cinci... 

FILIPPO : Ei, nu! Nici chiar așa. 

NICOLLO (Ca din vis.): Îti spun eu, era cinci și cinci. 

FILIPPO (Aerian.) : Se poate. Da eu nu cred. 

PEPPINO: Pare să fie peste cinci ? Dacă e peste cinci, e rău. 

NICOLLO : De ce să fie rău? Eu cred că nu e rău. Oare e 
posibil să fie rău ? 

PEPPINO: E rău, c-o să aşteptăm mult și bine. Dacă e 
cinci, o s-aşteptăm pînă la șapte. 

FILIPPO (Decss.): Eu cred că e şase fix. 

PEPPINO : Adevăru' e că se poate orice. 

NICOLLO : Eu nu cred că se poate orice. Cum o să se 
poată orice? 

FILIPPO (Mereu cu ochii închişi, obosit.) : Nu se poate. Cum 


să se poată? 

PEPPINO: Ceva, ceva, tot or să-ntirzie. 

NICOLLO : Or să-ntârzie, sigur c-or să-ntirzie un pic. Și ce 
dac-or să-ntîrzie un pic? Un pic, se poate. Un 
pic. 

PEPPINO: Or să-ntirzie tot mai mult, să vezi. 

FILIPPO: Chiar prea mult n-or să-ntiîrzie, să vezi. 

PEPPINO: Sau n-or să mai vină deloc, să vezi. 


NICOLLO : Eu nu cred că n-or să vină. Cum să nu vină? 


Eu cred că pîn’ la urmă tot or să vină. 
PEPPINO: Eu cred că nemernicii-și bat joc de noi. 
FILIPPO : Chiar așa ? Eu nu cred că-și bat joc de noi. Cum 

or să-și bată joc de noi? 

PEPPINO: Eh, un pic, tot îşi bat joc de noi. 
NICOLLO : Eu nu cred că-și bat joc deloc. 

PEPPINO: Eh, ne iau și ei un pic peste picior. Asta-i tot. 
NICOLLO: Eu nu cred că ne iau peste picior. 
PEPPINO: Parcă eu nu v-am luat peste picior?! 
NICOLLO : Tu ne-ai luat peste picior? 


De foarte departe se aude o trompetă. Ireptat, se vor 
auzi şi alte instrumente, dînd senzatia că o orchestră de 
circ defilează pe stradă, apropiindu-se în entuziasmul tre- 


cătorilor. 


PEPPINO: Un pic. N-aţi băgat de seamă cum v-am luat un 
pic peste picior? 


NICOLLO: Nu. 

PEPPINO: Atunci, nu-i nimic. 

NICOLLO (Către FILIPPO.) : Chiar ne-a luat peste picior? 

FILIPPO : Face bancuri. 

NICOLLO : Faci bancuri, Peppino? 

PEPPINO : Fac bancuri. 

NICOLLO : Nu-i nimic. Aşa ești tu. 

PEPPINO : Adevăru'-i că sînt o cutră. 

FILIPPO: Eh, nu, nici chiar așa. Cum o să fii o cutră? 

PEPPINO : Sînt, sînt. Pe dinăuntru, sînt. 

NICOLLO : Nici eu nu-s mai bun pe dinăuntru. 

FILIPPO: Parcă ne-am prostit. Nu vi se pare că ne-am 
prostit? 

NICOLLO : Parcă s-aude-o muzică. Nu vi se pare că s-aude-o 
muzică? 

FILIPPO: D-unde dracu’ să s-aud-o muzică? Nu s-aude 
nici o muzică. 

NICOLLO: Eu parc-aud o trompetă. Nu vi se pare că 
s-aude-o trompetă? 

PEPPINO : Şi eu aud o trompetă. 

NICOLLO : Este că s-aude-o trompetă? Este? Vezi, Filippo, 
că s-aude-o trompetă? 

FILIPPO : Eu n-aud nimic. N-aud absolut nimic. Cum o 
să s-audă dacă eu n-aud absolut nimic? 

NICOLLO : Dumnezeule, e muzică mare! 

PEPPINO (Excitat, ridicându-se în picioare.) : Să ştii că trece 
circu!! 


FILIPPO : Cum? Unde trece? Cum trece? 

PEPPINO (Ca un copil, fericit.) : Circu ! Trece circu ! 

NICOLLÓ (Sărind în sus de bucurie, pe fondul larmei provocate 
de trecerea circului.) : Trece! Trece circu’! 

FILIPPO: Unde? Unde? 

NICOLLO : Pe stradă, unde poz să treacă? 

PEPPINO: Pe stradă, pe jos! (Răsucindu-se şi el ca într-o 
cuşcă.): Deschideţi, dracului, o fereastră! Unde 
sînt ferestrele? 


FILIPPO: Ăştia n-au ferestre. 

PEPPINO: Cum n-au ferestre? Cum adică n-au ferestre? 
(Asudat, înnebunit.) Trece circu ! 

NICOLLÓ (Alergînd în disperare de-a lungul peretilor.): 
N-au! Uite că n-au! 

PEPPINO (Tirîndu-se şi el de-a lungul peretilor, în timp ce 
muzica si uralele se întetesc undeva în imediata 
apropiere a clădirii.) : Nu se poate! Nu se poate 
așa ceva! 

FILIPPO (Prăbuşindu-se din nou, învins, pe scaun.): N-au! 
Ăştia n-au ferestre. 

NICOLLO (Alunecînd epuizat pe podea, cu spatele lipit de 
perete.) : Ce porci... 

Ceva mai tîrziu, NICOLLO, FILIPPO și PEPPINO, 


retras fiecare în alt colt al încăperii. 


NICOLLO : Ţi-aminteşti, Filippo, ce orchestră mai aveau 


la circu’ Fernando? 
FILIPPO : Mi-amintesc. 
NICOLLO : Azi nu mai are nimeni aşa orchestră. 
FILIPPO. Trompetistu'-ndeosebi lucra teribil. 
PEPPINO: Îl chema Fernando. 
NICOLLO : Nu ? Fernando. Am vrut să zic Fernando, dar 


pe moment nu mi-am amintit. 
PRPPINO: Şi pe trapezistă-o chema Lolla. 
NICOLLO : Teribilă era şi trapezista-aia. Ţi-amintești, Filippo, 
de Lolla? 
FILIPPO : Cum să nu-mi amintesc ? Mi-amintesc. Era teribilă. 
NICOLLO (Visător.): Ş-o chema Lolla... 
FILIPPO : Da și el era foarte bun... Cum îl chema pe el? 


Era foarte bun și el. Nu chiar ca ea, da era foarte 


bun și el. 

PEPPINO: Tot Fernando-l chema şi pe el. 


FILIPPO: Şi elefantu' era deștept. Azi, nu mai sînt animale 


mari așa deștepte. 
NICOLLO : Şi ce lei! Ce lei! Huh, ce răi erau! 
FILIPPO: Azi, nu mai sînt așa răi. Este că nu mai sînt așa 
de răi? 
NICOLLO : Şi dresoru'... Huh, ce bărbat era dresoru'! 
PEPPINO: Îl chema Fernando... 
NICOLLO : Ei, draci! Pe toți îi chema Fernando? 
PEPPINO: Păi, cum? Fraţii Fernando. 
FILIPPO: Aha, da, fraţii Fernando. Ce buni erau fraţii 


Fernando ! Este că erau buni? 
NICOLLO : Erau patru... 
PEPPINO: Erau buni. Erau cei mai buni. 
NICOLLO : Erau daţi în paşte. 
FILIPPO: Da şi noi eram ţais, este că eram tals ? 
NICOLLO : Eram daţi dracului. 
FILIPPO: Îţi mai aminteşti figura cu scăunașul? 
NICOLLO : Cu scăunașul? 
FILIPPO: Cu scăunașu'”, da! Cu scăunașu ! 


NICOLLO : (Se gîndeşte cîteva clipe, apoi izbucneste în hohote 
de rîs.): Cu scăunașu', cum să nu?! Peppino, îţi 
mai amintești de scăunaş? Scăunașu ! 

PEPPINO (lzbucnind în hohote de rîs.): Bu-bu-bum! Ce 
figură! Bu-bu-bum ! 

FILIPPO: Da figura cu mînecutele ? 

NICOLLO (O clipă serios.): Cu mînecuţele? 

PEPPINO: A, ştiu! Ştiu! (Izbucneşte într-un râs teribil.) 

NICOLLO (Amintindu-și si el.): Hu-hu ! Huh ! Da-da-dam ! 
(Ride sufocat.) 

FILIPPO (Flohotind, molipsit.): He-he... Ş' cu fieru’ de 


călcat, eh? 

PEPPINO: Ba-ba-bam ! Mai ales! Ba-ba-bam! 

NICOLLO : Huh, nu mai pot... 

FILIPPO: Ce trăsniţi eram... Ce trăsniţi... 

NICOLLG: (Stergîndu-și lacrimile.) : Şi cu banana... Cînd 
eram cu banana... Ba-ba-na! Şi ţuști! (Se ridică 
şi mimează o căzătură.) 

FILIPPO (Cutremurîndu-se de rîs.): Aşa, aşa! 

NICOLLO (Mimînd.): Şi tu... veneai și tu și... buf! 

FILIPPO (Ridicîndu-se si mimând și el.) : Şi el... pac-pac-clapf! 


Cei trei rîd irezistibil secunde lungi. 


NICOLLO : Şi cînd te apropiai de ţintă, eu, pe la spate. 
Jap-jap! 

PEPPINO (Printre lacrimi.) : Jap ! Jap! (Se ridică şi intră în 
pantomima grotescă a reamintirii.) Şi eu... flang! 
flang! (Ca și cum ar lovi pe cineva cu burta.) 
Dup-dup! Flang! 

FILIPPO: Şi eu... zbîc! Zbîc! Zbic! 

NICOLLO (Cu lacrimile şiroaie.): Şi la ţurloaie! Fă-i şi la 


țurloaie ! 

FILIPPO (Hobotind.): Păi, nu? Păi, nu? 

PEPPINO: Sau cîn' era cu farfuriile... (Explozie de râs.) 
Fling! Fling! Fling! 

NICOLLO : Și eu? Cum făceam eu? la dă-mi una aici! 

PEPPINO (Lovindu-l uşor după ceafă.) : Clapt! 

NICOLLO : Şi-ncă una! 

PEPPINO: Clapf! Clapf! 

NICOLLO: Și dup-aia... Fleoșc! 


PEPPINO: Stai aşa ! Ş-acu' veneam eu cu şezlongu'... Şi... 


(Gest.) Vlang! c-umbrela, vlang! 
FILIPPO: Eu mai am umbrela. O mai am. O am la mine. 
PEPPINO: Dă-o-ncoa'! 
FILIPPO (Se repede la geamantan şi scotoceşte.): O am, o 
mai am... Uite! 


NICOLLO : A, o clipă! (Se repede la geamantanul său si-si 


pune nasul fals şi un guler uriaş.) Cum e? Eh? 
FILIPPO (Hobhorind, cu degetul întins.): E!E! 
PEPPINO: E ceva. 
FILIPPO: Hai, arată! Arată! 
NICOLLO (Fandosindu-se.): Nu... 
FILIPPO: Hai! Ai uitat? Dă-i drumu'! 
NICOLLO : Nu... S-arate Peppo. Peppo, arată tu! 
PEPPINO: Nu, nu pot. Am uitat. 
NICOLLO : Ei, ai uitat! N-ai uitat! De ce spui c-ai uitat? 
PEPPINO: Nu, nu... Asta era figura ta. 
FILIPPO: Hai, Nicoll6, fă-o! Fă-o! 

NICOLLO : Nu, e caraghios. N-am baston. 

PEPPINO : Am eu baston. Îţi dau eu baston. 

NICOLLO: Nu, întâi să facă Filippo. Eu veneam după 
Filippo. 

FILIPPO : Ba nu, după mine venea Peppino. 

NICOLLO : Hai, Peppino, fă-o p-aia cu proteza. 

PEPPINO: Întâi voi şi dup-aia eu. 

NICOLLO : Atunci, Filippo-ntti. 

FILIPPO : Nu vreau. Eu am fost întotdeauna al doilea. 

NICOLLO : Nu, aşa nu joc. 

FILIPPO : Cine iese ăla e! (Începe să numere ca la jocurile de 
copii.) Du-de do-uă dar-ar no-uă pes-te cur-ca 
ce se o-uă chiar în ca-sa-n ca-re plo-uă... (Către 
NICOLLO. ) Tu ieși. 

PEPPINO (Îmbufnat.): Nu! Nu e bună! (Numără el.) Pi-le 
spi-le co-no-pi-le sno-pi-li-te-ntre sno-pi-le pes-te 
spi-ţe-le fe-bri-le a-mă-gind me-reu în vi-le des-ple- 
ti-te-le co-pi-le... He-he! (Către NICOLLO.) 
Tu ești primu'. Eu sînt al treilea. 

NICOLLO: Da nu-i drept! 

FILIPPO: A fost corect. Eu zic c-a fost corect. 

PEPPINO: Nu? Asta e. 

FILIPPO (Excitat ca înaintea unui spectacol, se așază pe un 
scaun şi-şi freacă mîinile.) Gata! Gata-ncepem. 

PEPPINO (își trage un scaun lingă FILIPPO şi se așază ; cei doi 
au creat repede un spatiu de joc pentru NICOLLO 
si aşteaptă.) : Dă-i drumu”, Nicolló ! Dă-i drumu! 

NICOLLO : V-arăt figura cu bastonu’. 

FILIPPO: Nu. D-aia m-am săturat. Orice, numa aia nu. 
PEPPINO: Fă ca tăietoru de scîndură. 

FILIPPO: Nici! Ceva nou! Ceva nou, auzi!? 
NICOLLO (Încurcat.): Nu, că furati. 


PEPPINO: Nicolló, tu ești unic, tu eşti inconfundabil... 


Te poate careva fura pe tine? 
NICOLLÓ (Măgulit.): Aşa-i. 
FILIPPO (Excitat.) : Pornim. (Se uită-n jur.) Să mai stingem 
din lumini ? Dac-ar fi ferestre, am acoperi ferestrele. 
NICOLLÓ (Hotârît.) : V-arăt ceva nemaipomenit. 
FILIPPO : Da! Da! 


NICOLLO: O să ziceți că nu pot s-o fac. Da’ eu pot s-o 
fac. O să vedeţi că pot s-o fac. 


FILIPPO (Fascinat.): Hai! 
PEPPINO: Sigur că poţi. 
NICOLLÓ : Da să nu sufle nimeni! Să n-aud șuşoteli. 


FILIPPO (Nerăbdător.): Nu. (NICOLLO îşi dă haina jos. 
Către PEPPINO.) Ce face? Ce vrea? 


PEPPINO: Sst! 

NICOLLO: Avem totuşi nevoie de-o cortină. (Dîndu-și 
pantalonii jos.) Aşa e gîndită treaba... Numai 
scena goală și cortina... E ceva, nu? 

PEPPINO: E grozav! 

NICOLLO : Nu-i uşor... Scena goală și cortina... Nu? (Se 


descalță şi rămîne într-un costum alb, mulat pe 
corp, de genul celor folosite de actorii de pantomimă.) 
Asta-i. 

FILIPPO: Ai început? 


NICOLLO : Acu'-ncep. Asta-i scena. E goală, nu ? (Deschide 
valiza si-si vopseşte fata cu alb.) Eu dorm acu. (Se 
întinde pe jos.) De fapt, e clar că dorm, nu ? Vreau 
să zic, dacă se ridică cortina, nu? Se vede că 


dorm, nu? 


FILIPPO : Se vede, se vede. 


Pauză. NICOLLO mimează somnul, Ceilalți aşteaptă 


tenstonati. 


FILIPPO (Dă să râdă): Hi-hi. 
PEPPINO (Fu/gerîndu-l): Ssst! 


Secunde lungi de tăcere. NICOLLÓ începe să se chircească 
si să se frămînte pe podea. 


FILIPPO (Încet, către PEPPINO.): Ce face? 
PEPPINO (Soptit.): Nu vezi? 
FILIPPO (Soptit.): Ba da. 


NICOLLO se prinde cu mîinile de burtă, deschide 


ochii, priveşte în jur cu o expresie de durere pe fată. 


FILIPPO (Excizat.): S-a trezit! S-a trezit! (Către PEPPINO.) 
Este că s-a trezit? E grozav! (Către NICOLLO.) 
Bravo! (Bate din palme.) Te-ai trezit! 

NICOLLO : Gura! 

FILIPPO: Da. 

NICOLLO: Gura, am spus! 
FILIPPO: Da. 

NICOLLO : Așa nu se poate. 
FILIPPO: Gata, tac. 

NICOLLO : Trebuie să mă concentrez, nu? 
FILIPPO : Sigur. 

NICOLLO : Ce-am făcut pîn-acu'? 
FILIPPO: Ai dormit. 

NICOLLO: Şi? 

FILIPPO : Ai dormit și te-ai trezit. 


NICOLLO: M-am trezit de foame. S-a văzut că m-am 


trezit de foame? 

FILIPPO (Către PEPPINO.) : S-a văzut? 

PEPPINO: Nu prea s-a văzut. 

NICOLLO : Pentru că nu v-aţi uitat! Unde v-aţi uitat? Aţi 
şuşotit în loc să vă uitaţi. 

PEPPINO: Ne-am uitat, da nu s-a văzut. 

NICOLLO : Gura! Acu' mă-mbrac. (Mimează îmbrăcatul.) 

PEPPINO (Confuz.): Nicoll6, ce-i asta? 

NICOLLO (Mimează legarea nodului la cravată în fata 


oglinzii.) : Pantomimă, proştilor. 


NICOLLO (Furios.): De ce rîzi? De ce? 
FILIPPO (Speriar.): Păi, nu-i de rîs? 

NICOLLO: Mai încolo. Acu’ cobor treptele. (Mimează 


coborirea cîtorva etaje.) Cîte etaje am coborit? 
FILIPPO : Două. 
PEPPINO: Trei! 
NICOLLO : Acv’ mă-mpiedic. (Mimează o cădere.) Este? 


(Se ridică şi se scutură.) 

FILIPPO (Rîzînd fortat.): Hi-hi-hi! (Se ridică si topăie.) 
Aşa, da! 

NICOLLO : Stai jos! De ce dracu nu stai jos? 

FILIPPO : Stau. 

NICOLLO : Nu vă mai arăt nimic. 

FILIPPO : Gata, stau. Gura! 

NICOLLO : Acv merg, la piaţă. (Mimează mersul pe loc.) 


Ce fac eu acu'? 

PEPPINO: Mergi la piaţă. 

NICOLLO : Ăsta e mersul pe loc. E foarte greu să mergi pe 
loc. Se vede cum merg pe loc? Filippo, ia-ncearcă 
să mergi puțin pe loc. Poţi? Foarte puţini ajung 
să meargă bine pe loc. Acu' m-opresc. (Se oprește 
si se clatină în toate părțile.) Se observă că-i înghe- 
suială ? Da? Da sau nu? 

FILIPPO: Nu. 

PEPPINO: Nu. 


NICOLLO : Ei, draci! Vă mai arăt o dată. Acu' e-nghe- 
suială. E la piaţă. Se vede că-i la piaţă? (Se clatină, 
înghiontit de trecători invizibili.) E foarte greu să 


laşi impresia de îmbrînceală. Puţini știu s-o facă. 

Foarte puţini știu s-arate că-i îmbrînceală. Se 
vede că-i îmbrînceală? 


FILIPPO (P/ângărer.): Nu... 

NICOLLO (Îngroșîndu-și gesturile.) : Da acu'? 

PEPPINO: Nu se vede nimic. Absolut nimic. 

NICOLLO : Nu se poate. 

FILIPPO : Pustiu. Pustiu peste tot. 

NICOLLO : Taci, Filippo ! 

FILIPPO: Tac. 

NICOLLO : Ş-acu', ce fac? 

FILIPPO: Nu ştiu. 

NICOLLO (Violent.): Uită-te la mine! Ce dracu fac acu”? 

FILIPPO (Pierdut): Nu ştiu... 

NICOLLO (Către PEPPINO, amenintător.): Ce fac eu 
acu’, Peppo? 

PEPPINO: Te scălîmbăi. 

NICOLLO (Disperat.): Ce fac eu acu ? Ce fac? Ce? (Repetă 
disperat miscarea.) Fur un pepene, nu se vede! ? 

FILIPPO (Trist.): Nu. 

NICOLLO: Cum să nu se vadă? Peppino, spune tu. Fur 
un pepene. Nu se vede că fur un pepene? Cum 
adică nu se vede? 

FILIPPO (Trist.): Nu. Nu se vede nimic, Nicolló. 

NICOLLÓ (Agitat.): Şi fug... Se vede că fug? Fug cu tot 
cu pepene... E foarte greu să fugi pe loc. Fuga pe 
loc e cea mai grea dintre toate. Se vede că fug pe 


loc? 

PEPPINO (Generos.): Putin. 


FILIPPO: Mai bine ne arătai cu tăietorii de scîndură... 


Ce-ar fi să ne arăţi totuşi cu tăietorii... 


NICOLLO (Epuizar.): Da nu se poate să nu se vadă... Nu 
se vede chiar deloc? Hai, băieți, curaj! Fug sau 


nu fug? 

FILIPPO (Ce4nd.): Da. 

NICOLLO : Şi ei după mine. 

FILIPPO: Şi ei după tine. 

NICOLLO : Rizi, Filippo, rîzi! Acu e de rîs. 

FILIPPO: Rîd. 

NICOLLO : Tu de ce nu rîzi? Peppo, de ce nu rîzi? 

PEPPINO: Rîd. Nu se vede că rîd? 

NICOLLÓ: Și ei după mine. (Accelerează mişcările.) Tot 
mereu după mine... Ş-acu' m-au prins! (Se pră- 
buseste pe jos.) E clar că m-au prins, nu? 

FILIPPO (Plictisit.): E foarte clar. 

NICOLLO : Nenorociţii! Bestiile ! 

PEPPINO : Nişte ordinari. 

NICOLLO : Se vede, da? (Zbărindu-se grotesc.) Mă omoară-n 


bătaie. Se vede cum mă omoară-n bătaie? Scîr- 


bele... 
FILIPPO : Gata... (Nelinistit.) Nicolló, gata. 
NICOLLÓ ( Transpus rău.): Derbedeii... (Continuă lupta 


violentă cu parteneri nevăzuti.) Aproape că m-au 
dat gata. Vedeţi? Ce mai, m-au dat gata. Este că 
m-au dat gata? Ș-acu, deodată... Ei? 

PEPPINO: Ei? 
FILIPPO (7riumfător.): S-au dus! Gata! S-au cărat! Este 


că s-au cărat? le-au omorît și s-au cărat. 

NICOLLO : Ba nu. 

FILIPPO: Eşti mort! Eşti mort! Se vede clar că ești mort. 

PEPPINO: Bravo, Nicoll6. Eşti mort. 

FILIPPO : Eşti tare cînd ești mort. Eşti nemaipomenit. 

NICOLLO : Nu sînt mort! Nu sînt! 

FILIPPO: Ș-atunci, de ce s-au cărat? 

NICOLLO : Păi, tocmai asta e, nu v-aţi prins de ce s-au 
Cărat? 

FILIPPO : Parcă ce contează? Important e că s-au cărat. 

NICOLLO : Da de ce? De ce? Aici e tot clenciul. Mai fac 
o dată. (Repetă setul de gesturi.) Eh ? (Pauză lungă.) 
Din cauza ploii, tîmpitilor ! 

FILIPPO: Care? 

PEPPINO: Cum? 

NICOLLO (Sufocat.): Nu s-a văzut că s-a pornit ploaia? 
S-a pornit sau nu s-a pornit? 

FILIPPO (Timid.): Nu ştiu. 

NICOLLO : Chiar nu v-aţi prins că-i de la ploaie? Poftim... 
(Repetă gesturile.) Şi eu mai rămîn pe jos un 
timp... 

PEPPINO: Asta se vede. 


NICOLLO : Dacă nu venea ploaia, mă omorau. Nu e fru- 


mos? 


PEPPINO: E. 

NICOLLO : M-a salvat ploaia. E ceva, nu? Pur și simplu, 


m-a salvat. Gata. 
FILIPPO: Atît? 
NICOLLO : Doar că mă duc acasă... Urc... patru etaje... 


Şi nu două, şi nu trei... Mă întind și mă culc... 
sînt leoarcă și mă-ntind leoarcă. E foarte greu 
s-arăţi că eşti leoarcă. E cel mai greu cînd trebuie 
s-arăţi că eşti ud leoarcă. (Se șterge de sudoare cu 
un prosop pe care-l scoate din geamantan.) Este că 
v-am rupt gura? 


FILIPPO. Hm. 


NICOLLO : Pe toți i-am terminat cu număru” ăsta. Numa 
săli pline-am avut. Toate... Zi, Peppino, cum a 
fost? Eu zic c-a fost bine. Este? Mai ales cu 
ploaia. Nu ? Cu ploaia e toată chestia, cînd mimez 


ploaia. Nu? 
PEPPINO: Da... 


NICOLLO : Eu cred că număru' ăsta merge oricînd, oriunde. 
Este? 


FILIPPO : Mai bine v-arăt eu ceva ce-o să credeţi că nu se 
poate. 

NICOLLO : Zi, Filippo, este că-i gîndit? Să vină ploaia și 
tu să scapi. Este? 

FILIPPO : V-arăr eu figură, cu cutia neagră. 


NICOLLO : De zece ani repet număru' ăsta. În fiecare zi-l 


repet. E ceva, nu? 


FILIPPO : O să ziceţi că nu-i adevărat... (Răstit.) Stai jos, 
Nicoll6! 


469 


Matei Vişniec 


NICOLLO (Așezîndu-se intimidat.) : Da, da... Zi, Peppo, 


este că nu te așteptai? 
FILIPPO: Gura, Nicoll6! 
PEPPINO (Du/ce-mustrător, către NICOLLO.) : Hai, taci. 


FILIPPO: Păcat că nu e întuneric. Cînd e întuneric, e mult 
mai bine. (Își desface geamantanul. ) Asta e! Cutia 
neagră ! Neagră pe dinafară, neagră pe dinăuntru. 
D-aia-i şi zice cutia neagră. E mică şi neagră. (O 
așază pe jos, la o oarecare distanță de ceilalţi doi.) 
Asta e tot. E neagră, da are găuri. Pe capac, nu se 
văd. Este că nu se văd? Cînd te uiţi de-aproape, 
se văd, da' de la distanţă nu se văd. Nu se văd 
pen' că sînt negre, ha-ha! Acu' pun baloanele. 
Atât. Se vede ceva? Nimic. (Scoate un pumn de 
baloane dezumflate si le aruncă în cutie. Închide 
capacul şi aleargă să se aşeze pe scaun, în rînd cu 
ceilalți doi.) Arît. (Pauză. Aşteptare încordată.) 
Pur şi simplu, baloane. S-a văzut, nu? 


NICOLLO : Şi ce-i cu asta? Ce? 
FILIPPO: Stai să vezi. 


Pauză. Cei trei privesc concentrați spre cutia neagră. 


FILIPPO (Agizat.): Îndată. Îndată-ncepe. E simplu de tot... 
NICOLLO : Nu-nţeleg. 


FILIPPO: Așteaptă. E ceva ce nu vă dă prin cap. (Febril, 
către PEPPINO.) Peppo, ai mai văzut așa ceva? 
(Îl sărută efuziv.) Jur că nu, este că nu? O să 
vedeţi. Imediat! E-atît de simplu... 

NICOLLO : Mai bine povesteşte. 

FILIPPO (Agitat la culme.) : Asta nu se poate povesti. He-he ! 
Vine! Vine! Acu'! 

NICOLLO : Ce? 

FILIPPO : Uite! Uite-l! 

PEPPINO: Nu se poate! Ha! 

NICOLLO : Nu văd. 

FILIPPO : A-nceput, gata! 

PEPPINO: E pe ţeavă! Ha-ha! 

NICOLLO : Ce-a-nceput? Ce? 


Prin unul dintre orificiile cutiei, iese un balon care se 
umflă treptat. 


PEPPINO: Ho-ho! 

NICOLLO: Cum? Ce? 

FILIPPO: Nu vezi? lese. 

PEPPINO (Prăpădindu-se de rîs.): Fantastic! Incredibil ! 

FILIPPO: Nu? Nu? Este că-i haioasă? 

NICOLLO (În sfirsit, observă balonul; reacție de copil.) : 
Balonu'! Balonu'! Hi-hi! 


FILIPPO: Nu? E ceva... 


Balonul s-a umflat aproape de tot. Cei trei rîd tot mai 
dezlăntuiti. Balonul este expulzat cu un pocnet usor şi se 


rostogoleste pe jos. 

NICOLLO : Uite-l, dragu’ de el... 

FILIPPO: V-am spus că-i mortală? Este că v-am spus? 
PEPPINO (Hohotind.): E trăsnet. 

FILIPPO: Și mai vin. Mai vin. 


Un al doilea balon iese prin orificiu si începe să se 
umfle. Înainte de a se umfla de tot, un al treilea balon 
începe să crească dintr-un al doilea orificiu. Extaz pe cei 


trei clovni. 


NICOLLÓ (Printre hohote.) : Cîte-s ? Cîte-s ? 

FILIPPO (Printre hohote.) : Oricîte. Oricîte. 

NICOLLÓ : Mai vreau. Mai sînt? 

FILIPPO: Sînt. Sînt. 

NICOLLÓ (Arătînd cu degetul.) : Uite-l! Uite-l! (Tinîndu-se 
cu mîinile de burtă.) O, nu-i adevărat! 

FILIPPO: Şi-ncă. Şi-ncă. 

PEPPINO (Sufocar de rîs.): Nu mai pot... O, nu mai pot. 

FILIPPO: E figura secolului. E adevărata artă! 

PEPPINO (Hohotind dement.) : Mor! Mor! 

NICOLLO (Ridicîndu-se de pe scaun şi topăind.): Parc-ar 
fi... Parcă... 


FILIPPO (Sufocat de rîs.): Nu? 


Tot mai multe baloane ies din orificii, se umflă şi sînt 
expulzate pe jos cu un sunet sec. Rîsul celor trei se apropie 


de un punct apoplectic. 

PEPPINO: Așa ceva nu există... Nu există... 

FILIPPO: Ş-uite că există... 

NICOLLO : Mamă, dz cum le umfli, cum? 

FILIPPO: Uite-l și p-ăla! Uite-l! 

PEPPINO: O, mi-e rău... Mi-e rău... 

NICOLLO : Parc-ar fi o fesă... Doamne, parc-ar fi o fesă! 
FILIPPO (Tăvălindu-se pe jos.): Şi tot aşa... Şi tot așa... 
PEPPINO (Către FILIPPO, printre hohote înecate.): O, 


Filippo, chiar mi-e rău... 
NICOLLO : E culmea culmilor... Peste asta nu mai e nimic! 


PEPPINO (Hobhotele sale devin treptat un borcăit.): Oh... 
Mă sufoc... Mi-e rău... Filippo, închide-o ! Închi- 
de-o... 


FILIPPO (Mândru, către NICOLLO..) : Vezi ? Vezi? Sînt cel 


mai bun. 


PEPPINO (Cu mîinile la gît, cu ochii uşor dati peste cap.) : 


Au! Ah! Geamantanu ! Unde-i geamantanu ? 


FILIPPO (Cutremurindu-se de rîs.): Arta! Asta-i arta ! (Pri- 
vindu-l mai atent pe PEPPINO.) Cum? 


PEPPINO (Zremurind, borcăind.) : Geamantanu'... Nicolló ! 


Unde-i geamantanu'? Filippo, mor! 
NICOLLO (Oprindu-se din rîs, către FILIPPO.) : Ce zice? 
FILIPPO (Aplecîndu-se peste PEPPINO.) : Ce zici? 
PEPPINO: Geamantanu'... Pastiluţa... 

FILIPPO (Către NICOLLO.): Ce are? 
NICOLLO (Aplecindu-se peste PEPPINO.) : Ce ai, Peppino? 

PEPPINO (Din ce în ce mai anemic.): Pastiluţa, n-auzi? 


Geamantanu.'... 
NICOLLO (/uminat.) : Vrea geamantanu ... 
FILIPPO (Usor alarmat, scuturîndu-l putin pe PEPPINO.): 


Ce ai, ce naiba ai? 


NICOLLO (Usor speriat.): Să-i aduc geamantanu'? Vrea 


geamantanu! ? li aduc geamantanu . aa 


FILIPPO (Scururindu-l ușor pe PEPPINO.) : Te doare ceva? 


Ce te doare? 

PEPPINO (Congestionat la fară, borcăind.) : Aer... Pastiluţa... 

NICOLLO (P/îngăret, către FILIPPO.) : Ce are? Ce vrea? 

FILIPPO (Într-un început de panică): Pastiluţa! Adu-i 
repede pastiluta ! 

NICOLLO (Pierdut.): Care pastiluță? De unde să-i aduc 
eu pastiluță? (Aplecar peste PEPPINO.) Peppo, 
care pastiluță ? (Către FILIPPO.) Filippo, fă ceva! 

FILIPPO: Pastiluţa din geamantan, repede! 

NICOLLO : Da, da... (Fuge după geamantanul lui PEPPINO, 
împiedicîndu-se de baloanele care continuă să iasă 
din cutia neagră.) Unde-i? Da. 

FILIPPO (Scorînd sticla de alcool.): Trage-un gît. Vrei un 


git? 
PEPPINO (Aproape inert în bratele lui FILIPPO, gemînd.) : 
Ahr... Ahr... 


FILIPPO (Disperat, către NICOLLÓ.) : Ce dracu’ faci acolo? 
NICOLLO : L-am găsit! (Răstoarnă geamantanul. O multime 


de obiecte din recuzita actorului se răspîndesc pe 

Jos. NICOLLO începe să le răscolească.) Da nu 
văd nici una... Nu văd nimic... 

FILIPPO: Trebuie să fie. 

NICOLLO (Răscolind cu mîinile tremurînde, excitat de Atingerea 


obiectelor care îl fascinează ; cu lacrimi în ochi.) : 
Nu e... Unde e? 

FILIPPO (Renuntă să-l mai facă pe PEPPINO să tragă o 
duşcă.) : Apă! Ne trebuie apă! 

NICOLLO (Febril, copleșit de mici obiecte fantastice.) : De 
unde? 


FILIPPO (Pâă/muindu-l uşor pe PEPPINO.) : Peppo! Ce ai, 
Peppo ? Irezeşte-te! Hai, sus! Vorbeşte! Ce ai? 
Vorbeşti? (Către NICOLLOG.) Vezi în sticluțe! 


Ce-i în sticluțele alea? 


NICOLLO (Dechide cîteva, mirosindu-le.) : Nu ştiu... Hm... 
Nu-nţeleg... (Se ridică brusc, oarecum perfid.) 


Mă duc să chem pe cineva... (Se repede la ușă.) 

FILIPPO (Vzolent.) : Stai! (NICOLLO încremeneste.) Porcule, 
mă lași singur? 

NICOLLO : Dg ce să fac? Spune ce să fac! 

FILIPPO (Pâă/muindu-l mai tare pe PEPPINO.): Peppo! 
Băiatule! M-auzi? 

NICOLLO : Descheie-l la gît. Nu vezi cum îl strînge la gît? 


FILIPPO (Descheindu-l pe PEPPINO.): Ţi-e mai bine? 
Vorbeşte, Peppino! (Disperat, aproape urlînd.) 
Peppino, ce ai? (Către NICOLLO, sugrumat.) 


Doamne, să știi că moare! 

NICOLLO : Cum moare? Cum? Da' ce-i asta? Cîrpeşte-l! 
Cum așa? 

FILIPPO: Tu nu vezi cum horcăie? 

NICOLLO (în panică.) : Cum horcăie? Da nu se poate! 
Da nu... (Îngenunchează, smiorcăindu-se lîngă 
PEPPINO şi începe să-l scuture violent.) Peppo! 
Sus! Ce naiba... Peppino! Băiatule... Nu se 
poate așa... Cum așa? (Către FILIPPO.) Să-i 
facem vînt! (Începe să-i facă vînt.) 


FILIPPO : Ar trebui deschisă o fereastră ! De cînd spun c-ar 
trebui deschisă o fereastră! Dumnezeule, ăsta se 
sufocă! Du-te dracului și deschide o fereastră! 


Fă ceva. 


NICOLLO (Alunecînd orbeste pe lîngă pereti, împiedicîndu-se 
de scaune, de geamantane şi de baloanele care con- 
tinuă să fie umflate de cutia neagră.) : Care ? Care 


fereastră ? Fir-ar să fie de cutie! 
FILIPPO: Lasă cutia-n pace! 
NICOLLO : Care fereastră ? Arată-mi-o, c-o deschid! 
FILIPPO: Vino-ncoace! Prinde d-aici! (Cei doi încearcă 
să-l pună pe picioare pe PEPPINO.) 
NICOLLO : Nu pot. Nu poate. 
FILIPPO: Trage, așchimodie. 


NICOLLO (Abandonînd şi prăbuşindu-se dezarmat.): Nu 
pot. Am hernie. Nu pot. 


FILIPPO (Agitîndu-si bratele în aer.): Doamne, moare omu’... 
NICOLLO : Poate că-i epileptic. 

FILIPPO (Ap/ecar peste PEPPINO, care scoate din cînd în 
cînd cîte un borcăit.) : Peppo, eşti epileptic ? 
NICOLLO (Iuminat.): Inima! Vezi dacă bate! Bate? 
FILIPPO (jncercînd s-asculte.) : Nu știu... Nu cred... 
NICOLLO : Da n-auzi ? N-auzi nimic? Lasă-mă pe mine! 
(Încearcă si el să asculte.) Parcă bate... 
FILIPPO : Bate pe dracu”... 


NICOLLO : Din cauza ta! Din cauza cutiei! Din cauza 
voastră, da! 

FILIPPO (Zgi/râindu-l puternic pe NICOLLO.) : Taci! Tacă-ţi 
gura aia murdară! 


NICOLLO : Nu tac! Nu! Tu l-ai omorît! Poftim! Acw fă 


ceva! 


FILIPPO ŝ apucă de mîini pe PEPPINO şi începe să 


improvizeze niste mişcări haotice de reanimare. 


FILIPPO: Hai! Hai, băiatule, hai! 

NICOLLO : Ce-i asta? Ce faci? De ce-i faci aşa? 

FILIPPO : Pentru aer. D-aia. Ca să ia aer. Apasă-l pe burtă! 

NICOLLO : Nu aşa... Trebuie să-i pui ceva sub cap. 

FILIPPO (Exasperat.): Şi de ce nu-i pui? Pune-i! 

NICOLLO (Zrăzînd un geamantan sub capul lui PEPPINO.) : 
Mişcă? 

FILIPPO (Agitînd energic bratele lui PEPPINO.) : Nu ştiu... 
(Disperat, către NICOLLO.) Nicoll6, nu sta, că 


te omor! 

NICOLLO (Plîngind.): Da nu stau... Unde vezi că stau? 


Și nu se face așa... Nu așa. 
FILIPPO: Da cum? 
NICOLLO : Tu n-ai văzut cum i-au făcut lui Fernando? 
FILIPPO: Cînd? 
NICOLLO : Cînd a căzut de pe trapez. Gură la gură se face. 
FILIPPO: Asta a fost acu’ treij de ani. 
NICOLLO : Tot așa se face. Îţi spun eu. Gură la gură. Cum 


crezi tu că se face? Gură la gură se face. 

FILIPPO : Poftim, fă-i gură la gură. 

NICOLLO (/alnic.): Nu pot... Nu cred că pot... 

FILIPPO (Ridicîndu-se amenintător.) : Fă-i! Fă-i, că-ţi crăp 
capul! Fă-i că te fac harcea-parcea! 

NICOLLO : Nu ştiu... Nu mai știu... O, Doamne, mi-e 
silă... 

FILIPPO: Tu nu vezi că moare? Dac-ai fi tu să fie cazu’... 
Ți-e silă, ai? (Îi rade un picior.) Junghiule! Fă-i! 

NICOLLO : Nu da! Nu da, mă! (Se apleacă şi începe să-i 
facă respirație gură la gură lui PEPPINO. După 
cîteva încercări, se ridică tremurînd.) Nu mai pot... 
(Scuipă si se prăbuseste cu capul în geamantanul 
deschis, borcăind ca şi cum ar vomita.) 

FILIPPO : Tîmpitule, lașule ! (Se apleacă deasupra lui PEPPINO 
şi începe şi el să-i facă respiratie gură la gură. Din 
cînd în cînd scuipă, se şterge la gură, îl strigă pe 
NICOLLO.) Vino-ncoace! Vino odată! Vino 


ş-ascultă! Nicoll6! 

NICOLLO (În patru labe, suspinînd, se apropie.) : Nin...Vin... 
FILIPPO : Parcă totuși... parcă totuși respiră... 


NICOLLO (Ascultînd la gura lui PEPPINO.) : Respiră... 
Suflă... 

FILIPPO : Da? (Reia respiratia gură la gură.) Respiră, nu? 
(Ascultă si el la gura lui PEPPINO.) Ce mai, 
respiră. 

NICOLLO: Da, da... Pe toţi dracii, da! (ÎI zgiltiie pe 
PEPPINO.) Peppo, trezeste-te ! 


FILIPPO : L-am salvat! Doamne, l-am salvat! Nicolló, l-am 


salvat! Trăieşte! Este că trăieşte? 
NICOLLO: Trăieşte, nenorocitul, trăieşte ! 


FILIPPO (Ascultînd cînd la gura, cînd la inima lui PEPPINO.) : 
S-aude! S-aude! 


NICOLLO : Şi eu! Şi eu! (Ascultă și el.) Da! Da! Este! 

FILIPPO (Emotionat, prăbuşindu-se în bratele lui NICOLLO.) : 
L-am salvat... (Hohote fericite de plîns.) E viu... 

NICOLLO (Exuberant ușurat, febril.): Respiră! Bate! (Cei 


doi se îmbrătișează îndelung.) 
FILIPPO: Sfântă Fecioară, îti mulțumesc! 
PEPPINO (Deschide ochii o clipă, îi priveşte pe cei doi şi apoi 
rîde uşor, batjocoritor.): He-he... He-he-he... 
NICOLLO (În culmea entuziasmului.) : Respiră, râde ! Doamne ! 
FILIPPO: Rîde? 
NICOLLO : Ride! Rîde ! 
PEPPINO: He-he-he... 
FILIPPO (Nelămurit.): Chiar rîde ? 

PEPPINO (Rîde cu tot mai multă poftă şi tot mai batjo- 
coritor; deschide din nou ochii, tare, îi priveşte, 
ride din nou, se ia cu mîinile de burtă, hohoteste.) : 
O-ho-ho! 

FILIPPO: Ce ai, Peppino? 

PEPPINO : He-he-he... Doi proşti. 


FILIPPO (În picioare, privindu-l amenintător.) : De ce rîzi ? 


De ce rîzi, Peppino? 


NICOLLO (Nelămurit, privind cînd la unul, cînd la altul): 
E nebun? 

PEPPINO (Printre bhobote.): V-am dus! Este că v-am dus? 

FILIPPO (Încremenit, răvășit, cu sudoarea curgîndu-i pe fată.) : 
Ce spui tu, Peppino? 

PEPPINO (Vesel.): V-am arătat ce pot, asta spun. Este că 
v-am arătat? 


FILIPPO (Către NICOLLO, rămas mut de uimire, arătîn 
către PEPPINO.) : Ne-a arătat ce poate. 


NICOLLO (Chinuit.) : Adică, ce? 
FILIPPO (Către PEPPINO): Mai zi o dară, Peppo! Mai zi 


ce ne-ai arătat. 


PEPPINO (În culmea amuzamentului.): Artă! Nu v-aţi 


prins? V-am arătat ce-nseamnă arta! 
FILIPPO: Asta e arta, Peppino ? 
PEPPINO: Asta e. Arta actoriei. Este că v-am dus? Este! 


Ce credeaţi? Totu e artă, ha! 


FILIPPO (Către NICOLLO, zrătînd spre PEPPINO.) : Totu’ 


e artă... 

NICOLLO (Buimăcit, ridicîndu-se.) : Adică te-ai prefăcut? 
PEPPINO (Hobhote de rîs.): Zăpăciților ! Mocofanilor! Ce 


ştiţi voi... Aţi vrut ceva barosan... Poftim! Ha! 
Ce ştiţi voi ce-nseamnă-un artist?! Hai, bateți 
din palme ; ce staţi? V-am rupt gura, este? Ha! 
Este că sînt cel mai bun? Este? (Rîde prăbuşit pe 
spate, asa cum l-au lăsat cei doi.) 


NICOLLO (Plângărer, către FILIPPO.) : Filippo, ce-i asta? 
FILIPPO (Foarte trist.) : Ce vezi. 

NICOLLO (Trist, rușinat.): Peppo, ce-i asta? 

PEPPINO: Ce a fost s-a văzut. Ha! Bășinoșilor! 
NICOLLO (į smulge lui PEPPINO geamantanul de sub 


cap.) : la nu mai sta pe geamantanu' meu! 
PEPPINO (Ride, tăvălindu-se şi imitîndu-i cu voce pițigăiată 
pe ceilalți doi.): „Respiră... respiră...“ Ha-ha... 
Dg şi voi aţi fost buni... Aţi fost buni, ce mai... 
NICOLLO : Hai, tacă-ţi fleanca, Peppo! 
PEPPINO : Buah! Mai spălaţi-vă şi voi pe dinţi... Filippo, 
vezi Că ai o măsea stricată, am crezut că mă 
otrăvești cu duhoarea aia... 


FILIPPO (Rece.): Hai, termină... 

PEPPINO: „Ride... respiră...“ Ho-ho... 

NICOLLO : Hai, taci! 

PEPPINO : Doi proşti, he-he... 

FILIPPO: Destul! 

NICOLLO (Smiorcăit.): Eu plec. 

PEPPINO: Căraţi-vă! Căraţi-vă amîndoi. Nu sîntreți buni 


de nimic. 

NICOLLO (Îi trage una cu geamantanul.) : Taci! 

PEPPINO: Ho-ho! 

FILIPPO (; trage una cu piciorul.) : Taci, odată! 

PEPPINO: Doi îngălaţi... Ce ştiţi voi... Arta! Arta! 

NICOLLO (Pocnindu-l cu geamantanul.): Mucles ! Mucles, 
auzi! ? 

FILIPPO (Lovindu-l cu piciorul.) : Taci, fir-ai să fii, taci! 
PEPPINO (Hobotind, insensibil la lovituri.): Arta! Arta! 
Ce ştiţi voi ce-i arta!? Doi nătîngi! 
NICOLLO (Lovind din ce în ce mai tare.): Taci! Taci! Taci ! 
FILIPPO (Lovind din ce în ce mai tare.): Gura, împuţitule! 

Măscăriciule! Gura ! 


PEPPINO: Ho-ho... V-am dus... V-am fentat... (Treptat, 
hohotele sale de rîs se transformă în borcăituri, 
exact ca prima oară. Își acoperă fata cu mîinile, se 


chirceşte pe podea şi încasează loviturile fără să se 
2 2 


apere.) Ho-ho... Hoh! Oh! 

NICOLLO: Paţachină ! Gînganie ! (Loveste pînă la oboseală.) 
Taci! Taci! 

FILIPPO: Porcule! Porcule! Porc bătrîn! (Loveste pînă la 
oboseală.) 


PEPPINO rămîne brusc amutit şi nemiscat. Ceilalti 
doi se opresc obositi, transpirati, gîftind. PEPPINO zace 
acum între baloanele care n-au încetat să se umfle şi 
diferitele obiecte învălmășite, scoase din geamantane. 
Se aud paşi urcînd. 

FILIPPO (Ascultînd cîteva secunde.) : Vine! 

NICOLLO : Cît e ceasu'? 

FILIPPO: Urcă! Vine! Auzi? (Intră în agitatie. Își adună 
repede lucrurile personale în valiza personală. Cutia 
neagră „scuipă “ baloanele, cumva, obosită, foarte 
rar şi foarte încet. Înghiontindu-l pe PEPPINO.) 
Hai, că urcă! 

NICOLLO (Îmbrăcîndu-se agitat, adunîndu-și si el lucrurile.) : 
O fi şase? O fi sau n-o fi? 

FILIPPO (Adunîndu-si lucrurile şi înghiontindu-l din cînd 
în cînd pe PEPPINO.): Peppo! Sus! Vin ăştia... 
Hai! Gata, hai că-ncepe... 

NICOLLO (Strînge toate obiectele care au căzut din valiza lui 
PEPPINO.) : Ce fac cu astea? Ce fac? Peppo, ce fac? 


Pasii se aud tot mai aproape. Cei doi intră din ce în ce 
mai mult în panică. Se aranjează fiecare pe sine şi 
reciproc. Din cînd în cînd, îl scutură pe PEPPINO, 


care nu vrea să se ridice. 


FILIPPO : Hai, Peppo, dă-o dracului! 
NICOLLO (Ameninţător.) : Să ne-nţelegem, eu sînt primul! 
FILIPPO (Mereu scuturîndu-l pe PEPPINO.): Hai, că-i 


de-ajuns... Zău... 
NICOLLO : Dă-l naibii. Nu se face aşa ceva. 


FILIPPO (/ntorcîndu-l pe PEPPINO cu faza în sus.) : Peppo, 
nenorocitule! (Fata lui PEPPINO e înghetată 


într-un rînjet rău.) Uită-te la el! 

NICOLLO : Gata, m-am săturat. Lasă-l! E mort? 
FILIPPO: Nu ştiu. Să mă ia dracu dacă știu! 


NICOLLO (Înnebunit de sunetul pasilor care se apropie.) : 
Hai! Repede! 


FILIPPO: Unde? 
NICOLLO : Nu ştiu... 


FILIPPO (Învirtindu-se speriat.) : O fi şase? (Împiedicîndu-se 
de PEPPINO.) O fi şase? (Se apleacă si se uită la 
ceasul de mînă al lui PEPPINO.) Ceasurile astea 
noi nici nu mai ştii ce arată... Na, ce facem acum? 

NICOLLO : Mai bine să fugim! 

FILIPPO: De ce să fugim? Cum să fugim? 


Sunetul paşilor care urcă e tot mai aproape. 


NICOLLO (Sugrumat de emotie.): Să fugim! Să fugim! 
(Disperat, se repede la ieşirea din stînga, de unde se 
aud paşii. Se întoarce la iesirea din dreapta, dar 
pasii urcă acum dinspre dreapta. Se opreşte o clipă 
în fata uşii impozante şi apasă pe clantă. Usa 
impozantă se deschide.) 


FILIPPO (Speriat.): Nu pe acolo! Nu! 
NICOLLO (Deschide larg usa si priveste ; în interiorul camerei 
zace cineva.) : Filippo! Filippo! 


FILIPPO (Se repede la iesirea din stînga, pentru că paşii urcă 
acum numai dinspre dreapta.): Repede! Hai! 
P-aici! Acuma! Acuma! 

NICOLLO (Luând o decizie bruscă. ): Nu, nu... Ajută-mă! 


Ajută-mă! 


Brusc, cei doi se înteleg din ochi. Amîndoi îl împing pe 
PEPPINO, ca pe uriaş colet, în camera impozantă, în 
mijlocul căreia mai zace un cadavru. Cel de-al doilea 
cadavru pare a fi tot un bătrîn îmbrăcat într-un costum 
care pare de închiriat şi alături de el zace o valiză de 
modă veche, burduşită. NICOLLO și FILIPPO aproape 
că nu dau importanță celui de-al doilea corp. FILIPPO 
deschide gura să comenteze ceva cu gestul spre duşumea, 
dar se opreşte la jumătate şi NICOLLO îl trage afară. 
Cei doi închid ușa după ei. 


NICOLLO : Gata, s-a terminat... hai, hai... 


Cei doi ies precipitati prin stînga, pentru că paşii au şi 
ajuns în fata intrării din dreapta. Anticamera rămîne 
cîteva secunde pustie, cu baloanele plutind de colo colo, 
purtate de curent. Cel care a urcat se decide, în sfirsit, să 
intre. Este un bătrînel îmbrăcat cu un costum alb, cam 
de închiriat, cărînd un geamantan urias, care pare a fi 
burdujful unui acordeon. Bătrînelul pare extenuat, lasă 
geamantanul în prag şi se tîrăşte spre primul scaun. Se 


așază şi începe să-şi şteargă fata de sudoare. 
2 2 > 2 2 

CAII LA FEREASTRĂ 


Piesă într-un act 


Personaje: 


MESAGERUL 
MAMA 

FIUL 

FIICA 
TATĂL 
SOŢIA 
SOŢUL 


Notă : Personajele MAMA, FIICA, SOŢIA pot fi interpretate 


de aceeaşi actriță. 


Personajele FIUL, TATĂL, SOŢUL pot fi interpretate de 


acelaşi actor. 


MESAGERUL intră în scenă urmărit de un spot luminos. 
Se apropie de rampă, unde instalează un trepied de 
genul celor pe care se așază partiturile. Scoate din buzunar 
mai multe hîrtii pe care le netezeşte şi le aşază pe trepied. 
Își potriveşte toba. 


MESAGERUL 
(Bate. : 
Una mie şase sute nouăzeci și nouă. 
(Bate.) 
Pacea de la Carlowitz. 
(Bare.) 
Austria ia Croaţia și Silezia. 
(Bate.) 
Prusia ia ducatul Goldern. 
(Baze.) 
Spania ia ducatele de Parma și Piacenza. 
(Bate. ) 
Franţa ia Alsacia și Lorena. 
(Bate.) 


Rusia ia Georgia, orașul Ahalțîn, hanatele Erevan 


şi Nahicevan. 

(Bate.) 


Anglia ia insulele Ionice. 


Personajul se retrage. Lumină. Se dezvăluie un interior 


cu fereastră. Un fotoliu jerpelit, o valiză jerpelită. Un 


robinet fixat în zid. Din robinet curg, extrem de încet, 
picături de apă. În fata ferestrei stă FIUL, echipat în 
uniformă militară. MAMA îi aduce vestonul. FIUL îşi 


îmbracă vestonul. 


MAMA: 


FIUL: 


MAMA: 


FIUL: 


MAMA: 


FIUL: 


MAMA: 


FIUL: 


MAMA: 


FIUL: 


MAMA: 


FIUL: 


MAMA: 


FIUL: 

E bun? 

Da. 

Nu te roade? 
Nu. 


Parcă are mînecile prea lungi. Nu crezi că are 


mînecile cam lungi? 
Nu. 


Ia întoarce-te! Nu te strînge? Parcă simt că te 


strînge. 
Nu mă strînge. 


la încheie-te! Mi se pare că nasturii sînt cam 


moi. Nu crezi că nasturii sînt cam moi? 
Adineauri a trecut un cal. 


Nasturii nu trebuie cusuţi prea strîns. Cu cît îi 


coși mai strîns, cu atît se rup mai repede. 
Era un cal roșu cu o pată neagră. Se poate așa ceva? 
Ai mîncat? 


Nu. 


Caii la fereastră 


Atunci, nu trebuia să-ți pui vestonul. Trebuia 
întîi să mănînci şi după aceea să-ţi pui vestonul. 
Da. 

la şi mănîncă. Ai grijă să nu faci firimituri. Firimi- 
turile pătrund cel mai uşor în duşumea. În fiecare 


zgîrietură din duşumea zac sute de firimituri. 


FIUL (Se așază la masă şi mestecă flasc.): Nu fac. 


MAMA (Scoate un al doilea geamantan jerpelit şi începe să 


aranjeze lucrurile FLULUI): Geamantanul. În 
geamantan trebuie să păstrezi o ordine de fier. 
Lucrurile se clădesc, nu se aruncă. Întâi se pun 
lucrurile mari de care nu ai imediată nevoie, apoi 
se pun lucrurile mari de care ai imediată nevoie. 
După aceea se pun lucrurile mici de care nu ai 
imediată nevoie. Și, la urmă, lucrurile mici de 
care ai imediată nevoie. După aceea strîngi curelele 


şi pocneşti clapele... Așa... 
Clap! Clap! 
Ai auzit cum sună? Cînd geamantanul e făcut 


cum trebuie, clapele sună lin și armonios. 


FIUL (Absent la cuvintele MAMEI, urmărindu-şi obsesia.) : 


MAMA: 


Calul s-a întors. Am impresia că dă tîrcoale prin 
faţa ferestrei. Se poate aşa ceva? 

Ciorapii. Ciorapii trebuie ţinuţi împreună cu 
baristele. Cîte perechi de ciorapi, atîtea batiste și 
invers... Nimeni nu poate trăi fără batiste și fără 
ciorapi. Îmi promiţi că ai să speli în fiecare seară 


cîte o batistă și cîte o pereche de ciorapi? 

FIUL: 


MAMA: 


Calul e nebun, mă crezi? Se uită mereu în spate, 


de parcă ar aştepta o trăsură. 


Geamantanul nu trebuie umplut niciodată pînă 
la refuz. Cine umple geamantanul pînă la refuz 


jenează pe cei din jur. 


FIUL (Agitat.): Calul s-a oprit şi se uită drept încoace. 


MAMA: 


FIUL: 


MAMA: 


FIUL: 
MAMA: 


FIUL: 
MAMA: 


FIUL: 

Oare trebuie să închidem fereastra ? 


Ai terminat? Dacă ai terminat, poţi să bei un 


pahar cu apă. Este apă fiartă în frigider. 


Calul se uită drept la mine. Oare cine se uită la 


mine mă vede? 


Ai mîncat cam repede. Nu e bine să mănînci 
repede. Cine mănîncă repede face firimituri. N-ai 


făcut firimituri? 
Nu. 


Parcă am auzit căzînd nişte firimituri. Eu cred 
că un bărbat adevărat nu trebuie să facă firimituri. 
Un bărbat adevărat trebuie să mănînce liniștit, 
să mănînce tot şi să nu facă firimituri. Firimi- 
turile, dacă au căzut în dușumea, nu mai pot fi 
scoase niciodată. Din cauza asta, cele mai multe 


duşumele duhnesc îngrozitor. 

A venit şi omul. Acum sînt doi. Calul e vesel. 
Mai vrei apă? Nici prea multă apă nu e bine să 
bei. Un bărbat adevărat nu umblă cu burta plină 
de apă. 

Se hîrjonesc. Eu cred că sînt nebuni amîndoi. Calul 


e viclean, mă crezi? 


FIUL: 


MAMA: 


FIUL: 
MAMA: 


FIUL: 


Caii la fereastră 


Bocancii. Bocancii nu trebuie lăsaţi murdari peste 
noapte, că altfel îţi cad în cap. Murdăria distruge 
pielea, roade tot, subţiază tot. Nici prin ploaie să 
nu umbli cine ştie ce. Picăturile de apă sînt, de 
fapt, foarte murdare. 


Am auzit că ieri-dimineaţă caii au ocupat abatorul. 


Se poate așa ceva? 


Săpunul se păstrează întotdeauna în carcasă, la 
întuneric. El nu trebuie lăsat niciodată la lumină 
pentru că se împute. Nu? Şi dacă te speli cu un 
săpun împuţit, degeaba te mai speli. Prosoapele 
ude nu trebuie, nici ele, niciodată împăturite. 
Nimic nu atîrnă mai greu decît un prosop ud 
împăturit. 

Uite şi trăsura! 

Zahărul. Zahărul nu trebuie ţinut niciodată în 
pungi de hîrtie. Orice pungă de hîrtie are câte o 
gaură minusculă prin care se scurg milioane de 
fire de zahăr. Linguriţa trebuie ştearsă bine după 
ce o scoţi din cana de ceai. Lingurițele ruginesc 
foarte repede, și de aceea e bine să fie zvîntate la 
timp. Este foarte important ca linguriţa ta să 
ruginească cît mai tîrziu posibil. 

Plouă. Totuşi, eu cred că o să înhame calul. 
Cămășile. Cămășile se pleoştesc numai după două 
zile. După trei zile, cămașa se lipește de piele. 
Cînd cămașa se lipește de piele, ea trebuie scoasă 
definitiv. Cînd plouă, pielea se lipește de carne. 


După trei zile, carnea prinde un miros rînced. 

FIUL: 


Nu uita, mirosul de carne rîncedă e mortal pentru 
om. Fii atent pe unde pășeșşti, aerul e plin de 
fum şi străzile sînt pline de băltoace. Cînd ti se 
zîmbeşte în stradă, răspunde rîzînd. Nu împrumuta 
nimănui lucrurile tale mărunte, cum ar fi acul 
de siguranță. Dacă cineva te strigă pe stradă, nu 
întoarce capul... Sînt mii de oameni care poartă 


numele tău... 


Trăsura e gata. Nu mai e mult ŞI se întunecă. 


FIUL se ridică şi se îndreaptă cu pasi grei spre uşă. 


MAMA (Accelerează ritmul, vorbeşte din ce în ce mai tare; 

treptat, intră într-o transă verbală.) : Stai! Fularul ! 
Fularul trebuie să fie lung şi îngust... Numai așa 
se poate înfăşura corespunzător în jurul gâtului... 
Gulerul trebuie să fie moale și cald... Nu vorbi 
niciodată cu vîntul în față... Nu arăta cu degetul 
în sus, nu lovi cu pumnul în masă... Nu trînti 
cărţile de joc și nu mototoli bancnotele! Nu 
umbla descult pe ciment... Nu adormi cu gura 
deschisă... Cînd visezi broaște, fă tot posibilul 
să te trezești... (Se agată de FIU tot mai disperată.) 
Scrie-mi în fiecare zi cîte o carte poştală, păzeș- 
te-ţi coatele și genunchii, nu te gîndi la calul 
roşu cu pata neagră... Nu te apropia de cai, nu 
întinde mîna să-i mîngii... Caii au ocupat deja 
curtea abatorului... Stai! Ia banii ăștia, dar să 


nu-i ţii într-un singur buzunar... 


Caii la fereastră 


FIUL: Mamă, buzunarele mele sînt cusute... 


FIUL zese tîrîndu-si geamantanul, dar a uitat să-și 


pună bocancii. MAMA îi însfacă si se repede la fereastră. 


MAMA: Stai! Stai... 


MAMA ĉi aruncă fiului bocancii, unul după altul. 
Între timp se aud bătăi puternice în uşă. MAMA se 
tîrăste abătută spre usă, o deschide. 


MESAGERUL (Vesel, blînd, cu un buchet de garoafe într-o 
mînă; de gît îi atîrnă bocancii pe care MAMA 
tocmai i-a aruncat pe fereastră): Bună ziua, 


doamnă. Pot să vă ofer aceste flori? 
MAMA: Ce flori sînt acestea? 
MESAGERUL: Sînt garoafe, doamnă. Eu le-am cules, cu 


mîna mea, de pe spaţiul verde al regimentului. 


MAMA: Vă mulțumesc, domnule. Puneti-le undeva, cât 
mai departe de mine. Mirosul de garoafe mă 


face să vomit. 
MESAGERUL: Pot să le pun sub masă? 
MAMA: Mai bine puneţi-le în valiza aceea... 


MESAGERUL deschide valiza care e deja ticsită de 
garoafe. Le înghesuie şi pe ale sale, după care închide 


valiza — clap! clap! — şi se așază pe ea. 


MAMA: Poţi să te așezi pe valiză dacă vrei. 

MESAGERUL : Mulţumesc, doamnă. Am să mai stau un pic. 
MAMA: Spune-mi, te rog, eşti omul cu trăsura? 


MESAGERUL (/ucîndu-se din cînd în cînd cu cele două 
închizători ale geamantanului, clap! clap !): Da, 


doamnă. Sînt omu cu calu. 


MAMA: Asadar, dumneata dădeai tîrcoale, adineauri, prin 


faţa ferestrei. 
MESAGERUL: Noi, doamnă. 


MAMA:  Dumneata crezi că e frumos să ţii calul în ploaie? 
Eu cred că nici un animal, în afară de peşte, nu 


trebuie ţinut în ploaie. 


MESAGERUL: Mă bucur că gîndiţi așa. Ştiţi, eu sînt de la 
regiment. Am trecut deseori prin faţa ferestrei 
dumneavoastră. Părerea noastră este că ferestrele 
reprezintă o posibilitate sigură de a lua legătura 


cu realitatea. 
MAMA: Domnule, dumneata vrei să-mi dai o veste proastă. 


MESAGERUL (Clap! Clap!): Da, doamnă... Dar nu știu 


cum să încep... 
MAMA: S-a întîmplat ceva cu fiul meu? 
MESAGERUL: Da, doamnă. Tocmai de aceea am fost 


trimis, ca să vă pregătesc sufletește. Nu e ușor 
lucru să pregătești pe cineva sufletește. Puneţi-vă 
în locul meu... Unii aduc veştile proaste ca și 
cum ar tăia în carne vie. Eu, doamnă, pot spune 
că am procedat întotdeauna cu tact şi cu finete. 
Am reușit întotdeauna să transmit cele mai îngro- 


zitoare veşti în modul cel mai subtil cu putință. 

Caii la fereastră 


(Clap! Clap) 

Nu mi s-a întîmplat încă să ratez momentul ăsta. 
Datorită modului subtil în care m-am comportat, 
foarte mulţi mi-au fost recunoscători... Au fost 
economisite, dacă mă pot exprima așa, mii de 
lacrimi... Uneori, am reușit chiar să transform 
totul într-un prilej de speranţă şi chiar de bună 
dispoziţie... Şi chiar acum, dacă aş ști cum să 
încep, cred că am putea sporovăi într-o atmosferă 
caldă şi plăcută... Multă lumină am adus în 
casele oamenilor datorită modului meu plăcut 
de a fi... Mi-am cîștigat mulți prieteni și în 
multe case m-am întors cu plăcere... 


Spune odată! Fiul meu a murit? 


MESAGERUL: Da, doamnă. Stiti, eu cunosc bine sufletul 


omului. Mă pricep să aleg perfect momentul 
acela unic, momentul cînd îmi este permis să 
pun, pentru o fracțiune de secundă, degetul pe 
rană... (Clap! Clap !) 

Vă rog să mă credeţi, nu e om care să pună 
degetul pe rană mai fin decît mine, mai ușor şi 
mai insesizabil decît mine... Uneori, reușesc ade- 
vărate performanțe, ating, rana atît de discret și 


de tandru, încît ea aproape că se vindecă... 


MAMA (Disperată, frămîntîndu-se prin încăpere.) : Ah, ştiam... 


Stiam c-o să se termine așa... 


MESAGERUL: De fapt, am de gînd să vă mărturisesc 


totul... Da, vreau să vă mărturisesc totul... Pentru 


că marele meu secret stă în modul în care știu să 

împart suferinţa cu celălalt... Pentru că eu, 
doamnă, am o putere de a suferi imensă, covir- 
şitoare... lată de ce, cînd aduc cîte o veste îngro- 
zitoare, suferinţa de pe chipul meu impresionează 
atît de profund, încât cei loviți de adevărata neno- 
rocire sînt primii care încep să mă compăti- 
mească... Uitaţi-vă la mine, doamnă, uitaţi-vă 
cum arăt, descult și cu bocancii uzi... Pentru că 
eu, doamnă, eu nu-mi las niciodată bocancii 
murdari peste noapte... 


MAMA (Plîngînd.): Taci! Taci! Taci! Aşa se dă o veste ca 
asta? 

MESAGERUL: Nu-i așa? E o crimă să-ţi laşi bocancii 
murdari peste noapte... Murdăria roade tot, ucide 
tot, subțiază tot. 


(Scurtă pauză reflexivă.) 


Oare am greşit cu ceva? Oare am omis ceva? 
Îmi pare extrem de rău... Poate că am încurcat 
unele fraze, dar, în general, tot ceea ce v-am spus 
ar fi trebuit să vă liniștească enorm... Da... Acum 
ar fi trebuit să vorbim despre cu totul alte lucruri... 
Ştiţi, eu am avut o copilărie extrem de grea și 
nefericită... 


MAMA (Disperată.): Dar cum s-a putut întîmpla? Cum? 
Şi dacă aţi încurcat listele ? Poate că aţi încurcat 


listele. E sigur că n-ati încurcat listele? N-ati 
putea să-mi arătaţi un pic listele? 

MESAGERUL (/ignit, dar răsfoind totuşi listele.) : Nu, doamnă, 
eu nu încurc niciodată nimic. Eu am fost întot- 
deauna corect și prompt. Asta este o meserie de 


mare precizie... 


MAMA: Ah, vreau să ştiu tot! L-aţi cunoscut personal? 


L-aţi cunoscut cumva? A murit în luptă? 


MESAGERUL (Încurcat.): Nu... Nu chiar în luptă... Dar, 
oricum, în uniformă... Deşi, dacă îmi amintesc 


bine, avea mînecile suflecate... or, regulamentul... 


MAMA (Nostalgică.) : Asa era el... Nu putea suferi mînecile... 


De mic copil, îşi tot sufleca mînecile de la cămașă... 
MESAGERUL: Ştiam eu că se explică, totul se explică. 
MAMA: Mai vreau! Mai vreau! Mai spuneti-mi! Cum îi 


stătea cu chipiul? A fost viteaz? S-a bătut ca un 
leu? 


MESAGERUL: N-a apucat să se bată. Tocmai fusese tuns. 


MAMA: Păi, cum n-a apucat? Cum așa ? Poate nu i s-a 


dat armă. 


MESAGERUL: I s-a dat, doamnă, dar nu prea știa să umble 
cu ea. Ca să vă spun adevărul, nu se cam pricepea 


la nimic... 

MAMA: Nimic, nimic? 

MESAGERUL: Ei, nu chiar nimic... Ştia să stea în poziţia 
de drepţi. La treaba asta era foarte bun și cred că 


în poziţia de drepţi el se odihnea, de fapt, foarte 


tare... 


MAMA:  Îngrozitor... N-ai vrea să-mi dați puţin drumul 


la robinet? Cînd aud apa, mă liniștesc... 

MESAGERUL: Cu plăcere. (Jet de apă neagră.) Ce fel de 


apă e asta? 


MAMA: Apă. Ce fel de apă vreţi să fie? 
MESAGERUL: E neagră. Cum puteți să beți apă neagră? 


MAMA: 


Dar eu n-o beau, o ascult. Și băiatului îi plăcea 
să asculte apa... Uneori, ascultam amîndoi cum 
picură apa, și asta ne făcea să ne simţim foarte 
apropiaţi unul de altul. Îndeosebi sîmbăta după- 
amiaza și toată duminica ascultam cum curge 
apa... Fiul meu ştia cum să dea drumul la apă, 
în funcţie de starea noastră sufletească... Dacă 
eram obosiţi, lăsam numai mici picături să se 
prelingă din țeavă... Cu cît eram mai obosiţi, cu 
atît picăturile curgeau mai rar... Fiul meu avea o 
îndemânare fantastică în ce priveşte robinetul... 
Ştia să-l strîngă în așa fel încît să curgă, uneori, 
cîte o picătură pe oră... Da, domnule, a fost un 
copil ciudat și exemplar... Din prima clipă cînd 
l-am născut, mi-am dat seama cît de fragilă va fi 
întîlnirea lui cu lumea... N-a plîns niciodată, 
nici măcar în somn... N-a scîncit, n-a voci- 
ferat... Cît a fost mic, a stat în pătuţul lui și a 
aşteptat... N-a clipit, n-a tușit, n-a făcut pipi, 
n-a făcut caca, n-a sughitat niciodată... 


(Pe acest monolog pot fi arse, eventual, vechi fotografii.) 

Nu s-a îmbolnăvit niciodată... În timpul zilei 


stătea treaz, în timpul nopţii dormea buştean. 


Caii la fereastră 


Cînd a crescut, obișnuiam să-l trimit după lapte, 
şi el venea de fiecare dată cu o sticlă de lapte. Îmi 
creştea pur şi simplu inima... Dacă îl trimiteam 
după pîine, venea cu pîine, dacă îl trimiteam 
după săpun, venea cu săpun. Pășea întotdeauna 
pe lîngă ziduri, traversa străzile numai pe la col- 
turi... În adolescenţă îi plăcea să prindă muşte și 
să pescuiască. A fost un copil bun, un fiu minunat, 
tăcut ca o fată mare... Cel puţin, a spus ceva 


înainte de a muri? 
MESAGERUL: A spus „au“. 
MAMA: A spus „au“? 
MESAGERUL: Da, a spus „au. 
MAMA: Înseamnă că l-a durut. 
MESAGERUL: Se poate să-l fi durut. Dar puţin. 
MAMA: L-a sfârtecat vreun obuz rătăcit? 
MESAGERUL: A, nu. Era pace. 


MAMA: Era pace? Atunci, cum s-a întîmplat ? Cine putea 
să-l omoare în timp de pace? 


MESAGERUL (Smer:t.): Calul, doamnă... 
MAMA (Furioasă.): Calul cel roşu? O, nu! Şi doar i-am 


spus să nu se apropie niciodată de cal. 


MESAGERUL: $i totuși, s-a apropiat. Tocmai mă întorceam 
cu căruţa cu pîine și fiul dumneavoastră s-a ridicat 
de jos şi s-a apropiat de cal... I-a spus „calule“ și 
atunci calul l-a privit drept în ochi și l-a lovit 
simplu, scurt, cu piciorul. Asta a fost tot. Era 


într-o însorită dimineaţă de duminică. A doua 

zi urma să primească o pereche de bocanci pe 
măsură. 
MAMA: Ceghinion... Măcar să fi apucat să umble puțin 


cu el... 


MESAGERUL: Asta a fost tot, doamnă. Eu v-am adus aici 


lucrurile lui. 


MAMA (Înfiorată.) : Lucrurile lui ? Care ? Doamne, oare nu 


visez? A lăsat ceva în urma lui? 

MESAGERUL: A lăsat... A lăsat cinci pachete de biscuiţi. 

MAMA: Atît? 

MESAGERUL: Atît. 

MAMA:  Dă-mi-le repede! (Le însfacă, desface unul şi începe 
să mănînce.) Sînt buni. 

MESAGERUL: Sînt biscuiţi cazoni. La noi, la regiment, se 
fac cei mai buni biscuiţi posibili. 

MAMA (Molfăind.) : Îmi puteţi da şi mie rețeta? 

MESAGERUL: Reţeta era scrisă pe ambalaj. Nu trebuia să 
rupeţi ambalajul. 

MAMA (Mai molfăie, mai icneşte.): Nu ştiu ce am... De un 
timp, ori de cîte ori văd o hîrtie, îmi vine s-o 
mototolesc. 

MESAGERUL: Atunci... la revedere, doamnă. 

MAMA: Stai! Și mormîntul? Cum ajung la mormînt? 

MESAGERUL: Mormînt n-are. 

MAMA: Vreau să spun... cadavrul... 

MESAGERUL: N-are. 

MAMA: N-are cadavru? 

MESAGERUL: N-are cadavru. 
MAMA: Nu înțeleg. A murit și n-a lăsat nimic în loc? 
MESAGERUL: Exact. 


MAMA: Nu se poate. Pur și simplu, nu-l recunosc. 


MESAGERUL: E destul de ciudat, într-adevăr... Nu ştiu 
cum să vă spun... Fiul dumneavoastră a fost 
blînd ca o adiere de vînt... Pur și simplu, a 
dispărut din univers... Din cauza durerii, s-a 
chircit şi s-a tot chircit pînă cînd s-a făcut cît un 
punct, şi apoi, punctul a dispărut... Prin asta s-a 
arătat, ca să zic așa, un soldat exemplar... Gîn- 
diţi-vă cît de curat ar fi totul în jurul nostru dacă 
soldaţii n-ar lăsa nici un cadavru după moartea 


lor. 
MAMA: Si pachetele cu biscuiţi? Sînteti sigur că sînt ale 
lui? 
MESAGERUL: Au fost găsite sub perna sa, în dormitor. 
MAMA: Să nui le fi pus cineva... 


MESAGERUL: Se poate şi asta... Doamnă, îmi permiteţi 


să închid apa? 
MAMA: Acv’ mi-e totuna. 
MESAGERUL (După ce închide apa.): Aşa. Acum e mult 


mai bine. Doresc să vă las în liniște. 


MAMA: Mai rămîneţi. Aș putea să vă fac un ceai de 


verbină. 


MESAGERUL: Din păcate, mă așteaptă calul. Stiti, cînd 


plouă e un adevărat chin pentru el. Se îmbibă de 

apă şi după aceea abia îl mai urnesc. Totuşi, îmi 


permiteţi să vă mai vizitez din cînd în cînd? 


MAMA: La revedere, domnule... Şi aveți grijă şi nu izbiti 


ușa de jos, la ieşire... 


MESAGERUL se zpropie de rampă. Își potriveşte tre- 
piedul. Își aşază toba. Caută prin buzunare şi scoate 
cîteva hirtii botite. Spot luminos exclusiv pe MESAGER. 


MESAGERUL 

(Bate.) 

Una mie şapte sute patruzeci și cinci. 
(Bate.) 

Pacea de la Breslau. 

(Bate.) 

Turcia ia Tripolitania. 

(Bate.) 

Prusia ia Silezia de la Austria. 

(Bate.) 

Austria ia Milanul, Neapole și Sardinia. 
(Baze.) 

Spania ia Sicilia. 

(Bate.) 

Rusia ia Mingrelia și Imelrția. 

(Bate.) 


Franţa pierde Alsacia, Lorena și Marienburgul. 


Caii la fereastră 


MESAGERUL se retrage. Lumina creşte treptat. Perso- 
najul feminin devine FIICA. Personajul FIUL devine 
TATĂL. TATĂL dă buzna în încăpere, învîrtind febril 


la căruciorul său cu rotile. 


TATĂL: 
FIICA: 
TATĂL: 


FIICA: 
TATĂL: 
FIICA: 


Cine-a fost? Vreau să ştiu cine-a fost! 
N-a fost nimeni. 


Cineva a trîntit ușa. Am auzit cum a trîntit ușa 


de la ieșire. 
Nu s-a auzit nici o ușă. 
S-a auzit! 


lar te-ai dat cu colonie. 


TATĂL (Repezindu-se la fereastră. ): Nu vrei să spui cine-a 


FIICA: 
TATĂL: 


FIICA : 


fost! Mă scoţi, mă scoţi, mă scoţi din sărite ! De 
ce nu mă chemi şi pe mine cînd vine cineva? 
Ai să te otrăveşti din cauza mirosului. 


Tacă-ţi fleanca ! De ce nu i-ai spus să nu izbească 
uşa de jos, la ieșire? Trebuia să-i fi spus să n-o 
izbească. De ce izbesc toţi ușa de jos? Şi de ce o 
izbesc la ieşire? De ce n-o izbesc la intrare? De 
ce să intre tiptil? De ce intră toți tiptil şi de ce 
ies trîntind ușa? 

Unde ţi-ai lăsat cipilica ? De ce nu-ţi iei cipilica? 


De ce n-o ţii lîngă tine? 


TATĂL (Rămînînd o clipă trăsnit.): A fumat? (Adulmecă.) 


A fumat! Este că a fumat? Unde-ai ascuns chis- 


tocul ? Vreau să văd chiștocul! 

FIICA: 


N-a fumat nimeni. 


TATĂL (Fortînd fereastra ; reusind s-o deschidă.) : Ai înţepenit 


FIICA: 


fereastra ! De ce-ai întepenit fereastra ? Vreau să 
iasă fumul. Nu suport fumul. Știi că nu suport 
fumul. Poftim, uite cum iese fumul! 


E fum de la gunoaie. Ard gunoaiele. Închide-o, 


că intră fumul de la gunoaie. 


TATĂL (Avid.): Să văd! Unde-i focul? Vreau să văd focul! 


FIICA: 


TATĂL: 


FIICA: 


TATĂL: 


FIICA: 
TATĂL: 


FIICA: 
TATĂL: 

Nu e nici un foc. Gunoaiele ard fără foc. Doar 
mocnesc. 

Mi-e frică, ştii ? Să nu ne prăbușim cumva peste 
ele, ştii? Dacă ne prăbuşim peste ele? 

Culcă-te. Dacă ţi-e frică ia și culcă-te. Ori de 
cîte ori ţi-e frică, e bine să te culci. 

Nu pot să dorm, nu. Cînd dorm, mi se fleșcăiește 
pielea. E mai bine dacă stau treaz, crede-mă! 
Cînd stau treaz, nu pierd nici timpul. Crede-mă 
că mi-e mai ușor să stau treaz. Mă înţelegi, dacă 


stau treaz, cîştig timp, timp... 
Dacă stai treaz, aţipeşti. 


Și ce dacă aţipesc? Nu vreau să aţipesc... Parcă 
de ce aţipesc? De aia ațipesc, pentru că mă simt 
foarte singur. Înțelegi, Isabel, asta se întîmplă de 
fapt cu mine, cînd mă simt foarte singur, aţipesc. 
(Concentrat, grav.) Jură că, dacă mai aţipesc, mă 


trezesti | 
Jur! 


Mai spune o dată! 


FIICA: 
TATĂL: 


FIICA: 


TATĂL: 


FIICA: 
TATĂL: 
FIICA : 
TATĂL: 


Caii la fereastră 


Jur! 


Întotdeauna, cînd dorm, ştiu că dorm, şi culmea 
e că, deși ştiu, nu mă pot trezi. De asta mă tem 
eu cel mai mult, de asta, că nu pot să mă trezesc. 
Nu visez nimic și totuşi nu pot să mă trezesc. ŞI 
simt şi cum mi se lărgește pielea din cauza som- 
nului. Mă auzi, Isabel? 

Pentru că nu ştii să dormi. Trebuie să dormi cu 
faţa în sus şi să respiri numai pe nas. 

Şi dacă plouă? Cînd plouă, ce te faci cînd plouă, 
că nu poţi să respiri pe nas? Stii că nu pot să 
respir pe nas, ştii... (Dulce.) Isabel... hai să ieşim 
puţin la plimbare. 

Plouă. Nu pot să te scot pe ploaie. 

Și ce dacă plouă? Vreau să mă scoţi pe ploaie. 
Rugineşte căruţul. 

Ah, ce rea eşti, ce rea eşti! Mi-e ruşine că te-am 
făcut! Am să-i povestesc și doamnei Hilda totul. 


O să afle toată lumea, să știi... (Smiorcăindu-se.) 
Vreau chiar mîine să trecem pe la doamna Hilda. 


FIICA (Încez.): Doamna Hilda s-a mutat... 
TATĂL (Atent.): Se aud picioare pe stradă! Se aud picioare! 


FIICA: 
TATĂL: 


Este că se aud picioare? Dacă se aud picioare, 


înseamnă Că a stat ploaia. 
Hai să te întinzi. Vrei să te întinzi? Hai să te întinzi. 
Nu... Nu... Mai stau puţin la tine... Voiam 


să-ţi spun ceva, ceva foarte important... Am 


observat azi-dimineaţă ceva... Îţi spun că ceva 

FIICA: 
TATĂL: 


FIICA: 
TATĂL: 


FIICA: 
TATĂL: 
FIICA: 


nu e bine, din cauza ceasului... Eu cred că minu- 
tarul, ori de cîte ori trece peste limba mică, înfulecă 
pe furiș cîte o bucăţică din limba mică. 

Nu-i adevărat. 


Ba da, Isabel... ba da... De zece zile stau cu 
ochii pe ceas, îţi spun... Am numărat de mii de 
ori... Am la mine toate sforicelele... (Scoate din 
buzunar mici bucăți de sfoară.) Am măsurat de 
fiecare dată și limba mare, și limba mică... Limba 
mare nu are nimic... Limba mică e de fiecare 
dată mai subţire... Uite... mai subțire și tot mai 
subţire... Îţi dai seama ce-o să se întîmple, îţi 
dai seama ? Isabel... Mai lasă-mă să stau cu tine... 


Stai. Da nu-ncepi iar... 


De cîteva nopţi visez foarte multe borcane cu 


compot, oare e bine? 
Bine, povestește. 
Nu povestesc nimic dacă nu mă-ntrebi. 


Hai, spune cum ai cunoscut-o pe mama! 


TATĂL (Alintindu-se.): Nu povestesc nimic! Ce știi tu? 


FIICA: 
TATĂL: 


FIICA: 
TATĂL : 
FIICA : 

Nu vreau să ştii nimic! 
Hai, spune odată cum ai cunoscut-o pe mama. 


Foarte simplu. Eram în băcănie și ea tocmai 


cumpărase cîteva borcane cu compot. 
Cite? 
Cincisprezece. 


Ce făcea cu atîtea borcane cu compot? 


TATĂL: 


FIICA: 


TATĂL: 


FIICA : 


TATĂL: 


FIICA: 


TATĂL: 


FIICA: 


TATĂL: 


FIICA: 


TATĂL: 


FIICA: 


Caii la fereastră 


Asta am întrebat-o și eu. M-am luat după ea și 
am întrebat-o: „domnişoară, ce faceţi cu atîtea 
borcane cu compot ?“. 


Si ea? 

M-a făcut şobolan, gîndac și maniac necioplit. 
Si tu? 

Eu eram sergent! 

Si ea? 

Fa a luat tramvaiul. Eu m-am urcat după ea în 
tramvai, peste şase săptămîni eram căsătoriţi. 


Peste încă şase săptămîni a început războiul. A 


fost un mare război. 

Destul! 

Nu, nu, nu! Mai întreabă-mă! 

Si? L-aţi cîştigat? 

Draci ! Ne-au bătut în ultimul moment. Dar nu 
e nimic rău în asta. Noi eram oricum mai mulți 
și mai bine instruiți. Astăzi nu se mai face instrucţie 
ca atunci. Astăzi totul nu e decît o fuşereală. 
Toată lumea crîcnește. Pînă și vatmanul crîcnește. .. 
Cum să cîştigi cînd ăştia crîcnesc în spate? Sînt 
nebuni cu toţii... Le lipseşte instrucţia... 

Hai să te trec pe pat. Hai, că-i mai bine şi pentru 


cărucior. Se mai întind arcurile. 


TATĂL (În transă.): Ti-am arătat crucea cu două colțuri? 


Ştii tu cît de greu se primea pe vremea aceea 
crucea cu două colțuri? Astăzi, toată lumea pri- 


meşte crucea cu două colțuri. 

FIICA: 


TATĂL: 


FIICA: 


TATĂL: 


FIICA: 


TATĂL: 


FIICA: 


TATĂL: 


FIICA: 


TATĂL : 


FIICA: 

Nu vrei să-ţi sting lampa? Îţi bate lumina în 
ochi. Ochiul trebuie să rămînă odihnit pentru 


somn. 


i-am arătat crucea cu trei colţuri ? Stii tu cît de 
greu se primea pe vremea aceea crucea cu trei 
colțuri ? Azi, toată lumea primeşte crucea cu trei 


colțuri. 


Nu vrei să-ţi scot bocancii? Nu e bine să dormi 
cu bocancii în picioare. Bocancii sînt grei și te 


trag la fund. 


i-am arătat crucea cu patru colţuri ? Ştii ce greu 
se primea pe vremea aceea crucea cu patru 
colțuri? La Trapezunt n-au scăpat decît vreo zece 
oameni şi numai unul a primit crucea cu patru 
colțuri. Astăzi, toată lumea primește crucea cu 
patru colțuri. Pentru ce? (Gîtuit de indignare.) 


Pentru ce? Pentru ce? Pentru ce? 

Hai, dă-mi-le să ţi le pun în dulap. 

Nu dau nimic! Nu mă cicăli! Vreau să dorm cu 
ele. 

Ai să răceşti. Dacă le mai ţii toată ziua pe piept, 
al să răceşti. 

Eşti rea. Am să-i povestesc doamnei Hilda... 
Chiar mîine vreau să trecem pe la doamna Hilda. 
Ţi s-au descusut toate hainele din cauza lor. 
Dar de la Trapezunt știi cum am scăpat, nu? 
Ştii? De unde să ştii?... Nu știi... 


S tiu. 


TATĂL: 
FIICA : 
TATĂL: 
FIICA: 
TATĂL: 


FIICA : 


TATĂL : 


Caii la fereastră 


Nu! Nu! Nu! Întreabă! 
Cum? 

Înot, hi-hi! 

Înot, hi-hi... 


Da, da, da! Pe toţi dracii! Am înotat o noapte 
întreagă printre cadavre umflate şi buhăite... 
Astăzi m-am uitat de curiozitate pe deasupra 


rîului... Mi se pare că încă mai plutește ceva... 


Nu vrei să dau drumul la apă? Ai să te liniștești 
dacă dau drumul la apă. 

Dă-i, dă-i drumul! Chiar mă gîndeam să te învăţ 
să înoţi. Şi chiar aşa trebuie început, trebuie să 
înveţi să te obișnuiești cu apa. Astăzi, lucrurile 
sînt atît de fragile, mult mai fragile, se duc repede 
la fund... Asta pentru că nu au articulaţii, înţelegi ? 
De aceea, trebuie numaidecît să înveţi să te ţii la 
suprafaţă. Se poate învăţa într-o seară dacă vrei. 
Chiar în seara asta, înţelegi? E foarte important 
să te ţii la suprafaţă, oricît de mică ar fi apa. Ai 


apă? 


FIICA (Umplînd un pahar cu apă.): Am un pahar plin. 


TATĂL: 


E adîncă? 


FIICA (Contemplînd paharul.) : E neagră. 


TATĂL: 
FIICA: 
TATĂL: 


Nu ţi-e frică de ea? 


Nu. 


Atunci, e foarte bine. Pentru un înotător, cel 


mai grav lucru e să-i fie frică de apa adîncă. 

FIICA: 


TATĂL: 


FIICA: 
TATĂL: 


Nu mi-e frică de apă, mi-e frică de aer. Tată, în 
apă este aer ? 

Nu se ştie niciodată cît şi cum. Trebuie să bei tot 
paharul. Numai în felul acesta ai să afli cît aer e 
în apă. 


Tot? 


Trebuie să bei toată apa în care urmează să înoti. 
Numai așa ajungi un bun înotător. 


FIICA (Brusc obosită.): E târziu. Nu vrei să tragem perdelele ? 


Or să intre gîndacii. 


FIICA începe să împingă căruciorul rulant spre uşă. 


Lumina scade. 


TATĂL: 

Ai băut? Acum aşteaptă... Tot ce ai mai bun de 
făcut e să aştepţi... (Vocea tatălui îndepărtîndu-se 
pe coridor.) Cine ştie să aştepte e salvat... Dacă 
ştii să aştepţi, creierul se odihnește de la sine... 
Cine reușește să fie odihnit poate aştepta mai 
uşor... Cu cît eşti mai odihnit cînd aștepți, cu 
atît lucrurile ţi se par mai puţin importante... 
Cînd aştepţi însă, e bine să aștepți singur... 
Doamna Hilda n-a aşteptat singură, şi din cauza 
asta i s-a tras sfîrşitul... Cine nu așteaptă singur 
nici nu merită să aştepte... Cel mai bine e să stai 
să aştepţi pe întuneric... Cine are perdele de 
catifea neagră e salvat... Pentru că oricînd își 
poate face întuneric în cameră... Oricînd... Ori- 


cînd... 


Cati la fereastră 


Se aude usa de jos deschizîndu-se. Pasi care urcă. FIICA, 
luminînd drumul cu o lampă, îl introduce pe MESAGER. 
Acesta duce cu sine un fotoliu rulant, aplatizat parcă de 
un buldozer. Nelipsit, un buchet de garoafe. 


MESAGERUL: Numai dacă nu deranjez... 
FIICA: A, nu. Numai că nu ştiu despre ce este vorba... 


MESAGERUL: Cum? Se poate? Nu vă mai amintiţi de 
nimic? 

FIICA: Nu... dar poate că e din cauza după-amiezii... 
În fiecare după-amiază mă simt oarecum tulbu- 
rată... Dar asta e, cred, din cauza luminii... În 
fiecare după-amiază lumina are un tremur ușor... 
Dar asta e, cu siguranţă, din cauza întunericului... 
Întunericul se lasă atît de încet, încât simt cum 


propria mea piele se prăbușește peste mine... 
MESAGERUL: Mda... 


FIICA: Intrati, totuşi... Puteţi lua loc pe geamantanul 


acela... 


MESAGERUL: Mulţumesc, domnişoară. (Îndeasă buchetul 
de flori în geamantan.) E chiar confortabil aici. 


FIICA:  Sînteţi sigur că n-aţi greșit casa? 
MESAGERUL: O, nu... Eu nu încurc niciodată nimic. 


Chiar dumneavoastră mi-aţi permis să vă mai 


vizitez din cînd în cînd. 


FIICA: Adevărat? De fapt, dacă stau să mă gîndesc bine, 


rîsul dumneavoastră mi se pare cunoscut. 

MESAGERUL: Păi, nu ? Vă dati seama, n-as fi venit niciodată 
de capul meu. 

FIICA: $i chestia asta de ce-i atît de caraghioasă? Şi de 
ce o căraţi după dumneavoastră? 

MESAGERUL: Asta, domnişoară, este o poveste mai lungă. 

FIICA: Ciudat. Chiar şi modul în care povestiţi mi se 
pare oarecum cunoscut. 


MESAGERUL: Vă place cum știu să povestesc? 


FIICA: Îmi place foarte mult. Mă simt cumva mai apărată 


atunci cînd vă aud glasul. 


MESAGERUL: Pentru că sînt un om tonic. Intotdeauna 
am reușit să mă apropii foarte repede de oameni. 
Chiar, n-ar fi mai bine să ne tutuim? V-aţi mai 


tutuit vreodată? 
FIICA: Nu ştiu... poate demult, în copilărie... 
MESAGERUL: Să nu dezgropăm copilăria... Mai bine să 


vorbim despre prezent... Ştiţi, eu sînt mesager 


la regiment. 


FIICA: Ştiu. În fiecare seară, tatăl meu îmi povestește 
despre bătălia de la Trapezunt. Aţi fost cumva la 


Trapezunt? 


MESAGERUL: Să nu mai vorbim de Trapezunt. Chiar de 


acolo vin, domnişoară. 
FIICA (Excitară.): De la Trapezunt? 
MESAGERUL: Priviţi numai o clipă la aceste urme de 


noroi. Noroiul e încă proaspăt... Priviţi-mă numai 


o clipă în ochi. Pare că eu mai sînt om... Dar eu 

nu mai sînt om... Am văzut lucruri îngrozitoare. .. 
Ochiul meu e deja blestemat pe veci... Morţii 


mi-au rămas în creler... 
FIICA: Şi tatăl meu? Ce știți despre tatăl meu? 
MESAGERUL: Tatăl dumneavoastră a scăpat. 
FIICA: A scăpat? O, maică făcătoare de minuni... 


MESAGERUL: Da, domnişoară, a scăpat. Este o mare 
bucurie pentru mine să vă dau această veste. 
Tatăl dumneavoastră este cu adevărat un erou, şi 


asta pur şi simplu pentru că a scăpat. 


FIICA: Domnule, pot să vă ofer o ceșcuţă cu sîmburi de 
caise? 
MESAGERUL (Încet.) : Din păcate, pe drum i s-a întîmplat 


O mare nenorocire... 


FIICA: Ce vreți să spuneţi? Care drum? Despre ce drum 
e vorba? 


MESAGERUL : Despre drumul de întoarcere, evident. Din 
cauza singurătăţii, și-a pierdut mințile. 

FIICA: Cum adică și-a pierdut minţile? 

MESAGERUL: Adică a înnebunit. 

FIICA: Dar de ce s-a întors singur? 

MESAGERUL: Pentru că a fost singurul care a scăpat. 

FIICA: Nu înţeleg. 

MESAGERUL: Şi mai e şi calul. 


FIICA: Nu înţeleg absolut nimic. Ştiţi, cred că e din 
cauza aerului... După-amiaza, aerul se prăbușește 


de la o atît de mare înălțime... 

MESAGERUL: Liniștiţi-vă, domnişoară. Dacă vreţi, putem 


discuta despre altceva. 
FIICA: Nu. Mai bine încercaţi să daţi puţin drumul la apă. 
MESAGERUL (Deschizînd robinetul.) : Nu curge. 
FIICA:  Răsuciţi pînă la refuz. 
MESAGERUL: Am răsucit, dar nu curge nimic. 


FIICA:  Lăsaţi-lașa. Oricum, e mai bine. Acum vă ascult. 


MESAGERUL: Şuţi, drumul cu cît e mai lung, cu atît 
sporeşte singurătatea... lar drumul de întoarcere, 
domnişoară, e întotdeauna al dracului de lung... 
Vedeţi, pentru tatăl dumneavoastră, războiul a 
fost un fleac... Singurătatea însă, la întoarcere, 
l-a dat gata... Şi plus de asta, l-a urmărit şi 


calul... 
FIICA: Calul? Propriul lui cal? 
MESAGERUL: Nu se ştie încă al cui a fost calul. Nu se știe 


al cui a fost și cum a scăpat de acolo. Cert este 
însă că l-a urmărit pas cu pas pe tatăl dumnea- 
voastră. L-a urmărit cu ferocitate, zi de zi, noapte 
de noapte... A fost, cu siguranţă, un adevărat 
coşmar... Vă daţi seama ce cumplit e să-ţi fornăie 
cineva în ceafă? 

FIICA: Groaznic! Domnule, mi-aţi dat o veste năprasnică. 
N-o să am linişte toată după-amiaza. 
MESAGERUL: Asta e tot. Pot să vă mai spun, absolut 
confidential, că nici calul n-o s-o mai ducă mult. 
Cred că şi calul, la rîndul său, a fost oarecum 


zguduit, în măsura în care... ştiţi... la animale... 

În sfârşit... Totuși, regimentul vă dăruieşte acest 
excelent fotoliu pe rotile, care are nevoie doar de 
nişte mici reparaţii... În rest, e un fotoliu moale 
şi călduros... Tatăl dumneavoastră se va odihni 


în el pînă la sfîrșit... 


Mulţumesc, domnule. Am să am grijă de tot. 


MESAGERUL: E o piesă destul de rară. Astăzi nu se mai 


FIICA: 


fac lucruri atît de frumoase şi de liniștitoare. 
Totul e să-l ştergeţi de praf, mai ales sub manșoane. 


Sub manșoane se adună extrem de multă murdărie. 


Știu, domnule. De ani de zile încerc să scot 
firimiturile care s-au îndesat în dușumea șI nu 


reusesc. 


MESAGERUL : Totul e să aveți răbdare. Nebunia bătrînului 


FIICA : 


e blîndă și calmă. Prezenta lui, într-un colt al 


camerei, va fi ca o rază de lumină. 


De fapt, așa a fost el întotdeauna. Blind și calm, 


nemaipomenit de calm. 


MESAGERUL: Vedeţi? Poate că, în adîncul lui, nu s-a 


FIICA: 


schimbat cu nimic. 


A fost un om atît de bun, încît aproape că nu-mi 
pot aminti nimic despre el. Nu s-a răstit niciodată 
la mine, nu m-a privit niciodată în ochi şi nici 
nu ştiu să-mi fi spus vreodată vreun cuvînt... 
Cînd eram mică îmi cumpăra jucării, dar nu 
îndrăznea să mi le dăruiască... Le îndesa pe toate 
într-un dulap, pînă cînd rafturile dulapului s-au 
prăbuşit sub greutatea jucăriilor... Dulapul e la 


locul lui și astăzi, dar n-am avut niciodată curajul 

să-l deschid și să mă uit înăuntru... Numai uneori, 
în nopţile friguroase, roțile şi arcurile încep să 


pocnească uşor... 


MESAGERUL: Grozav îmi place cum se răsucesc lucrurile 


FIICA: 


în timpul nopții. Cizmele mele, din cauza întu- 


nericului, se pleoștesc pur şi simplu. 


Mai tîrziu, cînd a început să îmbătrînească, se 
ascundea și mai mult de mine. Trecea dintr-o 
încăpere în alta mai uşor ca o umbră. Se așeza la 
masă și mînca pudic, în tăcere. Farfuria din care 
mânca rămânea la sfîrşit atît de curată, încît pur 
și simplu mă îngrozeam. Unii bătrîni rîgîie după 
masă. El rămînea ore în şir cu fălcile încleștate. 
Cînd ploua, obișnuia să se așeze în faţa ferestrei 
şi să privească în gol. Uneori se plimba prin 
ploaie şi hainele nu i se udau. Toate uşile sale se 
deschideau fără zgomot, toate gesturile i se topeau 
în aer... Era atît de singur, încît e de mirare că a 


putut să aibă copii... Aţi adormit? 


MESAGERUL: Nu, domnişoară, mă gîndeam doar, cu 


ochii închiși. 


Un jet de apă neagră tîsneste brusc din teavă. De afară 


se aud urale şi muzică militară. 


FIICA : 


Ce au? Şi-au pierdut minţile cu toţii? 


MESAGERUL (Închide robinetul): Nu, domnişoară, e paradă. 

FIICA (Repezindu-se la fereastră.) : Ce frumoşi sînt... Oare 


or fi toţi? 


MESAGERUL: Naiba ştie. Uneori se întorc mai multi decît 
au plecat... Numai că, din cauza înghesuielii, 
nu se observă nimic. Din caza înghesuielii şi din 


cauza întunericului. 
FIICA: Tata spunea că soldatii eliberaţi defilează deseori 
alături de soldaţii eliberatori. Se poate aşa ceva? 


MESAGERUL: Domnişoară, cel mai bine e să închideți 


fereastra. 
FIICA: Aș vrea să le trimit măcar o bezea... 


MESAGERUL: N-are nici un rost, vă rog să mă credeti. 
Soldaţii sînt orbi. Sînt orbi și surzi. Trompetele 


cîntă pentru public. 


FIICA: Dar vreau să văd caii. Caii sînt nevinovați. Îmi 
place atît de mult să văd caii. 

MESAGERUL: Feriţi-vă, domnişoară, să mai priviţi caii. 
Nu mai sînt caii de altădată. Acum au devenit 
răzbunători şi lacomi. Rătăcesc peste tot și pîndesc 


pe sub uși și pe la ferestre. 

FIICA: Ce trist! Oare chiar în momentul acesta sîntem 
pîndiţi? 

MESAGERUL: Nu ştiu, domnişoară. Poate că sîntem. Dar 


poate că nu sîntem. La revedere şi aveţi grijă să 


curăţaţi bine manşoanele. 
FIICA: Gata, plecaţi? 
MESAGERUL: E tîrziu şi mai am cîteva drumuri de făcut. 

FIICA: Aveţi grijă să nu trîntiţi ușa la ieșire. Tatăl meu 
are un somn atît de Ușor, încît, uneori, mi-e frică 


să deschid o carte... 


MESAGERUL : Se poate? Tocmai eu? 


MESAGERUL se apropie de rampă. Își potriveşte tre- 
piedul. Își pune toba. Caută prin buzunare şi scoate 
cîteva hirtii botite. Spot luminos pe MESAGER. 


MESAGERUL 
(Bate.) 
Una mie opt sute cincisprezece. 
(Bate.) 


Prusia ia Pomerania Suedeză, Rosnan, Danzing 


şi o parte din Westfalia. 

(Bate.) 

Austria ia Veneția. 

(Bate.) 

Rusia ia ducatul Varșoviei și Finlanda. 

(Bate.) 

Se ia Norvegia de la Danemarca şi se dă Suediei. 


(Bate.) 


MESAGERUL se retrage. Lumina creşte treptat. Din 
acest moment, personajul feminin intră în rolul SOTIEI. 
TATĂL va deveni SOŢUL. Se aude dusul curgînd în 
sala de baie. SOŢIA tocmai așază masa. 

SOŢUL (Scozînd capul din baie.) : Să pui şi castroane. (Dspare.) 
SOŢIA: Din care? 

SOŢUL (Din baie.): Alea mari... de supă. 

SOŢIA: Care? 

SOŢUL: Alea mari, mari, mari! 

SOȚIA (I/uminată.): Aha! 

SOŢUL: De cînd curge nenorocita asta de ţeavă? 
SOŢIA: Care ţeavă? 

SOŢUL: Care ţeavă! 


Pauză. SOŢIA continuă să aşeze masa. SOȚUL opreşte 
apa în bate. 


SOŢIA: Să-ţi dau un prosop? 
SOȚUL: Am. 


Pauză. Masa are un aer din ce în ce mai festiv. 


SOȚUL (ese din sala de baie cu bustul gol, ştergîndu-se cu 
voluptate cu un prosop cazon.) : Poftim! Vezi pro- 
sopul? Ăsta prosop! Uite pielea !... (fi arată proso- 
pul aspru și pielea sa înroșită.) Şi colonelul zice... 
Pielea trebuie frecată... Frecată și iar frecată... 


Uh! Mă simt nemaipomenit. 
SOŢIA (Un pas înapoi, contemplind masa.): Gata! 
SOTUL: Pahare! Mai adu pahare! 

SOŢIA: Cîte? 

SOŢUL: Toate paharele !... Adu şi tava! (Dirijînd amplasarea 
pabarelor.) Aici... Încă unul aici... Atît l.. Ti-am 
povestit de colonel? 

SOȚIA: Nu. (Apropiindu-se tandru, dar ezitînd să-l îmbră- 
tiseze.) Vrei cămaşa aia cu dunguliţe vişinii? 


SOŢUL: Nu! Nu! Vreau cămașa mea! 


Se aude usa de la intrare puternic trîntită. Cei doi 


ascultă o secundă. 


SOŢIA: Hans, da acuma eşti acasă... 


SOŢUL: Nu, nu! Acasă, pe stradă... vreau cămașa mea! 
Şi colonelul zice... „acasă, pe stradă, militarul e 
militar !“. Militarul trebuie să fie întotdeauna 
îmbrăcat corect și să se gîndească la victorie ! Nu 
te poţi gîndi la victorie dacă nu ești îmbrăcat 
corect... în hainele tale... Şi cine nu se gîndeşte 
la victorie e un șarpe și un broscoi rîios, și patria, 


pînă la urmă, îl striveşte! Intelegi? 
Usa de la intrare, trîntită. 


Am s-o bat în cuie! Am s-o bat, dracului, în cuie! 
SOŢIA: Hans, nu te enerva! 
SOŢUL: Vezi picăturile astea pe jos? 
SOŢIA: Nu. 

SOŢIA: 


SOŢUL: 


SOŢIA: 


SOŢUL: 


SOŢIA: 


SOŢUL: 


SOŢIA: 


SOŢUL: 

De la mine sînt. Toată dimineaţa mi-a sîngerat 


urechea din cauza ușii. 

De la izbituri? 

Și de la răzuit. Toată dimineaţa ai răzuit lingu- 
riţele alea nenorocite. 

Le-am frecat. Tu m-ai pus. Argintul trebuie frecat. 
Să le văd! 

Toate? 

Toate! Adu tot argintul ! 

Şi salatiera ? 

Şi salatiera. 

Şi frapiera? 

Frapiera pune-o deocamdată la perete. Văd eu ce 


facem cu frapiera. 


SOȚUL îşi pune cămașa militară, se piaptănă. Ea se 


agită de colo colo, aducînd vesela de argint. 


SOŢIA (Oprindu-se o clipă, cu bratele pline de obiecte, admi- 


rativ.) : Şi totuşi, arăţi foarte bine. 


SOTUL (Pre/uînd obiectele unul cîte unul şi organizîndu-le 


pe masă.) : Arăt foarte bine pentru că sînt vesel. 
Și colonelul zice: soldatul trebuie să fie vesel. 
Soldatul trebuie să fie vioi, să aibă fruntea netedă, 
să privească întotdeauna drept în faţă și să privească 
senin. Pentru că viaţa soldatului e senină. Pentru 


că ȘI cauza e senină! Cauza! Mai ales cauza! 

Cine nu e fericit că luptă pentru cauză nu e decît 


un sarpe. să 


SOŢIA (Cu tandrete.) Şi un broscoi rîios... 


SOŢUL: 
SOŢIA: 
SOŢUL: 


SOŢIA: 
SOŢUL: 
SOŢIA: 
SOŢUL: 


SOȚIA: 
SOŢUL: 


Şi patria îl va strivi... Şerveţelele! 

Da! 

Adu! (Furios, îi întinde o farfurie.) Şi pe asta, 
spal-o! Spal-o! Nu vezi ce murdară e? 

Unde vezi tu că e murdară? 

E soioasă! 

Nu e soioasă. E de la clătite. 


Lasă-mă, lasă-mă, lasă-mă! Peste tot miroase a 
clătite ! Tu cînd faci clătite, totul miroase a clătite. 
Pijamaua miroase a clătite. Pînă și zahărul miroase 


a clătite! 
Hans, ce ai? 


Am! Şi bucătăria! E ca dracu’. E toată numai 


degete. Parcă-i făcută din degete murdare. 


SOŢIA (Putin speriată.) : Hans, ce ai? 


SOŢUL: 


524 


Am! Am! Pentru că trebuie să fie ordine! Așa nu 
se poate lupta! Lupta se dă în ordine! Și lupta e 
peste tot, peste tot!... De aceea, și colonelul zice : 
lupta se dă peste tot! Lupta e grea! Lupta e 
lungă! Şi dacă nu e ordine, o să fie și mai lungă! 
Pentru că victoria depinde de noi! De noi toţi! 
Cu cît ordinea e mai perfectă, cu atît victoria e 
mai aproape! E mai sigură... E mai... Înţelegi? 


Ştie colonelul ce spune! 


Caii la fereastră 


SOȚIA (Putin îmbufnată, întinzîndu-i farfuria spălată.) : 


SOTUL: 
SOŢIA: 
SOTUL: 


SOŢIA: 
SOŢUL: 


la-o ! 
Trebuie să înţelegi. îi: 
Înţeleg. SEE 


Nu trebuie să te superi. Trebuie să înţelegi. Răz- 


boiul nu e joacă. 
Am şi farfurioare de gem... 


Războiul purifică popoarele. Purifică sufletul! 
Sîngele ! În sfârșit, se alege sămînţa 1... Aia bună... 
Aia care are dreptul să rămînă... să fie... să 
rămînă... să fie... Așa zice şi colonelul nostru... 


Ti-am povestit de colonelul nostru? 


Poarta de la intrare este trîntită din nou. 


SOŢIA (Disperată, acoperindu-și urechile.) : Nuuu !... 


SOTUL: 


SOŢIA: 


Nu știu ce ne-am face fără colonel... (Privind 
satisfăcut masa destul de încărcată.) Platoul pentru 
friptură! Fructiera ! Cleştele pentru gheaţă! 


Am auzit că doamnei Hilda i-a murit băiatul. 


SOTUL (Organizînd cele trei obiecte aduse de SOŢIE.) : 


SOŢIA: 
SOTUL: 


Vezi... De aceea spun... Ţeava aia curge... Cine 


ştie de cînd curge... Geamurile sînt murdare... 
Sînt murdare pe dinafară! 


Nu contează! Eu vreau să spun că aşa nu se 
ed 
poate. Eu vreau să spun că trebuie să fim curati 


şi serioşi. Toți. Pe dinafară și pe dinăuntru. Pentru 

SOŢIA: 


că victoria bate la ușă! Victoria vine, e acolo, se 
vede... E aici!... Poate că a și venit! Şi noi? 
Cum întîmpinăm noi victoria ? Cu farfuriile mur- 
dare, cu uşa aia care nu se închide? Casa noastră 
trebuie să fie lună! Viaţa noastră trebuie să fie 
lună! (Privind masa.) Aici mai lipseşte ceva! 


Sfeșnicele ! Aș putea să aduc sfeșnicele! 


SOTUL (Îmbrătișînd-o entuziasmat.) : Da! Da! 


SOŢIA (Căutînd să prelungească îmbrătişarea.): Hans!... 


Dragul meu... Doamne, cît am aşteptat... Ce 
gînduri, ce... 


SOŢUL (Desprinzîndu-se cu răceală.) : Hai! Hai! Sfeşnicele! 


SOŢIA (lese şi revine, tristă, cu sfeșnicele.): Ai auzit că 


doamnei Hilda i-a murit băiatul? 


SOŢUL (Privind, gîndind, mutînd sfeșnicele şi căutînd cel 


SOŢIA: 

mai bun amplasament.): Tot ce se află în fata 
noastră, spune colonelul... e al nostru... Ceva 
uriaș, grandios, imens... Ceva ce va fi... ca noi... 
după chipul... celui mai bun dintre noi... Pentru 
că războiul nu ucide! (Aprinzînd lumînările.) 
Războiul naşte ! Oameni adevăraţi, da... Da, da! 
Cei buni, cei adevăraţi... ies întotdeauna numai 
din moarte... Din moarte şi numai din moarte! 
Numai moartea ne întăreşte ! Numai moartea ne 
înalță! Pentru că ea e ca un ochi... care ne 
priveşte... mereu... De-aici, de-acolo, de sus, de 
jos... Ne înţelege... Ne arbitrează... Ne 


îmbată... Pentru că dincolo de ea e victoria! 


Hans, n-ai auzit ce-am spus? 


SOŢUL: 
SOŢIA: 
SOŢUL: 
SOŢIA: 

Sticle! Sticle! Sticle ! 
Goale? 
Goale ! Goale! Goale! 


Și era băiatul ei cel mare... A fost așa de trist. Au 
pus negru peste tot... Au stat cu ferestrele închise 
aproape o lună... Şi eu m-am rugat pentru tine. 


Mă auzi, scumpule? 


SOȚUL (Fascinat de spectacolul obiectelor pe masă.): Se 


SOŢIA: 


SOŢUL: 


întîmplă... Se poate... Nimeni nu spune nu... 
Sînt şi pierderi... Întotdeauna sînt şi pierderi... 
Cînd cauza e foarte înaltă... cînd viitorul stră- 
lucește ca soarele... sînt şi pierderi. Mai dăm și 
sînge... Dar sîngele ăsta... ce e el? Ce? Da, el 
curge. Dar se şi întoarce pe altă cale! Pentru că el 
va fi liantul! Liantul care ne va uni! Mai tîrziu... 
Mortarul... care ne va ţine unul lîngă altul... în 
numele edificiului... Ha! (Scurtă pauză 
meditativă.) Şi aşa e! 

Da, așa e... Așa e... Numai că eu am fost atît de 
tristă... Cu cît mă rog mai mult, cu atît sînt mai 
tristă... Si mai speriată... Ne rugăm uneori împre- 
ună... Eu, cu doamna Hilda și cu fetitele... 
Stăm așa ore întregi... Uşa se tot izbeşte... Lumea 
fuge pe stradă... Noi... ne gîndim... Eu mă 
gîndesc la tine, te văd... Cînd mă rog mult, 
amorţesc... Şi dintr-odată încep să te văd... 


Doamna Hilda a slăbit aşa de tare... 


Asta nu e bine. Nu... Vreau să fi grasă şi frumoasă. 


Aprinde veiozele. Toate. 

Lumină puternică, ortentată spre masă. 


Cascheta mea! (Își pune cascheta. ) Scaunele... 
toate... în coloană... aici... Unde-i tomberonul? 
Vreau şi tomberonul... Şi tomberonul, și tombe- 
ronul... (Răstoarnă gunoiul, trasînd o linie stra- 
tegică.) Şi coşul cu rufe murdare! Adu şi rufele! 
Toate ! (Împînzește rufele în jurul mesei.) Dă-te de-o 
parte! (Urcînd pe un scaun.) O ! Exact aşa cum a 
fost! Asa a fost! Dă-mi carafa ! Dg umple-o cu apă! 
SOŢIA (Umplând-o.): Şi tare mă tem că doamna Hilda o să 


orbească pur şi simplu... 
? 


SOTUL varsă apă pe masă, trasînd un rîu minuscul 
între două tabere de obiecte. 


SOȚUL: Da, da! Așa a fost... Uite! 


Actionează frenetic, mută obiecte, răstoarnă, modifică, 
dărîmă etc. 


Nol... noi eram aici! Aceştia! Eu... Eu poate că 
sînt ăsta! Chiar ăsta! 


Fixează un pahar. 


Toţi aşteptam... Unul lîngă altul... Umăr la 
umăr... Ca o inimă uriașă. .. Ca o inimă care s-a 

rostogolit dintr-odată... înfricoşătoare... ca un 
munte rotund... Nimeni nu poate sta în picioare, 
nimeni nu poate sta în faţa inimii... care se 
rostogoleste... cînd se rostogolește... A fost ca 
un vis... ca un cosmos... Breşe, pac!... Păduri, 
pac! Buf!... Ăsta-i platoul, ha!... Şi inima... 
damb! damb! damb! Pîn-aici! Şi-acum la 
dreapta... Pulbere! Foc! Foc! Foc! Ce vezi? Vezi 
ceva? Aici nu mai există nimic... Totul trebuia 
adus la mărimea unei pietricele... la atom... Că 
dup-aceea, dup-aceea... din astea... mici, mici, 


va fi mai ușor să refacem... 
Treptat, camera devine macheta unui cîmp de luptă. 


Pentru că vom reface! Vom reconstrui... Dar... 
după chipul și asemănarea noastră... Pentru că 
aşa zice colonelul... Lumea trebuie să aibă un 
singur chip... Şi acela trebuie să fie chipul nostru... 
Şi nu atît al nostru, cît al celui mai bun dintre 
noi... Poftim! Unde crezi că s-a ascuns el? El! 
Duşmanul scîrbos și puhav, înveninat și înfricoşat? 
Unde crezi tu că s-a ascuns duşmanul înnebunit 


de frică şi puhav şi... şi... şi... Unde? 


SOŢIA: Aici... 
SOTUL: Nu! Ăştia sîntem noi! 
SOŢIA: Unde atunci? 

SOTUL: 


Dg mai gîndeşte-te, pentru numele lui Dumnezeu ! 
Gîndește un pic. 


SOŢIA (Timidă.): În supieră? 


SOŢUL: 


Pe dracu'-n supieră! Da gîndeşte, gîndeşte! 


SOŢIA (P/ângînd.): Nu ştiu... În col? 


SOŢUL: 


SOŢIA: 
SOTUL: 


Acolo! Acolo! Ca un şobolan! Pe toți dracii! 
Acolo! (Sărutînd-o exuberant.) Ah, draga mea ! 


Ah, dragul meu! 
ȘI acum... imaginează-ți... încă putin, încă 


puţin... şi-l încercuim... 


Aproape toate obiectele din încăpere îi sînt utile în 


această operatie. 
> 


Tot mai strîns, tot mai strîns... Si încă, ȘI încă... 
Poate chiar mîine, mai știi, îl vom izbi... definitiv, 


mortal... 


Jucînd atacul final. 


SOŢIA: 
SOŢUL: 
SOŢIA: 

Inainte! După mine! După mine! Cu tot ade- 
vărul! Cu toți dracii! Inainte, să terminăm cu ei! 


Vreau! Vreau! Să se termine odată! Doamna 
Hilda mereu... 


li vom izbi... cu adevărul nostru, cu chipul 


nostru... care este indivizibil... 


Și eu am să repar țeava, am să curăț totul... 


Caii la fereastră 


SOTUL: ...unic... Etern ! Vom învinge, pentru că adevărul 


nostru este etern... 


SOŢIA: Am să deschid geamurile, am să le spăl... Am să 


chem pe cineva pentru ușă... 


SOTUL: Pentru că sîntem eterni! Pentru că Dumnezeul 


nostru este singurul Dumnezeu etern ! 


SOŢIA: O, Hans, ce mă bucur că te rogi şi tu din cînd în 


cînd... 


SOTUL: Încă o mișcare! O singură, ultimă mișcare... 
damb! damb! damb!... Pîn-aici! Şi-acum, la 
dreapta! Pulbere! 


E clar că dușmanul a ajuns la coltul mesei. 


Și acum, la stînga! Pulbere! Fără milă! Pentru 
că victoria n-are milă! E gata! Așa! 


Privind scîrbit spre inamic. 
Vierme! Fă ceva dacă poţi! 


SOŢIA (Căutîndu-i umărul.): Da, da... Mereu mă între- 
bam... Oare unde doarme el? Oare ce mănîncă 


el? Oare nu e ud? Oare nu-l doare spatele? 


SOŢUL (Mereu preocupat de inamic.): Mai bine-ar face 
dacă s-ar preda. Uită-te la ei! Ah, ce mai scîrțiie 


masa asta! 

SOŢIA: Gata, dragule! Ai transpirat tot. 
SOŢUL: Dă-mi prosopul din geamantan. 
SOŢIA: Ia prosopul nostru din baie. Nu vrei prosopul 


nostru din baie? 


SOŢUL: Nu, nu! Dă-mi prosopul meu din geamantan... 
(Se sterge de sudoare.) Culmea e că pe colonel îl 
cheamă tot Hans... Ce părere ai despre chestia 
asta? Hans. Tot Hans. 


SOŢIA: Ce frumos... 


SOŢUL: Nu? Cînd m-a văzut prima oară, mi-a spus: „Pe 


amindoi ne cheamă Hans.... 


SOŢIA (Încercînd să-l mâîngîie.) : Da, da... Blondule, minu- 


natule... 

SOŢUL: Mare noroc avem de colonel... Cînd ne-a văzut 
prima oară, chiar asta ne-a spus: mare noroc 
aveţi de mine, copii! 

Cineva trînteşte din nou ușa de jos. 
lar! lar! lar! 
Se repede pe trepte în jos, nebun de furie. 
Am să-i omor! Am să-i omor! Am să-i omor pe 


toți! 


Pauză. SOȚIA așteaptă cîteva secunde lungi, după care, 
intrigată, se apropie de ușa care duce la casa scărilor. 
Brusc, o mînă cu un buchet de flori apare de după usa 
întredeschisă. Imediat îsi face aparitia MESAGERUL. 


În mîna cealaltă tine capătul unei funii. 

MESAGERUL: Deranjez? (Inspectează încăperea.) Pot să 


mă aşez o secundă? 
SOŢIA: Vă rog... Şi scuzaţi dezordinea... 
MESAGERUL: A, nu. Nu. Dumneavoastră trebuie să mă 


scuzati... Văd că tocmai v-aţi ridicat de la masă... 
SOŢIA: Dumneavoastră sînteţi cel care aduce flori? 
MESAGERUL: Aţi ghicit exact, doamnă. 
SOŢIA:  Vreți pesemne să-mi spuneţi ceva, nu? 
MESAGERUL: Da, doamnă. 
SOŢIA: Spune ce ai de spus și du-te. 
MESAGERUL: Da, doamnă. 


SOŢIA: Soţul meu trebuie să se întoarcă dintr-o clipă 
într-alta... Mă-ntreb dacă nu v-aţi întâlnit deja 


la intrare. 
MESAGERUL: Ba da, doamnă... 


SOŢIA: A ieșit să vadă cine a trîntit ușa. Nu cumva 


dumneata... 
MESAGERUL: Nu, doamnă, eu nu trîntesc niciodată nimic. 
SOŢIA: S-a întîmplat ceva rău? 
MESAGERUL: Da, doamnă. 
SOŢIA: De mult aşteptam să se întîmple ceva rău. 


MESAGERUL: Pot să mă aşez puţin pe geamantan? 


MESAGERUL se asază pe geamantan şi îndeasă si 
florile înăuntru. Clap! Clap! Din cînd în cînd, mai 
trage discret de funie. 

SOŢIA: A murit! A murit bietul Hans, nu-i așa? 
MESAGERUL: Da, doamnă. 

SOŢIA: Și n-a murit ca un erou, nu-i așa? 
MESAGERUL: Așa şi... așa, doamnă. 

SOŢIA: A murit lovit de cal, nu? 

MESAGERUL: A, nu! Asta nu, doamnă. 

SOŢIA: Cum aşa, nu? 

MESAGERUL: Nu, doamnă. De data asta n-avem treabă 


cu calu. 
SOŢIA: Era război sau era pace? 
MESAGERUL: Era tocmai atacul final, doamnă. Ultimul 


atac. Atacul victoriei. Și el a căzut chiar sub 
ochiul îngrozit și bulbucat al dușmanului. 


SOŢIA: L-au ciuruit, este? 

MESAGERUL (Trăgînd de funie.) : Nu, doamnă. 

SOŢIA: L-au sfîrtecat, este? 

MESAGERUL: Nu, doamnă. 

SOŢIA: Ei, nu!? 

MESAGERUL: Nu, doamnă, s-a împiedicat şi a căzut. 
Tocmai se pornise atacul. El era în primele rîn- 
duri... Se avînta mereu înainte... înainte... 
(Continuă să tragă de funie.) 

Ca un adevărat erou... Striga mereu... din toate 
puterile... Şi alerga... alerga... Şi tot regimentul 
se luase după el... Toti alergau după el din toate 
puterile lor și strigau... Nici dracu’ nu-i mai 


putea opri și dusmanu' îi privea stupefiat... Si 
? > ? 

sotu dumneavoastră era tot în frunte... Cu un 
drapel enorm... Drapelul flutura prin aer şi... 
poate că tocmai din cauza aerului, soţul dumnea- 
voastră s-a împiedicat şi a căzut... A căzut, 
doamnă, cu drapelul îngreunat de aer și nu s-a 
mai putut ridica... Pentru că aerul, fiș-fiş, se 


prăbuşea mereu peste el... 

SOŢIA: Şi? A rămas la pămînt? 

MESAGERUL: Da. Da... (Reprimîndu-şi cu greu un pufnet.) 
Da... 

SOŢIA: Şi ai lui? 

MESAGERUL: Şi ai lui l-au călcat în picioare. 

SOŢIA: Cum? Ai lui l-au călcat în picioare? 

MESAGERUL: Da, doamnă. Nimeni nu mai putea fi oprit. 
L-au strivit fără voia lor. Aia din spate împingeau. 

SOŢIA (Reprimîndu-și cu greu un pufnet.) : Dar e groaznic! 
Cum să calci peste un om viu? 


MESAGERUL: Asta e. Ce era să facem ? Era o înghesuială 
grozavă. Nimeni nu şi-a dat seama pe ce pune 


piciorul. 
SOŢIA: Şi dup-aia l-aţi ridicat? 
MESAGERUL: Nu l-am mai putut ridica, doamnă. Dar 


am adus bocancii. 


MESAGERUL continuă să tragă de funie şi încep să 
apară bocanci desperecheati agătati din loc în loc, ca 


nişte noduri groteşti. 

SOŢIA:  Bocancii lui? 

MESAGERUL: Nu, doamnă. Bocancii celor care l-au călcat. 
SOŢIA: E clar. Nu înteleg nimic. 

MESAGERUL : N-am avut altă soluţie, doamnă. Ce-a rămas 


din el e pe tălpile celor care l-au călcat. D-aia am 


adus bocancii... 
SOŢIA: ȘI ce vrei să fac eu cu bocancii ăştia ? 


MESAGERUL : Sînt zece mii de bocanci... Mormîntul lui 
e acolo, pe tălpile bocancilor. Eu vi i-am adus. 
Aşa am primit ordin. Faceţi ce ştiţi cu ei. 

SOŢIA (Descumpănită, sufocată): N-ai vrea să deschizi 


puţin fereastra? E cam întuneric aici. 


MESAGERUL: O deschid. Dar să știți că afară e la fel de 


întuneric. 
SOŢIA: Nu poate fi mai întuneric decît aici. 
MESAGERUL: Cum doriţi, doamnă. Mie îmi este egal. 
SOŢIA: Nu te supăra, vreau să te întreb ceva personal. 
MESAGERUL: Întrebaţi-mă. 
SOŢIA: Tie ţi se pare că aici miroase a clătite? 


MESAGERUL: Nu, doamnă. Cum puteţi spune aşa ceva? 
Se așază în vîrful mormanului de bocanci. 


E absolut fantastic cît sînt de moi. Veniti, doamnă, 
aşezaţi-vă lîngă mine. Mai am o serie de instruc- 


țiuni să vă las. 

SOŢIA (Prăbuşindu-se peste mormanul de bocanci ca peste un 
mormânt.) : O! Hans! Hans! 


MESAGERUL: Deci, bocancii: bocancii trebuie spălați, 
doamnă. Trebuie spălați, spălați sănătos și lăsaţi 
apoi să se usuce încet. Şi dup-aceea trebuie daţi 
cu multă cremă... Şi lustruiţi numaidecît... Asta 
e obligatoriu. Orice s-ar întîmpla, avem datoria 


să-ngropăm mortu’ ca lumea. 


SOȚIA scormoneşte în mormanul de bocanci, căutînd 
parcă un corp. Din tavan coboară încet o masă grea de 
bocanci suspendați. Lumina scade treptat. 


SOŢIA (Îmbrătisînd mormanul de bocanci.) : O, Hans, cum 


au trecut ei peste tine! Peste micul meu Hans... 


MESAGERUL (Mingiind-o, calmînd-o.) : Lăsaţi, doamnă... 
Zău... Ce rost are? Chiar îmi face rău să vă văd 


așa... 
SOŢIA: Şi eu? Eu? Ce mă fac eu acum? 
MESAGERUL (Mingiind-o, pe măsură ce un fel de intimitate 


complice se infiltrează între ei.): Lăsaţi pe mine, 
doamnă, lăsați pe mine. Eu sînt aici. Eu sînt 


întotdeauna aici... ȘI eu mă numesc tot Hans... 


Plafonul de bocanci îi îngroapă încet. 

Scenariu dramatic 


Se dedică celor două personaje 


Personaje : 


GODOT 
SAMUEL BECKETT 


Stradă în pantă, vag animată, în amurg. GODOT, un 
bărbat slăbănog, dar decent îmbrăcat, stă pe trotuar, cu 
picioarele în stradă. Fumează trist, fără gînduri. În 
apropiere — un tomberon răsturnat. 


De undeva, dintr-un punct invizibil, se aude o uşă 
deschizîndu-se, are loc o luptă surdă şi un al doilea 
bărbat slăbănog — dar decent îmbrăcat — este îmbrîncit 


pe trotuar. După cum se va vedea mai tîrziu, acest al 
doilea bărbat slăbănog este însuși SAMUEL BECKETT. 
Personajul aproape că se rostogoleste peste GODOT. 


SAMUEL BECKETT : lartă-mă. 
GODOT : Nu face nimic. 
SAMUEL BECKETT (Scuturîndu-se de praf.): N-am vrut 


să te lovesc. 
GODOT : E, asta-i acu”. 
SAMUEL BECKETT (Aranjîndu-și pălăria.) : Derbedei. 


Peste tot, numai derbedei. 


GODOT: E normal. (Privindu-l mai atent.) Vezi că ţi s-a 


descusut mîneca. 


SAMUEL BECKETT (Ridicîndu-și bratul stîng şi căutindu-se 


la subsuoară.): Am simţit. 


541 


Matei Vişniec 


GODOT : Te-au lovit? 

SAMUEL BECKETT: Nu. Mai mult m-au murdărit. 
GODOT (Întinzindu-i chiştocul.) : la un fum. Vrei un fum? 
SAMUEL BECKETT : Mersi. 

GODOI : Stai jos. De ce nu stai jos? (SAMUEL BECKETT 


se aşază pe trotuar, cu picioarele în stradă.) Am 
impresia că te-au dat afară. Este că te-au dat 
afară ? 


SAMUEL BECKETT (Usor iritat.): Ai văzut dumneata că 


m-au dat afară? 
GODOT (Trist.): Adevărul e că şi pe mine m-au dat afară. 
SAMUEL BECKETT : De unde? 
GODOT: Din teatru. 
SAMUEL BECKETT: Cînd? 
GODOT : Adineauri. 
SAMUEL BECKETT : Ai avut bilet? 
GODOT: Da. 
SAMUEL BECKETT: Şi? 
GODOT : N-au vrut să joace pentru un singur om. 


SAMUEL BECKETT : Trebuia să insisti. Dac-ai avut bilet, 
trebuia să te baţi cu ei. N-aveau dreptul să nu 
joace. Trebuiau să joace! Eu așa zic: trebuiau să 


joace. Şi ce dacă erai singur? Trebuia să te bari. 
GODOT: Cu cine să te baţi? Ăştia-s oameni cu care să te 
baţi? 
SAMUEL BECKETT : Nu trebuia să te lași. Rău ai făcut că 


te-ai lăsat. Ei sînt obligați să joace. Chiar dacă 

sînt cinci oameni în sală. Nu contează. Sînt actori. 
Asta e meseria lor. 

GODOT: Poate că s-au plictisit și ei. Alaltăieri au fost 
exact cinci oameni, aşa cum spui. Şi au jucat. 
Întelegi ? Or fi obosit şi ei... Toată lumea oboseste. 
(Pauză. Preia chiştocul şi trage un fum.) Ieri au 


fost numa doi. 

SAMUEL BECKETT : De unde ştii c-au fost numa' doi? 

GODOT: Unu din ei eram eu. (Mai trage un fum.) Să-ţi 
arăt ceva... Stii s-arunci chiştocul cu două degete? 
Uite... Îl prinzi aşa... Cu degetu” ăsta aici... Şi 
cînd îl pocneşti, capătă o viteză... (Aruncă chiştocul 
pe celălalt trotuar.) Ai văzut? Poţi să faci așa? 

SAMUEL BECKETT: Şi ce treabă aveai? 

GODOT: Adică ce? 

SAMUEL BECKETT: Să vii şi ieri, şi azi. 

GODOT: Păi... eu... întotdeauna vin. Seară de seară vin. 


SAMUEL BECKETT : Mi s-a părut mie că ţi-am mai văzut 


mutra. 


GODOT: ŞI eu ţi-am mai văzut mutra. Nu erai tu ăla din 
fundu: sălii? Vreau să zic, aseară, nu erai tu cel 
de-al doilea? 


SAMUEL BECKETT : Eu eram. Pe toţi dracii, eu! 


GODOT: M-am prins că erai tu. De cum te-am văzut, 


m-am prins. Și ce treabă aveai? 
SAMUEL BECKETT: Eu sînt ăla care a scris-o. 
GODOT: Ce? 

SAMUEL BECKETT: Chestia asta. Eu am scris-o. 

GODOT: E, nu mă-nnebuni! Tu ai scris-o ? 

SAMUEL BECKETT : Eu. 

GODOT : Adică dumneata eşti autorul? 

SAMUEL BECKETT: Eu. Eu sînt. 

GODOT : Formidabil! Înţeleg că exiști. 

SAMUEL BECKETT : Exist. Sigur că exist. Cine ţi-a băgat 
în cap că nu exist? 


GODOT: Adevăru' e că m-am prins eu mai de mult că 
exiști. Deşi, de câțiva ani încoace, m-am tot întrebat 
dacă exişti. Îmi tot spuneam : există sau nu există? 
Erau zile cînd mi se părea că nu se poate să 
existi. Înţelegi? Sînt asemenea zile. Sînt zile şi 
zile, înţelegi? Fel de fel de zile. Da nu cred că 
poți pricepe asta. Cu capu' ăla al tău sec. 

SAMUEL BECKETT : Poate-ţi rad una. 

GODOT: A, vrei să mă loveşti? Lovește-mă! Poftim, loveş- 
te-mă. (Pauză. ÎI priveşte artăgos.) Află, domnule, 
că m-ai lovit destul ! Nu mai trebuie să mă lovesti. 
M-ai lovit destul pîn-acuma. 

SAMUEL BECKETT : Te-am lovit din greșeală. Te-am lovit 
că m-au împins. 

GODOT : Poftim ! Nu pricepi nimic. (Fixîndu-l.) Nu vorbesc 
de seara asta. Vorbesc în general. De ani și ani de 
zile, mă fierbi ca pe un şobolan. 

SAMUEL BECKETT : Eu te fierb ca pe un şobolan? 

GODOT : Tu! Da! Seară de seară, secundă de secundă, de 


ani şi ani de zile. M-ai fărîmițat, m-ai jupuit, 


544 


Ultimul Godot 


m-ai distrus. Ai făcut din mine o fantomă, o 
fantoșă, m-ai umilit. Asta-i personaj ? (Se ridică 
în picioare, amenintător.) Nenorocitule ! Acu' ai 
să plăteşti tot, tot. (Zdrobitor.) Eu sînt Godot! 


SAMUEL BECKETT: Ce-ai zis? 


GODOT: 


Eu sînt Godot! Îţi spune ceva numele ăsta? 
Simţi ceva ? Eu aş zice că ţi-a sunat ceasu'. Lrebuie 


să simți ȘI tu ceva. Simţi că ti-a sunat ceasu' ? 


SAMUEL BECKETT: Eşti nebun. Nu degeaba te-au dat 


GODOT: 


afară. 


Eu sînt nebun? Eu? Tu ești nebun! Şi pe mine 
să nu mă faci nebun. Eu nu sînt nebun. Nebun 
e ăla care scrie. Așa se scrie? De ce nu te uiţi și tu 
puţin în jur, să vezi cum se scrie? Unde ai mai 
văzut tu personaj care să nu apară? Unde? 
(Aşteaptă răspunsul.) Iuda! (Se așază.) 


SAMUEL BECKETT : Pe mine să nu mă faci Iuda! N-ai 


GODOT: 


dreptu’ să-mi ceri socoteală. 


N-am dreptu’ să-ți cer socoteală? O, stai să 
ne-ntelegem ! Sînt singuru’ care are dreptu’ să-ţi 
ceară socoteală. Drept cine te crezi? Uite la 
Shakespeare ! Toate personajele apar. Pînă și stafia 
apare! Tot ce e scris pe foaie intră în scenă. Si 
tu ? Crezi că mie mi-a fost ușor în tot acest timp? 
În definitiv, cine sînt eu? Ce sînt eu? Cum e 
posibil să te joci în halul ăsta cu mine? (Treptat, 
începe să se smiorcăie.) Mi-ar fi fost de ajuns și un 
singur minut... Şi o singură secundă... Aș fi putut 


să spun și eu un singur cuvînt... Orice cuvânt... 

De pildă, aș fi putut să spun nu... Ce s-ar 
fi-ntîmplat dacă aş fi spus şi eu nu? Îţi spun că 
nu s-ar fi-ntîmplat nimic... Este că nu s-ar 
fi-ntîmplat nimic? 


SAMUEL BECKETT: Nu. 


GODOT: 


M-am săturat, pur şi simplu, m-am săturat! 
Cum e posibil să pluteşti aşa la nesfârșit? Să fii şi 
să nu fii, în același timp ? Eu asta vreau să te-ntreb, 
înţelegi ? Cum e posibil să fii şi să nu fii? 


SAMUEL BECKETT: Nu ştiu. 


GODOT: 


SAMUEL 


GODOT: 


SAMUEL 


Dar trebuie să știi. Cum e posibil să nu știi? 
Cineva trebuie să ştie. Cine vrei să ştie dacă tu 
nu ştii? 

BECKETT: Nu ştiu. Pur și simplu, așa mi-a 
ieşit. 

Poate că a fost un moment de rătăcire... O zi 
proastă... Oricui i se poate-ntîmpla, nu? Un 
ghinion... Dar lucrurile s-ar putea vindeca... 
S-ar putea face ceva... Ţi-am spus, nu am nevoie 
decît de un minut, de un cuvînt, ca să fiu eu 
însumi... (Scoate un teanc de foi din haină.) Uite... 
Poftim... Nu am absolut nici o pretenţie... Stre- 
coară-mă undeva... Oriunde... Deschide o paran- 
teză... Fă ceva! 

BECKETT (Răsfoiește foile plictisit şi apoi le 


aruncă.) : Inutil. Teatru’ s-a-nchis. 


GODOT (Azunînd foile de pe stradă.) : Nu se poate... Da 


nu se poate să se termine chiar așa... 


SAMUEL BECKETT: Piesa nu se mai joacă. 

GODOT (Rămînînd cu gestul în aer): Cum nu se mai 
joacă? 

SAMUEL BECKETT: N-ai văzut c-am fost dat afară? Nu 
se mai joacă. Nu se mai joacă nicăieri nimic. 

GODOT: Dar e-ngrozitor, îngrozitor... 

SAMUEL BECKETT : Asta e. (Pzuză.) Nu mai ai o ţigară? 

GODOT : Mai sînt niște mucuri în tomberon. 


SAMUEL BECKETT: Draci! Doar n-am să fumez din 


tomberon. 


GODOT: De ce nu? E tomberonu teatrului... (Ridică 


tomberonul şi-l răstoarnă.) Poftim... Alege... 
SAMUEL BECKETT: Nu pot. Mi-e silă. 
GODOT (Răscolind cu piciorul printre obiectele căzute.) : 


Adevăru' e că s-ar putea să ai dreptate... (Preocupat 
de resturile teatrului.) Hardugbhia se clatină... Nu 
mai e ce-a fost... Se vede după tomberon că 
teatrul se duce dracului... 

SAMUEL BECKETT: Ce-i aia? 

GODOT: O mască... Nu se mai poartă... (Își aprinde un 
chiştoc.) Ehe, ce vremuri... Ce lume... Cine mai 
ştie azi să ţină o mască pe faţă? (Trage un fum. Se 
aşază lingă SAMUEL BECKETT și-i întinde 
chiştocul. Soptit.) Am impresia că ne ascultă careva. 

SAMUEL BECKETT (Preta chiştocul, trage un fum, se uită 
în jur): Unde? 

GODOT (Soptit.): Acolo... În spatele nostru. Un tip. S-a 


oprit de cinci minute și ne-ascultă. 

SAMUEL BECKETT (7răzind un fum şi înapoind chistocul,) : 


Dă-l încolo! 
GODOT : Dacă vrei, îi fac vînt. 
SAMUEL BECKETT: Nu merită. 
GODOT : Îi pocesc mutra. Una-două! Vrei? 
SAMUEL BECKETT :: Stai liniștit. 


GODOT : Vreau să fac ceva pentru tine. Nu suport să te 
văd aşa morcovit. Trebuie să fac ceva pentru tine. 
Dacă-l pocnesc măcar o dată, ne mai descărcăm 
șI noi. 

SAMUEL BECKETT: De ce să-l pocneşti? E un om. Tu 
nu vezi ce pustii sînt străzile? E de mirare că mai 


trece cîte un om. 


GODOT: Și eu am observat că ceva nu e-n regulă cu 


străzile. 


SAMUEL BECKETT : Cînd am venit încoace, am trecut 
prin parc. Cîţi oameni crezi că se plimbau prin 
parc? 

GODOT: Cîu? 

SAMUEL BECKETT: Trei. 

GODOT (Trist, fumînd.): Am vrut să spun trei, dar am 


tăcut. 


SAMUEL BECKETT: Acu' două ceasuri, m-am dus să 
beau o bere pe terasă. Cîţi oameni crezi că erau 


pe terasă? 
GODOT: Cîu? 
SAMUEL BECKETT: Trei. 

GODOT: Naiba să-i ia! Am vrut să spun trei şi nu ştiu de 


ce am tăcut. 


SAMUEL BECKETT : Încearcă să te urci într-un autobuz. 
Pur și simplu, simţi că-nnebunești. Am venit 
încoace cu autobuzul. Cîţi oameni crezi că erau 
în autobuz? 


GODOT (Iriumfător.): Trei! 

SAMUEL BECKETT : Eram numai eu şi şoferul! 
GODOT: E clar! Totul se duce de rîpă. 

SAMUEL BECKETT : Şoferul era surd. Cînd l-am întrebat 


unde trebuie să cobor, a ridicat din umeri. 

GODOT: Nişte bestii. Asta nu mai e lume ca să ieși din 
casă. Cel mai bun lucru e să stai închis înăuntru 
și să te gîndeșşti. 

SAMUEL BECKETT : Uită-te peste drum. Toate ferestrele 
sînt închise, toate perdelele sînt trase. 

GODOT: A mai venit unu. 

SAMUEL BECKETT: Cine? 

GODOT (Soptit.): Un up. S-a oprit în spatele nostru și 
ascultă. 

SAMUEL BECKETT : Mă doare-n cot. 

GODOT: Nu? Mă bucur că te-ai mai înveselit un pic. 
Dacă vrei, mă ridic și... 

SAMUEL BECKETT: Nu, nu... Mai bine mai aprindem 
un chiștoc. 

GODOT : Lucrul de care mă tem cel mai mult... mai mult 
și mai mult... (Scormonește.) Înţelegi... E că 


mîine n-o să am unde ieși. 

SAMUEL BECKETT : Adică unde? 

GODOT (Găseşte un rest de țigară ceva mai lung.) : Adică la 
teatru. Bat pariu c-or să-l închidă și p-ăsta. 

SAMUEL BECKETT: Or să-l facă depozit de butoaie. 

GODOT : Deja mirosea puţin a varză. 

SAMUEL BECKETT: Nu e de la varză. E de la canal. (Se 
apleacă şi pune urechea pe trotuar.) Curge ceva pe 
dedesubt. Simţi cum curge ceva pe dedesubt? 

GODOT: Mie mi se pare că stă. (Ascu/ră.) Tie ţi se pare că 
se scurge? 

SAMUEL BECKETT : Se scurge, dar foarte încet. 

GODOT : Uneori, cînd mă trezesc dimineaţa, mi se pare că 
ceva se ridică din capul meu și se sparge de tavan. 
E posibil aşa ceva? 

SAMUEL BECKETT : Acu' vreo cîţiva ani, era să omor pe 
cineva cu mașina. După ce am reușit să frînez, 
am simțit și eu acelaşi lucru. 

GODOT: Ce poate să fie? 

SAMUEL BECKETT : Nu ştiu. Poate să nu fie nimic. 

GODOT : Bătrîne, să-ţi spun ceva. Îmi ești din ce în ce mai 
simpatic. 

SAMUEL BECKETT : Să-ţi spun şi eu ceva. Îmi pare rău 
de tot ce s-a întîmplat. Dacă vrei, poţi să intri la 
sfîrşit, așa cum ai Zis. 

GODOT: La ce bun? Teatru’ a murit. 

SAMUEL BECKETT: A murit, n-a murit, eu vreau să 


intri la sfârşit. Dă hîrtiile. 

GODOT : Vax. Important e că sîntem vii. 


SAMUEL BECKETT: Nu, nu... Vreau s-adaug ceva, eu... 
(Răscoleşte printre foi.) Unde e finalul? 


GODOT : Bătrîne, ăştia nu merită nici un final. Mai bine 


îti spun altceva. Am la mine o sticlă de jumătate. 


În tot acest timp, trecătorii s-au apropiat de cei doi si 
s-au oprit să-i asculte. Pînă la sfîrşit, lumea va face un 


Fu 
cerc în jurul lor. 


SAMUEL BECKETT (Arăzînd spre sticlă.) : E din tomberon ? 


GODOT : N-are importanţă de unde e. Important e că e. 
Şi că e la mine. (Scoate sticla din interiorul hainei.) 


Pentru ce bem? 
SAMUEL BECKETT: : Bem, pur şi simplu. 


GODOT : Nu, e păcat să bei pur şi simplu. În lumea asta, 
e păcat să bei pur și simplu. lrosești băutura dacă 
bei pur și simplu. (Rigică sticla şi bea.) Pentru 
teatru ! Care tocmai a murit. 

SAMUEL BECKETT : Naiba să-l ia de teatru !... (Primeste 
sticla şi bea.) Ce mult l-am iubit... 

GODOT: Nişte derbedei... Nişte ordinari... Să omori 
arta. (Bea. Efuziv, ametit.) Pot să te-mbrăţişez? 

SAMUEL BECKETT (Înmuiat.): Acu, în anii din urmă, 
obișnuiam să mă strecor după draperii... Pîndeam 
din sală, de după ușile întredeschise... O, am 


iubit o himeră... 

Cei doi se îmbrătişează. 


GODOT (Pe umărul lu: SAMUEL BECKETT.): Ce-o să 
facem d-acu' ? Totu’ se scufundă... Trotuaru' se 
scufundă... Uite la tomberon: se scufundă-n 
trotuar... O să murim ca niște şobolani. 

SAMUEL BECKETT : Nu murim noi. 

GODOT (Smiorcăindu-se.): N-o să pot trăi fără teatru... 
N-o s-o pot duce prea mult... În fiecare seară 
eram în sală, eram printre oameni, trăiam... Sufe- 
ream ca un cîine, dar trăiam... Trăiam peste tot, 
în fiecare cuvînt... Cum de-au putut face așa 
ceva? Cum de-au putut închide totu'? Cum 
de-au putut da oamenii afară? Ce mă fac eu acu'? 

SAMUEL BECKETT (Privind stînjenit în jur, soptind.): 
Taci, dracului, că rîde lumea! 

GODOT: Care? Cine? 

SAMUEL BECKETT (Soptit.): Nu vezi? Naiba să-i ia! Nu 
vezi câți s-au adunat? 

GODOT (Soptit.): De unde s-au adunat? Ce naiba vor? 

SAMUEL BECKETT: Habar n-am. Important e că s-au 
adunat. 

GODOT: Dacă vrei, mă ridic și... 

SAMUEL BECKETT : Nu... Nu. Să vorbim. Să mai vorbim. 
S-o ţinem tot așa. 

GODOT (Mirat, agitat.): Eu nu ştiu de unde ies oamenii 
ăştia. Strada era pustie. Cum se pot aduna atît 


de mulți pe o stradă pustie? 

SAMUEL BECKETT: Se poate. Orice se poate. Sînt zile 


cînd se poate. 
GODOT : Uite-i, au început să s-așeze. Eu zic s-o ștergem. 
SAMUEL BECKETT: De ce s-o stergem ? Să vorbim. 


GODOT: O să fie prea tîrziu. Dacă mai stăm un minut, o 
să fie prea tîrziu. Or să ne sufoce. 


SAMUEL BECKETT : Așa, așa... Să vorbim... 
GODOT : Despre ce să vorbim? De ce să vorbim? 
SAMUEL BECKETT : Să vorbim. Cel mai important lucru 


e să vorbim. Să vorbim despre orice. 

GODOT (Privind înspăimântat în jur, la multimea care s-a 
așezat pe caldarim.) : Doamne, ce să spun? 

SAMUEL BECKETT: Întreabă-mă dacă m-au bătut... 
Între timp, eu îmi scot gheata și mă uit la gheată. 
Dup-aceea mă întrebi ce fac eu aici. (Își scoate 
gheata.) 

GODOT (Cu glas botărit.): Ce faci acolo? 

SAMUEL BECKETT: Mă descalt. Tie nu ti s-a întîmplat 


niciodată ? 


SUFLEORUL FRICII 


Piesă într-un act 


Decor: 


o terasă, mese, scaune 


în amurg 


Personaje : 


DOMNUL BRUNO 
BĂRBATUL TĂCUT 


chelnerul, consumatorii din planul secund, băiatul care 
vinde flori, grupul de mascaţi, care se întoarce 


de la carnaval 


(La ridicarea cortinei, în prim-plan, DOMNUL 
BRUNO și BĂRBATUL TĂCUT stau fază în fază, la 
o masă. DOMNUL BRUNO tocmai îsi bea berea. 
BĂRBATUL TĂCUT priveşte în gol şi nu se va atinge 
de paharul său cu bere. Lîngă piciorul mesei se află o 
geantă elegantă, ministerială. Pe un alt scaun — pelerina 


si pălăria DOMNULUI BRUNO.) 


BRUNO 


(După ce soarbe din pahar şi se şterge delicat la 
gură cu un servetel.) Pe mine mă cheamă Bruno... 
(Pauză. Împătureşte şervețelul.) Mă cunosc toţi 
pe aici... (Pauză. Își scoate pachetul de tigări şi 
bricheta, le așază pe servetel.) Fumaţi? 


BĂRBATUL TĂCUT 


BRUNO 


(Nu scoate nici un cuvînt pe întreaga desfăsurare a 
piesei. Din cînd în cînd, gesturile lui vor fi semnalate. 
În general, acest personaj priveşte în gol sau îl 


priveşte fix în ochi pe DOMNUL BRUNO.) 


Ştiţi... Eu sînt un visător... Îmi plac, de pildă, 


aceste după-amiezi de toamnă. Nu-i așa că au în 


557 


Matei Vişniec 


ele ceva misterios ȘI, ca să zic așa, discret? (Pauză. 
Apoi, pentru sine.) Da, da... Au ceva misterios... 
(Își aprinde o țigară.) Ştiţi, eu consider că nimic 
nu e mai frumos decît să stai la o bere, pe terasă. 
Unii preferă plimbarea... Da, accept plimbarea, 
dar nu pot s-o compar cu șederea pe terasă. (Pauză. 
Trage puternic şi voluptuos fumul.) Sînt unii care 
nu suportă berea. Fie vorba între noi, nimic nu 
se poate compara cu o bere. (Confesiv.) Eu, dacă 
nu beau o bere după-amiaza, mă simt, cum să vă 
spun, mă simt străin... Nu mai înţeleg nimic... 
(Pauză.) Veţi crede că e un viciu... Nicidecum! 
E, ca să zic aşa, o nevoie pur spirituală... Mă 
înţelegeţi, eu, ori de cîte ori mă aflu aici, pe 
terasă, simt cum devin mai bun, mai uman... 
Am dintr-odată o teribilă slăbiciune pentru dis- 
cuţii, încep să receptez mai adînc natura, s-o 


observ... 


BĂRBATUL TĂCUT 
(Îsi fixează privirea asupra unui imaginar fir de praf de 
pe fata de masă, căruia îi va da şi un bobîrnac. Apoi, 


din nou, privirea în gol.) 


BRUNO 


Eu, domnule, trebuie să mărturisesc, am o deo- 
sebită pasiune de a observa, de a discerne... (Semn 


către chelner, care vine şi-i umple paharul. Către 

BĂRBATUL TĂCUT, văzînd că nu şi-a băut 
berea.) O, dar ce faceți? Nu vă beti berea? Ştiţi, 
berea, cînd e turnată proaspăt în pahar, are o 
culoare deosebită, de o prospeţime deosebită, aș 
putea spune... (Îşi golește, extaziat, paharul.) 
Ne-bu-nie! (P/escăie, se agită.) 


BĂRBATUL TĂCUT 
(Își fixează privirile pe fata DOMNULUI BRUNO.) 


BRUNO 


(Reluînd.) lată, de pildă, această toamnă... (Deve- 
nind visător.) Ce toamnă !... Ce mai toamnă... 
(Priveşte în sus, fredonează ceva.) E, domnule, o 
toamnă... cum nu sînt multe în... univers! 
Ha-ha! Ce părere aveţi despre această metaforă, 
ca să-i zic aşa ? V-am spus că eu am o predilecție 
pentru contemplare... spre observarea acelor 
lucruri care, la prima vedere, nu-i așa ?, ne scapă. 
lar metafora, domnule, orice metaforă, domnule, 
posedă, ca să zic aşa, conţine și cîte un sîmbure 
de adevăr! Da! Poate că e cea mai frumoasă 
toamnă care a existat vreodată și noi... nu știm 


nimic... (Pentru sine.) Nimic... Nimic... 


BĂRBATUL TĂCUT 


(Priveşte în gol.) 

BRUNO 


(Jucîndu-se cu degetele, amuzat.) Am, așa, câteodată, 
o neliniste. Îmi place să mă joc cu degetele. Ştiţi 
dumneavoastră cîte moduri de a împacheta hîrtia 
există ? Mii de moduri, domnule, mii de moduri ! 
(Îi arată o figură executată cu degetele. Apoi, amuzat.) 
Ei bine, dacă îmi permiteţi o analogie... (Obtine 
o altă figură.) Sînt mii de moduri de a privi... în 
adîncul lucrurilor... Pentru că lucrurile nu sînt... 
(altă figură) ce par a fi... Da, da... Poate că îmi 
veţi reproşa că sînt prea sensibil... ori că am un 
mod de a gîndi prea extravagant... Dar nu... 
Nu sînt decît un observator atent al lumii... Iată, 
de pildă, chiar pe această terasă... aparent nevi- 
novată, calmă... Dumneata ştii, îti poti închipui, 
că de fapt aici se petrec... lucruri groaznice? 


(Pauză. A renuntat la jocul cu degetele si îl priveşte 


grav pe BĂRBATUL TĂCUT.) 


BĂRBATUL TĂCUT 
(Își fixează privirile pe fata DOMNULUI BRUNO.) 


BRUNO 

(Reluînd persuasiv şi grav.) Dumneavoastră ştiţi, 
vă puteţi închipui, vă puteţi i-ma-gi-na că aici, 
chiar aici, acum, în acest moment, pe acest fond 
de asfintit de soare, se petrec lucruri înfiorătoare, 


odioase? Ei? Vă puteți imagina că aici, chiar în 

acest moment, se pun la cale mîrșăvii, crime, 
violuri, linşaje, lovituri sub centură? Ei? (Pauză. 
Își şterge fruntea de sudoare.) Da, ştiu... Vă vine 
greu să mă credeţi... Nu vreţi să mă credeți. 
Dar, domnule, vă dau fapte! Vă pot da fapte! 
Argumente clare! Vreti fapte? Iată, să-i luăm, de 
pildă, pe cei doi bărbaţi de la masa din colț. Să 
ne gîndim puţin la ei. Îl vedeţi pe cel bătrîn? 
Nu-i așa că pare un om respectabil? Dar tînărul? 
Nu-i aşa că are un ochi de şobolan? Ei? Ce 
credeți că fac cei doi acolo? Credeţi că au venit 
să privească asfinţitul ? Credeţi că au venit să bea 
o bere? Ei? Nicidecum! Eroare! O gravă eroare ! 
Sînt nişte prefăcuți ! Îşi zîmbesc unul altuia și se 
prefac că discută. Sper să nu fiţi atît de naiv încât 
să vă închipuiţi că ei chiar discută... Nuuu... 
Sînt nişte canalii... Nişte împuțţiţi. Dacă ați avea 
bunăvoința de a întoarce capul, brusc, spre ei, 
i-aţi putea surprinde şuşotind. Da! Șu-şo-tind! 
Sînt doi avortoni nenorociţi, două otrepe. De la 
începutul serii îi privesc şi vă jur că ceea ce vă 
spun e perfect întemeiat. Da... Cei doi trag cu 
urechea... Ascultă ce vorbim, domnule! Deși 
nu înţeleg absolut nimic din discuţia noastră, 
continuă să tragă cu urechea. Sînt absolut sigur că 
în momentul acesta au și intrat în panică. Se tem 
că i-am descoperit, deşi, drept să vă spun, nu 
intenţionez să le arăt că i-am descoperit. Am să-i 
las să-şi secrete tot veninul... Să ardă... Uah! 


(Pauză. Își toarnă bere şi bea.) 

BĂRBATUL TĂCUT 
(Imperceptibil, privirea sa trece de pe fata lui BRUNO 


în gol.) 


BRUNO 

(Usor obosit de tiradă si bere.) Domnule... Sper 
că ceea ce am discutat să rămînă între noi. Eu, 
domnule, contez pe discreţia dumneavoastră... 
Pentru că eu, domnule, v-aș putea spune cîteva 
lucruri uluitoare. V-aș putea povesti cîteva întîm- 
plări groaznice. V-ar îngheţa sîngele în vene. 
Da !... Domnule... Nu fiţi naiv... Dumneavoastră 
credeţi că cei doi sînt într-adevăr niște nemernici? 
Ei bine, nu trebuie să spunem nici da, nici nu... 
Pînă ce nu ne luăm un punct de referință. Da, 
cei doi sînt nişte nemernici în raport cu noi. 
Dar, şi aici daţi-mi voie să vă pun în gardă, cei 
doi sînt nişte îngerași în raport cu perechea aceea 
de îndrăgostiţi care stă în spatele meu și se soarbe 
din ochi încă de la venirea noastră. Ei bine, mă 
veți crede nebun! Mă veţi crede un Ali-Baba 
care inventează poveşti! Dar nu! Lucrurile sînt 
clare. Am, și aici regret că nu pot fi modest, o 
extraordinară capacitate de a percepe adevărul. 
Dumneavoastră credeți că cei doi îndrăgostiţi 
sînt într-adevăr ceea ce par? Să nu faceţi o ase- 
menea greşeală! Să nu vă încredeţi niciodată în 
primele impresii ! Pentru că sînt false, domnule! 
Sînt false! Aflaţi de la mine că cei doi îndrăgostiţi 


Sufleorul fricii 


sînt niște criminali notorii! Sînt asasinii noștri, 
ai oamenilor cinstiţi, care bem bere şi schimbăm 
cîteva vorbe... Dumneavoastră credeți că ei se 
privesc într-adevăr în ochi? Greşeală ! Grosolană 
greşeală ! Nu vor decît să ne însele. Nu vor decît 
să aibă un paravan în plus ca să ne poată pîndi și 


ca să poată unelti împotriva noastră... Da! 


BĂRBATUL TĂCUT 


(Își priveşte paharul cu bere.) 


BRUNO 


(Înrăit.) Mă veţi întreba acum dacă nu cumva 
sînt nebun. Dacă nu cumva am morbul persecuției. 
Nicidecum, domnule. Vă spun categoric, nici- 
decum. Doar atît că eu, faţă de toți ceilalți, posed 
o calitate în plus: eu ştiu! Eu anticipez. Ei bine, 
credeți că îndrăgostiţii ne pîndesc pe noi? Pe 
noi? Așa credeţi? Eroare! Gravă eroare! Eroare 
fatală ! Noi le sîntem total indiferenți. l-am putea 
chiar invita la masa noastră. Am putea petrece 
cu ei o seară frumoasă. Da, ar putea fi chiar 
agreabili și de bun-simt. Pentru că nu pe noi ne 
pîndesc ei. Nu ! Ei nici măcar nu ştiu de existența 
noastră. Nici măcar nu le atragem atenţia. Ei? 
Cred că v-aţi dat seama... Toate simţurile lor, 
concentrate la maximum, sînt îndreptate spre 
cei doi bărbaţi de la masa din colț, bătrînul și 
tînărul, care sînt în mod real dușmanii noștri 

direcţi, adică cei care ne pîndesc în mod real pe 
noi. Vedeţi ? Vedeţi cît de subtile, cît de ciudate 
şi uneori cît de pasionante sînt toate aceste lucruri ? 
Toate aceste relaţii? (Pauză. Bea.) Dar de chelner 
ce părere aveţi ? Aş dori o părere sinceră, o părere 
simplă și sinceră... Nu-i așa că pare amabil? 
Nu-i aşa că e curăţel? Nu-i așa că zîmbește? Ei? 
Domnule! Stimate domn! Nu te lăsa înșelat! 
Nu te lăsa dus în eroare! Crezi că pentru noi 
zîmbește el? Crezi că pentru noi stă acolo, în 
colțul său, îmbrăcat la patru ace, gata să vină la 
orice semn? Ei?... Eroare! Gravă eroare! Fatală 
eroare! Răspunsul e unul singur: nu! Şi dacă 
răspunsul e nu, va trebui să ne întrebăm : cine e el? 
Cui servește ? Ce interese reprezintă? Domnule! 
Aceste întrebări sînt ele însele nişte răspunsuri ! 
Domnule, acest om amabil şi bine îmbrăcat, care 
ne aduce bere, este un monstru... Da! Nu gre- 
şesc... Un veritabil monstru ! Este un munte de 
ticăloşie şi perfidie! Este un cioclu, o gînganie 
ordinară! Are un suflet murdar și josnic şi o 
inimă neagră, din care picură o zeamă slinoasă și 
urît mirositoare ! Căci, stimate domn, chelnerul 
este cel care îi pîndeşte pe toţi... El e capul... în 
care... (o ușoară tuse) se întîlnesc... (mari eforturi 
spre a-si duce la bun sfirsit fraza) toate in-for- 
ma-ţi-i-le... şi toate subtilitătile. .. (aproape urlînd) 
toate codurile și toate semnalele... toate nu-anțele 
şi toate da-tele problemei... (Pauză. Bea și gifiie. 
Un scurt moment de refacere a puterilor.) 

BĂRBATUL TĂCUT 


(E tot mai interesat de fata de masă pe care o mâîngîie.) 


BRUNO 


(Re/uare lentă.) Domnule... Stimate domn... 
Acum cred că ţi-ai dat seama... că aceasta nu 
este o berărie... Nu, nu... Nu e un loc de agre- 
ment. Nu! E chiar mai rău. E mai rău decît un 
loc de perdiţie... E un haos! Este un loc în care 
oamenii învaţă să cadă în haos! Este un loc în 
care oamenii învaţă umilinţa, mîrșăvia și durerea ! 
Da! Căci nu trebuie să uităm un lucru: toţi 
clienţii sînt la fel de mîrșavi. Dumneavoastră 
credeţi că acele persoane care au stat aici, chiar la 
masa noastră, înainte de a veni noi, au fost ceea 
ce au părut să fie? Asta credeţi? Eroare! Fatală 
eroare! Trebuie să pătrundeți cu gîndul, cum să 
vă spun, ceva mai profund. Mai larg și mai pro- 
fund. Domnule! Pot să vă jur cu mîna pe inimă 
că, adineauri, la masa noastră au stat doi veritabili 
ucigași. Domnule! Chiar aici, la masa noastră, 
s-a pus la cale o crimă! Chiar aici, șezînd pe 
scaunele pe care noi şedem acum, ucigașii au 
stabilit detaliile crimei. Chiar aici, cu coatele pe 
această faţă de masă, şi-au ales instrumentele 
crimei şi s-au oprit asupra victimei. Chiar aici, 
privindu-se în ochi şi sorbind bere, poate chiar 
din aceste pahare, au stabilit ora şi locul crimei! 
Da! Şi-au scuturat scrumul ţigărilor chiar în 

această scrumieră, hotărînd cîte lovituri să dea 
victimei. Au rîs chiar aici, în aerul pe care îl 
respirăm, şi dacă sînteți mai atent, veți sesiza că 
aerul mai vibrează încă. Da! Vibrează de rîsul 
celor doi ucigași, de hohotele diabolice ale celor 
doi ucigași! Nu ştiu dacă vă place sau nu să 
mergeţi pînă în pînzele albe cu o demonstrație, 
dar eu aş spune că sînt calde încă scaunele pe 
care au stat, adineauri, cei doi criminali! Priviţi 
bine această faţă de masă: chiar în dreptul paha- 
rului dumneavoastră veți zări o cută. Vă jur că 
unul din ucigași a făcut-o, în timp ce se juca 
nervos cu pachetul de ţigări. Sau, pentru a fi și 
mai evident, să privim această minusculă pată 
din dreptul paharului meu. Aș putea să pariez 
unul la un milion că nemernicul care a stat aici 
a făcut-o, în timp ce sorbea nerăbdător din bere. 
(Pauză. El însuşi bea.) Ei, domnule? Cum vă 
simţiţi după toate aceste dezvăluiri? Cum vi se 
pare acum berăria? Dar terasa? Dar asfinţitul? 
Ei? Vă mai vine să vorbiti despre toamnă, despre 
natură? Ei? Stimate domn! Ceea ce v-am spus 
pînă acum nu e încă nimic. Mă înţelegeţi? Nu e 
încă nimic... Sau, în fine, o infimă parte. O 
prea mică parte. Adevărul abia de aici începe. 
Grozăvia, murdăria şi groaza abia de aici încep. 
Credeţi că toţi acești oameni își urmează doar 
un destin personal și cu asta, basta? Credeti că 
profesia bătrînului este aceea de a pîndi, indiferent 
pe cine, iar profesia celor doi îndrăgostiţi este 

aceea de a-i pîndi pe pînditori ? Credeţi că drăguţul 
de chelner e doar un simplu om care le ştie pe 
toate, dar care nu face nimic? Credeţi că cei doi 
criminali au libertatea de a ucide pe cine vor? 
Credeţi că cei doi pînditori pot pîndi pe cine 
poftesc ? Da ? Credeţi că toți cei care s-au perindat 
de azi-dimineatţă pe aici au fost numai şarlatani, 
pînditori, hoţi de buzunare, lingușitori, criminali, 
etcetera... etcetera? Credeţi că toţi aceştia au 
trecut pur întîmplător pe aici și că acum își văd 
de treburile lor, relaxaţi și mulţumiţi ca după o 
bere ? Nu! Nuu! Ar fi o eroare! Să nu credeţi așa 
ceva! Priviţi-i mai bine. Unii se salută politicos. 
Alţii trec indiferenți, unii zîmbesc, alții se grăbesc, 
unii discută, alţii par morocănoşi. Nu-i așa că la 
prima vedere ai impresia că sînt doar oameni, 
simpli oameni obişnuiţi? Nu? Ei bine, stimate 
domn, vă rog să reţineţi poate cea mai dură fațetă 
a adevărului. Toți acești oameni sînt regizaţi! 
Fiecare pas de-al lor este condus de undeva din 
umbră... Fiecare gest de-al lor a fost bine cumpănit 
și bine gîndit. Atunci cînd se salută, o fac pentru 
că așa cer regulile jocului. Atunci cînd îşi pun 
masca indiferenţei pe figură şi trec pur și simplu 
unii pe lîngă alţii, o fac pentru că aşa li s-a 
ordonat. Dacă se așază aici şi beau o bere — nu e 
voia lor. Dacă cei doi îndrăgostiţi se privesc în 
ochi şi se sărută, fiţi siguri că așa cere scenariul. 
Dacă unul din ei îşi aprinde o ţigară, fiţi sigur că 


așa s-a considerat că e mai bine. Atunci cînd 

chelnerul ne zîmbește — a primit ordin să ne 
zîmbească. Atunci cînd nu ne zîmbește — a primit 
ordin să nu ne zîmbească. Dacă sîntem pîndiţi 
în chip grosolan, astfel încît să ne dăm seama 
din primele momente, fiţi convins că așa li s-a 
părut LOR că e mai bine. Dacă sîntem pîndiţi 
fără să ne dăm seama de acest lucru, se respectă, 
iarăşi, niște instrucţiuni. Chiar şi atunci cînd 
sîntem lăsaţi în voia noastră, se respectă un anumit 
moment al scenariului. Toate clipele noastre de 
libertate au fost prevăzute în chip minuţios. Toate 
reacţiile noastre, toate răspunsurile şi întrebările 
noastre au fost prevăzute. Chiar şi această discuţie 
pe care o purtăm noi, acum, a fost anticipată și 
are undeva, prin arhivele lor, un model. Da, 
domnule. Toţi cei pe care îi vedeţi, consumatori, 
chelneri, îndrăgostiţi, dame bine ieşite la plimbare, 
hamali veniţi să bea în grabă o bere, fete drăguţe 
care ne fac cu ochiul de la colțul străzii, eroi și 
eroine, nu sînt ceea ce par. Nu. Nu sînt decît 
rotițele unui angrenaj imens, ale unui mecanism 
uriaş care îi comandă şi pe care îl deservesc. Da, 
domnule! Acesta e adevărul. Credeţi-mă! Iată, 
am lacrimi în ochi... În acest moment, cînd sînt 
silit să vă mărturisesc un adevăr atît de crud... 
Dar... toţi... toţi... nu sînt decît elementele 
secundare ale complotului... Da! Acesta e cuvîn- 
tul! Elementele uriaşului complot pus la cale — 
împotriva cui nu se știe încă... (Spre final este 
abătut, aproape plingăret. Îsi soarbe din bere, se 

sterge de sudoare. BĂRBATUL TĂCUT, dacă regi- 
zorul consideră că e bine, poate, în acest punct al 
istoriei, să tragă un gît de bere. Dacă e s-o facă, s-o 
facă în felul unui automat, al unui mecanism bine 


reglat. Apare BĂIATUL CARE VINDE FLORI.) 


BĂIATUL CARE VINDE FLORI 
(Către BRUNO.) Bună seara, domnule! Nu cum- 
părati flori pentru acasă? 
BRUNO 
Nu. 
BĂIATUL CARE VINDE FLORI 
(Către BĂRBATUL TĂCUT.) Bună seara, dom- 
nule! Nu cumpăraţi flori pentru acasă? 
BĂRBATUL TĂCUT 
(Dacă regizorul consideră că e bine, personajul 


poate rosti în acest punct singurul cuvînt din toată 
piesa.) Nu. 
(BĂIATUL CARE VINDE FLORI pleacă. În timpul 
care s-a scurs, cerul s-a întunecat treptat. Această lăsare 


a serii va continua pe fondul următoarelor replici. 
DOMNUL BRUNO reia, mai energic decît oricînd.) 
BRUNO 
Vedeţi? Vedeţi? Pînă şi acest băiat care vinde 
flori, cu obsesia lui că noi am cumpăra flori, nu 
e decît o diversiune. E o întrerupere programată, 
s-a considerat că e mai bine ca la un anumit 


moment să fiu întrerupt! A fost gîndită, a fost 

programată, poate ca să am răgazul să-mi trag 
răsuflarea, poate pentru a mă îndîrji şi mai mult. 
Pentru că eu, domnule, sînt hotărît să merg pînă 
la capăt! Pentru că eu, domnule, fac parte din 
acea categorie de oameni care merge pînă la capăt. 
Pentru că eu, domnule, am hotărît să dezvălui 
totul. Intenţionez să ajung pînă la cauze. Pentru 
că, stimate domn, aici e punctul cel mai delicat: 
cauzele. Pentru că marea întrebare care se pune 
este: DE CE? De ce toată această mascaradă? 
De ce toată această mașinărie gigantică ? Încotro 
a pornit? Împotriva cui ? Cine a pus-o în mişcare 
şi cine o poate opri? Ei? Vedeţi? Aici sînt proble- 
mele cele mai delicate. Cui serveşte această dia- 
bolică instalație de măcinat nervi? CUI 
PRODEST? Domnule, fiţi bărbat! S-ar putea 
să aflați lucruri groaznice. S-ar putea să aflați că 
nu serveşte nimănui. Că este artă pură. Că este 
artă pentru artă. Că este pură dragoste pentru 
hilar şi pentru morbid. Că nu este nimic altceva 
decît emoția pură în faţa macabrului. Este aplecarea 
spiritului spre grotesc, este cultivarea plăcerii din 
fata grotescului și trăire integrală a fricii. Pentru 
că, domnule, fructele cele mai preţioase ale acestei 
mașinării monstruoase nu sînt nici sutele de 
cadavre pe care le lasă în urmă și nici sutele de 
minţi răvăşite. Nu. Cel mai superb efect al ei, cel 
mai perfect fruct al ei este FRICA ! Da, domnule, 
FRICA! Această mașinărie uriaşă produce frică. 
Este programată, este gîndită, inventată să producă 

FRICA. Da, domnule. Frica este produsul ei cel 
mai curat, cel mai pur, mai luminos și mai impor- 
tant. FRICA este, dacă îmi dați voie să mă exprim 
aşa, simbolul şi esenţa acestei mașinării. Pentru 
că spiritul nostru, domnule, trăieşte din frică. 
Pentru că noi, domnule, noi, specia umană, ne-am 
pervertit atît de mult, încît nu mai putem trăi 
fără acest ingredient, care este FRICA. Pentru 
spirit, stimate domn, FRICA este mai necesară 
decît aerul pentru plămîni şi hrana pentru stomac. 
Dacă-mi daţi voie să încerc o definiţie, nu sîntem 
decît simple vieţuitoare care se hrănesc cu frică. 
Ne-am obișnuit atît de mult să savurăm, să consu- 
măm, să cochetăm cu frica, încît astăzi, fără ea, 
am fi pierduţi. Ne-am dezumfla ca niște manechine 
oarbe și ne-am scufunda în întuneric. Numai 
frica ne mai ţine în viaţă. Numai frica ne mai 
păstrează, nealterată, energia de a trăi. Numai 
frica ne mai face potenţi şi curajoşi, numai frica 
ne mai oferă suficiente elemente de divertisment 
pentru a nu muri de plictiseală şi pentru a ne 
renega spiritul şi a avea puterea de a o lua în 
fiecare zi de la început. Așadar, domnule, nu 
mai aveţi nici o îndoială că tot ce spun vine 
dintr-o atentă argumentare şi mă veţi crede cînd 
voi afirma că tot acest uriaş mecanism diabolic, 
de pîndă și suspiciune, de complot și crimă, este 
absolut necesar. Mai mult decât atât, el este aproape 
un act de filantropie socială, pentru că, stimate 


domn, dacă o minte ilustră nu s-ar gîndi la nevoile 

noastre, nu ştiu ce s-ar alege din noi. (Pauză. Bea 
din nou. E concentrat şi poartă pe figură semnul 


revelatiei. ) 
2 


BĂRBATUL TĂCUT 


(Priveşte în gol. Apoi, treptat, tot mai atent, spre 
DOMNUL BRUNO.) 


BRUNO 


(Cu eforturi vizibile de a-si suporta pînă la capăt 
propria-i sinceritate.) Stimate domn... Priviţi-mă 
acum, un moment, pe mine... Priviţi-mă în ochi. 
Rămîneţi așa, cu ochii aţintiţi pe faţa mea. Spu- 
neți-mi, vă rog, dar cît se poate de sincer: cine 
sînt eu ? Ce sînt eu? Ce fac eu aici? Oare nu sînt 
decît un simplu trecător care s-a oprit să bea o 
bere? Oare nu sînt decît un simplu băutor de 
bere care s-a oprit să bea o bere? Și s-a lăsat 
strivit de propriile sale consideraţii asupra berăriei? 
Oare nu sînt decît o victimă a mecanismului 
infernal de care v-am vorbit? Pentru că eu, nu-i 
așa ?, par o victimă. Pentru că eu, nu-i așa?, par 
un revoltat. Par a fi profund nemulțumit de 
această degradare a spiritului uman și de nevoia 
lui de a trăi din frică. Pare că sînt pornit cu toată 
fiinţa mea împotriva acestui mecanism grandios 
care produce frica — principala hrană a spiritului. 
Poate că acest mecanism ar trebui să producă 


libertate și să educe spiritul pentru a consuma 

libertate. Nu-i aşa, pare că sînt profund afectat 
că lucrurile nu se produc astfel?! Nu-i așa? Par 
un simplu trecător care a aflat adevărul şi par 
profund indignat de cele aflate. Nu? Ei bine, 
domnule, nu vă lăsaţi dus în eroare! Nu! Pentru 
că ar fi o eroare să credeţi că eu sînt ceea ce par 
a fi. Ar fi o teribilă greșeală. Fatală! Grosolană 
greșeală! Priviţi-mă bine! Priviţi-mă în ochi! 
Domnule! Stimate domn! Nu vă lăsaţi înșelat! 
Nu sînt ceea ce par. Aș putea spune că — dimpo- 
trivă — sînt cu totul altceva ! Domnule! Eu... (îs 
trage respirația) sînt însuşi diavolul! Sînt mult 
mai rău și mai perfid decît toţi ceilalţi, sînt mai 
rău şi mai crud chiar și decît cei doi criminali care 
au stat la masa noastră. Domnule! Eu nu numai 
că fac parte din mecanismul de producere a 
fricii, dar pot spune că sînt chiar iniţiatorul ei, 
sufletul ei, sufleurul ei! Slujitorul ei fanatic și 
credincios ! Sînt cel care o adulează şi o îngrijește, 
o perfecționează și o cultivă. Domnule! Uitaţi-vă! 
Sînt creatorul acestei mașini! Sînt stăpînul ei, 
sînt cel care o adulează și o îngrijește, o perfectează 
și o cultivă. Sînt stăpînul ei, sînt cel care îi comandă 
mișcările și-i alege victimele. Sînt componenta 
ei numărul unu, sînt cel care o poate opri, dar o 
face pe zi ce trece să funcţioneze mai bine, sînt 
inventatorul ei anonim, sînt cel care ţine degetul 
pe butonul roşu, butonul care înseamnă totul. 
Da ! Știu că ceea ce vă spun vi se pare de necrezut, 


fabulos, de neconceput. Nu vă vine să credeţi că 

această autodemascare este posibilă. Nu vă vine 
să credeţi că omul care vă era confesor şi aproape 
prieten v-a devenit dușmanul numărul unu și că 
apoi, cu totul și cu totul împotriva legilor luptei, 
v-a depus armele la picioare. Dar, domnule, să 
nu credeţi cumva că această predare a armelor e 
reală. Nu ! Să nu credeţi că această deconspirare 
vine dintr-o iluminare a conștiinței mele ori dintr-o 
criză sufletească, ori dintr-o remușcare, ori dintr-o 
singurătate. Nu ! Domnule! Această autodemas- 
care vine şi ea tot din răutate. Vine din perfidie, 
din ură şi din frică! Să nu credeţi că v-am făcut 
o confesiune dezinteresată. Nu! Această auto- 
demascare, această confesiune, acest teribil joc 
cu cărţile pe faţă nu este decît o altă fatetă a vicleniei 
şi a geniului meu pus în slujba răului principial 
şi a răutăţii principiale. Este poate cea mai subtilă 
manevră la care am ajuns pînă acum, este cea 
mai distilată metodă de a produce frică, din toate 
cîte am inventat pînă acum. (Soarbe din bere cu o 
grimasă de respingere. Îsi aprinde o țigară. Pauză.) 


BĂRBATUL TĂCUT 


(Din acest moment, dă semne tot mai vizibile de 


plictiseală şi de somn. Cască, îşi întinde picioarele sub 


masă etc.) 


BRUNO 

(Priveşte în jur. Consumatorii au plecat pe rînd. 
S-a înserat. Personajele principale au rămas singure 

pe terasă.) Dar... domnule... autodemascarea 
mea, dacă îmi daţi voie să o numesc așa, nu se 
opreşte aici. Pentru că, stimate domn, dincolo 
de mine se află adevărul. Pentru că, daţi-mi voie 
să mă exprim așa, dincolo de mine se află necu- 
noscutul. Pentru că eu însumi, aparent stăpîn pe 
întreg mecanismul și posesorul deplin al puterii, 
nu sînt decît un pion. Nu-i așa că tot ce vă spun 
e uluitor, de necrezut? Nu-i așa că nu v-aţi închi- 
puit o singură clipă că dincolo de mine poate 
exista o putere mai înaltă ? Da, domnule. E uluitor, 
dar e adevărat. Deşi în mintea mea se află toate 
cheile problemei, n-ar fi niciodată suficiente pentru 
a rezolva problema. Eu nu sînt decît diavolul. 
Dincolo de mine se află DIABOLICUL. Eu sînt 
instrumentul răului, dar RĂUL însuși, confuz și 
latent, se află în afara mea, într-un spaţiu atît de 
discret, încît nu știu dacă îl voi putea distinge 
vreodată. Eu sînt cel care produce frica, dar sensul 
acestei operaţiuni mă depăşeşte. Eu ştiu doar că 
inima mea e plină de ură și că nu mă pot stăpîni 
fără să produc frică. Dar cel care îmi strecoară cu 
pipeta, zi de zi, în inimă picături de ură se află, 
evident, dincolo de mine. El e adevărata forţă. 
El este adevăratul geniu, cel care, prin milioane 
de fire subtile, se joacă tot timpul cu mine şi-mi 
inoculează voinţa sa. Eu am inventat mecanismul 
de produs frică. El a inventat însăşi frica. Eu 
execut, e drept, în mod genial, comenzile, el este 


geniul care comandă. Eu proliferez mecanismele 

de produs frică, el proliferează ura și perfidia din 
mine. Eu sînt cel care loveşte în pieptul victimei, 
el este cel care, din balconul casei sale, îmi corec- 
tează mișcarea și o face eficientă. Eu sînt puternic, 
el este puterea însăși. Eu înţeleg totul pînă la un 
punct, el supraveghează toate punctele pînă la 
care ajunge înţelegerea mea. Eu nu simt nevoia 
să cunosc tot adevărul, el însă îmi creează perma- 
nent adevăruri noi, precum şi nevoia de a nu le 
cunoaşte. Eu sînt murdar, perfid, vicios, crud, 
înfricoşător. El este MURDĂRIA însăși, PER- 
FIDIA însăşi, VICIUL însuși, CRUZIMEA însăși, 
FRICA însăşi. Domnule! Există cineva care se 
află dincolo de mine și de puterea mea. Şi acela 


sînteți DUMNEAVOASTRĂ! 


(Pauză. DOMNUL BRUNO va fi mai agitat ca oricând. 
BĂRBATUL TĂCUT va fi tot mai putin receptiv la 
tiradele DOMNULUI BRUNO, żar pe ultimele replici 


va adormi cu capul pe masă.) 


BRUNO 

Da, domnule, dumneavoastră! V-am intuit din 
primul moment. Mai rău şi mai perfid decît 
mine nu poate fi decît omul care mă ascultă. 
Mai diabolic şi mai periculos decît mine nu poate 
fi decît cel care mă privește cu atenţie și mă 
provoacă, discret şi subtil, să spun totul. Dumnea- 


voastră, omul cinstit care vine să bea o bere, 

sînteţi adevăratul autor al răului. Dumneavoastră, 
care uneori priviţi în gol, iar alteori mă fixati cu 
un zîmbet discret, sînteți adevăratul vinovat, răul 
însuși, perfidia însăși, marele scamator și prin- 
cipalul vinovat al măcelului, marea mînă criminală, 
însăși lipsa de scrupule şi pervertirea însăși. Sînteți, 
da, marele vinovat, autorul tuturor crimelor şi 
mârșăviilor, sînteţi, dincolo de minciună şi dezmăț, 
cauza minciunii și a dezmăţului. Da! Dumnea- 
voastră, care mă priviţi chiar în acest moment în 
ochi, sînteţi cauza fundamentală a dramei. Sînteți 
fructul care produce otravă, sînteţi însăşi otrava 
care pătrunde prin toate minţile, care sufocă 
idealurile și perverteşte spiritele şi specia purtă- 
toare de spirit. Sînteţi răul în persoană, urîtul în 
persoană, frica în persoană, urletul de durere al 
omului hăituit şi surîsul sadic al celui care trăieşte 
din urlete. Dumneavoastră, chiar dumneavoastră, 
sînteți mai mult decît un asasin, sînteţi cel care a 
inventat crima. Sînteți crima însăşi. Sînteţi însuși 
sîngele şiroind din răni, sînteţi sinteza tuturor 
rănilor care nu se închid niciodată, spiritul răului 
şi esenţa răului, sînteți punctul demonic în care 
se întîlnesc urîtul și crima, minciuna și lașitatea, 
cruzimea și incestul, ura și hohotul de rîs. Da, 
domnule. V-am recunoscut din prima clipă. Aveţi 
acea înfăţişare de om cinstit, care nu mă poate 
înşela. DUMNEAVOASTRĂ, OMUL CARE 
TACE, sînteţi la rădăcina prăbușirii. Şi mai sînteți 


și provocatorul acestei discuţii, sînteți cel care a 


577 


Mate: Vişniec 


provocat-o, deşi o cunoştea pe de rost înainte ca 
ea să aibă loc. Aș putea spune că sînteți chiar cel 
care a vorbit. Pentru că eu, domnule, nefiind 
decît instrumentul, n-am făcut altceva decât să 


vă rostesc gîndurile... 


(În acest moment, DOMNUL BRUNO este întrerupt 
de mascatii care se întorc de la carnaval; apropierea lor 
a fost marcată pe ultimele replici ale DOMNULUI 
BRUNO ; sunetele unui flaut, loviturile unei tobe, 
rîsete şi strigăte etc. ; BĂRBATUL TĂCUT 4 adormit, 
dar DOMNUL BRUNO a continuat să-i vorbească si 
continuă să-i vorbească şi pe larma produsă de personajele 
mascate ; discursul nu va fi perceput în sală, dar frămîn- 
tarea DOMNULUI BRUNO, care si-a lăsat adevărurile 
fundamentale pentru acest moment, este elocventă ; mas- 
cații pătrund, în sfirsit, în scenă și, timp de cîteva 
minute, se desfăsoară într-un adevărat delir carnavalesc : 
dansuri, tumbe, strîmbături, hohote, urlete; se reped 
asupra mesei, se rotesc în jurul ei, aprind lumînări si 
artificii, aruncă pungi de confetti, îşi agită cele mai 
ciudate instrumente muzicale ; acest moment de aglo- 
meraţie şi defulare colectivă permite realizarea acelei 
substituţii de persoană care dă efect finalului — dacă 
regizorul consideră că e cazul ; mascatii se vor îndepărta 
împingîndu-se, împleticindu-se şi cărîndu-și prietenii 
beti în spate ; în urma lor, terasa va arăta o cu totul altă 
fată; a rămas o mizerie de neaşteptat, hârtii, fel de fel 


de cîrpe colorate, instrumente muzicale stricate, piese de 

vestimentaţie, picioroange etc. ; pe scenă e aproape întu- 
neric; chelnerul a stins aproape toate felinarele de pe 
terasă, cu excepția celui care se află în apropierea perso- 
najelor principale; larma celor care s-au întors de la 
carnaval s-a îndepărtat, dar, din cînd în cînd, se mai 
aud răbufnirile lor violente; DOMNUL BRUNO şi-a 
întrerupt definitiv discursul, pare chiar plictisit ; undeva, 
un ceas bate o oră incertă; DOMNUL BRUNO se 
întinde, se dezmortește, îl priveste scîrbit pe BĂRBATUL 
TĂCUT, care pare a dormi fleaşcă ; joacă darabana cu 
degetele pe masă; cască; se uită în pahar; berea s-a 
terminat, țigările s-au terminat; oftează.) 


BRUNO 


Domnule... Cred că e timpul să plecăm acasă... 


(DOMNUL BRUNO se ridică de pe scaun, face cîțiva 
pași, îşi agită mâinile, degetele, respiră puternic; îşi 
ridică valiza ministerială şi şi-o asază pe masă ; o deschide 
larg si, în acest moment, valiza apare în toată mărimea 
ei, cu totul şi cu totul imprevizibilă; DOMNUL 
BRUNO se apropie de BĂRBATUL TĂCUT ; îl caută 
sub bărbie, de unde îi scoate un dop; BĂRBATUL 
TĂCUT, care nu e — sau care a devenit între timp — 
decît o păpuşă de gumă, începe să fisâie ; pe măsură ce 
aerul iese din interior, BĂRBATUL TĂCUT se chircește 
si devine tot mai mic; DOMNUL BRUNO îl ridică, 
îl agată de spătarul scaunului şi începe să-l apese pentru 
a-l goli de aer; apoi îl aşază pe masă şi-l împachetează ; 

mîinile şi picioarele sînt aduse spre centru, apoi capul, 
urmează o îndoitură si, în sfirsit BĂRBATUL TĂCUT 
este aruncat în geantă ; cele două încuietori sînt pocnite 
scurt; DOMNUL BRUNO îşi ia pălăria, pelerina și 
geanta, mai trage o dată în piept aerul de seară şi 
părăseşte scena; pe fondul paşilor lui care se îndepăr- 
tează undeva, pe caldarîm, se mai aud vag rîsetele celor 
care s-au întors de la carnaval.) 

